
PABBAJ A CSATATERÉN. 



Babért a múltnak ! 

Ha minden levelére egy hős nevét írjuk, nem koszorú : 
erdő lesz a neve ! 

A tápió-bicskei csata el volt már vesztve ; az osztrák 
hadsereg vitézül küzdött ezen a napon. Bastich veteránjai 
véres tusa után vetették vissza rohamra vitt fiatal honvé- 
deinket, a visszavonulás feltarthatatlan volt. 

Hátunk megett pedig a megáradt Tápió volt s annak 
egyetlen egy hídja, melyhez összetolongva sietett a meg- 
zavart sereg. 

Az osztrák lovasság üldözésre rohant. 

Dipold ágyúi meg-megállíták őket, kartácscsal üdvö- 
zölve a közeledő báni huszárokat. Végre az ágyúk is ott 
vesztek. 

A hadtest vezérei feladták a csatát, s gázlókon mene- 
kültek keresztül, a hídról leszorítva. 

Elveszett az ütközet, elvesztek az ágyúk, elveszett a 
nap dicsősége, s még jött egy új csapás, hogy az egész 
hadtest oda veszszen; az ágyúszóra Nagy- Kata felől elő- 
sietett Sternberg dandára, s oldalt fogta a menekülő ma- 
gyar hadtestet. 

Nyolcz század osztrák lovasság jött egy tömegben a ho- 
mokhalmokról alá; ha ez a felzavart had derekába csap, 
az egész hadtest veszve van. 

Csak hat század tartalékhuszár volt, a mit ellenük lehe- 
tett küldeni : azok is lehangolva, elkedvetlenítve a vesz- 
tett csata miatt. De vezérük volt Sebő őrnagy. 

Jókai: Izületemből. II. 1 



Csak egy ember, csak egy kard. 

De egy ember, egy kard is elég, hogy olyan gondolat- 
jegyet húzzon a történelem folyamába, mely azt mondja : 
«itt most megállj, más fejezet kezdődik ». 

Sebes ügetéssel közeledett az osztrák lovasság, s messze 
előtte lovagolt vezére, Eiedesel ezredes. 

Egy athleta, egy óriás; teljes hat láb magasságú férfi, 
herkulesi vállakkal, száz lépésnyire előtte járt ezredének, 
s kardját villogtatva, messziről hívta ki a magyar huszá- 
rokat: van-e közöttük is olyan vitéz, ki a hadsort el meri 
hagyni, s egyedül előre vágtatva a sík középre, szemébe 
mer nézni az osztrák hadsereg legdélczegebb lovagjának? 

Akadt olyan vitéz. 

A büszke kihívásra a magyar huszárok őrnagya, Sebő 
elörenyargalt a bajnoki találkozásra. 

Kemény vitéz volt ő is, kinek mindig volt bátorsága a 
halál kaszáját csorbára verni kardjával. 

Miként a hajdani hős lovagkorban, a hol a csata előtt a 
vezérek keltek vitézi párharczra : a Zalán futásának jele- 
netei látszottak megelevenülni a lovagtornában, melyre a 
magyar és osztrák lovasság két legjobb bajnoka egymás 
ellen rontott. 

A két ellenséges hadcsapat között is szabad téren talál- 
koztak össze, egyedül, ezredeiket elhagyva, s ott szóvál- 
tás nélkül összecsaptak. 

Csak egyszer villant mind a két kard, s azzal mind a 
kettő kihullott vitéze kezéből. 

Mindketten ugyanazon összecsapással lefegyverző sebet 
ejtettek egymáson ; a magyar vitéz kardja az osztrák óriás 
kezét csuklóban vágta tönkre, míg ő maga az ellenfél ádáz 
csapásától hüvelykujját veszté. 

De ez nem volt a párharcz vége. 

A mint a két dalia egyszerre egy pillanatban kiejté jobb- 
jából a kardot, hirtelen megragadta egymást mind a kettő, 
s elkezdődött a tusa puszta kézzel, balog kézzel. 

Riedesel magasabb volt, de Sebő ügyesebb ; gyorsan tor- 



kon ragadta ellenfelét, azzal sarkantyúját paripája olda- 
lába vágta, a két mén megfordult egymásnak feszített ol- 
dallal, s azzal mind a két lovag lezuhant a földre. 

Erre vágtatva rohant a két ellenséges lovasság vezérei 
segélyére. 

Mire oda értek, a földön dulakodó két vitéz közül csak 
az egyik kelt föl : az Sebő volt ; Kiedesel halva maradt. 

Mint hajdan Goliáth esése Izrael táborát, úgy lelkesíté 
új hősi elszántságra e hősi jelenet a magyar huszárságot : 
visszaverték a Sternberg-féle lovas- ezredet, s míg ők az 
első rohamot felfogták kardjaikkal, azalatt megérkeztek a 
vörös sipkások, a 3-ik és 9-ik zászlóalj törhetlen vitézei; 
azok aztán megmutatták, hogyan kell szuronyszegezve el- 
lenséget látogatni ; délután öt órára vissza lett nyerve az 
ütközet, az elveszett ágyúk, az elhagyott csatatér s a nap 
dicsősége. 

■K- 

Ugyanazon huszárezred augusztus első napjaiban a 
Berettyó partjain táborozott. Hanyatlóban, lemenőben 
volt már dicsőségünk napja. Csak az okos paripák érzik 
talán, mit beszélnek az emberek: kihallgatják az őrtüzek 
mellett gazdáik tépelödéseit s tovább adják, a mit hallot- 
tak, egymás között. Egy éjszaka, mikor czövekeikhez vol- 
tak kötözve, mintegy összebeszélésre, a legcsendesebb 
időben, elkezdettek nyeríteni, tombolni ; összetépték pány- 
váikat, s nekiszilajultan törtek keresztül a táborvonalon, 
s lovagjaikat elhagyva rohantak el a pusztába. Felét sem 
sikerült összefogni : nagy része világgá futott. 

Talán előre érezték, a mi következik? 



1* 



A ZSOLCZAI HOS. 



Kikből támadt az a vitéz honvédsereg ? 

Értelmes hazafiak, ügyvédek, iskolaviselt tanuló ifjak, 
orvosok, kereskedők, mérnökök, iparosok sorakoztak a 
háromszínű zászló alá a földmívesek fiai közé, s azt mond- 
ták: csak puskát adjatok nekünk, azonnal katonák vagyunk. 

Hogy nevettek ezen a régi rendszer okos emberei, a kik 
úgy tudták a dolgot, hogy egy ember, meg egy puska még 
nem egy katona ; annak előbb még egy esztendeig kell 
riktájt állni, négy esztendeig idegen országban lakni, hat 
esztendeig rapportra járni, nyolcz esztendeig masírozni 
tanulni, tíz esztendeig német szóhoz szokni, csak azután 
mondhatni el róla, hogy ez már katona. 

Hát még ahhoz, hogy valaki katonatiszt legyen : had- 
nagy, százados, őrnagy, ezredes. Az kerül még csak nagy 
időbe, tenger tudományba. Hogy tanulhatná azt meg a 
jámbor magyar ember, a kit sohasem tanítanak erre ? 

És azután mégis úgy lett : a mint annak a magyar fiú- 
nak puskát adtak a kezébe, mindjárt katona lett abból ; 
némelyiknek puskát sem adtak, csak kaszát és azzal is 
jó katona lett. 

Csoda biz ez. De a hazaszeretet tud még a csodatéte- 
lekhez. 

Azok között, kik a nyugalmas polgári életpályát a kard 
tetteiért elhagyták, egyik legkitűnőbb bajnokunk volt 
Gózon Lajos. 

Ügyvéd volt Pesten. Együtt jártunk iskolába. Ott is, 
mindenki úgy ismerte, mint nemes kedélyű szelíd ifjút. 



Midőn a nemzet önvédelmi harczra kényszerült, egy 
önkéntes csapat vállalkozott pesti értelmes fiatalokból a 
megtámadott haza védelmére : Gózon is e csapattal ment 
el. Nem kalandot, nem új pályát kerestek ők, csak a haza 
segélykiáltására ragadtak fegyvert, mint a hogy fegyver- 
hez kap minden jó gyermek, a ki apját, anyját hallja se- 
gélyért sikoltani. 

Azonban a sors rendelkezett az eltávozottal. 

Manswörth alatt rohamra kellett volna menni az ellen- 
féltől megszállt helység ellen, melyet erős ütegek védtek 
s a halálos vállalat megreszketteté a legelszántabb kato- 
nák szivét is. 

Ekkor a fiatal ügyvéd, á katonai hírrel nem biró Gózon 
Lajos kiragadta a zászlótartó kezéből a hemzeti lobogót, 
« utánam barátim, éljen a haza!» kiáltá és neki rohant a 
zászlóval az ellenség ütegének; s a példáján fellelkesült 
csapatok elszántan vetették magukat bele az ellenfél kar- 
tácstüzébe. 

Öt minden golyó kikerülte, pedig tudjuk, hogy azok 
nagyon fel szokták keresni azt, a ki zászlóval jár a ke- 
zében. 

Ilyen férfit nem volt szabad visszabocsátani az íróasz- 
talhoz. A vezérek ott maraszták, tiszti rangra emelték ; s 
ott azután a hány csatában megjelent, annyi érdemet ke- 
resett magának : csupa érdemekért, nem pártfogoltatásból, 
őrnagya lett egy vitéz zászlóaljnak. 

Július 2-ikán és 11-ikén a háromszor visszafoglalt ácsi 
erdő tanúskodik Gózon hősi elszántságáról. A hány szál 
fája van annak az erdőnek, mindenik lehetne egy sírfej - 
fája ott elhullott magyar és osztrák vitézeknek. 

Következett ama hírhedett körvonulása a felső magyar 
hadseregnek Komáromtól a Tiszáig, mely két világhata- 
lom hadseregei között annyi hősiességgel hajtatott végre. 

Alig múlt el nap csatározás, elő- és utóhadak össze- 
ütközése nélkül ; ezek voltak a hétköznapok : néha aztán 
egy-egy ünnep is jött közbe, teljes ütközet napja. 



Ilyen harczi ünnep volt július 26-ika a Sajó vizénél. 

Tseodajefif orosz tábornok húsz ezer emberrel, azok kö- 
zött huszonöt század lovas, sietett a magyar hadsereg bal- 
szárnyát megtámadni. E bal szárnyat a 7-ik hadtest ké- 
pezte Pöltenberg vezénylete alatt ; alig több ötezer ember- 
nél. Tehát egy : négy ellen. 

A Sajó vize feküdt közöttük. 

Az ütközetet jobbára a tüzérség vívta. Tseodajeff negy- 
vennyolez ágyút vonatott elő a Sajó jobb partján, hol a 
folyam kígyózó területei, sűrű csalittal borítva, kedvező 
előnyt nyújtottak neki ütegeit észrevétlenül közelebb tolni 
a magyar hadálláshoz. 

Egy ilyen orosz üteg, két zászlóaljtól és egy szotnya 
kozáktól fedezve, egész Alsó-Zsolezáig felnyomult a parti 
berkek oltalma alatt, s onnan egyszerre váratlanul meg- 
nyitotta a gyilkos tüzelést a hadseregnek egyik szemközti 
ütege ellen. 

Azon üteg tüzérei csaknem gyermekek voltak még. Csak 
most váltak meg az iskolától, hol épen annyit tanultak a 
mathematikából, a mennyi elég arra, hogy valaki tüzér 
legyen vele. 

Gózon Lajos, a 66-ik zászlóalj őrnagya, az orosz üteg 
veszedelmes működését látva, mely a bal szárny állását 
ingatottá tévé, sietett tábornokát figyelmeztetni, s egy- 
úttal fölkérni, hogy engedje neki az orosz üteget szurony- 
nyal kivetni helyéből. 

A tábornok válasza az volt, hogy neki a fővezér parancsa 
ellenére nem szabad a Sajó jobb partjára hadoszlopokat 
vezényelni ; nem is vállalhatja a felelősséget ily vérontó 
vállalat áldozataiért magára. 

A kis fiúk ütegéből pedig már két ágyú a földön feküdt, 
a harmadiknak a kerekei sérülve voltak már, a szegény 
kis fiúkat egyiket a másik után hurczolták el holtan, össze- 
zúzottan az ágyuk mellől. — Gózon Lajos nem néz- 
hette ezt; átadta a zászlóalj vezényletét a legidősebb szá- 
zadosnak, kijelentve, hogy ő maga saját felelősségére ön- 



ként vállalkozókkal fog támadást intézni az orosz üteg 
ellen* 

Azzal elindult lóháton gázlót keresni a Sajóban. Mikor 
azon szerencsésen áthatolt, keresztül lovagolta a Sajó 
partján elterülő erdőt, egész odáig, a honnan az orosz 
üteg állását kikémlelheté. 

Ezzel visszalovagolt zászlóaljához. 

— No most fiuk! szólt hozzájuk, a kinek a hazája 
élete kedvesebb, mint a magáé, az jöjjön velem. 

De az ily szóra aztán az egész zászlóalj vele akart 
menni. 

— Elég lesz egy század ! monda Gózon : s kiválaszta 
egy századot, míg a másikat csatárlánczra osztva, a Sajó 
balpartján elhelyezé. 

Egy század két zászlóalj ellen, meg egy lovas kozák 
szotnya ellen, egy ágyúüteg megtámadására ! Nevetnének 
a hadtudomány vénei, ha valaki ezt tanácsolná nekik. 

Nálunk volt, a ki megtette. 

A Sajóhoz érve akis csapat, azt kérdezé : hogy megyünk 
itt át ? 

— Hát csak így ni ! monda Gózon, s leugorván a lo- 
váról, egy beteges fiú kezéből kivette a puskát s beleugrott 
a vízbe, s a kikeresett gázlónak indult: «itt a híd, fiúk; 
utánam, a ki magyar és szereti hazáját !» 

Perez múlva a kis csapat hónaljig érő vizén át gázolva, 
eltűnt a jobbparti erdő árnyékában. 

És most azután csendesen, óvatosan előre a bokrok kö- 
zött ; nem szól más, csak a nyugtalan szívdobogás, nincs 
más parancsszó, csak a szemek intése. A kis csapat egye- 
dül áll az ellenség táborának szivében, minden segélytől 
távol, egyedül saját szuronyára bízva. 

Már előtte az ellenség, mely jelenlétét nem is sejti. Gon- 
dolni és végrehajtani csak egy percznyi idejök van. 

Hanem az dicsőséges perez volt. 

« Szuronyt szegezz, és előre !» hangzott Gózon Lajos 
szava, s abban a pillanatban, mint martalékára a sas, csa- 



pott le az orosz ütegre a raaroknyi önkéntes csapat, s 
abban a perezben le volt ölve minden tüzér, beszegezve 
minden ágyú, egy sortüzeléssel szétriasztva a fedezet. 
13 perez alatt el volt döntve a nap sorsa. 

A mily bátran volt keresztül vive a hősi merénylet, oly 
nagyszerű lett annak eredménye: az orosz csatarendben 
nagy zavar támadt ; azt hitték, a magyar hadsereg gázlóra 
találván, őket oldalba fogta; hirtelen megszüntették a 
tüzelést az egész vonalon s azzal Tseodajeflf felhagyott a 
csatával s távol a Sajótól táborba vonta seregét. 

És mind ebben egymaroknyi kis csapaté volt az oroszlán- 
rész, 8 annak vezetőjéé, ki egy év előtt még ügyvéd volt. 

Maguk a vezérek is elismerőleg híresztelek Gózon La- 
josnak e bátor tettét; a sikerdús kivitelért a fővezér ott a 
helyszínén alezredessé emelte őt, s az összes táborkar előtt 
megölelé, így szólva hozzá: « önben ismét a manswörthi 
és ácsi hősre ismerek)). 

Néhány nap múlva a nyíradonyi főhadiszálláson augusz- 
tus elsején kelt vitézségi bizonyítvány adatott át Gózon 
Lajosnak. 

Ide írom azt egész terjedelmében ; más jutalmat úgy 
sem adhatunk hőseinknek, mint azt, hogy neveiket meg- 
koszorúzzuk. 

« Bizonyítvány. — Második rangú érdemjelre ajánltatik 
Gózon Lajos őrnagy s 66-ik zászlóalj -parancsnok úr, ki 
hazája iránti buzgó szeretetből és tántoríthatatlan hű ra- 
gaszkodástól ösztönözve, f.é. július 2-dik és 11-én Komá- 
romnál az ácsi erdőben, s 26-ikán a Sajó vonalon küzdött 
csatában, példás és harczias viselete, hősies elszántsága 
és halált megvető kitartása által, vitéz jellemének kitűnő 
jeleit adá. Legszebb feladatomnak és kötelességemnek 
tartom, — addig is, míg ezen hősnek melle érdemrenddel 
diszesíttethetnék, a méltányló haza nevében ezen elisme- 
rést nyilvánító vitézségi bizonyítványt kézbesítni. — Kelt 
a nyíradonyi főszálláson. Augusztus hó l-jén 1849. A fő- 
vezér Görgei Arthur. (P. H.) 



íme egy magyar hős életéből egy lap, mely életi^ályájá- 
ban piros bettikkei van nyomtatva. 

A harczok ideje alatt a munkáspolgárból az lett, amivé 
kell tudni átalakulni minden hazafinak : derék katona. 

S a harczok lejártával a vitéz katonából ismét az lett, 
a mivé kell tudnia átalakulni minden katonának : mun- 
kás, hasznos polgár. 

Akkor tudta fegyverrel szolgálni hazáját, jól, híven, ön- 
feláldozólag. 

Most tudja szolgálni hazáját észszel, munkával, szint- 
oly jól, szintoly híven, szintoly önfeláldozással. 

Ez az én eszményképem egy magyar honvédről. 

Ez az én eszményképem egy magyar polgárról. 



Eöy világító sugae. 



Ki ne ismerné azt a derék szerzetes rendet Magyar- 
országban, melynek tagjai fehér palástot viselnek ? Ki ne 
tudná, hogy e fényes fehér paláston a rágalom egy foltot 
sem ejtett soha? De ha dicséretüket akarná elsorolni, tele 
írhatná vele a fényes fehér lapot a közvélemény. Ok ter- 
jesztői a tudománynak, példaadói a jó erkölcsnek, ők 
l)uzgó apostolai a vallásosságnak ; és a mellett hívei a 
hazának és jó testvérei a külömböző hitvallásuaknak. 

. . . 1848-ban huszonkét fiatal növendék tagja volt e 
szerzetnek, mind tudományosan művelt kitűnő ifjak. 

Jött a vérpazarló korszak, egy segélykiáltás hangzott 
végig a hazán, mely áthatott minden zárt ajtón és kerí- 
tett falon. 

A haza fegyverbe szólítá fiait. Nem lázadásra hívta fel. 
Felkent királya nevében, törvényes kormány szólítá fel a 
férfiakat törvény és alkotmány védelmére, belső rend 
helyreállítására. 

Akkor nem volt szükség kategóriákat állítani fel, kinek 
van hivatása otthon maradni? doktornak, diáknak, pap- 
nak, prókátornak? mert úgy sem maradtak volna otthon. 
A zászlók alá gyűlt a földmívessel a földesúr fia és a 
doktorok és a diákok, papok és prókátorok egyenlően. 

A fehér barátok huszonkét ifjú növendéke közül egy- 
szerre tizenkettő vett búcsút a zárdától, hogy a haza vé- 
delmére szálljon. 

Nem szökve, nem alattomban váltak meg; bejelenték 
gvárdiánjuknak, hogy ők honvédekké akarnak indulni, s 

az ÖBZ gvárdián azt tette velük, hogy rendelt számukra 
szekereket, süttetett számukra úti eleséget, mely a tábo- 
rig eltartson, s mikor szekereikre ültek, összeesókolá va- 
lamennyit és áldását adta rájuk; s könyező szemmel 
nézett utánuk, míg a távolban beláthatá kocsijaik porát. 

Még azután is sírt, hogy a zárdába visszatért. 

Az ott maradt tíz növendék egyike vigasztalni kezdé, 
hogy ne sírjon, hiszen még itt maradtak ők. 

•Hiszen épen azt siratom, felelt a tisztes agg, hogy ti 
itt maradtatok.* 

Az eltávozottakkal együtt járt az agg gvárdián áldása. 
Vitézül harczoltak mindannyian, szereztek babérokat, 
tiszti rangot, hírt, nevet ; minden csatában boldogultak. 
Néhány hősi halállal múlt ki ; azokat érte a legvalódibb 
áldás, az lett legboldogabb. 

Mert egyszer azután vége lett harcznak, dicsőségnek, 
s az élve maradottaknák nagy okuk volt azokat irigyelni, 
kik egy szabad hazát látva, hunyták le örökre sze- 
meiket. 

A nemzet virága, mely a felszínen úszott, sietett le a 
fenékre. Erdők, berkek, gunyhók visszhangozák a jelszót: 
«qui bene latuit, bene vixitw. 

A kik megmaradtak a tizenkét lelkes ifjú közül, siettek 
vissza zárdájokba; a fegyver ki volt verve kezeikből, más 
fegyverrel kellé folytatni a harczot egy nemzet életéért ; 
a tudomány fegyverével, a szellem csataterén. 

Újra felölték fehér palástjukat s folytatták a tudomá- 
nyos munkát ott, a hol elhagyták. 

Kitűnő, tudományos emberek váltak belőlük, szeren- 
csés volt az a tanoda, mely közülök nyerhetett tanárt. 
Annak a növendékein is meglátszott a szellemi tökélyes- 
bülés minden ágazatban. 

Ekkor kezdődtek az ultramontán agitatiók, a jezsuita 
betelepítések Magyarországon. 

Évekig figyelemmel kisérő tanúi voltunk a ki-kiszámí- 
tott kegyetlen üldözésnek, a minek e derék római kath. 



egyházi rend szabadelvű tanárai ezéltáblái voltak az ultra- 
montán hierarchák részéről. 

Ez üldözés mindaddig tartott, míg a jezsuiták barátai 
a legjelesebb tanárokat tanszékeikből el nem távolították, 
hatáskörüktől teljesen meg nem fosztották. 

Es ezen tanárok katholikusok voltak, de mivel szabad- 
elvüségüket nem akarták eltitkolni, mivel tudományos 
haladásukban nem hátrafelé, hanem előre törekedtek, mi- 
vel erős lelkű hazafiak voltak: tehát nem használt nekik 
sem roppant tudományosságuk, sem kitűnő szellemi te- 
hetségeik, sem irodalmi hírnevük, sem katholikus papi 
buzgalmuk, sem honfi érdemeik : el kellett temetkezniük 
zárdáik falai közé ; most is ott találhatná őket, a ki nem 
tartaná fölösleges fáradságnak, hogy elinduljon szellemi 
kincseket keresni. 



A BUEG FEHEE ASSZONYA. 



Egy hamar elmúló zaj hallatszott tavaly a Burgban 
megjelent kísértetről, mely egy fehér asszony alakjában 
minden éjfélkor megjelent a császári könyvtár folyosóján 
a szegény silbakot agyonijesztgetni. A fehér asszony több 
éjjel egymásután kisértett a Burgban, míg egyszer aztán 
dementirozták hivatalosan az egész lélekjárást. Mese volt 
az egész. Az élczlapok eltemették. 

Pedig hát ez nem volt mese, hanem tökéletes valóság. 

Három nap egymásután megjelent egy fehérbe öltözött 
hölgyalak, márvány fehér arczczal, de jól kivehető voná- 
sokkal, kezében egy lámpa, abban egy égő gyertya, mely- 
nek lángja lobog ugyan, de a falra világot nem vet ; az 
alak a folyosó egyik ajtajától a másikig végig haladt, az 
őrt álló katona felhívására nem ügyelt, s a második ajtó- 
nál eltűnt. Másik éjjel az őr, miután kiáltására nem 
ügyelt, rá is lőtt az alakra ; arra a kisértet nyom nélkül 
eltűnt. Harmadik éjjel két őrt állítottak ki; azok előtt is 
megjelent a rém; azok is kiabáltak rá: azután keresztül- 
kasul lőtték, mire a fehér asszony nem tűnt el, hanem 
megállt és merően a szemük közé nézett. E kisértet-né- 
zéstől az egyik őr, egy izmos, erős morva vadász ájultan 
esett össze. 

Negyedik nap után a Burgban szolgálattevő főhadnagy 
maga foglalta el a kísértetes őrállomást. Ez mint gavallér 
ember asszony ellen nem vitt magával puskát, pisztolyt, 
csak úgy kardosán állt a lesbe. A mint a tizenkét órát 
elkongta az István templom harangja: ott állt előtte a 



fehér asszony, s elkezdett csendesen haladni. A tiszt bá- 
tor férfi volt, utána sietett, utolérte ; abban a perczben a 
fehér asszony visszafordult s a lámpát a tiszt arcza elé 
tartá. 

Erre a tiszt hozzá kapott, hogy a kezét megragadja, 
a másik karját pedig a fehér nő dereka körül fonta, — 
akkor eltűnt a fehér asszony : a tiszt megfogta és meg- 
ölelte — a semmit. 

Az eltűnés pillanatában úgy tetszett neki, mintha a 
fehér hölgy egy hideg csókot nyomott volna ajkára. 

Már most ha tisztünk egy múlt századbeli mousquetier 
tiszt lett volna, kötelessége lesz vala e kisértet-csóktól 
halálra betegedni és belehalni; minthogy azonban mai 
időkben a katonatisztek chemiát és optikát is tanulnak, 
annálfogva a főhadnagy nem érte be azzal a kisértetlátás- 
sal, hanem vizsgálódni kezdett a folyosó ajtajain, ablakain, 
B egyszer egy ablakán a folyosónak kitekintve, észrevette, 
hogy a Burggal átellenes ház egyik harmadik emeleti 
ablaka szokatlan fényesen ki van világítva. Eögtön le- 
sietett az őrterembe, maga mellé vett két katonát, átment 
az átelleni házba, s kérdezé a házfelügyelőtől, hogy ki 
lakik ott, a hol az ablak ki van világítva? Egy fényképész. 
A tiszt rögtön sietett ennek a szállására, nem csengetett 
be, hanem betörette az ajtót, s szépen ott lepte az egész 
kisértet- csináló apparátust. A nagy tükörüvegtáblát, mely- 
nek segélyével és villanyvilágítással a kísértetes nőalakot 
a Burg ablakán át annak folyosóján végig sétáltatták, sőt 
magát a fehér asszonyt is, a kinek még akkor is be volt a 
képe mázolva krétával. De most már csakugyan megfog- 
hatta, ha a csókjából nem kívánt is. 

A dologból inquisitio lett: a fényképész azt a merész 
tréfát nem a maga mulatságából rendezte, hanem aztán 
annyi magas állású személy keveredett bele a vizsgálatba, 
hogy jónak látták azt abbahagyni, s az egész kisértet- 
históriát meghazudtolni. 

Az ultramontán-párt manővere volt az egész: ilyen 

együgyű hókuszpókuszszal akarták az uralkodót a szabad- 
elvű iránytól elfélemlíteni. 

Azoknak, a kik e dologról tudtak, meghagyatott, hogy 
ne beszéljenek róla. De hogy nem jól tartották meg a 
titkot, annak bizonysága az, hogy mi is megtudtuk. 



ni. NAPÓLEON PESTEN. 



18Bl-ben a Korona-kávéházban, mely akkor a jurátus- 
világ kedvencz tanyája volt, egy idegen kezdett feltűnni, 
a kit a szolgálattevő személyzet gróf úrnak czimezgetett. 
Az idegen mintegy 20—22 éves fiatal lehetett, bár ko- 
moly, zárkózott tekintete idősebbnek hazudá. Arcza kül- 
földiesen borotválva volt egészen s a feszes angol divatú 
viselet nagyon kirítt az általános attiladolmány világ kö- 
zül, de még inkább a mély, hallgatag, figyelmes tekintet 
a zajos könnyűvérü társaságból. 

Eendesen ott ült a kávésnő emelvénye melletti szöglet- 
ben, onnan nézte a tekézőket. 

Volt akkoriban egy híres tekehös a jurátusok között, 
úgy hiszem Eékásinak hívták. Megvert mindenkit, még a 
marqueuröket is, a tekézésben ; senki sem birt vele, bár 
mindenki megkísérté. Csak az idegen gróf nézte el csen- 
desen, s nem ajánlkozott vele megmérkőzni. 

Egyszer Eékásinak kedve kerekedett belekötni a ször- 
nyen hallgató idegenbe : 

— Nem volna kedve megkísérteni vagy három pira- 
midli partiét? 

Az idegen szótlanul meghajtotta magát és felállt. 

— Egy aranyba a játékot? ajánlkozék a tekehős. A gróf 
ráhagyta és acquit adott. 

Az idegen ifjú igen sajátságosan játszott. Elébb min- 
den lökést kimért, kiszámított, a golyót ide-oda mérte, 
pontokat jegyezgetett meg magának, sokáig czélozott, 
hanem azután minden lökése bizonyos volt, soha egyet is 

el nem hibázott ; ha egyszer kezébe vehette a dákot, ellen- 
fele többet lökéshez nem jutott. Ezt ugyan unalmas dolog 
volt nézni, hanem el kellett ismerni, hogy igaza van. Eékási 
egyre vesztett, s a tételt mindig duplázta ; délig kijátszot- 
tak tizenhat partiét. Eékási úszott 32,768 aranyig. Ennyi 
pénze persze soha semmiféle jurátusnak sem volt ; tehát 
azt monda, hogy majd holnap folytatja a tusát, « dupla 
vagy semmi)), addig irja fel a gróf a tárczájába a nyere- 
séget, vagy fogadjon el váltót, ha jobban tetszik. 

Másnap folytatták a tekeversenyt, « dupla vagy semmi*. 
Délig elvesztette Eékási Pest vármegyét a kis Kún és Jász 
kerületekkel egyben. No, holnap majd megválik. 

Harmadnap megint játszottak, a gróf megint legyőz- 
hetetlen volt mérnöki pontos számításaival; már ekkor 
Eékási elvesztette nemcsak Európát, de Chinát és Bra- 
ziliát, a perui ezüst bányákkal egyetemben. 

Negyednap újra összejöttek: dupla vagy semmi! Már 
ekkor Eékási elvesztett három olyan földgolyót aranyból; 
mint a milyenen most lakunk. A grófot kezdte mindenki 
bámulni. 

Ötödnap nem jelent meg a gróf szokott helyén, hanem 
jött helyette egy gyanús külsejű egyéniség, ki sokáig tit- 
kolózva beszélgetett a kávéssal, s nagyon vakarta a fejét, 
mikor mondák neki, hogy a gróf az éjjel elutazott. 

Csak hetek múlva monda el a kávés bizalmasabb 
ismerőseinek, hogy az a fiatal idegen, kit a vendéglőben 
gróf Arenenberg név alatt ismertek, a Nagy Napóleon 
unokaöescse, ki ekkor Magyarországon keresztül akart 
utazni Lengyelországba, hogy ott a forradalom élére áll- 
jon, s az alatt itt tudósításokra várt; miután azonban 
eleve megtudta, hogy a lengyel forradalom ügye hanyat- 
lani kezd, s hogy őt el akarják fogni, hirtelen visszament 
ismét Helvécziába; a kik elfogására jöttek, épen egy nap- 
pal érkeztek később. 

Ha Eékási akkor tudta volna, hogy a ki tőle három 
nap alatt elnyerte az egész világot tekegolyókkal, egykor 

Jókai: PÍlleterabül. II. ^ 

Francziaország császárja leend, s épen olyan kiszámítva 
fog játszani országok és népek sorsaival, mint akkor az 
öt fabábbal ! 

Még most is mutogatják a korona-kávéházban azt a 
helyet, hol egykor Francziaország mostani uralkodója 
csendesen és figyelmesen nézte a magyar ifjak zajgó cso- 
portjait. 



ÉLETKÉPEK. 



I. A SZEGEDI VÉSZNAPOK/ 



Megnehezült az Isten keze fölöttünk. 

Egyik csapást még el sem sirattuk, már jön a másik. 

Mi lesz belőlünk, mi lesz a világból, ha ez sokáig így 
tart? ítélet napját várjuk-e eljövendőnek? Hová fordul- 
junk, ha Isten is ellenünk? Kinél keressünk oltalmat, 
kinél vigasztalást, ha már az égben sem találjuk azt? 
Uram ! uram ! el akarod-e veszíteni a te népedet ! ! ! 

Ha erős lelkűek vagytok, hallgassatok ide ; hallgassá- 
tok meg, mi történt Szeged városában, a legnagyobb vész 
napjaiban és tanuljatok belőle. 

A Tisza és a Körös és a Berettyó és egyéb urat nem 
ismerő vizei a magyar Alföldnek túlhágtak partjaikon, 
elönték a szép kalászdús Kanahánt, berontottak a leg- 
népesebb városokba, elnyelték a gazdagok kincseit s a 
szegények betevő falatját, házakat, templomokat ontot- 
tak halomra, gulyákat sepertek el, milliókat vesztegettek 
kárba, egész megyéket tettek sivataggá: tíz esztendő alatt 
ki nem heveri azt a romlást a fél ország, a mit szenvedett 
miattuk. 

Víz alatt voltak már a leggazdagabb városok határai, s 
az alább fekvő helységek a megelőző gonosz hírből tud- 
hatták előre a veszedelmet, mely reájuk is be fog követ- 
kezni, okvetlenül, elkerülhetlenül ; mert már csak néhány 

* 1875-ben jelent meg. 

napi járó földre, már a szomszéd városban jár, s nincs 
semmi gát, semmi menedék, a mi azt feltartóztassa. Az 
Úr elszabadítá az ő ostorozó angyalait és senki sem elég 
erős, hogy azokkal megküzdhessen. 

Szeged város utezáin is hallatszott a jajveszékelés ; síró 
anyák futottak egy térről a másikra, sápadt gyermekeiket 
ölelve karjaikon ; csüggedt gazdák rakták holmiaikat sze- 
kérre, indulandók, maguk sem tudják, hova ? Tehetetlen 
népcsoportok állongtak a templomok előtt, a piaczokon, s 
ijesztek egymást rémséges hírekkel ; mezőkről futó gulyák 
nyargaltak a város kapuin be, miket a veszély érzetének 
állati ösztöne emberi hajlékok közé űzött; segítették nö- 
velni az égreható jajszót. 

Vajh ki ment meg minket? 

E közrémületben egy egyszerű férfi jelent meg a két- 
ségbeesett nép között s szólott hozzájuk az ő nyelvükön : 

— Szeged lakosai. Mit jajgattok itten? Hát nincs-e 
Szeged városában ötvenezer ember, ötvenezer embernek 
százezer keze? Százezer kéz nem elég-e arra, hogy min- 
ket megmentsen? Isten a mi kedvünkért csodákat mai 
nap nem teszen, de ha mi teszszük azt, ő is majd meg- 
segít. Mai nap a vizek nem állnak meg, mint a falak, mi- 
ként Mózes idejében a Veres-tenger, de ha mi megállítjuk 
őket, bizony megállnak azok. Nagy a veszedelem, de ha 
összefogunk, egy szívvel, egy akarattal megfelelünk neki. 
Nosza lássunk hozzá, hajtsa ki minden ember szekerét, 
marháját, ki a város elé; minden kézbe oda illik most az 
ásó, kapa, nem szólnak meg érte sem urat, sem szegényt, 
ha dolgozni látják. — Eajta a munkára! Egy perez imád- 
kozni, a többi dolgozni ! Segíts uram Isten ! 

Mint a villámszikra terjedt el a jó szó a hallgató nép 
közt, kiki futott haza ásóért, kapáért. Százával, ezerével, 
utóbb tízezerével jöttek a víz ellen, urak és szegények és 
úri leányok, s nem szégyenlék a munkát és nem un- 
tak bele. 

Jöttek a tisztviselők, tudósok, tanult emberek, kimér- 

ték, kiszabták a munkálatokat; jöttek a papok, lelki pász- 
torok, a tanítók, növendékeik ólén, lobogó zászlóikkal, a 
czéhek, minden munkabíró tagjaikkal, a gazdagok szeke- 
reikkel, a szegények ásóikkal, kosaraikkal és elkezdtek 
ásni, faragni, tölteni, itt rőzsekötegeket kötöttek, amott 
fenyőszálakat faragtak, a lelkesült lakosok leszedték házaik 
tetőzetét, azokból adták a gerendákat töltések czölöpei- 
hez ; nem volt semmi drága, semmi megpanaszolt ; közre 
bocsátá mindenki vagyonát, erejét, lelkesülését: honn 
ezalatt nyitva volt minden tárház, éléskamra, pincze; 
sürgő gazdasszonyok sütöttek-főztek ott szorgalmas mun- 
kások számára; és folyt a munka, éjjel és nappal bámu- 
latos erővel, kitartással. Éjjel és nappal hangzott a karó- 
sulykok zuhogása, a szekerek csörömpölése ; nem volt 
pihenő óra ; ha egy csoport kifáradt, a másik ott várta ; 
egy ásó, egy talyiga sem volt heverőben. 

És minden órában ott lehetett látni a csodatöltésen 
azt a magas férfit, a ki oly buzdítólag mondta ki az első 
felhivó szót, a mint segített mindenütt, a mint osztotta 
fel az erőket a legszükségesebb helyekre, a mint mutatta 
ki, hol mit kellene tenni, a mint legjobban volt. 

Soha sem tanulta ő azt, hanem hiszen épen itt nyilat- 
koznak az Úr csodatételei, hogy a midőn az idők teljes- 
sége eljő, az együgyűt, a tudatlant teszi bölcscsé, kivá- 
lasztottá. 

Mire a felvidékről rohanó árvíz megjelent Szeged hatá- 
rán, már akkor az egy roppant töltést talált maga előtt, 
mely mindenütt elzárta előle a pusztítás útjait. 

Lám, hogy el lehet fordítani az ostort az öldöklő angyal 
kezéből! 

De ne ujjongassunk még. Még nincs vége a vésznek ; 
hátha erőtlen lesz a gát, hátha egy helyen átszakítja azt 
az áradat, s vége az ^gész munkának? 

Rajta, még egy másik gátat építsünk ! 

Ugyanolyan gyorsasággal, ugyanazon lelkesedéssel, ki- 
tartással, mint valami tündérhányás emelkedett ki a föld- 



bői a második gát és utána a harmadik, hogy ha elvész 
egy és kettő, még akkor is kész legyen az ellenállás. 

Nem bámulom én Sebastopol sánczait, de a szegedi 
munkálatok előtt kalapot emelek ; a hol a közlelkesültség 
önként ily műveket létesít néhány nap és éj órái alatt, 
ott a nép életrevalóságának nem kellenek dicsőbb emlékek. 

Valamennyi munkálatnál ott lehete látni amaz együgyű 
férfit, a kit nem birt semmi kifárasztani. 

A czélszerű elrendezés miatt néhány külvárosi házat a 
gáton kívül kellett rekeszteni. A közjóért fel kellett áldoz- 
tatniok. Birtokosaik szívesen egyeztek abba. Egy éjszaka 
e kizárt házikók egyikében tűz ütött ki. Ugyanezen órá- 
ban borzasztó vihar dühöngött, mely a tűzvészt siral- 
massá szokta tenni a nagy alföldi városainkban. Jaj ! me- 
nekülni sem lehetne most hová, ha a tűzvész meglepné a 
várost ; köröskörül másfélölnyi magasan áll a víz a házak 
fölött. 

A vészharang szavára, a ki aludt is, felriadt ágyából s 
futott az utezára, azt hitték, a víz törte át a gátot. 

— Nincs semmi baj ! kiálta a sietők elé az együgyű 
ember. Hála Istennek, csak tűz van. 

És azzal csónakokat hoztak elé a bátor férfiak, be- 
rohantak a víz közepett égő házak közé s a gátakat ellepő 
nép bámulatára, ott fojtották el puszta kézzel az égést, a 
tomboló vihar közepett szedve szét az égő gerendákat, s 
ledöntve az égő háztetőt a csapkodó hullámba : egyik go- 
nosz szörnyet a másik torkába fojtva. 

Egy pillanat műve volt az egész. 

Jól monda amaz egyszerű férfi : egy perez imádkozni, a 
másik dolgozni. Segíts uram Isten ! 

És Szeged városa nyugodtan látta elmúlni a vészt, 
melyet szomszédjai még most is siratnak ; öröm és meg- 
elégedés maradt a házakban és azokon kívül ; maradjon 
is, míg csak ez a világ tart. 

A közhatóság közköltségen rendelé fölépíttetni azoknak 
házait, kik önként feláldozák azokat a közszabadulásért. 

Mi pedig mondjuk el ez esetet mentül többeknek, s 
jegyezzük fel magunknak azt a mondást belőle : «nagy 
csapások viselésére nagy erő kell és az csak minmagunk- 
ból származik)). 

Vájjon ki lehetett amaz egyszerű férfi ? kérdezitek talán 
kíváncsian. 

Nevét nem jegyezte fel senki. Százan és ezerén tették 
azt, a mit ő és nem kivántak jutalmat érte, sem hálát, 
sem dicsőséget, pedig bizony mondom, jobban megérde- 
melnék, hogy neveik fel legyenek irva, mint azoké, kik 
egy bizonyos más országban bizonyos más sánczokat 
emberi holttestek ezreivel temetnek be. 



II. GONOSZ HÁZNAK GONOSZ VÉGE. 

Úgy hull az ember, mint az őszi légy. 

Mint a mezők virágai, vagyunk ; ma élet és virulás, s 
ha a szél rájuk fútt, menten elhervadnak. 

Úgy hozzá szoktunk már a balesethez, hogy szinte saj- 
nálkozni sem tudunk egymáson. Ma megszorítók jó bará- 
tunk kezét s holnap fáklyát viszünk koporsója mellett ; 
ma még együtt vigadtunk, mulattunk, s holnap odakinn 
látogatjuk meg őt a temetőben, — vagy látogat ő minket. 

Ki volna oly vakmerő, hogy egy új reggelt merjen 
Ígérni magának ? 

Isten kezében vagyunk mindnyájan s ki merné azt 
mondani, hogy nem jó minekünk ott lennünk? 

Legyünk nyugodtak, legyünk készek arra, a minek 
jönni kell I Azokban a szomorú sorokban, miknek minden 
betűjét egy-egy új sír képezi, Isten beszél hozzánk : a ki 
azt mondja nekünk a halálharangok kondulásaiban, a 
temetői szelek morajában, a temetők némaságában, hogy 
semmi sem tartós, csak a szeretet az. 

Azért legyünk jobbak, mint voltunk eddig. Szeressük 
az Istent, embertársainkat, a hazát és mindent, a mi azt 



érdemli, mert nem tudjuk, hogy meddig van időnk sze- 
retni ? 

Annyi kedves ember elhalása után, annyi megsiratott 
áldozat között, törtónt egy oly megrázó példa-eset, a 
melyre azt mondja minden ember: «ime az Isten keze 
ez ! lám, a boszúálló Úr látogatása I » 

Volt egy nagy városban egy kis alacsony ház, de a 
mely házban mégis többen laktak, mint a melyik leg- 
magasabb; ismerték azt különösen az ifjak és sokan át- 
kozva hagyták el küszöbét ; de minden átok daczára is- 
mét újak jöttek helyettük és jó kedvvel mentek be és 
átkozódva jöttek vissza; ha minden átokból csak egy kő 
lett volna abban a küszöbben, nem lehetett volna azon az 
utczán járni. 

Bűn volt és förtelem, a mi ott szülemlék, családok 
romlása, ifjú éltek veszedelme, a szívbeli pestis! A bölcs 
emberek azt mondják, hogy ilyen házaknak is kell lenni 
a világon. 

A hol az emberek elfelejtsék a világot, bajaival, gond- 
jaival, a hol levethesse kiki emberi kötelességeit. Ha be- 
teg család van otthon, ide nem hallik nyögése ; ha kol- 
dus könyörög, fázik, didereg ott künn, ide nem halhk 
panasza ; ha a félországot csapás csapásra éri, ki hallaná 
azt itt pohár-csörgés, vidám kaczagás közt. 

Midőn legjobban dühöngött a városban a halálhirdetö 
járvány, mikor a megrettent nép legjobban látogatta a 
templomokat, akkor volt a víg háznak is legnagyobb 
keleté! Ott volt vígság, ott volt bú-elfeledés, reggeltől 
estig és estétől reggelig. Hadd imádkozzanak mások, a 
bölcsek élik a világot. 

És ime egy napon, midőn legvígabb volt a mulatság, 
megjelenik ama hívatlan vendég, a ki láthatlanul jár ke- 
resztül a bezárt ajtókon s nem kér bebocsátást, nem vár 
jó fogadást, hanem oda ül a legnagyobb úri asztal mellé, 
midőn legvígabban vannak és a hol ő megjelent, elsá- 
padnak ott az arczok. 

E rettenetes vendég neve a kolera. 

A legkiosapongóbb kaczagás közepett elsápadni látták 
a vigadók a legrózsásabb arczot, elkékült, elzöldült az, és 
a piros rózsák nem voltak egyéb, mint egy halott arczára 
festett máz 1 

Ah! ez lehetett a rémülés, ez lehetett az ijedtség ! A ki- 
ivott pohár fenekén ült a halál ! 

És másnap, a kik a vigalom és gyönyör párnáit keresni 
jöttek, — találtak koporsót. 

És harmadnap — ismét koporsót találtak. 

És negyednapra találtak — két koporsót. 

És egy hétig mindennap találtak koporsót e háznál. 

Egy hét múlva aztán nem találtak semmit. Be volt 
zárva a ház. Az utolsó víg lakó is kihalt belőle. Még most 
is be van zárva. 

Senki ! senki ! még egy oktalan állat sem maradt benne 
élve. Még az idegen is ott veszett, a ki benne meghált. És 
most borzadva gondol mindenki a bezárt ablaktáblákra. 

Ilyen Ítéletet tartott az Úr, az ezernyolczszáz ötven- 
ötödik esztendőben, a midőn nagy sírás volt mind az egész 
hazában és haltának jók és gonoszak az öldöklő angyal 
lehelletétöl. 

Élni nem jutalom, meghalni nem büntetés, ha Isten- 
től jő ez; de éljünk úgy, hogy ne azt mondják halá- 
lunkra : 

«Ime az Úr keze! íme a boszúálló Isten látogatása!)) 



III. EGY NÉPNEVELŐ. 

Ötven esztendeig volt fáradhatlan munkása az Úr 
kertjének. 

Azok az emberek, kiket apró gyermek-korukban a 
betűk ismeretére tanított, kiknek gyönge kezeiket a leg- 
első írásjegyekre oktatá, mind kész öreg emberek lettek 
már mellette és vénebb aligha volt nálánál a faluban. 

Ötven év alatt sok jó és rossz nap letelik ! neki csak a 
rosszából jutott bőven, a jó nap csak ünnep volt közötte. 

Oh be kevésszer evett eleget a kenyérből és az is meg- 
panaszolt kenyér volt. Azt mondták, de bijába eszi a más 
búzáját, a ki maga se nem ás, se nem kapál, csak ül az 
iskolában s a gyerekeket tanítja. 

Ha néha napján egy jó falat jutott asztalára, a mit 
valami nagylelkű patrónus küldött neki, ilyenforma szó- 
val : « egyék mester uram, úgy is a kutyáknak adnók,i> azt 
mondták: ni hogy dorbézol, hogy duskálkodik a más 
látottjából! 

Ha egyszer-másszor egy pohár bor fordult meg kezé- 
ben, azt mondták: ni hogy részegeskedik, azért olyan 
rongyos ! 

Ha évszámra egyszer látogatója akadt, régi iskolatársa, 
vagy szomszéd népnevelő, s összeültek, beszélgettek, azt 
mondták : ni hogy mulat, jó dolga van ennek ! 

A legrosszabb rabszolgának csak egy ura szokott lenni, 
neki minden ember ura volt, a ki csak a helységben la- 
kott, urak és szegények, ifjak és öregek, még a kis gyer- 
mekek is. 

Voltak gyermekei is, mert hiszen ez az áldás olyanok- 
nak adatik, a kik azt nem kérik. Tisztességesen fölnevel- 
teté valamennyit ; maga szűk napokat látott, hogy minden 
keserves forintját azokra költhesse. Úgy gondola, hogy 
majd vénsége napjaira gyermekeiben fog megnyughatni. 

Azok pedig elhaltak egyenkint. Mikorra a munkabíró 
kort elérték, melyben szülőik fáradságát megszolgálhaták, 
akkor haltak el. 

A vén iskolamester egyedül élte őket túl hitvesével. 

Ösz, aggott, időktől és sors csapásaitól meghajlott em- 
berek voltak mind a ketten. 

Sokszor emlegetek azután sóhajtva: melyik fog kettő - 
jök közül elébb földben fekvő gyermekeihez megtérni ? 
Melyik temeti el a másikat ? milyen szomorú lesz az itt 
maradó sorsa ! 

A férj, az apa maradt legutoljára, a nő költözött el 
elébb. 

Azon órától fogva, midőn feleségét is leeresztek a sírba, 
elkezdek mondogatni az emberek : ni milyen veresek a 
mester szemei, bizonyosan túl a rendén iszik. 

Ki hinné el 'azt öreg emberről, hogy egy öreg asz- 
szonyt annyira sajnáljon, hogy a szemeit is kisírja utána ? 
mintha nem megunhatta volna annyi esztendő alatt az 
isten-adtát ! 

A vén iskolamester szemei pedig egyre gyöngébbek 
lettek a sok sírás miatt. Hosszú álmatlan éjszakákon 
sokszór fohászkodék az éghez : ó bár ne látnám többé ezt 
a világot 1 

És lön úgy, a hogy ő mondta : egyszer megvakult és 
nem látta többé ezt a világot. 

Akkor azután azt mondták, hogy ha már megvakult és 
nem láthat munkája után, tehát menjen koldulni. 

Hisz ez rendes dolog ; hogy a vak ember, kinek sem- 
mije sincs, és senkije sincs, koldulni megy. 

Ott vannak a házak küszöbei, ott vannak a templo- 
mok lépcsői, ott van az országút; azok eltartják a vak 
embert. 

És betölt volna rajta e sors, ha meg nem hallják ez eset 
hírét azok a szegény emberek, a kik a legszegényebbek 
minden faluban : a többi iskolamesterek. 

Ezek a szegény iskolamesterek, kik maguk is az élet 
terheit egyenlőtlen erővel viselik, nem engedek megesni 
azt a példát, hogy egyike azon férfiaknak, kik napjaikat 
a magyar nép nevelésére áldozák, vénségére, nyomorúsá- 
gára idegen házak ajtajait kopogtassa sorba és elmondja : 
én népnevelő voltam, oda adtam ifjúságom, vénségem 
napjait a hazának. Könyörüljetek a szegény kolduson. 

A jámbor népnevelőtársak összerakták megszolgált 
forintjaikat, hogy pártját fogják az elhagyatottnak, hogy 
eltartsák őt nyugalomban, békességben addig, a míg a 
jólteyő halál megnyitja szemei előtt az örök világosságot. 



És ugyan ekkor olvastuk országszerte valamennyi 
újságban, hogy az ó-budai tehónpásztDr jövedelme, ki- 
lencz hónapi hivatalos fáradságért, ezerötszáz pengő fo- 
rintra ment. 



IV. EGY NEVEZETES GAZDA HONUNKBAN. 

Azon férfí, kinek működését bemutatni szándékozom, 
nem szerzett magának babérokat a harczmezőn, nem 
tette magát kitűnővé irodalom és tudomány utján, nem 
vívott ki magának nagy befolyású polczot, és mégis meg- 
érdemli, hogy neve azok sorába jegyeztessék, kiket példa- 
képen szokás az utókor előtt felmutatni. 

Az adatokat e minden tekintetben érdekes életíráshoz 
a megboldogult egyik utódától kaptam, ki bizonyosan nem 
fogja rossz néven venni tőlem, hogy egyszerűen élt, csend- 
ben elhalt ősének méltó emlékét a köztudomás eléghetlen 
levéltárába leteszem. 

. . . Tolnamegye határában, Paks és Kömlőd között 
terült mintegy huszonhárom év előtt egy emlékezetes in- 
govány, egy éktelen széles mocsár, mely mérgező kigőzöl- 
gésivel megvesztegette a körűifekvő táj levegőjét. 

Nappal is oly szomorú volt e tájék képe ; a sik, buczkás 
róna felé nem vezetett semmi út, már messziről kivált az 
a mező többi része közül, a fű nem olyan zöld ott, mint 
másutt, színe a vörösbe ment át, s ember magasságnyira 
nőtt ; törpe tövis fák, nyurga bokrok alig látszottak abból 
ki, egy-egy kisebb emelkedő halmot körűifogott a mocsári 
fűzfa ós rekettye, s nagy elvétve látszott itt-amott egy-egy 
árva nyárfa, sárga leveleivel gyászolva magánosságát. 
Pásztorok, csikósok messze kerülték e tájat; mert az ott 
termő fűre nem jó volt a marhának ráéhezni. A csalóka 
pázsit alatt rejtett víz és iszap lappang, ki tudja hány 
ölnyi mélyen ? csak ingadoz, csak süppedez eleinte, s ha 
egyszer azután beszakadt, lassankint elnyeli martalékát ; 

mentül jobban eviczkél, küzködik, annál lejebb süpped, 
hínárok, tó virág-gyökerek összefonják lábait, kigyók, vér- 
szopó nadályok, csúnya vizi férgek elemésztik testét, míg 
a fekete rút iszap, mely ott a zöld füvek, harangos virá- 
gok, széles lapú-levelek alatt lakik, összecsap elmerülő 
feje fölött. Jó állat nem is vetődik e tájra, csak a kivert 
bika kereste fel néha boszújában, napokig elbömbölt ottan, 
eltévedve, leszakadva a csábító söppedékben ; s ha azután 
napok múlva utána mentek a nyomán vakmerő czigányok, 
hogy a bőrét visszahozzák, úgy találták meg, hogy csak a 
két szarva állt ki a fu közül, mely azután ismét összevo- 
nult fölötte. Akkor azután hosszú deszkákat rakva a zsom- 
bikokra, s dorongokat vetve az állat alá, úgy vontatták azt 
fel kötelekkel. Akadtak nagy néha merész vadászok is, a 
kik hasonló elővigyázattal, hosszú deszkákkal, csáklyák- 
kal behatoltak a mocsárból kiemelkedő halmokig, hol a 
sűrű berek közepett csikasz farkas szoptatta síró kölykét s 
lompos rókafiú ólálkodott libuczfészkek után. Ezek rém- 
séges dolgokat tudtak beszélni a sárkány-mocsár rejtekei 
felől. 

Nem lakta azokat sárkány, miként hajdan képzelték 
a mese-hívők, de maga a mocsár képe ijesztőbb volt a 
sárkánynál. Rút hemzsegő kigyóbolyok robbantak meg a 
között, azon módon összebonyolulva, a hogy tojásaikból 
fű kikeltek, míg az emberkar vastagságra meghízott kigyó- 
anya fejét feltartva a vízből s füleséit szétfeszítve, szisze- 
gett a jövevényre. A zsombik közt a farktalan vizi kutya 
csúszott-mászott, utálatos sikoltással utánozva valami 
emberi hangot; meg-megszólalt. undok vonítással az em- 
berszagot érző farkas; társai felelgettek neki innen-onnan. 
A vadász örült, ha visszajuthatott ép bőrrel az embertelen 
tanyából s nem találta örömét a falkástól itt tanyázó vízi 
madarakban ; kócsagok, kanálos gémek, magyar papagá- 
lyok, miket másutt mind ritkaság látni, nem gyönyörköd- 
tették, sem a legcsodásabb mocsári virágok, miknek töve 
a víz fenekén, fényes leveleik, kövér tündöklő rózsáik, 

dinnyés, korsós gyümölcseik a víz szinón lebegnek. Örült, 
ha ismét visszatérhetett a szilárd, száraz földre. 

Hát még éjszaka, midőn az örök kékes köd leszállt a 
mocsárra ; midőn felzendült abból a vízimadarak zenéje, 
a békák egyhangú lármája, a mibe a bölömbika halrangos 
bugása s az éles rókaugatás vegyült, ismeretlen ijesztő 
hangok ; ki mert volna akkor arra közelíteni ? Az eltévedt 
utas, ki éjszaka a mezőkön keresztül kereste az utat, kike- 
rülé azt a tájat, a honnan egy-egy téveteg világ fénylett 
elé a távolból. Nem nyájas gyertyafény, hanem gonosz 
bolygótűz világa volt, mit a köznép lidércznek nevez, mo- 
csári gőzök meggyuladt lángja, mely fut a közelítő előtt s 
hideg mocsárba vezeti őt. 

Most e mocsár helyén gazdag mező terül ; középen mint 
egyenes ezüst szalag foly alá egy csatornázott patak, a 
veres ormú malom hat kereke olyan vígan kelepel fölötte. 

Az ékes halmokon, farkasok berkei helyén, áldott gyü- 
mölcsös kert ágai hajlodoznak az áldás terhe alatt ; kigyók, 
rókák tanyája fölött kalásztermő mezők terülnek, hol a 
búza harmincz maggal (! !) fizet ; távolabb buja zöld mező- 
kön vág gazdag rendet a kaszás háromszor egy esztendő- 
ben s a kövér legelökön tölgyelő tehenek, izmos tulkok 
hevernek kényükre. A virágos mezőket egyenes utak szel- 
delik keresztül, nagy, árnyékos fákkal beszegve két felől. 
Éjjel-nappal örömmel megy át e vidéken az idegen utas, 
s azt mondja magában: « Isten áldása vanetájonI» S 
többé nem riad vissza az éjjeli világtól a sárkány-völgy- 
ben, mert az nem lidérczfény, hanem vendégszerető lak 
vigasztos gyertyavilága. 

S ki volt az, a ki e csodaváltozást oly rövid idő alatt 
előidézte ? 

Egy egyszerű férfi ! nem is gazdag, nem is tudós, nem 
is hatalmas. 

Semmi egyéb eszköz nem volt kezében ez óriási mun- 
kára, mint a vas akarat s a csüggedetlen szorgalom. 

A mint megszülemlett agyában az a gondolat, hogy ő 

ez átkozott vidéket áldotta varázsolja át, azontúl meg sem 
pihent abban, a mig végre nem hajtotta. . 

Ismerői először is kinevették érte, midőn hozzá fogott, 
s valóban volt is okuk, hogy vállalatát lehetetlenségnek 
nevezzék. 

Ö azonban bebizonyítá, hogy az emberi ész és lelki erő 
most is képes csodákat elkövetni. 

Legelsőbb is az ingovány egyik szárazabb dombjára 
lakházat épített, s abba egész családjával beleköltözött, 
nem törődve sem az ijesztő magánynyal, sem a zord hely 
okozta betegségekkel, s onnan kezdé meg legelső munká- 
ját, a mocsárt lecsapoló csatornát. 

Akár jó idő volt, akár rossz, ott volt ő maga munkásai- 
val, cselédjeivel, munkaképes fiaival, s dolgozott velük 
egy sorban; megvonta szájától a falatot, testétől az öltö- 
zet ruhát, minden kényelemről lemondott, hogy jövedel- 
mének minden forintját végczélja kivitelére fordíthassa ; 
pedig e mellett még nyolcz gyermeket kellett iskolába 
járatnia, neveltetnie. A csatornát készítő munkások, (több- 
nyire olaszok), lábaik alá csatolt hosszú deszka-talpak 
segítségével léphettek a feneketlen mélységű mocsár fel- 
színére, melyen össze-visszanőtt fü- és nádgyökér, vizimoh 
és csuhé képezett veszedelmes borítékot. 

A nagy csatorna végre elkészült ; azonban még ez csak 
kezdete volt a nagy munkának, a hátralevő rész most 
még sokkal nagyobbnak mutatkozott ; más ember kétségbe 
esett volna rajta, ha azon végig gondol s ott hagyta volna 
a megkezdett munkát. Ez a derék férfi akkor azon szeren- 
csés ötletre jött, hogy a csatorna lefolyó vizére malmot 
építsen. Három őszi hónap alatt megfeszített erővel dol- 
gozott, maga volt építő mestere, mérnöke, paliéra a mun- 
kának ; nem riasztatá magát vissza az őszi esőktől, nem 
hagyta félbeszakítni munkáját a korai fagyok által s új 
év napjára az elkészült malom legelső őrléséből sütött 
kenyér állt családja asztalán. 

Ilyen édes kenyér sem volt feltörve még egyhamar. 

E naptól kezdve az a malom kereste ki az egész ingo- 
vány kiszárításának minden költségeit. Ez adott annyi 
jövedelmet, miből az óriási munkát folytatni lehetett. 

Három év múlva be volt fejezve azi Az emberek csak 
bámultak, midőn látták, hogy a mezőkről eltűnt a viz, a 
kiszáradt zsombékos bürük alul üresen maradnak, az egész 
földréteg a másik fölött. 

Akkor e kiszáradt zsombékokat minden felől meggy uj- 
togatták. Tudósitónk, ki még akkor is kis gyermek volt, 
beszéli, hogy ő is eljárt testvéreivel e tüzeket éleszteni, a 
mik hónapokig elégtek ott a turfás föld alatt, mig a felszi- 
nök beomlott s a libegő zsombékokra állva, úgy hintáz- 
tak az izzó zsarátnak fölött. Szinte oda veszett egyszer e 
veszélyes mulatságban, ha bátyjai meg nem szaba- 
dítják. 

így porladtak el lassankint a zsombókok, elhamvadt az 
egész mocsár kiszárasztott felszine, s e hamvakból egy új 
paradicsom támadt, melynek kövér televény földében csak 
az apró csigahéjak engedik még gyanítani, hogy ott valaha 
vizfenék volt. 

A táj, melyből csak halál származott a vidékre, most 
életet ad és gyönyörűséget. 

Ki e nagy művet végbevitte, becsesebb előttünk minden 
hadvezérnél, s méltán megérdemli, hogy például mutassuk 
őt fel egész nemzetünk előtt. 

lm egy magános, kis birtokú férfi, mily csodás ered- 
ményt bir kivívni egyedül, országos segítség nélkül, csu- 
pán elszánt akarata, személyes szorgalma, mindenét áldo- 
zatul hozó kitartása által. Hány ily új paradicsomot 
lehetne még hazánkban, mintegy varázsütéssel felvirágoz- 
tatni, ha azon lelkesítő szellem, mely a magános ember- 
nek hatalmat adott, egész lakosságot, községet szállna 
meg ! Mennyi gazdagsága, kincsforrása van még ez ország- 
nak a víz alatt; hány úri telken osztoznak még most is 
kígyók, vízi kutyák, a hol a boldogság és megelégülés úri 
kényelemmel üthetné fel tanyáját. 

Adja az ég, hogy a derék férfi példája gyümölcsöző 
legyen, s buzdítson másokat üdvös utánzásra. 

E dicső szorgalmú hazafi neve : Petrich Mihály. Most 
már azon földben nyugszik, melyet szorgalma tett gyü- 
mölcsözővé. Nyugodtan alhatnak hamvadó porai, mert ő 
még a sírnak való földet is maga szerezte magának, s 
minden kis fűszál, s minden illatos virág, ami sírján nyí- 
lik és zöldül, az ö munkás kezeinek köszöni lételét. 



V. AZ OROSZ CZÁRRÓL.* 

Lőn pedig, hogy a minden oroszok urát nagyon meg- 
lepé az a szomorú csendesség, mely őt országa fővárosába 
visszatértekor fogadta. 

Hisz az udvari hírmondók, a hivatalos tudósítók, a 
mindig kész mosolygók azt beszélik, írják és esküsznek 
reá, hogy a birodalom minden szegletében a szent lelke- 
sülés lángjai lobognak; — honnan hát ez a gyász, ezek a 
szomorú arczok az utczákon ? Hová lett a színházak, a 
tánczteremek népe, a fényes Szent Pétervártól ki lopta el 
i^agyogványát ? 

Adjátok ki az erős parancsot, hogy tűnjék el a szomo- 
rúság az arczokról, hogy legyen mindenki víg, és teljenek 
meg a köz vidámság tereméi, szóljon a zene és az ének, 
kezdődjenek a vigalmak napjai, miként minden évben 
szoktak. 

A rendőrfőnök intésére megjelentek a visszavonult csa- 
ládok az operaház páholyaiban, és íme, ahány páholy volt 
sorban és egymás fölött, mind feketén, gyászban öltözött 
alakokkal telek az meg ; a gyémántok helyét a fekete érez 
kösöntyűk foglalák el s a mi ragyogott itt amott, az nem 
volt egyéb, mint a szemekben égő köny. 

A zenekar víg dalokat hangoztatott, és e terem mégis 

* 1875-beii jelent meg. 

JAkai : életemből. IT. 3 

gyászünnepet ült, tapstalan közönségével a néma szünetek 
alatt hallani lehete a sóhajt: «Kyrie eleyzon. . .» 

Meg volt hagyva, hogy mulatni kell ! A legelső grófi 
házak egyike megnyitá dísztermeit, összehivá a birodalom 
legfényesebb főurait és delnőit, s a külföldi művészeket, 
a kik őket mulattassák. A terem megtelt a nagyságos nagj^ 
urakkal, és ime egy sem hozott orczáján jó kedvet magá- 
val, de gyászt, fekete gyászt öltönyén, mint kik halotti 
torra jöttek, nem vigadni, de temetni, és nem egymásnak 
örülni, hanem egymást vigasztalni. 

Egy hírhedett zeneművész leült a zongora elé s a leg- 
kedveltebb tánczok zenéit verte el az érezhúrokon. Ah az 
érczhúrokat lehet kényszeríteni, hogy vígan szóljanak, 
nem a sziv húrjait; senki sem állt a tánczba ; csak némán, 
szomorúan lézengtek, mint a kik félnek egymás bánatát 
sérteni időtelen nyájassággal. 

A művész elhagyta a tánczzenét és mintegy önkényte- 
len ihletéstől áthatva, elkezdé a zongorán hangoztatni 
Mozart requiemét. 

És e hangra egyszerre kicsordult a köny a jelenlevők 
szemeiből, e legfájóbb, — keserűbb; a gyászolók, a sér- 
tett szívűek egymás vállára borulva zokogtak a közgyász 
fölött, és a legnagyobb férfiak nem tartották szégyenük- 
nek együtt sírni a sírókkal; a zengzetes dalidóból requiem 
lett, szomorú, halotti ünnep. 

Minden ember sírt, zokogott s sietett el haza onnan : 
félóra alatt vége volt az egész víg ünnepélynek. 
. Ilyen vígalmak történnek most a nagy orosz birodalom 
fővárosában. 

És senki sincs, a ki oda vetné magát a minden oroszok 
urának lábaihoz és szólna neki igaz szóval : 

Oh uram, irgalmas úr, engedd el a vígalmak napjait 
nekünk: halottja van minden háznak, gyász van itt min- 
den családban ; ha már halottakat szerzel nekünk, engedd, 
hogy sirassuk őket. És te magad is sírj velünk ; mert te 
legtöbbet veszítél ! . . . t Kyrie eleyzon ! . . .» 



EGY VEBS TOBTENETE. 

Sokszor el volt már mondva, de nem lehet elégszer föl- 
emlegetni, hogy az 1848-iki országgyűlési rendek azon 
határozata, mely által a jobbágyokat fölszabadíták, képezi 
egyik legfényesebb lapját a magyar történetnek. 

Növeli e lap fényét az, hogy egy tagadó szó, egy két- 
ségeskedő ellenvetés nem vegyült a közegyetértés határo- 
zatába; egy általános «úgy legyen » örökíté meg az indít- 
ványt. 

A magyar nemesi, úri, előkelő rend egy közöröm pilla- 
natában feláldozá jogait, czimeit, vagyonát ; a miért azután 
azt a jutalmat nyerte, hogy ha megszűnt dicsekedni az 
őseivel, dicsekedhetik most méltán a fiaival. 

Pedig bizony csak alig hogy egy hajszálon múlt, hogy e 
fényes lapján a magyar históriának, ha nem is asteriscus, 
de legalább sajtóhiba alakban egy kelletlen folt nem 
támadott. 

Volt ugyanis Pozsonyban egy kis töredék ; igaz, hogy 
nagyon kicsiny, de mégis épen elég arra, hogy a nemzeti 
egyetértés csorbáját képezhesse; melynek ez egyenlőségi 
elv egész kiterjedésében nem nyerte meg föltétlen tetszé- 
sét, s ennélfogva hajlandó volt az ellen valami gyönge 
oppozitiót megkísérteni. 

Kik voltak ezek ? azt ne keressük már ; kigyógyultak 
azok mind, rajok sem lehetne ismerni többé. 

Föllépésükből nem nagy veszedelem támadhatott volna 
ugyan, de mégis úgy állt volna az ott, mint az ó intézmé- 
nyek vétója a megifjodó Magyarország közóhajtása előtt. 

. . . Egy vers kezdett el ez időkben kézről-kézre járni; 
akkor csak kéziratban volt meg, nyomtatásra nem került. 

A vers Petőfié. 

Ezzel a sorral kezdődik : 

« Dicsőséges nagy urak ! Hát hogy vagytok?* 

Az említett frakeziócska gyülhelyén épen azon reggel, 
melyen a nevezetes indítványnak kellé tétetni, mint leg- 
újabb újdonságot olvasták ezt a költeményt, s úgy lát- 
szott, hogy mindenki fázik utána; valaki Pestről hozta 
azt, azzal a hírrel, hogy ott már éneklik az utczán. 

K. Miklós, derék szabadelvű hazánkfiától kérdezik a hal- 
vány arczú emberek, hogy igaz-e a hír, miszerint a Eáko- 
son negyven ezernyi pórhad van összegyűlve ? 

K. Miklós, ki jól ismerte ekkor e szavak horderejét, az 
előtti nap érkezvén Pestről, azt feleié : 

— Bizonyosan nem tudom; — de biz ott könnyen 
lehet több is. 

E remegés közben meglátják az ablakon át Széchenyit 
az utczán, s látva, hogy ő is odasiet, reményteljesen néz- 
nek eléje, kiről tudták, hogy véleményében semmi nép- 
gyűlés, semmi pamphlet meg nem ingatja, s ki a pesti 
forradalmat nagy tréfásan «parapluie-revolutiónak» szokta 
nevezni. 

A lépcsőkön egygyel az ultrák közül találkozott a nemes 
gróf; ki őt, hosszú veres tollas calabriai kalapját fél sze- 
mére nyomva, köszönté új divatú « adjon Isten »-nel. 

— Bon jour, citoyen Széchényi. 

A gróf utána nézett s visszaköszönte : 

— Bon soir, citoyen Sansculotte . * . 

Ezzel ment nyugton a klubb terme felé, felnyitá az 
ajtót, megállt a küszöbön s végig nézve a sápadt, kétkedő 
arczokon, miknek minden gondolatját olvasták delejes 
szemei, sarcasticus mosolygással így köszönt be hozzájuk : 

« — Dicsőséges nagy urak, hát hogy vagytok ?» ... 

Tudta, hogy ez a sor cseng valamennyinek a fülében ? 

. . . Még aznap wegy szó ellenmondás nélkül » keresztül 

ment a táblákon a jobbágyság felszabadítása iránti tör- 
vényjavaslat, minden záradék, minden mentalis reservata 
nélkül ; a maga tiszta, naptól született szüzességében. 

Hogy ez megtörtént, az ránk nézve nagy haszon ; de 
hogy egy szó ellenvetés nélkül történt meg, az a dicsőség ! 

A nagy majoritás «amen» kiáltásának dicsőségét enged- 
jük az indítványt tevő szónoknak ; de a minoritás hall- 
gatása Széchenyi «jó reggelének* érdeme. 



ADOMÁK SZÉCHENYI ISTVÁNRÓL. 



1. A pesti megyegyűlések híresek voltak 1848 előtt a 
nagy politikai kérdések fölötti vitákról, mikben az ország 
legelső politikai nagyságai vettek részt . Kossuth, Széche- 
nyi, Nyáry, Eötvös, Dessewffy Aurél stb. Ezekhez csatla- 
kozott azután a kisebb capacitások tábora. Báró B. Pali, 
kit mind testének terjedelméről, mind szellemének a nagy 
testhez aránytalan voltáról ismert mindenki, hol az egyik 
párthoz szokott csatlakozni, hol a másikhoz. Egy kérdés- 
ben tetszett neki a conservativ párthoz szegődni. Előre 
bejelenté Dessewffy Aurélnek, ki a párt vezérszónoka s 
indítványtevője volt, hogy ő is speekelni fog mellette. 

A gyűlésben azonban vette észre Dessewffy, szo- 
kott éles figyelmével, hogy indítványa az első ellenzéki 
czáfolat után fényesen meg fog bukni, azért nagy hirtelen 
visszavonta azt, s B. Paliban bennrekedt a fényes dictió. 
Délután Széchenyi sétál a Dunaparton gróf W.-mal és 
beszélget; szemközt jön rá B. Pali s elkezd rögtön expec- 
torálni, hogy: « nézzétek ezt az ostoba Dessewffy t, már 
micsoda ügyetlenséget követett el ma a gyűlésen !» Szé- 
chenyi nem felel rá, hanem úgy tesz, mintha W.-mal 
beszélne. 

«Hát a mi anekdotát elkezdtem, folytatom. (Semmi 
anekdotát sem kezdett el azelőtt.) Húzza a hat osztrák 
matróz az evezőt keményen a Bosporusban s halad nagy 
izzadva. Utánuk jön egy török a magakaikjában, ez nem 
fárasztja magát, felhúzta a vitorláját, a szél viszi ingyen, 
ő pedig szépen csibukozik. Mikor elhalad a lapátoló osz- 

trákök mellett, gyorsan hátrahagyva őket maga mögött, 
az egyik matróz azt mondja a többinek : 
«Jetzt schaut's den dummen Türkén an!» 
B. Pali azt mondja : « nagyon jó!» s azzal odább megy. 
Széchenyi utána néz s igy szól W.-hez : 
flJetzt schaut's den dummen Türkén an !» 
2. Egyszer meg ugyanazon pesti gyűlésen a hires iró 
Majláth támadta meg Széchenyit vakmerő kiméletlenség- 
gel. Gyűlés után aztán, gyönge lelkek szokása szerint, 
odaszaladt a méltatlanul bántott ellenfélhez s bocsánatot 
kért tőle, hogy ne nehezteljen erős kifejezéseiért. «0h 
egészen más van az eszemben, mond Széchenyi, mint rád 
haragudni. Épen most egy jó szórejtvényt csináltam, 
a minek megoldását rád bízom, mint híres rejtvénymeg- 
fejtőre. » — « Kérlek !» mond készen Majláth, ki nagyon 
örült, hogy ilyen olcsón helyreáll a barátság. — « Tehát 
az egész egy német Kraftausdruck ; az első szótagtól ret- 
tegnek a hajósok ; — második szótag egy tulajdonszó, a 
harmadik szótag egy előrag, tudod praepositió, a negyedik 
szótag pedig az emberi testnek egy része.)) Majláth még 
egyszer elmondatta magának a rejtvényt: «nehéz felad- 
vány!)) — «No ha ki nem találnád, hát felirom a meg- 
oldását egy látogató jegyre, de ne nézd meg addig, míg le 
nem tettél a megfejtés lehetőségéről.)) — Majláth meg- 
ígérte s csaknem elkésett a fejtörésben gróf K. . . ebéd- 
jéről, hova ő is hivatalos volt a többi ó-conservativ urak- 
kal. Azok kérdezik tőle, hogy hol késett? Mondja, hogy 
Széchenyi adott neki egy szórejtvényt, a mit nem tud 
megoldani. Elmondja a többi uraknak is. Azok sem bol- 
dogulnak vele. Az első szótag kitalálhatatlan. Mitől félnek 
a hajósok ? wSturm.)) ((Wind» ? Mind nem vezet a meg- 
oldásra. Végre előkérik a czédulát.. — Hát biz az az első 
szó «Leck)». A mi jelent ugyan «hajón támadt lyukat* is, 
de az ismeretes német Kraftausdrucknak egészen más 
bevezetésül szolgál. — Ez volt Széchenyinek a válasza a 
dictióra ! 

3. Egyszer Gr. Károlyi István meglát Széchenyinek az 
oldalán egy szép antik kardot, s azt mondja neki: «add 
nekem azt a kardot, megveszem.*) «Nem eladó. »> «Adok 
érte száz aranyat. » <(Már úgy eladó. » Azzal leoldta az 
Övéről a kardot, s az nap gr. K. I. két karddal, Széchenyi 
pedig kard nélkül ment haza a gyűlésből. Hanem az el- 
adott kardjánál volt egy még szebb antik kard Kubinyi 
Ferencz birtokában, a mire meg Széchenyinek fájt a foga, 
ő meg ahoz ment : «Add nekem ezt a kardot, megveszem. » 
((Nem eladó. » ((Adok érte ötven aranyat. » ((Már úgy el- 
adó.)) Látjátok ! monda Széchenyi azoknak, kik mind a két 
jelenet tanúi voltak, már ezt más ember úgy csinálta 
volna, hogy a kapott száz aranyat egészen oda kinálta 
volna a másik kardért, én pedig kaptam egy szebb kardot 
8 nyertem rajta ötven aranyat. 



RABLÓ KALAND. 

(Igaz történet.) 



Ez évben történt, márczius 31-én, hogy egy öt tagból 
álló uri társaság V. megye erdőségeiben szalonkára vadá- 
szott. Mind az öten fiatal emberek, régi összeszokott jó 
pajtások, a művelt körök tagjai, tudományos pályát vég- 
zett férfiak. Köztük az ifjú .... y, fia az egykori V. me- 
gyei provisorium alatti főispánnak. 

A provisorium főispánja nem hagyott nagy vagyont 
gyermekeire, azoknak egy nagy erdőség képezi örökségü- 
ket, melyből a vágott fát adogatják el, s az ebből nyert 
összeget a legidősebb fiu szedi be és osztja ki testvérei 
között, ugyanaz, ki az emiitett vadásztársaság egyik tagja 
volt. A többieket nevezzük X. Y. Z. Q.-nak. 

Este felé X. meghívja a többieket nem messze eső la- 
kába vacsorára, előre izenve nejének, hogy vendégeket 
visz. 

Ugyanebben az erdőben történt sok év előtt, hogy 

y apja, mikor még főbiró volt, a mint kocsijával a 

hegyoldalról leereszkedik, jajkiáltásokat hall, s látja, hogy 
egy híd előtt több rabló egy szenes fuvarost fosztogat. 
A főbiró kapja puskáját, a rablók közé lő, egy elesik, 
de megint felszedi magát, s menekül társaival az erdőbe. 
A közel falu népe üldözésére indul, vérnyomokat találnak, 
azokat követik, a vérnyomok azonban a bozótban elvesz- 
nek, 8 a rablók nem találhatók. Egy jómódú birtokos 
gazda azonban soha se tért vissza házához többet. Min- 

denki azt hiszi, hogy az volt a rabló, ki valahol a berek- 
ben elveszett. 

A vadásztársaság tehát vigan vacsorál egész napi fárad- 
ság után X. vendégszerető házánál, midőn kétfelé tárul 
a szárnyajtó s belép rajta három férfi felvont sárkányú 
fegyverekkel. 

Senki se mocezanjon, kiált a középső. Melyik önök 
közül y ? 

A kérdezett feláll és mondja, hogy ő az. 

— No hát tudd meg, hogy mi vagyunk annak az ember- 
nek a fiai, a kit a te apád agyonlőtt. Megesküdtünk, hogy 
a fiain állunk boszút. Imádkozzál, meghalsz ! 

A házi gazda e szóra a parancsoló rabló elé lépett s 
elkezdte azt kérlelni. 

— Édes földieim, csak nem fogtok itt az asszonyok 
előtt ilyen gyilkosságot elkövetni. . . . 

— Igaza van az urnák, monda a rabló. Ez nem volna 
illendő. Itt nem. Gyere ki az udvarra ! 

A fiatal y követte szótlanul a fölhivást s kiment 

az udvarra. 

— Add ide a mid van ! parancsolá a rabló. 

Az ifjú lehúzta gyűrűjét, átadta óráját, kétszázharmincz 
forint volt a zsebében, egy «Pesti Naplóba)) takarva, mit 
előtte való nap vett be az eladott fáért, azt is odaadta. 

A rabló megszámlálta: « kétszázharmincz forint l» 

— Most vetkőzzél le ! 

Az ifjú levetette kabátját, mellényét. 
De már tovább nem állhatta a házi gazda : odarohant 
a rablókhoz. 

— Azt nem engedem, hogy itt az ón szemem láttára 
egy pajtásomat meggyilkoljátok, az én udvaromon. Sze- 
rencsétlenséget hoztok vele magatokra is. Ilyen borzasztó 
tettre három vármegye haj tóba vesz benneteket. Minden 
embert szerencsétlenné tesztek, a ki csak egy falat kenye- 
ret ád még nektek. Nekem is ezer bajt csináltok vele. 

— Jól van : monda a rabló. Tehát nem öljük meg itt. 

Hanem esküdjél meg, te gyilkos fia, hogy ma éjjel tizenkét 
órakor kijösz hozzánk a g . . . . i pnszta-kúthoz, ott az- 
után majd megtudod, hogy mit végezünk veled? 

Az ifjú y megesküdött a rablóknak, hogy ki fog 

menni hozzájuk a puszta-kúthoz. 

Azzal a rablók visszaadták pénzét, óráját, gyűrűjét, 
ruháit s eltávoztak, gúnyosan kiáltva: «a viszontlátásig ! » 

A társaság visszament a szobába, hanem a jó kedvnek 
és vacsorálásnak természetesen vége volt. 

Mit fog most csinálni y ? 

— Hát kimegyek hozzájuk éjfélkor a g i kútra, 

a hogy megesküdtem nekik. 

— No azt a bolondot nem teszed! mondja neki Y. baj- 
társ. Ki tartana becsületkérdést rablókkal szemben ? Csak- 
hogy kiszabadulhattál a körmeik közül. Most legokosabb 
lesz, ha eljösz velem az én tanyámra, az jó három óra 
járásnyira fekszik innen. Éjjel van, elmenekülhetünk. 
Nálam nem fognak keresni. 

Azzal valamennyien rábiztatták yt, hogy bizony 

szökjék, és rejtse el magát Y. szállásán, míg végre a 
fiatal ember ráállt, s pajtása vezetése mellett neki indult 
az erdőnek. Árkon bokron, hegyszakadékokon keresztül 
szerencsésen megérkeztek éjfél tájon Y. tanyájára, mely 
egy puskalövésnyire lehetett a falutól s ott siettek mentül 
elébb ágyba juthatni. 

Az izgatottság alig hogy engedé yt elaludni, a 

midőn egy óra táján zörgetnek az ablakán s hangzik a 
rabló ismeretes szava. 

— Hej hej I y ! Szépen szavadnak álltál ! Hát ki- 
jöttél a puszta kúthoz? Ez az eskü ? Most már gyere elő ! 

A fiatal ember rémülten ugrott fel ágyából s hason- 
mászva, hogy az ablakból észre ne vegyék, két közbeeső 
szobán keresztül, átlopózott Y. barátjához. 

— A rablók nyomomba akadtak. . . . 

— Hallom, szól Y. De nem baj az. Az ajtók zárva van- 
nak. Mi ketten vagyunk, ők hárman. Mi belül, ők kivtil. 

Ha be akarnak törni, lelövöldözzük őket. Eredj vissza a 
szobádba a puskádért és öltönyödért, s a^tán gyere 
megint ide. 

Az ifjú y ismét visszacsúszott hálószobájáig s 

még kétszer megtette ezt az utat oda és vissza, az ablako- 
kon dörömböző rablók előtt. 

Végre a rablók Y. ablakára mentek zörgetni. 

— Nyissa ön ki az ajtót, hadd hozzuk ki yt. 

Y. kikiáltott, hogy y nincs itt. 

— Ha nincs itt, odább megyünk, az urat nem bántjuk. 
De ha ki nem nyitja az ajtót, rágyújtjuk a házat. 

— No hallod- e, ez nem bolondság, sugá Y. bajtárs az 
üldözöttnek, ha kipörkölnek innen bennünket, végünk 
van. Neked futnod kell innen. Itt az előszobában alszik a 
hetesem, hű, megbízható ember, ez el fog téged vezetni 
L'^-^'ig, a hol a szolgabiró lakik, ott beszállhatsz N. ügyvéd 
bajtársunkhoz. L**ben már pandúrok vannak, ott nem 
fog semmi zsivány keresni. 

y elfogadta a menekülési tervet, vette puskáját, 

a hetes kalauzolása mellett a kerten keresztül menekült, 
míg a rablók az út felől zakatoltak, s azzal neki a süp- 
pedéknek, bozótnak torony irányában L"^'^' mezőváros 
felé. 

Eeggel négy óra lehetett, midőn L'^^'^be megérkezett, 
kifáradtan, kimerülten, testi, lelki gyötrelmektől agyon- 
kinozva. A felköltött házi gazda bámulva kérdezé : mit 
keres itt ily szokatlan órában ? 

— Ne kérdezz semmit, szólt y, oda vagyok. Adj 

valami helyet a hova lefeküdjem. Ne csinálj semmi hozz^i- 
készülést, lefekszem az irodádban a pamlagra, betakaró- 
izom a köpönyegemmel, s alszom ott. 

N. pajtás tehát engedte lefeküdni barátját, s maga is 
ment tovább aludni. 

Az agyonhajszolt ifjú aludt, a hova lefeküdt, míg 
barátja reggel át nem jött irodájába. 

— Nos hát hogy aludtál ? kérdé tőle N. 

— Elég jól, csakhogy most úgy érzem magam, mint a 
kit összetörtek, s a fejem fáj erősen. 

Ezzel N. szétnéz Íróasztalán, s megdöbbenve mond : 

— Hanem hat pajtás, ne tréfálj velem. Minek tetted el 
a pénzemet? 

— Én ? a te pénzedet ? kiált felriadva y. 

— Igen, igen. Tegnap este kaptam meg egy öreg asz- 
szony perében az elmarasztaltnak a részletfizetését. Ide 
tettem az asztalomra. Azóta itt senki nem járt, s a pénz 
most nincs itt. 

y erre dühre gerjedten ugrik fel a fekhelyéről s 

puskájához kap. 

— De most már ki innen a szobából, mert keresztül 
lőlek ! Eredj, hivasd ide nekem a szolgabírót, tartson 
fölöttem hivatalos vizsgálatot. Más be ne lépjen, mert 
megölöm. 

Szolgabiróért küldtek, az nem volt honn, jött helyette 
az esküdt, egy pandúrral. 

— Mennyi volt az összeg, kérdé az esküdt az ügyvédtől, 
mely az ön asztaláról eltűnt? 

— Kétszázharmíncz forint, monda N. Egy « Pesti 
Napló »-ba takarva. 

y azt hitte, hogy a világ szakad rá ! 

— Igenis, kétszázharmíncz forint van nálam épen, egy 
« Pesti Napló ))-ba takarva. De ez az összeg az enyim, 
tegnap kaptam faárában. Ez az összeg az éjjel már a 
rablók kezében volt, hogyan kaptam ? arra tanúim X. Y. 
Z. és Q. barátaim, hivassa ön őket ide azonnal. 

Erre N. ügyvéd elkezd nevetni, a nevetést osztja az 
esküdt, felnyílik az ajtó s betódulnak rajta nagy kacza- 
gás közt X. Y. Z. és Q. jó pajtások. 

— Nem szükség értünk küldeni, itt vagyunk magunk- 
tól! Csak egy kis « tréfát » akartunk veled csinálni. Nem 
tudod, hogy április elseje van ? 

. . . Tehát ez az egész testi-lelki agyonkínzás csak egy 
kis tréfa volt jó barátok és művelt emberek között. 

Össze voltak beszélve X. Y. Z. Q. és N. s azok rablók- 
nak öltözött cselédjei. 

S miért követtek el ilyen kegyetlen tréfát egy jó paj- 
tással ? 

« Azért, mert az a y olyan unalmas fiú, mindig 

közénk jár, s nem akar velünk semmit «mitmachen.» Ki 
akartuk közülünk ugratni. » 



EGY EMBEE, KI GYALOG JAETA MEG 
PARIST. 



E napokban egy meleg délután sajátságos alak vetődött 
a színház udvarára. Torzonborz őszbevegyülő szakálla s a 
különös öltözet, melyet e szakáll kiegószíte, minden jövő- 
menőnek felötlött erősen. Fején katona holczmüczli, ahoz 
vászon katonakabát, magyar nadrág s arra térdig érő 
harisnya húzva, poros katona-bakkancsokkal. 

A jövevény azonban nem szólt senkihez, csak hagyta 
magát a járó-kelőktől bámultatni, vállával a falnak 
támaszkodva. 

Egyszer a szinészek egyike jobban a szeme közé néz s 
elkiáltja magát: «hisz ez te vagy !» 

— Persze, hogy én vagyok, felelt a kuszált alak. De 
nehezen ismersz rám. 

— Elhiszem azt, de te könnyebben rám ismerhettél, 
miért nem szólítottál meg ? 

— Mert attól féltem, hogy azt fogod hinni, tán kérek 
tőled valamit. 

— Hisz a mi kévésem van, abból kérés nélkül is adnék, 
de hát honnan jösz ? 

— Parisból. 

— Hogyan ? 

— Hát csak gyalog. 

— Mondták az onnan jövők, hogy hirtelen eltűntél 
onnan, azt hitték elölted magadat. 

— Eljöttem, mert az utolsó garasom is elfogyott, s 
haza jöttem gyalog. Két hónap óta jövök. 

Ott rögtön fcöbb ismerős is veszi körül a jövevényt, régi 
erdélyi hadjáratbeli fegyvertársak, most szintén nyugal- 
mas polgárok; a ki még nem ismerné, bemutogatják egy- 
másnak : hadnagy, jó vitéz volt a maga idejében, aztán a 
nem neki való időben kedve támadt olyan helyet keresni, 
a hol azt mondták, hogy vitéz emberekre van szükség, 
kiment Olaszországba, onnan aztán egy kutyának való 
időben ötvenketted magával, mint nyugtalan, türelmetlen 
embert elküldték, sok viszontagságon át Parisba tévedt, 
ott olyan jó dolga lett, hogy majd meghalt éhen, ismeret- 
lenekhez nem folyamodhatott, ismerősökhöz pedig épen- 
séggel nem. Egy nap aztán meggondolta a dolgot, s el- 
határozta, hogy haza fog jönni. 

Hazajönni! annyi idegen országon keresztül, könnyű 
annak, a kinek tele erszény, vagy alázatos ábrázat áll 
rendelkezésére, a ki vagy fizetni, vagy koldulni tud, de 
hogy utazzék Párisfcól Pestig, a ki ehhez nem ért ? 

Eleinte eladogatta testéről a ruhákat, a büszke magyar 
jelmezt, s vett kopott zsibárus rongyokat, úgy jött faluról- 
falura odább. Sehol sem kért semmit. 

Mikor már nem volt mit eladnia magáról többé, egy 
este fáradtan érkezett meg egy nagy franczia városba s 
egy kávéház verandája alatt leült. A veranda alatt délczeg 
katonatisztek siestáztak, kiket sértett a rongyos alak meg- 
jelenése. Egy közülök megszólítá, mit keres itt ? 

— Ne olyan kevélyen vitéz uraim. Voltam én is valaha 
olyan kardos úr, mint önök, s most sem vagyok se tolvaj, 
se koldus. 

E szóra a franczia tisztek köré telepedtek, elmondatták 
vele élte viszontagságait, s azután egymás között harmincz 
frankot gyűjtöttek össze, ezt odadták útiköltségül a messze 
föld árvájának. 

Ez adománynyal tudott eljutni egész a határszélig. 
A német földön megállították. Útlevélnek persze híre sem 
volt nála. Elmondta őszintén, hogy kicsoda, s hogy a 
Székelyföldön van otthona. 

A lelkiismeretes urak rögtön táviratoztak Bécsbe, 
Budára, s szép időbe került, míg a válasz visszaérkezett, 
hogy állítása való, ereszszék szabadon. Ez alatt legalább 
az európai diplomatia költségén élt. 

Ott adtak neki útlevelet és ötven krajczárt. 

Ötven krajczár nem nagy kapitális, de untig elég arra, 
hogy takarékos ember egy német fejedelemségen átutaz- 
zék vele; a fejedelemségben megint adtak neki más út- 
levelet és ötven krajczárt. 

Gondolta magában, ez így pompásan megy, utazni a 
szövetség költségén ; hanem a harmadik status határán 
megtagadták tőle az ötven krajczárt, ott bizonyosan elébb 
a budgetben kell tárgyalni az ilyen költségeket. 

Itt tehát már törni vagy szakadni kellett. Épen Német- 
országban kezdeni el a koldulást ? az nem lehet. Éhen 
meghalni? azt inkább lehet. 

Az utolsó hat krajczáíral zsebében érkezett egy német 
városba, mely híres fürdőhely, nagyon járják az angolok. 
A legelső vendéglőben, a hová pihenni betért, azzal utasí- 
tották el, hogy itt nincsen közkorcsma, ide csak vendégek 
térhetnek be, a kik lóval jönnek. Ment a másikba, ott is 
azzal utasították el, ment a harmadikba, ott is azt ismé- 
telték. Jó rend van itt ! 

Ekkor újra visszament az elsőhöz. 

— Ez azon vendéglő, a hová lóval lehet szállni ? kérdé 
fennyen a háziszolgától. 

— Ez az. 

— Mutassa, milyen az a lovak számára való szállás ? 
A szolga bevezette az istállóba, az is tele volt ugyan 

angol urak lovaival, de egy hely még üresen volt, s szépen 
megvetve fris szalmával, a jászolban illatos széna készen. 

Friss szalma ! illatos széna ! Milyen jó angol urak lo- 
vainak lenni ! Jójczakát édes barátom. Majd csak magam 
aluszom itt. 

Keggel megy a vendéglőshöz s mondja, hogy fizetni 
akar az istállóért, egy lóért, 

Jókai : Életemből. II, *' 

— Hát hol az a ló ? 

— Én vagyok magam az a ló. 

Egy ilyen ötlettel valami franczia vaiidevilleiró divat- 
lionná lenne egy saisonra ; no de ő is nyert vele annyit, 
hogy a korcsmáros nem fizettetó meg, inkább még reggelit 
is adott neki azért, hogy olyan jól megnevettette. Mert 
nevetséges dolog ez nagyon. 

És így jött egész Magyarországig, hallgatva és éhezve 
ott, a hol nem kérdezték meg, mit szenved ? 

A magyar határon belül ért azután tetőpontot nagy 
Ínsége. Itt csak nem szólhatott az embereknek. Szép is lett 
volna I egy magyar vitéz, a ki elhagyta hazáját, családját, 
házi tűzhelyét, a ki eltávozott fényes reményekkel, büsz- 
kén, dicsszomjasan s most hazatér rongyosan, éhesen, 
megalázva : hogy mondhatná ez valakinek, im itt vagyok ! 

Legsanyarúbb állomása volt a legutolsó, a budai láncz- 
hidfötől a pestiig. Itt mind tudva van, két mérges orosz- 
lány ül kőből kifaragva, a mi azt jelenti, hogy minden át- 
menőnek két krajczár váltságot kell fizetni. 

Két krajczár hiszen nem pénz! de hol vegye, a ki most 
esett le a holdból ? 

Végre itt is megszánta néma arczát egy emberséges 
fuvaros, azt mondta neki, kapjon fel üres szekerére, ha 
át akar jutni; s így ért el hazája fővárosába, országa szi- 
vébe, az, a ki . . . 

Nincsen tovább. 



HINNI ES NEM HINNI. 

Mit ér abban válogatni, hogy mit bigyjünk és mit ne 
higyjünk? Mit ér az imádság jó tett nélkül ? A puszta szó- 
tól senki sem üdvözül, és tudatlansága miatt senki el nem 
kárhozik. 

Ezt tartsátok meg, hogy a hit szeretet nélkül, megholt 
állat, mielőtt e kis elbeszélés olvasásához fognátok, mely 
bár egy kissé nevettetésre van szánva, de tanúság vagyon 
annak mélyén. 

Élt, de még most is él a Tisza két partján egy híres 
nevezetes család, melynek minthogy nem akarom valódi 
nevét kitenni, nevezzük azt Nemesházynak. 

Még a tizenhetedik század közepén szakadás történt 
ezen jeles nemzetségben, olyan formán, hogy az akkori 
országos zavarok közt egyike a Nemesházy ősöknek ki- 
vándorolván Erdélybe, ott felvette a református hitet, a 
többiek katholikusok voltak, s később helyreállván a bé- 
kesség, ő is visszatért jószágára, de azután is református 
maradt. 

Ezután örökös volt a villongás a két külön templomba 
járó családág között, mely firól fira adatott át, és soha se 
birtak kibékülni egymással. 

A mellett mindenféle praktikát elkövettek, hogy egymást 
saját hitökre térítsék. A katholikus hitet követő család- 
ágból nagy hatalmas férfiak támadtak, zászlós urak, pré- 
postok, czimzetes püspökök, kik nagyszerű kecsegtető 
ösztöndijakat alapítvány óztak azon Nemesházyak részére, 
kik a katholikus hiten vannak, vagy arra áttérnek, viszont 

4* 



a református család tekintélj^es férfi ai, kik közé nem egy 
alispánt, főkurátort, sőt még egy superintendenst is lehe- 
tett számítani, hasonlóul mindent elkövetének, hogy a 
rokonág téveteg juhait magukhoz térítsék. A számos és 
elterjedt kettős családban akadt is egyszermásszor vagy 
egyik, vagy másik oldalon egy-egy kevésbbé szilárd tag, ki 
elhagyta apái hitét, s nagybátyjaiéra tért át, a min azután 
a milyen nagy volt az öröm és diadal az egyik részen, oly 
nagy volt a harag és elkeseredés a másikon. 

Ez a harcz pedig folyt ivadékról ivadékra. A két osztá- 
lyos rokon-család egyikének jószága a Tisza jobb partján, 
a másiké a balparton volt, s minthogy időjártával a család 
nagyon elszaporodott, a jószág sok apró részre eloszlott, , 
egyik vagy másik azután vagy eladósodott, vagy elpré- 
dálta vagyonát s kénytelenné lett birtokát eladni. Ilyenkor 
azután a két családág egész hadjáratokat folytatott egy- 
mással, nehogy vagy a református család vehessen meg 
egy talpalattnyit a katholikus ág jószágai közepében, vagy 
ez amazéban, s lettek belőle a sok ősiségi, zálogjogi, el- 
sőbbségi, újra osztozási, cserélési, s más eféle pörök, a 
mik időjártával markális, violentiális, repoziczionális, 
kriminális s más eféle ális pörökkel szaporodva egész 
asztagokká nőttek a családi levéltárakban, és egynek se 
szakadt soha vége. 

Már ebben a században történt, hogy Nemesházy Kál- 
mán ifjú jurátus korában megismerkedék Pesten egy, 
ugyancsak Nemesházy családból való Erzsébet nevű leány- 
nyal, ki akkor itt nevelőben volt. Valami házi mulatság 
alkalmával látták meg egymást, s megtetszettek egy- 
másnak. 

Úgy hiszem igazuk is volt. A ki azon időbeli arcz- 
képeiket látta a Nemesházy kastélyokban, Kálmánt asz- 
trakán prémes fekete mentében, kondor fekete hajjal, 
pörge bajuszszal, gömbölyű teli orczával, és Erzsébetet, 
pásztor leánynak öltözve, hóna alatt átkötött piros övvel, 
mely fiatal keble szelíd domborulásait még jobban kitün- 

tété, s a lefelé omló szép szökő haj fürtökkel, s szelíd 
búzavirágszínű szemeível, lehetetlen, hogy át ne lássa, 
miszerint ahoz bizony nem sok biztatás kellett, hogy két 
ilyen fiatal ember egymásba bele szeressen, kivált, mikor 
azt előre tudták, hogy nekik némileg kötelességük is egy- 
mást szeretni, mert mindketten Nemesházyak, bárha tá- 
voli is a rokonság. 

Arra természetesen egyiknek sem volt gondja, hogy ki 
miféle hiten van ? Az ilyen fiatal emberek egészen más 
dolgokról katechizálják egymást, s hamar túlteszik magu- 
kat mindenféle dogmán. Mire Pestről haza kellett men- 
niök, egyik is olyan szerelmes volt, mint a másik, s oda- 
haza, mihelyt alkalmuk nyílt, tudaták azt szülőikkel. 

No iszen lett ebből szép történet. Kálmán szülői refor- 
mátusok voltak, Erzsébeté katholikusok. Mind a két csa- 
lád ellene szegült e szövetségnek, melyhez hasonló hallat- 
lan volt még a két rokonág krónikáiban, kik egymást ez 
ideig csak gyűlölni tudták, s fiaikat és leányaikat a gyűlö- 
letben nevelték fel szépen. 

' Elébb ki akarták őket tagadni mindkét félről, de hogy 
a fiatalok a Tiszába ugrást kezdték emlegetni, mégis meg- 
gondolta magát mind a két fél, s inkább hasznot akart 
húzni ez esetből, hogy sem kárt, s azt határozá el, hogy 
no hát, ha olyan nagyon szereti gyermekét az a másik, 
hát bizonyítsa be, térjen át az ő hitére. 

Mindkét félnek érdekében állván, szerelemből missió- 
náriusokká lettek, s ki mi jót tudott saját hitéről, azt a 
másiknak szivébe oltogatá, úgy hogy mikor a két szerel- 
mes egy-egy boldog órát tölthetett egymással, nem külön- 
ben beezélének az alatt, mintha a tridenti zsinatban érte- 
keznének a hussziták paragrafusairól. 

Eldicsérték egymás papjait, megismertetek a szép imá- 
kat, szép ünnepi szónoklatokat, miket azok mindkét rész- 
ről tartanak, és a miben mindkettőnek igazuk volt. 

Végre is a szerelem sokat tehet. 

Mikor az ember nagyon szerelmes, még a pokolban 

sem igen válogat, nem hogy még a mennyországban, s 
ha néha e tárgy fölött kissé csipösebb szóváltások történ- 
tek a szerető felek között, az «osculum -pacis » (a béke 
csókja) ismét rendbe hozott mindent, mely mint tudjuk 
azon egy különös pont, melynek érvényességét semmiféle 
schisma (hitszakadás) sem vetette el, s melyben ortho- 
doxusok és reformátorok egyaránt örömest találkoznak. 

Erzsike annyira haladt már, hogy egy vasárnapon a 
kálvinista tiszteletes prédikácziójára is elment, s megvallá, 
hogy az igen szép volna, csak olyan hosszú ne volna. 
Kálmán viszont péntek napon ebédre maradt Erzsike szü- 
lőinél, 8 elismeré, hogy vannak ételek, melyek vajjal is 
igen jók, s biz ő — Erzsikéje kedvéért — nem csak böj- 
tölni, de még koplalni is kész volna ; — a mi két külöm- 
böző dolog. 

Dyenformán szépen közeledének az ifjak egymáshoz ; 
kölcsönösen átjártak egymás szülőihez, rokonaihoz, kik 
nagy örömben kezdenek már lenni a fölött, hogy család- 
jaik ilyen szépen közelednek egymáshoz s mindegyik előre 
dicsekedett a hódítással, melyet közel gondolt lenni. A mi- 
dőn egy napon Kálmán atyja Egerből kap egy levelet 
fiától, melyben az tudtára adja, miszerint ő részint az 
igaz hit tanai által meggyőzetve, részint szerelme által 
indíttatva, az alólírt napon a római szent egyház hívei 
közé téré át. 

Ugyanazon a napon Erzsike apja Egerben kap levelet 
a leányától Debreczenből, melyben az tudtára adja, mi- 
szerint ő egyfelől meggyőződésót követve, másfelől Kál- 
mán iránti szerelemből, e mai napon, kitöltve a hatheti 
vizsgálatot, a református hitre téré át. 

E szerint megint ott voltak, a hol az előtt, csakhogy 
megfordítva. A szülők végre is kénytelenek voltak bele- 
egyezni a házasságba, a mi nem sokára meg is történt, s 
mint tudjuk, nem volt Isten áldása nélkül. 

Tanulság pedig ebből az : hogy hit dolgairól vitatkozni 
nem laikus embernek való. Minden hit jó, csak megtart- 

sátok, s legyen mindenki tisztelettel a másé iránt. A te- 
remtő egyik embernek is olyan édes atyja, mint a másik- 
nak, nem elég, hogy valaki azt mondja : « uram-uram !»> 
hanem szükséges, hogy szivében szeretet legyen, mely 
nélkül a hit megholt állat. 



SYLVESTEBÉJ UTOLSÓ PERCZE. 



Deczember 31-dike van. Éjfél körül jár az idő. A be- 
fagyott ablakokon szikrázik a jégvirág. Benn a fényes 
teremben jókedvű társaság ül együtt, hosszú teritett asz- 
talnál, kedélyesen poharazva. Az asztalfőn ül egy piros, 
életerős férfi, mellette egy teltarezú fekete szemű hölgy, 
karját annak nyaka körül fonva, s fürtös fejét vállára 
fektetve ; köröskörül fény és bőség. 

Ki ne tudná első látásra, hogy e vidám társaság itt 
Sylvester éjét ünnepli, a hogy szokták jámbor keresztyé- 
nek; s hogy az ott a ház ura, kit Isten minden jókkal 
megáldott, s mellette, a ki vállára fonódik, az a hű élet- 
pár, a kedves feleség. 

De ez nem igaz. 

Itt nem Sylvesteréjet ülnek, hanem halotti tort; — 
ma temették el a ház asszonyát, tegnap halt meg, — ez a 
ház nem azé, ki benne dőzsöl ; hanem a meghalt nő árva 
gyermekeié, kiket a férj elűzött a világba, — s az a ném- 
ber ott, az a titkos szerető, ki miatti bánatában a nő 
meghalt. 

Hanem azért hát mulatnak. 

A szoba bútorzata ódon ; bizonyosan úgy maradt iva- 
dékról ivadékra; milyen jó lesz azt az özvegy férjnek 
majd elkótyavetyélni. 

Van egy régi lábas óra a szögletben, fekete már a 
vénségtől, alakja olyan, mint egy ódon zárda tornya, 
bástyafokkal, szélvitorlákkal. Valaha templomos barátok 
refektoriumában állhatott az, s midőn a zárdát megszün- 

tették, az is dobszóra került s most profánus tárflRBágűak 
mutatja az idők múlandóságát. 

De azért itt is csak teszi kötelességét. A torony aljában 
ül egy arasznyi kis vörös barát, csuklyája hátracsúszva 
nyakába; csak olyankor emeli fel fejét olvasójáról, mikor 
az óra üt. Mikor pedig az óra reggeli ötöt, esti hetet, 
delet, vagy éjfélt üt, akkor a kis vörös barát felemelkedik 
helyéről, csuklyáját fejére húzza s megy a toronyba, a 
háromszoros csengetéssel jelt adni a hivöknek az imára, 
mint tévé akkor, midőn még minden ajtón jámbor vörös 
csuklyások serege jött elé a csengetésre ; — kiknek már 
emléke is szinét hagyta. 

No de most is megemlékeznek a kis vörös barátról. 

Minden kéz a poháron, minden szem a kis fabáb le- 
hajtott fején ; a házigazda mulatságos történetet regél. 

«A mint Ígértem, hogy éjfél előtt öt perczczel egy 
mulatságos történetet fogok nektek elbeszélni. Hát ez így 
volt. Mikor a jámbor asszony már a végsőt járta, odahítt 
magához s minden szentekre rimánkodott, hogy ha azt 
akarom, hogy nyugodtan haljon meg, ígérjek meg neki 
egyet ; Ígérjem meg neki azt, hogy ha ö most meghal, 
ebten az esztendőben nem nyújtom új feleségnek a ke- 
zemet. S én azt neki megígértem. » 

«HahhahhaIw hangzott fel a kitörő hahota erre a 
szóra. 

Ebben az esztendőben ! 

Deczember harminczadikán kéri egy haldokló nő fér- 
jét arra az áldozatra, hogy ebben az esztendőben ne 
nyújtsa új feleségnek kezét. 

Nehéz kísértés ! A temetés után nyolcz óráig, tán épen 
a koporsó háta mögött, tán épen a lehantolt új síron 
keresztül, megállhatni, hogy ne nyújtsa kezét a másiknak. 

No de a fogadott idő, bármilyen hosszú is, nagy lassan 
letelik, kivált ha annyian segítenek azt fogyasztani ; az 
óra ütögépe serken ; a barát felhúzza fejére csuklyáját, 
mindenki nevetve rámutat; a határidő lejárt már. 

A mutató tizenkettőre ért, a barát indul a toronyba, 
az óra üt, egyet, kettőt ós a többit sorba. 

« 8 most az ígéretnek vége t » kiált a bázi úr, s fenékig 
kiivott poharát elhajítva, kezét szeretőjének nyújtja. 
A vendégek felugrálnak s zajosan összecsörrentik poha- 
raikat az új pár egészségére ; a pohárcsengés, éljenzengés 
között alig hallani keresztül a barát csengetését. 

A hevült mennyasszony is, míg jobbját vőlegényének 
nyújtá, baljával poharát ütötte a többi poharak csoportja 
közé, mintha mindannyinak jókedvét akarná kihívni. 

S azután, a mint poharát letette, úgy tetszék neki, 
mintha az a kéz, melyet jobbjában tart, olyan volna, 
mint egy száraz, hideg, nehéz kő. És a mint vőlegénye 
arczára nézett, egy halottat látott maga előtt. De a halott 
arcza nem volt sárga, hanem szederjes fekete, és szemei 
nem voltak behunyva, hanem néztek fagyottan maguk elé, 
és szája még mindig kaczagott. 

A mennyasszony sikoltva rántá vissza kezét; a hulla 
lerogyott széke mellé : a vendégek elnémultak mind. 

A barát akkor csengetett harmadikat a toronyban. 



A HOSSZÚ ALOM. 

Sokszor mondja azt az ember, ha valami nem szeretem 
napok következnek reá : <« bárcsak megtehetném, hogy 
most lefeküdjem, s csak fél esztendő múlva ébredjek fel 
iijra.» Jól esnék keresztül aludni a terhes időket, há- 
})Orút, éhséget, döghalált, s csak akkor ébredni fel, a mi- 
kor ismét boldog világ van, s az ember térdig járhat a 
bablevesben. 

Az ezernyolezszáztizenegyedik esztendőben élt Nógrád 
vármegyében egy fiatal paraszt ember, Herczeg András, 
kinek neve a vármegye levéltárában is megtalálható, 
mert oly rendkívüli dolgok történtek ő vele, minőket az 
Isten egy ezer esztendőben egyszer enged megesni ő 
irgalmából. 

Ezen becsületes földmíves már azelőtt is sokat dicse- 
kedhetett Isten áldásával : vetései jobbak voltak, marhái 
egészségesebbek, mint másoké, de megérdemelte, mei*t 
szorgalmatos volt, maga nézett minden dolog után; és 
a mi mindennél nagyobb áldás, felesége nem csak leg- 
szebb, de legjobb, legtakarékosabb, leghűségesebb volt a 
faluban, és Herczeg András azt is megérdemelte, mert 
viszont ő is olyan férj volt, amilyennek hét vármegyében 
nem lehetett találni párját, mindig józan, mindig jó- 
kedvű ; még ha megharagították is, felesége iránt nyájas 
maradt, nem úgy, mint egy némely bolond ember, a ki 
a házon kívül kapott boszúságért feleségén tölti haragját. 
Úgy is éltek e jámbor emberek, mint az angyalok az 
égben s nem hiányzott semmi boldog házasságukból, 



mint csupán csak — találjátok ki, hogy mi hiányzott ? 
könnyű pedig azt kitalálni : egy kis siró-rívó portéka kel- 
lett volna a házhoz, akár fiú, akar leány, a ki az öregek 
szivét felderítse. 

Mikor pedig azt mondom: « öregek » ezalatt nem azt 
értem, hogy ők már öregek voltak, hanem csak így szok- 
ták egymást nevezni szerető házastársak, bármilyen fia- 
talok is: «édes öregem » tudnivaló, hogy nekik egymással 
kell megöregedniök, és a szeretettől csak az ásókapa 
választja el őket. 

Végre ezen óhajtásuk is teljesült a boldog házasoknak, 
még András maga semmit sem tudott róla, a midőn az 
éltesebb komámasszonyok, nászasszonyok és szomszéd- 
asszonyok félrehívták, s titokban figyelmeztették rá, hogy 
ugyan bizony vigyázzon ám a Juliskára (ez volt felesége 
neve), ne engedje valami nehezet emelni, vagy valami 
magas polczról levenni valamit, avagy döczögős szekéren 
járni, s száz egyéb ily veszedelmes dolgokat elkövetni, 
mert abból azután nagy baj lehetne. 

De majd kibújt a bőréből Herczeg András ilyen beszé- 
deket hallva, csak hogy üveg alá nem tette a feleségét, 
úgy őrizte minden bajtól ; fütyölt, danolt örömében egész 
nap, csak úgy égett a keze alatt a munka, s milyen bol- 
dog volt, hogy ragyogott az orczája, mikor estenden haza 
térve a szántásból, a tűzhelynél sütő-főző menyecskének 
azt mondhatta, hogy: <( anyjuk te!» s aztán odament és 
átölelgette az elpiruló asszonykát, s ha az tréfásan kezére 
legyintett, mondván: «menjen kend apjuk, illik is a le- 
gyeskedés ilyen öregemberekhez, mint mi, » akkor meg 
már örömében a gazda nem csak danolt, de tánczolt is. 
Mert a míg fiatal az ember, szereti, ha öregnek nevezik. 

Április tizenharmadika volt már, s Herczeg András 
uram nem nyughatott, hogy ő bemegy a városba, mert 
neki okvetlenül bölcsőt kell vásárlani. Váltig mondták 
neki, hogy bízza azt másra, ne menjen maga : «no az volna 
a szép,» feleié ő. «Nem ért ahoz senki más úgy mint én.)) 

Pedig szántás ideje volt; lónak, szekérnek nem lehetett 
elhagyni a munkát ; de mind nem gátolta az Andrást, el 
fog menni gyalog, monda ; úgy is közelebb a város gyalog 
a hegyeken keresztül, niiint kocsin az országútra kerülve, 
az idő is szépen kinyílt, a mezők kizöldültek már, derült 
tavaszi napok jártak, csupa gyönyörűség most egy pár 
mértföldet gyalogolni az embernek, a kinek a szive tele 
van örömmel. 

András tehát bement a városba gyalog, kiválasztotta 
a legszebbet, a legtartósabbat amaz ingó-bingó bútorok 
közöl, ki volt festve az tarka tulipántokkal, s felvette a 
hátára, úgy ment haza felé. Dehogy volt nehéz, egy csep- 
pet sem volt nehéz az a bölcső, el tudná azt vinni a világ 
végéig, s meg sem érezné, hogy nyomja, hát még ha benne 
volna a bölcsőben az, a mire gondol ! akkor még tán to- 
vább is elvinné. 

Ilyen boldog gondolatok között ballagott haza felé, s 
alig vette észre, hogy a midőn jól benn járt a hegyek 
között, milyen hideg szél kezd fújni egyszerre ; az ujjas 
ködmen, mely elébb lekívánkozott róla, most ismét f el- 
kívánkozott rá ; s a mint körül kezdett tekinteni, látta, 
mint lepik el az eget a mindenünnen tóduló sötét, ferge- 
teges felhők, a szél zúgott a fák között, s nem sokára 
elkezdtek egyes szállinkozó hópelyhek esni az arczára. 

De már ebből nem jó idő lesz, gondola magában 
András, s kettőt lépett egy helyett, és hogy hamarább 
otthon lehessen, mint e zimankós idő előlkapja, félre 
csapott egy mellék útra, melyen járt már egynehányszor 
ifjú legény korában, mikor társaival őzre vadászott, s 
nagy sietve ment előre, nem is aggódva egyében, mint- 
hogy ha a hó esni talál, a bölcső mind összeázik. 

Már jó kerülőt tett a hegyi úton, a midőn egy kis 
patakhoz ért, melyen át kellett mennie. Igen bizony, de 
a kis patak most nagy folyam volt, a sok napi olvadástól 
megáradt, s egész szál fákat, miket a két partról kicsa- 
vart, ragadott alá magával. 



András nem tudott átmenni. E közben a zivatar teljes 
haragos mivoltában utolérte, a szél bömbölt, s vágta a 
havat nagy sűrű pillékben az ember arczához, bárom 
lépésnyire nem lehete tőle látni ; András aggodalmasan 
kezde a patak partján felfelé menni, azt remélve, hogy 
valahol még is csak átgázolhat ; e közben mind jobban 
rá esteledett az idő, végre eltévedt a hó lepte vidéken, 
azt sem tudta merre jár már, sehol emberi hajlékot nem 
látott, sem emberi hangot nem hallott, csak a hollók 
károgtak a feje fölött, akiknek tetszik az, hogy zivatar van. 

Odahaza azalatt nagy aggodalommal várták. A fiatal 
menyecske szászszor is kinézett az ajtón, ha nem jön-e 
a férje? minden kutya ugatásra kifutott, de csak nem 
jött András. Este is lett, éjszaka is lett, a férj még sem 
érkezett meg. A szegény asszony ezer aggodalom között 
volt, ha férjét e zivatar útban találta kapni, a rossz út, 
vadállatok, a hideg éjszaka ! elveszhet, megfagyhat. Gon- 
dolni is irtózatos rá. Végre elővette bibliáját, s olvasni 
kezde belőle, és a mint olvasá az Isten csodadolgait, mint 
őrizte meg, mint vezérlé ezernyi veszélyek között az ő 
híveit, lassankint megnyugodott, s csendes érzéssel hajtá 
álomra fejét, gondolva, hogy András is bizonyosan jó 
emberek biztos hajlékában nyugszik, s ha ma meg nem 
jön, majd megjön holnap. 

Reggelre azonban akkora hó esett, hogy a házajtót 
nem lehetett kinyitni, a tegnap még oly szép zöld vidék 
most fehér hóabroszszal volt bevonva. Jaj annak, a ki 
úton van. 

Két napig szánnal sem lehetett menni egyik faluból 
a másikba, míg csapást nem törtettek, s a hegyek közti 
utak úgy be voltak hordva hóval, hogy arról a tájról 
madárnál egyéb nem jöhetett. 

Juliska képzelni sem merte, hogy férje most haza 
jöhessen. Bizonyosan ott maradt a városban, míg ez 
ítélet-idő elmúlik, s majd csak akkor jön haza, ha a hó 
elolvadt. Ezzel nyugtatá meg magát. 

Azonban a bó elolvadt, s András még sem érkezett 
meg. Juliska aggodalmasan ment be maga a városba, a 
hol testvérei laktak, s azoktól megtudá, hogy András 
elindult azon reggelen, melyre a zivatar következett, egy 
szénégető pedig bizonyitá, hogy látta is őt az úton, a 
mint egy tarka bölcsőt vitt a hátán, még tüzet is kért tőle 
a pipájába. 

A no erre kétségbeesetten kereste össze a környék 
valamennyi kunyhóit, szénégetőit, hámorait, kérdezve, 
tudakozódva fűtől fától férje után ; de arról nem tudott 
senki. Eltűnt, elveszett végképen. 

Az atyafiak, az ismerősök vigasztalták a nőt, hogy majd 
csak előkerül András, tán ide vagy amoda mehetett, tán 
más ember helyett elfogták, pedig magában mindenki azt 
hitte, hogy ama fergeteg éjszakáján megették a farkasok, 
vagy megfagyott, vagy valami hegyszakadékba lebukott 
8 ott veszett. 

Juliska nem szűnt meg őt várni. Azonban elmúlt egy 
hét, két hét, egy hónap, két hónap ; András még sem 
érkezett. Saját testvérei is letettek már a kereséséről, de 
Juliska még mindig remélt. Hiszen ha megették volna őt 
a farkasok, a bölcsőt csak nem ették meg: arról rá kellene 
találni, de annak sem volt semmi nyoma. 

Azonban a tavasz is elmúlt, a nyár meleg napjai is 
eljöttek, Juliska ez alatt meg is jött a hosszú útról ; egy 
szép kis fia lett, azt megkeresztelték Andrásnak. 

Özvegynek tartá már minden ember, pedig még gyászt 
sem viselt. Lassankint jöttek vigasztalók a szép özvegy- 
hez; akadt elég derék fiatal ember, a ki sajnálta, hogy 
a kis Andris árván maradt, örömest lett volna atyja; 
de Juliska nem hallgatott rajok ; bár egy hónap a másik 
után múlt el, ő csak azt mondta mindig : «meg kell még 
Andrásnak jönni, mert én még soha sem álmodtam vele, 
pedig ha meghalt volna, meglátogatna álmomban. » 

Szegény asszony! sóhajtanak ismerősei, még eszét 
veszti bele. 

De csakugyan hova lehetett András ? 

Ott hagytuk el, a hol eltévedt ápriiis 13-dikán. Össze- 
vissza bódorgott azután az erdőben, remélve hogy valami 
hajlékra talál, s a közben sokat sóhajtott Istenhez, hogy 
szabadítsa meg a veszélytől, a midőn egyszerre egy bar- 
langra bukkan, mely odvas fenyőfák tövében szinte 
kínálkozni látszott eléje. 

Ilyen állapotban nincs mit válogatni sokáig. András 
körül nézte az odvat ; szűk volt bíz az, és alacsony, de 
feküdni jól lehetett benne, s legalább az ember biztosítva 
volt a megfagyástól ; elhelyezé tehát magát benne, a hogy 
lehetett, egy nagy követ hengerített a nyílásra, nehogy 
vagy egy portyázó farkasban hálótársra akadjon, a böl- 
csőt megfordítva feje alá tette, s azzal buzgó fohászszal 
Isten oltalmába ajánlva magát, csendesen el szunny adott; 
hallá ugyan egyszer, mint rohan alá a bérczekről egy 
irtóztató hógörgeteg s csapódik barlangja nyílásához, de 
újra elkezde imádkozni és újra elaludt csendesen, Isten 
nevével ajkain, s nejére gondolva szivében. 

És Isten gondját viselte neki ott. 

. . . Késő reggel van már András ! hallod, hogy szólnak a 
rigók, ideje volna már felkelni és folytatni az utathaza felé ! 

András egyet nyújtózott és barlangja szájáról elhárítá 
a követ ; úgy tetszék neki, hogy ez a kő most nehezebb, 
mint tegnap volt, vagy az ő karjai gyöngébbek. 

De mi Isten csodája ez ? A tegnap esett hónak sem 
híre, sem helye, a fák mind tele vannak zöld lombbal, s 
az erdőkben minden virág nyílik és a gombák előjöttek 
a haraszt közül. 

«Én vagyok-e én, és tegnap volt-e tegnap?)) kérdé 
András önmagától, és a mint ruhájára tapintott, akkor 
vévé észre, hogy a mely oldalon feküdt, azon a köntöse 
mind lerohadt róla. 

Nagyon sokáig kellett neki ott aludni. 

Kibotorkázott ezután az erdőből, de érzé, hogy tagjai 
gyöngék, alig bírt menni. 

Félóra múlva az erdő széléhez jutott ; hát itt mit látott 
ismét? A tulajdon szántóföldje volt előtte; azon héten, 
melyen lefeküdt, végezte a vetést, s most hogy fölébredt, 
már érett a kalász. Augusztus huszonhatodika volt az nap. 

Az aratók énekeltek mindenfelé a mezőn. Az ő szántó- 
földein már a kepéket rakták. 

Egyik kereszt tövében ült egy fiatal menyecske, fehér 
kendővel a feje bekötve, szép gömbölyű keblén egy kis 
piros pozsgás gyermeket szoptatott. 

András odakerült mögéje észrevétlenül s megszólítá ; 
« anyjuk. » 

Hogy ugrott fel egyszerre az asszony, hogy sikoltotta 
el magát, férjét megpillantva, hogy borult nyakába s hogy 
árasztotta el csókjaival ? azt elképzelni könnyebb, mint 
elmondani. 

Az aratók és az egész falu népe összeszaladt e csodára; 
senki sem hihetné azt el, ha számtalan szemtanú bizony- 
sága nem erősítené, hogy Herczeg András huszonnyolcz 
hétig aludt a beresznói barlangban étel és ital nélkül. 

Nosza minden ember sietett őt legelőször is étellel kí- 
nálni, de kevés hasznát vehette annak András, mert 
gyomra úgy össze volt húzódva, s állkapczái alig bírtak 
nagy fájdalom nélkül mozogni ; s rágni épen nem tudott, 
úgy hogy levesnél egyebet nem bírt magához venni, azt is 
csak keveset. E miatt mindig erőtlenebb lett, s csodálatos 
felébredése után harmad napra ismét elaludt, úgy hogy 
mindenki holtnak tartá. Juliska azonban nem engedé őt 
eltemetni, s azt igen jól cselekvé, mert harmad nap egy 
kelevény fakadt fel András fülében, s a mint az kitisztult, 
az ember újra feléledt, s néhány hét múlva egészségesebb 
lett, mint valaha volt, és még azután igen sok szükség 
volt arra az emlékezetes bölcsőre a háznál. 

Ezen dolog pedig épen nem mese, hanem valósággal meg- 
történt eset, melynek hitelesített folyamatát megtalálhatja 
Nógrádmegyc levéltárában, a ki nem restéi oda fáradni. 



Jókai: EletembGl. II. 



EGY EMBER, A KI NEM AKAR KORONÁZNI. 



Az « Üstökös » egyik számában közöltetett kuriozumkó- 
pen Kérdő Márton hódmezővásárhelyi férfiú folyamodása, 
melynek végén az áll, hogy a míg pedig panaszló sérelmei 
meg nem orvosol tatbatnak, addig a király megkoronázta- 
tásába semmiképen bele nem egyezik. 

Két nap múlva az Üstökös megjelenése után beállít 
hozzám egy öles termetű délczeg férfiú, piros, napbarní- 
totta egészséges arczczal, tisztes fehér körszakállal, sűrű 
hátrafésült hajjal, díszes polgári magyar öltözetben, me- 
lyet kiegészített egy hatalmas verestoU- csokor a kalapja 
mellett; rengő lépteit roppant ezüst sarkantyúk pengése 
kisérte. 

Egészen illedelmes üdvözlés után bemutatá magát a 
daliás alak, helyet foglalva a számára előtolt karszékben. 

— Én vagyok az a Kérdő Márton, a kinek a folyamo- 
dását ki tetszett adni az Üstökösben : e végett jöttem fel 
Pestre. 

(No itt most szűk lesz a kapcza ! gondolám. Kérdő 
Márton uram ezért bizonyosan megapprehendált.) 
Hiszen ha még csak aprehenzió lett volna belőle 1 
Kérdő Márton uram napbarnította arczán, melynek ösz- 
szevont homloka emlékeztet az oroszlánra, nem harag, 
de bizalmas mosoly derengett. 

— Azért jöttem tehát önhöz, hogy miután erről az én 
folyamodásomról senki sem akar tudni semmit: pedig 
megjárta már a törvényszéket, felküldetett a királyi táblá- 
hoz, beadatott az országgyűléshez : itt a vevények róla a 

korelnöktől, mostani elnöktől, (valóban ott voltak) még 
sem tudok semmi nyomára jutni, hogy mi lett vele ; végre 
megtalálom azt önnek az újságában, szóról szóra kinyom- 
tatva; önnek tehát tudnia kell, hogy mi lett az én dolgom- 
mal és mit határoztak benne ? 

— Bizony, kedves Kérdő Márton uram, én önnek nem 
tudok Felelő Márton lenni, ha csak el nem mondja ön, 
hogy mi az a bizonyos ügy, a mi az ön panaszának 
alapja ? 

— Hát az én panaszomnak az alapja az, hogy mikor 
1865-ben követválasztás volt, engemet, a ki birtokos 
gazda vagyok, nem eresztettek be a szavazáshoz : a dra- 
bant utamat állta a városháza ajtajában s a föbiró paran- 
csára elutasított. Panaszt tettem a választási elnöknél, a 
főispánnál, mind azt mondták, hogy ez nagy eset ; de csak 
nem segítettek rajta. 

— De hát mi okát adták az elutasító urak annak, hogy 
Kérdő Márton uramat nem bocsátották a szavazáshoz ? 

— Hát azt az okát adták, hogy kilencz esztendősnek 
Írattam be magamat, s minthogy a törvény 24 esztendőn 
alóli embereket nem bocsát a szavazáshoz, mint kiskorút 
elutasítottak. 

— No bizony akkor nagyon erős okuk volt rá, mert hát 
a törvény szava betöltendő. 

(Azt hittem, hogy no most én kerültem fölül.) 

— Ugy-e bár ? De mikor az adót kell rajtam megvenni, 
akkor nem kérdik, hogy hány esztendősnek állítom maga- 
mat ? Én szerintem az, a ki adót fizet, nagykorú is már, 
akárhány esztendős I 

Ez olyan argumentum ad hominem volt, a mit nem le- 
hetett megczáfolnom. 

— De hát, az ég áldja meg, Kérdő Márton uram, ugyan 
minek is tréfál hát a törvénynyel ? mért íratja be magát 
kilencz évesnek, mikor legalább is hétszer kilencznek 
látszik ? 

— Azért, mert valósággal kilencz esztendős vagyok. Ez 

előtt kilencz esztendővel meghaltam, köt napig halva 
feküdtem, akkor újraszülettem, s fogadást tettem, hogy 
ezentúli életem napjait újjászületésemtől fogom számítani. 

— De mégis törvény előtt onnan szoktuk számítani az 
emberi élet napjait, a midőn anyától születtünk. 

Nem használt a vódokom. Eögtön készen volt rá a fele- 
lettel. 

— Az én anyám Magyarország, atyám az Isten ; s én 
megfogadtam nekik, hogy újjászületésemtől számítom 
éveimet. 

(Ezt nem lehetett megdönteni.) 

— Már ez akkor vallásos kegyelet dolga. Kérdő Márton 
uram, s ezt nem akarom megháborítani; hanem mint 
törvénytudó, azt a tanácsot adom, hogy jövőre, ha válasz- 
tói jogát akarja gyakorolni, polgártárs, ám nevezze magát 
gyermeknek : de a paptól vegye ki annak a meghalt Kérdő 
Mártonnak a keresztlevelét s azt mutassa be az össze- 
írásnál. 

Kérdő Márton uram hitetlenül mosolygott. 

— A sem fog érni semmit, nem bocsátanak engem oda 
azért, mert jól tudják, hogy akkor a nép engemet fog 
vezetőjéül fogadni. Hisz az egész történet ezen indul 
meg. Mert, hogy én nem akartam megengedni a népnek, 
hogy földes uraival, a három K. gróffal kiegyezkedjék, 
azért engemet elcsuktak gyógyíttatni. Sokáig nem tudtam 
semmiképen kiszabadulni ; utoljára 37 napig sem nem 
ettem, sem nem ittam, s végre meghaltam egészen. Negy- 
ven óráig voltam jéggé meredve, meghalva. Akkor a volt 
törvényszéki elnök, Komers kibocsátott a zár alól halva; 
s én Isten csodája által ismét feléledtem, ujjászülettem, 
megvagyok. Azért nem akarom elismerni a halálom előtti 
ó- emberrel való ugyanazonosságomat, mert akkor az ül- 
dözőim újra meg fognak a múltakért. Mint kilencz évest 
pedig nem vádolhatnak semmivel. 

(Át kellett látnom, hogy ebben az eszmejárásban való- 
ságos rendszer van.) 

— Ezt nem akarják az urak átlátni. Ezért mellőzik 
mindenütt a folyamodásomat : jó szerencse, hogy az Üstö- 
kös végre kiadta azt ; mert ha ezen a bajon nem segíte- 
nek, akkor nem lehet a királyt megkoronázni. 

Már ez iránt bátorkodtam némi kétségemet kifejezni. 

— Már pedig úgy van ; felelt a kemény ember, mély 
meggyözöAéa tekintetét szegezve rám. Mert ha én, birto- 
kos polgár, szavazatra nem vagyok képes, akkor adót sem 
fizethetek ; ha adót nem fizetek, akkor azt rajtam exe- 
quálni fogják ; ha exekuczióval jönnek rám, akkor én nem 
lehetek megelégedve ; már pedig azt mi nagyon jól tudjuk 
odakinn, hogy ő Felsége olyan rendeletet adott ki a 
minisztereihez, hogy mindaddig a koronázást végre ne 
hajtsák, a míg az országnak minden lakója, a legnagyobb- 
tól a legkisebbig teljesen meg nincs elégedve. 

— Hiszen azt nem vonom kétségbe, édes Kérdő Márton 
uram, hogy ő Felsége kegyes szivében erősen él ily bol- 
dog óhajtás ; hanem hogy az valami legmagasabb rende- 
letben határozott kifejezést nyert volna: arról nekünk 
idebenn semmi tudomásunk nincsen. 

— No lássa! mi odakinn pedig jól tudjuk ezt. Azért 
tehát kár az én folyamodásaimat az országgyűlési elnök 
úrnak a fiókba elrakni. 

Meg kellett Ígérnem, hogy majd előkeressük a folyamo- 
dásait a fiókból. 

... A mi pedig e történetben legjellemzőbb, az : hogy a 
nép egy részénél Kérdő Márton uram szavai csakugyan 
orákulomok. 



SZEGED. 



I. A ROMTEMET 0. 



Mint hajdan Plevnának, nyissunk most egy állandó 
rovatot Szegednek. 

Mert hosszú ostrom lesz az, a mig ezt a várost bevehet- 
jük. Még most csónakon megközelíthető ; de, ha lefogy 
róla a víz, én nem tudom, minő úton-módon indul el 
valaki, hogy hozzá kezdjen a megvívásához ? 

Szeged elpusztult része (kilencz-tizedrész) most rosz- 
szabb a semminél. Ha a « semmi »-nek volna superlativusa, 
ez volna az. A mi van, az ellenséges akadálya annak, a 
mi lesz. Tűzvész pusztítása nem ily rettenetes, mert az, 
a mit elrombolt, azt megsemisítette : de itt az összerom- 
bolt tömkeleg ott van hagyva, egy halomba döntött chaos, 
a mire a saját birtokosa rá nem ismer. 

A nagy szádfal elkészülése s a szivattyúk lecsapoló 
munkája óta a belváros utczáiról és tereiről már lefutott 
a víz, csak egyes pocsolyák maradtak még, zöld bóka- 
lencsével bevonva : ott ümmögnek, brekegnek a posvány 
urai ; a Dugonicstér négy nymphája körül rettenetes hang- 
versenyük van ; hanem a főutczán túl még olyan mély ár 
fenekük, hogy néhol az evezővel nem lehet elérni a fene- 
ket, a mint e romegyetem közt végig hajózunk. 

Ezt a látványt se festő irónja, se író tolla nem képes 

* 1879. június 17-én. 

megérthetővé tenni, ezt csak látni lehet és aztán álmodni 
róla, s aztán kérdezni, hogy melyik. volt a való ? 

Utezákról szó sincs. A viharral együtt tartotta rettentő 
menyegzőjét az áradat, s ők ketten olyan orgiát csaptak 
itt, hogy egyik ház jobbra, másik balra dűlt, s az úszó 
házfödél ott állt meg keresztben az utcza szegletén, mint 
a tengeri monitor, bezúzva gerendaorrával az útban talált 
ház oldalát. Egész városnegyedből nem látunk egyebet, 
mint a víz fölött úszó háztetőket, mik csodálatosan szét- 
facsarva, laposan elterülve, nyergesen meggörbülve, félol- 
dalt fordulva torlódnak egymás fölé. Itt nincs fal : csak 
sárhalmaz, a csónak fenekét horzsolja az állva maradt 
ablak szemöldökfája. 

S a hol a sekélyebb vízből már kiemelkednek félig az 
elsülyedt város romemlékei, az egy olyan látvány, mely 
elfojtja a szót, megbénítja a gondolatot. A leszakadt ház- 
tetők alatt belátni a dűlt falak közé ; némelyik még szé- 
pen ki van festve ; a roskatag háztetőt fentartotta a nagy 
tömör kapu, s a szobában még látni a zongorát, a mire 
a házi gazda czölöpöket feszített, hogy a plafondot fel- 
. tartsa; czifra nyoszolyák, fiókos szekrények ott úsznak 
az udvaron, hínártól belepve ; gépek korongjai faállvá- 
nyaikon félredülve mutatják, hogy ott valaha gyár volt, 
körülöttük halomradőlt gerendatördelék, fentartva egy 
óriási hordó által. S ugyanaz a romegyveleg ezernyi válto- 
zatokban, állvamaradt kimeredő falak, sártömeggé ázott 
téglahalom, pozdorjává tört bútorok, vasrúd, czifra rácso- 
zat, nád, zsindely, azok között odaszorult vörös kígyók, 
a házak bádog csatornái, a víz tetejére fölfeküdt kerítések 
mint ha járdának lennének odatéve, s a háztetőkre hal- 
mozott ínséges bútormaradvány, a hol a menekült nép, a 
réméjeken, napodon át tanyázott. Valóságos romkaleidos- 
kop, mely mindig változik, ugyanazon ábrákat mutatva 
más keverékben. Egy-egy ház nagy ritkán, mely nem dűlt 
össze végkép, ott áll még szomorúbb képnek. Az ablakai 
fehérek a penésztől, a hol egy ki van törve, ott kicsüng a 

hímzett ablakfüggöny megbámultan. Egy hajdani fűsze- 
res bolt ledült sarkán át még látni a feliratos fiókokat, s 
a polczra föltéve egy kis gyermekhintót. Egy tornácz 
oszlopsorának mindegyik szobra tánczra készülni látszik, 
a középső derékban hajlott meg, ha az elkezdi, az egész 
ház utána omlik. 

És mind ezek a házak körül vannak véve kertekkel. 
Szép, gyönyörű kertek gondosan ápolva. Látszik, hogy 
a ki ültette, szerette a fákat. Csakhogy most nincs rajtuk 
levél. Forró nap süt : nyár van, s ezeken a fákon nincs 
semmi zöld, meg vannak halva. A mi még zöldülne, az is 
haldoklik már; a kihajtott lomb vöröslik, alá lankadt, 
minden növényzet kiveszett innen, csak egy szörnyű düle- 
dék közül virít elő egy csoport oleánderbokor, ott valami 
vendéglő kertje volt. A szegedi fákra nézve nem jött el a 
tavasz. Ott most nincs nyár, hanem csak izzó tél. 

S a házaknak e kietlen nagy temetőjében egy emberi 
alakkal nem találkozunk. A sírok hallgatása köröskörül. 
Kormányosunk figyelmeztet előre, hogy most egy háztető- 
höz fogunk érni, a hol egy kutya lakik, mely az evező- 
csapások hangjára előjön odújából. Most is ott őrzi a há- 
zat, s el nem csalható a helyéről; a hajósok kenyeret dob- 
nak neki, mikor arra járnak ; olyan bozontos már a szőre, 
mint a farkasé s elfeledett ugatni. Még mindig a gazdá- 
ját várja haza. Egy másik romhalmaz közepett pedig szép 
kokinkinai tyúkok laknak egy kakassal. Egy harmadik 
háznak az udvarából pedig egy anyalúd jön elénk tizenkét 
kis libájával, a miket a romok között költött. Ezek a 
jelenlegi lakói a vízalatti városnak. 



II. AZ ILLOVAI MALOM. 

Az utolsó házak egyike előtt látható még most is az 
a hat nagy hordó, a miket a ház tulajdonosa kötelekkel 
egymáshoz erősített, azután deszkákat rakott rájuk, s erre 

az úszó tutajra hordta fel a bútorait és a háza népét, s 
mikor jött az áradat, csak úgy nevette onnan az elemek 
dühöngését. Nem messze tőle egy gőzgép katlanának a fel- 
fordított födele fekszik. A húsz mázsás vas edényt az ára- 
dat sodorta ide az összedöntött gyárból. Azontúl aztán 
egy végtelen víztükör terül elénk, a miből csak egyes 
szigetek emelkednek elő ; néhol mint egy világító torony 
mered ki a vízből egy munkapihenő szélmalom. Ez a nap- 
tól ragyogó víztükör a legszebb buzavetésnek a takarója. 
Most már kezd a nádnak a hegye keresztül törni a föl- 
szinén s a vizi virágok levelei úszkálnak fölötte. Az egyik 
zöld sziget a temető. A csendes lakókat nem háborította 
meg a katasztrófa. Egyedül ő nekik vannak zöld fáik, 
olyan szépen virít a jerikói rózsa egy sírbolt homlokzatán. 
Egy másik kis sziget a sík víz közepén a gyászemlékű 
illovai malom. Temető ez is. Mikor a király itt járt, kér- 
dezé a vele volt főispántól: «mi ez?» «Ez, fölséges uram, 
huszonkét embernek a sírja. » 

Szép, erős épület volt az. A gazdája feleségével, gyer- 
mekeivel lakott benne. A malom fala köröskörül be volt 
zsindelyezve, mint a svájczi házaké szokott lenni. A vég- 
zetes éj előestéjén a molnár ipa odament szekérrel, s azt 
mondta, hogy elszálhtja onnan a leányát és az unokáit. 
Az apa nem engedte : biztos helyen vannak itten. Ez a 
malom örök időkre van építve. Még a védgátról is húsz 
munkás menekült oda a zivataros éjszakán : családos fér- 
fiak a szomszéd Vásárhelyről. Az a zivataros éj valameny- 
nyit eltemette. Egyedül a molnár maradt élve, egy sánta, 
béna, összetört alak, hogy hírmondója legyen a borza- 
lomnak. Öt is úgy fürészelték ki az egymásra omlott ke- 
ményfa-gerendák közül, miket csónakból megmozdítani 
lehetetlen. Ez beszéli el, hogy a húsz munkás odalenn volt 
a malomban, ő pedig a családjával fenn a malomműhely- 
ben. Egy roppanás hangzott, egy iszonyú halálordítás, s 
ő abban a perczben feleségét és két gyermekét a lábai 
előtt látta elsülyedni. Hova iüntek el azok, hogy maradt 

ö meg élve ? azt nem tudja. Most a malom helyén egy 
gömbölyű agyagdomb áll, a tetején az összetört gerendely 
a malomvitorlából, a korong, a garad állványa, és a négy 
malomkő : az eltemetettek sírkövei. A legnagyobbik kövön 
még most is ott van az idősebb fiú összegyűrt kalapja; 
köröskörül a kis szigetet már fölverte a nád. 

Ez amaz emlékezetes hely, a hol a király szeméből 
kicsordult a köny. 



III. A SZÁDFAL. 

Azt a sokat emlegetett, rágalmazott, kigúnyolt meg el- 
lenzett, eltagadott töltést nevezik így, mely az áradattal 
áttört régi töltésen kívül épült, s most már tökéletesen 
elzárja iSzegedet az áradattól. 

Ezt csináltatta az ország határozatára a magyar kor- 
mány. 

Egy ötezer méter hosszúságú czölöpfal, minek az ér- 
tékét akkor lehet csak felfogni, ha az ember a töltésen 
magán végtől-végig halad s aztán két oldalt ott látja a 
ketté választott vízárt. A gáton belüli víz egy csendes 
sima kék tükör, a miben minden fűszál viszképe meglát- 
szik, s a miből a nap égetőn ver vissza ; a gáton kívül 
pedig az ott egész az Öthalomig és Dorozsmáig egy há- 
borgó barna tenger, mely ugyanakkor oly hullámokat hány 
a nem is nagy szélben, hogy azokhoz képest a Balaton 
hullámzása dajkaringatás. Előttünk két földszállító hajó 
küzd az árral ; utoljára is kénytelenek horgonyt vetni, s egy 
közülök mégis elsülyed ; ugyanezen a vízen egy csónakkal 
játszanak a habok szemeink láttára, melynek evezői kö- 
zött van a budapesti tornavilág egyik viadora, s a szegedi 
csónakászok legkitűnőbbje, s azokat is úgy kiveri a hul- 
lám, hogy kénytelenek egy fához kikötni. A vízcsapás, a 
mely a szádfalon megtörik, keresztülcsap a fejeink fölött, 
s a túl oldalon az őrházakat fecskendi össze. Mi lehetett 

ez a tenger egy olyan viharban, a minő az ápril 30-iki 
volt ? Az egész töltés ezölöpfala készen volt már, a föld- 
munka is javában folyt, kilenczvenkilenez verögép dolgo- 
zott a pilóták leverésén, száznegyven dereglye hordta há- 
rom gőzössel a földet a szomszéd Öthalomból, kétezer 
munkás dolgozott feszített erővel. Ekkor jött egy olyan 
vihar, mely naég az árvíz éjszakáján dühöngőt is felül- 
múlta ; a kilenc venkilencz verőgépböl nem maradt állva 
csak egy ; kettőt úgy keresztül dobott a szél a magas töl- 
tésen, mint egy gyermekjátékot, a többit darabokra törte. 
Hetven hajó a fenékre sülyedt, valamennyi tanyahajó mind 
elmerült ; a munkások ezreit a falakról kellett megmen- 
teni, de egy sem veszett oda. És azt az erős czölöpfalat 
úgy látták ingadozni a rémséges elemostrom alatt, mint 
egy nádkerítést. Végre keresztültört rajta az ár, s újra 
kellett kezdeni a munkát. 

De nagyon jó barátunk volt ez a vihar nekünk ! Csó- 
koljuk meg a kezét ! Ez volt a nagy examinátor, a ki el- 
jött megbírálni a munkánkat, s aztán azt mondta : «hohó ! 
emberek fiai t ha istenekkel akartok harczolni, nagyobb 
erővel induljatok hozzá ! » 

Aztán nagyobb erővel fogtunk hozzá. A vihar jó lecz- 
két adott. Most már a három méternyi koronájú töltés 
ellenkező oldalán erős horgonyczölöpöket vertek le, s az- 
után a külső czölöpöket ezekhez erősítek meg puskacső 
vastagságú vasrudakkal. Most azután áll a fal, mint a Sión 
hegye. A hullámnak kétezer vasrudat kellene összetörni, 
hogy azt megingathassa. A két fal köze pedig ki van töltve 
földdel, a mit az Öthalomból hordtak át. Csupa agyag, a 
mit víz közé raktak le : ha az keresztül szárad, keményebb 
lesz a sziklánál. 

Egy milliónál többe került az a fal. De remekmű az ; 
minden külföldi építész bámulva szól róla, s vakmerőnek 
ismeri el az eszmét és kivitelét, mi pedig nyugodtan 
mondhatjuk el, hogy e gátfallal örökre meg van mentve 
Szeged felső területe az árvíz rombolásaitól. 

E szádfal védi egyúttal az alföldi cs az államvaspá- 
lyák összekötő vonalát is, mely most készült el czölöpze- 
tekre ópitve, épen úgy, mint az államvaspálya szatymaz- 
szegedi vonala. Akár csak Velenczébe menne az ember 
vasúton, az Adria lagunáin keresztül ! 



IV. A MAGYAR ZUIDERSEE. 

Ha én tavaly nyáron azt mondtam volna itt kepét kötő 
aratóknak, meg a koszorút- fonó arató leányoknak, hogy 
ennek a szép pipacs virággal tarkázott buzatengernek a 
helyén esztendő ilyenkorra gőzhajóval, nem, egy flottával 
fogunk hajókázni : hogy a szemem közé nevettek volna ! 

A mi álomnak is szörnyeteg lett volna, most itt van 
előttünk; egy új tenger: tele járókelő hajókkal; meg 
vannak neki azok a rossz kiváltságai, a mik a Balaton- 
nak, hogy mikor vihar nincs, akkor is háborog. Ha pedig 
szél fú, akkor a tengeri betegséget is megkapja rajta, a 
kinek az idegei érzékenyebbek. A hajósok már kitanulták, 
mikor kell belőle menekülni? Jár rajta mindenféle jármű; 
volt itt a többek között egy kis propellernaszád is, a mi 
az utczákon is csinált kirándulásokat. Furcsa kis gépe 
miatt elnevezte a néphumor «8parherdes csónaknak.)) 

Erős É. É. NY. szél mellett szálltunk fel a « Szent- 
Gellért » gőzösre, a királyi biztos, a bizottság tagjai, a vál- 
lalkozó, Deutsch, és egy újságíró, a «Cap der schlimmen 
Hoffnung» felé való expediczióra ; derék kis gályánk bát- 
ran szembeszállt a széllel és hullámmal. A pilóta a hajó 
orráról mérte a rúddal a vizet, folyvást kiáltozva «hét! 
nyolcz ! » Épen, mint a Balaton mélysége rendes időkben. 

Mikor az árözön közepén jártunk, akkor lehetett be- 
látni azt egész nagyszerűségében. A tó egyik partját az 
új szádfal képezi, mely ötezer méternyi hosszúságban, 
mint egy fehér bástya vonul el egyenesen, túl rajta a 
szegedi tornyok. A másik oldalon Dorozsma házai zárják 

el a láthatárt, egész odáig hullámzik a víz. A harmadik 
oldalon végre a zöld Elöfok, az Óthalom emelkedik ki, s 
közben egy kútgém, meg egy tanyának a teteje beszél róla, 
hogy ez a tengerfenék itt hetvenezer embernek a kenyeré- 
vel adós ! 

Szatymaz felé elnézve, látcsövünk felfedezi az állam- 
vaspálya új vágányát, a min ide jöttünk. Czölöpökre 
van az építve, egy öllel magasabban a régi vasútnál. 
Annak a réginek a helyéből kiforgatott sínéit úgy öésze- 
vissza görbítgette az ár, mint valami sodronyt. Épen 
előttünk megy rajta végig egy vonat. Úgy tűnik fel, 
mintha a víz színén kocsikázna végig valami százkerekű 
ördögszekér. 

Fél óra telik bele, míg gőzösünk az öthalmi kikötőig 
elhatol. 

Kikötő az Öthalomnál ! Egész hajósereggel. S ezek a 
hajók, a gőzössel együtt mind egy, még ennél is nagyobb 
tóról jöttek ide, s ugyanazon még vissza is akarnak innen 
térni. 

Ez a mi Zuiderseenk. 

Nem a megszokott kiöntés ez ; hanem egy valóságos új 
tó az ország közepén. A ki ezt előidézte, annak nem em- 
ber a neve. A rendkívüli időjárás volt az. Ezredév lefolyik, 
míg ehhez hasonló előfordul valaha. Hiszen már négy 
év óta permanens a Tiszaáradás. Új-Szegeden egy olyan' 
tavat láttunk, a mit még az 1876-ki áradás hagyott hátra. 
Azóta folyvást a « vízöntő » jegyében éltünk, már tavaly 
őszszel a szüretünk lerohadt a folytonos esőzéstől, s azóta 
folyvást hó óö zápor váltogatta egymást. Ezt az áradást 
ember meg nem akadályozhatta, s ennek következményeit 
semmi mérnöki tudomány el nem hárítja. Hanem a ki 
ettől a tengertől visszafoglalja megint azt a földet, az lesz 
az igazi « honfoglaló,)) annak lesz « ember » a neve. 

Tisza Lajos, királyi biztos, mikor Székesfehérvárott, a 
kiállításon volt, ajándékba egy pálczát adtak neki, mely 

tisza- fából készült. Nagy szüksége lesz reá! Kívánjuk, 
hogy Tisza ne sajnálja a Tiszától e tiszát ! Értse, a ki 
érti ! 

V. AZ ÖTHALOM. 

Egy huszonöt méternyi magasságú zöld domb emel- 
kedik ki az alföldi rónából, messze földre ellátható. Ez 
adta a földet a most emelt szegedi töltésekhez. Szeged 
elmondhatja, hogy az ősök hamvai védelmezik meg ezen- 
túl, mert az Öthalom egymásután következő ivadékok 
temetkezési helye volt, a bronczkortól kezdve egész a hunn- 
korszakig. A kiásott maradványok tanúskodnak erről, 
miket a múzeumnak egy kiküldött fiatal tisztviselője gyűj- 
töget nagy buzgalommal és őriz féltékenyen, rögtönzött 
fakunyhójában. 

A földhordás természetesen az Öthalom talapjánál kez- 
dődött, a magas halmot magát jóformán meg sem közelí- 
tette, még is tömérdek őskori leletet hozott napfényre. 
Épen pihenő nap volt; az új ivadék ott aludt édesdeden a 
sírjaikból kizavart kelták és dentumogerek helyén, szerte- 
szét meghagyott földobeliszkek mutatják a réteget, mely 
el lett innen kubikolva. Valamikor nem fogja tudni a késő 
ivadék, hogy mit jelentenek azok az agyagoszlopok ottan, 
s mennyi tudós értekezést fognak írni — a papiroskorszak- 
beli ősök építkezési módjáról ! 

Maga az Öthalom most is gazdag buzavetéssel van ta- 
karva. Megmaradt mustrának, hogy ilyen lett volna az 
idei termés. 

Fiatal tudósunk elvezet bennünket fakunyhójába s ki- 
tárja elénk szerzett műkincseit. 

Legelői jön a bronczkorszak : réz kardok, sarló alakú 
kések, réz karpereczek, fibulák, a mik a csontmaradvá- 
nyokat ékesítik ; ezekkel együtt a durvább agyagedények, 
roppant nagy urnák fekete agyagból, sír-raécsek, korsócs- 
kák, a minőket a halottaknak útra szoktak adni. Később 

aztán a bronczzal párosuló vaskorszak, a hol a fegyver 
még rézből, de a kengyel már vasból van, s azokka,l már 
a finomabb kor divatcziczomái, szép színes üveggyöngyök, 
nagyobbak fehér porczellán földből ; aztán jön a hunnkor- 
szak. Azt mondják, hogy annak a lovagnak, a kit lován 
ülve, kutyájával együtt találtak a földben, magyarnak 
kellett lenni, mert őseinknek volt az a szokásuk, hogy a 
vezérférfiút lovával és kutyájával temessék el. Talán épen 
Thonuzoba volt ? Akárki volt, derék ember lehetett, mu- 
tatja nemcsak a koponyája, de az is, hogy ezüst pityke- 
gombokat viselt és csatokat a mentéjén. 

A többi koponyák is tiszteletreméltó férfiak mind. Sze- 
rettem volna fél órára doktor Lenhossék barátom lenni, 
hogy kellő szenvedélylyel élvezhettem volna azt az érde- 
kes találkozást négy olyan hazafival, a kiknek mindegyike 
más ezredévet s más népfajt képvisel. Négy olyan kopo- 
nya, a melyik mindegyik merőben külömbözik a másik 
háromtól. Minő kiálló pofacsontok ! minő hatalmas álla 
van egynek, s mily gyönyörű fogai, teljesen ép koronák- 
kal! Ez nem rágta az ételt, bizonyosan csak úgy nyelte. 
Nem értek hozzá. Mindig nagy respfektusom volt az üres 
koponyák iránt, azok harapnak legjobban. De azt az 
egyet mégis megbámultam, a melyiket a broncz eszközök- 
kel együtt találtak, nemcsak azért, hogy olyan hátra lapult 
homlokot, olyan visszahajló agyacsot élő embernél nem 
látni mostan, hanem különösen a miatt, hogy e derék 
ősünknek az orra fölött is vau egy tökéletesen kifejlett 
zápfoga, beleékelve a pofacsontba. Mekkora tekintélye le- 
hetett ennek, a míg élt, azért a képéből kiálló agyaráért. 
Ennek bizonyosan nagyon sokat hallgattak a tanácsára. 
Az embercsontokon kívül még szarvasagancsokat is talál- 
tak, s később remekül készített mázas cserépedényeket, a 
mik már kifejlett iparra mutatnak. 

Egy veremre is akadtak a föld alatt, mely kulacs ala- 
kura volt készítve, s megtöltve fekete kölessel* 

Hanem pénz igen kevés ukadt őseink körül. Úgy lát- 

szik, hogy még ő náluk sem volt rendezve a valuta 
kérdés. 

Az egész Öthalom valószínűleg mind tele van ilyen ős- 
kori emlékkel s valamikor azok mind napfényre jönnek. 
Mert meg vagyok felőle győződve, hogy az egész Öthal- 
mot el fogják hordani, kerüljön a mibe kerül, hogy azzal 
Szeged városát feltöltsék, mint a hogy feltöltötték 1836 
óta Pestet. Az Öthalomnak ez a hivatása. Most töltsük fel 
belőle a főutczákat; azután évről-évre télen, mikor egyéb 
dolog nincs, a sok szegedi szekeres töltse fel belőle a háza 
táját. Ezt arra teremtette az Isten, nem pedig, hogy a 
mindenféle pogány népek várják alatta az ítéletnapot, a 
kikre a feltámadás Ígérete úgy sem szól, vagy ha szól, 
rossz kimenetele lesz rájuk nézve. Védje meg az Öthalom 
Szegedet a jövendő árvizektől ! 



VI. AZ OTTHON HÁZ NÉLKÜL. 

Soha sem láttam annyira ragaszkodni otthonához népet, 
mint a szegedit. Mikor ez az otthon nem állt már egyéb- 
ből, mint egy hosszú töltésből, a mit egyfelől az árvíz, 
másfelöl a Tisza hullámai vernek, oda letelepült — épen 
annyi ember, a mennyi ráfért. Még most is ott vannak. 
Száz napot töltöttek ottan. S minő száz nap volt az ! Az 
időjárás minden mostohasága folyton váltakozva, s a vissza- 
téréshez semmi remény. És mégis jól esett onnan a ma- 
gasból visszanézni a bedűlt ház tetejére. S a mindenét 
vesztett nép nem zúgolódott, nem vádolt embert, nem ká- 
romolt Istent a rázúdult csapásért ; tűrt, szenvedett oly 
általános nemes nyugalommal, hogy az ily tömegben 
összesítve valami isteni fogalom. Magán a nagy katasztrófa 
napján sem vesztette el ezt a nyugalmát. Beszéltünk egy 
polgárral, ki asztalos műhelyét ott állítá fel egy vasúti szín 
egyik zugában ; ez a vész elöl egy fa tetejére menekült fel. 
Aztán mikor jöttek érte mentő csónakokkal, azt mondta a 

szabadítóknak : «én itt még biztos helyen vagyok, de ott 
ama házban hallok nagy segélykiáltozást, előbb azokat 
szabadítsák meg.o És tizennyolcz órát töltött így a kegyet- 
len viharban a fatetőn, elutasítva a szabadítókat más na- 
gyobb veszélyben forgó lakostársaihoz ; csak akkor engedte 
magát elvitetni, összedermedten, mikor már más mind 
meg volt mentve. Római jellem ez t 

Most már csak az öregek és gyermekek tanyáznak e 
szárnyékok alatt, a munkaképes rész kenyérkereset után 
lát. Az ott maradottaknak aztán tűzhelyeik is vannak. 
Végtől -végig a töltésen, az út mellett, minden partoldalban 
kis katlankák vágva a földbe, ott főzik az ebédjüket. Egy- 
egy úszó háztetőt partra húztak, a boros hordót aláhenge- 
rítették, s kész a csapszék, a hol a szegedi Schillert árulják 
tíz krajczárért. Egyúttal gyógyszertár is az, mert a ki bort 
iszik, azon nem fog a hidegláz. 

A vasúti waggonokban pedig az iparüzőket találjuk le- 
települve ; ott szabó, csizmadia műhely van, s varrógépek 
dübörgése hangzik a lokomotivoké helyett. 

Ilyen a hajléktalanok otthona. 

De a belvárosi romházak omladékai között is találunk 
még beköltözött lakókat, a kik fáskamrákból, félszerekből 
rögtönöztek a düledék tetején hajlékot, a mit az omlad- 
vány tulajdonosa átengedett nekik, s a hová csak mester- 
ségesen gerendákra rakott deszkapadlókon át lehet eljutni. 
Ez is otthon. 

Hanem fecskét nem láttam egész Szegeden. Milyen 
szomorú tájkép, a mi fölött nem jár madár, s a mi külö- 
nös, még gólya sem. Csak az ember tekinti még — ott- 
honnak. 

VII. A SZIVATTYÚK. 

A küláradat már el van zárva, a belül maradt víztömeg 
azonban még mindig egy tó, a minek a körülcte mintegy 
huszonnégy ezer méter. 

Jókai: Életemből. II. Ö 

Ennek a leapasztása a nehéz feladat. 

Legjobb volna a Tiszába leereszteni, csakhogy a folyam 
alig 5 centiméterrel alacsonyabb a belvíznél, s Tokajnál 
áradást jeleznek, tehát a töltést megnyitni még bajos. Ha 
a Tisza egyszerre nagyot esik, akkor rögtön hozzá lehet e 
módszerhez folyamodni. 

De addig is segíteni kell, a későbbi időkről pedig előre 
gondoskodni. 

Terv van elég írásban és nyomtatásban. 

Olvastam egyet, a melyik azt ajánlja, hogy miután «egy » 
Tisza nem elég levezetni ezt a tömérdek vizet, ássunk még 
egy «másik» Tiszát a Bánáton keresztül, legyen azoknak 
is árvizük. 

A másik azt proponálja, hogy — ez a tó innen sehová 
le nem folyhat, mert a Tisza medrénél mélyebb. Azért 
ide kell hívni Zsigmondyt, fúrjon nagy artézi kutakat 
a tó fenekére, (kérem, nem kell nevetni !) nem azért, hogy 
a föld túlsó fenekén folyjon ki az a víz, hanem hogy az 
alsó honjokrétegekbe behatolva, azokon át elszivárogjon. 
Egészen geológiai tanulmányon alapuló tervezet. 

A harmadik, a miről, hallottam (nem olvastam, de hite- 
les hallomás után írom), azt tanácsolja, hogy épen nem 
kell azzal vesződni és költekezni a kormánybiztosnak, 
hogy az álló vizeket kiszivattyúztassa, hanem vettessen 
beléjük jó sok fűmagot, az ott kikel s benövi szépen az 
egész területet. (Talán úszó lápra gondoltak a tervezők ?) 
Ezek mind tekintélyes szakértőktől jönnek. 

A királyi biztos és az országos bizottság azonban e 
helyett az álló vizek kiszivattyúzásához fogtak, koczkáz- 
tatva, hogy mennyi viccz fogja ezért érni a fejeiket, miu- 
tán « pumpálni)) annyit is tesz, mint « kölcsönözni )>. 

A város több helyén vannak felállítva gőzszivattyúk, 
mik a megrekedt vizet a töltés fölött a Tiszába átemelik ; 
de a főtelep az államvasút raktárudvara előtt van, a hol 
egy félszer alatt tizenkilencz ilyen vaselefánt szívja fel 
orrmányába a vizet, a mi azután két csatornába egyesülve 

ziihatagkint omlik a Tiszába oly erővel, hogy száz lépés- 
nyire meglátszik, a mint visszafelé folyik az ár. Olyan az 
a gépcsoport, mint egy valóságos ostromtelep, a föld reng 
a dübörgése alatt. 

B az eredmény : négy centiméter apadás naponkint. 

De ez a négy centiméter egy-egy megszabadult utczát 
jelent. Benn a városban mutatja a tovafutó ár, hogy az 
emberek harcza nem eredménytelen. A víz kezdi uralmát 
átengedni — a sárnak. 



VIII. A HÉT VÁLASZTÓFEJEDELEMNÉL. 

Maga a sár, a piszok is lehet fenséges, ha nagy tömeg- 
ben jelenik meg ; egy lapátra való sár és szemét undorító, 
de hát még egy egész tenger ; egy habaréktó nyúlós iszap- 
ból, szétmállott vályogból, rohadt nádból és pudvás fából, 
élénkítve zöld békanyállal bevont tömpölyökkel, mikből 
ungok- békák ütik fel a fejeiket, kuruttyolva a keskeny 
padlójárók fülébe : « rosszul van ! nem jól van ! rossz kor- 
mány ! nem kell nekem ! nekem sem ! » ; a száraz fákról 
lelógó hinár, a minden színt váltó megnevezhetlen minő- 
ségű dugvány, s aztán a fölötte, mint egy rémszellem, 
végig lengő mocsárbűz, a mitől az embernek minden tagja 
lúdbőrzik. Ennek az iszapárnak a szélében áll egy föld- 
szinti szegletház, a minek a szegletből nyíló ajtajához lép- 
csőkön kell fölmenni. Még tegnap csak csónakkal lehetett 
idejönni, vízben állt, ma már szárazon van ; a kőművesek 
épen most kezdenek hozzá, hogy leverjék róla az átázot 
vakolatot s felgyürkőzött emberek lapátolják ki az udva 
rából a bűzös sarat. Ez a « vendégfogadó a hét választó 
fejedelemhez)). Ide gyűlnek össze délben egy kis elkülöní 
tett szobába ebédelni azok a derék emberek, a kikre rá 
bízta az ország, hogy ennek a sártömegnek ismét város 
alakot adjanak ; itt találkoznak össze, miután kora reggel 
tői déli két óráig ez iszaptömeg tetején jártak, összetört 



84 

háztetőket, gyurmává alakult falakat, butorpozdorját meg- 
becsültek : mit érhetett az, mikor még valami volt? Bizony 
nem kevés elszántság kellett hozzá, hogy ezt a megbizást 
elfogadják. Minő sártenger, a mi előttük áll ! S a jó kö- 
zönség még szaporítani segíti ezt a sarat, azzal a mit a 
fejükhöz hajigál. Mindennap szemükre hányják, hogy tíz 
forint napi díjt húznak. Ezért a munkáért! Újságíró egy 
czikkéért, énekes a daláért, igazgatótanácsos a jelenléteért, 
képviselő a távolléteért hogy fizetést kapjon, ez igen jó és 
természetes ; hanem a kinek egy város ujjáteremtése mun- 
káját kell végrehajtani, az tegye azt a maga kenyerén, s 
érje be a — mindennapi kritikával. No ha áll az a köz- 
mondás, hogy a wfelpanaszolttól meghízik az ember », 
akkor ennek a bizottságnak nagyon meg fog használni a 
szegedi működés. Még Horváth Gyula csak jól jár vele ; 
de mi lesz szegény Komjáthyból, a kinek most is elég 
istenáldotta termete van ? 

« Akadt volna elég ember, a ki elvállalta volna azt in- 
gyent. Elhiszem, csakhogy ha én nekem valaki azt mondja, 
hogy ő kész ingyen vállalkozni 12 — 15 milliónyi összeg 
befektetésére, azzal, ha egy szobában kell hálnom, éjsza- 
kára nem húzom le a lábamról a csizmámat. 

Mert drága a fülemüle hangja, de drágább a kacsáé, a 
ki azt mondja, hogy «sáp, sáp, sáp». 

Hiszen épen azért húzódtak ide félre a bizottság tagjai, 
a szerény hét választó udvarszobájába — mert a grand 
hotelben nem lehetett nyugton ebédelni a rájuk tóduló 
sápistáktól. 

Azzal az ő tíz forintjukkal millióknak jól elhelyezése s 
jó és czólszerű munka teljesítése függ össze. 

De hát ki áll jót arról, hogy e mellett a bizottság mel- 
lett is nem énekelhetik a kacsák a maguk drága nótáját ? 

Hát először is azoknak a férfiaknak a jelleme. Azután 
pedig az a szellemdús összeállítás, a hogy annak a tagjai 
megvannak válogatva. Három kormánypárti képviselő, 
három ellenzéki, egy köztiszteletben álló kanonok, egy 

közbecsülést kiérdemelt szolgabíró, aztán meg három Sze- 
ged választotta polgár, köztük a polgármester. Itt minden 
visszaélés logikai lehetetlenség. 

És végre a királyi biztos személye. 

Hideg, megközelíthetlen alak. A ki nem igér, hanem 
tesz, nem biztat, hanem segít; gavallér a szó legtisztább 
értelmében. És a mellett tud dolgozni, s a mit más dol- 
gozik, azt megítélni. 

Hanem egy hibája van, az, hogy nem szereti az anek- 
dotákat. 

Például Józsa Gyuri adomáját, a ki tiszttartóját úgy 
szerződtette, hogy « semmi fizetés, hanem szabad lopás » ; 
vagy báró W. hazánkfiát, ^a ki azt mondta egyszer Eötvös- 
nek : «wer sich schámt, der wird nie reich». (Nem is lett 
gazdag Eötvös, már t. i. a József.) Vagy Perencz császárét, 
a ki a szegényül maradt élelmezési főnöknek azt mondta : 
((az ökör a jászolhoz volt kötve, miért nem evett ?» vagy 
a bélabányai hevérekét, a kik azt mondták, hogy nem 
kérnek semmi fizetést, csak azt az aranyport, a mi a ruhá- 
jukra ragad. 

Hanem hát Tisza Lajos az ilyen adomákat nem gouti- 
rozza, azért nem is lesz népszerű ember soha. S épen 
azért való Szegedre királyi biztosnak. 

A ki ezt megítélni legkompetensebb, az én igen tisztelt 
barátom Dani Ferencz, főispán, azt mondta nekem, hogy 
« valóságos isteni gondviselés újjmutatása volt Tisza La- 
josnak királyi biztosul ide küldetése !» s a merre csak jár- 
tunk, mindenütt úgy mutatá őt be a népnek, mint Szeged- 
nek a gondviselés által kiválasztott újjáalkotóját, a miért 
a szegény reménykedő nép mindenütt lelkesülten kiáltá 
utána, hogy «áldja meg az Isten! tartsa meg jó egészség- 
ben!)) A mit mi is utána mondunk, sőt kívánunk. 

Hanem azért az ungok-békák csak azt kiabálják minden 
léptére : «nem jól van ! rossz kormány ! nem kell nekem ! 
nekem sem I » 

IX. A SZEGEDI LEGENDA. 

Ezt a legendát ezegediektől hallottam. 

Körülbelül most száz éve, hogy Szeged város porig 
leégett. Akkor is büszke szép magyar város volt. A lakos- 
ság sírva üldögélt házainak füstölgő romjai fölött, s azon 
sóhajtozott, vajh lesz-e még valaha Szeged olyan szép és 
olyan nagy, mint a milyen egykor volt ? 

Ekkor egy jóslat keletkezett, mely szájról-szájra kelve, 
elterjedt az egész nép közt, s mind e mai napig is fen- 
maradt. 

« Akkor épül fel Szeged olyan nagygyá és széppé, 
mint hajdan volt, mikor a halottak visszatérnek a vá- 
rosba. » 

A nagy katasztrófa napján a dúló vízár felszakgatta az 
alsó-város temetőjében a sírhalmokat, s egyszer csak azt 
látta a töltésekre menekült népség, hogy a halottak jönnek 
vissza koporsóikban az elhagyott utczákra. 

Most aztán szentül hiszi a nép, hogy a régi jóslat telje- 
süléséhez közelít. 

Én is hiszem. 

Isten segítsen rá bennünket. 



KET LÁNGÉSZ EGY HÁZBAN. 



Két kard egy hüvelyben, két lovag egy lovon, két nap 
egy égen, két kakas egy udvarban, két első szerelmes egy 
színpadon, két szinbiráló egy lapnál, két hódító egy világ- 
részben, ezek mind egy és ugyanazon ímpossibílis dolog 
synonymonjai, melyről még a természettan is azt állítja, 
hogy két test egyszerre egy helyen nem lehet. 

Hát még ha azt mondjuk, hogy két lángész egy házban ! 
Két nagy szellem, a kinek egy or-?2«g, egy világ nem elég, 
a ki egyedül létében önmagának is sok, s a sivatag köze- 
pett is ismeretlen légiókkal rendelkezik, a kik csak az ő 
szavát ismerik s más elől elfutnak ; — párjával össze- 
zárva egy szűk födél alá, a hol még egymás köhentését is 
hallja! 

A múlt század vége felé élt a mi hazánkban két külö- 
nös ember. Két óriási lélek azok előtt, kik őket végig látni 
tudják, két korhely csavargó azoknak, a kik csak a sarujaik 
bojtjáig látnak fel. 

Köznapi fogalmak józan röfével megmérve, bíz ők 
nyughatatlan naplopók valának, kiknek sehol sem volt 
otthon; munkakerülők, rendetlen emberek, nem valók 
tisztességes társaságba, józan magaviseletre ; csak korhely- 
kedni, csak barangolni, enni, inni s sopánkodni, hogyha 
nincs mit; adósságcsínálás, egy városból a. másikba szö- 
kés legszebb virtusaik; egy tisztes öltözet nem akad meg 
rajtuk, mert azt is beiszszák. Jó hirü leányzó szegyei velők 
az utczán szóba elegyedni, s komoly szolid ember nem 
Ülteti őket asztalához ; hivatal, mesterség nekik mind 

nem izlik ; nem kár érttik, hogy ha éhen is meghalnak. 
Arra is jutnának, ha magukat eléhb agyon nem innák 
szaporán. 

így beszélt városról városra a jámbor közvélemény a 
két csavargóról. 

A két csavargó neve Csokonai és Lavota. 

Két éneklő madara a szabad természetnek. 

Különös sajátságuk pedig az énekes madaraknak, hogy 
előttük a legczifrább kaliczka is kaliczka. Eécze, lij:)a 
hagyja tömni magát, s visszamegy a hizlalóba, a hol enni 
adnak, de a fülemilét hiába táplálod reszelt sárgarépa-, 
hangyatojás- és egyéb drága jó csemegével, elrepül az 
tőled, mihelyt kaliczkája ajtaját kinyitod, mert már az a 
hivatásuk az éneklő madaraknak, hogy ők a szabadságot 
olyan igen nagyon szeressék ... 

Mielőtt azonban e meséhez fognék, szolgálok elébb egy 
kis irodalomtörténettel. Ez ugyan nem lesz olyan tudo- 
mányos szépségekben gazdag, mint az én nagyon tisztelt 
barátom és pártfogóm dr. Toldi Ferenczé, de szinte olyan 
tanulságos ; ő azon sokkal magasabb szempontot tűzé ki 
feladatául, mely szerint rendszeres sorozatot alkosson 
abból, ki hogyan verselt régi és ujabb poétáink közül ? én 
ennél sokkal kevesebb igényű dologban fáradok, csak arról 
értekezvén, hogyan tudtak magyar verselők egymás után 
megélni holtig ? 

Tudományos értekezésről levén a szó, illő, hogy para- 
grafusokra osszam buvárlataim eredményét, korszakon- 
kint véve obdukczió alá a poéták belső részeit, s majd 
azután megmondva, hogy kinek mit találtam a gyom- 
rában ? 

Első korszak a hegedősök korszaka. Boldog világ ! nin- 
csenek vendéglők, a hol az embernek a hitelt megtagad- 
ják, ellenkezőleg vendégszeretet van mindenfelé ; a hege- 
dős alkatrészét képezi a vallásos szertartásoknak, az áldo- 
zásoknál verset mond, éneket csinál rá és hegedül hozzá; 
a míg ő magasságaik a poharakat ürítgetik, ő köszöntést 

mond rá, megénekli a hős urakat, rájuk fog minden meg- 
történhető vitézséget, megénekli a tányérjukon levő tyú- 
kot, a villára szúrt sonkadarabot, addig énekel róla a 
hátuk mögött, mig a hős 3alia megszánja és hátra ád neki 
egy özszárnyat, hogy ne keseregjen tovább. A táltos urak 
is megengedik neki, hogy mikor már megsavanyodott a 
lótej s más nem ihatja, megtölthessék belőle a kobak- 
jokat. Attila udvaránál is énekeltek a jámborok, Priscus 
rhetor emlegeti őket a lakománál ; de arra nem emlékezik 
Priscus rhetor, hogy tányért is tettek volna a kegyes hege- 
dősök elé. 

Második korszak : elmúlik a pogány világ, széthányják 
a forrás melletti áldozathalmokat, megtiltják a lótej ivást, 
a szegény hegedősöknek hátukhoz verik a lantot, s azt 
mondják nekik, hogy ha énekelni akarnak, tanuljanak 
meg diákul. A poézis fazekat vesz a kezébe, ablak alá jár 
énekelni kegyetlen rithmusokat, de nem szerelmi kegy 
végett, hanem egy darab lepényért, meg egy kis rántott 
levesért, mit ád nekik a gazda, hogy engedjék már aludni 
Isten adta kántálói ! 

Harmadik korszak a Kelemen diákék ideje. A diák Írás- 
tudó ember, szépen ki tudja a kezdő hetüket pingálni tuli- 
pántokkal, meg énekes madarakkal ; ha kell, levelet ír eő 
kegyelmességhe parancsára, ha kell boglyát rakat, izenetet 
visz lóháton, asztalnál felszolgál, bort hoz a pinczéből, 
oktatja a kegyelmes úrfiak agarait, rendezi a névnapi 
ünnepélyeket a kegyelmes úrasszony tiszteletére, másol- 
gatja a hivatalos okiratokat; a mikor üres ideje marad, s 
veszendő papirosra tesz szert, verseket is írhat, senki sem 
bántja érte. Igen szép és kényelmes állapot ! 

Negyedik időszak az uri poéták kora. Kegyelmes és 
méltóságos urak kiveszik a tollat a diákok kezéből, múzsák, 
heliconi istenasszonyok kézcsókolva fogadják excellen- 
cziás vendégeiket, Apolló mosolyogva dörzsöli kezeit, az 
Olympon tapsolnak a fölötti örömben, hogy valahára 
olyan halandók kapaszkodnak a szent ligetbe, a kik nem 

azért tépik a babórfát, hogy sovány bogyókat rázzanak le 
róla, sőt inkább most a versiró traktálja azokat, a kik ver- 
seit hallgatják; boldog idő! költészet aranykora! A költő 
palotában lakik s a publikumot vacsorával édesgetik a 
konczertbe. 

Csakhogy ez nem sok ideig tart: Jiövetkezik az ötödik 
korszak, a melyben épen nincs szükség többé sem köl- 
tőkre, sem hallgatókra ; nem ír és nem olvas senki, az 
erősebbek búsulnak és nem kell nekik semmi, a gyön- 
gébbek vigadnak és kell nekik az, a mi külföldön terem ; 
a magyar költészet csak a népdalokban él még, a népköltő 
pedig legalább is juhászbojtár, vagy pedig kis béres, becsü- 
letes konvencziója van, mellékjövedelme is, ha szorgal- 
mas ; kap szűrt és fejelés csizmát, nem szorult senki párt- 
fogására; a bekötött fejű múzsa boldog, ha Dömötör nap- 
ján piros csizmát kapott. 

Lassankint megint tavaszodni kezd a pieridák berke ; 
következik a hatodik időszak : a msecenások kora. Sorsuk- 
kal elégedetlen falusi rektorok, keménynyakú diákfélék 
beleizlelnek az ambroziába; tél, tavasz, nyár és ősz, a 
békesség és háború, s más ártatlan tüneményei a termé- 
szetnek rábeszéltetnek, hogy engedjék magukat versben 
bemutatni; nevezetes hazafiak, főispánok, alispánok, 
zászlós urak örökíttetnek ékes rhythmusokban epochalis 
események alkalmával, tisztújítás, beiktatás, házasodás 
nagyszerű ünnepélyein; a poéta alázatosan dedikál, a 
patrónus kegyelmetesen reflektál ; megtéríti szegény 
nyomorultnak a nyomtatási költségeket : annyiba veszi, 
mintha tűzkárvallottnak adta volna. A poéta is jól jár 
vele : a nyomtatott példányok megmaradnak neki, mehet 
velők falura, a hol zsindelyes házat lát, botér vele s ked- 
veskedik könyvével a házi úrnak ; ha meg nem adják is. az 
árát, de egy hétig legalább itatják érte, s így duplex libelli 
dos est; megismerkedik az egész nemzettel személyesen, 
s végig iszsza mind a négy districtust. 

Követi ezt a kort nyomban a « buzgó hazafiak)) kora. 

((Pártoljuk a nemzetiséget !» ez a jajkiáltás hangzik egyik 
novellaíró szélitől a másik versiró palijáig. Ha egy buzgó 
közbirtokos Pestre vetődik, ha egy szende kisasszony férj- 
hez megy, ha egy ótekintély sírjába száll, a megtisztelő 
epithetonok mellé azt is odateszik: (tés buzgó pártolója 
volt a honi irodalomnak, előfizetett a lapokra, megfejtette 
a Hölgyfutárban a képes rébuszokat, megvett minden 
képes kalendáriumot ». Kis városokban és falvakon nem 
bátorságos az egyedül járás; minden kaputos ember és 
minden napernyős kisasszony rejtekben előfizetési íveket 
hord magával, a mik mind így kezdődnek: « pártoljuk a 
nemzetiséget!)) és azzal megfog, meglő, megsebesít min- 
den útjába találót; a hírlapok a szerint mérlegelik a jól- 
létet az országban, a szerint jövendölnek hosszú életet, 
vagy kora halált a nemzetnek, a mint előfizetőik száma 
emelkedik vagy csökken, s minden egyes könyv elterjesz- 
tésére annyi kitartó buzgalom szükséges, a mennyibe az 
elkészítése, bizonyomra mondom, nem került. 

Megint tovább megyünk: a költő nem fecske, hogy 
mindig a levegőben keresse táplálékát; lám, mennyivel 
jobb dolga a pitypalatynak : ő a búzában lakik ; a szent 
küzdelem a buzgó hazafiak szűk markával kifárasztja a 
múzsákat ; új aera kezdődik : « hallják kigyelmetek !» Boldo- 
gítsuk a népet! Terjeszszük a mívelődést! ez a magasztos 
jelszó. ((Az én könyvem csak egy pint bor ára.» — ((Húsz 
vers egy susztákért! — ((A ki vesz, annak lesz.» — wA ki 
az én könyvem megveszi, kap rá egy kalendáriomot, meg 
egy Erimia mappáját, meg Canrobert arczképét.)) — ((Az 
enyimnek kemény borítékja is van, az is megéri a húsz 
krajczárt!» — «Én ingyen adom a könyvet magát, csak 
az elküldésért kívánok egy húszast ! )) 

Végre azután jön a kilenczedik időszak : a midőn senkit 
sem ragadnak meg többé sem szűrénél, sem attilájánál 
fogva, hogy pártolja az irodalmat, hanem olvas minden 
ember azért, mert életszükségévé vált, mint a kalapviselés ; 
a költő nem szaladgál a közönség után, mert tudja, hogy 

ba valami jót irt, azt zaj nélkül is felkeresik, s az embe- 
reket épen úgy nem dicsérik meg azért, bogy buzgó pár- 
tolói voltak az irodalomnak, mint nem magasztaltak eddig 
senkit azért, hogy buzgó pártolója volt a pékeknek és 
mészárosoknak. 

Ez a legutóbbi korszak, mint tudjuk, még nem követ- 
kezett el; s a míg odáig eljutnánk, sok keserves kantiku- 
mot fognak addig még írni mindazon érdemes ügyfeleink, 
a kik az irodalmi tolvajnyelvből megtanulták, bogy mit 
tesz magyanil ez a két szó : « medve » és «rák». 

(A könyvárusok egymás között «medvén3k») bíják az 
olyan kéziratot, melynek nem akad kiadója; «ráknak» 
pedig az olyan könyvet, melynek már akadt kiadója, de 
nincs vevője.) 

Azért is én hallatlan elismeréssel és tisztelettel visel- 
tetem mind azon elődei iránt becsületes mesterségemnek, 
kik az irodalom rögös útját simára taposni előrementek; 
őszinte szeretettel gondolok reátok, ti jámbor hegedősök, 
jokulatorok, krónikaírók. Kelemen diákok és korhely poé- 
ták, s ha mégis oly sokszor tréfásan emlékezem felőletek, 
az is csak azért történik, hogy oly igen sokat gondolok 
reátok. Aztán van is abban a tréfában mindig valami 
szomorú, a mit ért, a ki érez ; ha pedig az ifjabb kor 
poétáival évődöm is olykor, azért sem kell neheztelni; 
nekem szabad az, mert magam is régi betűvető mester- 
ember vagyok már ; de bántaná csak őket más valaki . . . 

Hanem hova tértem már a felvett tárgytól ! 

A jó Csokonai e szép korszakok melyikébe tartozott, 
azt nem nehéz kitalálni. Gyönyörű versei között annyi a 
köszöntő vers, a háládatos példázás és keserves panasz 
jó és rossz urakra, hogy azok után könnyen kitalálhatja 
mindenki, miszerint az égiektől származott múzsának sok- 
szor kellett pirulni a kegyes pártfogók előszobáiban. 

Megfoghatatlan dolognak tartatok még akkor, hogy 
valaki úgy végig élhesse az egész életét, hogy soha se 
legyen semmi más czíme, mint poéta. 

Hát még mi ? 

Csak iDoéta. 

Hát mit csinál egész nap ? 

Poétázik. 

De miből él ? 

Poétázásból. 

Ilyen ember nem is volt több abban az időben a jó 
Csokonainál ; de híres is volt e bolondságért. Nem mon- 
dom vele, hogy több egykorú költő nem élt akkor hazánk- 
ban, hanem annak mind volt valami czime, hivatala, a 
miről nevezték, jószága, a miből táplálkozott; csupán ez 
maga állt elő azzal a bizarr eszmével, hogy ő nem akar 
egyéb lenni, mint versiró. 

Az iskolából kitiltották, s azontúl járhatott, kelhetett a 
tágas világban. 

Sok bohóság történt vele összevissza ; szívesen fogad- 
ták mindenfelé, de sokáig nem tudott egy helyen maradni, 
pedig, a mint mondják, szerelmes is lett volna. 

Az is csak poétázás volt. 

Egyszer az almási szüreten meglátott pgy szép komá- 
romi leánykát, a kit Lillának hittak ; a megszeretés hamar 
ment nála ; a leányka szülői azt mondták a fráternek, 
hogy nincs ellenükre a szeretet, hanem szerezzen magá- 
nak valami életmódot, a mit ő szentül meg is fogadott. 

Csokonai azzal megint belebódorodott a világba, s mi- 
ként egykor ecsapot, papot, mindent elfelejtett*, hasonlóul 
elfelejté az almási szüretet és Lillát és mindennemű foga- 
dását állandó életmód után. 

Somogyban élt akkor egy derék birtokos úr, a kire 
méltán elmondhatja az utókor : oés buzgó pártolója volt 
az irodalomnak*. 

Házánál mindig szívesen látott vendég volt tudós, poéta 
és művész, kiket akkoriban naplopóknak és komédiások- 
nak volt szokás tisztelni. 

Ott elélhetett volna Csokonai holtig a legnagyobb kénye- 
lemben ; ámde a derék maecenás sokkal többre becsülte a 

költőt, mint hogy elégnek tartotta volna csak annyit tenni 
érte, hogy napjairól gondoskodjék ; ő jóllétet, önállást 
akart biztosítani az ifjú tudósnak, mely annak szellemi 
vágyaihoz méltó legyen. 

Nem kevesebbet tett érte, mint hogy egy mezővárosban, 
hol maiglan is virágzó tanoda áll, alapitványkópen egy 
költészeti tanszéket állított fel, s megválasztá bele Csoko- 
nait tanárnak. 

Derék msecenas ! milyen messzeterjedő figyelemmel 
volt védencze iránt! Soha költészet jobb mesterre nem 
talált, mint Csokonai volt, és Vitéz Mihály sem lelkéhez 
illőbb hivatalra, mint a költészetet beoltogatni az ifjú 
nemzedék fogékony keblébe. 

Most már tehát meg is házasodhatott. Volt hivatala, 
tisztessége, kényelmes laka, rendes fizetése, bora, búzája, 
tüzelő fája; iskolába járó úrfiaktól ajándékokat is kapha- 
tott, üres óráiban dohányt ültethetett, fákat oltogathatott, 
volt hozzá elég szép kertje, abban méhes tele kasokkal, 
ott szépen lehetett verseket írni : egyszóval semmi sem 
állt útjában, hogy ezentúl a legboldogabb, a legirígylet- 
tebb ember lehessen és késő vénséget érjen unokák nagy 
örömére. 

Fél év múlva megszökött a kathedrájától, odahagyta 
hivatalát, fizetését, deputatumát, méhest és a fiatal vers- 
író scythákat s megint elment országot-vílágot látni. 

Ö bizony nem vesződik a sok hájfejü.ficzkóval, hogy ő 
azoknak a poézist magyarázza, mikor egynek sem jár ott 
az esze a csapni való gazembereknek ! 

Kégí maecenásához természetesen képpel sem fordult 
többet, hanem bolygott megint északtól nyugotig, a mint 
egyszer véletlenül megint összetalálkozik ott, a hol nem is 
sejtette, hajdani pártfogójával. 

— No kópé, most ugyan el nem mégy többet a kezem 
közül, monda neki a derék úr, megfogva a szökevényt. 
Viszlek haza és ott maradsz ezentúl nálam mindig. 
Csokonai megadta magát. A jó pártfogó még csak nem 

is pirongatta, nem fenyegette, hogy vissza viszi megint 
professzornak; csak nevetett az ö emberi bohóságán. 
Meglehet, hogy magában pedig siratta. 

Útközben levén találkozásuk, a maecenás bemutatta 
Csokonainak útitársát, a ki együtt ült vele az asztalnál ; 
egy jókedvű vidám ficzkót, a kinek ugyan ki volt a kö- 
nyöke szakadva, s valamenyi lábujja mind mosolygott ki 
a csizmából, de a ki azért olyan derült arczczal ült a 
pohárnál, mintha senki sem volna rajtok kivül a világon : 
tudniillik csak ő és a pohár. 

Ez volt Lavota. 

Útfélen, dülöngöfélben szedte fel öt a derék maecenás, 
korának egyik legnagyobb lángelméjét s kivétel nélkül 
legnagyobb korhelyét. 

A mint a két genie egymást megneveztetni hallá, össze- 
ölelkezett, megcsókolták egymást, el voltak ragadtatva 
e dicső találkozás által, s elragadtatásuk tökéletes lett a 
bekövetkező áldomásnál, melynek következtében a derék 
maecenás a két lángelmét olyan állapotban szállittatá sze- 
kerére, a milyenben az ember semmit sem szokott tudni 
a földön történő unalmas dolgokról. 

Haza vitte őket jószágára. Ott az erdő szélében, gyö- 
györű kilátással a távoli hegyekre, építtetett a derék úr 
egy regényes kis házikót, a minőkről a költők szoktak 
ábrándozni ; rózsalugas a ház előtt, melyben csalogányok 
költenek, a tetőt vadszőlő futja be, csipkés leveleivel 
árnyékozva az ablakokat ; az út mellett vidám patakcsa 
csörgedez, apró zuhatagokat képezve — s a többi. 

A házban két szoba volt kényelmesen felszerelve búto- 
rokkal, pipákkal és poharakkal, a mik nélkül a géniek el 
nem lehetnek. 

Ide szállítá a két lángészt a maecenás. 

— Ezt a házat számotokra építtettem : monda nekik, 
bevezetve őket a kényelmes lakba; itt írhatsz, verselhetsz, 
és komponálhatsz, nem háborgat senki. Élhettek távol a 
világ zajától, a mit olyan nagyon gyűlöltök; még csak 

annak a képét sem fogjátok látni, a ki az ételt ide hordja; 
ha csak jó kedvhöl fel nom keresitek a világot, az helye- 
tekbe nem jön. 

A derék úr ilyen szépen bekvártélyozva heliconi ven- 
dégeit a csendes Tusculanumba, abban a boldog gondo- 
latban nyugodott meg, hogy már most azok teljes kénye- 
lemben lévén j menten minden életfentartási gondtól, majd 
annyi sok szép könyvet írnak, annyi zenét komponálnak 
együtt, hogy gjőzze a világ bámulni. 

Első napokon csak megvoltak a confiniált múzsák csen- 
des hajlékukban, Lavota horgászott egész nap a patak 
vizében, Csokonai pedig tili^ikót faragott bodzafából. 

Lavota egész nap sütötte nyárson az apró szálkás 
halacskákat, pedig előtte voltak az úri asztal minden süte- 
ményei ; Csokonai pedig egész nap próbálgatta, hogy meg- 
tanulhatna-e az ember magától furulyáim ? pedig előtte 
volt a haza legnagyobb zenésze. 

Néhány nap múlva fogtak egy eperszedő parasztfiút, 
attól beizentek a nagyságos úrhoz, hogy küldjön ki 
nekik egy tuczat kártyát, mert nem tudnak idekinn mit 
csinálni. 

Akkor azután reggeltől estig ütötték együtt a filkót és 
füstöltek maguk körül, hogy alig látszottak ki belőle. 

Végtére azonban az ész is követelte adóját, mely nem 
engedi magát sem agyonkártyáztatni, sem agyonpipáz- 
tatni ; egy pár esős nap meghozta azt a nyugtalan kedély- 
állapotot, melyben a költő és zenész a magányt keresi, 
hogy elfeledve földi lételét és mindent, a mi körüle tör- 
ténik, egyedül az égiekkel társalkodjék. Lavota gyantázni 
kezdett, Csokonai tollat faragni. 

Egyszer meglátogatta őket pártfogójuk. Elébb Csokonai- 
hoz ment be, s kérdezé tőle, hogy mint van? 

Csokonai rosszkedvű volt. Szétszórt papirosain, a mit 
irt, mind ki volt törülve, egy pár vers olyan apróra szét- 
tépve és elszórva a padlón, mint a hó. 

— Mi bajod öcsém? Mi hiányosságod van? 

— Minden bajom van, nagyságos uram. Minden elle- 
nemre van. 

— Mi az a minden ? 

— Hát mindenféle. 

— Mondj legalább egyfélét. 

— Nem tudok dolgozni ; ez a szoba olyan rossz helyen 
fekszik, az ablak előtt mindig dongnak a darázsok, bizo- 
nyosan valami fészkük van itt a venyige között ; olyan 
alkalmatlan ez a szőlőlugas itten. Lavotának sokkal alkal- 
masabb szobája van. Ide még a nap sem süt soha. 

A pártfogó fejet csóvált s látva, hogy poétája ma 
ballábbal kelt föl, ott hagyta őt, s átment a másik láng- 



Az még akkor is aludt, még pedig nem az ágyon, hanem 
az ágy alatt. 

A maecenás felczibálta s magyarázatot kért tőle : 

— Miért fekszik az ágy alá ? 

— Mert innen nem lehet leesni. 

— Hát szerzett-e már valami szép dalt ? 

— Lehet is itt. 

— Ugyan mi baj van ? 

— Tele zörgéssel ez a szoba. Valami veszett fülemüle 
ide fészkelt az ablak alá, s az egész éjjel ordít, mint a 
barom, százszor is elhajtottam már, de megint visszajön 
engem bosszantani. Aztán a nap már éjfél után egy óra- 
kor besüt az ablakon, nem tudok hova lenni tőle. Ez a 
pimasz poéta a jobbik szobát választotta el magának. 

A maecenás rögtön elcserélte a két lángész szobáit, 
egyiket átszállíttatá a másikéba. Gondolta, hogy így meg- 
lesznek elégedve. 

Egy hét múlva megint meglátogatá őket. 

— Hogy halad a verselés, Vitéz ? 

— Sánta, béna a pegazus, nagyságos uram. 

— Mi lelhette? 

— A török átok fogott rajtam. 

— Milyen az a török átok '? 

Jókai: Életemből. II. 7 

— Az a török átok, hogy « adjon az Isten neked rossz 
szomszédot*. 

— Mi panasza lehet szegény Lavotára? 

— Mindenféle. Nem állhatom ki azt az embert. Akkorá- 
kat ásit, hogy behallik az ajtón. Ebédnél villával piszkálja a 
fogát, s olyan rossz élczeket mond, hogy az ember dühbe 
jön tőle. Hogy hegedül, czinczog az Istenadta, azt még 
felvenném tőle, csak élczeket ne mondana ; tudja, nagy- 
ságos uram, ehhez ő nem ért, mert ő csak muzsikus. 
Mikor legszebb ideáim volnának, mikor legjobban fel 
vagyok lelkesülve, egyszer csak elkezd valami rossz anek- 
dotát mondani, s leestem az Olympusról. Nem lehet ezt 
kiállani. 

A maecenás szomorodva ment át a másik géniéhez ; az 
épen akkor verte a süvegét mérgében a falhoz. 

— Jó, hogy jön a nagyságos úr, már épen én akartam 
odamenni. Ez az ember engem megöl. 

A jó úr megrettent : 

— Ki akarja önt megölni? 

— Ez a — izé ; ez a poéta vagy micsoda. Hiszen kín 
ezzel együtt lakni. 

— Mit csinált önnek ? 

— Kérem alássan ; minden reggel úgy köhög, hogy 
nem tudok miatta komponálni. Alig fogok megegy pár szép 
gondolatot, ühüühü, közbe köhög s pokolba repült min- 
den eszmém. 

— De ha egyszer hurutja van. 

— Minek hűtötte meg magát ? tudhatja, hogy a poéta 
embernek kényes a bőre, mit nyargal késő este a harmat- 
ban? De nem csak azt teszi, hanem még mást is tesz. 
Nem is akarom mondani. 

— De én akarom tudni, unszolá a földesúr, ki el nem 
tudta gondolni, hogy mit gyanítson ? 

— Hát kérem alássan : faragott magának egy bodzafa 
tilinkót s azon sipítoz itt a fülembe valami együgyű nótát, 
majd meg elkezd énekelni, s a legutálatosabb félhangon 

és hamisan, hogy szeretnék a szeme közé ugrani érte. 
Nagyságos uram, én csak sok mindent ki tudok állani, 
hideget, meleget, éhséget és szomjúságot ; de ezt az embert 
ki nem állom. Hogy naphosszant deklamál mindenféle 
bolond verset, azt még csak elnézném neki ; csakhogy ne 
furuglyálna, meg ne énekelne, a mihez nem ért. 

A nagyságos úr hozatott bort, összebékíté a haragos 
feleket jó badacsonyi mellett, kezet kellett nekik fogni ; 
végefelé összecsókolóztak a külömböző múzsák választottai 
és Lavota megígérte, hogy zenét fog szerezni Csokonai 
legszebbik dalára, Csokonai pedig azt fogadta, hogy ver- 
sekben fogja örökítni Lavotát ; a derék maecenás öröm- 
könyeket sirt, hogy ilyen egyetértésben hagyhatá el a két 
lánglelkű költőt, kik közül az egyik zenét adott a szónak, 
a másik szavakat a zenének. 

Egy hét múlva megint meglátogatá a kis erdei lakot. 

Egészen üresen találta a szobákat. 

A két genie úgy elhagyta a házat, hogy csak a kapu- 
félfától vett búcsút. 

A mentegetőzés egyiknek sem volt szokása. 

A költő megszökött a zenész czinczogásaitól, a zenész 
pedig a költő szavalása elől, s inkább választá mindegyik 
a holnapi nap aggodalmait, a nyugodt kényelem unalma 
helyett. A változatos országút, a pusztai csapszék, szegény 
diákok konviktusi lakomája, czigányok élete, abban telt 
az ő gyönyörűségük, ott születtek legszebb dalaik, verseik, 
a mik örök időkig kedvesek maradnak. 

Csak azután irta meg Csokonai azokat a szép dalokat 
epesztő ideáljához, kinek Lilla nevet adott, s kinek annyi 
édes bús keservdalait köszönheti a magyar költészet. 

Ha megmaradt volna Csurgón professzornak, elvehette 
volna Lillát, lettek volna apró gyermekei, tán írt volna 
egy pár hasznos könyvet a méhészetről és dohánytenyész- 
tésről, de hol maradtak volna akkor azok a szívbe vissza- 
ható hangok, a mikben a költő olyan sokáig fog élni, a 
milyen rövid volt élete itt a porban ! 

Még azután sok szép földet bekóborolt a két elszaba- 
dult kósza lélek, Csokonai és Lavota ; többé nem engedte 
magát egyik is kaliczkába zárni, de ha jártakban- keltök- 
ben valahol hallottak egymásról beszélni ; ha hallották a 
hír magasztalásait kölcsönösen : úgy ragyogtak a szemeik 
örömtől s sóhajtozva mondák : 

— Csak még én egyszer összejöhetnék azzal a Lavo- 
tával. 

— Csak még én egyszer láthatnám életemben azt a 
Csokonait. 

A sorsnak nem tetszett ezt az óhajtásukat teljesíteni. 
Mindig keresték egymást és soha sem találkoztak 
többet. 



A VEN HUSZÁR KAPITÁNY. 



Igen sokan ismerték ; talán egész Erdély úgy emlékezik 
rá, mint közös rokonára, azon kövér, termetes öreg úrra, 
azzal az egyenesre kipödrött ősz bajuszszal, azzal a piros 
orczával, melyen hol a jókedv, hol a jó bor hajnala mo- 
solygott. Piros mentét, dolmányt viselt, szürke prémezet- 
tel ; még az a mente is mosolygott piros arcza mellett, 
még az a prém is megőszült, mint a deres bajusz. 

Ebben a fekete kabátos, gyászoló világban magától is 
eléggé feltűnő lehet egy ilyen szürke bajszú, piros arczú 
ember piros mentéjével, mint valami boldogabb időkből 
feljáró jókedvű kisértet; de legkivált Bécsben, és főképen, 
ha e valaki oly mennydörgő hangon beszél mindig, mintha 
tizenkét eskadront kellene rohamra buzdítania s kiejté- 
sében csodálatosan vegyíti a fölösleges «ss>) és «ch» be- 
tűket, a mire nyelvének szokatlan kövérsége kényszeríti. 

A jó öreg urat úgy ismerték Bécsben, mint Erdélyben : 
az úri mágnások és a székely góbék, a katonatisztek és a 
kocsmárosok, az öregek és a fiatalok, az udvari hölgyek és 
a szobalányok. Ha kérdeznék tőlük, mindegyik tudna róla 
valami furfangos adomát, valami szeszélyes ötletet mon- 
dani, a mi nem is állna jól másnak,- csupán csak egyedül 
ö neki ; csupán az ő joviális, komolynak látszani akaró, 
de lenni nem tudó arczához, az ő fürge, kövér terme- 
téhez, az ő fiatal ősz fejéhez s divatos piros mentéjéhez. 

Ismei-te őt maga a császár is, a jó öreg Perencz; midőn 
nyolczszáztizenhétben ott járt Erdélyben, bemutatták 
neki az akkor még ifjú deli legényt, a ki akkor is ép olyan 

keveset tudott németül, mint harmincz esztendei Béosben 
lakás után. 

A császár kérdezé tőle : «hogy hívnak ? » 

— Székely. 

- Micsoda nemzet vagy ? 

— Székely. 

— Minő ezrednél szolgálsz ? 

— Székely. 

A császár nevetve monda kísérőinek: « ettől tanuljatok 
rövidséget: három kérdésre egy szóval tud felelni. » 

Még akkor hősünk igazán hős volt, csataterek hőse ; 
látta Napóleont : nem is futott tőle, ha nem parancsolták, 
8 ott volt a verésében is. A lipcsei véres napokon erősen 
pusztíták a franczia golyók a jó huszárok rendéit; kettőt, 
hármat kiütött a sorból a gyilkoló teke. 

Székely János csak pödörgette még akkor fekete bajszát, 
s hetyke mosolygással monda szomszédjának : 

— Itt szeretném látni az excelsum guberniumot Erdély- 
ből, Mihály bátyámmal együtt, erre mondana valami arti- 
kulust bátyámuram, ha tud ! 

Hejh, ez a bátya nagy keserűség volt a jó Jankó úrra 
nézve. Ép oly komoly, mint minő víg az öcscse, jámbor, 
otthonülő férfi, tudományos és szigorú ember, a ki nem 
tudta szó nélkül hagyni mások bohóságait. 

Képzelhetni, ha még olyan dolgokért is megszólítá 
uraöcscsét, hogy az egy ízben egy jó barátja feleségét 
elszökteté. 

János úr szép és merész legény volt még akkor, nem 
szeretett sokat ábrándózni, verset írni sem volt szokása ; 
megkérdezte az asszonytól, ha szereti- e? Igen, vagy nem? 
A mint a nő igent mondott, kivezette a tánczteremből, 
mikor legjobban járták a lengyelt, az udvaron állt Mihály 
bátyja szekere, abba felültette, a kocsisnak megmondta, 
hogy ha Kolozsvárig meg mer állapodni, főbe lövi s reg- 
gelre Kolozsváron volt Mihály bátyja udvarában a lopott 
asszonynyal. 



103 

Képzelhetni azt a rettenést, a mivel a törvónjiiudó férfi 
6 hallatlan merényletet fogadta. 

— Szerencsétlen, tudod-e, mit tettél ? 

— Hát mit tettem? Kolozsvárra kocsiká*ztam egj szép 
asfizonynyal. 

-r- Elkoezkáztad az életedet, szabadságodat, jöven- 
dődet. 

János úr, sehogy sem értette, hogy miért ? 

A törvénytudó testvér mindjárt felnyitotta előtte a trr- 
partitumot s megmutatta neki a rettenetes artikulust, 
mely a nőrablás ellen van hozva. 

Hát ki mondja azt, hogy én raboltam ? Rablás az, ha 
valakinek kedve jön velem utazni ? Én nem raboltam el 
szegényt. Kérdezd meg kocsisodat : nem az egész úton 
CRÓkolóztunk-e ? a csókolózás ellen pedig nincsen törvény 
hozva ; azért, ha a férj akarja, kihívhat párbajra, azt pedig 
minden pereputyjával együtt leaprítom. Az approbatával 
nem törődöm, kardtól, pisztolytól nem félek ! 

— Egyébiránt, tévé hozzá kis idő múlva, midőn lassan- 
kint lecsillapult, ha olyan nagy lármát csináltok érte, hát 
inkább visi^aadom neki az asszonyt. 

Úgy is történt : visszaadta a nőt. Hogy a férj hogyan 
köszönte meg az addigvaló gondviselést ? arról hallgat a 
krónika. Annyi bizonyos, hogy János úr ez alkalommal 
mind az approbata, mind a tripartitum papiros menny- 
köveit szerencsésen kikerülte. 

A méltó bűnhődés csak később érte utói ifjúkori bűnei- 
ért: megházasodott. * 

Annyi borzasztó példa nem riasztotta vissza ettől. 

A bátor, vakmerő férfiú azután, kit sem a francziák 
ágyúi, sem Verbőczi törvényczikkei meg nem tanítottak a 
félelemre, feltalálá végre azt a hatalmat, a mely életében 
egyedül volt képes rajta imponálni. Nem a háború, hanem 
a házasság a gyönge szivek próbaköve. 

Kivált ha az ember szereti a szépet, főleg a másét, 
a maga felesége pedig nem szép és féltékeny; ha az 

ember szeret pipázni, s a felesége ideges, a ki elájul a 
füsttől ; ha az ember szeret kártyázni, s a felesége 
azt kivánja, hogy olvasson fel neki verseket ; s ha végre 
az ember szeretne ár lenni a háznál, és a felesége is épen 
arra törekszik, és aztán az ember fél a feleségétől, az 
pedig nem ö tőle. 

A derék János úr gyakorta megvallá bizalmas barátai 
előtt, hogy hitvese rettentőbb rá nézve egy század franczia 
dzsidásnáL 

Egyszer falura utaztak együtt, nagy, bőrös, ablakos 
hintóban, bőrládák, katulyák a hintón kívül és belül 
számbavehetetlen mennyiségben. János úr nem pipázhatott 
az egész úton, a szép tajtékpipát tehát rábízta inasára, ki 
a bakon ült, hogy viseljen addig rá gondot. 

Mikor megérkeztek a nagyságos asszony kastélyába, 
kiki sietett a saját szobájába ; az inas hordta fel nyalábbal 
a hintóból a holmikat. 

Eégi, háborúi bajtárs volt a legény, Tanaszinak hittak, 
hajporos czoflfját még most is viselte. 

— Eendben van-e minden? nincs-e valami kár? — 
kérdé János úr a szolgát aggodalmasan. 

■ — Jól van minden, vitéz kapitány uram ; hanem a . . . 

— Tán a pipám ? 

— Az meg van ; hanem a nagyságos asszony főkötős 
katulyájá behorpadt. 

— Nagyon- e ? 

— Vitéz kapitány úr rajta tartotta a lábát az egész 
úton. 

— No, ezt jelentse kend a grófnénak. 

— De én ugyan nem jelentem. Parancsolja vitéz kapi- 
tány uram, hogy az udvari lánczos medvének húzzam ki 
a zápfogát, azt megteszem; de a nagyságos grófné elejbe 
nem kerülök. 

— Biz én se, barátom ! — szólt a derék borbereki 
Bayard, naiv hunyászsággal. 

Ez a jámbor inas együtt vénült meg a vitéz kapitány- 

nyal, úgy egymáshoz voltak már tzokva, hogy el sem vál- 
hattak többé. Tanaszi még a gondolatját is tudta már 
urának, s örült, ha azt megelőzhette. 

Csupán egy állandó óhajtásának szegült ellene ma- 
kacsul. 

Valahányszor este a sarkantyús csizmát le kellett 
húznia gazdája lábáról, János úr mindig felszólitá őt, sze- 
líden cs érzékenyül. 

— Tanaszi : én neked adom ezt a csizmát sarkantyús- 
tól; hadd híjjalak én téged úgy, hogy « Nászi » ; látod, 
neked olyan csúf hosszú neved van, s az én nyelvem 
olyan nehezen forog; elég lenne, ha én neked azt mon- 
danám: «Naszí». 

— De már azt ugyan nem. Engem Tauaszinak keresz- 
telt a pap, Tanaszinak híjon az úr, vagy ereszszen el s 
fogadjon mást, a kinek rövidebb neve van. 

Soha sem hajlott sem szép szóra, sem kecsegtető Ígé- 
reteire az állhatatos szolga, hogy nevéből két betűt elen- 
gedjen. Hiába is próbálta egyszerűen «Naszi»-nak nevezni 
az ura, mert akkor nem hallgatott rá, akármit paran- 
csolt neki. 

Tanaszin kívül még egy embere volt, a kit szeretett, 
a szelíd Barcsay János. 

Pedig Barcsay soha sem ívott bort, sem asszonyokat 
nem szöktetett, sem kártyázni nem tudott, tivornyára való 
sem volt, még csak nem is káromkodott. 

Épen ezért szerette őt János úr mindenek fölött. Fel- 
kereste, akár hol volt, és megérzett rajta a rossz kedv, 
ha soká nem látta. 

Legtöbb kalandjánál ez volt jelen, s kisegité a kelep- 
czéböl, ha néha belekerült. 

Bécsben ismerték már minden vendéglőben, ismerték 
pedig arról, hogy ha egy asztalhoz leült valami ismerősé- 
vel, onnan minden más embert elnézett. Olyan hegyes 
szemeket tudott az emberekbe fúrni, hogy a jámbor bécsi 
kedélye sehogy sem szívlelhette el az ülvemaradást, 

talhoz. 

Egyszer jön Barcsayval s keresi az üresebb asztalokat. 

Egyik mellett csak két fiatal ember ült, a kik közül az 
egyik ismeré, mert a mint meglátta, hogy odaközelít, fel- 
kelt és azt mondta társának : 

— Menjünk innen, jön a Vámpyr. 

János úr fülét megütötte e szó; megakadt benne nagyon. 

— Te Jankó, — kérdi Barcsaytól, — mondd meg nekem, 
mit tesz az a « vámpír ». Én már tudtam egyszer, de elfe- 
lejtettem. 

Barcsay is hallotta e megjegyzést, s méltán félt, hogy 
ha a szó igazi értelmét megmondja, olyan háború lesz 
belőle, hogy hét országra szól. 

— De honnan jön neked afféle az eszedbe ? Tudóstár- 
sasági tag akarsz te lenni, hogy szavakkal bajoskodol ? 

— Csak te nekem felelj, egyenesen és igazán ! — kiálta 
rá János, kinek már ekkor kezdett forrni a fejében valami. 

— Ha épen akarod, — felelt Barcsay szokott szelid 
flegmájával, ámbár én nem azért jöttem vendéglőbe, 
hogy filológiai értekezést tartsak, — ez egy új nyelvsza- 
bály szerint alkotott szó, melyet a tudósok most hoztak 
be, hogy két szónak egyberagasztása által a hosszadalmas 
kifejezéseket megrövidítsék. 

— De a németek tán csak nem foglalkoznak magyar 
grammatika készítésével ? 

— Hogyne? nagyon foglalkoznak. Bécsben most alig 
van jóravaló ház, a hol magyarul ne tanulnának. 

— Igazán ! — szólt megengesztelve a lecsillapított 
hadfi ; de végtére még most sem tudom, hogy mit tesz hát 
a vámpír ? 

— Hát az bizonyosan annyit jelenthet, mint vám alá 
nem esö pír. Bizonyosan az orrodat értette alatta, melyen 
ki s be hordod a karmint a vámon, s nem fizetsz érte. 

— Oh be bolond ! — kaczagott János úr hahotával ; — 
ha még azt is mondta volna, hogy « bőrpír ». 

Később mégis megtudta János úr a vámpyr igazi értel- 
mét, s szidta azután eleget Barcsayt, hogy mért nem 
mondta meg neki akkor igazán, hogy ez valami krokodi- 
lus féle állat, majd megmutatta volna ő annak a fráter- 
nek, hogyan szokás elevenen megenni az embert? 

Az udvari dalidókba rendesen hivatalos volt, a mit leg- 
inkább azért szeretett, hogy ott jó borok és csemegék 
teremtek. Tánczolni nem igen szeretett már, de örömest 
elnézte, hogy mások hogy tánczolnak. Egyszer, jól evén 
és iván, hogy még másnap is örömmel emlékezhessék 
vissza e dalidóra, telerakta a csákóját a kredenczben 
narancscsal, a csákót azután bedugta egy pamlag alá, s 
gyönyörködött az előtte ellengő párokban. 

Valami csintalan gárdista, észrevette a narancscsal tele 
csákót, s a mint azon lejtett tánczosnéjával a keringőben, 
mintha véletlenül tenné, hirtelen kirúgta azt onnnan. 

A csákó valamennyi narancscsal együtt kigurult a 
terem közepére, minden rendű úri vendég láttára, a kik 
azt nagy vidámság között felemelték, s a narancsokat 
megint vissza rakva bele, kérdezek, hogy kié ez a csákó ? 

Természetesen, hogy nem akadt gazdája; senki sem 
ismerte el sem a kalpagot, sem a narancsot sajátjának. 

Jankó bácsi ott -szepegett a szögletben, onnan nézte, 
hogy teszik le kalapját- a terem közepén közlátványra. 
Mellette állt Barcsay : 

— Te Jankó, — monda neki. Látod, te könnyebben 
hajolsz, vedd fel nekem azt a kalpagot. 

— De már azt ugyan nem teszem. 

— Vedd fel kérlek ; ha felveszed, mind neked adom a 
narancsot, a mi benne van. 

A Bécsben lakó magyar fiatalság egy időben nagyon 
odakapott hozzá. János bácsi minden jó helyen otthon 
volt a városban, s vezette az ifjabb nemzedéket mindenüvé, 
a hol valaíni újabb mulatságra volt kilátás. 

Ilyen alkalommal ez volt jelszava : 

« Kalapot! pálczát !» 

Akkor azután haladék nélkül vette mindenki kalapját, 
pálczáját, s követte a vidám öreg urat tüskön-bokron 
keresztül. 

Egy silány, esős őszi délután hosszasan unatkoztak már 
az öreg úr vendégei az egyszinű pipafüst mellett, ő maga 
pedig legjobban unatkozott ; unta vendégei képét, szavát, 
s egyáltalában nem volt semmi kedve. 

Egyszer mégis közmeglepetésre leteszi pipáját, s 
kimondja az örvendetes jelszót. 

« Kalapot, pálczát ! » 

Valamennyien örvendve szöktek fel e régvárt kom- 
mandóra, s mentek az öreg úrral le a lépcsőkön, ki az 
utczára. 

A kapuban megállt János úr elgondolkozva. 

— Merre megyünk, kedves urambátyám '? — kérdek 
kedvrederült ifjú vendégei. 

János úr hidegvérrel felelt : 

— Ki jobbra, ki balra ; én magam megyek haza. 
Azzal visszafordult, kicsukta vendégeit a kapun, s ott 

hagyta őket. 

Azok szép csendesen tovamentek : nem mertek zúgo- 
lódni, mert az öreg úr nem hagyott tréfálni magával. 

Már ekkor öreg úr volt; csakhogy nem akarták azt 
neki elhinni". Most is Jankónak hítta mindenki^ s Erdély- 
ben csak úgy bántak vele, mint holmi suhanczczal, a ki 
minden gyereknek iskolapajtása. 

Pedig regálista is volt, s nagyon szerette volna, ha az 
országgyűlésen meghallgatják vagy egyszer, a mit beszél. 
E vágya nem teljesülhetett soha ; a mint legelső szavait 
kimondá: 

— flNe diskuráljunk urak hiába, tiszta bort töltsünk a 
pohárba!)) azonnal elkezdett az egész gyülekezet unisono 
hahotával kaczagni ; a derék úr hiába ütötte botja végével 
a pallót, öklével az asztalt, hiába protestált, hogy <»a 
chszolláchs chszabadchsságninchcss tiltva chachzánkban ! » 

annál jobban kaczagtak rajta, mig egy hang a karzatról 
le nem kiáltott rá: «volát!» a mire azután a derék úr 
elkeserülten ült vissza székére. 

Egyszer életében tudott csak volátot adni, pedig úgy 
szerette a tarokkot, hogy még utaztában is megfogta az 
ismeretlen embereket s kényszeríté a vele játszásra. 

A tordai kaszinóban csipte cl így egyszer a jámbor 
segédlelkészt; rosszul játszott a derék tiszteletes, egy dara- 
big csak tűrte János úr, végre nem állhatta szó nélkül a 
dolgot; — « ugyan kérem, kihez van szerencsém?)) kér- 
dezé jámborul. 

— Én, szolgalatjára, Miklós Miklós vagyok, — felelt 
szerényen a lelkész. 

— No, hát akkor én Jankó Jankó legyek, ha az úrral 
tovább játszom ! — mennydörgé a vitéz kapitány úr, asz- 
talhoz vágva az egész tuczat kártyát. 

Ezen hajlamáért kellett a jó úrnak sokszor megszen- 
vedni. Hivatalos utasítás, vagy napirend helyett sokszor 
kiosztották neki a pagátot. 

Pedig a jó úr igen kellemetes politikus volt, elvei nem 
voltak ; de hát minek is az ? türelmes volt minden vallás- 
felekezet iránt ; ő maga azt sem tudta, melyikhez tartozik. 
Jó pajtásai voltak a kormánypárton is, mint az ellenzék- 
nél, és ő soha sem bírta megérteni, hogy mi különbség 
van a kettő között ? Hanem azért mind a két párt lako- 
máit szorgalmasan látogatta. Egy ily mulatságban egy 
székely atyafi, mint taxalis követ, vonta magára figyelmét 
zajos vidámsága által. A vitéz lúfő akkor tanulta először 
ismerni a champagnei pezsgőt, s pohara ürültén szörnyen 
kezde kiabálni saját székely nyelvén. 

— Azt a Sánfánét ! 

— Fenyövizet ! Fenyővizet ennek a góbénak ! — dör- 
gött reá János úr haragja, az egész társaság kitörő kaczaja 
mellett. Ne sutor ultra crepidam ! 

A sarkalatos főhivatalnokok választása volt ez idő sze- 
rint Erdélyben a főpolitikai kérdés, melynél a pártok 

véleménye leginkább megoszlott. Minden szavazatképes 
követnek egy lapra kellete felírni jelöltjeit, még pedig 
az országban bevett négy vallásfelekezet mindenikéből 
hármat. 

János úr mind a négy osztályba Baresay Jánost kan- 
didálta. 

Magyarázták aztán neki, hogy az nem lehet. Baresay 
csak a maga helyén fordulhat elő, ott is harmadmagával, 
a többieket pedig egészítse ki szinte. 

— Hát mi baja azzal az országnak, hogy ki melyik 
templomba jár ? lám, én egybe sem járok. Aztán hogy 
válaszszak én ki a szász nemzetségből három nekem tetsző 
embert ? mikor az egészből csak az egy Kleinkaufot sze- 
retem, ez pedig már meghalt. 

Azonban a szomorú napok őt is elszóliták Erdélyből. 

Legjobban megpróbálta szivét az a bánat, a mit Bar- 
esay halálán érzett. 

Ez a kedvelt barátja igen gyászosan végezte életét. 
Tutajokat szállíttatott alá a Maroson s a mint egyikről a 
másikra átakart ugrani, a hullám hirtelen tovább taszí- 
totta azt 8 Baresay a kettő között a vízbe hullott ; a mint 
azután ismét felmerült a vizből, a hullám isméu úgy 
csapta össze a két tutajt, hogy a felmerülő fejét össze- 
zúzta vele. 

János úr vigasztalhatlan volt e derék barátjának halála 
fölött. 

— Szegény Jankó, — monda könyezve, — mindig 
mondtam neki, hogy őrizkedjék a víztől. Lám a víz pusz- 
títá el utóbb is. Ha a borra hízta volna magát, most is 
élne. A bortól nem ért soha senkit ilyen fátum. 

Nem is maradt azontúl egyéb jó. barátja, csak a bor. 

Az áldott bor volt egyedüli vigasztalója, ébresztője, 
mulatsága, enyhítője. 

Fiatal katonatisztek kötekedtek vele, hogy a bor nem 
való huszárnak, csak bakancsosnak, mert lám bakator 
annak a neve. 

— Igen bizony, — felelt a búsuló hadastyán. Mert a 
baka torán iszsza azt a huszár ! 

Ivott is annyit a derék férfiú, hop;y ha minden, a fran- 
czia háborúban elesett baka torát meg akarta volna ülni 
sorban, még azon is túl ment volna. 

E bús mulatság végre nagyon megrongálta szemeit, a 
miket a rossz poéták a lélek ablakainak szoktak nevezni. 

— Milyen csúnyaság, hogy két ablak miatt igy elpusz- 
tul az egész épület ! — zúgolódék az Öreg úr ismerősei- 
nek s panaszkodott, hogy milyen csúnya város most ez a 
Bécs, napról-napra sötétebb lesz. 

Azok nem hagytak addig neki békét, míg el nem tusz- 
kolták egy hires szemorvoshoz, a ki megvizsgálta szemeit, 
rendelt mindenféle gyógyszert, mosdó vizet, tapaszt és 
lapdacsokat. 

De a minden pontok pontját elfeledte János úrnak lel- 
kére kötni, s csak akkor jutott eszébe, mikor már ez eltá 
vozott ; azért utána szaladt s a lépcsőn lekiáltott rá : 

— Mindenek fölött pedig, kapitány úr, bort nem sza- 
bad inni ! 

— Ugyan jó, súgá János úr kisérőjének, hogy ezt nem 
hallottam. 

Nem is fogadta meg. 

Azt szokta mondani, hogy sokat látott már ő e rongyos 
világon, de mindaz, mit látott, és a mit még azután lát- 
hatna, nem ér fel egy pohár borral. 

így azután mindig sötétebb lett előtte Bécs városa, a 
fényes paloták, az emberek arczai egyre sötétültek; a 
nap sem úgy ragyogott már előtte, csak jó kedve maradt 
fiatalon. 

A vén Tanaszi is elköltözött már előre, szállást csinálni 
azon a nagy állomáson s a másik siheder, kit ((erre a 
kis időre » fogadott magának, haszontalan fíczkó volt. 
Mikor beteg volt az ura, halálos ágyán feküdt, mindenét 
ellopogatta lassan. 

Az öreg katona még látott annyit, hogy ezt észrevegye ; 



nem bánta, ha lopták, de azt restellte, ha szemeláttára 
teszik. Odainté hát magához a ficzkót s mikor megkap- 
hatta, odahúzta magához üstökénél fogva s azt a jó 
tanácsot súgta a fülébe : 

— Tanuld meg gaz fiú, hogy addig ne lopd el a csiz- 
mám, míg benne van a lábam. Nem várhatsz már addig, 
míg meghalok ? 

Meg is halt nemsokára. Yégóráján elmondhatá, hogy 
«élt.» 

Öröksége nem maradt, a min utódai czivódjanak ; de 
ha azt az örök jókedvet, melylyel a sors megajándékozá, 
szét lehetne osztani emberek között, abból ugyan gazda- 
gon jutna sokunknak elég. 



IDEÁLIS ES PRAKTIKUS. 



Két utas szállt Sonthampton kikötőjében a Leopárd 
gőzös fedélzetére. 

Az egyik egy komoly, tekintélyt tartó férfiú, állig 
begombolkozva, azonfelül megborotválkozva; a másik egy 
vad, torzonborz öreg úr, imigy- amúgy megfésülve, egy kis 
prémes sipkával a fején. 

Első tekintetre fogadni lehet, hogy az egyik egy mylord, 
a másik egy . . . szky; amaz magas származású angol 
tory, ez pedig valami lengyel herczeg. 

A mylord gutta percha köpenyt visel gyapot felöltönye 
fölött, mely igen praktikus öltözet, hideg ellen meleget 
tart, meleg ellen árnyékot tart, az esőt nem ereszti át, 
és nem akad meg semmi piszokban : mosni lehet. A len- 
gyel valami zsiros bekecscsel tünteti ki magát, mely elég 
alkalmas ugyan arra, hogy az embert a londoni cokneyk 
csoportostul kisérjék végig az utczán, de épen ott nem 
tart meleget, a hol kellene. 

A mylord jó kaucsuk félczipőket húzott csizmáira, me- 
lyek biztos lépést adnak a hajón, a lengyel sarkantyús 
csizmákban jelent meg, a mikkel minden perczben eles- 
hetik, beleakadhat a kötélzetbe, s elölheti magát. 

Az angol lord számos kísérettel jött, a kik mind 
komoly, kevés szavú emberek, egy főintendáns, egy titkár, 
egy sebész, egy szakács, egy pénztárnok, egy pitvarnok 
és akárhány cseléd, kik mind nagyon jól értik saját szak- 
máikat, s a másokéba nem elegyednek. A szakács szeme- 
láttára belefújta a szél a mylord paplanát a tengerbe, 

Jókai: Életemből. II. ^ 

mert azt megkapni a pitvarnok kötelessége, s a pénztárnok 
a világért el nem húzta volna a lábast a tűzhelyről, 
mikor látta, hogy a kávé kifut, mert ez a szakács hivatása. 
A lengyel berezeg egy lovász kisóretében jött; kettőjük- 
nek van egy kulacsuk, abból iszogatnak felváltva, s a 
melyiknek kezében van a kés, az metsz a másik számára 
a szalámiból. 

Fél napig tai-tott, mig a szekrényeket, bőröndöket fel- 
hordák a hajóra, melyek a mylorddal jártak. Volt ott 
mindenhez való készület ; egész felállítható sátrak, sütő, 
főző készületek, tűzszerszámok, villanytelegráfok és sebé- 
szi eszközök; mindenkinek a segédszemélyzet közül 
valami akasztva a nyakába, kinek táska, kinek földabrosz, 
mágnestű és távcsövek ; hordozható tábori szék, írókész* 
let s több eflféle nélkülözhetlenség. A lengyel úr minden 
képzülete egy roppant nagy dohányzacskó, meg egy csibuk. 
Van egy gyanús bőröndje is, mely úgy néz ki, mintha 
szinte csupa dohánynyal volna megtöltve, hogy olyan 
könnyűnek ne tessék, a mikor megmérik ; egyébiránt min- 
den útban levő hordó és málhaköteg arra szolgál neki, 
hogy széket, asztalt és ágyat képviseljen számára, miken 
igen jól tudja magát elhelyezni. 

A hajó még vagy félnapig várt a betakarodás után a 
kikötőben, mely hosszú idő alatt a lengyel nem tudott 
hova lenni türelmetlenségében, eleinte jött ment végtől 
végig a hajón, mintha azzal hamarább odaérne, mint 
más, a ki egy helyben ül, azután beleveszett egyenkint a 
matrózokba, a kapitányba, hogy miért nem feszitik ki már 
a vitorlákat, mért nem szedik fel a horgonyt, mért nem 
adnak jelt az indulásra? a mióta itt sütkéreznek, tíz mért- 
földdel közelebb lehetnének Sztambulhoz, következőleg 
az aldunai csatatérhez, ott már ezóta ki tudja, verekesz- 
nek is s meglehet, hogy ez a félnapi késés adhat fordulatot 
a dolognak. 

Végre mondták neki, hogy ne lármázzon, mert a hajó 
lord Blackswel sürgönyeire várakozik, a kit az angol kor- 

mány megbízott, hogy menjen el Sztambulba s angol 
vezénylet mellett jó fizetésért toborozzon össze néhány 
ezer törököt lovas katonának. 

— Én is azt akarom, állítá a lengyel, — én i& csapatot 
akarok vezényelni. 

Nem is csinált belőle titkot, elmondta mindenkinek, 
a kivel összetalálkozott, hogy ő lengyel herczeg, kinek 
hét faluja volt; saját költségén állított ki 1830-ban egy 
lovas ezredet, széllyelvert vele nyolczezer kozákot. Most 
igen jövedelmes állást hagy el Angliában, hogy még egy- 
szer összemérhesse kardját az oroszszal; mert szégyennek 
tartaná a tollat faragni, midőn tudja, hogy van a földön 
egy darab hely, a hol az oroszszal verekednek. 

Ezt elmondta minden matróznak, minden szurokkabá- 
tos közlegénynek és a kormányosnak, nemkülömben a 
kapitánynak. 

Lord Blackswel nem beszélt senkivel és hozzátarto- 
zandói szinte nem beszéltek senkivel, kiki bezárkózott a 
maga kajutjébe. Onnan ki sem jöttek, míg a hajó fel nem 
szedte vasmacskáit s ki nem lapátolt a kikötőből. 

A jó lengyel majd leszaggatta a süvege karimáját, 
annyit integetett vele a parton álló néptömegnek, pedig 
hihetőleg egy embert sem ismert közüle ; s a fölötti örö- 
mében, hogy csakugyan mennek már, boldogot, boldog- 
talant kínált szivarral, mintha estére megint állomásra 
érnének, a hol újakat vehet. A mylord nem jött elő kajut- 
jéből, csak midőn már a tengeren voltak, akkor kiült egy 
háromlábú székre, maga elé tétetett egy háromlábú asz- 
talt, arra egy háromlábú theakannát, az alá egy három- 
lábú spirituskatlant, s szépen főzte és itta a theát, nem 
kínálva vele senkit, s koronkint egy háromlábú perspek- 
tíván keresztül nézve a mindig távozó part felé. 

A jó lengyel a mylordon kívül mindenkinek adott már 
szivart s mindenkinek elmondá, hogy ő Törökországba 
utazik, lovas csapatot vezényleni s miután megtudta, hogy 
a derék lord is hasonló kollegiális törekvéssel indul oda. 

lehetetlen volt, hogy ismeretséget ne kössön vele ; kény- 
szerítve őt, hogy igyék az ő pálinkájából, a mely valódi 
lengyel készítmény, épen 32 esztendős. 

A lord kénytelen volt inni, vagy birkózni. 

Azután a lengyel odahengerített mellé egy kis hordót, 
arra ráült s elkezdett vele barátságosan beszélgetni, 
mintha diákkori ismerősök volnának. 

— Lehetetlen önnek kezét meg nem szorítanom, derék 
férfiú, ön is az orosz ellen harczolni indul, mint én. 
Tudom, ez önnek titka, de nekem nem titkom. Én nem 
rejtegethetem el azt az örömemet, a mit érzek, hogy még 
egyszer csapatot vezényelhetek az északi kényúr ellen, 
én fenhangon kiáltom, hogy nem akarok meghalni másutt, 
mint a csatamezőn. Nem félek a kémektől ; verekszem 
a legelsővel, a ki utamban áll. Ön derék férfiú, becsülöm 
önt, keveset beszél, de sokat cselekszik, ilyen az angol ; 
a lengyel sokat beszél, de sokat is tesz. Szolgálhatok egy 
gyufával? alig várom, hogy Sztambulban kiszálljunk; 
olyan régen ültem lovon. Úgy érzem magamat, mintha 
menyegzőre készülnék. 

Lord Blackswell a kilenczedik csésze theát itta, s attól 
még is annyira ment, hogy kérdést intézzen a bőbeszédű 
útitárshoz. 

— Ön tehát csapatot szándékozik alakítani törökökből? 

— Oh igen, a mint partra szállok. 

— Van önnek megbízása erre valamely kormánytól ? 

— Oh nincs. Szenvedélyből teszem. 

- Talán ismeretségei vannak, vagy összeköttetései? 

— Egy lelket sem ismerek én ott. 

— Tehát pénze van sok hozzá? 

— Oh az épen nincs. Erre nem szoktam gondolni. 
Lord Blackswel a szemöldeit fel a kalapja alá, az állát 

le a nyakkendőjébe húzta s nagyon furcsán kezdett nézni 
az öreg fiúra. 

— Tehát mint fog ön kezdeni kitűzött czóljához : csa- 
patot szerezni? 

— Az legkönnj-ebb. A^ hol egy csoport embert látok 
ácsorogni, oda megyek közéjök; tudok törökül, arabul, 
megmutatom nekik a kardomat, huszonnégy csatában 
volt az, s most is fekete az orosz vértől ; elmondom ne- 
kik, hogy újra elhoztam ezt a kardot, lekoptatni róla a 
rozsdát, leírom a borzalmakat, miket az oroszok minden 
megtört népen elkövettek, s ha van a törökökben vér, 
jönni fognak velem, a merre mondom, s minthogy át- 
látandják a legelső alkalommal, hogy közöttük én értek 
legtöbbet a hadi mesterséghez, örömest fognak követni. 

A mylord a fejét kezdte csóválni, s még mélyebben 
húzta állát a nyakravalóba. 

— De mivel fogja ön fizetni embereit ? 

— Oh az nagyon egyszerű. Iparkodni fogok átjátsz- 
hatni a csatatért az ellenség földére, s ott jó eszköz a 
requisició. A nagy Napóleon megmondta azt már, hogy 
«avec du pain et du fer on peut aller auöbine», kenyérrel 
és vassal a kézben Chináig el lehet menni. .. , > «.» -, . r^ 

A mylord álla egészen eltűnt e szavaknál a shawl redői 
között: oda intette a két lábú gépeit, elhordatta maga 
elől a három lábúakat, jó éjszakát kivánt a lengyelnek, 
bement a szobájába, s feljegyzé naplójába: 

«Mai nap találkoztam egy bolonddal, a ki meg akart 
tanítani arra egy óra alatt, mint kell egy idegen ország- 
ban katonákat toborzani ? mely kérdésen két hónap óta 
dolgozott a Downing- Streetben e^y egész sectio . . . .» 

A mylord megmelegítteté az ágyát, flanellbe takargatá 
magát; bevett két Morrison-lapdacsot, s miután kajutejé- 
ben minden asztalfiókot bedugatott, hogy azokból lég- 
vonat ne jöjjön elő, rheumás karját megköté elektrogal- 
vanikus lánczczal, s még egyszer végig lapozá §§-okra 
osztott praktikus tervezetét a leendő ujonczozás felől; a 
kellemes mulatságban elszenderűlt. — A jámbor ideális 
lengyel pedig előkereső szürke köpönyegét, a melyen az 
a nevezetes volt, hogy az is ott volt már az osztrolenkai 
harczban, s a legközelebbi kátrányos málhaköteg mellé 

leheveredett, lábtól az inasa, ugyanazon köpönyegre, a 
olyan szépen horkolt onnan, hogy a mylord minden órá- 
ban felébredt reá. 

Gibraltárnál három marokkói saracén szállt a Leo- 
pardra, kik szinte Sztambulba igyekeztek. 

Jó, izmos legények voltak, erős csontokkal, elfeketült 
bőrrel : az ember szeme könnyen megakadt rajtok. 

A my dear lord kegyeskedett őket észrevenni, s mi- 
után konduitjokról értesült, s előbbi életmódjukat kielé- 
gítőnek találta, utasítást adott titkárjának, hogy adjon fel- 
hatalmazást a főfelügyelőnek, miszerint bizza meg a dra- 
gománt (tolmácsot) értekezni e hadfiakkal, hogy álljanak 
be a mylord által szervezendő lovas csapatba, kétszáz 
piaszter felpénzt felveendvén a pénztárnoktól, ki szinte 
írásbeli utalványokat nyerend, s egy-egy teljes egyen- 
ruhát a montur-komisszáriustól, ki ez iránt utasítással 
van ellátva, az illetők majd kellő időben beadván jelen- 
téseiket. 

A jó lengyel pedig éjszaka odaült a hadfiak közé, s 
elkezdett nekik mesélni ezeregy- éj szakai regéket, nagy 
hősök életét és viselt dolgait, kik a moszkó irtásában 
szerzettek magoknak halhatatlan nevet; elmondta nekik, 
hogy a félholdnak az egész világon kell uralkodni, vagy 
elébb vagy utóbb. Mert ez a végzet már az emberek 
arczában eléggé ki van fejezve ; miután az emberek szemei 
fölött félholdat képez a szemöldök. 

Az arab vitézeknek tetszett ez a beszéd; elhaUgatták 
volna napestig étlen szomjan a bohó lengyel daliát, ki 
nekik meséket mondott ; a mylordnak pedig azt izenték 
vissza a dragoraántól a titkáron keresztül, hogy a föinten- 
dánsával semmi közük, mert annak nincsenek szemöl- 
dökei, melyeket pedig Allah azért rendelt az emberek 
arczára, hogy bennök a félholdat dicsőítse. 

Épen, a midőn Sztambulba érkeztek, akkor fogyott el 
a lengyel részéről az utolsó pipa dohány ós az utolsó szelet 
szalámi ; gyönyörűen ki volt számítva minden a napjára. 

A kiszállásnál még egyszer megölelte a lordot. és a 
körüle állókat mind, kezébe kapta kardját és pisztolyait, 
s első volt, a ki partra ugrott, oly vidáman köszöntve 
az ott állongó muzulmánokat, mintha mind legjobb paj- 
tásai volnának, s azzal belevegyült a tarka világba. 

A derék mylord elébb személyzetét szállíttatá a partra, 
azután málháit, maga számbavette az intendáuBtól az 
illetményeket; — Perában kibérelt egy tágas hotelt, azt 
bekerítteté léczekkel, befestette zöldre és sárgára, kitűzött 
eléje egy nagy kék- veres lobogót ; az ablakokból ajtókat 
vágatott rajta, az ajtókat elrendezte az intendatm^a, a 
beiratási bureau, a fizető hivatal, a mázsahivatal, a mér- 
tékhivatal és a titkári comptoir számára, feliratva nagy 
betűkkel angolul minden hivatal jelentőségét. 

Azután beigtatott egy hirdetményt a Journal de Con- 
stantinapoleba, melyben felhívja Törökország férfi lakos- 
ságát, hogy az alább olvasható kreditivák értelmében meg- 
bízatva levén lovas csapatot toborzani, a világosan kitett 
föltételek mellett ujonczok elfogadtatnak a körülírt utczá- 
ban pontosan meghatározott óráiban a napnak ; ugyanezt 
falragaszok is hirdették bőven. 

Pontosan meghatározott óráiban a napnak ott ült kiki 
a maga hivatalos asztala mellett : a főintendáns, a titkár, 
a pénztárnok, a mázsamester, a mértékmester, az orvosok 
és írnokok. 

De újoncz nem jelenté magát. 

Másnap bátorkodott a dragomán alázatos észrevételét 
közlení a titkár úrral, miszerint ezen a praktikus úton 
kevés sikert lehet reményleni, mivel a muzulmán közön- 
ség nagyobb része nem tudja olvasni a falragaszokat, 
jobb lenne tehát a felszólítást dobszó mellett élöhangon 
kihirdetni a szegleteken. 

Lord Blackswellnek erre nem volt specifikus utasítása ; 
kénytelen volt elébb sir Stratfordot megtudakolni : s csak 
harmadnapra engedé meg a dobszó melletti hirdetést. 

Ez csakugyan sikerre vezetett ; másnap már egy cso- 

port muzulmán elkezdte bámulni a zászlót a tarkára fes- 
lett ház előtt, s az ablakban ülő urakat. 

Azonban bemenni senki sem mert egyhirtelen e hall- 
gató urakhoz, a kik még csak nem is intenek az em- 
bernek. 

Akkor jött már kedvök bemenni, a mikor vege volt a 
hivatalos óráknak, s midőn zörgetni kezdtek az ajtón, 
többé nem bocsátottak be senkit. 

Másnap ismétlődött a jelenet; a dragomán felhatalma- 
zást kért, hogy kimehessen az emberekhez s biztathassa 
őket a betérósre. 

Erre néhányan vállalkoztak megkisérteni a szemöldök- 
telén giaur szolgálatát. Egy csoport kaikdzsi és vizhordó 
nagy nógatásra beállított a festett udvarra, gyanúsan te- 
kintgetve maga után, ha lesz-e merre elszaladni? 

Legelőször a bejelentési hivatalban kellett megállapod- 
niok; ott mindnyáját beírták egy nagy sárga könyvbe. 
Szerencséjökre az illető registrátor nem értett a kimon- 
dott török neveknek betűkké idomításához, s Dzsafir he- 
lyett Tapeczirert, Kirbizli helyett Eíbizlít írt. 

Innen bevitték őket a mázsáló és mértékvevő hivatalba ; 
egy tízes- mázsamérő ott állt a középen, arra fel kellett 
állni a mozlímeknek, s megméretni magukat, hogy hány 
fontot nyomnak ? Már ez kissé megbotránkoztatta őket. 
Kinek van jussa Allahon kívül az embereket fontra tenni 
és meghatározni súlyosságukat? ő egyedül tudhatja, ki 
mennyit nyom az ő bűneivel együtt ? Hát még mikor az 
ölmérték alá kellett állniok; ez már egészen felháborította 
őket. Ki mérné a vitézséget singgel, avagy araszszal ? De 
csordultig tölte borzadásuk mértékét, a midőn a legelsőt, 
ki a mértéket megütötte, ott menten levetkőztették szép 
bőséges török kantusából, s húztak rá szűk kabátot ég 
kimondhatatlant, melynek fele piros volt, fele zöld. De 
már ezt nem bírták kiállani tovább. Azt az egyet ott 
hagyták vesztére, a többiek pedig földhöz csapták az elő- 
j)énzt, s elszaladtak valamennyi hivatalon keresztül ki a 

kapun ; az utczán levak azt hitték, hogy ezeket nyúzni 
akarják, ők is elfutottak sebtén. 

Máig sem fogott lord Blackswell annál az egy vekrutá- 
nál többet a maga lovascsapatjához ; pedig mint praktikus 
férfiú még a kapujára is kiszegezteté saját kormánya uta- 
sítását a szultán felhatalmazása mellé. 

Az az egyetlen egy ujoncz pedig nem mer új egyen- 
ruhájában az utczára kimenni nappal, mert a mint egy- 
szer kinn őgyelgett, valami szűk utczában megszorította 
egy vén muzulmán s megfogván tarkóját hátul, rá ordí- 
tott: ((hát te istenkáromló vad kutya, nem szégyenled 
muzulmán létedre a próféta szent zöld szinét tested alsó 
részein viselni », s ezt mondva úgy rúgá meg papucsos 
lábával a fentemlegetett testi részeit az ujoncznak, hogy 
ez négykézláb terült el a sárban. 

Azóta a jámbor csak lovon mer megjelenni az utczán 
és csak ura kíséretében, a midőn a balga ozmanlik ka- 
czagVa mutogatnak reájok : íme itt jön a felemás giaur a 
maga ezredével. 

A mylord azért mindennap pontosan és praktice vezeti 
naplóját, s időközönként megküldi hivatalos bulletinjeit 
illető osztályfőnökének Londonba. 

«Az ujonczozás kívánt stádiumba kezd lépni ; a sze- 
mélyzet egészségi állapota kielégítő ; az időjárás enyhülni 
kezd ; a thermometrum ennyi meg ennyi fokon áll : a 
pénz elfogyott stb.» 

A jelentésekből, valamint a hírlapok tudósításaiból 
nem lehet világosan kivenni : vájjon fogott-e azóta a ki- 
állítandó szabad csapathoz második ujonczot is, vagy 
sem ? . . . . 

.... Hát a jámbor lengyellel vájjon mi történhetett az 
alatt ? 

Ha a praktikus férfiak is ily sikertelenséggel kénytele- 
nek küzdeni, képzelhetni, minő vesztébe rohan egy oly 
ideális bohó, mint ő, ki kreditivák, megbízások, inten- 
daturák, titkárok, sátrak, mappák, perspektívák s kivált- 

képen pénzek nélkül indul neki a kék világnak, egyedül 
egj karddal az oldalán, s egy szivarral a szájában, hogy 
hadsereget toborzon. 

A legelső dolga az volt, hogy vett magának és lovászá- 
nak két paripát ; azután megkérdezte, hogy hol verekesz- 
nek legközelebb ? odáig elment lovon, beállított a török 
fővezérhez, megölelte, összecsókolta, szóhoz sem engedte 
jönni, elmondta neki ötven esztendő történetét a múltból 
és száz esztendőét a jövőből, bebizonyította neki, hogy a 
lengyelek és törökö ; mindig jó barátok voltak, elmondta, 
hogy ő huszonöt év előtt tábornok volt, most pedig ha 
megengedi a vezér, lesz őnála — közlegény. Arra azután 
választ sem várt, hanem kirugtatott a legelső basibozuk 
csapathoz ; azokat összecsókolta^ kebléhez szorongatá, 
megtanította őket, hogy kell a dzsidával bánni, ^yszerre 
két karddal hadakozni ; danolt nekik lengyel tábori dalo- 
kat, s éjszaka neki zúdította őket a legelső orosz kém- 
járatnak, mely hat annyi volt, mint ők ; azt meglepték, 
megaprították, a lengyel alól kilőtték a lovat, fogott he- 
lyette magának kettőt, kapott egy sebet, adott helyette 
tizet és reggelre kétezer embere volt, ki élni, halni 
akart érte. 

Ilyen furcsa az élet. 

A bölcs, praktikus férfiak most is ott irják Sztam- 
bulban a thermometrum állapotját; a szeles, ideális bohó 
pedig azóta már harmincz csatán is átesett, háromszor 
elfogyott, s újra megszaporodott a serege, keresztülkasul 
vágta magát ezerféle bohóságon, a mit más kigondolni 
is restelne, s az egész világ tele van csodadolgainak hí- 
rével ; pedig senki sem hatalmazta fel rá, hogy azokat 
elkövesse. 



KET MILLIOMOS. 



Herczeg ^^-^ magyar előkelő mágnás Angliában utazta- 
kor meglátogatta a baathi liirhedett fürdőket, a hol 
Ó- Anglia főnemessóge szokott nyaranta összegyűlni. 

Ugyanakkor a jelenlevő gazdag vendégeknek eszökbe 
jutott, hogy a fürdői évszak idejére maguknak egy opera- 
társaságot hozassanak ; még pedig nem kell hinni, hogy 
tán egyet azon százra menő kóbor signorik és signorinák 
közül, kik a világ minden részeiből összegyűlnek, hogy 
sub titulo olasz aperatársaság systematizált népvándor- 
lást intézzenek a művelt Európa fővárosai ellen ; hanem 
az akkor leghirhedettebbnek tartott európai művészeket 
gyűjtetek össze egy arra rendelt impreszárió által, a kinek 
magának is csak kellett valamit nyerni a vállalaton. 

Ilyen tréfa sok pénzbe kerül, s annak kivitelét csupán 
a főrangú vendégek bőkezűsége tette kivihetővé. E czélra 
önkénytes adakozás nyittatott, s az aláírók nevei és czimei 
nem engedek, hogy a kitett összegekben egymástól mesz- 
sze maradjanak. Az angol büszkeségét az is eléggé tanú- 
síthatja, hogy ő tízszerte nagyobb pénzben beszél, mint mi, 
huszonötször nagyobban, mint a franczia, és százszorta 
nagyobban, mint a jámbor török atyafiak. (Egy font ster- 
ling nálunk 10 frt, Francziaországban 25 frank s Török- 
országban száz piaszter.) 

Midőn az említett magyar lordhoz került az aláírási 
ív, már akkor hosszú lajstrom volt arra feljegyezve, s a 
mi őt különösen megbotránkoztatá, nemcsak rangjához 
illő berezegek és marquis-k, hanem simplex ílarlek és 



Lordok, sőt imitt-amott még egy-egy konfidens miszter 
is, minden «of» nélkül a neve előtt. 

Ilyentor adni az aláirási ívet egy magyai- főúr elé, ha 
készakarva történt, megbocsáthatlan bántalom, ba pedig 
figyelmetlenségből esett, igen nagy szórakozottság. 

Boszút is állt érte. Megfelelően. Jellemzetesen. 

Maga elé vette az egész aláirási ívet, s a mi számok fel 
voltak rá jegyezve hosszában, azokat mind összeadta, s 
ezt az egész összeget írta saját neve után. 

Az Earlek és Lordok és mindenféle miszterek meg vol- 
tak szégyenítve. Igaz ugyan, hogy azzal vigasztalták 
magukat, miszerint berezeg *^^ ezáltal csak azt mutatta 
meg, mint lehet valakinek rongyos másfél millió évi jö- 
vedelemből meg nem élni? 

A múlt évben történt, hogy báró Rothschild, a pénzek 
nagy fejedelme itt járt Pesten, s mindenütt a merre járt, 
nagy kitüntetéssel fogadtatott. 

Megmutogattunk neki mindent, a mink van, s örömünk 
határtalan volt, ha azon férfiú, ki ha akarná, megvehetne 
minden búzát a világon, s ha nem akarná, nem adna 
nekünk belőle, és akkor mit csinálnánk ? — néha-néha 
kegyeskedett egyet és mást megdicsérni abból, a mit itt 
nálunk meglátott. 

Tetszettek neki boraink, kilátásunk a budai hegyekre, 
Dunánk, mely nem a mi érdemünk, s minden kétségen 
kívül szép hölgyeink is. Mint udvarias férfiú, ezt még 
csak nem is tagadhatja el. 

Ámde hogy engedhettük volna őt elmenni Pestről a 
nélkül, hogy a mi itt legnevezetesebb, a mi igazán leg- 
inkább a mienk, azt meg ne ismertessük vele ? 

Természetesen a czigány zenét értettem alatta. 

A pesti czigány zenészek egyik bandáját felszólítok, 
hogy produkálja magát a világhírű férfiú előtt. 

A barna zenészek felvidulának e szóra, mert hiszen 
Kothscliild neve előttük is ismeretes ; megszűnt az tulaj- 

donnév lenni, s rég fogalomnévvé vált, mint Július 
Caesaré. 

Húztak is neki olyan dalokat, minőktől még a félholt 
is felelevenül, a miket nem bír utánozni külföldi zenész, 
ha körülrakja is magát hangjegyekkel. 

A pénzfejedelemnek igen tetszett a zene. E kifejezést 
világosan lehetett arczán látni, már pedig a czigány 
szeme mindig annak az arczán függ, a kinek muzsikál, 
mintha arra volnának a hangjegyek felirva ; ha az lel- 
kesült lesz, ő is tűzbe jön, ha az elábrándozik, az ő nyi- 
rettytíje is méla hangot ád; hát még ha az a tárczáját 
kezdi keresni ! 

Kothschild elővette tárczáját lelkesülése és elragadta- 
tása pillanatában. Most egyszerre minden szem e tárczá- 
hoz fordult. 

Ez hát azon tárcza, melyben milliók pihentek már, 
mely rejtve tartja az országok fennállhatásának titkát, a 
világ harmóniáját, a századok jövendőjét, háború és béke 
titokteljes sorsát; ez a fantáziateljes tárcza, a melyben 
minden van, mint a bagdadi biró útitáskájában; egész 
városok és hadseregek, hajóhadak és énekesnők; az ember 
lélekzete eláll, midőn a nagy pénznimródot ezen ezeregy 
éji barlangjába látja nyúlni. 

És Rothschild belenyúlván tárczájába, kivett abból egy 
egy forintos bankót és megajándékozá vele a boldog 
zenészeket, megveregeté az ő vállaikat s elégült arczczal 
távozott onnan. 

A czigányok ugyan azt mondták rá a maguk nyelvén, 
hogy «kánápé)) ; hanem az okosabb emberek azt jegyezek 
meg, hogy Eothschild bölcs férfiú, ki felfedé előttünk a 
litkot, mint kell milliomossá lenni ? 



ISMERETLEN NAGY EMBEREK. 



Annyi ismeretlen kincse van dugaszban a mi rejtélyes 
hazánknak ! Bajta járunk a gyémánton, s kendert ázta- 
tunk Hygaeia forrásában, zsírt használunk tiizelőnek s 
kapálni hagyjuk a lángészt. 

Nem hivatásom e lapokon a kőszén míveléseért szót 
emelni, miket méltán neveznek fekete gyémántnak; kincs- 
fakasztó gyógyforrásaink sem nyernének az én jajveszé- 
keléseimmel ; valamint azt is érzem, hogy a gazdászatban 
sem fogok új korszakot előidézni, ha még eddig nem csele- 
kedtem ; de feladatomul ismerem napvilágra hozni azon 
ismeretlen nagy szellemeket, kik itt-ott elrejtőzve hamva- 
doznak, — véka alá rejtett világok, — s kiknek lételéről 
senkinek sincs módjában annyira tudomást szerezhetni, 
mint ki sokáig volt egyik vagy másik lapnál szerkesztői 
minőségben. 

A természettől csodára született tátos, ki soha sem 
tanult semmit, mégis mindent tud; a világnyelv fel- 
találója, ki ötven év óta foliántokat írt össze egymáshoz 
hasonlító szavakból ; az önképezte gépész, ki minden esz- 
tendőben előáll egy örök mozdonynyal; a természet- 
búvár, ki a bölcsek kövét, a háromszínű macskát, a kék 
georginát keresi angol társaságok számára; a nagy had- 
viselő, kit ha meghallgatnának, három nap alatt bevégez- 
hetnék a mostani háborút, eltörölhetnének minden várat, 
elseperhetnének minden hadsereget a föld színéről ; a 
tisztán látó kritikus, ki régóta meggyőződött arról, hogy 
minden eddig leirt betű ostobaság, és nem méltó arra, 

hogy olvastassék ; a hatalmas családok ivadéka/ ki fél 
Magyarország birtokáért pöröl, stb. Nem is említve azok 
légióit, kik titokban, elrejtőzve drámákat és verseket 
írnak, s koronkénti megjelenésükkel félelmet és ijedtséget 
gerjesztenek a szerkesztők szivében. 

Mindezek rejtett nagy emberei hálátlan korunknak, 
kiknek neveiket, ha nem adhatom is át a halhatatlanság- 
nak, de alakjaikat megmentem az enyészettől, ide rakva 
egymás mellé tiszteletet érdemlő múmiáikat, e nagyságuk- 
hoz bár nem eléggé érdemes papiros-mauzóleumba. . . . 



I. A TÁTOS. 

Mikor á három esztendős gyerek, a kiről még senki 
sem teszi fel, hogy valamire figyelmez, beleszól az öregek 
beszédébe, s váratlanul valami okosat mond, azt mond- 
ják rá: 

«Nézd, a tátos!») 

Vagy ha magától elkezd a gyerek képeket festeni, a 
nélkül, hogy valaki tanítaná rá ; ha még csepp korában 
megtanul tánczolni, hegedülni, számokat kivetni, akkor 
mindig azt mondják rá, hogy ebből tátos lesz. 

Ezt a sok kis hegedű-, zongora-, melophon-virtuózt, 
csodaszámvetőt, apró tánczművészt, jól-őrzött-leányt s 
több eféle csodagyermeket, a ki itt Pesten produkálja 
magát, kinn a falun mind kis tátosoknak neveznék, s 
félre vernék eléjük a harangot. 

De van ennél még egy sokkal anyagiabb fogalom is a 
tátosokról ; midőn a természet tévedései valamely szülöt- 
tet külső rendkívülisóggel ruháznak fel ; hogy vagy fele- 
más szeme van, az egyik kék, a másik fekete, vagy tizen- 
két ujja a két kezén, vagy már foga volt, midőn világra 
jött, s több eféle szokatlanságok abba a gyanúba hozzák 
a szülöttet a köznép előtt, hogy ebből tátos lesz ; s az 
ilyennek azután semmi sem lehetetlen : ez olvas a bezárt 

levélből, ez meglátja az elásott pénzt a földben, ez puszta 
kezével kinyitja a lakatot, ez merő tekintetével elűzi a 
betegséget, ez, megigazítja a romlott órát, meggyógyítja a 
puffadt tehenet, megnyeri a veszendő pert, egyszóval 
mindent véghezvisz könnyű szerrel, a mi másnak erejébe 
kerül. 

Az ilyen beszédekhez hozzá szokta mindenki tenni, 
hogy ez mind tréfa és ezt okos ember nem hiszi, de azért 
a sok mindenki között akad elég akárki, a ki mégis hisz 
belőle valamit. 

Legnagyobb azonban a baj, ha maga az illető az a nem 
okos ember, a ki ezeket a mondákat elhiszi, s fejébe 
veszi, hogy ő már most tehát csakugyan tátos. 

A Jászságban volt egy ilyen példánya a rendkívüliség- 
nek, a kit tátosnak neveztek. 

Oka volt neki a tátosságra az, hogy három sor foggal 
birt kettő helyett; az alsó állkapczájában a külfogsor 
mögött egy tökéletesen kifejlődött belső fogsor képződék, 
a mi természettudományilag eléggé érdekes tünemény. 
Azonban a szokatlan fogsor, valamint nem gátolta őt az 
evésben és beszédben, hasonlólag nem lett volna akadály 
a gondolatok egészséges folyamatára is, ha már gyermek 
korában tele nem beszélik a füleit azzal, hogy ő tátos, a 
kinek tanulni sem kell, mégis mindent fog tudni, dolgozni 
sem kell, mégis mindennel fog birni. 

Növelte az ismerősök e hitét még az is, hogy hét esz- 
tendős korában e kis tátos már le tudta írni nevét és 
olvasott rendre; pedig soha sem járt iskolába. 

A kis tátosnak tetszett, hogy úgy bámulják s elhall- 
gatta, miszerint otthon a nénjeitől tanult írni és olvasni. 

A minden tudományok ingyen megszerzése tehát már 
megkezdődött hét éves korában ; hanem az ismét kicsinált 
dolog, hogy a tátosi hatalom gyakorlása csak hétszer-hót 
esztendő múlva kezdődik meg; hétszer-hét pedig annyi 
mint negyvenkilencz ; addig az ideig a rendkívüli ember 
meghalhat éhen a várakozásban, hacsak mindennapi em- 

berek nincsenek hozzá közel, a kik gondoskodjanak földi 
szükségeiről. 

A míg férfivá nőtt, addig apja, anyja terített számára; 
hogy azok elhaltak, akkor keresett magának feleséget, s 
minthogy őt magát Ádámnak hittak, addig keresett leányt, 
a míg olyat talált, a kit Évának neveztek, egyebet nem 
kívánt tőle, csakhogy Éva legyen, s hogy még bővebben 
utánozza az első paradicsomi embereket, két első szülöt- 
tét Káinnak és Ábelnek keresztelteté. 

A paraszt-munkával soha sem foglalkozott és a paraszt 
emberekkel nem beszélt, hanem minduntalan a város 
olvasott uraival társalgott: a lelkészszel, a rektorral, a 
jegyzővel és a furfangos ügyvéddel; azokkal beszélt bölcs, 
fejtöréses dolgokról, világ keletkezéséről, az azelőtt történ- 
hetett dolgokról, csillagokban lakozó emberekről, utolsó 
ítélet napjáról, emberi léleknek hol lakozásáról, s más 
eféle tárgyakról, a mikről senki sem tud semmit. 

Eleinte zúgolódtak a tisztelt urak az ilyen értekezések 
ellen : hanem utoljára kénytelenek voltak mulatságot csi- 
nálni belőle ; különösen a furfangos ügyvéd még tódította 
is a balgaságokat, a mik a tátos agyában rendre szület- 
tek, s egy bohóságból csinált neki kettőt. 

Egyszer az a bizarr eszméje támadt a tátosnak, hogy ő 
az egész bibliát versben kidolgozza. Látta ugyanis, hogy 
ott minden fejezet versekre van felosztva. Ö előtte vers 
csak az lehetett, a miben rímek vannak. Gondola : a leg- 
első fordítók bizonyosan nem bírtak elég költői ihlettel, 
hogy azokat igazi versekbe foglalják ; ez a nagy feladat 
ő rá várakozik: neki ült tehát ós dolgozott e roppant 
munkán tizenöt egész esztendeig ! 

Ez a fáradatlan kitartás valóban tiszteletreméltóvá 
teszi. 

A tisztelendők, a rektorok ugyan fejet csóváltak c 
munkára, de ő meg volt győződve, hogy ez neki világhírt 
fog szerezni. Amazok ugyan mondták neki, hogy verseit 
nem lehet érteni, de ö azt felelte arra, hogy épen azért 

Jókai: ÉleUmből. II. ^ 

versek ; a furfangos ügyvéd pedig azzal biztatta, hogy ne 
féljen, csak yégezze be óriási művét, ne riadjon vissza az 
irigység ármányaitól ; ha készen lesz, vigye fel a tudós- 
társaságnak, rögtön megválasztják érte akadémiai taggá. 

Az óriási munka véget ért: a tátos szekeret fogadott 
neki, 6 felhozta magával Pestre, s itt nyalábra fogta s 
vitte magával a magyar tudós- társaság akkori boldog em- 
lékezetű elnökéhez. 

A finom gróf megértve, hogy a derék hazafi valamit 
hozott a tudós-társaság számára, leülteté őt maga mellé, 
s várta, hogy beszéljen. 

A rendkívüli férfiú azonnal megismerteté magát, mond- 
ván, hogy ő ilyen meg ilyen Ádám, a kinek felesége Éva, 
két fia pedig Káin és Ábel. 

A nemes gróf már itt kezdett dolgozni históriai szem- 
öldökeivel, hol lehúzta, hol felvonta ; az ismeretlen nagy- 
férfi pedig folytatá, hogy ő azonkívül tátos is, mert három 
sor foga van ; nyúljon csak be a nagyságos gróf úr a szá- 
jába s tapintsa meg, hogy igaz. 

A gróf már ekkor kezdte odább húzni a székét az ember 
mellől. 

A tátos ekkor felmutatá neki tizenöt évi fáradságos nagy- 
munkáját, a bibliát versbe alakítva, melyből még csak a 
geneologiai táblák sem voltak prózának hagyva, s előadván 
a maga dolgát, követelte, hogy már most ezért ötét aztán 
nevezzék ki tudós -társasági tagnak. 

A nemes gróf felállt ezeknél a szóknál, s azt monda 
neki szelíden ; hogy csak vegye a hóna alá még egyszer 
azt a munkát, és kocsikázzék vele vissza a Jászságba. 
Más országban vannak ugyan már olyan intézetek, hová 
hasonló dicséretes törekvésekért befogadják az embert; 
Magyarországon még nincsen; de mihelyt lenni fog, bizto- 
síthatja felöle, hogy ő lesz az első, a ki abba rendes taggá 
ki fog neveztetni. Addig legyen jó reménységben. 

A nagy férfiú teljes megvigasztalódással tért vissza 
hazájába, elbeszélve mindenkinek, mily örömmel fogadta 

Őt a tudós- társaság elnöke, hogy bíztatta, miszerint a tudós- 
társaság nem elég nagy arra, hogy őt elfogadhassa, hanem 
öiajd egy másik intézetbe kinevezik, milyen már más 
országban is van, meg is mondta a gróf úr a nevét, de 
elfelejtette hazáig. 

«Nem a Bedlám ?» kérdezé a furfangos ügyvéd. 

«De, olyan formán hangzott. » 



II. A KI A KÖR NÉGYSZÖGÍTÉSÉT FELTALÁLTA. 

Egy csúnya eöős, sáros, zivataros reggelen, mikor min- 
den jó lélek örül, ha otthon ülhet, beáll hozzám egy csinos 
külsejű fiatal- ember, okos értelmes ábrázattal, a kiről az 
ember legalább is azt teszi fel, hogy előfizetni jött valami 
divatlapra. 

— Jó napot kivánok. 

— Hasonlóképen kivánom. 

— Legyen ön szives nekem megmondani, hol kapom 
én meg azt az egy millió forintot. 

— Olyan tájékot magam is szeretnék ismerni, — azt 
hiszem : Kaliforniában. 

— Kérem ; nem tréfálni jöttem. Talán nem tetszik 
ismerni? Én vagyok az a * *, a ki feltalálta a kör négy- 
szögítését. 

— Hogyan ? . . . 

■> — A circuli quadraturát. 

— Tudom, hogy úgy híják deákul. 

— No hát azt én találtam fel. Benne van az újságok- 
ban is. 

— Igen, emlékszem rá. Nagyon örülök rajta; de egy 
inillióról tetszett kérdezősködni. 

— Azt Angliában tűzték a kör nógyszögítés feltalá- 
lására. 

— Azt hát csak fel kell venni. 

— Természetesen, de nem tudom hogy hol ? 

9* 

— Ebben a tudatlanságban én is szenvedek. 

— De önnek pedig tudnia kell, mert imhol van az ön 
újságjában megírva szép világos nyomtatással. 

S ázzál elővesz egy számot abból a lapból, a minek 
akkor épen én voltam a szerkesztője, s melybe évek előtt 
valami szerencsétlen újdondász szorultságból valami egy- 
velegféle pótló czikket tolt be, átcsejivén azt, ki tudná 
miféle külföldi lapból, miszerint egy gazdag angol egy 
millió jutalmat, és még talán épen egy millió font ster- 
linget tűzött ki annak, ki a kör négyszögitését föltalálja 
s most imhol egy ember egész komolysággal nekem áll, 
hogy adjam elő azt a millió izét ! 

S erről a millióról csak úgy beszélt, mintha más ember 
azt mondja : tíz garas. 

— Igazán feltalálta ön azt a kör négyszögitést ? 

— Már az újságok is hirdetik. 

— Óhajtanék tapasztalatilag meggyőződni felőle. 

Az ember megijedt tőlem. Úgy lépett hátra, mintha kést 
tartottam volna a torkára, hogy adja ide azt a milliót. 

— Megbocsát uram ; de a hol egy millióról van szó, ott 
az ember nem lehet bizalmával nagyon pazar. 

— Vagy úgy? ön fél, hogy titkával visszaélek. 

— Hja uram, egy millió forog kérdésben. . . . 

— Sajnálom, hogy nem igazíthatom önt útba, de a 
mikor ez a lap kijött, még én akkor Kecskeméten voltam 
jurista, 8 ezt más szerkesztette. 

Az ember türelmetlenül vetett fittyet az ujjával. 

— S hol lakik ez a más, ez a volt szerkesztő ? 

— Úgy hiszem ahhoz is híjába fog menni, mert ezt 
valószínűleg az újdondász írta. 

— Hogy híják azt az újdondászt ? 

— Sz . . . úrnak. 

— Hol lakik ? 

-^ Nincs Pesten ; elvitték valahova valami kis városba 
hivatalnoknak, a helység nevét nem tudom. 

— Alásszolgája! 

Az ember kapta kalapját, meg sem köszönte, hogy ilyen 
jól útba igazítottam, kirohant az ajtón. 

Ez órától számított hat hét alatt legalább hat rendbeli 
levelet kaptam különféle városokban lakó Sz . . . uraktól, 
a kik mind az egekre kértek, hogy ne uszítsak én ő rájuk 
több ilyen veszett embert, a ki a millióját keresi rajtuk. 

A szerencsétlen utoljára sem talált rá az igazi Sz . . . 
úrra. 

Végre a hírlapokban kezdé el hirdetni : 

«Azon bizonyos Sz . . . úr, ki 184* évben a ^* lap 
újdonság írója volt, fedezze fel tartózkodása helyét előt- 
tem". Igen fontos ügyről van szó, melyhen ő is nyerhet^ 
százezer forintot. » 

Valaki bizonyosan megírhatta Sz**nak, hogy «meg ne 
mukkanj I» mert a hirdetmények sokáig ismétlődtek. 

Azóta nem tudom, megkapta-e már azt az angolt, a ki 
neki egy millióval tartozik a kör négyszögítéséért, a min 
Pythagorász óta hiába törték a bölcsek az eszöket. 



III. A TUDOMÁNY BOLONDJA. 

Kevésbbé szerencsés volt a kör négyszögítőnél az, a kiről 
most akarok beszélni. Amaz legalább elment odáig, a 
honnan nem mehetett tovább, de ez mindig változatlan 
távolban látta maga előtt kitűzött czélját. Amaz csak azzal 
bajlódott, hogy keresett egy millió forintot és nem talált ; 
de emez elveszte azt is, a mie volt. 

Még igen fiatal koromban ismertem őt meg. Fiával 
együtt jártam iskolába, s az igen jó, derék fiú volt. 

Egyszer ünnepi szünnapok alatt elhitt magával faluja, 
s ott ismertem meg az öreg Macskáit. 

Nem ez volt az igazi neve ; de minthogy azt nem aka- 
rom előhozni, csak e néven ismertetem őt meg. Annyiból 
igazam is van, hogy szokás volt őt ezen a néven csúfolni, 
hogy mi okból ? majd az is kiderül. 

Az öreg Macskainak szép űri birtoka volt e hazában ; 
pompás kastélya, melyben lakott, gazdasága szerencsés, ö 
maga takarékos, nem pazarló, minél fogva a legtehetősebb 
embernek tartatott a környékben. 

Ész szerint is volt elég tekintélye, a zöld asztaloknál 
szívesen hallgatták, a mit beszélt, s a közéletben nem 
látszott rajta semmi rendkívüliség. 

Iskolatársamon kívül még egy leánygyermeke volt, 
akkor még alig tíz éves. E két gyermekét valódi gyöngéd- 
séggel szerette. Egész ott létem alatt csupa nyájasság és 
szívesség volt, eltréfált, enyelgett velünk s mindenben 
kedvünket kereste. 

Csupán egyet nem birtam megmagyarázni magamnak 
házánál ; azt az irtóztató sok macskát. Hiszen más ember 
is szereti a macskát, — ha szereti ; ötöt-hatot egy rakáson 
nem ritkaság látni ; szép állatok is, mikor úgy esznek egy 
közös tálból, begyes piros nyelvecskéiket mártogatva a 
tejbe, s finom selymes talpacskáikat nyalogatva s mosa- 
kodva a napon, vagy kedélyesen dorombolva a kemencze 
párkányon ; de ennél a háznál nem öt-hat, hanem egy 
pár száz macska volt; külön konyhán főztek számukra, 
s egész nyáj volt együtt, mikor ebédre csengettek nekik. 

A környék ezért csúfolta az öreget Macskainak s én nem 
mertem megkérdezni e sok macskatartás okait. 

Egy este azonban szokatlanul jó kedvében volt az öreg 
úr, s miután gyermekei lefeküdtek, nevelőjük és nevelőné- 
jökkel, engem behítt dolgozó szobájába, melybe már az 
előtt is vetettem néha-néha egy-egy kíváncsi pillantást, a 
képzerőt ingerlő csodás tárgyak közé, mikkel az tele volt, 
s mikről azután órákig el tudtam ámolyogni. 

A természettudományi műtermek akkor sem voltak már 
ritkaság előttem, de hasonló fantasztikus összehányas- 
vetésben még egyet sem láttam, s a legtöbb tárgynak 
minden utána emlékezés mellett sem bírtam valószínű 
rendeltetését kitalálni. 

Láttam elzárható légmentes retortákat, öntött rézből, 

mikbe több helyen kristály golyók voltak alkalmazva; 
némelyik a levegőben függött két sodronyra akasztva; 
roppant csavarokkal ellátott gépeket, roppant nagyságú 
volta- féle villanytelepeket.; azután megfoghatlan óramű- 
veket, mik üveg prizmákat forgattak, előttem ismeretlen 
czélokból ; rejtélyes optikai készleteket, egészen szokatlan 
idomokban; ,s a tudományos készletek között viszont 
cserépkádakban őrzött nagy dahlia bokrokat, magas üveg 
harangokkal leborítva, közben ismét egyszerűbb mezei 
növényeket, miket nálunk katángnak (cichorium) nevez- 
nek. A falak teli voltak háromszínű macskák képeivel, 
ugyanolyanok éi}.\tak mindenütt kitömve, s hasonlók jár- 
káltak elevenen e sok nem nekik való tárgy között. 

Tudtam, hogy ezek kedvencz tárgyai a derék úrnak, de 
hogy mi szándéka velők, arról sejtelmem sem volt. 

A mondott estén szokatlanul felhevült arczczal hitt be 
magához, s kérdezte, hogy vájjon kitalálom- e, hogy ezen 
tárgyak mire valók ? 

Gondolkoztam, feleltem is valamit, de nem talál- 
tam el. 

— Ha megigéri ön, hogy a míg én élek, senkinek sem 
szól felöle, megismertetem velők. 

Szavamat adtam, hogy hallgatni fogok felfedezéseiről, 
még tulajdon gyermekei előtt is. 

Azzal bezárta szobája ajtaját, s elkezde nekem annyi 
sajátságos furcsaságot beszélni, természeti és természeten 
kívüli dolgokról, hogy felére sem emlékezem többé. 

A teremtő erő titkait fürkészte; azt az átláthatlan rej- 
télyt, mely fát és virágot teremt a földből, tarka színeket 
virágszirmok, állatok számára, szivárványt a napsugárból, 
erezet a kőből, levegőt az érczből, villámot a légből. 

Miért ne tehetné mind ez erőket az ember is szolgáivá? 
A villámot el tudja már fogni, s előállítja, a midőn akarja, 
a napsugárt szétosztja színeire, a léget alkatrészeire, s 
kényszeríti azt tűzzé, vagy vízzé alakulni; mi lehetne hát 
rá nézve titok? 

Ha az ember ily mélyen haladhatott a teremtés titkaiba, 
miért ne haladhatna még mélyebben ? 

Miért ne leshetne el, mint alakul sötét szénanya^ból a 
ragyogó gyémánt? föld sötét gyomrában az arany ? álla- 
tok és növények alakulatának természeti rendét, hogy 
lehet egy még hatalmasabb emberi erőnek alávetni ? 

Az arany előállítása régi chimserája az emberi észnek ; 
a gyémánt önkénytes alakítását is szeretik lehetőnek 
hinni; e régi merész eszméknek az újabb kor két paródiáját 
találta fel, a kék dahlia, és a háromszínű kandúr létrejöttét. 

Most kaczagok, midőn ezt leírom ; de akkor midőn leg- 
először tudomásomra esett, nagy áhítattal hallgatám, 
hogy vannak külföldi természettudományi társulatok által 
roppant jutalmak kitűzve arra, hogy ki tud kék dahliát 
és háromszínű kandúrt bemutatni. 

Igen okos emberek foglalkoztak e kérdéssel. 

A dahliák minden színben állíttattak elő ; a minő szín- 
változatok a sötétpiros, lilaszín, sárga és fehér keverékei- 
ből előállíthatók, azokat mind ezer számra jegyezték fel 
a műkertészek lajstromai; csupán az égszínkék volt elő- 
állithatlan. 

Ezt megtagadta tőle a természet szeszélye. 

A szenvedélyes kertészek megpróbálták e szenvedély 
leküzdését, s a miket nekem Macskái e tusakodásról 
beszélt, az más vállalatnál valóban tiszteletreméltó fárad- 
ság lett volna. Azon növényrendben, melyhez a dahliák 
tartoznak, csupán csak egy virágfaj van, mely kékkel 
virul, s ez a katáng ; megkísérlek tehát a dahliát katáng- 
gal párosítani, és megfordítani, egyiket a másik szárába, 
gyökerébe oltva, himporaikat összevegyítve. Azután azt 
próbálták, hogy a lilaszínnel viruló dahliát megfoszszák 
a színkeverékét alkotó pirostól, melynek elvételével 
csak a kék maradna ott; majd a fehér dahliára iparkod- 
tak a napsugarak prizmán megtört szivárvány fényével 
hatni; majd ismét a földeket vegyíteni szalmiákkal, kénnel 
és timsóval. 

E kísérleteket mind kicsinylő mosolylyal monda el 
előttem Macskái. Kisszerű tapogatózások. Rendesen semmi 
sikerük sem lett. 

— Egyetlen hatalom van a természetben, mely mindent 
alakít, ront és újra teremt ; ez a hatalom a delej, magne- 
tizmus. 

Az öreg oly lelkesülten, s helyenkínt oly tárgyavatottan 
szólt a delejről, annyi tényt, annyi kísérletet tudott 
előttem felmutatni e tárgyról, hogy én még azután is 
sok ideig valódi tudós természetbúvárt véltem benne meg- 
ismerni. 

Saját tudatlanságom kimenti e hibámat. Később átlát- 
tam, hogy azok mind csalékony ál- okoskodások voltak, 
miket én akkor új felfedezéseknek hittem, s az a mi tudo- 
mányos szenvedélynek látszott, nem volt egyéb, mint egy 
kártyás kapzsisága. 

Ö is gyémántokat akart jegőczíteni, higanyt verhető 
érczczé változtatni, aranyat előállítani, a mikben annyi 
bölcs megbolondult már; méltó büntetésül, hogy a tudo- 
mány égi titkait üzér gondolatokkal fürkészte. Az égiek 
nem hagynak magukon ily gúnyt elkövetni. 

Ö is angolok által kitűzött jutalmakat akart megnyerni 
a kék dahliával, s a háromszínű kandúrral ; innen az a 
mértékletlenűl sok macska a háznál. 

Néhány év múlva már valódi őrültséggé vált benne e 
rendkívüli szenvedély; elhanyagolta egész gazdaságát, 
mindene veszendőnek indult ; nem törődött senkijével és 
semmijével ; gyermekeitől elvonta a nevelésükre szüksé- 
ges összeget, hogy bolondos gépeket, folyadékokat szerez- 
zen össze; adósságokat szedett fel bárminő kamatra, 
eladogatta a jószágmíveléshez szükséges barmokat s mi- 
dőn egy ízben derék becsületes kasznárja e rendetlenségek 
miatt szót emelt, elkergette őt jószágából. 

Később azután a gyermekeit is elkergette. A leányát 
szerencsére hajdani kasznárja megszánta és nőül vévé ; 
hanem a fia szomorú véget ért. A derék, nemesszívű ifjú, 

kire oly szép jövendő várt, elkeserültéhen szinészszé lett ; 
úgy vetődött fel Pestre betegen, nyomorultan és elalja- 
sodva : mikor már én találkoztam vele itt, oly állapotban 
volt, hogy ő szegyeit rám ismerni. Kossz társaságok egé- 
szen tönkre tették. Talán még ha visszatért volna falusi 
magányukba, ember lehetett volna belőle. E végett írtam 
atyjának, érzékenyen szivére beszélve, hogy fia milyen 
állapotban van itt, njentse meg, a míg teheti. 

Nem is válaszolt levelemre, 

A fiú azután elbujdosott valamerre, s utóbb mint nyo- 
morék halt meg testvére házánál. 

Csak később, néhány év után, keresett meg bizodalmas 
levéllel az öreg Macskái. Már akkor olyan szomorú álla- 
potban volt, hogy mentegetnie kellett magát, a miért 
levelét nem bérmentesité. 

Tudtomra adá, hogy sikerült már annyira haladnia, 
miszerint a szénen^^t folyó testté bírja összesajtolni, és 
így csak egy lépés van hátra a gyémántalkotástóL Az 
aranyelőhozás processusa is az utolsó szakában áll már, 
s a kék georgina esztendőre bizonyosan sikerülni fog. De 
már ő neki nincsen njódjában nagyszerű vállalatait be- 
végezhetni, anyagi akadályok miatt: szóljak tehát e végett 
Nendtvich tanárral és Encz tudorral, az egyik vegyész, a 
másik nagy kertész ; vállalkozzanak vele közös erővel e 
nagyszerű kísérletek folytatására, ő szívesen felezi velők 
a hasznot, s eddigi költségeit nem kívánja a nyerendő 
jutalomból megtéríteni. Nekem is ígért mellesleg egy pár 
ezer forintot : — mintha én alkusz volnék, a ki zabot meg 
lovat ád el. 

Én aztán megírtam neki, hogy tisztelik Nendtvich és 
Encz urak, és azt a tanácsot adják, hogy semmiből sem 
lehet olyan könnyen és gyorsan aranyat csinálni, mint a 
trágyából ; ha nem ismerné a módját, utasítom Schlipf 
mezőgazdasági kézi könyvére. 

Ezért azután megharagudott rám, s több hasonló meg- 
bízásával nem tisztelt meg. 

En azonban híven megőrzém titkát halála órájáig, 
adott szavam szerint. 

maga ugyan rég felfedezte azt már, mert midőn hite- 
lezői sarkalták, midőn ismerői dorgálták, elmondta nekik 
mind azon fényes reményeket, mik tudományos fürkészé- 
seihez voltak kötve, megmutogatta nekik előmeneteleit, 
bebizonyítá csalhatatlan haladását, s csak arra kérte őket, 
hogy várjanak, míg egy utolsó kísérletet tesz a villanyos- 
sággal, és egy általa újon feltalált gáz nemével, mely egy 
perez alatt nem csak olvadt állapotba helyez bárminő 
érczét, de gőzzé is alakítja azt. 

Egy napon azután a szomszédok csodálkozva látták, 
hogy az öreg macskái hogy hagyogatják el a házat, nyug- 
talan nyivákolással idegen házakba szökdösve, mintha 
sokasuk szerint előre megéreznék a rosszat. 

Egyszerre roppant csattanás ijeszté fel a környéket; 
mire az emberek kiszaladtak az utczára, az öreg Macskái 
kastélyának csak a féloldala állott, a másik fele össze volt 
omolva. Ott találták a romok között ismerhetlen tömeggé 
zúzott hulláját összetört gépek és dahliák közepett, a 
macskák veszettül futottak az egész faluban szerteszét, 
egyik háztetőről a másikra szökve. 



IV. HÁROM VÁRMEGYE ÖRÖKÖSE. 

Volt egy sajátságos egyéniség; — sőt még most is meg- 
van; — a kivel legalább hat külömböző részében az ország- 
nak találkoztam, a nélkül, hogy tudnám, kicsoda. Pedig 
a mellett oly kiváló volt egész alakja, hogy a ki egyszer 
meglátta, soha nem felejtheté el. 

Egy irtóztató posztószél tarisznya volt nyakában, mely- 
nek súlya alatt hosszú termete már egészen '"sszegörnyedt, 
nagy szemei, éles sasorra úgy látszottak valamit keresni 
a világban, a mit talán neki eresztett bajusza nem enge- 
dett meglátni, mely egész álláig lejárt. 



Rongyos volt és csatakos mindig ; s a mellett mindig 
az előkelő urakat kereste az utczákon, hogy velők szóba 
eredjen. 

így találtam őt Pesten a pársonálissal beszélve, Ko- 
máromban az alispán előtt, Erdélyben a helytartósági 
titkárt üldözve, s megvallom, hogy mindig nagyon meg- 
néztem. 

Ugyanazon rongyos mente volt mindig r^jta, kalapja 
mindig konyultabb, arcza soványabb, orra vékonyabb, 
csupán az emlékezetes tarisznya látszott mindig terjedel- 
mében szaporodni, mintha viselője arra volna elboszor- 
kányozva, hogy egész életében ezt a nyakába akasztott 
díemont hizlalja. 

Egyszer Pesten, a mint a magyarutcza szegletén befor- 
dulok, mint a kisértet szemközt toppan velem. Én nem 
mertem ránézni, attól tartva, hogy rossz néven veszi 
hívatlan figyelmemet ; azonban nagy meglepetésemre ő 
fogott meg. 

— Álljunk meg egy szóra. 
Nem mertem elszaladni. 

— Az úr Tóth Kálmán ügyé ? 

— Még nem vagyok az ; de azért parancsoljon velem. 

— Hát nem az ? Hm, hm. Ez baj. 

Azzal kinyitá rejtélyes tarisznyáját s elkezde benne 
könyökig turkálni, valamit keresve. Az alatt belepillantok, 
hogy mi van benne ? Csupa merő papiros, beírt, piszkos, 
elsárgult akták, csomagokba kötve, penésznek vált per- 
gamentdarabok, pecsétek kapszulákba rejtve s más efféle 
életveszedelmes tárgyak. 

Végre megtalálta a mit keresett : egy kis verses kötet, 
melyben Kinizsi Pál höskölteményre ismertem. 

— Hát nem az úr írta ezt ni ? 

— Nem. Tetszik talán ? 

— Elhiszem ; viszonza büszkén féloldalra vetve tarisz- 
nyáját, én vagyok annak a Kinizsi Pálnak az unokája. 

— Az nagyon szép. 

— Nagyon bizony. Híres nevezetes família volt az, de 
ki is keresem én annak az örökségét, most épen abban 
járok itten. 

— Kinizsi Pálnak a birtokáért ? 

— Hát ! — Bizony nem is hagyom ám, hogy mások 
duskálkodjanak az én ősöm vérrel szerzett vagyonában. 
Nemes Kinizsi Péter az én nevem, ármálisom is van; 
egyenes ágból származtam attól a nagy Kinizsi Páltól, a 
ki két kézzel hadakozott a háborúban ; első felesége volt 
nemes Lórándfy Kata, ettől nem volt semmi gyermeke, a 
második volt nemes Kokányi Böske, ettől volt egy leánya, 
Susa, azt elvette Laezfy Dénes főispán, ez kiforgatta a 
harmadik feleségét fiú gyermekével együtt a jussából, s 
maga foglalta el Kinizsi Pálnak mind a hatvankét faluját ; 
,de megvrn minden írás: itt van a táskámban, kikeresem 
én azt, a míg élek, s kitúrom a határból az egész Bánffy, 
Kendeffy, Kornis famíliákat, meg a Dessewjffyeket, a kik 
most az én törvényes birtokomban uraskodnak. 

Ez alatt mentünk végig az utczán, én már örömest 
szabadultam volna tőle, de elkísért a szállásomig, feljött 
velem a szobámba, ott letelepedett, elmondta nekem 
kílenczven családnak a geneologiai összeköttetéseit, az 
egész per folyamát, nagy urak és fő-fő bírák, hogy és mi 
oknál fogva szövetkeztek ellene ? hányszor volt már 
audienezián; hogy felvilágosítá az udvari ágenseket; 
ezek, meg ezek a nagy urak, hogy iparkodtak vele ki- 
egyezni, ha keresetéről letesz. Kaphatott volna már négy 
falut erdőstül, de neki mind a hatvankettő kell : és azzal 
elszámlálta névszerint mind azon falvakat, minden benne 
levö^ birtokosokkal együtt, a kiknek természetesen mind 
takarodni kell azokból. 

Ott beszélt késő estig, a míg azt nem mondtam neki, 
hogy el kell mennem a színházba, akkor azután össze- 
rakta ismét a tarisznyáját, de még egyszer megállított az 
ajtóban, hogy tudtomra adja, a Pesten lakó táblai ügyvé- 
dek fejenkint mivel biztatták, mit mondtak neki? 

Az egészben bizonyosan egy szó sem volt igaz ; — és 
ő azt mind komolyan hitte, a mit csak képzelete talált fel. 

— Hanem hát hol lakik Tóth Kálmán ? kérdé utamat 
állva az ajtóban. 

A keresztyéni szeretet azt mondatta velem, hogy eluta- 
zott bizonytalan időre. 

— Hová? mert utána megyek ám én, ha Horvátországba 
utazott is. Jártam én már messzebb is az ügyemben. Ok- 
vetlenül beszélnem kell vele, mert sokat irt az ősömről, 
ő tudni fogja : s ez már azután hiteles, mert nyomtatva 
van ! 

Valóban nem tudtam neki megmondani, hogy hova 
utazott. 

Félesztendő múlva megint belátogatott hozzám. 

— Kezemben van már ! mondta diadalmas arczczal. 
Kezemben van ! 

— Mi van a kezében ? 

— Mind a hatvankét falu, most csak útiköltség kell 
még, mert nagyon kiköltekeztem a peremre; de legalább 
megnyertem valahára. No iszen szepeghettek most ti 
Bánffyak, Kendeffyek, meg te is Kornis. — Itt a paran- 
csolat nálam. 

S azzal előhúzott a tarisznyájából egy még egészen új 
Írást. 

— Kajta van a pecsét is; maga a fő-fő itélőmester 
ütötte rá a saját kezével. 

Kértem, hogy mutassa meg, hadd nézzek bele. 

Oda nyújtotta, de úgy, hogy az egyik végét a kezé- 
ben tartotta ; mintha attól tartana, hogy a Bánflfyak és 
Kendejffyek kedvéért kitalálok vele ugrani az ablakon, s 
elszaladok az igazságával. 

— Ez aztán a végső itélet ; diákul van irva. 

Hát azon irat «testimonium paupertatis» szegénységi 
bizonyítvány volt, melyben felszólittatnak a hatóságok, hogy 
e szegény ügyefogyottat gyámolitsák és engedjék akadály- 
talan haza menni. 

— No, Ugye hogy jól van ? monda diadalmas arczczal 
tekintve rám. 

— Nagyon jól van, mondám, kezébe nyomva egy forin- 
tot, melyet Kinizsi Pál praesumtiv örököse nem utasított 
vissza, hanem megigérte, hogy mihelyt helybe fog vergőd- 
hetni az uradalmaiba, rögtön küld a számomra — egy 
süldő malaczot. 

Nem ludom, eljutott-e már oda ? 



A SOK-EMBER. 

A jó öreg Megyeri utazott hajdanában arra fel Saarozs 
vármegyébe. Egy vendéglőben meg kellett szállnia, míg 
kocsisa etet. Míg ő ott szerény ebédkéjét elkölté, jön nagy 
ostordurrogással a vendéglő udvarára egy négy lovas 
hintó, s néhány perez múlva betoppan a közös étterembe, 
mely a vendéglő egyetlen használható szobája volt, egy 
tekintélyes egyéniség, nagy posztóbundával a nyakában, 
nagy szőrbotosokkal a lábain, s prémes sipkával a fején, 
melynek a fültakarói álla alatt össze voltak kötve. 

Olyan tekintetes úr, a ki szereti, ha nagyságosnak 
hiják. 

Megyeri megült a szegletben, és végezte ebédjét, mig a 
tekintélyes jövevény mindenképen azon törekedett, hogy 
magát észrevetesse vele. 

Senkisem volt rajtok kivül a szobában, még is elmondta 
háromszor is, hogy milyen nagy kár, hogy az én kedvezs 
baradom uram, a földesúr ö nagysága nincs idhon, hogy 
ilyen embernek izs, mint én, ebe a csárdába kell meg 
Bzalni. 

Kiejtésén félreismerhetlen volt a sarozs vármegyei ak- 
czentus, mely a, hosszú magánhangzókat és a kettős betű- 
ket neiii kedveli. 

Hogy igy nem lehetett Megyeribe belekötpi, kiment a 
szobából, megparancsolta a kocsisának, hogy tudja meg 
attól a másik kocsistól : ki az az idegen úr ? Megértve, 
hogy színész, visszajött s ugyanazon bundában, botosban 

és prémes sapkában leült nagy kegyesen Megyeri asztalá- 
hoz, s nagy mosolyogva megszólitá : 

— Á, á, hat magacska theadrista a pesti theaterből. Az 
is csak jo. No az jo. Nem mondom, hogy nem jo. Had 
maga Kassara megy ? Én izs patrónus vagyog a Kasába. 
Atam én is két forintod theadrumra bankó czedulaba. Hát 
maga csak theadrista? no, no, no. 

Megyeri szerényen monda, hogy bátorkodik igen is az 
lenni ; hát ő viszont kit legyen szerencsés tisztelhetni a 
nagyságos úrban? 

— Aj, aj ! monda az, fejét megrázva s kezeit visszadugva 
nagy téli keztyűibe. Én sog vágyóin, nagyon sog vágyom. 

És azzal egyre rázta a fejét, mintha maga sem hinné, 
hogy azt mind elő lehessen egy nap alatt számlálni, a mi- 
csoda sok ő. 

S végre odaütött az asztalra, s kimondá azt, a mit leg- 
előkelőbbnek tartott czimei között. 

— Vagyog én tekintetezs Sarozs varmegye tabuiaris 
azezora. 

Azzal fölkelt helyéből, s kezeit összetéve háta mögött, 
egyet sétált végig a szobán, s engedte az alatt Megyerit 
bámulatában akárhová lenni. 

Mikor visszaért hozzá, megint mondott neki valamit. 

— Vagyog meg a dunántúli superintendentialis parti- 
kuláris koadjutor kurátor. 

Azután megint sétált egyet s visszajött. 

— Meg több izs vagyog. Hat meg a meltosagozs Palfy 
Fidelis uradalom koordinatuzs fiskalizs ! Hán ! ügy-e ? 

Megint járt egyet, megint visszajött. 

— De meg mazs izs vagyog. Meg tekintetes Barzs var- 
megye azezor is vagyog, Vazs varmegye azezor izs vagyog ! 
Hohó ! Sog vagyog én. 

A jámbor Megyeri semmivé lenni érzé magát ennyi so- 
kasága előtt egy embernek. 

Az pedig újra visszajött a botosokkal, a bundával, a 
fülére kötött sipkával, s számlálta a téli keztyű ujjain. 

Jókai: Életemből. II. 10 

— Ezs azután a Eővago nagysagozs família masze 
kurátor vagyog. Ezs a szekesfejervari káptalan plenípo- 
tentiaruB vagyog. Vagyog Komarom varmegyébe compo- 
zezor, vagyog a Fajdy de Fajda, Kublanczi de Sztrecso, 
Lubovay de Libetbanya s mazs uri famíliákkal osztályos 
atyafiság . . . Ah, oh, nagyon sog vágyom én. 

S azzal, mintha letett volna annak alehetőségéről, hogy 
minőségeit hiánytalanul előszámlálhassa, elvándorolt is- 
mét az ablakhoz, mely időközt használva Megyeri, felkelt 
az asztaltól, s igyekezett kiosontam a szobából. 

De az ajtónyikorgásról észrevette a sok-férfiú, s mielőtt 
elszökhetett volna, visszafordult és rákiálta : 

— Meg bányászati inspektionalis komissionalis azezor 
izs vagyog ! 

Megyeri fizetett és szaladt. Ennyi emberrel csakugyan 
nem lehetett elférni egy szűk szobában. Hisz ezzel egy 
magával tele van egy emeletes ház. 

És mégis az ily nagy férfiak nevei enyéaznek el a 
háládatlan világ előtt, a kiknek teljes czime semmi levél 
borítékára fel nem fér : míg az olyan jött-ment embere- 
ket, mint holmi Megyeri, kik csak művészek voltak, még 
csak nem is honoratiorok, holtuk után is emlegetik a 
késő századok. 



EGYSZEEKE NAGYGYA LENNI. 

Nekünk van nagyravágyásunk elég, talán több is, mint 
más nemzetnek. 

Mi is szeretjük magunkat kiemelni, felküzdeni, csak 
soká ne tartson. 

Egy akadémiai jutalomhirdetésre valaki egyszerre ti- 
zenkét szinművet adott be. Nagyobb ajánlat végett azt 
jegyezte alájuk, hogy ezeket ő még tizenhét éves korá- 
ban írta. Kölcsey azt mondta rá, hogy biz azokat írhatta 
tizenkét éves korában is. Mind a tizenkét dráma sem 
ért annyi tiszta papirost, a mennyire le volt írva. 

Nálunk a fiatal iró legelőször is drámán kezdi működé- 
sét. A helyett, hogy előbb tanulna toyelvtant, helyesírást, 
tanulna logice gondolkozni, költőileg eszmélni, azután 
tanulná ismerni a bel- és külföldi irodalmat, annak láng- 
elméit és végre tanulná ismerni az életet és világot, magas- 
ságától mélységéig, az emberi szivet szenvedélyeivel, a 
sorsot vas következetességével ; társadalmat és családi 
kört, néptörténetet és magányjellemet; — a helyett első 
fölléptével oda veti a keztyűt Shaksperenek. 

Minden évben találkozunk egy-egy ismeretlen nagyság- 
gal, ki valami örökmozdony félét talált fel, melyből az- 
után végtére az sül ki, hogy épen nem akar megmozdulni. 
Mennyivel rövidebb útja volna a dicsőségnek ennél, ha 
egy egyszerű fonógépen, vagy egy czélirányos zsilipen 
törte volna a fejét. 

Egy fiatal ember, ki hajdan velem járt iskolába s akkor 
sem tartozott a különös elmés emberek közé, egy időben 

10* 

nagy zajt ütött a világban azzal, hogy hír szerint külföldi 
udvaroknál roppant hasznot hajtó felfedezéseket tőn. 
Ezekért azután rendkívüli kitüntetésekben részesült, czi- 
meket és érdemrendeket kapott, uradalmakkal ajándékoz- 
tatott meg, főfö hivatalokba léptettetett elő; e dologról 
vagy egy esztendeig beszélt valamennyi hirlap ; akkor ki- 
sült, hogy az egész lármából egy szó sem igaz ; nem tör- 
tént semmi felfedezés külud varok javára, következőleg nem 
osztogattattak sem czimek, sem rendjelek ; — hivatalok 
és uradalmak mind a túlgazdag fantázia körébe tartoz- 
nak. Az illető annyit csakugyan elért, hogy magát könnyű 
szerrel nevezetes emberré tette, mert e botrány miatt 
elitélték néhány esztendei fogságra. 

Ha szorgalommal, észszel fáradt volna azon, hogy hasz- 
nos polgára legyen a honnak, talán senki sem beszélt 
volna róla, így pedig egyszerre nagy ember lett. 

Ah, a valódi nagyság elrejti magát, s nem keresi a világot ! 

Nyomtalanul tűnt el Kliegl, ki a betűszedő géppel új 
korszakot készített volna elő a tudományos világban, ki a 
vasutakat egy sínnel volt képes kiállítani ; s ki elveszett 
mert nem tudta árulni tudását. 

Halhatatlan lesz a növényszappan áruló, ki félhasábos 
hirdetményekkel kürtöli be a népek füleit, s keresve kell 
kutatni a víziszony kigyógyítóját, ki nagybecsű titkával, 
szegény földműves, múlik el valami félre eső faluban. 

Összes munkáinak gyűjteményére nyit előfizetést az 
iskolából kilépő ifjú, bátor önbizalommal vallva meg, hogy 
a közönség általános óhajtása buzditá ez elhatározásra ; 
míg a lángelmű költő, ki néhány év előtt, mint honának 
leghasznosabb polgára, a legnagyobb nyomorban halt meg 
Erdély egyik kis városában, soha egy szóval sem említé 
munkái lételét, mik évtizedeken át rejtve hevertek szek- 
rénye aljában, miket csak holta után fedeztek fel barátai, 
hogy annál több okuk legyen a sajnálkozásra. 

Hanem hiszen így tarka az élet ! 



AZ ELLENSÉGES KOPONYÁK. 



Minthogy ez az elbeszélés kissé borzalmas természetű, 
előre is figyelmeztetek minden gyöngébb szivű olvasót, 
hogy ha teheti, hagyja ezt egészen olvasatlanul ; ha pedig 
már pénzében van a könyv, mint az oláhnak a szappan^ 
legalább annyit tegyen meg, hogy ne olvassa este lefekvés 
előtt, mert én nem akarok azután gonosz álmai felől ma- 
gamra terhes felelősséget vállalni. 

Azt is mondhatom pedig, hogy ez valóban megtörtént 
dolog, s hogy ilyen sokáig eltudtam vele hallgatni, az csak 
titoktartásomnak válik becsületére. 

Még akkor fiatal ember voltam, kezdő novellairó, s mi- 
kéntnyomtatásban kijött bűneim tanúskodnak róla, nagyon 
hajlandó a földfeletti mystikus eszmék követésére ; rejté- 
lyes történetek, borongós sejtelmek, végzetes események 
el tudtak magukkal ragadni ; kevesebb szakállam, de több 
hajam, kevesebb tapasztalásom, de több hitem volt, mint 
most : és ez akkor úgy volt jól, most meg igy van jól. 

Tehát igen fiatal ember voltam még, a midőn egy ki- 
rándulás alkalmával egyes egyedül jutottam éjszakára 
egyikéhez mivelt főurainknak, kit ismeretlenség okáért 
csak egyszerűen Gábor úrnak fogok nevezni. 

Látásból hallásból ismertük már egymást, utazó vol- 
tam, elesteledtem, ő pedig házi gazda, és az útfélen lakott ; 
nekem szállás kellett, neki kastélya volt; mind ez elég 
jogot; adott arra, hogy magamat beszállásoljam hozzá, ki 
is igen szívesen fogadott ; külömben is a vendég nem volt 
nála nagy ritkaság. 

Gábor úr egy kissé abban a hírben élt, hogy szeret 
különczködni, volt könyvtára és olvasott, egy szobája tele 
volt mindenféle kitömött állattal és madárral, miket maga 
lövöldözött, s miknek a neveit is tudta, volt becses kép- 
tára, értékes régiségei, és ő maga sokat foglalkozott gépek- 
kel, nem ugyan olyanokkal, a mik valami gazdasági ha- 
szonra valók, hanem a mik tisztán mulatságos meglepe- 
tésekre voltak szánva ; például, hogy az ajtóban álló vas 
ember, a mint valaki az ajtót kinyitja, rögtön felemelje 
fegyverét, s a mint beteszi, ismét tiszteikedve lebocsássa, 
a mi által a gyöngébbszivű látogatót majd a nyavalyával 
törette ki ; az álló asztalban titkos klarinétok fújtak el 
mindenféle nótát, mikor valaki rákönyökölt, s bizonyos 
székekről fel nem lehetett kelni, ha az ember rájuk ült, 
úgy megfogták. 

Ezekről az ártatlan tréfákról magam is hallottam több- 
ször beszéltetni, s készen voltam rá, hogy nem leszek álta- 
luk meglepetve; azonban Gábor úr nem is produkálta 
előttem e tréfákat; igen komolyan beszólt velem, könyv- 
tárába vezetett, megismertetett igen érdekes és valóban 
nagybecsű kézi ratokkal ; megmutogatta fegyvertárát, pecsét- 
gyűjteményét, mikhez igen érdekes históriai adatokat tu- 
dott elregélni ; én megkértem, hogy engedje meg, misze- 
rint ez adatokat magamnak feljegyezhessem. 

— Szívesen, csak tessék : monda ö egész udvariasság- 
gal s gyönyörűséget látszott benne találni, hogy jegyezge- 
tem én, a mit ő beszél hajdankori hősökről és delnőkről, 
kiktől itt meg itt maradt meg az a sarkantyú, meg az a 
félczipő, a mi itt előttünk áll. 

Minő gazdag történelmi kútforrás ! Valóban nem volt 
okom megbánni, hogy idejöttem. 

Gábor úr különösen megelégedhetett érdekeltségemmel, 
melyet elmondott adatai irányában tanúsítók ; kifogyha- 
tatlan volt újabb, meg újabb érdekes történetkék elbeszé- 
lésében. 

Ilyen mulatságban töltöttük el az egész estét. 

Vacsora fölött magunk voltunk egy uradalmi felügyelő- 
vel és egy titkárral, a kik azután ismét eltávoztak, s Grábor 
úrral egyedül maradtunk. 

ö a góth szobába rendelé áthozatni a tbeát, mely me]« 
lett még egy órácskát elbeszélgetheténk : azaz, bogy ő 
beszélt, én pedig hallgattam. 

A góth szoba az épület legszélső számyterme volt; 
tulaj donképen ódon bútorairól nyerte ezt a nevezetet, s 
egy pár középkori fülkéről, a mik valami góth idomzatot 
képviseltek. 

A középen tágas kandalló volt, megrakva pattogó 
hasábfákkal, mellette kényelmes karszékek és pamlagok, 
mikre leheveredtünk, csendesen szürcsölgetve a füszeril- 
latú pekko nedvét. 

A kandalló melege, késői idő, meg az úti törődés, meg- 
vallom, annyira elálmositottak, hogy egy párszor azon 
kaptam magamat, miszerint semmit sem hallok kedélyes 
gazdám beszélgetéséből, s fejem határozottan a pamlag 
vánkosa felé húzódik. 

Gábor úr észrevette ezt az állapotomat, s mosolyogva ' 
monda : 

— Ön, úgy látom, hogy álmos is már. 
Nem volt okom őszintének nem lenni. 

— Bizony én akár itt e helyben elalugyam. 

— Azt pedig nem tanácsolnám, szólt Gábor úr komoly 
arczczal ; ez a szoba nem igen jó hirrel bir az idegenek 
előtt, kik valaha benne megháltak. 

Ez a szó kezdte az álmot elverni szemeimről. 

— Tán kisértetek látogatják ? 

— Sőt benne laknak, és láthatók éjjel-nappal. 

A kíváncsiság egészen éberré tett. Kezdtem széjjel 
tekinteni. 

— No, kisértet név alatt ne képzeljen ön magának 
valami lepedőben járó lánczos rémet ; a mi itt van, az 
igen egyszerű és kézzel megfogható tárgy. Van kedve ta- 
lán megnézni ? 



Hogy lehet ilyet még kérdezni íb ! 

Eögtön talpon álltam ; hol van az a kisértet ? hadd látom. 

Gábor úr egyik fülkéhez vezetett, mely zöld szőnyeggel 
volt lefüggönyözve, s itt a függönyt félrevonva, két kopo- 
nyára mutatott, melyek egy gömbölyű üveggel voltak beta- 
karva, s elég csudálatosan egymásnak háttal fordulva. 

Ilyesmit láttam én már máskor is, s nem voltam haj- 
landó bennük valami kisértetszerűt elismerni. Emberi csont 
maradványok ; csak annyira félelmesek, mint egy kihúzott 
fog, a mitől senkinek sem jut eszébe megijedni. 

— Ez két testvér koponyája, két Kálmánfify grófé, kik 
hajdan ez uradalom birtokosai voltak, s e kastély egy 
részét is építették. Nagyon tragikus élfitükvolt. Szüntelen 
ellenségeskedtek egymással, s czivakodtak a kastély bir- 
tokán ; egyszer azután az öregebbik kibékülés szine alatt 
meghivta magához testvérét, s mikor az leitta magát erős 
boraitól, mámoros álmában egy hosszú szeget veretett a 
fejébe. A szeg most is ott van. Később egy szolgája, ki 
részes volt a bűntudatban, elárulta a bátyát, mely miatt 
őt is lefejezték; testét szokás szerint elásták a vesztőhe- 
lyen, de levágott fejét megengedték haza hozatni a családi 
sirbolta, hova a sirboltőr az orozva meggyilkolt testvér 
csontjait is eltakarítá. Egy fülkébe oda helyezte egymás 
mellé a két testvéri főt ; még pedig a két halálos ellensé- 
get, a kik életükben soha sem tűrhették egymást, arcz- 
Gzal egymás felé forditva. Egyszer azonban, a mint valami 
dolga miatt ismét le kellett mennie a sírboltba, megdöb- 
benve látta, hogy a két testvér feje egymásnak visszásán 
van fordulva. Az ember nem volt nagyon ijedős, sokat 
foglalkozott emberi csontmaradványokkal ; azt hitte, 
valami vándor patkányok tehették ezt a koponyákban, s 
ismét összeforclította őket arczczal. Másnap újra lement 
őket megtekinteni, ismét meg voltak fordulva tarkóval 
egymás felé. 

Ez így tartott heteken át, az ember minden nap össze- 
forgatta a koponyákat, és azok minden éjjel elváltoztaták 

helyzetűket ; utoljára a HÍrboltőr egészen belebetegedett, 
elkezdett fogyni, mélázni, mig egyszer a fiatal káplán 
komolyan kérdőre fogta, hogy mi lelte, mi nyomja a 
szivét? 

A vén cseléd reszketve vállá meg neki a kísértetes tit- 
kot, mely miatt már maga is csaknem kísértetté változott 
egészen. 

A lelkész felvilágosodott ember volt, meg akará nyug- 
tatni a babonás embert gyötrelmes tévedése felöl s c 
végett maga lement vele a sírboltba, az állított csodát 
megtekintendő. 

A két fő akkor is tarkóval volt egymásnak fordulva, és 
a cseléd esküdött rá, hogy ő tegnap estve is megfordítva 
helyezé őket egymás mellé, 

— Az lehetetlen, szólt a lelkész. Az élettelen testnek 
nincsen akarata. Ez nem más, mint két csont darab, 
velő nélkül, izmok nélkül, a mi magától nem moz- 
dulhat. 

S hogy szavait annál nyomatékosabbakká tegye, meg- 
fogta az egyik koponyát, hogy azt felemelje és megmu- 
tassa a kétkedőnek, miszerint az csakugyan mozgásra 
képtelen tömeg. 

Abban a pillanatban úgy megharapta a koponya a lel- 
kész kis ujját, hogy az alig bírta azt fogai közül kiszaba- 
dítani. 

A sírbolt azontúl zárva maradt, s a cseléd nem sokára 
meghalt ez eset után, a lelkész pedig késő vénségeig vi- 
selte a harapás nyomait kis ujján. 

Az eseményt titokban hagyták, s elébb nem is tudta azt 
meg senki, mint midőn én ez uradalom régi levéltárában 
kutatva, megleltem a kérdéses lelkész naplóját, melyben 
őaz egész eseményt leírta, azzal végezve a mystikus regét, 
hogy az elhagyott sírbolt ajtaja itt meg itt van — befalazva. 
Azóta egy magtárt ragasztottak hozzá, s a helyiség egészen 
feledésbe ment. 

Mindjárt felkerestem a befalazott ajtót, könnyű volt 

rátalálnom a leirás után, kíbontattam azt, s magam le- 
szállva bele, csakugyan megtaláltam a két ellenséges ko- 
ponyát, miként állítva volt, egymástól elfordulva. 

Megvallom, hogy felemelni egyiket sem mertem, min- 
den blazirt kedélyem mellett is, hanem az egész kőlapot, 
melyen feküdtek, kiemeltetem, s úgy hozattam fel e szo- 
bába. 

Azóta sokszor fordult meg nálam egy-egy nehézhitű 
vendégem, ki e mondát tréfának vette s saját szemeivel 
iparkodott meggyőződni annak mibenlétéről. Noha nem 
örömest űzök hasonló kisérletekkel játékot, midőn erősebb 
kedélyű emberre akadtam, a kinél nem féltem attól, hogy 
örök időkre melankolikussá találom tenni, megengedtem 
neki, hogy háljon itt ebben a szobában, s győződjék meg 
saját szemeivel, miszerint az este arczczal összefordított 
koponyák reggelre ismét háttal lesznek egymásnak for- 
dulva. 

Rendesen úgy történt. Látogatóim kénytelenek voltak 
nieggyőződni a titokteljes tényről, s ezt amaz emlékezetes 
lelkész óta senki sem merte többé megczáfolni. 

Gábor úr szemeimből vette észre, hogy nekem is nagy 
kedvem volna e csodás titokról szemlátomást meggyő- 
ződni. 

Melyik huszonkétéves fiatal ember volna, a kit hasonló 
rejtély ne tudna érdekelni? 

Én nagyon kértem, hogy engedje meg, miszerint itt e 
szobában háljak, s fordítsa egymásnak arczczal a kopo- 
nyákat. 

Gábor úr nem iparkodott lebeszélni; kíváncsiságom 
tetszett neki, a gömbölyű üveget felemelte, a két halálfőt 
nagy óvatosan egymásnak arczczal fordítá, s azzal az üve- 
get ismét vissza takarta rájuk. 

Azzal megmutatta az alkovent, hol fekhelyemet fogom 
találni, jó éjszakát kívánt és egyedül hagyott. 

A tágas kastély emeletét egyedül lakta a főúr pitvar- 
nokával. Cselédsége mind a földszinti szobákban hált; a 

góth 3zoba 68 az ő hálószobája között bárom kisebb-na- 
gyobb terem feküdt, ilyenformán én magam meglehetősen 
egyedül maradtam az előbbiben, lehetőleg távol minden 
emberi lehellettől. 

Minden felizgatott képzelődésem mellett is annyi filo- 
zófiát tartottam meg magamnak, hogy valami tréfát ne 
engedjek magammal elkövetni. Elébb megvizsgáltam a 
falakat: nincsen-e valami észrevétlen bejárás e szobába ? 
azután magát a fülkét vettem jól szemügyre ; az sem volt 
hozzájárulható, kemény szilárd egy darab márványból 
volt faragva az egész. Az ajtót bezártam retesszel, s még 
azon felül a pamlagot is eléje húztam, s arra feküdtem ; 
épen szemközt a lefüggönyözött fülkével. 

Azontúl még egy biztosítékot szereztem magamnak. 
A selyemfüggöny, mely a fülkét eltakarta, valami czifrá- 
zatban megakadva, igen szép festői redőzeteket képezett 

Elővettem utitárczámat, s a függönyt legkisebb redőivel 
együtt lerajzoltam abba. 

Ez igen furfangos ötlet volt. 

Ha valami élőtesttel fehruházott lény a két koponyához 
akar férni, a függönyt érintenie kell, már pedig annak 
redői a legkisebb érintésre úgy elfognak változni, hogy 
az többé a tárczámba rajzolt képlethez nem hasonlíthat. 

Azután új hasábokat raktam a kandalló tüzére, magam 
elé helyeztem a karos gyertyatartót a kis egylábú asztalra, 
s ledültem a pamlagra azzal az erős szándékkal, hogy nem 
fogok elaludni. 

Ismertem a theának azt a tulajdonságát, miszerint az 
embert ébren tartja; újra töltöttem magamnak egy csé- 
szével. Tettem bele egy kanál rhumot is. Nem igen érzett 
meg rajta. Pedig máskor egy kanál rhumtól majd a guta 
üt meg. Még többet töltöttem bele. Az sem tette erősebbé. 
Eszembe jutott, hogy a kandalló melletti szekrényre egy 
üveg cognac van feltéve. Gábor úr kínált vele az imént, 
akkor nem kellett. Milyen különös, hogy most úgy óhaj- 
tom ezeket az erős szeszeket. 

Felkeltem, hogy elhozzam :• megkóstoltam ; csakugyan 
ez erős volt; csészémbe töltöttem belőle, s azután eszembe 
jutott, hogy a kandalló elé nincs feltéve a sodrony rostély; 
valami szikra kitalál belőle pattanni : odamentem, a pa- 
razsat hátratoltam benne a vasfogóval, egy szikra a ke- 
zemre pattant és megégetett ; a vasrostát lezártam, s az- 
zal mentem vissza a thea asztalhoz. 

Szép meglepetés várt rám. 

Azon a pamlagon, a mit ón a magam számára húztam 
oda, két úri ember ült, a kiket én jól ismertem, de a 
neveikre nem tudtam emlékezni. Az egyik rövid göndör 
szőke hajjal, mérges veres szakállal, a másik feketehajú, 
hosszú lelógó bajuszszal, simára borotvált állal, a feje 
tetején egy kerek kopaszság volt látható. 

Az első egy ingre volt vetkőzve, aranygombos selyem^ 
mellényben; az utóbbi barna borsos szövetű zekében, 
melynek hátra volt hajtva a vitézkötése. 

Ez a két úri ember szép csendesen iszogatta azt a cog- 
nacos theát, a mit én magam számára elkészítettem. 
Egyszer az egyik szörpentett belőle, azután a másik, ket- 
ten egy csészéből, egészen testvéri módon. 

Eleinte a bámulat, azután a félelem fogott el; nem 
mertem hozzájuk közelíteni, leültem egy sötét szögletbe, 
s onnan néztem, hogy mit csinálnak ? 

A két úr sajátságos képeket tudott egymásra fintorgatni ; 
közben beszélgettek is egymással. 

— Jó estét öcs. 

— Jó estét bátya. 

: — Itt vagy megint öcs ? 
•■ — Itt is maradok bátya. 

— Szűk kettőnknek ez a kastély. 

— Tágas volna, ha egyikünk odaalant laknék. 

— Hol odaalant? A pinczében ? 

— Még alantabb: a sírboltban. 

— Ezt elkellene végeznünk egymással öcsém. 

— El biz azt bátya, most egyedül vagyunk. 

— Pisztolyt szeretsz-e jobban vagy kardot? 

— Én mind a kettőt szeretem, de tartok tőle, hogy 
kitudódik. 

— Igaz ; a fegyrer lármát üt, a vér kifoly és tanú- 
ságot tesz. ^ 

— Méreg pohár volna jó, és sorshúzás bátya. 

— Nem volna rossz, de meglátszik a hulla arczán. 

— Legjobbat mondok én bátya. Itt az erős ital előt- 
tünk, igyuk le egymást. 

— Hát azután ? 

— A melyikünk ébren marad, végezhet a másikkal, 
a ki öntudatát veszti. Itt egy hosszú szeg és kalapács ; 
ezt a koponyába verve, senki sem tud meg róla semmit. 

— Igazad van, kivált tenálad kinek jó sűrű hajad van; 
de nekem hold van a fejem tetején. 

— Ne félts te engem ! 

Nem átallom megvallani, hogy nekem egész testemet 
a hideg zsibbadás fogta el e rémületes beszélgetés alatt ; 
ha tudtam volna, sem lehetett hová mennem, mert épen 
az ajtó előtt ültek, magam húztam oda asztalt és pam- 
lágot. 

Azután elkezdtek inni abból az egy csészéből. Egyszer 
az egyik, másszor a másik. Egymásnak töltögettek a cog- 
nacból, színültig egészen, hogy a nedv színe a csésze 
szélén fölül lebegett. 

— Egészségedre bátya. 

— Egészségedre öcs. 

A felköszöntő oly ördögi nevetéssel monda ezt mindig, 
midőn a lenyelt kábító nedvtől testvére fuldokolni látszott, 
és feje szédelegve ingott előre-hátra, és arcza hol halál- 
sárga lett, hol csattanó piros, az erek kéken zölden lük- 
tettek homlokán, mint dagadt kötelek. 

« Igyál öcs, igyál bátya ». 

E közben az asztalon égő gyertyák hamvadozni kezd- 
tek, eleinte, mintha valami vereses köd fogná fényeiket 
körül, mely mindig homályosabb lilaszínbe ment át ; a 

két arcz egyre jobban sápadt, a két fő egyre jobban szó- 
delgett; vájjon melyik fog elébb ledülni? 

A gyertyák fénye a leghomályosabb zölddé vált már, 
6 a zöld világban olyan halálsápadt volt mind a két arcz. 
Nem bírtak már egymáshoz beszélni, csak kőmerev sze- 
meikkel tekintenek egymásra, s kínálták némán a kábító 
italt. 

Azután egyet lobbanfcak a gyertyák s kialudtak. Mind a 
két alak eltűnt egyszerre. 

Az ablakok színezett üvegein teljes pompájában ragyo- 
gott át a hold, s a kandalló izzó parazsa rózsaszín fényt 
vetett a félhomályra. Egyedül voltam a szobában. 

Álmodtam, ezt mondám magamban, és nevettem rajta 
és a fogaim úgy vaczogtak. Alom volt, álom volt, bízó- 
nyítgatám ; most már megyek lefeküdni ; levetkőzöm, 
lefekszem az ágyba, fejemre húzom a takarót, s aztán 
tessék kisérteni, a kinek az mulatságos. Miattam járhatnak 
kelhetnek : én rajok sem fogok ügyelni. 

A hold szép fehéren sütött, a kandalló szép pirosan 
világított, nem volt szükségem gyertyára, a miket úgy 
sem gyújthattam volna meg, mert csutakig leégtek. Az 
ágyat így is megtalálom. Levetkőztem nyugodtan, az órá- 
mat felhúztam, azzal félre vontam az alkoven függönyeit 
az ágy elől, hogy majd bele fekszem. 

Az irtózat fogta el minden érzékemet. 

A vetett ágyban ott feküdt a két testvér egymás mellett ; 
irtózatosan eléktelenült két hulla. Az egyik hanyatt, 
a feje pedig arczczal lefelé fordítva, kopasz feje hold- 
jába verve villogott a sötétkék szeg feje ; a másik pedig 
mellette feküdt mellére fordítva, s a feje szemközt az 
égfelé. 

A borzalom elvette mozdulhatásí erőmet. Kiáltani akar- 
tam, és nem volt szavam, megrázni a csengetyü kötelét 
és nem volt kezemnek ereje ; futni akartam onnan, és 
lábaim lehúztak, mint az ón. Mellem elszorult, tagjaim 
elzsibbadtak ; végre összeszedtem akaratom minden erő- 

szakát, s rettenetes kínnal kiáltottam valami szót, a mire 
azután — felébredtem. 

A kik rossz álmokat szoktak látni, tudhatják micsoda 
kínba kerül az embernek akkor egyet kiálthatni. 

Bizony reggel volt már és a nap szépen ragyogott a 
magas jegenyék közül. Akkor is ott feküdtem a pamlagon 
a bezárt ajtó előtt, a hol feltettem magamban, hogy nem 
fogok elaludni. 

A gyertyák valóban leégtek előttem, s a csésze valóban 
üres volt. Egyébiránt hajlandó vagyok azt hinni, hogy 
nem is töltöttem én abba semmit az estve ; hanem theát, 
rhumot, cognacot, mindent csak álmodtam. 

Hanem — most jön még a kisértet legborzalmasabb 
része. 

Hát a fülkében mi történt ez alatt ? 

A függöny azon módon volt, a hogy azt lerajzoltam 
magamnak, egy redőcske sem változott el rajta. 

Éhez tehát nem nyúlhatott senki. 

Még egészen elfogulva éjszakai álmomJátásaitól léptem 
a titokteljes fülke felé, s bizony reszketett a kezem, midőn 
félrevontam a függönyt. 

És ime ... a két halálos ellenség koponyája háttal 
volt egymásnak fordulva. 

Valami hidegség futott kétszer háromszor egész tes- 
temen keresztül; mintha valami jeges kéz czirógatna vég- 
tül végig. 

Ez már nem álom. Ezt látom. Fényes nappal van ; 
odakinn beszélnek, zajganak, mint a hogy nappal szokás, 
és én idebenn magam előtt látom a legrejtélyesebb fan- 
tomot. 

Tehát még is sok történik a nap alatt, a miről a böl- 
cseknek nincsen tudomásuk. 

Tehát még is való, hogy e két élettelen fő még holta 
után is él és gyűlöl és elfordul egymástól. 

Nem hiszem, nem lehet, nem igaz. 

Látom, borzadok tőle, de még sem igaz. 

Igaz, de még sem hiszem. 

Eszembe jutott a lelkész története, ki szinte tagadta 
e földfeletti csodát, s rá merte tenni kezét a kisértet fejére, 
s azután holtig viselte annak harapását. 

Nem bánom. 

Hadd harapjon meg engem is. 

Felemeltem az üveget a koponyákról. Szivem meglehe- 
tősen dobogott. Hozzányúltam. Kezem érintette hideg 
állkapczáját. Felemeltem és megfordítottam. 

Ha! 

Mi történt? megharapott- e? 

Szivesebben vettem volna tőle, ha megharap, mint hogy 
felfedeztem, miszerint valami furfangos óramű van belse- 
jében alkalmazva, mely azt egy rúgó nyomásával elfordítja; 
a másik is hasonló fortélylyal volt ellátva. 

A reggelinél találkoztunk Gábor úrral. szokása sze- 
rint komoly volt, én is. 

— Hogy aludt ön? — kérdezé tőlem a részvétig hajló 
udvariassággal. 

— Köszönöm : nagyon rosszul. Sok theát ittam az este ; 
mindenféle kisértet üldözött tőle. 

— Hát a koponyák mit csinálnak? 

— Úgy látszik, hogy engem nagy kitüntetésben része- 
sítettek, mert nemcsak hogy hátat fordítottak egymásnak, 
de még fejtetőre is álltak. 

Gábor úr nagyot nevetett e szóra. 

— Ön megnézte, hogy mi van bennök? 

— Azt tettem. 

— Lássa : negyven ember aludt már abban a szobában, 
mind tapasztalták a csudát, és egy sem nézte meg, hogy 
niiics e valami a koponyákban ? 

— Féltek, hogy úgy járnak, mint az ördögűző lel- 
kész. 

— S ön nem félt ? 

— Féltem biz én; de nagyobb volt a kíváncsiságom, 
s most már nagyon sajnálom, hogy azt tettem. 

— Miért ? 

— Mert egy érdekes történeti adattal szegényebb 
vagyok. 

Gábor úr még jobban kaczagott. 

— Még egyet szabad legyen kérdenem. Vájjon a többi 
históriai adatok is mind ilyen érvényesek, miket én teg- 
nap feljegyezgettem ? 

A főúr mosolyogva monda : 

— Bátran pipára gyujhat ön velők. 

Ezt csak azért nem tettem, mert nem szoktam füstöt 
enni. 

Csak arra kért Gábor úr, hogy ha tehetem, ne szóljak 
e felfedezésemről senkinek, hadd szerezzen általa ezentúl 
is másoknak üdvös ijedelmet. 

Megigértem, hogy tíz esztendeig titokban fogom tar- 
tani. 

A tíz esztendő épen a múlt héten telt le ; a két kísér- 
tetes koponya története ekkor szabadult fel s lett a nyil- 
vánosság tulajdonává. 



Jókai: Életemből. II. H 



MILYEN A TÖRÖK NÉP. 



Egy kiváló magyar diplomatától, ki a keleten hosszasb 
ideig viselt magas küldetést, hallottam e napokban igazán 
megragadó adatot a török köznép jellemzésére. 

A keleti háború a vége felé járt; az orosz seregek túl 
voltak a Balkánon, s Adrinápoly felé közeledtek. Stam- 
bulnak minden kapuján tódult a menekülő ozmánlik 
serege, egész népvándorlás, hozva az ölében a gyerme- 
keit, s hátán az értékes holmiját, gyalog, szekéren, lovon, 
teveháton, targonczán. A vasutak vonatai egyre betegeket 
és sebesülteket szállítottak. A szultán nem nézte ezt a 
látványt. Ö az egész nagy hadjárat évei alatt ki nem jött 
a palotája erkélyére, hogy csak egyetlen egy csatába 
induló török zászlóalj elvonulását is megnézze. Attól felt, 
hogy valamelyik török katona rá talál lőni. 

A török « veres hold)) (ugyanaz, aminálunk a veres- 
kereszt) igazgatója X. X. basa, keresztény születésű orvos, 
éjjel-nappal ott volt a pályafönél, s az ezerével érkező 
nyomorultakat rendre vizsgáltatta, kinek milyen betegsége 
volt, a szerint küldte a megfelelő kórházba ; a könnyebb 
sérülteket, lábbadozókat elosztotta magán házakhoz, a 
kiknek a sebe azonban már olyan veszélyes stádiumban 
volt, hogy az életet fenyegette, azokat ott mindjárt a 
pályafő helyiségeiben operáltatta. 

Egyszer egy óriási alakot lát leszállni a waggonból. 
Redif volt, az első tartalékosok közül, kik a Sipkaszoros- 
nál oly vitézül harczoltak. 

Az igazgató maga vizsgálta meg a feltűnő daliás alakot 

s úgy találta, hogy annak a jobb karján olyan lövés-seb 
van, mely csontot zúzott, s az elhanyagolás miatt már 
üszkösödve van. 

— Atyámfia, — monda a redifnek — a te karodat le 
kell vágni rögtön, külömben meghalsz. 

— Ha te mondod, uram, akkor meg kell lenni, szólt a 
dalia. Vágjátok hát le. 

— Ne félj. Fájdalom nélkül esik meg. Valami szeít 
felszívsz, s attól elalszol ; nem érzed, a mi veled tör- 
ténik. 

— Nem, uram. Nem szívok fel semmit. Látni akarom, 
mi történik a testemmel. Mikor alszom, akkor Allah 
vigyáz rám, akkor nem nyúlhat hozzám senki. 

— No hát legyen úgy, a hogy kívánod. 

— Csak arra kérlek, hogy ha jót akarsz velem tenni, 
adj egy szivart. 

Az igazgató oda adta neki a szivart, a redif rágyújtott, 
s szítta hideg vérrel. 

Bizony pedig egy karnak a lecsonkítása fájdalmas 
műtét, könyhuUatás nélkül senki sem nézheti azt el, hogy 
fosztják meg a munkabíró s fegyverhordó jobb karjától. 

A redif a szivarnak felét elszítta, felét összerágta, mire 
a bekötözéssel elkészültek az orvosok. Akkor azt monda 
az orvosnak : 

— Látom, hogy jó ember vagy; javát akarod a 
szegénynek. Hanem már most adj még egy második 
szivart is. 

— Adok szívesen, édes atyámfia. 

— Csak azért kérem ám, hogy még egy másik sebet 
is hoztam magammal, azt is vizsgáld meg. Itt van a 
czombomon. 

Az igazgató akkor vette csak észre, hogy a redif sántit. 
A megvizsgált lövés-seb a czombon épen olyan élet- 
veszélyes minőségű volt, mint a másik. 

— Édes atyámfia, neked a ballábszáradat is el kell 
vágnunk. 

11* 

— Hisz akkor egész koldus leszek. 

— A miatt ne legyen gondod. A koldusok megélnek. 
Azoknak az egész világ adósa: megfizet. Ha a lábadat 
nem hagyod levágni, meghalsz. 

A redif nagyot sóhajtott. 

— Allah akarta igy, legyen meg. 

És ismét nem engedte magát elaltatni ; látni akarta, 
mi történik vele? Vére omlott, könye csorgott, de a szivar 
nem aludt ki a szájában. 

A második műtét is végre lett hajtva szerencsésen. 

Mikor készen voltak az egészszel, az orvos azt monda 
a hősnek : 

— Most el fognak vinni a kórházba; ott én minden- 
nap meglátogatlak, míg egészen meggyógyulsz, s azután 
is lesz rád gondom. 

— Köszönöm uram — szólt a csonka vitéz. — Látom, 
hogy jó úr vagy, jót is tettél velem. Nem mondom, hogy 
Allah fizesse meg, mert az neked nem lenne jó. En majd 
csak megélek, ha életben maradok. De hát mi vagyok én? 
Egy porszem ! Egy fűszál ! Ki törődik én velem? Hanem 
mondok egy szót. 

S arra ez a megcsonkított dalia felállt arra a meg- 
maradt fél lábára, felemelte az égre azt az épen maradt 
fél karját, s fanatikus lelkesedéssel kiálta fel : 

«Azt mondom, hogy éljen a padisahl» 



A padisah pedig ott ült a háremében a rózsavizek 
szökőkútja mögött, s magyaráztatta magának a kedvencz 
kadinájával a « Journal amusant»> illustrált bohóságait. 



TOROK POÉZIS. 



I. AZ OROK HARCZ. 



Ketten találkoztak a mezőn : a muzulmán és a gyaur. 

A muzulmán igaz hősök sarjadóka, kinek atyái kalifák 
és nagyvezérek voltak, a próféta családjából származva 
le egyenesen, kinek kertjeiben rózsák és cziprusok közt 
sétálnak kelet szép hölgyei, kiknek homlokát más szem 
nem érinté, mint a férj és a nap szeme. 

A gyaur koldus ivadék, koldus volt apja, anyja, egész 
nemzetsége, ki soha életében jól nem lakott, s egész haza- 
földén nem találna semmit, a mit megkivánjon. 

Mi hozta a gyaurt a harczba ? Az éhség ! 

Mi hozta a csatába a muzuhnánt ? A dicsvágy ! 

Kenyér kellett a gyaurnak és hús; olcsó arany, ezüst; 
kopott ruha helyébe új, tarló helyett jó legelő ; a muzul- 
mánnak volt mindene: gyümölcse zamatos, virága illatos, 
ruhája hímezett, országa viruló, kedvese gyönyörű ; csak 
egy zöld levél kellett még neki; egy zöld babérlevél; 
azért jött el a csatamezőre, azért kereste fel ellenét, a 
moszkót. 

Moszkó harczos, ozmán vitéz egyedül találkoztak a ró- 
nán. Senki sem volt tanujok, egyedül a vándor madarak, 
mik lekiáltottak reájok az égből búsan, midőn elrepültek 
fölöttük, és a lengő szellő, mely átkaikat felfogta, és 
viharrá lett tőlük. 

Az oroszlán és a tigris, ha találkoznak a pusztában, 
így törnek azok egymásra. 

Nem fáj a seb azon perczben, melyben azt adják, 
veszik ; igaz vitéz nem érzi azt, hogy szivéből kifoly a 
vér, hogy hull köröskörül róla a sok piros gyöngycsepp 
a földre, mintha rózsalevelek hullanának a fáról, mikor 
azt a szél paskolja. 

A lóról lehullott egyszerre a két harczos férfi, a két 
megriadt paripa elszáguldott erre-arra, ők ketten marad- 
tak együtt, tört fegyverek markolatai kezeikben. 

Még egy lélekzet volt a moszkó mellében, még egy 
mozdulat volt az ozmán karjában, oda vonszolták magu- 
kat egymás közelébe; az ozmán lenyomta kezével a 
gyaur szemeit, hogy ne lássa az a napot és az eget 
halála perczében; a gyaur fogait merité a muzulmán 
testébe, hogy végső csepp vérét ne a föld igya meg, 
hanem ő. 

Még órák múlva is, midőn minden nesz elült a tájon, 
s egyedül járt a borongó szél a rónán, egy-egy mozdulás- 
sal megrándult a halottak hűlt tagja, mint a ki álmodik 
s meg-megrobban reá, mint a megölt kígyó, mely ketté 
vágva is vonaglik, míg a nap le nem megy : emitt a fej 
ott a törzsök ; az fulánkot lüktet, szemeit nyitogatja, ez 
farkával csapkod, gyűrűkbe csavarog. 

Azután elcsendesültek lassan. 

Szél befútta őket lágy fehér homokkal, föld benőtte 
őket sűrű zöld bokorral, tavaszszal két halom volt a 
rónán egymás közelében. 

Nőttek a két halomból tövises virágok, — hosszú éles 
tüskék, minden virágtalan a moszkó hamvából ; — piros 
rózsabokrok a muzulmán sirján; s naponta éjente, ha 
délről, északról jött süvöltve a szél, a két ellenséges bokor 
úgy harczolt egymással, úgy szaggatták egymást éles tö- 
visekkel, tépett leveleik, lefacsart gallyaik csak úgy repül- 
tek a szélben, a zúgó viharban. 

S mikor meleg délben kisütött a napfény, mélyen 
átmelegítve a földet, és a mi a füvek gyökerei alatt lakik, 
akkor a két sirból, mint egy ösztönszóra, harczvágyó 

rovarok jöttek elő : — sötét rút bogarak a moszkó sír- 
jából, — aranyos szárnyuak a muzi^lmánéból ; — azok 
is harczoltak, verekedtek ottan késő alkonyatig, a mig 
visszatértek újra poraikba. 

S ha gonosz napokon délről és északról száguldó viha- 
rok találkozót adtak egymásnak a rónán, s összecsapva 
ott a két porló sir fölött, összeölelkeztek, átkozott forgóvá 
támadva egymástól, mely fákat kiszakgat és felkap az 
égbe: hah! a két elhamvadt hős sirjának pora hogy indult 
e harcznak, porszem porszem ellen; a legkisebb atom 
ellenére ismert és még por képében is folytatta a tusát, 
a mit itt elkezdett ! . . . 

. . . Csak lelkeik nem harczolhattak egymással a túl- 
világon. 

A muzulmán lelke felszállt a paradicsomba, a hetedik 
égbe. 

A gyaur lelke elment másfelé. 

És ez Mahomedtől — kinek neve áldva legyen — rosz- 
szul van intézve : hogy moszkó és ozmán ott össze nem 
jöhettek. 

Mire való annyi hős odafenn, ha ellenség nincsen ? 

Mit csinálhatnak ők odafenn harcz nélkül ? Mit ér a 
paradicsom, ha nincs benn dicsőség ? 



II. AZ ELSŐ HABANGSZÓ SZTAMBÜLBAN. 

Ha kérdezik tőled, milyenek a dzsinek? könnyű rá 
felelned. 

Eövid veres haj borítja koponyájukat, ellenkezően az 
igaz hivőkkel, kiknél a fő szép simára van borotválva. 
Ellenben a szakáll és bajusz le van koppasztva arczukról, 
az oly díszes szakáll és bajusz ! Viselnek szűk feszes 
ruhát, mit Allah büntetésül szabott rájuk, kemény örvet, 
mely állukat mozdulni ne engedje, s hegyes füleket vá- 
szonból, a mit csúfságból hordanak. 

Beszédük nem szép zengő és nyugodt, miként a hivők 
szavai, hanem olyan, a mely kínnal jön ki a szájból, s 
facsarja a nyelvet. Nyilván ez is büntetésül van reájuk 
mérve Allahtól. 

Italuk Bem olyan mint a mienk ; nem tiszta hűs víz, 
hanem pokolbeli égető nedv, mely lángolva ömlik alá a 
belekbe. Allah a kínzást mérte rájuk gonoszságaikért. 
Legyen áldva az, a ki egyedül Ítélhet. 

Ha még nem láttál ilyen dzsint soha, jere Sztambulba 
és fogsz látni eleget. Ott járnak az utczán fényes nappal, 
hallhatod őket beszélni, és megtépheted ruháidat, kérdezve 
Allahtól : miért van ez ? . . . 

. . . Több száz év előtt, midőn az ozmánok legdicsőbb 
uralkodója meghódítá a büszke Byzanozot, s adott neki 
áldottabb, magasabb nevet, történt, hogy egy napon az 
ulémák vénje Al Faraby, a ki nagy és híres tudós volt, s 
ismerte mindazokat, a mik a föld fölött és a föld alatt 
laknak, összehivatta az imámokat és dervisheket, a kik 
Sztambulban laktak mind, és azt monda nekik : 

— íme a hivők birodalma elfoglalta a hitlenek világ- 
részének sarkát és nagy leend, a míg innen ki nem moz- 
dítják őt. 

— Ám lássátok, hogy most engemet eltemessetek a 
földbe, mert elakarok én utazni innen ama tudás hazájába, 
a hol szinre látni mindent. 

— Visszajövök pedig ötöd nap elmultával, és akkor is- 
mét vegyetek fel a sírból, hogy elmondjam nektek azokat, 
a miket láttam és hallottam. 

Ezt monda, és az imámokkal megmosatva testét, lezá- 
ratva szemeit, elhagyá magát temetni a városon kívül a 
cziprusok ligetébe, arczozal Mekka felé fordulva. 

Öt nap és öt éjjel ott őrködtek sírja mellett a dervisek 
és imámok : ötöd nap felbontották sírját, kiemelek belőle 
a holttestet, megmosták szemeit, arczát, és ime feléledt 
az, a szíve elkezdett dobogni, és szemei felnyíltak, mint 
a ki csak aludt és fölébredt. 

Akkor elmondá az imámoknak, a mi öt napig történt 
vele a túlvilágon. 

Ott járt a hatodik égben, egészen a hetedik ég kapujáig, 
hol az Al Siráth hídja van, a honnan vissza nem lehet 
térni többé. 

A hatodik ég pedig a zsidók paradicsoma : ott ül ezüst 
trónusában az idegen népek prófétája, Szalómon ; akinek 
a földön lakozó minden szellemek szolgálnak, a ki érti a 
madarak nyelvét, s parancsol minden dzsineknek. 

Al Faraby odajárult a bűvész királyhoz, és elmondá 
neki, miért jött? Hogy megtudja, mint lehetne megőrizni 
a szép és hatalmas ozmán birodalmat az enyészettől. 

És ekkor azt monda neki a bölcs király, földig rezegvén 
ezüst szakálla : 

— A mely napon a zsidók meghintik a páskha vérével 
küszöbeiket, az nap a dzsinek, a mik a világot lakják, 
mind összegyülekeznek a Horeb hegyen, egy nagy és mély 
kút öblében, s abban tartózkodnak, míg a hajnalcsillag 
fel nem jő. 

— Te akkor eredj oda a Horeb hegyére, a mély kúthoz. 
Yidd magaddal azt a harangot, mely Sztambulban leg- 
utoljára kongott a szultán bevonulása előtt, s midőn a 
dzsinek mind együtt lesznek ott a mély kútban, fedd be 
őket ama haranggal, s hogy fel ne emelhessék azt valaha, 
pecsételd le a harangot négy oldalról az én pecsétnyomó 
gyűrűmmel. 

— Meghagyd azonban a te utódaidnak és a kalifáknak 
rendben, a kik egymás után fognak következni Omár 
khán trónjára : hogy soha Sztambul falain belől harangot 
ne engedjenek megkondulni, mert ez a hang muzulmánok 
veszedelme ; ezen hangra feltörik a pecsét a horebi kútról 
s kijönnek a dzsinek, szétbomlik az ország. 

Ezt beszélte az imámoknak Al Faraby, és mindenki 
bámulatára most is ott volt balkezének mutatóujján a 
gyűrű, a mit Szalómon adott neki a hatodik égben. 
Pedig ott őrzék őt az imámok éjjel és nappal. 

A bölcs ulóma úgy tőn, a hogy parancsoltatott neki. 
Elment a Hóreb hegyére, a Sztambulból vitt haranggal 
lezáa:ta a mély kutat, midőn legjobban zúgtak abban az 
összeszorult dzsinek, s akkor lepecsételé őket mind a négy 
oldalról feltörhetlen erejű pecséttel. 

Ismét visszajött azután, ismét eltemetteté magát, hogy 
Szalómonnak vissza vigye a szent gyűrűt. Öt nap újra 
virasztottak sírja mellett, s midőn másodszor felbonták 
az üreget, melyben feküdt, újra életre tért az uléma. 
Csak a gyűrű hiányzott ujjáról, mely az alatt tűnt el on- 
nan, míg ő a sírban feküvék. 

És azután még elélt Al Faraby húsz évig és két hó- 
napig. (Áldassék az, a ki örökkön él !) Akkor halt meg és 
bizonyosan átment az Al Siráth hídján, mert vissza nem 
téré többet. 

Azóta pedig sok száz esztendő lejárt. Avagy hány biro- 
dalom van a gyaurok földén, mely meg ne bomlott volna 
az alatt? Azt csak azok tudnák megmondani, kiknek ily 
hasztalanságokra is van gondjuk. 

Sztambulban nem volt harangszó mind ez ideig. 

Az ulémák, a kalifák megörzék jól a hagyományt, s nem 
engedték ez érczeket megszólalni fejük fölött. 

Közeledik pedig az idők teljessége reánk. 

íme születik az omárok vánkosain egy padisah, a ki 
hasonló akar lenni a gyaurok fejedelmeihez, ki velük 
enyeleg, hozzájok folyamodik, velük öltözködik, nyelvü- 
ket beszéli és elfordul atyái sírjától. 

A padisah megengedé, hogy a hitetlenek építsenek tor- 
nyokat maguknak Sztambul városában és harangokat 
húzzanak fel azokba. 

Hallgassátok, mit beszélnek e harangok ! 

— Romlik bomlik ozmán ország ! hullong, ődöng rendje 
rangja. Hajdan félték, mostan szánják. Omár harcza bo- 
lond kaland. A múltak híre balga hang ! . . . Bilim, 
balam ! ! . . . 

A dzsinek elszabadultak ! 



KULOMBOZO ELETIRASOK. 



Lord X. ó-angol család sarjadéka, mélynek minden 
tagja históriai nevet vivott ki magának. 

Ősei mind hírneves arisztokraták, kiket nem onnan 
ismer a közönség csupán, hogy lovaikkal kis gyermekeket 
gázoltattak el, hanem pártfogói voltak a hazai iparnak, 
művészetnek, tudománynak : jó katonák, bölcs státus fér- 
fiak. 

Lord X. maga is méltó utóda őseinek. 

Fiatalsága tudományos előkészületekben folyt el, férfi 
korát a csatatéren tölte, egyik karját ott temették el 
Waterloo alatt. 

Azután is híven szolgálta hazáját, minden intézmény, 
melynek virulása nemzetére fényt, hatalmat, gazdagságot 
hozott, benne önzetlen pártfogójára talált. 

Férfi korában megnősült ; erényes, szilárd volt szerel- 
mében, derék fiakat és leányokat nevelt hazájának. 

Idő haladtával bölcs tapasztalatait hozta a közügyek 
oltárára, mint követ a küludvaroknál eszesen, bölcsen 
tartá fenn nemzete tekintélyét. 

Az országteremben a szabadéi vűség bajnoka volt, a 
nép ügyeiért küzdött, örömét találta a gyors és hatalmas 
fejlődésben. 

A közéletben szegények gyámola, ügyefogyottak védője, 
ifjak példaképe volt. 

Midőn kiütött a nagy nemzeti harcz Anglia és Orosz- 

ország között, ő is elhozta a csatatérre azt a félkarját és 
azokat az ősz haj fürtéit, hogy még egyszer viselhesse raj- 
tok nemzete nehéz napjait. 

Egy fia szeme láttára esett el az almai csatatéren, 
másik karja közt halt meg kholeráhan. A harmadikat is 
odahivatta magához. 

Mint öreg tapasztalt katonára egy lovas csapat vezény- 
letét bizták. Egy emlékezetes ütközetben félreértett parancs 
miatt vakmerő támadást tett az ellenfélre, a roham becsü- 
letére vált mint katonának, hármas kereszttűz között 
törte át az ellenség gyalog sorait, elfoglalta tűztelepeit, 
ágyúit beszegezte ; hanem a szép lovas csapat, a britt 
sereg virágának kétharmada odaveszett, maga a derék 
lord is három nehéz sebet kapott, azokban becsülettel 
meg is halt. 

Es a midőn meghalt, a britt közvélemény oda állt 
sírja szélére, s Ítéletet mondott fölötte. 

Elmondá egj^ hogy ámbár nagy ember volt, ámbár 
free-tader volt, és jó katona, és nagy státusférfi, de sereg- 
vezényléshez nem értett semmit; fiatal korában talán jó 
kapitány lehetett, de a háború több egypáradé manoevre- 
nél. Kárhoztatja, hogy miért vállal többet, mint a mit 
megbír. 

A másik összecsapta kezeit, s jajgatva panaszlá, hogy 
ime egyetlen ember vakmerősége miatt mennyi derék 
britt alattvaló veszté el életét, a kik ha Bright quaekkerei 
lettek volna, még most is portért ihatnának; ez már 
Lord X-t őrjöngő daemoniakusnak mondja, ki hogy itthon 
felelősségre ne vonathassék, azt a malitiát követte el, 
hogy maga is elesett. 

Harmadik szeretné tudni, hogy vájjon mi érdemei 
voltak Lord X-nek, a miért ily fontos állomás bízatott reá, 
miért kellett őt a kandalló mellől a köszvényes lábzsacskó- 
ból elővonni, fél kezével, fél eszével, öreg ember létére ? 

A negyedik már meg is mondja, hogy mi érdemei 
voltak erre ? egyik leányát a hadügyészség titkárja bírja 

nőül; az anyja pedig született Lady Z. a külügyér unoka- 
huga, stb. 

Az ötödik még tovább megy ; kimondja rá egyenesen, 
hogy áruló, hogy egész élete kemény kritika alá vehető : 
mint ifjú könnyelmű volt, mint státusférfi makacs, büszke 
tory, mint követ tapintatlan ; Aberdeen azért engedte őt 
a harczba menni, hogy ez is egy eszköze legyen a had- 
viselés fonákságaiban ; hogy elveszett, egyenesen Isten 
büntetése rajta. 

Végre a karikatur lapok furcsa gúny és torzképei fejez- 
ték be a halotti beszédet, a hol fél kezű és fél fejű embe- 
rek nyargalnak lóháton kerített sánczoknak. 

11. 

Gróf Y. szinte régi hatalmas család ivadéka Magyar- 
országról. Az ő ősei is mind históriai nevű férfiak, kik 
a hírnevet kereső minden pályán meghozták a babérokat 
hazájuk számára ; ott függnek koszorúik a hosszú ősrégi 
családfa ágain, mint borostyán, mint cser és olajág, vagy 
gabonafüzér és pálma, a hős, a költő, a hadvezér, a béke- 
szerző, a gazdagító, a diadalmaskodó jelvényei ; a nemes 
gróf családjának utolsó ivadéka, az ő számára maradt ág 
sem leend koszorúzatlan, arra is jut, ha egyéb nem, egy 
pár kamélia bouquet Pepita da Olivától. 

Gróf Y. fiatalságában nem tanult semmi tudományt, 
szépen felnőtt a nélkül is: mikor teljes korúvá lett, akkor 
kiment külföldre és elfelejtett magyarul, még a nevét is 
megfordítva írta, elől a keresztnevet, hátul a családjáét, 
mintha nem elébb lett volna gróf Y. és csak azután har- 
madnapra Nepomuk János. 

Sok időt élt ő is ; hanem büszkén elmondhatja magá- 
ról, hogy soha nem szolgált senkinek, sem Istennek, sem 
hazának, sem emberiségnek. 

Jószágain elpusztultak templomok és iskolák, meg- 
szaporodtak ellenben az uzsorások és pálinkaboltok. 

Ott, a hol az ország ügyeiről tanácskoztak, késő vénsé- 
geig nem ült, csupán a homburgí és badeni játékházak- 
nál szokott, mint rendkívüli követ, működni hazája érde- 
kében. 

Gyönyörű szép birtoka volt a hazában, egy nap foga- 
dásból sem lovagolhatott volna egyik végétől a másikig ; 
az összes hazai intézményeknek mind együtt nincs annyi 
alaptőkéje, mint neki egy évi jövedelme volt : ezt a szép 
javadalmat gróf Y. úgy elpazarlá az utolsó zsellértelekig, 
hogy midőn ötven éves volt, már jövedelmeit más kezelte, 
a nélkül, hogy valami hazai intézmény egy fillérét látta 
volna. 

Ez az ötvenes szám gonosz szám, az ember huszonnégy 
éves korában azt hiszi, hogy jól osztotta fel vagyonát ós 
idejét, ha ötven éves korára mind a kettőt elpazarlá: s 
ime előjönnek a fehér hajak, s mikor az embernek már 
nincs kedve élni, és pénze élhetni, akkor még előtte áll ki 
tudja milyen hosszú szánom-bánom idő. 

A fehér hajakat még csak el lehet takarni egy ideig az 
álhajjal, a pénztelenséget a hitellel : a nemes grófot ez a 
két szomorú jó barát haza üldözé a jó Magyarországba. 

Itt ugyan nem voltak sem Steeplechasek, sem híres 
ballettánczosok, de volt helyettök országgyűlés ; s ha 
egyéb nincs, ez is jó mulatság. 

Ott gróf Y. a bal oldalra ült, mert a jobb oldalon mit 
konzervált volna ? tartott is egy beszédet, melyről nem 
lehetett megtudni, hogy micsoda nyelven volt elmondva, 
hanem azután kijött az nyomtatásban, s ezért a derék 
grófot szabadelvű férfiúnak nevezték. 

Titkárjával íratott hatalmas felszólításokat a nemzet- 
hez, hogy adakozzunk a nagy nemzeti czélokra, a közintéz- 
vényekre ; ő maga nem adott semmit : ezért a derék urat 
nagy hazafinak nevezték. 

Azt is megtette, hogy fél esztendeig eljárt a más páho- 
lyába, ezt a rossz magyar operát hallgatni, a mi elég szép 
áldozat volt tőle, s nem is valami csekély ok miatt maradt 

ki, hanem azért, mert ez a canaíUe von Scbauspíelern und 
Schauspielerinnen szinte ott ül egy sorban a többi úri 
renddel : az ember a páholyokban nem tudja őket meg- 
külömböztetni a komteszek és baroneszektől. Ez derogált 
neki, a miért a derék urat nagyon elegáns gavallérnak 
nevezték. 

A nős életet nem sokra becsülte, az embernek íiem az 
a rendeltetése, hogy gyermekeket neveljen a nyakára és 
saját örömeit kevesítse általuk; sem pedig, hogy mene- 
külhetlen különczhöz kösse magát holtig, midőn az egész 
világon válogathat magának virágot ; mely nézetért a ne- 
mes grófot igen okos embernek nevezték. 

Mikor aztán odajutott ez érdemes úr, hogy egészen 
tisztában állott a világban, mikor tudniillik épen két annyi 
volt a jószágain fekvő adósság, mint azoknak értéke, mi- 
kor már a harmadik meghosszabbítás határideje közelgett 
legfenyegetőbb váltóival, akkor egy szép reggel szokása 
ellenére tíz óra előtt felkelt, elhivatta a fodrászt, parókáját 
felsüttette, megfőzette a theáját, megevett mellé két híg 
tojást, meggyújtott egy valódi Havannah szivart, azt ki- 
szívta kétharmadáig, azután megkefélte a fogait, a szem- 
öldökét kiviaszkolta, tükröt tett maga elé, s a tükörből 
szépen szíven keresztül lőtte magát. 

Es a midőn ily nemesül bevégzé számadásait az élettel, 
a magyar közvélemény rend viselői megjelentek ravatala 
körül és elmondák: «hogy gróf Y. a geniális férfiú meg- 
halt, a vitézlő, szabadelvű hazafi, a daliás lovag megtért 
az ő őseihez. A világfájdalom, a nemesebb kebel vágyai- 
nak meghiúsultán elfonyadt remények, az emberiség 
jobb jövője fölötti kétségbeesés megtörték a nemes férfi 
szivét. » 

— Élte legvirulóbb szakában, épen akkor, midőn már 
csak hogy el akarta kezdeni nemes tetteinek sorozatát, 
döntó ki ez oszlopát a hazának egy eléggé meg nem sirat- 
ható balvégzet. 

— Mennyi jövendő nagyság, milyen szép munkásság 

reménye szállt vele a kora sírba, mely nagyratörekvö, de 
örök akadályokra találó szellemének egyedül volt képes 
nyújtani vigasztalást. 



Oh nagy emberek, ne menjetek Angliába születni ; jer- 
tek mi hozzánk I 



ODA FENT ES ODA ALANT. 

(Kitépett lapok két színésznő naplójából.^ 



I. 



Pest, 185 



. . . nem lehet tovább kiállani! ... Az egész kétheti 
repertoir ismét úgy van elkészítve, hogy e^y főszerepnél 
többet nem játszom benne : és az is egy bérletszünet és 
egy jutalomjáték közé esik ... Ez kiszámítás! Oh az em- 
berek oly gonoszak itt a színház körül: minden jó szere- 
pemet a nyárra fogják szorítani, a mikor már nincs közön- 
ség ; hogy így bizonyítsanak ellenem. Szerencsére van- 
nak, kik e világos cselszövényeket keresztüllátják, s 
reménylem, hogy X. X. nem mulasztandja el az unalmas 
szebasztopoli háborútól annyi tért elszakasztani lapjában, 
mennyi egy üld(")zött művésznő közérdekeinek kivívására 
szükséges, s ez bizonyosan jobban érdeklendi az olvasó 
közönséget holmi háborúi tudósításoknál. Hadd tudja 
meg a világ, hogy nekünk is van háborúnk, nem csak a 
töröknek, s nem csak Krimiában esnek el az emberek, 
hanem mi nálunk is: igaz ugyan, hogy itt megint fel- 
kelnek . . . 

. . . ma valaki az előadásra virágokat küldött számomra; 
sejtem, hogy kicsoda ? Midőn haza tértem szállásomra, 
egész departementom egy virágos kertté volt átalakítva . . . 
Milyen gyöngéd figyelem. A kellemes meglepetés dzerzője 

szerényen eltitkolá magát: de énnekem sikerülni fog ne- 
vét kitudnom. Egy új ruhát igéi-tem 8zobaleányöí[in«*ik, ha 
utána jár . . . Ah, ha gróf Z. volna ! . . . 

... a virágárus megmondta szobaleányomnak a teg- 
napi virágküldő nevét : egy fiatal hivatalnok, ki egy 
negyedévi fizetését költötte el e virágokra . . . Minő vak- 
merőség ! Nagyon rosszul látszik ismerni elveim szil'árd- 
ságát . . . 

. . . Ma háromszor is keresett az igazgató. Megmond- 
tam szobaleányomnak, hogy csak akkor ereszszék be, ha 
harmadszor keres. Haragszom rá. Ne is szóljon, tudom 
hogy miért jön: mondám neki, azt kivánja, hogy azt a 
gyűlöletes szerepet eljátszszam. Nem fogom tenni. Tudom, 
hogy vannak a szinháznak törvényei, de azt is tudom, 
hogy vannak nélkülözhetlen művészei, a kiknek a kedve- 
ért kivételeket szokás tenni. Nem játszom, nem játszha- 
tom azt a szerepet. Egy nőt, kit a színpadon megvetnek, 
kit kigúnyolnak. Soha. Inkább felbontom a szerződésemet ; 
valahányszor rágondolok, megbetegszem bele, s betegen 
csak nem játszhatom. Adják másnak: én csak nem játsz- 
hatom oly nőt, a kinek, a darab végén már 16 esztendős 
fia van ... Az igazgató kénytelen volt okaimat helyeselni. 
A szerepet visszavette és bocsánatot kért . . . 

. . . egészen magamon kívül hagytam el a mai előadást. 
Azt a gyűlöletes szerepet csakugyan másnak adták. 
Vetólytársnőm csupa daczból elfogadta. Természetesen az 
ő pártja jól működött ; midőn kilépett, tapsokkal fogadták, 
s azután is minden szavát megéljenezték. Könnyű volt így, 
mert rosszul fogta fel a szerepet. a kigúnyolt nőből egy 
szenvedő alakot csinált, hogy részvétet gerjeszszen. így 
könnyű a hatást vadászni. A közönség bele volt bolon- 
dulva ebbe a szerepbe. Oh milyen értetlen nép ez a közön- 
ség ! Azért is vissza fogom követelni ezt a szerepet. Majd 

adni ... 

. . . nem értem ezt a dolgot : ma egészen hatástalanul 
múlt el az előadás, pedig tudta a közönség, hogy azt a 
szerepet ma én játszom ; alig kongott egy-két ember a 
színházban, s a karzat csaknem üres volt. Érdemes itt 
művésznőnek lenni ! Azért fárad az ember egész életén 
keresztül, azért áldoi^za fel éjeit, nappalait, hogy azután 
tizenkét embernek játsi. szék ! Oh! inkább lerxüék Vámos- 
Pércsen, vagy Eácz-BecB^.'n primadonra, mint üt: ott leg- 
alább lelkesült közönség értene meg szavaimat, míg itt 
csak a kritikus a rendes Fzínházjáró ... 

. . . látott az em] er ily tengeri szörnyetegeket, mint 
ezek a színházi referensek ! Még összehasonlításokat tesz- 
nek köztem és az elébbi szereplő között : az egyil lap oly 
orczátlan, hogy még jobbnak találja azt, mint engemet, s 
tanácsokat ad nekem ! én nekem ! Kedvem volna ellen- 
bírálatot írni reájok. De érdemesek-e ? nem minden em- 
ber kaczagja-e, a mit ők mondanak . . ? Felfogadtam, hogy 
mától fogva több magyar lapot el nem olvasok soha . . . 

. . . Ma tökéletes diadalmamat ültem. Soha ily tömött 
színházat nem láttam, mint mai jutalomjátékom alatt. Volt 
benn ötszáz huszonhat forint. Ezt még a játék alatt meg- 
kérdeztettem a pénzszedőtől. Kilépésemkor özönlött lábaim- 
hoz a koszorú, a taps nem akart szűnni, valódi virágzápor 
volt taps mennydörgéssel (milyen naiv gondolat, méltó volna, 
hogy ki legyen lapban nyomtatva, ha volna oly lap, mely 
méltó volna, hogy belenyomasRÚk). Felvonás közben egy 
becses ajándékot is kaptam a nagy közönség részéről: 
megér kétszáz forintot. Most itthon vagyok ennyi d iadal 
után, körülem virágok és koszorúk halmaza, fülemben 
még az elhangzott tapsok viharja cseng. Es lelkem leiül 
elsötétül, ha rágondolok, hogy hát mi ez mindössze is ? 

Ez hát a művészet netovábbja nálunk ? Egy ruháskosár 
koszorú és, egy bagatelle, mely kétszáz forintot ér? A. mel- 
lett rongyos százötven forint havi fizetés. Midőn egy Ra- 
chél jutalomjátéka van, a gyöngyfüzérek omlanak igy 
lábaihoz, s ezíeket érő gyémántokkal tisztelik őt meg 
berezegek és lordok, pedig százötvenezer frank fizetése 
van mellette, s két fogatot is tart. Olyan kedvem volna 
kihányni az ablakon mind ezt a sok koszorút, és a szín- 
padi ruhákat és a szerepeket utána és elmenni kapálni . . . 

. . . ma végig olvastam valamennyi lapot; hogy hízel- 
kednek, hogy iparkodnak hódolatukat kifejezni irántam. 
Szegények. Ha tudnák, hogy én soha sem szoktam őket 
olvasni ... 

. . . ma nagy vitám volt a rendezővel : ő azt állította, 
hogy a mai darabhoz XIV. Lajos korából való öltözet kell; 
de én bebizonyítottam neki, hogy ahhoz a renaissance 
korábóli viselet szükségeltetik, s már azt el is készíttettem : 
természetesen nekem volt igazam . . . 

. . . asztalomon tizenkét jegy hever, csupa megtisztelő 
meghívások ugyanazon napra, előkelő delnők tánczesté- 
lyei, nyilvános vigalmak, hangversenyek, melyiket boldo- 
gítsam a sok közül ? kénytelen vagyok sorsot húzni : egy 
hangverseny, egy estély, egy tánczvigalom egy napra elég 
lesz . . . 

. . . nagy beteg vagyok. Ezer okom van rá. Az öltözö- 
szobal.^an kétszer rám nyitották az ajtót, bizonyosan 
kercsztülhültem. Meg is boszantottak, későn húzták fej 
az előfüggönyt, midőn harmadszor kihivattam. A hang- 
versenyen elfoglalták a helyemet, s az estélyen zöld ru- 
hám kéknek tetszett. Mindjárt éreztem, hogy nagy bajom 
lesz. Kénytelen vagyok az ágyat őrzeni s csak annyi erőm 
van, hogy ezt a naplót megírhatom. Az az egy vígasztala- 

som van mégis, hogy betegségem felforgatta a játékren- 
det, van nagy zavar : legalább most erezik, hogy mennyire 
nem lehetnek el nálam nélkül. Korán reggel kétségbeesve 
jött hozzám annak az eredeti darabnak az irója, a mit 
holnap után kellene adni, s hüledezve rebeg'é, hogy csak 
reám várt a darabjával: elhalasztássá- e ? Csak adassa 
galambom nálam nélkül, mert kijut az időből, a május 
rossz hónap, ne várjon rám. Az orvos itt volt. Komolyan 
aggódni látszik állapotom fölött. Kiváncsi voltam belepil- 
lantani a recipébe, melyet számomra irt, flaquai destilla- 
tfe unc. duo. sachari albi dr. sechs. rad. liquiritia sem. 
duo,)) Ez a rövidség engem nagyon aggódtat. Gsak valami 
heroikus kúrát ne .használna ellenemben. Az a sachari 
albi valami hirtelen hatású gyógyszer lehet. Pedig mond- 
tam neki, hogy csak engedjen időt a betegségnek, de ezek 
a színházi orvosok mind olyanok : azt akarnák, hogy az 
ember mindjárt meggyógyuljon ; más orvos annak örül, 
ha soká beteg az ember. Csak legalább négy napig ne en- 
gedne felkelni. 

II. 

Eácz-Becse. 

. . . nem lehet tovább kiállani ! . . . minden nap játszom, 
minden nap új szerepet adnak, néha kettőt-hármat is, a 
mikor csak egy szerepem van, aktor időközben súgnom 
kell. Micsoda előadások ! Ha valaha Pesten megtudnák, 
nem hinnék el, hogy az egész társaságban csak egy férfi 
van, az igazgató, a többi mind némber, azokat öltöztetik 
fel férfiaknak, bajuszszal, szakállal, s azok játszszák a hősö- 
ket és szerelmeseket. Az embernek a szeme ég ki ily mű- 
vészet fölött. Ma a Szökött Katonában én játszottam Ger- 
gely kovácsot, mert csak én tudok énekelni, kétszer 
elbuktam a hegyes csizmákban, a mikhez nem vagyok 
szokva, s a közönség úgy röhögött. Gyakran felhangzik 
egy-egy kofa kritikája a játék alatt : ni a szemtelenek ! . . . 

... ma a játék után egy részeg auhancz erőnek erejével 
be akart törni szállásomra, s hogy bezárkóztam előle, be- 
hajította az ablakot. Valami előkelő ember fiának kellett 
lenni, mert a bakterok nem merték elfogni. Egész éjjel 
nem mertem elalunni. . . 

... A tegnapi garázda fiú anyja megtudva kiállott aggo- 
dalmaimat, engesztelésül egy tál kocsonyát s egy kulacs 
bort küldött. Az Isten áldja meg érte. De régen ettem egy 
napra eleget. Megizentem neki, hogy a fiát ne bántsa 
miattam ... 

... az igazgatónk mind elkártyázta a társaság pénzét, 
háromszor is voltunk rajta, mig megkaphattuk, hogy 
adjon legalább annyit, a mennyiből kenyeret vehessünk. 
Azt mondta, hogy ha békét nem hagyunk neki, elkártyázza 
még a ruhatárt is, s akkor igazán éhen halhatunk. Nincs 
más mód, mint újra játszani . . . 

. . . meguntak már itt bennünket, s az volna jó, hogy ha 
egyszer kivernének, de sőt inkább nem eresztenek : min- 
denikünk odáig van adóssággal a városban, lehetetlen 
tovább mennünk, ha pedig itt maradunk, lehetetlen el 
nem vesznünk ; a mi darabjaink vannak, azokat már mind 
ismeri a közönség, s kétszer egy darabba nem jő. Mi az- 
után előveszszük a régieket, uj czimeket adunk nekik, a 
személyek neveit elforgatjuk ; így hozzuk színre. A közön- 
ség azután fütyöl és rothadt almával hajigál, mikor látja, 
hogy rászedtük. Milyen boldogság az emberre nézve, hogy 
ha nem tudja magát szégyenleni ... 

. . . ma nagyon rakonczátlan nép volt a színházban, 
vidékről jöttek disznóhajtsárok, igaz hogy ezüst húszasok- 
kal fizettek, de az is igaz, hogy felét azoknak eldugta az 
igazgató, mire hozzájutottunk. Don Caesart kellett volna 
előadnunk, de nem engedték végig játszani, nagyon unal- 

mas volt nekik felkiabáltak, hogy énekeljünk valamit, 
azután énekeltünk nekik magyar és ráez népdalokat, egy 
.öreg rácz, látva, hogy nincs bassista köztünk, kisegített 
bennünket, és közénk énekelt, a többi meg ütötte bottal a 
taktust a pajta oldalán, azután bort hozattak és itattak 
bennünket, utoljára kidobtak mindnyájunkat az ajtón . . . 

. . . Ismét férfit kellett játszanom, a pajkos közönség 
csak azért tízszer egymásután előhitt, hogy zavaromban 
gyönyörködjék, utoljára sírva fakadtam. Még most is 
sírok ! Oh ! inkább lennék Pesten az utolsó kardalnokné, 
ott legalább ha magamat megbecsültem, megbecsülne 
más is . . . 

. . . Egy újság akadt a kezembe, hogy megdöbbentem, 
midőn a vidéki rovat alatt Rácz- Becse nevét láttam ra- 
gyogni. Jaj nekünk, ha ez bennünket megemlít. Szív- 
dobogva olvastam végig. Hála Istennek, csupa kukoricza 
és repczéről volt szó, minket meg sem említ benne. Milyen 
jó ember ez a becsei levelező, hogy elmellözött bennünket, 
az Isten áldja meg érte ... 

... ma lett volna jutalom-játékom, erre számítottam, 
hogy majd ebből kifizetem minden adóságomat, s tovább 
megyek innen, tán ruháimat is kiválthatom. Szerencsét- 
lenségemre valami városi előkelő urnák nevenapja volt 
ma, a közönség odacsődült s a színház üresen maradt. 
Ennek a reménységemnek is vége. Az igazgató deficit 
fejében lehúzott tőlem két forintot. A jövő héten házról- 
házra kell orczátlankodnom, ha azt nem akarom, hogy 
éhen háljak. Bárcsak a kukoriczafosztás s a disznótorok 
ideje itt volna. 



. . . Szállásomból régen kivertek volna, mert nem bírom 
fizetni, ha gazdasszonyom, egy vén rácz kufárné, el nem 
hinné, a mit minden nap mesélek neki, hogy az én apám 

egy gazdag földesúr, a ki majd eljön értem, s kivált 
innen, és azokat, a kik velem jót tettek, megjutalmazza. 
Mindennap új hazugságot kell kigondolnom számára. 
Oh ! hogy irigylem ezt a napszámosnőt, a ki itt a kertben 
dolgozik naponként tíz garasért, hogy szeretnék vele egy 
este összebeszélni, daróczot kötni fejemre és elmenni 
kapálni . . . 

. . . utolsó darab öltönyemet ma adtam zálogba, estére 
nem tudom, hogy kitől kérjek kölcsön egy tarka viganót, 
a miben eljátszszam Erzsébet királynét. A kik itt elmentek 
az ablakom alatt, el nem tudják gondolni, megbolondul- 
tam-e, hogy olyan nagyokat kaczagok magamban ? . . . 

• . . Sokáig tartottam magam t, most egyszerre oda lett 
minden erőm. Tudtam, hogy a mint egyszer lefekszem, 
többet azután fel nem kelek. Házi asszonyom egy pohár 
paprikás pálinkával akart meggyógyítani, mondtam neki, 
hogy nincs nekem arra már szükségem. Ma reggel aztán 
rajtam rontott, hogy ö nem engedi meg, hogy itt haljak 
meg nála, hanem menjek máshova. Igaza is van, nem 
elég hogy tartott, hanem még el is temettessen, jó lesz, 
ha kitaszít a sövény alá, úgy is mindegy a meghalás, akár 
itt, akár ott. Úgy szomjazom már reggel óta, s nincs a ki 
egy ital vizet adjon. Az ajtón keresztül látom a korsót, a 
hideg vízzel, de nincs erőm odáig menni. Érzem, hogy ha 
egy nagyot ihatnám belőle, attól rögtön meg tudnék halni. 
Olyan nehéz minden tagom. Kinek írom e kuszált 
sorokat ? Bárcsak olvasná valaki, a ki arra az útra akar 
indulni, a minek végén én vagyok. Szemeim le- lecsukód- 
nak. Én Istenem. Ha elalszom, ne ébreszsz föl engem 
többet . . . 



EGY TITKOS DRÁMAÍRÓ KÍNSZENVEDÉSEI. 

(Siralmas történet egy levélben.) 



Uram ! 

Háromszor kerestem az urat a lakásán, mindig azt 
' mondták, hogy nincsen odahaza, többször nem mászok fel 
azon a hetvenöt lépcsőn, hanem itt hagyom ezt a levelet, 
olvassa el. 

Én magam megyek haza holnap borjukat nevelni. 

Nevemre bizonyosan fog ön emlékezni. Én vagyok az a 
Kis Endymion Száldobágyról, a ki egykor a Divatlapban 
X betű alatt, a Honderűben pedig a bakkecske jegy alatt 
azokat a közelismerést kivivott levelezéseket és báli tudó- 
sításokat Írtam. Akkor nagyon jártak utána, hogy meg- 
tudják ki vagyok? most bevallom. Úgy sem veszek több 
tollat a kezembe ! még fogpiszkáló formában sem . . . 

. . . Van annak nyolcz esztendeje, hogy legelőször fel- 
jöttem Pestre. Hoztam magammal egy nagyszerű munkát. 
Egy szekéiderékra menő hőskölteményt hexa- és penta- 
méterekben, ez volt a czime, hogy « Egy század » ! Csak 
száz esztendőcske volt benne feldolgozva a magyar his- 
tóriából. Kútforrásaim voltak: Fessler, a hármas kis 
tükör, és a mágusok története. Kilencz esztendeig dolgoz- 
tam rajta. Ennyi időt úgy hiszem elég koczkáztatni a hal- 
hatatlanságért. Valóságos hazárd játék. 

Pestre felérvén, a mint kiléptem a Vörös ökörből, első 
dolgom volt szellemi áldozatomat, mielőtt azt a múzsák 
oltárára letenném, az irodalmi táltosok egyikének bemu- 



18fi 

tatni. Nem azért, hogy megbírálja, hanem azért, hogy 
rekomendálja el valami kiadónak. Kikerestem a legszelí- 
debbet, a legjámborabbat, ahoz vittem el. Először meg- 
örült, azt gondolta laptölteléket hozok. Jó is volna. El- 
tartott volna neki három esztendeig szakadatlanul. Ma- 
gasabb czéljaim voltak. Megismertetem velők. Megígérte, 
hogy két nap alatt elolvassa müvemet. 

Már az nagy szeget ütött a fejembe. Ha azt mondta 
volna, hogy jöjjek vissza a jövő pesti vásárkor, vagy egy 
év múlva, vagy egy olympiád után, nem zavart volna 
meg; de két nap alatt el akarni olvasni azt, a mit én 
kilencz esztendő alatt írtam, még is keserű megbántás. 

Két nehéz nap múlva megjelenek nála. Összeszedtem 
minden szerénységemet, hogy elbírjam viselni mindazon 
magasztalást, a mivel személyem el fog halmoztatni, úgy 
léptem hozzá. 

A táltos karszékében ült, s nem kevés meglepetésemre 
szolgált, hogy asztalán kiterített munkám fölött oly nyu- 
godt lélekkel pipázik, mintha hőseimnek valami szükségök 
volna a felfüstöltetésre, s nem csak hogy nyakamba nem 
borúi, de még meg sem illetődik, a hogy meglát. 

Azt hittem, hogy nem ismert rám. Tán rövidet lát? 

Én vagyok Kis Endymion. 

- Tudom, felelte egykedvűen az egyfejű sárkány, s 
azzal pipáját kiverte a szegletbe. Önnek a munkáját át- 
tekintettem. 

Én jónak láttam fülig elpirulni. 

- A versek nem érnek benne semmit. 

Ha látott valaki maga mellett mennykövet leütni, az 
képzelheti, hogy mit éreztem e pillanatban! Hiszen egyéb 
sincs benne, mint vers ! Arczom kérdezni látszott a sta- 
tariális ítélet indokait. 

Először azért, mert nem csak öt és hatlábuak vannak 
köztük, hanem pláne tarantulák és emlős állatok, nyolcz 
és négy lábakon járók. 

- Hiszen, ha csak az a baj, felelém, segíthetek rajta, a 

melyiknek sok van, amputálom, a melyiké kevés, man- 
kót kap. 

— Másodszor, folytatá gyilkos hidegséggel a Minotau- 
rus, mértéknek bíre sincs benne, a versek döczögnek, 
mint a fakó szekér a fagyon, az ember nyelve bennereked 
a kátyúban, forspontot kell az olvasónak maga elé fogatni, 
hogy keresztül vontathassa magát rajta. 

De már ez veszett állapot. Hát én már most mi tévő 
legyek? A Dunába ugorjam ? 

— Azzal ugyan ne boldogítsa az újdondászokat, hanem 
tudja mit? A hősköltemények úgy is kimentek már a 
divatból, dolgozza át ön e költeményt regénynek, úgy 
hamarább elcsúszik a sok között. 

— - Újra kilencz esztendői sóhajtok fenhangon. 

— Soha se kell arra annyi idő. írassa ön le újra, a 
sorokat egymás után, senki sem fog rajok ismerni, hogy 
valaha versek voltak. A kész liktáriumot szeldelje fel sza- 
kaszokra, adjon a szakaszoknak mottókat Bulwerből, 
Dumasból, Homérból, Békásiból s egyéb nevezetes kül- 
földi írókból, s nevezze regénynek. 

A tanács megtetszett. Megígértem, hogy szót fogadok s 
azzal takarodtam. A mint behúztam az ajtót, jól hallottam, 
hogy lármázott odabenn az a kannibál az inasára, hogy 
máskor be ne ereszszen senkit ennyi papirossal a hóna 
alatt. 

Két hónap alatt újra volt írva az «Egy század », s jött 
velem a legelső könyvnyomtatóhoz, a kinek a firmáját 
megpillantottam az utczán. 

Belépek hozzá, mutatom neki a nyalábot s mondom, 
hogy én vagyok az a Kis Endymion, a ki mind ezt kilencz 
esztendő alatt összeírta, volna-e kedve kinyomtatni ? 

Az ember nagyon galant lett e szóra, kért, hogy hagy- 
jam ott délutánig, addig majd átnézi. 

Szinte elsülyedtem. Ez pláne délutánig akarja az egé- 
szet átnézni ! 

No de csak azt akarta belőle megtudni, hogy hány ivet 

ad ki nyomtatásban? a szerződ vényt ahoz alkalma- 
zandó. 

Tehát a munka belbecséről nem is kételkedett, miután 
nevemét hallá, s engemet reményemen felül talált azon 
nyilatkozata, hogy rögtön szerződést köt velem. 

Generozus akartam lenni. Elmondám, hogy én alkudni 
nem szándékozom, a minő díjt szaband beleegyezem, 
munkámat nem akarom túl becsülni. Mire a szellemi 
petrefaktor még nyájasabb képet mutatott, s biztosított, 
hogy meg leszek vele elégedve. 

Az nap nem ebédeltem örömömben. 

Pontban, a mint a három órát ütötte az invalidus 
kaszárnyán, ott voltam a betűk feldmarsalánál, a legeló- 
gültebb, legvidámabb képet tolva be hozzá. Kezeit dör- 
zsölve lépett elém a derék férfiú, megkinált egy szivarral, 
s előmutatta a már elkészített szerződ vényt. 

Alig mertem belepillantani. 

Tán jó volna látatlanba aláírni*? gondolám magamban. 

— Méltóztassék elolvasni, szólt azonban Guttenberg 
pereputyja, ha tán valami kimaradt volna belőle. 

Olvasni kezdem. 

A munka 80 ivet teendett ki. Híztam. 

Az ivenkénti díj 22 forint 45 krajczárra volt szabva 
pengő pénzben. 

A világ keringett velem. 

Ily jutalmaztatást legmerészebb képzeletemben sem 
tigértem magamnak. Össze akartam számítani magamban 
mennyire megy az 80 ívvel sokszorozva ? A világért sem 
udtam kihozni. Annyit bizonyosan sejtettem, hogy azi, 
igen nagy sommá lesz. 

Tovább olvastam, ha vájjon nem találok-e még valam, 
új meglepetést számomra? Igen is találtam. Azt a 22 írt 
45 krt. p. pénzben minden ívtől nem a könyvárus volt 
nekem fizetendő, hanem én ő neki a miért munkámat 
kinyomatja. 

Én láttam Levassort, de nem látott Levassor engem 

arczomnak annyira el kellé változni e váratlan felfedezés 
alatt, hogy a könyvnyomtató azt kérdezte egyik faktorá- 
tól, hogy hová lett az az úr, a ki az elébb itt állt ? 

Ha látott ön már valakit, a ki szilvórium helyett faolajat 
ivott, s ezt titkolni akarja, akkor lehet önnek valami 
fogalma arról, hogy milyen képekkel álltam én ott ? 

Szerencsémre teremtő géniusom kisegített a zavarból. 

— Valamit akarok javítani munkámon, hebegem, mi 
előtt sajtó alá bocsájtanám, egy kicsinyt hazaviszem, 
majd azután megint visszahozom. 

— A mint tetszik, monda a főtipográfus, s elbocsátott 
szine elöl. 

Az nap nem vacsoráltam búbánatomban. 

Az éjszaka nekem jó gondolatokat szokott hozni. Úgy 
lőn. Eeggelre kialudtam a kudarczot, s a mint megvirradt, 
újult erővel indulék neki, szülöttének szellemem kereszt- 
apát találandó. 

Sok járás-kelés után elcsíptem vele egy könyvárust. 
Megemeltetem vele munkámat, s kérdeztem, hogy mit ád 
érte? 

.0 meg azt kérdezte tőlem, hogy « van-e politikai ten- 
dencziája?» 

— Nincs, egy csepp sincs, biztosítám megnyugtató han- 
gon. Csupa költészet, romantika és klasszicitás az egész 

— Úgy sajnálom, felele ő fancsali ábrázattal. Mai világ- 
ban semminek sincs keleté, csak a politikának. A regénye- 
ket tavaly még vették, az idén már nem. Miért nem hozta 
ön akkor? 

Ez az ember az ablakon dobja ki szerencséjét, gondolám 
magamban, s a nélkül, hogy egy szót vesztegetnék tovább, 
köpenyeg alá fogtam regényemet, s mentem egy másik 
könyvárus boltjába, ott nyomtam azt is. Elakart osonni a 
hátulsó ajtón, de megkaptam a kaputja szárnyát, be kellett 
várnia a rohamot. 

— - Mit ád az úr ennyi halhatatlanságért ? 

— Van e benne politika, kérem? firtatá a jó ember. 

— A mennyi csak kell ! állítám tele torokkal, politika, 
diplomatika, taktika, strategika, heraldika . . . 

— Engedelmet kérek ! kiáltá közbe szabódó képpel a 
szellemi négerkereskedö, úgy nem merek bele fogni, mai 
világban nagyon kétséges vállalat politikumokat kiadni, 
inkább, ha belletrisztikum lett volna, örömestebb vállal- 
kozandottam. 

Dühös valék ! Kalap nélkül futottam ki az utczára, s 
avizáltam magamba az ördögöket, hogy mért nem jöttem 
elébb ide, s később amoda? Denique már megvolt, s én 
kereshettem, hogy melyik lámpásra akaszszam fel ma- 
gamat ? 

Ekkor csillagzatom és unalmam elvehetett a színházba, 
ott a Londoni koldusokat adják, s bennem e körülmény 
azon gondolatot szüli, hogy ha ezt a drámát lehetett 
regényből csinálni, miért ne lehetne az én regényemet is 
szomorújátékká önteni? 

• ügy lőn. Haza mentem. Bevásároltam egy hétre való 
eleséget és* világítót, s addig ki sem jöttem a szobából, 
míg regényemet felvonásokká és jelenésekké nem gyúrtam. 
Dolgoztam mint egy igavonó állat. Ha az ánspániger 
lovak tudnák azt, mit dolgoztam én ? hogy esnének térdre 
és adnának hálát, hogy ők csak szekérbe vannak fogva, 
nem a dicsőség talyigájába. 

Drámám nagyszerű volt! Szeretném is azt az embez't 
látni, a ki nyolczvan ives regényből tudna kisszerűt 
csinálni. 

Volt benne szomorú is, víg is. Három külön esemény 
ment benne végig, nem számlálva az epizódokat, haltak 
benne rakásra az emberek, mégis maradt elég. Az első 
felvonásban annyian születtek, hogy mire a harmadik 
felvonásban az ^Iső generáczió kihalt, az utódok folytat- 
hatták tovább a negyediket és ötödiket. 

Mikor beadtam drámámat a biráló választmánynak, oly 
szenzácziót költöttem csupa külső kinézése által, hogy két 
tag rögtön leköszönt, nem érezve magában elég kompé- 

tencziát annak megbirálására. A megmaradottak pedig azt 
kélték ki maguknak, hogy otthon olvassák el. Valának ők 
számszerint hárman. 

Kettő csakugyan előbb utóbb elolvasá ; mint reszketve 
tudám meg, az egyik elfogadta, a másik nem. 

A harmadiktól függött életem, vagy halálom. 

Hallja SLZ úr, az a harmadik egy inkarnátus szellem- 
faló Poliphemus, a ki minden reggelire egy fiatal poétát 
eszik meg s szellemvért iszik bor helyett ! ! ! 

Hallott valaha a világ ily égre kiáltó istentelenséget ! ? 

A mint megkapja munkámat átolvasás végett, elmegy 
hazulról, senkinek sem mondja, hová? Két hónapig el van 
Szegeden, onnan belódul Erdélybe, ott elcsavarog félesz- 
tendőt, onnan bebujtorogja fél Magyarországot, Gömörből 
lekerül Somogyba, Somogyból felkerül Biharba, s úgy jön 
csak haza tizenöt egész hónap múlva, mi alatt engem a 
kétségbeesés gutái kerülgetnek, nem tudva, hogy hová 
tette a munkámat? 

A mint megsejtem, hogy itthon van, rajta rontok, meg- 
állok előtte, mint egy sírból fölkelt lélek s kérdezem tőle 
túlvilági hangon : 

Hova tette ön a munkámat ? 

— Micsoda munkáját? kérdi tőlem szörnyű hideg 
képpel. 

Mintha volna nekem több munkám ennél? Drámámat: 
az «Egy századot !» 

— Bizony nem tudom azt, viszonzá a szellemi ragadozó 
állat kegyetlen ábrázattal. Tavaly hurczolkodáskor meg- 
hagytam az inasomnak, hogy minden fölösleges iratomat 
égesse el, meglehet, hogy az is közötte volt. 

Es ezt csak olyan hangon mondta, mintha egy eltévedt 
malaczról van szó. 

* - - Azonban megálljon, utána nézetek, talán megmaradt ; 
s inasát behiva, felszólítá, hogy ha maradtak valahol 
írások, hozza elő. 

— Maradtak, viszonzá az inas. Maradt egy nyirkos 

íVj aláb piros bőrbe kötve, a mit nem lehetett megégetni a 
belső nedvesség miatt. 

— Az az enyim ! kiálték fel magamon kívül, s össze- 
vissza csókoltam az inast, megyek érte magam! 

— Megálljon a tens úr, majd én előhúzom ! s képzelje 
most az úr, az én drámámat egy szénvonóval kellé elő- 
czibálni a sütőkemenczéböl ! 

Ki akartam az embert hívni párbajra, de eszembe 
jutott, hogy ő a harmadik bíráló, s e helyett igen alázato- 
san megkértem, hogy olvassa el már egyszer azt a 
munkát. 

Megigérte, és igéretét kénytelen volt beváltani, mert az 
alatt mindennap a nyakára jártam, engem látott meg, 
mikor fölébredt, én belém ütötte az orrát, mikor szobájá- 
ból kilépett, én kívántam kedves egészségére az ebédet, 
mikor a kanalát letette, még álmában is velem kellett 
neki vesződnie, elolvasta a munkámat, hogy hazajáró lel- 
kétől megszabaduljon. 

Végre tehát egy napon a választmányi jegyző kézbesító 
munkámat, melynek táblájára ez vala írva: 

«Némi módosítások mellett elfogadtatik.» 

Idvezültem! E perczben én voltam a legboldogabb 
ember az egész kontinensen. 

— - S mik legyenek ama némi módosítások ? kérdezem 
boldogságom hírnökétől. 

— Azt ■^^■^^y úr fogja önnek elmondani 

Ugyanazon irodalmi Dsingiszkán, a ki tizenöt hónapig 
tartotta a kemenczében a darabomat. No de megbocsátám 
neki, merfc elfogadására szavazott, s siettem hozzá a 
((némi módosításokat)) megérteni. 

Csekélység volt az egész. 

Csak az egyik férfi szerelmesből kellett asszonyt csinál- 
nom, s két testvért úgy módosítanom, hogy utoljára férj 
és feleség váll:asson belőlük, a harmadik felvonást az 
első és a második közé illesztenem, az ötödiket végképen 
elhagjaiom, e helyett. az elejére egy előjátékot készítenem. 

Továbbá egy gazembert kellé becsületes emberré javí- 
tanom, egy boszorkány ártatlanságát kiderítenem, egy 
megholt anyát új életre hoznom, a monológokból dialógo- 
kat csinálnom, az előforduló gyilkosságokat még nagyobb 
gyilkossággal motiválnom. A fő intrikussal a primadon- 
nának össze kellett házasodni, az első szerelmesnek pedig, 
a helyett, hogy megházasodik, megkellett őrülni, s úgy 
mondani el azt, a miijén különben mint okos embernek 
adtam a szájába. 

ürami Ez gyilkos munka volt. Inkább három új dara- 
bot írtam volna. No de elkészítem ezt is. Megviselt csú- 
nyául, mondhatom. 

Azt hivém, hogy most már tehát átestem a nagyján, 
most már czélnál vagyunk. 

Tehát semmi sincsen hátra, mint a szerepeket kiosztani, 
és azután betanulni, és előadni a darabot. 

A kiosztás felségesen sikerült, minden személynek első 
szerep jutott, az utolsó dárdahordozónak sem maradt 
kisebb szerepe négy árkusnál. Még így sem voltak elegen. 
Az orkestrumban az egyik brúgós, meg az egyik klarinétos 
tud magyarul, azokat is a játszó személyzet közé kívántam 
igtattatni, sőt az egyik kortinahúzónak is, hogy ne hever- 
jen hiába, juttattam egy monológot, a mit a zsinói-padlá- 
son kellett elszavalnia láthatlan szellem képében. 

Ez a nagyszerűség volt megölő betűm. Hallja csak 
tovább uram. Várok egy hétig, egy hónapig, ez alatt kiki 
megtanulhatta már a szerepét, akkor kérdeztem, hogy 
mikor adják már a darabomat ? 

— Most nem lehet, — lőn a válasz, — mert az első 
hős elutazott vendégszerepekre: nem jön meg hat hétig. 

Kegyetlen fátum. 

Elmúlik a hat hét. Ott lestem az első hőst a gyors- 
kocsinál, megragadtam a bundagallérját, vittem egyene- 
sen a színházhoz : 

— Itt van uraim. Elfogtam, kezeim között vau ! mikor 
adjuk a darabomat? 

Jókai: ÉleUmből. II. 13 

— Hja, biz azt megint nem adhatjuk hat hétig, mert 
az első szerelmesnö szabadsággal fürdeni ment Füredre. 

— Oh bárcsak kiszáradna az egész Balaton ! hogy ne 
fürödhetne benne, jönne vissza! A Hölgyfutárból egy hét- 
tel előbb megtudtam, hogy már jön vissza. 

— Eajta, rajta uraim. Siessünk! Mindjárt itt lesz. 
Adjuk azt a darabot ! 

— Megint lehetetlen, mert az első hősné szabadsággal 
a zöldbe utazott. 

— Zöldebb leszek én a leveli-békánál, csak jöjjön 
vissza és adjuk azt a darabot ! 

Denique nem lehet rajta változtatni. 

Uram I ez így ment tíz hónapig : hol az előjáték, hol 
az utójáték személyei voltak utazóban, egyik berekedt, 
másik megbetegedett, minden elutazó művész után én 
sírtam el az elválás keserveit, minden beteg művésznőért 
én imádkoztam legbuzgóbban. 

Végre, úgy november táján, együtt voltak valameny- 
nyien : ott nyomtam őket. Meg ne mozduljon, a kinek az 
élete kedves ! Innen ugyan ki nem szabadul addig senki, 
a míg a darabomat elő nem adjuk. 

Megijedtek tőlem. Látták, hogy nem tréfálok, kitűzték 
a darabomat valamelyik péntekre. Azt mondták, hogy az 
drámai nap. 

Legalább tehát megállapodtunk egyszer. 

Van a színháznál egy jó öreg úr, a ki rendesen igen 
szívesen bánik a fiatal drámaírókkal ; az karon fogott és 
szép nyájasan megszólíta. 

— Ugyan édes Kis Endymion úr, nem találja kegyed, 
hogy ez a dráma egy kicsinyt — hosszaska ? 

— De tudom. Az az egyik érdeme. 

— Nem gondolja kegyed, hogy jó lenne egy kissé meg- 
rövidíteni '? 

— Hogyan megrövidíteni ? nem értem. 

— Lehetne például egyes jeleneteket kihagyni belőle. 

— Egyes jeleneteket ! De uram, nem azért vannak azok 

megírva, hogy ki legyenek hagyva. Semmit, semmit sem 
engedek, egy árva betűt sem. 

— így még is igen hosszú lesz. Eltart holnap reg- 
gelig. 

— Hadd tartson. Ha sok a közönségnek, fizessen dupla 
belépti díjt, ha sok egy napra, adják két nap, de ki nem 
hagyok belőle semmit I 

Komolyan megharagudtam. Ezek az urak bizonyosan 
restelik a tanulást, azért akarnak rábeszélni, hogy egész 
jeleneteket hagyjak ki darabomból, miért ne egész fel- 
vonásokat ? 

Másnap olvasó próba volt. Felmentem. Ott voltam. 

En abban a képzeletben éltem, hogy a próbán minden 
ember úgy fogja a szerepét szavalni, a hogy én szoktam 
azt, mikor mások előtt felolvasom, s nagy meglepetésemre 
szolgált, hogy a mint a szereplők körül ültek az olvasó 
teremben, nem is színpadon, egyszer csak azt mondták : 
csendesség ! s azzal csak kezébe vette minden ember a 
szerepét, s elkezdett olyan lassan beszélgetni belőle, 
mintha abban valami titok volna irva. 

— Nem hallom! Semmit se hallok. Ahá! ott egy asz- 
szonyság most kezd beszélni; oda tartom a fülemet: 
« tegnap a szakácsné mind összeégette a lúdmájat.» Ez 
nem az én drámám. Amott látok most egy ihletett arczot, 
keblére tapint, hallgatom: hogy szaval? wutczu teringette 
otthon feledtem a szobakulcsot !» ez sem az én drámám ! 
Az első hős és a főintrikus a szerepekkel kezeikben erő- 
sen gesztikulálnak, ott foly az én dialógom. Az ám. Arról 
beszéltek,, hogy. honnan lehet legjobban meglátni a nap- 
fogyatkozást : a Svábhegyről- e, vagy a Rákosról? 

Ki játszsza hát itt az én darabomat ? ! 

Ráakadtam végre a gombolyag szálára. Árpád beszélt. 
Belenézek a szerepébe, hogy fordíthat olyan sebesen? 
s látok benne keresztül-kasul a sorokon végig mindenféle 
húzásokat. 

— Nini, uram ! Mik ezek az izék itten ? 

13* 

— Ezek? Ezek itt ni? Ezek — meghúzások. 

— Meghúzások, meghúzások ! Tudom, hogy meghúzá- 
sok ; de hát mire valók ezek a meghúzások ? 

— Ezek a súgóért vannak, hogy ott ne súgjon. 
Most még kevesebbet tudtam, mint azelőtt. 

Nézzem a többi szerepeket, azok is tele vannak ilyen 
« meghúzásokkal. » 

Kínos sejtelmektől gyötörve félre húzom Árpád szemé- 
lyesítöjét, s kérdezem tőle: « talán bizony, a mik itt ki 
vannak húzva, azokat a színpadon el sem akarják mon- 
dani?)) 

— Csendesen uram, — súgá ő fülembe : — meg mon- 
dom önnek a dolog titkát, de ne közölje senkivel ; mert 
mindkettőnket bajba keverhet. Ezek a ezenzura miatt 
vannak kihúzva ; ha ezek benne maradnának, önnek 
a darabja nem lenne megengedve . . . Csitt . . . Hall- 
gatás . . . • 

Le voltam ütve, mint egy tulok. Látnom kellett, mint 
ontattak halomra legszebb frázisaim : a költészet virágai 
kaszával vágattak rendre! Tíz sor közül megöletett ki- 
lencz; kérdésre nem jött felelet; a hét vezér közül egy, 
a kinek Árpád trónfoglaló beszédére három íves válasz- 
feliratot kellett elmondani, az egészből annyit hagyott 
meg, hogy «tihüm,» s a primadonna legszebb monológja 
azon kezdődött, hogy « egyébiránt)) s végződött e szóval 
« pedig)). 

így azután könnyű volt a próbának reggeli nyolcz órá= 
tói délutáni egyig bevégződni. 

Meg vagyok ölve ; szét vagyok tépv^ ; sütve, főzve, 
tráncsirozva ! de azért nem tesz semmit; Bybilla köny- 
veiből is elveszett hat, a megmaradt három még is furo- 
rét csinált. Megálljatok drámaírók ! 

Hogy a színháznál elakarnak nyomni, azt igen ter- 
mészetesnek találtam. A színész mind drámát ír, a szí- 
nésznő mind drámát fordít, tehát irigykednek rám ; de a 
közönség majd annál nagyobb elégtételt fog szolgáltatni. 

Eagadni fogják a zártszékeket, páholyokat; egy pá- 
holyt előre le is foglaltam magamnak. Az utczaszeg- 
leteken csoportosulni fog a nép, hogy a szinlapot olvas- 
hassa ; a karzattól le a páholyig mindenki magán kívül 
lesz ragadtatva. Ki fognak híni nyilt jelenet közben; 
minden felvonás után hatszor. Én elbúvok a páholy od- 
vában, és nem akarok kimenni. Azonban még is fehér 
keztyüt és fénymáztopánt tartok kéznél. Mikor már a 
szinházat összedöntéssel fenyegeti a népkegy, az ügyelők 
rohannak fel hozzám, hogy menjek le, mutassam meg 
magamat. Az ügyelőknek nem megyek. Ekkor rohan a 
titkár s kér mindenre a mi szent, hogy jelenjek meg a 
szinpadon. En annak is ellenállok. Végre jön az igazgató 
maga, s felszólít a kaszinópáholy nevében, hogy jelenjek 
meg. No már erre nem lehet többé tagadó választ adni. 
Le engedem magamat hurczoltatni ; kilökettetem a szín- 
padra. A koszorueső lesújt lábaimról, hölgyek leragadják 
kebleikről a bokrétákat, s úgy hajigálják reám. Magam 
sem tudom, hogy fogom át élni ezt a perczet megörülés 
nélkül? 

Csak egy nap volt még hátra. A lapok már hirdették 
előre darabomat. Egész nap az utczán csatangoltam. Azt. 
hittem, minden ember azért néz rám, mert ismer. Azt 
hittem, hogy elől-hátul mutogatnak rám, a hölgyek ki- 
hajolnak hintáikból, a kávéházakból kiszaladnak az ut- 
czára, és mondogatják egymásnak : 

— Itt megy az, a kinek a darabját adják holnap a 
színházban. 

— Miféle darabot? 

— Az Egy századot I 

— Hah, az Egy századot ! 

Ki ne hallotta volna hírét az Egy századnak? 

Késő estig lótottam-futottam az utczán, mint egy esze- 
veszett. 

Egy pillanatra eszembe jutott az is, hogy mit fogok 
kapni darabomból ? Ejh ! Aljas haszonvágy ne fertőztesse 

tiszta ábrándjaimat. Az összeg mindenesetre nagy" lesz: 
feliéből alapítványt csinálok fiatal drámaírók felsegélésére, 
másik feléből jutalmakat tűzök ki derék csizmadia mes- 
terek számára, kik évenként tartoznak egy-egy ifjú dráma- 
szerzőt annyi csizmával ellátni, a mennyit az a darabja 
után való lótás-futásban elszakgathat. A többit jó barátok- 
kal elköltjük. 

Este felé úgy vettem észre, hogy elvagyok fáradva és 
megéheztem. Egész nap az izgatottság, a lelkesülés nem 
engedte e prózai eszméket észrevennem. 

Betértem egy vendéglőbe, s ott egy szögletben letele- 
pedtem. Hozattam magamnak valamit enni és inni. Mit? 
Azt máig sem tudom ; ez nem is tartozik ránk, csak a 
pinczérre. 

A szomszéd asztalnál egy csoport fiatal ember ült; 
vacsora vége felé lehettek már és nagyon jó kedvük volt, 
valami mulatságos tárgyról beszéltek és fölségesen kaczag- 
tak rajta. 

Hallgattam is én arra, a mit ők beszélnek; volt is 
nekem arra gondom! Hanem egyszerre még is megüté 
a füleimet ez a kérdés : 

— De hát honnan ismeritek ti ezt a darabot, a mit 
holnap adnak? Ezt egy doktorképü ember kérdezte. 

— Én egyik hét vezértől hallottam róla beszéltetni, a 
ki játszik benne, — felelt egy vörösorru ifjú, a ki körül 
volt rakva félmeszelyes battériákkal. 

Én meg a próbán voltam benn az orkestrumban. 
Monda egy szokatlanul borzas ifjú. 

— Én meg a kéziratot olvastam a leirónál ; monda egy 
harmadik, kinek olyan barátságosan állt a haja, mint a 
babukának. 

Ohó ! Ezek az én darabomról beszélnek. 

— Hát igazán olyan pompás mulatság lesz ez holnap ? 
kérdé a legfeljül tisztelt egyéniség. 

— Fölséges, barátom. El ne maradj belőle, mert olyan 
((Századot)) egy ezredév alatt sem szippanthatsz. 

— Minden ősöd és ivadékod nem kaczagott és fog 
kaczagni annyit, mint te holnap estétől reggelig. 

— Csak nem tart el addig? 

— De köszönd meg, ha akkorra eltudják igazítani, 
hogy ki kinek a fia ? annyi elvesztett, és megkerült gye- 
rek jön össze benne, hogy utoljára maguk a tisztes anyák 
sincsenek biztosítva felőle, hogy nem ők a fiaiknak a 
leányai. 

— Ez mind semmi, hanem a nyelv remek ; — szólt a 
babuka fejű, — ihol feljegyeztem belőle egy frázist ; — 
s előhúzott egy kis papirosszeletet zsebéből és olvasá : 
« Takard el vén fogatlan idő rongyos kötényeddel jövendő 
lábaidnak piszkos sarújait, hogy az emberiség törpe 
gyg szai ne számlálhassák meg rajta azon sárfoltokat, 
miket idegen nemzetek vérével kevert honi földnek iszap 
tengere fecskende reájok.)) 

Tányér rengető hahota fogadta e gyöngyét dara- 
bomnak. 

— Van e több is ilyen ? — kérdé egy laikus, olyan 
nagyon kaczagva, hogy a torkában meglehetett látni, mit 
eszik ? 

— így megy végtől végig ! — biztosítá az elébbi. 

— Annál gyönyörűbbek az egyes jelenetek, - szólt 
bele a piros orrú Minosz ; mikor — Árpád apánk úgy üti 
főbe Svatoplukot a tajtékpipájával, hogy rögtön szörnyet 
hal bele. 

— De ez még nem elég költői igazságtétel Svatop- 
lukra nézve, — toldá a másik. — Ármány valamivel 
megpiszkálja a fülét, mire magához tér, s övét leoldva 
annál fogva felakasztja magát az ÜUman páholy melletti 
csillárra. 

Mennydörgő kaczaj ! 

— De legislegszebb az a gondolat benne, szólt a bor- 
zas szőke Aeacus, — mikor a hős tikkadtan elárvul a 
pusztában ; oda jön a kedvese, de nincsen egy pohár víz, 
hogy megitathatná; mit cselekedjék? nemes önfeláldo- 

zásra jön gondolatja: elkezd sirni b tele sirja a hős sisak- 
ját, azzal itatja meg. Ez nagyszerű gondolat! 

Az emberek kirugdalták a székeket maguk alól, úgy 
kaozagtak, csak én sápadtam ; az üres kanalat az üres 
tányértól a számig hordtam abban a képzeletben, hogy 
tojásos levest eszem, a mi pedig mellettem állt egy csé- 
szében. 

Ekkor egy fekete szakállú úri ember szólalt meg az 
asztalnál, a kinek igen komoly képe volt : 

— Ejnye de szeretném azt a fiatal embert ismerni ; 
mindjárt neki adnám felváltani a két millió forintos 
bankjegyemet, a melyiket még sehol sem tudtam másutt 
felváltatni. 

— No iszen megláthatod majd holnap; kihijuk minden 
felvonás után ! tapsolni fogunk neki, hogy reng bele a 
szinház. 

— De már oda még a hitelezőimet is elviszena, — monda 
rá a fekete ember, — s betudom nekik ezt a századot ezer 
forintba. 

A vidám társaság aztán felkerekedett, elment; még 
odakinn is úgy rá-rákezdték a kaczagást, hog>' én meg 
nem foghatom, hogy nem szakadt meg bennök valami. 

Csengettem ! 

((Pinczér! ember! merre vagy? fizetni akarok !» 

Eohant a pinczér. 

— Mit tetszett enni ? 

— Tudom is ón, hogy mit ettem ? Kicsiny híja, hogy 
embert nem ettem. Mondj, határozz egy összeget, a mit 
fizessek; aztán eressz: hadd szaladjak. 

Oda dobtam neki valami bankjegyet. Azt mondta, 
hogy vissza ád belőle ; keresztül is löktem egy szóken : 
az tudom többet soha se kérdi senkitől, hogy mit adjon 
vissza? 

Nyargaltam egyenesen a színházi titkár szállására. 
A kapu be volt zárva : csengettem, míg a csengetyühuzó 
a kezemben maradt; a kapussal összeverekedtem, ő hátba 

vágott, én pofon ütöttem, fél frakkom a kezében maradt, 
a másik felével futottam fel a lépcsőkön; betörtem a tit- 
kár Hzobájába. 

A jó ember már aludt; azt gondolta, én vagyok Sobri 
a Két pisztolyból ; arra kért, hogy -csak az életének kegyel- 
mezzek, ott a tárczája az asztalon, vigyem el azt: úgy 
sincs benne semmi. 

— Nem kell nekem az úrnak sem élete, sem, tárczája; 
a * magam életét és tárczáját is mindjárt itt hagyom ; 
hanem feleljen, parancsoljon: mit kell fizetnem, minő 
kárpótlást adnom, hogy darabom ne kerüljön a szin- 
padra ? 

A derék eihber komolyan azt hitte, hogy most álmodik, 
s szépen befordult a fal felé, és elkezdett horkolni. 

— De nem álom ez uram, a mit most hall ! szólék, 
kirángatva feje alul a vánkost. Hanem nekem adják visz- 
sza a darabomat, mert én azt megégetem rögtön. 

A jó ember megtapogatott, látta, hogy nem vagyok 
tünemény, nem vagyok kisértet, nem is kopogó szellem. 

— De mikor már be van tanulva a darab. 

— Szóljon ön, mit fizessek fájdalomdíjt azoknak, a kik 
szerepeiket hiába betanulták ? mibe kerültek a kősziklák, 
a miket festettek a darabhoz ? fizetek, mindent fizetek, 
most kapom az árendát ; kárpótolok mindent ! 

A derék férfiú megszánt : azt monda, hogy fájdalom- 
díjt drámaszerzők a színészek megkinoztatásaért még ez 
ideig fizetni nem szoktak, a kősziklák sem vesznek kárba, 
majd ír hozzájuk valaki más darabot. A művemet elvihe- 
tem tőle mindjárt térítvény mellett, majd kihirdetik, hogy 
elháríthatlan akadályok miatt elmaradt. Hanem már most 
hagyjam aludni. 

Kezet csókoltam neki és könnyebbült szívvel ragadtam 
hónam alá a megmentett darabot. Mindenkinek kezet 
csókoltam a háznál, még a szolgálónakis, a ki levilágított 
a lépcsőn. Annak ugyan okosabb lett volna egy húszast 
adnom, de az későn jutott eszembe. 



Csak az utczán mertem lélekzetet venni. 

Kezemben vagy tehát! Nem fogtok holnap kaczagni 
rajta! nem híjátok ki a szerzőjét ! Elégetem. Nem égetem 
el. Meggyulladna tőle a város ; ki fizetné meg a kárt ? 
Követ kötök rá s a vízbe dobom. Bele a Dunába, úgy 
lesz. 

Rohantam ki a Dunapartra : gyönyörű holdvilágos este 
volt, a hold végig sugárzott a rezgő hullámokon. Egészen 
olyan éjszaka, a milyen kívántatik arra, hogy egy száza- 
dot a vízbe fojtson tulajdon édes atyja. 

Valami követ kerestem, melyet rá kössek. 

Egyszer csak valaki meg fogja a karomat ; s a mint 
föltekintek, egy magas nyájas arczu férfiút látok magam 
előtt, ki édes szelíd hangon megszólít. 

— Fiatal ember, mit mivel ön itt? 

— Sétálok, — felelém neki gorombán. 

— Szereti ön a holdsügáros éjeket? kérdezé tovább, 
ugyanazon fiszharmonika hangon. 

— Szeretem hát. 

— De miért nem bámulja ön akkor a hold ezüst csóna- 
kát az ég azúrjában, miért inkább a szőke Duna rezgő 
tükrében ? 

Megzavarodtam. 

— Ifjú ember! ifjú ember! ön valami öngyilkolási 
merényleten töri a fejét. 

— Bizony olyas valamivel vagyok. 

— Ne. tegye azt. 

— Hiszen nem is teszem, csak ezt a csomagot akarom 
a vízbe dobni. 

— Miféle csomag az ? 

— Ez egy szerencsétlen életunott dráma, mely meg 
van érve a halálra. 

— Dráma ? Mi czime ? 

— Egy század. 

— Hogyan? Egy század? És ön annak a szerzőjel 
Ez a gondviselés műve, hogy én most itt önnel talál- 



kozom! Ifjú ember, önnek azt a drámát vízbe fojtani nem 
szabad. 

— Hát mit tegyek? Azt várjam, míg ez fojt engem 
a vízbe ? 

— Csináljon belőle novellát. 

— Csinál biz a haragos vihar ! Kinek, minek ? ki adná ki ? 
A szelid férfiú, mint egy szabaditó gónius, tévé vál- 
lamra kezét. 

— Én uram. Én egyik legtekintélyesebb divatlap szer- 
kesztője vagyok. Nem szükség önnek magának újra fá- 
radni műve átalakításával; nekem vannak segéd-szer- 
kesztőim, ügyes fiatal emberek, a kik értenek a kivonatok 
készítéséhez, nyújtsa át. Én önt illendően fogom díjazni 
érte. 

Ez meglepett. Ez volt az első ember, a ki előttem 
díjazásról beszélt. 

Kögtön megfordultam, karöltve elkísértem a rendkívüli 
férfiút szállásáig, a kapuban letettem a munkámat, hogy 
csináljon vele^ a mit akar. 

Ott még egyszer megszorítá kezemet, s ihlet és malaszt- 
teljes arczczal monda : 

— E napom nincsen elveszve, mert két reményteljes 
ifjú életet mentettem meg az öngyilkolástól. 

Megvártam azután, hogy lesz novella az én drámám- 
ból, nálam nélkül ? Az a gyönyörűségem volt, hogy mikor 
megjelent, magam is alig ismertem rá. Legjobban gyö- 
nyörködtettek benne a sajtóhibák ; azok remekek voltak. 
Egyet örök emlékül feljegyeztem magamnak; e helyett: 
« földerült a nap is néma bubájában ; » ez volt tipografiázva : 
((földreült Arad is német gubájában. » 

Denique a novellává devalvált quondam hősköltemény, 
9idevant regény, és boldog emlékű dráma eltartott négy 
hétig, akkor azt írták alá, hogy vége. Én bizony magam 
sem értettem belőle semmit. 

Vége levén, megjelenek az én nyájas pártfogómnál az 
Ígért honoráriumért. 



204 

Megszorítá kezemet, megcsókolt, leültetett; biztosított, 
hogy rám még roppant fényes pálya várakozik, s szor- 
galmas fáradozás után én is vihetem annyira, mint leg- 
nagyobb regényíróink, a kiknek mindegyiknek van külön 
egy téli, egy nyári kaputjuk, s ebéddel vacsorával élnek 
mindennap. 

Azzal azután kivett a tárczájából egy szépen össze- 
hajtogatott finom ropogós papiru előfizetési ívet, kezembe 
nyomta, megáldott, ésteljhatalmulag megbízott vele, hogy 
gyüjthetek a lapjára prenumeránsokat. 

Én pedig ezennel kívánok szerencsés jojczakát az 
úrnak; holnap megyek haza borjúkat nevelni, addig is 
maradok 

soha nem látandó alázatos szolgája . 

Kis Kndymion, 



BETHLEN GABOE "EGY- TANCZA. 

(Történelmi adoma régi ada,tok nyomán.) 



Ezerhatszáztizenkilenczben (ha jól emlékszünk rá) 
április 5'ikén vonult be a kapuit önként megnyitó Kassa 
városába Bethlen Gábor diadalmas seregei élén. 

Hogy Magyarországnak ezen rangjára harmadik fővá- 
rosa a szabadság zászlói alá tért, bizony nem történt meg 
némi ellenkezés nélkül. Különösen két jezsuita barát 
mindent elkövetett, hogy a polgárokat a protestáns feje- 
delem ellen felizgassa, s a vár és a város tűzzel-vassal vé- 
delmezését rájuk erőltesse. De végre is a^ szabadsághoz 
szító polgárok a két fanatikus izgatót elhallgatásra bírták : 
az igaz, hogy egy kissé drasztikus módon, a mi a mostani 
korban használt alkotmányos módszerek közt épen nem 
ismeretes. 

Harmadnapra a bevonulás után a fejedelem tisztele- 
tére fényes tánczvigalmat rendezett a város, a melyen 
jelen volt nemcsak a polgárság szine java, de Felső- 
Magyarország minden előkelő családjának képviselői is, 
a kik akkoriban Kassán palotákat birtak. El lehet kép- 
zelni, mennyi asszony és leány lehetett ott együtt. 

De mind valamennyi között Paris almáját senki sem 
érdemelte úgy meg, mint a szép Eemekyné, a kinek a 
szépséghez és fiatalsághoz még az is megadatott, hogy 
özvegy legyen. 

Csakhogy igen rátartotta magát ! 

8em bokrétát nem fogadott el, sem tánczba nem állt 
fel, sem poharat nem köszöntött, akárhogy kínálták. 

Következett pedig a pompás vigalom végén a selyem- 
tánez, a minek az a kimenetele, hogy a lejtés alatt a férfi 
és a nő kicserélik egymásai az öv mellé dugott selyem- 
kendőket, s azt a zálogot aztán kinek-kinek nagy áron 
kell megváltani, addig vissza nem adják. 

A fejedelem egészen bele volt szerelmesedve a szép 
menyecskébe. Nem tekintette azt, hogy pápista; pedig 
láthatta azt a nyakában függő szép rubintos keresztről. 

Neki hajította selyemkeszkenőjét, s ime a büszke úr- 
hölgy, a ki még addig minden daliának kosarat adott, 
elfogadta a zálogot, s viszonozta azt a saját kendőjével, 
H arra aztán együtt lejtek el azt a deli tánczot, kinek 
nincsen mása, a két selyemkendő osücskéjét tartván 
kezükben. 

A tán ez végeztével a fejedelem még jobban el volt 
varázsolva a gyönyörű özvegy szemeitől, s midőn helyére 
vezette, azt kérdezé, hogy mi lesz a váltságdíja a zá- 
lognak ? 

A hölgyek kérhettek akármit: drága kösöntyüt, bok- 
rétát, szép dalt, tréfás szolgálatot ; ^-zt meg kellett adni. 
A férfi rendesen kérte a maga csókját, s azt ík meg kel- 
lett adni, vagy szép szerével, vagy szokásos sikongatással. 

A bűbájos özvegy suttogó szóval azt rebegé a feje- 
delemnek : 

— A mit én a .selyemkendőmért váltságdíjul kérek, 
azt én fenségednek el nem mondhatom, csak négyszem 
között. 

De már az ilyen törvényjavaslatra nincs az a második 
tényezője a törvényhozásnak, a ki azt ne mondaná, hogy 
« piacet ». 

— Hol és mikor ? 

— Holnap reggel harangszó után az én palotámban 
(palotának hittak abban az időben a belső szobát) ottan 
leszek ! -* 

Soha még fejedelem olyan pontosan meg nem tartotta 
szavát, mint Bethlen Gábor a szép Remekynének adottat. 
(A többit is megtartotta bizonyára, de ezt különösen.) 
A mint az Erzsébet-székesegyház harangja utolsót kon- 
dult, ő már ott irolt a bájos özvegy-asszony palotájában. 

— Tehát halljuk: mi az ára a tegnapi táncznak? 

A szép özvegy szemérmesen az arcza elé húzta a 
fátyolát, s így kezdé suttogó szóval : 

— Fenséged előtt bizonyára nem lesz titok, hogy ebben 
a városban két jezsuita atyák lakozának, a kik közül az 
egyik nekem gyóntató atyám volt. 

A fejedelem gondolta magában, hogy ez ugyan nagy 
feneket kerít a dolognak. 

— Hát aztán ? Mi lett belőlük? 

— Kuruc z vitézek bizony megfojtogatták mind a 
kettőt. 

— Ejnye, ezt bizony nehéz dolog lehetett szegényeknek 
elviselni. 

De még ha csak ezt tették volna velük I Ámde ezen 
felül olyan helyre dobták be őket, a melyet átall az emberi 
nyelv másként, mint négyszemközt megnevezni. Arra kér- 
ném tehát fenségedet, engedje meg, hogy onnan őket fel- 
vétessem, 8 tisztába tétetvén, eltakaríthassam. 

És micsoda hely az ? 
A szép özvegy asszony megmondta azt a szót. Bizonyára 
nem lehet azt társaságban kiejteni sehol. 

Vigye őket kegyelmed akárhová! kiáltá a fejedelem, 
^ a visszakapott selyemkendőjét az orra elé tartva, futott 
ki a szép özvegy házából, ott hagyva annak zálogul tar- 
tott selyemkendőjét, s nem kérve érte a váltságot. 

így végződött Bethlen Gábor első szerelme és emléke- 
zetre méltó táncza. 



PÉNZ EIxREPUL. 

(Nem írta ezt senki, mert ez igaz történet.) 



Annyi volt a pénz, mint a polyva ! Mint a szél hordta 
polyva ! 

Három héten át tanyázott az egész tábor Komárom alatt 
és benn annak városában : ottan várták a francziát, a kit 
senki sem hitt ide. 

Az alatt volt drága dolog Komáromban ; egyik ezred ki, 
a másik be ; az utczák is tele sátorokkal, annyi volt a 
katona, hogy még a padláson sem fért el.* 

Sok embernek sok szája van, sok szájnak sok étel-ital 
kell ; — komáromi híres kenyérnek soha olyan keleté nem 
volt, mint akkor ; komáromi Dunából soha annyi vizet ki 
nem mértek, bor és pálinka rovására, mint ama három 
hét alatt. 

Irtóztató keleté volt mindennek, a mi csak enni és inni 
való volt ; a kinek csak egy csikója, lúdja volt, ölte, vágta, 
vitte a piaczra, kapitálist szerzett belőle ; a ki reggel ke- 
nyeres kofa volt egy talyiga czipóval, este nagyságos asz- 
szonynak hivatta magát, s azt kérdezte, hogy hogy fidják 
a zsidótemplomot'? megvettek mindent, nem alkudtak 
semmire, egy forintot adtak egy pár savanyú ugorkáért, s 
még a levét is pénzen vették, már pedig ember emléke- 
zetre az ugorkaié, meg a dicséret mindig ingyen járt a 
portéka mellé. 

Hát még a hol italt mértek ! ott úgy állt ember hátán 
ember, mint a ((Vasárnapi Újság « kiadó-hivatalában elő- 

fizetés idején : ostrom alá volt véve minden csapszék, meg- 
szállva minden kurta, avagy hosszú kocsma és elfogyasztva 
minden spirituózum. 

Volt a győri Dunaparton többek között egy csapszék, a 
melynek kifordított ajtajára iromba szinekkel valami 
szobapiktor egy kétséges lábon álló katonát feste, pirosra 
mázolt palaczkkal a kezében s ezen aláirással: Az jókedvű 
katonához. «Az jókedvű katona » ott a képen olyan kri- 
minális pofákat fintorított, mintha csakugyan ivott volna 
abból az izéből, a mit odabenn a kocsmában mérnek. 
Mert hírhedett dolog volt, hogy abban a kocsmában mérik 
az elképzelhető legsavanyúbb bort és legkozmásabb pá- 
linkát ; lehetetlen, hogy Tukma uram gubacsot, vagy mit 
ne keverjen közé, a mitől egy kis ízt kap a lőre, ha valaki 
nem akar az alkörmöstöl kapott színével megelégedni; a 
sok vízről benne ne is szóljunk, hiszen az volt benne az 
egyedüli jó. 

Egy szóval, Tukma uram borát csak az ihatta, a ki 
már másutt valahol annyira lerészegedett, hogy többé 
nem tudja, mit iszik; kétszer pedig senki sem kért 
belőle. 

Ilyenformán a legnagyobb katonajárás idején is alig 
jutott Tukma uram csapszéke publikumhoz, mert a ki 
csak bevetődött «Az jó kedvű katonához », abból mind 
olyan rosszkedvű katona lett, mikor kijött onnan, hogy 
elijesztette a többit a látogatástól ; az első egy pár héten 
Tukma uram sokkal több ütleget és fejéhez vágott palacz- 
kot rakhatott a számadásba, hogy sem pénzes zacskókat 
és banknótákat. 

Hanem épen ez volt a szerencséje. 

A két első hét alatt megitta a tábor a jó bort; a harma- 
dikban nem volt jó bor, s megitták a rosszat. 

A két első héten még csak értelmes áron mértek holmit, 
de már a harmadikon vége volt a lehetséges és nem lehet- 
séges közötti minden hatásnak; szállítani nem lehetett 
semmit kívülről, mert odakinn baj volt ; kincs volt ilyen- 

Jókai: Kletembul. 11. 14 

kor egy hordó bor, akármiféle bor ! — Ilyen kincs pedig 
volt Tukma uram pinczéjében elég. 

Most ő rá került a «ves8ki!» Bezzeg nem mondták azt 
most, hogy ilyen meg olyan íze van a borának; nem 
locsolták el a padlón ; nem kértek belőle lólábát mosni ; 
nem kérdezték : micsoda almafán termett ? megitták hű- 
ségesen, s megadták az árát busásan, a kinek nem tet- 
szett, annak azt mondta Tukma uram : « eredj oda, a hol 
jobbat mérnek. » 

Egy álló hétig nem volt Tukma uramnak egyéb dolga, 
mint bort tölteni, pénzt elvenni; esténkint kifáradva a 
nagy munkában mindig egy-egy szakajtó-kosár pénzt vitt 
be a söntésből belső szobájába, melyben egymásra volt 
hányva rézpénz, ezüstpénz és fekete bankó. Rá sem ért 
azt megszámlálni, alig volt ideje egy pár órai alvásra ; 
csak bedöntötte az egész kosárral, a hogy volt, egy két- 
fülü káposztáshordóba, s lenyomtatta a káposztakővel. 

Egyszer aztán vége volt a drága világnak, a tábor el- 
ment más felé, ott hagyták Komáromban a sok pénzt. 

Az emberek ekkor kezdtek csak felocsúdni még a nagy 
ijedségből. A ki eddig azt sem tudta, három krajczár hány 
forint? annak most ezrei voltak; a ki még tavaly hajós- 
legénynek készült adni a leányát, most viczispánt kere- 
sett vőnek ; a ki eddig irnok volt, most maga keresett 
hajdút, a ki a hintájába segitse ; sok ember meg azt sem 
tudta, hogy hová legyen már most azzal a sok pénzzel ? 

E közé a sok ember közé tartozott Tukma uram is. 

Persze, hogy első dolga volt kívül-belül kifestetni a 
házát, s bevakoltatni az ajtót az utcza felől ; ö többet nem 
lesz kocsmáros. 

Második dolga volt elmenni a posztós boltba, ott rá- 
parancsolni a legényekre^ hogy keressék ki neki a leges- 
legfinomabb kék posztót, a milyen van; a melyik leg- 
drágább, abból lehasíttatni tizenöt rőföt, varratni belőle 
földig érő köpönyeget, három gallérral egymás tetejében ; 
ahoz ezüst gombos dolmányt szabatni, zöld selyemposztó- 

ból, selyem kalapot hozzá és ezüstsark^ntyús csízmát és 
selyemmellényt. 

Mikor ez meg volt, akkor elment kávéhájzba, leült az 
asztal mellé a többi félvér milliomosok közé, s kávét 
parancsolt magának. 

Megivott huszonöt csésze kávét. Ez nyilván igen uras 
dolog volt. 

Azonközben le nem vette volna magáról a nyolczszáz- 
ötven forintos köpönyegét, ha két kályhát fűtöttek volna 
is a háta mögött, — hadd lássák. 

Mikor pediglen a huszonötödik csésze kávét is lehör- 
pentette, akkor kihúzta háromszázhuszonöt forintos dol- 
mánya zsebéből négyszáznyolczvan forintos tajtékpipáját. 
s kibontá kilenczven forintos dohányzacskóját, hogy meg- 
töltse pipáját abból a dohányból, a minek fontja huszonöt 
forint. 

— Az csak semmi, szólt egy mellette ülő rácz keres- 
kedő Zentárói, ki aranyos csibukot szítt az asztal fölött. 
A mi nekem van török dohány, annak fontja tíz arany 
magában Macedóniában, a hol terem. 

Tukma uramat nagyon bántotta ez a megalázás. Még 
vele versenyez holmi kereskedő. Azért is nagy büszkén 
mellénye zsebébe nyúlt, kihúzott abból egy száz forintos 
bankót, összehajtogatta hosszúra, meggyújtotta a gyer- 
tyánál a végét, s azzal gyújtott rá a huszonöt forintos 
dohányra, minden szippantásnál büszkén hunyorítva a 
megtromfolt kereskedőre ; s mikor az utolsó darabka is 
ellobbant a bankóból, félre vágta a pipáját, nagy elég- 
tétellel kérdezve : 

— Hát a fidibus drága- e Macedóniában ? 

A rácz kereskedő persze, hogy nagyon le volt főzve. Az 
irigység azt mondatta vele Tukma uramnak : 

— Aj, áj, de sok pénze lehet Tukma uramnak. 

- Az már van, felelt a bölcs férfiú. Ha egyéb nincs is, 
de az van. Az sem tudom, hogy mennyi van ? mert ha ma 
hozzá fognék a számlálásához, esztendeig készen nem 

14* 

lennék vele. Embert pedig nem kapok, a ki megszámlálja 
helyettem, mert most Komáromban minden ember úr és 
berezeg ! 

A körülülő urak mind nevettek az ötletnek, ők is mind 
nagy urak voltak. Egy buzakereskedő milliomos; egy 
dohánykereskedő félmilliomos ; egy mészáros iszonyú gaz- 
dag ember. Csupa rettenetes gazdag urak. 

A mészáros azt a tanácsot adta Tukma uramnak, hogy 
sohse számlálja meg a pénzét, hanem mérje meg mázsá- 
val, hogy mennyit nyom ? 

— Igen bizony : de teli van bankóval, azt ki kellene 
belőle elébb válogatni, az pedig sok időbe kerül ; az ördög 
győzi. 

— Hát nem tudja Tukma uram, hogyan segítsen rajta? 
szólt bele a búzakereskedő. Nagyon könnyű dolog az : — 
szeleltesse meg a pénzét, a hogy a kukoriczát szokás; 
most épen jó szél fúj : álljon ki a Dunapartra vele; terit- 
sen alá egy ponyvát, töltse ki rá egy szakajtó-kosárból; a 
szél majd kihordja belőle a bankót szépen, az ezüstpénz 
meg lehull a ponyvára; azután a bankót szépen össze- 
söpörheti külön, az ezüstöt is fellapátolhatja külön. 

— Úgy segéljen, igaza van az úrnak! szólt Tukma 
uram, kinek nagyon megtetszett ez a tréfa. Gyerünk mind- 
járt pénzt szeleltetni. Ez még úgy sem történt Komá- 
romban. 

Kögtön vele ment az egész kávéházi népség ; egész kö- 
zönség csoportozott össze arra a hallatlan látványra, hogy 
pénzt fognak szeleltetni, mint a morzsolt kukoriczát. 

Tukma uram előhozatta házából a káposztáshordót, ki- 
állíttatta a partra, leteríté a selyemposztó köpönyeget a 
földre, s maga felállva egy székre, kimérte szakajtóval a 
hordóból a pénzt, s letölté azt a köpenyre, a hogy szemetes 
gabonát szokás szél ellenébe tölteni. 

Jó erős szelecske fújt épen, kedvezett a vállalatnak; a 
lehulló érczpcnz közül gyönyörűen kitisztogatta a bankót, 
némelyiket el is vitte olyan messze, hogy szemmel sem 

lehetett utóiérni, sokat a Dunába hordott, csőcselék, nép, 
utczagyerköcz elfogdosta a messzebbre tévedezőket. Tukma 
uram nem sokat törődött velük. Jut is, marad is. Az ezüst 
egy rakásra hull; abból is elgurul egy-egy tallér jobbra- 
balra, hadd kapkodják; másnak is legyen karácsonja 
egyszer ! 

Egy áltó óráig tartott még így is a munka, mire a pénz 
fel lett szórva, egy garmadában az ezüst, távolabb a szél- 
hordta papiros. 

Akkor zsákot hoztak neki, felmérték lapáttal. 

— Pfü I ez a sok penészes ezüst pénz ! kényeskedék, 
orrát fintorgatva Tukma uram. Nem állhatta ki a szagát. 

A zsákot megmérték mázsával, egy kicsinyt kiszakadt 
az oldalán, valami kiömlött belőle: «hadd maradjon a 
mázsálóknak ! » 

Seprűvel összeseperték a bankót, a mit nagyon messze 
nem vitt a szél, s beletömték mind egy zsákba. 

— Pfü ! ez a sok piszkos bankó ! fitymálódék Tukma 
uram. Hozzatok frissen vizet, hadd mosom meg tőle a 
kezem. 

Egy pár bankót, bele is tapostak a sárba. « Hagyj átok 
ott; nagyon piszkos az már.)) 

így szeleltették a pénzt valaha a komáromi Dunapar- 
ton 

Komáromi Dunaparton láthatni néha egy embert; öreg, 
koldus, negyven esztendős köpönyeg a nyakában, három 
gallérú, a minek a nap rég kivette a szinét s öreg foltokat 
rakott rá az idő és a viszontagság. 

Ott jár, kel a part hosszában, s szeges végű botjával 
kutatja, turkálja a szemétdombokat a parton, egy-egy 
darab papirost talál néha a szalma közt, azt felveszi, meg- 
nézi minden oldalról ; talál néha egy-egy krajczárt is, s 
akkor még nagyobb dühvel turkálgatja a szemetet . . . 

Ezer ember közül egy alig tudja már a mondát, hogy 
ott azon a helyen hajdanában Tukma uram hordó pénzét 
szeleltette, s az a kopott koldus ott most azt keresi, azt 

kutatja, nem maradt-e ott egy bankó, a mit a szél akkor 
elvitt, nem bújt-e el eg>^-egy tallér, a mi akkor félre gu- 
rult?. , . abból a sok pénzhalmazból, a mit ő ott szelel- 
tetett. 

Hja bizony : pénz elrepül, pénz elgurul ; addig fogjad, 
a míg van ! 



KÉSZ KEGENYTAEGY. 

A közelebbi években feltűnhetett az olvasó közönségnek 
egy szenzáczíós hír, mely az erdélyi hírlapokban kelet- 
kezett, s aztán megtette körútját valamennyi közegeiben 
a nyilvánosságnak ; meglehet, hogy még most is utazik. 

E hír szerint egy régi kivándorlott magyar főrangú idős 
hölgy, a ki Bukarestben lakik, végrendeletében egy fényes 
nevű erdélyi család fiatal férfi tagját tette vagyona örö- 
kösévé. A hagyaték készpénzben hatvanezer arany. 

Természetes, hogy az elbeszélésnél olyan régi család- 
neveket használunk, a miket mai nap már élő ivadék 
nem visel. 

A hagyományozó éltes úrhölgy neve Krakovszky grófné, 
született Gara Zsófia ; az örökösül választott ifjú magyar 
mágnás az Omodé család fia, Dezső. 

Egy napon a család tekintélyes feje, az öreg báró Omodé 
Zoltán kap egy levelet Drakula bukaresti tekintélyes ügy- 
védtől, melyben arról tudósítják, hogy az öreg Krakovszky, 
született Gara Zsófia grófné, az ö fia javára tett végrende- 
letet a bukaresti közjegyzőség előtt hatvanezer arany 
értékéig. Tegyen ez iránt lépéseket. 

Zoltán báró azt felelte erre, hogy ő ezt az egész dolgot 
nem tartja valószínűnek, mert az indokolás gyönge. Ha 
Krakovszky grófné az ő Dezső fiát azért szemelte ki örö- 
kösének, mert az igen nagylelkű ember, akkor épen olyan 
okból választhatott volna akárkit az erdélyi mágnások 
közül; mert azok mind nagylelkűek: ez az ő hibájuk. 

Erre aztán Drakula ügyvéd azt a felvilágosító választ 

küldé, miszerint a hagyományozó nem puszta rokonszenv- 
ből, de tartozó kötelességből hagyományozza a vagyonát 
Omodé Dezső bárónak, miután létezik az Omodé-család 
08ztályo8*ágai között egy szerződés, a mit azok 1715ben 
kötöttek, s melynek pontozatai szerint, ha az egyik ág 
defieiál, annak a vagyona az életben maradói a száll 
vissza, Krakovszky grófné pedig ennek a fiatalabb Omodé 
ágnak az utóda. Emlékezhetik rá a gróf, hogy az utolsó 
Omodé leány az ifjabb ágból egy báró Garához ment 
nőül. A házasság szerencsétlen volt, válóper vetett neki 
véget. A szentszék az asszonynak ítélte oda az egyetlen 
gyermek, egy hat éves leány gondnokságát. Az apa erre, 
hogy az ítéletet kijátszsza, elszöktette lányát az anyjától, 
kiment vele külföldre, ott városról- városra járt, untalan 
változtatva a tartózkodási helyét, s leányát tizennégy éves 
koráig férfiruhában járatta, hogy az anya által felhívott 
hatóságok rá ne találjanak, míg egyszer aztán átvetődött 
Angliába ; ott a leány megismerkedett Krakovszky lengyel 
grófi'al, a ki naturalizált angol alattvaló volt. A báró kény- 
telen volt az ismeretség következményeit elfogadni s nőül 
adta a leányát gróf Krakovszkyhoz, a ki aztán nagy sze- 
repet játszott a 47-iki lengyel forradalomban; onnan 
megmenekülve, nejével együtt Bukarestbe költözött, meg- 
mentve neje hozományát is, a mit az apjától kapott, íme 
ez az a most már az élet utolsó lépcsőjén álló asszonyság, 
a ki az ifjú Dezső bárót örökösévé szándékozik tenni; a 
hatvanezer arany pedig valóságos családi hitbizomány: 
nyugodt lélekkel elfogadható. 

Ez a felfedezés fölöttébb megdöbbentő volt. Azt, hogy 
az Omodé- család osztozó ágai között százhetven esztendő- 
vel ezelőtt egy ilyen szerződés köttetett, nem tudhatta 
senki, mint olyan családtagok, a kik e titkos szerződés 
egyik példányának birtokában voltak. Az egyik példányt 
most is az Omodé-család titkos levéltára őrzi, biztos zár 
alatt ; a ki annak a tartalmát ismeri, csak a másik példány 
birtokosa lehet. 

De még meglepőbb volt az a fiúruhában rejtve utaz- 
tatott leányról szóló monda, mert ez meg már épen írásba 
sincs téve ; ezt mint valami nem dicsekedésre való esetet 
csak bizalmas órákban szokták a család nagyasszonyai el- 
regélni ifjabb családtagoknak, vagy nagyon meghitt em- 
bereiknek ; a házból ez a titok ki nem szivárgott soha. 
Ebben kell lenni valaminek. 

Omodé Zoltán báró megbízta az ügyvédjét, doktor Pop- 
rádyt, hogy utazzék le Bukarestbe, és járjon utána e 
talánynak. 

Az ügyvéd lement, felkereste a kollégáját, Drakulát, 
abban egy derék tekintélyes jogtudóst ismert meg, a ki 
nagyszerű irodát tart. Az maga elvezette öt a közjegyző- 
höz, a ki előtt a végrendelet fel lett téve, s azonkívül is 
akárkitől kérdezősködött az ügyvéd gróf Krakovszkynéről, 
mindenkitől azt a választ nyerte, hogy az egy jól ismert 
asszonyság, a ki harminczhat év óta lakik Bukarestben, s 
a legelőkelőbb házakhoz bejáratos. 

Ekkor indult el aztán dr. Poprády, semmit el nem mu- 
lasztva, a mit az óvatosság diktál, a rejtélyes úrhöly fel- 
keresésére. 

A grófné szállása nem volt fényes, de kényelmes, egy- 
szerű; csupán egy öreg asszony volt mellette, a ki ápolta. 
Épen az orvosával találkozott az ajtóban az ügyvéd. 

Mondta, hogy beszélni óhajt a grófnéval. Az bajos lesz, 
mert az asszonyság haldoklik. 

Ez már baj ! De az ügyvéd mégis beküldte hozzá a név- 
jegyét, ráírva, hogy az Omodé-család megbízásából van 
itten. 

Erre az ápolónő azt monda, hogy tessék besétálni. 

Az ügyvéd egy összeroskadt, asthmatikus fuldoklással 
lihegő öreg nőt látott maga előtt, körülrakva az orvosi 
tudomány minden életmentő szereivel ; (de szépen le tudná 
itt Írni Zola barátom a köpőládákat 1) de neki mint a féle 
fiskálisnak nem azon járt az esze, hogy azt jegyezze fel 
apróra, a mi egy regényírónak szükséges ; hanem reáli- 

sabb vizsgálatot tartott, s látlelet nyomán fel is fedezett 
három nagy rézzel kivert lá<Ját a szobában, q. miken patent 
lakatok függtek; egyen vexir-zár is volt, a mit nem szok- 
tak hiába alkalmazni. 

Hát biz az öreg asszonyság nagyon gyengén tudta már 
adni a szót, kétannyit zokogott és három annyit köhögött, 
mint beszélt; de végre mégis csak ki lehetett venni a 
szavaiból, mennyire örül, hogy kedves rokonai ott az el- 
hagyott hazában még is figyelmükre méltatták. Kissé 
későn jött már a megemlékezés : az ő napjai meg vannak 
számlálva. Pedig milyen nagyon óhajtaná, ha hosszú távol- 
lét után ismét a kies Erdély üdítő balzsamos levegőjét szív- 
* hatná, s hamvai a haza földében nyerhetnének nyugalmat. 

(Az ügyvéd könyekig érzékenyül. Egy katarrhalis roham 
véget vet a beszédnek.) 

Dr. Poprády alig töltött egy órát az érdekes beteg ágya 
mellett, s az idő alatt két helyről is jöttek kérdezősködni 
a grófnő hogyléte iránt. Az egyik posta az angol követség- 
től jött; a másik az orosztól. Az ügyvéd meggyőződött 
róla, hogy ezek nem fogadott statisták, hanem valóságos 
követségi hivatalos közegek. Ez a hölgy tehát kétségtelenül 
nevezetes állást foglalhat el a bukaresti társas életben. 

Nem késett azonnal táviratozni megbizóinak a tapasz- 
taltak felől, hozzáadva jogtanácsadói véleményét, mi- 
szerint czélszerű volna az öreg rokont haza vitetni az 
Omodé családnak; nehogy annak a halála esetén a va- 
gyona kézen-közön eltűnjön. 

A válasz visszaérkezett : szívesen látják az öreg rokont 
az Omodé kastélyban. 

A beteg grófnő, orvosa beleegyezésével, ráhagyta magát 
biratni, hogy párnái közé burkolva, vasúti kupéba pakol- 
tassa magát, (a vasút egész az Omodék ős lakhelyéig vezet) ; 
a rézveretes ládák közül kettőt, mint utazó podgyászt fel- 
adtak, a harmadikat a vexir-zárral a hálókupéjába kívánta 
elhelyeztetni, mert abban értékes kincsei vannak. 

Szerencsésen megérkezett Omodélakra, az ifjú Dezső 

báró kastélyába; ott igazi atyafiságos előzékenységgel 
fogadták. Fiatal nő volt a háznál, három kis eleven sar- 
jadék, teljes családi boldogság. Apró és nagy igyekezett 
mindenképen kedvében járni a kedves vendégnek. 

És az a drága balzsamos erdélyi levegő valóban csodát 
mívelt ; a haldokló asszonyság szépen felgyógyult, elhagyta 
az ágyat ; együtt ülhetett az étkezéshez a családdal ; ő fog- 
lalta el az asztalfőn a helyet s aztán beszélt naponta min- 
denféle régi történtekről, a mik az Omodé családot érde- 
kelték, s e közben napról-napra jobban kitűnt, hogy a 
család mindennemű összeköttetéseivel mennyire ismerős. 

Ez igy ment tavasztól őszig. 

ÖszBzei egy vadászaton összejön a fiatal Dezső báró a 
felesége testvérével, Bálvándy Elemér gróffal, a ki igen 
éles eszű férfiú, s az országos ügyekben is nagy befolyású 
állást foglalt el. Elmondja neki, hogyan szaporodtak meg 
ők egy nagynénével, a ki ellen neki gyönge skrupulusai 
kezdenek támadni. 

Bálvándy Elemér gr. azt mondja erre a sógorának, hogy 
majd végére jár ő a valóságnak, Dezső báró csak vadászsza 
itt tovább a rőtvadatjaz alatt majd ő bejelentetlenül meg- 
lepi az omodélaki kastélyt. Azzal rögtön odautazott, s a 
testvérhugát találva a kastélyban, elmondá neki egye- 
nesen, hogy ő a rejtélyes nagynénét kitudakolni jött ide. 
Egyedül kivan vele beszélni. 

A^ öreg asszony egy csöppet sem jött zavarba, mikor 
Elemér gróf azzal a kérdéssel kezdte az ismerkedését, 
hogy mondja meg a tisztelt asszonyság, hogy valósággal 
mi a neve, és hová való ? 

Ismételte, hogy ő Gara leány, Omodé ivadék, a lengyel 
forradalom után telepedett le Bukarestben, ott leánynevelő 
intézetet nyitott, mely kitűnő hírben állt, s fényes jövedel- 
met hajtott ; a magyar szabadságharcz után számos ma- 
gyar menekültnek volt nála kész szállása, ellátása : vala- 
mennyi 48/9-iki czelebritással mind a legszivélyesebb 
viszonyban állt. Ez okozta későbbi veszedelmét ; mert a 

fejedelemségeket megszálló osztrák hadsereg főparancs- 
noka, gr. C . . . i altábornagy, a mag^yar szabadsághősök- 
kel fentartott barátságáért a nevelőintézetet bezáratta, fel- 
szereléseit elkoboztatta. Később ugyanez a baleset ismétlő- 
dött vele a második orosz-török háború alatt. Akkor meg 
az orosz főhadparancsnok koboztatta el a nevelőintézetét. 
E miatt ő diplomacziai úton keresetet is indított mind az 
osztrák, mind az orosz kormányoknál. Amazon 24 ezer 
arany, emezen 20 ezer arany követelése van. Ezeket mind 
hiteles okiratokkal igazolja a gróf előtt, a ki meggyőződ- 
hetik róla, hogy az öreg asszonyságnak a két kormányon 
van 44 ezer arany követelése, a mit az angol kormány 
hathatósan támogat, mivelhogy Krakovszky angol hon- 
polgár volt. De ezen a követelésen felül van azután még 
az a bizonyos 60 ezer arany, a mit örökségül elhagyomá- 
nyozott az unokaöcscsének, Omodé Dezső grófnak. 

Elemér gróf csendesen hallgatta végig azoknak a nagy- 
nevű férfiaknak az elsorolását, a kik Krakovszky házánál 
megfordultak Bukarestben. Azok között egy név ragadta 
meg a figyelmét : «Eikay». 

- Többször megfordult Rikay a grófnénál? 

— Csaknem mindennapos volt. 

Ez a Eikay kalandokkal gazdag életéről ismeretes ki- 
vándorolt erdélyi magyar. A többek között arról is neve- 
zetes, hogy Cuza fejedelemnek egy politikai ellenfelét, az 

opponáló bojárok vezérét, C ut párbajban agyonlőtte, 

s Cuzának nagy kegyeltje volt. 

Most már tisztulni kezdett a rejtély köde. 

Ugyanez a Eikay ifjabb éveiben az Omodé családnak 
titkára volt; ö rendezte azoknak a titkos levéltárát. általa 
tudhatta meg valaki más az 1715-iki családi szerződés 
titkát, a kivándorolt Gara grófról, meg az ő férfiruhában 
rejtegetett leányáról szóló legendát, s az egyéb benső 
családi élet mozzanatait. 

De a beszédessé vált öreg asszonyság jóhivö publikumra 

vélvén találni, még tovább ment a bizalmaskodásban. 
Elmondá, hogy ő járt Pesten is, Bécsben is, sorban isme- 
rős az ország czelebritásaival ; Andrássy Gyula grófifal, 
Kálnoky miniszterrel ; többször igénybe vette Deák Ferencz 
közbenjárását, és egy ízben Lumnitzer főorvossal is kon- 
zultáltatott egészségi állapotja fölött. 

— Akkor is ott lakott Deák Ferencz abban a pompás 
szállásában az angol királynénál, a melyiknek az erkélye 
a Duuára szolgál ? 

— Igenis. Engemet is ott fogadott az erkélyen ülve. 
(Deáknak soha sem volt fényes szállása erkélylyel a 

Dunára.) 

— Hát Lumnitzer főorvos már akkor elvesztette a fél- 
szemét, a mit egy operáczió alkalmával a lepattant kés 
hegye sértett meg? kérdé a gróf. 

— Oh igen. Már akkor fekete köteléket viselt a szemén. 
(Lumnitzer főorvos pedig hála az égnek, most is mind 

a két szeme világát épségben bírja.) 

Bálvándy gróf tisztában volt már vele, hogy mit higyjen 
az öreg asszonyságról. 

Ajánlotta magát, s kimenve a nővéréhez, azt monda 
neki : 

— Ti egy raffinálfc csalót hoztatok a házatokba. Ez 
valami nagy galibába akar benneteket keverni ; iparkod- 
jatok szép szerével megszabadulni tőle minél előbb. 

Azzal hazament. 

De alig szállt le a kocsiról, midőn sarkába hág a nővé- 
rének a távirata. 

« Siess vissza! Az ügy igen váratlan fordulatot vett.» 
Bálvándy gróf rögtön visszatért Omodélakra. 

— No hát mi történt ? 

— Itt van Budapestről egy Stibor nevű államhivatal- 
nok, a ki reklamálja Krakovszkynét, mert az az ő nagy- 
nénje. 

A pesti látogató egy igen derék szolid férfi, a ki elő- 
adja a grófnak, hogy az a bukaresti Krakovszkynó asszony^ 

sag soha sem volt Gara leány, Omodé ivadék; hanem 
tisztességes budai polgári családból eredett Stibor leány ; 
innen vándorolt ki Bukarestbe ; ö nagyon jól ismeri, volt 
nála többször, a mig nevelő-intézetet tartott, a hol nagy- 
ban ment minden. El nem képzelheti, hogy mi oka van 
az öregnek ezt a komédiát játszani az Omodé családdal. 

— Tessék bejönni hozzá ! monda a gróf a pesti úrnak. 
Erakovszkyné akkor megint halálosan ágyfekvő beteg 

volt egyszerre. 

— Persze, hogy ő az, sugá Stibor úr s odalépett hozzá, 
nyájasan megszólítva. — Kedves nénémasszony. 

Erakovszkyné elbámulva tekinte a megszólítóra. 

— Kicsoda az úr? Soha sem láttam az urat. 

A jámbor hivatalnoknak szeme-szája nyitva maradt 
erre a végkielégítésre. Úgy jött ki a szobából, mint a kit 
leforráztak. 

— De pedig becsületemre mondom, szólt a grófnak, 
mikor megz avarod ásából magához tudott térni, hogy ez 
az én valóságos nagynéném. Én nem csalatkozom. 

— Hát tudja ön mit ? szólt a gróf. Majd később, mikor 
az egész család ebédhez ül, jöjjön be kegyed az öreg 
asszonysághoz egyedül és beszéljen vele magára. Én a 
szomszéd szobában két hiteles személyt fogok elrejteni, 
úgy, hogy ő észre ne vegye, a kik a kettőjök között folyó 
beszédet kihallgasák. 

Akként történt. Mikor az ebéd óráját csengették a kas- 
télyban, Stibor úr bejött egyedül az öreg asszonyság szó- 
bájába ; a mellékszobában pedig ott volt a helység jegyzője 
és a lelkész. 

De ezúttal nem volt már az öreg asszony halálos beteg ; 
hanem dühösen ugrott fel az ágyából, s rátámadt a láto- 
gatójára. 

— Te ostoba ! Mit jösz nekem ide a nyakamra ? Az 
ördög hozott ide, hogy engem a jó nyugodalmas helyem- 
ből kizavarj, mikor itt olyan jó dolgom van, a milyen 
soha életemben nem' volt. 

— De édes néném, hiszen mi is épen olyan gondosan 
ápolgatnánk, ha hozzánk jönne. Aztán mi ránk szegény 
családos emberekre sokkal jobban ránk férne az a hatvan- 
ezer arany, a mi az ilyen dúsgazdag uraságnál számot 
sem vet. 

— Hallgass, szeleburdi ; nincs nekem hatvanezer kraj- 
czárom sem. 

— Hát azok a nagy összegek; a miket a nevelő- 
intézete bezáratása miatt kárpótlásul követel a kor^ 
mánytól. 

— Az igaz, hogy én követelem, de azoknak meg nagy 
okuk van, hogy meg nem adják ; mert nem politikai maga- 
viseletem miatt zárták be az én magasabb leánynevelő- 
intézetemet; hanem azért, mert gazdag bojár urak jártak 
oda, a kik olyan tudományokra tanították a leányokat, a 
miket azoknak nem szükség a nevelő-intézetben meg- 
tanulni. Azért csak fordulj meg, eredj ; ebédre csenget- 
tek. Nekem is hadd hozzák a becsináltomat. 

De biz a becsinált helyett maga jött be hozzá Elemér 
gróf, s azt monda neki : 

— Drága úrhölgy. Itt van ötven forint úti költségnek. 
Tessék azonnal felkerekedni, összepakolni és elutazni, a 
mely irányban legjobbnak találja. 

A veszedelmes nagynéne egy szót setn szólt ellene, fel- 
kelt és készült az úthoz. 

— Még egy szót asszonyom. Kegyed három ládát hozott 
magával ebbe a kastélyba. Nehogy valamikor azt mond- 
hassa, hogy azokban kincsei voltak, a mik egy erdélyi 
mágnás házában vesztek el, hát most sziveskedjék ön az 
általam ide hozott szolgabiró előtt sorban felnyitogatni a 
ládáit és megmutatni azoknak a tartalmát. 

Ennek is meg kellett történni. 

Hát mi volt a ládákban ? Holmi asszonyi czókmókon 
kivül egy nagy csomó muszka proklamáczió és kisebb- 
nagyobb szolgálatok fejében tett utalványok bizonyos ösz- 
szeg rubelekre. 

Persze, hogy Stibor úrnak sem kellett többet a nagy- 
néne. 

Az még abban az órában eltűnt a ládáival együtt búcsú- 
vétel nélkül. Azt hiszik hazatért Muszkaországba. 

Milyen szép regényt Írhatna ebből valaki, a ki ért 
hozzá. Én pedig átengedem. 



EGY CSALÁD DKAMAJA. 

Sok olyan történetet olvastat el velünk az élet, a mit 
ha regényben olvasnánk, azt mondanánk rá, hogy a köl- 
tőnek rettenetes volt ugyan a fantáziája, de nem volt 
valószinű. 

Azt is megkérdenők tőle, elbeszélése végén, hogy hol itt 
hát a költői igazságszolgáltatás ? 

Pedig a sors a legnagyobb regényiró ! 

Most egy esztendeje épen: István király napján egy kis 
vidám baráti kör gyűlt ősze nálam széchenyi-hegyi guny- 
hóm eresze alatt; irók és színészek. 

Kokonszenv, régi ismeretség, fesztelen jó kedv fűzték 
egymáshoz a vidám társaságot, melynek legvidámabb, leg- 
rokonszenvesebb tagja volt egy fiatal nő, ki a színpadon 
a közönség tapsait, az életben ismerői becsülésót vívta ki. 
E nő volt Hegedűsné. 

Férjét mindenki, a ki ezelőtt egy évvel látta, a legmulat- 
ságosabb embernek ismerte, ki adomáival az egész társa- 
ságot folytonos derűben tudta tartani, ki különösen kedves 
ember volt akkor, mikor lakoma vége felé, — arczának 
históriai hasonlatossága miatt Mátyás királyhoz, — elkezdte 
azt állítani, hogy ő valóban az. 

Azután még egy harmadik is volt itt, ki egyik nő 
öléből a másikéba vándorolt, a boldog ifjú pár három 
éves kis gyermeke ; alakjára nézve valóságos kis Hegedűs ; 
apjának zömök miniatűr képe, gyémánt kiadásban; ez 
épen olyan vidám, olyan mulatságos fiú volt, mint az 
apja. Anyja élt-halt érte, soha el nem hagyta magától, 

Jókai: Éktembül. ír. 1-^ 

azért nem is járt olyan mulatságba, a hova gyermekét 
magával nem vihette. Kedvencz neve ez volt előtte «a kis 
kuntyorka». 

A késő est oszlatta el a vidám társaságot, mely most 
már három tagjával kevesebb. 

A szép, a kedves fiatal asszony, a népdalok tünde 
énekesnője, a mindenkitől ünnepelt, becsült nő egy hónap 
múlva meghalt; meghalt menthetlenül, mint a kit valami 
láthatlan átok fogott meg; ki koporsójánál legforróbb 
könyeket hullatott, az orvosa volt, ki először megmenté 
a drága életet, s miután egy végzetes perez hevélye újra 
visszadönté őt romboló bajába, néhány óra múlva segít- 
hetlenül látta őt felbomlani. 

A haldokló nő árva gyermekét síró orvosára hagyta ; 
Ígérte, hogy nemsokára érte fog jönni. Tömérdek nép 
kisérte őt a temetőbe, s azután még sok ideig minden nap 
el volt halmozva sírja friss virágkoszorúkkal, miket baráti 
visszaemlékezés és fájó kegyelet hordott oda. 

Férje, a jókedvű anekdotamondó, igen különösen kezdte 
magát e naptól fogva viselni. 

Harmadnapra neje temetése után ismét beáll hozzánk 
kerti lakásunkon, s azt kérdi nőmtől : 

— Nincs-e itt a feleségem ? 
Válaszolnak rá, hogy nincs. 

— Hm, különös; pedig nekem azt ígérte, hogy itt lesz. 
Már három nap óta keresem, itt sincs, otthon sincs, sehol 
sem találom. 

Nőm ekkor szívesen unszolá, hogy üljön le és ebédeljen 
velünk. 

— Oh, mit gondolnak ? feleié ő. Hisz én nem eszem 
semmit. Soha sem eszem én semmit. 

És valóban, már akkor három nap óta nem evett 
semmit. 

Azzal megfordult, nem köszönt senkinek s két óra múlva 
már ide át volt a kerepesi temetőben, ott feküdt felesége 
sírja mellett, és sírt egész késő holdvilág feljöttéíg, és 

égreemelt ujakkal esküdött neki valamit; de azt senki 
sem hallotta, hogy mit? 

És valóban nem evett azóta ; hanem annál inkább ivott : 
ivott az éhség ellen, ivott a szomj ellen, ivott a bánat 
ellen, ivott az álmok ellen ; ivott a halálért. Ha éhes volt, 
tejet ivott, ha szomjas volt, erős borszeszt; ez tartá fenn, 
ez ölte meg. 

Különös volt azt látni a pohár mellett. Néha úgy tett, 

mintha jó kedve volna már; tréfálni, enyelegni kezdett, egy- 

" szerre azután szikrákat hánytak szemei; elkezdett ordítani, 

sírni olyan hangokon, a mikben nem volt semmi emberi. 

Hanem azért rendes életmódot követett. Reggel a pró- 
bákon meg kellett jelennie, azután ki kellett menni a 
temetőbe, este megint a színházban teljesíteni hivatását, 
s azután megint ki a temetőbe. Mikor és hol szokott 
aludni, azt senki sem tudja. De a temetőben mindennap 
meg lehetett őt találni. 

Erős, vasalkatú férfi volt, ruganyos kedélylyel, gazdag 
költői érrel ; három hó múlva neje halála után találkoz- 
tam vele a színház csarnokában, már ekkor egy roskatag, 
ingadozó alak volt, mélyen beesett szemekkel, bárgyú, 
lélektelen tekintettel ; lopva akart előlem elosonni, én útját 
álltam, s egyenesen rátámadék. 

— Barátom, a mit ön elkövet, az nem gyászolás többé, 
hanem gyávaság. 

— Hát nem tudja, hogy elvesztettem nőmet ? kérdó 
tőlem tompa hangon, mintha feltenné rólam, hogy előt- 
tem ez még titok. 

— Kedves bajtársam, vesztettünk mi már drágábbat is, 
mint egy asszonyt, s nem estünk miatta kétségbe. 

— Igaz, igaz ; hebegé ő egyszerre felvillanó szemekkel, 
s kezemet forrón megragadá, mint ki szavamat elérté; 
vesztettünk mi már nagyobbat is. 

— ■ Nem szabad a férfinak elhagyni magát ; nem adta 
önnek tehetségeit bitangra a sors, önnek kötelességei van- 
nak hazája iránt ! 

15* 



— De mikor olyan sokat vesztettem, sóhajtá ő, s ismét 
visszaesett elébbi mélaságába. 

Az ember szive összeszorult, így látva egy férfit, kit két 
múzsa ihlete emelt költővé és müvészszé. 

— Miért nem menekül ön Íróasztalához ? A múzsák 
legjobb védelmezők a kísértetek ellen. Kezdjen ön egy 
olyan szép műhöz, mint a «Eóma leánya* volt, ez lelkét 
be fogja tölteni ; higyje el nekem, a költészet a legnyugo- 
dalmasabb menhely a világ minden fájdalma ellen. 

E szavakra villogni kezdtek beesett szemei, kezemet 
szorongatá, s azzal vált el tőlem, hogy sokat fogunk még 
majd erről beszélgetni; monda, hogy vannak igen szép 
tárgyai ; azokat elmondja nekem. 

Ekkor beszéltem vele utoljára. 

Már a költői géniusnak sem volt fölötte hatalma többé. 
Lelke és teste sokkal nagyobb meghasonlásban voltak 
egymással, mint hogy válni ne akartak volna. Egészen 
elvetette magát ; nem sokára színházi szerződése is letelt, 
8 nem újíttatott meg. Most már igazán nem volt hová 
mennie, mint a temetőbe. 

Csak az volt még ránézve terhes, hogy onnan néha 
vissza is kellett jönni. Ügy sietett odajutni, hogy végkép 
ott maradhasson. 

Barátai, kik látták szemeik előtt árnyékká válni az 
egy cv előtt oly életerős, oly kedélydús férfit, komolyan 
unszolák, hogy hagyjon föl ez életmóddal, mert ez a 
Laláiba vezet. 

— Jó helyre vezet, feleié ő. 

Emlékeztetek gyermekére. Megtámadák atyai érzelmeit. 
Mi lesz abból, ha ő is meghal ? 

— Az sem fog sokáig élni. Elvégeztük mi azt Linával, 
hogy együtt fogunk lakni ottan. Majd a kis kuntyorka is 
ott lesz. 

Erre aztán minden ember azt mondta, hogy így beszél 
az, a ki részeg, poéta ós komédiás egy személyben. 
Pedig hát igaza volt. 



Néhány hét előtt neje után ment a férj, és mindenki, a 
ki hallá, hogy meghalt, azt felelte rá, hogy czélt ért. 

A lapok hirdették, hogy a boldogult ifjú pár gyerme- 
két nemes szivü orvosuk, doktor Bókai és neje fogadták 
gyermekül, s a kik ismerik a férjet és nőt, az mondák rá : 
boldog gyermek ! milyen jó apát, jó anyát nyert másod- 
szor is ! 

De már ez mind hiában volt. Hiában apai gond, anyai 
ápolás, játszó testvérek, mosolygó jóllét, orvosi tudo- 
mány, emberi rokonszenv ! Máskép végeztek felöle azok 
« odalenn)). 

Már apja temetésekor panaszkodott a gyermek, hogy 
olyan hideg az a koporsó, ne vigyék hozzá közel ; ő úgy 
fél a temetőben ; vigyék onnan haza. 

Nemsokára ő is megbetegedett. 

Gyámatyja, ki mint a « szegény gyermek-kórház » főor- 
vosa, ezreket ment meg évenkint e kisded szenvedők 
közül : épen annál, kit úgy szeretett, mint gyermekei 
testvérét, hiába meríté ki tudományát ; mást határoztak 
felőle « odalenn)). 

Mikor már látta, hogy nem mentheti meg, arczképét 
akarta bírni a kedves gyermeknek, de ez észrevette a 
szándékot s rimánkodni kezdett ; «Ne fessenek le engem : 
nem akarok én még meghalni.)) 

Honnan tudta a gyermek, hogy ez a két eszme így 
következik egymásra ? 

Utolsó éjszakáján gyakran fölriadt s fogadott anyja 
nyakába kapaszkodva kiálta : 

— Anyám, engemet hívnak ; de én nem akarok elmenni 
nagyon hívnak. Ne ereszszenek el. 

Pedig mégis el kelletett neki mennie oda, a hova 
hívták. 

Pár hétre atyja temetése után a gyermeket is elte- 
mették. 

Apja és anya sírjaik között volt még egy kis hely, a 
hová egy olyan kis koporsó elférhetett ; oda ástak neki 



sírt a kettő közé, úgy, hogy csak egy keskeny földréteg 
választá el amazoknak sirüregeitől. 

És a mint lebocsáták a gyermeket a sír fenekére, a 
mint megmozdult fölötte a búcsúima hangja, íme egyet 
mozdult a koporsó, s benyomva az elválasztó földet anyja 
sírja felől, a gyermek koporsóstól együtt odaborult anyja 
keblére. 

Most ott pihennek mind hárman. 

És annak csak egy éve még, hogy ennél az asztalnál 
hallottuk mindháromnak vidám kaczaját összevegyülni. 



A SZEGEDI ÉLETMENTŐK. 

Nem azok a nagyobb hősök, a kik az ágyútűznek neki- 
mennek, embert ölni ; hanem, a kik ennek a viznek neki- 
mentek embert megszabadítani. 

A szegedi gáttörés hírére rögtön neki indult egy cso- 
port képviselő, újságíró, nem várva meghívást, megbíza- 
tást, pártkonferencziát és napirendre kitűzését a « szőnye- 
gen fekvő kérdés megoldásának » : Szeged lakosságát meg- 
menteni. 

Pedig rettenetes darab munka volt az, csak odáig is 
eljutni. 

A kik próbálták már nagy viharban a Balatonon átkelni 
a Kisfaludy gőzössel, képzeljenek egy a Balatonnál még 
háromszorta mélyebb tavat, a mi már az adriai tengerrel 
versenyez, s azon egy flotíllát közönséges pontonokból, 
a miket a hegymagas hullám mint a lapdákat hajigál 
gerínczein keresztül; azokon ültek a mi életmentőink. 
A távol Szegedről átcsillámló vésztűz volt a világító 
tornyuk. 

Az egész flotillát Sváb Károly képviselő vezette, a ki e 
vidéken legjáratosabb. A vihar azonban szétszórta a 
járműveket s egy közülök, Krajcsik Ferencz képviselőé, 
a szegedi vásártér közelében a legveszedelmesebb helyre 
jutott. Ott holmi kertek és állások voltak, a miket 
eltakart a huDám, hanem a palánkok sűrűn levert karói 
ott maradtak a viz fenekén. Mikor aztán a hullámhegy 
meg-megnyílt a dereglye alatt, egyszere felmeredtek a 
veszedelmes czölöpök az ár közül; ha egyhez közülök 

hozzácsapódik a hánytvetett bajó, menthetlenül odavész. 
Fél órai kétségbeejtő küzdelembe került, míg a tapasztalt 
evezősök ez elátkozott korallzátonyszerű kelepczóböl ki 
birtak vergődni. A jéghideg orkán megdermeszté öklei- 
ket az evező lapáton, s testükre fagyott az átizzadt 
öltöny. 

így jutottak el Szegedre. 

Hogy minő volt az általános pusztulás képe, azt leirták 
mások, én csak az epizódokat gyűjtöm össze. 



« Jókai uramnak* híják a derék embert — a kereszt- 
nevét nem tudtam meg, pedig szívesen kötnék vele atyafi- 
ságot, — a kire rá bízta a felügyelő mérnök a hosszú 
gáton az egyik veszedelmes gátcsuszamlásra való felügye- 
lést. Éjfél felé a mérnök aggódni kezdett, hogy vájjon 
helytt áll e Jókai uram a gáton ? s elment maga utána 
nézni. Hát ott találja Jókai uramat, épen a gátcsuszamlás 
közepén fekve, s a bundájába takaródzva, nyugodtan 
aludni. 

— Az Isten szerelméért ! kiált, az alvót felköltve a 
mérnök, hogy fekhetik ön ide, épen a veszedelmes 
helyre? 

— Hát csak azért feküdtem ide, hogy ha mozdul a 
kutya, hát mindjárt észrevegyem. 



A mint az életmentők dereglyéikkel bejárják a várost, 
(a mi még város belőle, ott a háztetők, falak kilátszanak), 
egy udvarban megpillant Krajcsik képviselő két nagy 
bortaposó kádat, két akáczfához kikötve, a mik ott himbá- 
lóznak szépen a hullám fölött. Oda eveznek. Hát az evező- 
csapásokra csak felüti ám a fejét az egyik kádból két 
polgártárs, pipa a szájában. 

— Hozta Isten az urakat ! Hát mi járatban vannak? 

— De önök mit csinálnak itt abban a kádban ? 

— Hát «jó minékünk itt laknunk », várjuk, míg elmegy 
a víz. 

A derék emberek, a mint a rohanó árviz jött, nagy 
nyugodtan előhúztak két kádat az udvarra. Az egyikbe 
behelyezték az asszonyaikat, párna, dunna közé, a má- 
sikba magukat, odaraktak két hétre való eleséget, aztán 
kötelekkel megkötötték a kádakat az akáczfákhoz s vár- 
ták, hogy hadd jöjjön a viz. Az aztán fölvette őket kádas- 
tól, mint a horgonyra kötött hajót, s ők ott várták egész 
lelki nyugalommal, hogy elmúljék a veszedelem. Alig 
lehetett az egyik férfit, meg a két asszonyt nagy könyör- 
géssel rábeszélni, hogy engedjék magukat e veszedelmes 
helyzetből kiszabadítani. A másik férfi azután is ott 
maradt a kádban. nem hagyja ott a házát. 

Hány emberélet veszhetett el a családi tűzhelyhez való 
ragaszkodás miatt I 



Egy rom tetején, a minek födelét elvitte az ár, egy 
másik háznak a födeléből, a mit meg odahozott, az ott- 
maradtak hirtelenében állást hévenyésztek, arra felhord- 
ták a családjukat, aztán a kutyát, baromfit, még a ser- 
téseket is. Az utóbbiak nagy flegmával néztek ki a szaru- 
fák közül, fejüket a falon kidugva, míg a gazdaasszony 
tüzet rakott és levest főzött a gyermekeinek. Köröskörül 
az özönvíz! 

Ezeket épen nem lehetett onnan lecsalogatni. 

«Ha mindenünk itt vész, veszszünk mi is !» 



Egy szép fiatal menyecske jön az életmentőkhöz, pana- 
szolva, hogy az ő férje a hódmezővásárhelyi munkások 
közül való volt : a többiek már mind hazatértek, csak ő 
nem került vissza. Segítsenek neki őt megkeresni. Segí- 
tettek. Sok tudakozódás után rájöttek, hogy a fiatal nő 
férje az illovai szélmalomba menekült, a miről már tudták 

akkor, hogy összeomlott. Az odaevezök csak a romokat 
találták már. A mint ott vizsgálódnak, egyszer egy nagy 
hullámcsapás egy nagy férfi főt emelnek ki a vizbőU 

— «Az az én uram!» sikolt föl az asszony. Ráismert 
arczára. 

Odaeveztek, hogy kiemeljék a vizböl. Nem lehetett. 
A hullára hurkolt kötél elszakadt s az nem mozdult meg. 
Három nehéz malomkő feküdt az altestén, az szorította 
le. A szélmalom padlásán voltak felhalmozva az elkopott 
malomkövek, s mikor a hullám föláztatta az épület talap- 
ját, ez a tömérdek kő egyszerre odazuhant az alájok sereg- 
lett huszonegy menekültre, s még most sem lehet hozzájok 
férni a malomkövektől. 

A szegény asszonyt félőrülten vitték el onnan. 



Egy másik félőrült nőt a háza tetejéről szabadítottak 
meg. Ez a t . . . i nótáriusné volt. A vész kezdetén ö 
maga a leányával együtt a padlásra menekült. A férje 
azonban biztosabb helyet szándékozott a számukra készí- 
teni két vaságyból, a miket az udvaron fölállított s azokra 
deszkát rakott keresztül. Azt hitte, hogy olyan magasra 
nem hág a víz. Az áradat azonban az emelvényen is túl- 
nőtt. S mikor aztán a nő látta a padlásról, hogy a férjét 
már kezdi elborítani a víz, kiáltozott neki, hogy kapasz- 
kodjék bele a hozzá lecsüggő ákáczfa gályáiba s oda mene- 
küljön. A férj úgy tett, de alig fogta meg a galyat, a mint 
a vízár elsodorta, s aztán oly szerencsétlenül vitte neki a 
fának, hogy a feje annak a két ága közé szorult, s mint- 
hogy a nehéz bundája aláhúzta, nem bírta magát kisza- 
badítani. Reggeltől délig látta a nő és a leány alig egy 
ölnyi távolban a férjet és apát a halállal küzdeni s nem 
tudott segíteni rajta. Ott halt meg a szemük láttára. 

Nem rosszabb ez az őrültségnél ? 



Oh az igazi őrültek, azok mind erről nem tudtak sem- 
mit. Ö utánuk rég bezáródott a világ. 

Krajcsik képviselő véletlenül megtudta, hogy a kórház- 
ban még huszonkét őrült van ; a kiknek az elszállítására 
senki sem vállalkozott. Ö másodmagával, Potoczky Dezső 
képviselővel rászánta magát a nehéz feladatra. Hullám- 
ban, zivatarban kicsalogatni az odúikból embereket, a 
kiknek már nincsen lelkük, mikor még az is elveszti a 
magáét, kinek van. 

Hozzáfogtak. Egyenkint kellett mindenik szerencsétlent 
mindenféle mesterfogásokkal rábírni, hogy engedjék ma- 
gukat a csónakba vinni. A legtöbb őrültnél az használ, 
ha azt mondják neki, hogy « megyünk haza.» Volt köztük 
egy jókedvű bolond is, a kit a többiek oWeisz bácsinak » 
hínak, ez nagy imádója H. József császárnak, ő annak a 
komiszáriusa, a ki nagy reformok keresztülvitelével van 
megbízva. Ezt a nagy árvizet is megjósolta József császár 
s ő azt már versbe is szedte. Közbe aztán danol is. 
A vasúti vonaton, mely az őrülteket szállítá Aradra, Weisz 
bácsi mulattatta az egész társaságot. 

Hanem aztán voltak makacs, dühöngő őrültek is, a kik 
semmi módon nem akarták engedni, hogy őket onnan 
elvigyék, azokkal birokra kellett kelni, lefogni őket, rajok 
adni a kényszerzubbonyt, s hogy a csónakot fel ne for- 
díthassák, az orvos segélyével altatót adni be nekik, a 
mitől Aradig csendesen maradjanak. így sikerült őket 
nagy bajjal megszabadítani. 

Azután került a gyermekágyas asszonyokra a sor. 
Milyen satyrája a sorsnak. Azon az éjszakán adni új 
embernek életet, mikor annyi emberéletet, mint a krétá- 
val írott számot, törül le a tábláról ! 



Sváb Károly képviselőt egy szegedi bérkocsis kereste 
fel, hogy segítsen neki a feleségét megtalálni: ott lesz 
valahol a vízben. 

Mikor a vészharang megkondult, ő hirtelen beültette 
a hintójába a feleségét s aztán vágtatott vele Új-Szeged 
felé. Hanem a halál gyorsabb paripán lovagol! A fele 
úton szemközt jött rá a hömpölygő vizár. S azzal együtt 
a víz elején torlaszok emelkedve, tört gerendák, szarufák, 
háztetödarabok : a kocsi egy perez alatt el volt árasztva, a 
két ló eltemetve ; maga a bérkocsis egy úszó kapuba fogó- 
zott meg, az vitte magával, míg valahol fennakadt vele. 

Odamentek arra a helyre a csónakkal, a hova vezette 
őket. Már akkor átlátszó volt a hullám. Mélyen, a három 
öles víz fenekén lehetett látni a hintót, előtte a két össze- 
rogyott lovat. Az asszony ott ült a kocsiban s kis gyerme- 
két szorítá magához. 

Sváb Károly lebocsátá utána a csáklyát, mig elérte, s 
aztán felhúzta a hintóból az emberalakot. Az asszony 
akkor is ült és ölelte a kis fiát. 



« Mindenki teljesíté kötelességét!)) 

Ezt a szót ismételhetjük a szegedi életmentők felől. 
Ez volt a mi trafalgari ütközetünk. 

Itt igazán nem volt pártkülömbség, szabadelvű, függet- 
len, egyesült ellenzék mind kitett magáért. 

Azt mondják, hogy a « legelső magyar ember » is ki- 
fejezé legmagasabb elismerését azon buzgalom iránt, a 
mivel a szélsőbali képviselők a mentésnél kitüntették 
magukat, a mit a miniszterelnök is bizonyított ő felsége 
előtt. 

Mikor nemrég a budgetvita alatt egy szélsőbali barátom 
élczelgetett az érdemrendemre, azt sugám neki : « hagyd 
el, bajtárs, mindnyájunkkal szabad az Isten keze, még te 
sem tudod, hogy mire juthatsz?)) 

S ime közel van a jóslatom beteljesülése. 

S szégyen volna talán ? A legelső magyar embernek a 
becsülését, hazánkfiainak s az emberiségnek tett igaz 
szolgálatokért, nyiltan, a mellre kitűzve viselni? 



AZ ELSŐ ALAPKŐ. 



Feledékenység éveit éljük ! Fejünkre nőtt az idők terhe. 
Kenyérkereső pályán tör az új nemzedék; alig marad 
ideje rá, hogy azokra visszanézzen, kik a hírkereső pályán 
törték az utat. 

És ez jól is van így. Legyen a munkás kezeké a diadal. 
Zöldüljön ki hazánk czímeréhen az a négy veres mező, a 
mi a négy fehérj folyó között fekszik, s lakjék rajta boldog 
nemzet egyik folyamparttól a másikig . . . 

Elfeküdtek az óriások régen, a kik hajdan egy kézzel 
fel tudtak emelni egy országot, másikkal megverni egy 
másik országot; jámbor napszámosok ideje következettel, 
a kik megszántogatnak egy darab földet, tűt kovácsolnak 
a vasból, tele írják az üres papirost, betűkre tanítják az 
apró gyermekeket : úgy harczolnak . . . 

De azért ne hagyjuk feledségbe menni a mi óriásainkat; 
ne törüljük ki lelkünkből az emléket a haszonhaj tatlan 
dicsőség alakjai felől, emeljünk számukra sziveinkben 
(úgy sincs másutt) egy-egy kis emlékszobrocskát, írjuk fel 
rá neveiket és ne engedjük azokat eltörlődni onnan. 

Midőn tehát kifáradtatok a józan munkában, ti becsü- 
letes napszámosai a közéletnek, üljétek körül ezt az ott- 
honos tért, s hallgassátok, mit beszél egy másik nap- 
számosa a névtelen kornak azokról, a kik olyan nagyok 
voltak. 

Vége volt a franczia háborúnak; az ország rendéi 
összeültek tanácskozni, s mentől tovább tanácskoztak. 

annál inkább rájöttek arra, hogy a mi kardunk ugjan sok 
szép dicsőséget szerzett már minekünk : de hasznot ugyan 
nagy keveset hajtott. 

Földünk miyeletlen, bár legalább a nyelvünk volna hát 
mivelt ; pénzben úgyis szegények vagyunk, bár tudomány- 
ban volnánk hát gazdagok. 

Beszéltek arról, hogy kellene egy nagy tekintélyes 
társulatot alapitni, mely vezére lenne a szellemi előhala- 
dásnak, a nyelv mlvelödésének ; egy magyar tudós tár- 
saságot. 

Vitatkoztak jobbra, balra; kinek tetszett, kinek nem 
tetszett az eszme. Tartották ezt némelyek nagyon fölös- 
legesnek, mások, minthogy úgyis elkésett már a dolog, bíz- 
ták azt a késő unokákra, s a legtüzcsebb szónokok is, kik 
e nagy eszmét legjobban pártolták, csak azzal a vigasz- 
talással ültek le, hogy szép is, jó is, hasznos is volna ez, 
de három dolog kellene hozzá : először pénz, másodszor 
pénz és harmadszor is pénz ; azok közül pedig az elsőt 
sem tudjuk, honnan vegyük, hát még a másik kettőt ? 

Ekkor egy fiatal férfi lépett az országterem asztalához ; 
egy ifjú, kit akkor láttak először a rendek sorában, dél- 
czeg termetét huszárkapitányi egyenruha fedé ; katona volt. 

Talán még most is vannak, a kik emlékeznek azokra 
a mély tűzzel villogó szemekre, a mik a legsötétebb 
két sűrű fekete szemöld alól sugárzák egykor a lelkesités 
tüzét. 

Ez az ifjú volt Széchenyi István gróf. 

A sok szóhoz ő csak néhányat adott. Azt mondta, hogy 
ha a nemzet egy magyar tudós társaságot akar felállí- 
tani és e szándoka máson nem múlik, mint a pénzen, 
tehát ő eczélra egy egész esztendei jövedelmét feláldozza. 

Ez áldozat tett hatvanezer pengő forintot. 

Valaki azt kérdezé tőle ekkor : hát az alatt miből fog 
maga élni ? 

— Egyik-másik barátom majd csak eltart addig, — 
viszonzá Széchenyi készen. 

És ez volt a magyar tudós társaság legelső alapköve, 
melyre derék országnagyjaink oly tekintélyes épületet 
emeltek. 

Azóta sokat haladt a magyar szellem mívelödése : 
nagynak is nevezhetni a távolságot, a mit harmincz év 
alatt megfutott. A kik e nemzeti haladásnak örülni szeret- 
nek, jegyezzék fel emlékükbe, hogy volt egyszer a magyar 
nemzetnek egy nagy fia, a ki fölvette egy esztendeig a 
szegénységet magára, hogy előbbre vigye nemzetét egy 
századdal ! 

Egyszer volt : ha soká halad, még azt is mondják róla : 
talán nem isigaz; azért jegyezzük fel és ne engedjük 
feledésbe menni. 



SZÉCHENYI MEGSZŰNT E FOLDON ÉLNI! 



Szokni kell elébb a gondolathoz, hogy elhihető legyen. 

Mintha annak, ki hosszú éjben a hajnal után sóvárog, 
azt mondanák, hogy «meghalt a nap.» 

Olyan évben halt meg, a mikor még a tavaszi fűszál 
is érzi, hogy a földnek, melyben gyökerei vannak, a neve 
«haza». A midőn minden eltemetett nagy érzés kikíván- 
kozik a sírból : ö lekívánkozott oda. 

Midőn minden magyar, ki nevét kimondta, utána 
monda: « sokáig éljen », ő megczáfolá a közóhajtást és 
odatért, a hol örökké élnek. 

Nevét a vágyó remény elejté s átvette a fájó emlékezet. 

A Hunj^adyak, Zrínyiek óta nem volt fényesebb név a 
magyar ég csillagképletei között ; nem érke nagyobb gyász 
egy halottban a magyar nemzetet. 

Beszélnek róla az írások, beszélnek a kövek, beszélnek 
az emberek szívei, ki volt ő ? 

Megsiratja főúr és pór; hazafi és idegen; jó barát és 
ellenfél ; mert bizony mindenkinek halottja ö! 

És minden, a ki gondolkozni szeret, megdöbbenve kér- 
dezi a sorstól: «mi jövendőt készítesz előre, hogy böl- 
cseinket elveszed közülünk?)) 

És mindenki megroskad a gondolattól, hogy lehetett 
teher, mit ily nagy lélek elviselni nem bírt és senki nem 
bírja mérlegelni azt. Emberi fogalmak köznapi mértékei 
kicsinyek arra, hogy ő róla ítéletet hozhassunk. Oly ma- 
gassá tette magát élve, hogy a midőn meghalt, az ország 
egyik szélétől a másikig ért esése. 

Míg élt, megérte, hogy úgy tisztelték, mint egy halottat, 
kiről elnémul minden gáncsolódás, csak a dicsőítés beszél, 
csak a nehéz óhajtás, mely a halottakat visszakívánja a 
sírból; halhatatlanságából csak egy hiányzott még: a 
halál ; azt nem kerülgeté : eléje ment. 

Oh mi sokáig fogjuk őt gyászolhatni. 

Mert veszteségünk nagyságát eszünkbe juttatja minden 
nap és minden nagy emlék, a mit fenhagyott maga után, 
és minden üres tér, a honnan ő hiányzik. 

De a gyászon kívül, mit mindnyájan hordozunk, 
mintha mind fiai, testvérei volnánk, egy nagy örökséget 
is hagyott számunkra : szellemének fényes örökségét, a 
miben mindnyájan osztozunk, mintha mind fiai, testvérei 
volnánk : azt a dicső példát : hogyan kell a hazát 
szeretni ? 

Ez örökségünket el ne vesztegessük, el ne adjuk, el ne 
cseréljük soha. 

Egy ércz-emléke van már Széchenyinek, az érczből 
öntött közérzület, melyen sem ráspoly, sem rozsda nem 
fog; ez emlék ne porladjon soha; ez emléken legyen fel- 
írva mindvégig e név : Széche7iyi István ! 

Lelkének üdvöt, hamvainak nyugalmat adjon az Isten ; 
áldást és boldog jövőt adva a hazának ! 



Jókai: Életemből. II. IG 



VOKOSMAETY MIHÁLY. 

Hol van a magyar hazának olyan része, a hol ne éne- 
kelnék a «Szózatot» és a «Fóti dalt»? s hol van a magyar 
szívnek olyan része, a mit ez a két dal meg ne indítana ? 
Az egyik bánatát, a másik örömét zengi a nemzetnek, azt 
a szent tetterővel gazdag bánatot, s azt a rejtett fájdalom- 
mal teljes örömet, a mikről csak annak van fogalma, a ki 
bennök született. 

Ez a két dal jobban leírja huszonöt év történetét egy 
hosszú krónikánál ; mert minden szavára azt kell mon- 
dani a magyarnak : ez az én véremből vett vér, ez az én 
testemből vett test. 

A ki ezt a két dalt írta, az Vörösmarty Mihály. 

Vörösmarty Mihály a magyar nemzet első költője. 

Ezt a rangot soha sem vitatja el tőle senki. Mint a leg- 
hírhedettebb fiak is jobbnak és nagyobbnak vallják atyju- 
kat maguknál, s büszkébbek reá, mint saját érdemeikre : 
oly büszke minden magyar költő Vörösmartyra. 

Mert valóban atyja ő a magyar irodalomnak : atyja, ki 
megteremte, ki alkotá a nemzeti költészetet ; atyja, ki pár- 
tolá, nevelte az utána jövő ifjú tehetségeket; atyja, ki 
példájával ragyog a jók előtt; atyja, ki a legdrágább örök- 
séget hagyta az utókorra, oly örököt, melyben mentül 
többen osztozunk, annál nagyobbá lesz az. 

Ez örökségünk az ő halhatatlan műveiben van letéve. 

Huszonöt év alatt tíz kötet munkát adott át a közön- 
ségnek. 

És e művekben nem puszta unaloműző olvasmány van. 

a mit ma elolvastunk mulatságképen, másnap elfelejtet- 
tünk. Ismét és ismét visszatérünk azokra, és mindig új 
szépet, új lelkesítőt találunk bennök. 

A ki szeret multunk dicsőségén elandalogni, vegye 
elő Vörösmarty hőskölteményeit, s ragyogóbban látandja 
azokban a nemzeti nagyságot előállítva minden képze- 
letnél. 

A ki csüggedést érez szivében a jövő iránt, keresse fel 
Vörösmarty honfidalait, s új erő, új bizalom fog buzdulni 
keblében. 

A ki menedéket keres a köznapi világ unalmas egy- 
hangúsága ellen, menjen oda, hol Vörösmarty tündérregéi 
egy egész új világba vezetik az elandalgó lelket. 

A ki víg társaságot akar maga körül látni, midőn 
egyedül van, vegye elő Vörösmarty műveit, s több ke- 
délyt fog azokból hazahozni, mint a legvidámabb társa- 
ságból. 

És a ki csüggedni érzi szivében a haza szerelmét, a ki 
nem hiszi a népnek halhatatlanságát, fordítson bármelyik 
lapjára e költeményeknek, és meg fog győződni, hogy 
a mely nép költői ily nyelven beszélnek, nem múlhat el 
soha. 

Vörösmarty összes műveinek egy tehetős magyar könyv- 
tárából nem szabad hiányozniok, mert azokban van mul- 
tunk dicsősége, jelenünk öröme, jövőnk reménysége, ott 
kell azoknak állani mindjárt a biblia és imakönyvekkel 
egy sorban, mert az igaz költő szinte az Úr prófétája, s a 
mi belőle szól, az Úrnak lelke az. 



lü* 



VOKOSMARTY SÍRJÁNÁL. 

Vörösmarty sírjától jövök. Azt kívánjátok tőlem, hogy 
írjak Vörösmarty temetéséről. 

Ezer meg ezer siratta e napon a nemzet költőjét, az 
igaz hazafit; én második atyámat, egyetlen változatlan jó 
barátomat siratom. 

Azért ne várjatok tőlem ékesen rendezett szavakat, 
méltó kifejezéseket egy olyan halálhoz, mely egy egész 
nemzetet sújtott; én csak a fájdalom egyszerű szavait 
tudom elmondani. 

Hiszen semmi sem könnyebb, mint a vigasztalás : ((Min- 
denkinek meg kell egyszer halni, lám a fejedelmek is 
meghalnak, hát egy jámbor költő miért ne?» Annyian 
viselnek gyászruhát ez esztendőben, mit tesz egygyel 
több vagy kevesebb ? Az ég rendelte így, emberek viseljék 
a mi rájuk van mérve. Férfiak ne mutassák bánatukat. 

Oh csak a szív ne volna oly erőtlen. 

Ha csak atyám lett volna, érezném halálát, és nem 
szólnék róla ; ha csak költő lett volna, szólnék róla, és tán 
nem érezném ; de mind a kettő volt, s midőn e temetésen 
végig tekintek, a korlátlan öröm és a bántó keserv rohanja 
meg szivemet, hogy a visszás tusában nem ismerek ön- 
érzelmeimre. 

A magasztos öröm dagasztja keblemet, a midőn végig 
nézek e hullámzó néptömegen, mely egy könyező szem 
hazámnak homlokán, melynek szíve egy ütésre dobog, 
melynek lelke egy eszmére hevül, ezen szó kimondása- 
kor : Vörösmarty meghalt. — Miért kiséri őt végnyugalma 

helyéig húszezernyi nép? Ki ezen gazdag úr, a ki annyi 
örököst hagyott maga után ? Egy árva költő az, a kitől 
milliók kincset örököltek, kincset, mely annál nagyobb 
lesz, mentül többfelé elosztják : a haza szerelmét. 

Oh, de a bánat szoritja el keblemet, ha meggondolom : 
hogy az a szív, melyben annyi honszeretet megfért, most 
a hideg földbe lesz letéve; hogy a legjobbak, legerő- 
sebbek elmúlnak egyenkint, s ránk hagyják — gyöngébb 
ivadékra — a terhet, mely nekik is nehéz volt. 

Az édes büszkeség emeli keblemet, hogy ha elgondolom, 
ime egy férfi végezte be napjait, kiről elmondhatja a tör- 
ténet szava, hogy minden órájában nagy volt; hogy nagy- 
ságát hozzá nem illő szenvedélylyel soha meg nem bánta, 
hogy egyik szavával a másikat le nem rontá soha; 
hogy nem tanított mást, mint igaz nemes szivek szerelmét 
minden iránt, a mi azt érdemli ; hogy haladó lépteivel egy 
nemzet haladt előre. 

Oh, de a csüggedés nehéz terhe fojt el, hogy ha szét- 
nézek és nem látom azt, a ki őt pótolni tudná, a ki költői 
vezére lehetne utána a jobb szellemeknek, a kinek kezei 
elbirnák azt a fegyvert, mely öt annyi diadalra vezérlé. 

Gyönyörködve hallom az erősek sírását, mert e könyben 
a nép magát tiszteli meg, s jótékony elégület fog el, ha 
látom, hogy gyász koszorúi hulló leveleit ezek szedik fel 
drága emlék gyanánt, mit szivükön viseljenek. 

Oh, de mind e fény, e pompa és ez igazi tisztelet 
helyett jobb szeretném én őt most is ott tudni csendes, 
nyugalmas lakában, s mondogatni évről-évre : visszajön 
még, újra élni fog még, az a régi jó aranykor újra kezdő- 
dik még ! 

.... Pedig a nagy nehéz követ rátették már a sírbolt- 
jára, s felírtáka nagy kemény kőre ezt a lehetetlen két 
szót: « Vörösmarty meghalt.)) 

Menjünk haza és tagadjuk meg ezt a mondást. 

A míg e hazában nemes szivek lesznek, míg a nemes 
szivek igazán szeretnek ; a míg a magyar nép magyarul 

beszólend, míg a magyar költök hazáról dalolnak, a míg 
az Istennek kedve telik az ö magyar népében : addig élni 
fog ö, 8 szívből-szívbe átadja öt egyik század a másiknak, 
a szerelem, dicsőség és haza halhatatlan dalnokát. 

Mert nincs olyan balzsam, mely úgy ellenállana a rom- 
bolás kezének, mint a nép szerelmé ; mert nincs olyan 
emlék, mely úgy megharczolna az idők dühével, mint a 
szózat, mely a költő ajkáról jött 



TELEKI LASZLO MEGHALT. 



A képviselőház elhíresztelt első « felirat- határozata 
inditványi ülése május 8-ikára volt kitűzve. 

Baljóslatú nap! Széchenyi halálnapjának 13-ik havi- 
fordulója. 

Nekünk azonban annyi gyásznapunk van, hogy a vég- 
zetes napokban nem lehet válogatnunk. Az ülés, melynek 
fénypontját Deák Ferencz korszakot alkotó nyilatkoz- 
ványa képezendé, tíz órára volt kitűzve, s daczára annak, 
hogy a múzeum udvarára sem lehetett jegy nélkül be- 
jutni, a karzatok már kilencz órakor túltömve voltak a 
pesti közönség színével, s a vidékről e napra fölsereglett 
ünnepélyes alakokkal. A hírlapírók karzatai is telve, s 
a tanácskozási terem szárnyai a felső-tábla tagjai által 
elfoglalva. 

Azt is mindenki tudta már, hogy a remek beszédre, mit 
Deák Ferencz tart, Teleki László fog viszonzást mon- 
dani, s a viszonzásból tudandja meg az egész világ, 
hogy a magyar nemzetben a hazaszeretet, az alkotmány 
tisztelete és a bátor jogvédelem kérdésében csak egy véle- 
mény van. 

Sarkpontja leendett e nap a történetnek ! 

Kilencz óra után a már gyülekező képviselők, négyszem 
közt sugdosva, egy titkot kezdtek egymásnak elmondani ; 
de a mi annyira borzasztó, annyira hihetetlen, annyira 
leverő volt, hogy mindegyik azt felelte rá: «ah nem igaz 
ez, ne is híreszteljük.)) 

A rémhír azonban egyre terjedt, mindig csüggedtebb 

arczok jöttek be az ajtón, az újon érkezőket csoportok 
fogták körül; elszörnyedés az arczokon, sietséges járás- 
kelés idelenn, fenn a női karzatokon, hol a rémület okát 
nem tudhatták, zilált aggodalom, nyugtalan kérdezőskö- 
dések, a mikre utóbb egy halk felelet hangzott : 

((Teleki László agyonlőve I» 

Utána azonban rögtön: (te hír nem bizonyos, nem lehet 
elhinni. » 

Néhány perez múlva érkezett az elnök. 

A ki arczára tekintett, az már bizonyos lehetett a bal- 
eset felől. Soha ily sápadtnak nem látta senki ez* arczot. 
Vele jött Nyáry, s szemei tele könynyel. Sok nagy veszély 
órájában láttam ezt a vasembert, de azt a könyet nem 
láttam még szemében soha. 

Olyan néma csend lett, mint egy igazi sírboltban. 

E csend alatt az elnököt nézte mindenki, a mint lecsüg- 
gesztett fővel járt sokáig fel s alá emelvénye egy ölnyi 
terén, mintha a mindig kész szónok eszméit nem tudná 
rendbeszedni most. Végre megszólalt; szerencsétlennek 
monda magát, hogy ismét gyászhírt kell jelentenie : az 
a kit szerettünk, a kit tisztelénk, a kire vártunk; — 
Teleki László meghalálozott. — Az elszörnyedés rém- 
hangja zúgott fel a teremben. A karzatok csak sokára 
csendesültek el. 

A hon első bölcse, Deák Perencz, elfogult kebellel 
monda ki, hogy ily gyászórában a bölcseségnek nincsen 
hangja. Az ülés szomorúan feloszlott. Es a képviselők, a 
nagy komoly férfiak, nem állhatták tovább az erőszakot, 
hanem zokogásra fakadva, borultak egymás nyakába, és 
sírtak, mint testvért vesztett testvér, és azt szívszakadás 
volt látni. 

A ki érti e szavak súlyát : Teleki László meghalt, az ne 
szegye Íj e könyei hullását, mert bizony nem egy ember, 
hanem egy ország fájdalmát siratja abban. 

Ez még a mi gyászhírekhez szoktatott szíveinknek is 
nehéz. 

Nem ma, csak helek, csak hónapok múlva fogunk arról 
beszélhetni, milyen gyászóra volt ez május 8-dikának 
reggelén. A ki megérte, soha el nem felejti ezt. 

Sokat lehet erről gondolni, beszélni keveset. 

Mutatja a közgyászt a lengő fekete lobogókon kívül, 
mikkel minden utcza telve, a nép arcza, melyről minden 
mosoly letörülve látszik, úgy hogy midőn egy vidám 
arczczal találkozunk az utczán, megbotránkozunk benne, 
s azt mondjuk: jövevény ez, a ki még nem tudja, mi 
történt ? 

Sehol mulatság, zeneszó, játék; a színházak zárva, 
világítatlan, a kávéházakban a tekeasztalok letakarva ; az 
utczák tömve csendes, szomorú néppel. 

Délután képviselői tanácskozmány volt, ott megtudok, 
hogy az üdvezült már régen készült e szomorú útra ; teg- 
nap sorba járta ismerőseit, s többektől elbúcsúzott; néme- 
lyiknek csak azt monda: útra megy, másnak azt hogy 
« örökre)). Egy képviselőtársa leányához így szólt: « Nézze 
meg jól, milyen volt Teleki László, mert nem látja töb- 
bet)). — Azt mondják, hogy nagyon sokat szenvedett. 
Legnagyobb terhe volt életének egy « adott szó)), mely 
ellen szíve küzdött, de melyet becsülete megőrizni paran- 
csolt. Asztalán volt még beszédének vázlata, melyet az 
nap kellett tartania a képviselőházban. 

író-asztala és ágya között találták a földön hanyatt 
fekve, jobb kezének hüvelykujja derékszíjjába akasztva, 
balkeze átlőtt szívére nyomva, a kilőtt pisztoly lábainál, a 
másik pisztoly asztalán töltetlenül, a félig ürített thea- 
csésze mellett. Az egész háznál senki sem hallotta a lövés 
hangját. 

Azt mondják, hogy balkézzel lőtte meg magát. 

Miért épen ma ? miért a legnehezebb napok kezdetén ? 

Ki hatolhat a holt szivek titkaiba ? 

A tanácskozmány elhatározá, hogy azt a helyet a kép- 
viselők padján, a melyen Teleki László ült, az ország- 
gyűlés tartása alatt üresen fogja hagyni. 

De mi annál inkább fogjuk öt ott ülve látni, s honszere- 
tettől ragyogó orczáját az üres széken is föl fogjuk keresni, 
8 nehéz pillanatokban dicső szellemének, a ki ott köztünk 
ül, tanácsát kikérjük ! 

Áldásunk te rajtad I — áldásod mi rajtunk ! 



BATTHYÁNY TEMETÉSE NAPJÁN. 

1870. június 9.ón. 



A honfi kegyelet ma adja meg Batthyány Lajos ham- 
vainak az ünnepélyes végtisztességtételt. 

És ezzel egyúttal Batthyány politikájának az el- 
ismerést. 

Ha éreznek még szellemek földi fájdalmakat, úgy nem 
az lehetett e kínok legsúlyosabbika a dicsőült szellemére 
nézve, hogy földi porai egy ismeretlen három betűs kő 
alatt elrejtve feküsznek: hanem az, hogy hazája iránti 
nagy szolgálatát még a nemzet sem állitá arra a magas- 
latra, a melyet megérdemelt. 

Huszonkét év kellett hozzá, hogy Batthyányt előkeresse 
a föld alul a nemzet, és ráírja koporsójára: « Magyar- 
ország első miniszterelnöke)). 

Ennek a szónak «első» két jelentése van. 

Értse meg azt a kormány ! Megértette a nemzet. 

A nemzet megértette, Budapest tömve van e napon az 
ország minden vidékeinek küldötteivel. 

A pompa nagyszerű lesz. 

De az érzelem, mely e pompa alatt rejlik, még na- 
gyobb. 

E nyilatkozványnyal adósa volt az ország Batthyány 
politikájának. 

Ma elismerte adósságát. 

Mert úgy váltunk meg tőle, mint a nemzet elbocsátott 
szolgájától, ki miután letette a vezéri rangot, mint köz- 



25^2 

katona szolgálta hazáját, a szónak minden értelmében, s 
hűségét martyr-halállal pecsételte meg. 

Itt találkozunk most a ravatal mögött azon idők heves 
fejű szóvivői, kik Batthyány politikáját rostáltuk akkor, a 
radikál lapok emlékezetes írói: flTe» is, «Ö» is, és — hadd 
üssem meg mellemet — «én» is. És kalaplevéve megyünk 
a koporsó után ugyanazon az utczán végig, a melyen 
huszonegy év előtt az utczai tüntetést láttuk Batthyány 
politikája ellen. És Isten látja lelkünket, hogy szivünk- 
ből jön a mostani nyilatkozat, mint szívünkből jött az 
akkori. És hálát adhatunk érte Istennek, hogy így van ; 
hogy odajutottunk, miszerint mindenki átlássa hazánk- 
ban, hogy országunkat csak egy becsületes béke, s sza- 
badelvű, bátor és erélyes előrehaladás politikája tarthatja 
fenn. 

Végtelen nép vonul a koporsó után s kiséri őt a teme- 
tőhöz. 

Oh magyar nemzet! ha még egyszer valaha egy 
Batthyányi Lajosod lesz : vezérférfi, kiliazája dicső nagy- 
ságáért, állami önállóságáért mindenét fel tudja áldozni, 
a mi kedves: napjai nyugalmát, a hatalom kegyeit, a 
hízelgők tapsait, még a nyugodalmas meghalás biztos 
reményét sem tartva meg magának : — addig kövesd őt, 
mikor még a nemzeti színű zászlót viszi előtted; ne akkor, 
mikor már a fekete zászlót viszik előtte ; kisérd annak 
világló szellemét, ne koporsóját. Mert e koporsóban nem 
Batthyány Lajos fekszik egyedül. A hazának húsz halott 
esztendeje van oda mellé leszegezve. 

Isten adjon a hamvaknak csendes nyugodalmat; de 
szellemének feltámadást : — nem a napok végén — de 
inkább ma, mint holnap. 



NYAKY PAL HALALAKOK. 

(1871. április 21-én.) 



Nyáry Pál meghalt. Meghalt mint öngyilkos. Anyagi 
bajok miatt. 

Minden lélektani tanulmányom semmivé lenni érzem 
e tény előtt. 

Én ismertem, én bámultam, én szerettem Nyáryt kora 
ifjúságomtól kezdve. 

Mint Nyáry, rokonom; mint férfi, elvbarátom; mint 
politikus, vezetőm; mint jellem, ideálom volt. Erre a csa- 
pásra nem voltam tőle készen. 

Ismertem őt, mint birót, megvesztegethetlennek, kinek 
a maga helyzetében csak szemet kellett volna hunynia, 
mint teszik számtalan mások, a kik előtt fedetlen fővel 
jár a közvélemény, hogy vagyonát megtízszerezze ; büsz- 
kén utasított el magától minden nem hívott szerencsét. 

Ismertem őt, mint államférfit, ki millióit kezelte az 
államvagyonnak, s diadalból és hajótörésből puszta kéz- 
zel, tiszta szívvel került elő. 

Ismertem őt, mint martyrját a nemzet és világszabad- 
ságnak, ki hideg vérrel veté oda vagyonát, szabadságát, 
életét a diadalmas absolutizmusnak, s hosszú évek során 
át türelmesen, férfiasan viselé a börtön és ínség minden 
kínzásait. 

Ismertem őt, mint magán embert, ki nevetve fogadta a 
sors csapásait, ki oszlopa volt a csüggedőknek, ki tudott 
nélkülözni mindent, kinek nem volt semmi mulatsága, 

egyedül a szellemdús társalgás ; ki nem keresett semmi 
gyönyört, egyedül a tudományt ; ki daczol a sorssal, kiről 
azt iram egykor: (áme egy férfi, a kit kiválasztott a bal- 
sors, hogy kipróbálja rajta minden erejét. » 

És ennek kellett, és igy kellett összetörnie ! 

A 49-iki gyásznapok alatt sokat beszéltünk együtt a 
meghalásról ; akkor azt mondta Nyáry : «hidd el, minden 
ember addig él, a meddig szüksége van rá a sorsnak !» 

Tehát az olyan emberekre, mint Nyáry, nincs többé 
szüksége a sorsnak? 

Olyan adminisztrativ tehetség, oly helytálló ész a leg- 
válságosabb időkben, oly nyugodt vezetői áttekintés, mint 
az övé volt, ritkaság hazánkban. Ismereteinek minden 
oldalú gazdagságában oly hatalmas állása volt a politikai 
életben, mint egy hírhedett gyógytanárnak, ki nem csak 
elég ismerettel bír, de minden változékony esetre a segélyt 
is fel tudja találni rögtön ; vas szorgalma, lángoló buzgó- 
sága a közügyekben példabeszéddé vált ; államférfiúi ma- 
gas állását még azok is tisztelék, kik vele szemközt álltak. 

És ö mindezt a sok kincset összetépte önkezeivel s a 
sors lábaihoz veté. 

Bírálni e lesújtó tettet nincsen erőm ; vigaszt mondani 
nincsen szavam ; csak a veszteség nagyságát, súlyát tudom 
érezni. Erről sem beszélek sokat; mindenki érzi azt velem 
együtt, érzi az egész haza. 

Isten adjon gyógyszert e fájdalom ellen mi szegény 
hazánknak. 



NYARY PAL EMLÉKE. 



A kábító csapás után, mit rémhalála okozott, idő kell 
hozzá, hogy eszméimet rendbe tudjam szedni, s írni és 
szólni képes legyek róla. Az élő kolossz helyett sok ideig 
az összezúzott hulla áll előttem, a monumentális alak 
helyett, ki nagy eszmék, országos művek egész épületét 
tartá vállain, azt az alakot látom, ki ott csügg két kezével 
a légben, s ez minden emlékemet véres kézzel törli le. 

. . . Nyáry Pállal legelőször Pestváros tanácstermének 
zöldasztalán találkoztam. Valóban az asztal fölött : forra- 
dalom volt. A ki szavának kihallgatást akart szerezni, az 
asztalra állt fel. Ö nagy ember volt, én csekély ; egy nagy 
koreszme összehozott bennünket ugyanazon emelvényre : 
a népszabadság, a jogegyenlőség eszméje. veterán vezére, 
én újoncz közkatonája voltam ez eszmének. 

Egy olyan korszak elején álltunk, mely hasonlított a 
mostani franczia mozgalomhoz ; nekünk is volt Pestünk 
és Pozsonyunk : Paris és Versailles. 

Budavára a néptömeg kezében, a fegyvertár elfoglalva, 
az utczákon húszezernyi lelkesült férfi: ki tudja, mi lehe- 
tett volna abból, ha nem Nyáry Pál áll a mozgalom élére ? 

Nyáry Pál a szabadelvűség minden érvényét egyesíté 
magában, a szabadelvűség árnyoldala nélkül, mely a túl- 
zott becsvágy. 

Tisztelte a népakarat nyilatkoz ványait; elősegítette, 
vezérelte azokat, ha helyes irányban indultak meg ; s ha 
helytelen irányt vettek, akkor is élükre állt, azért, hogy 

azokat az igaz útra vezesse ; s ha megvolt a siker, engedte 
a diadal koszorúit másnak. 

Azon a zöld-asztalon állva, ismertük meg egymást. Én 
a néphez, a fiatalsághoz szólva, azt mondám, hogy «ha 
kell, megtudok halni a hazáért, de a.hazáért gyilkolni nem 
tudok » ; Nyáry sokszor monda, hogy e szavamért szeretett 
meg, és azután sem tértek el meggyőződéseink soha. 

A pesti forradalom végződött a Pozsonyból lejövő ma- 
gyar kormány örömteljes fogadtatásával, s a nemzet új 
korszaka törvényes alakjában lett fölszentelve. Nyáry foly- 
tatta működését a sima földön, lelépve a piedestálról. 

Ö, az ellenzék akkori vezére, monda ki a « megadjuk)) 
szót, a kormány fölhívására, mely a haza védelmét köve- 
telte tőlünk. 

És a midőn a nagy küzdelem megkezdésekor az első 
magyar kormány visszalépett, midőn kilencz oldalról be- 
tört ellenség közeledett hazánk szivéhez : ő volt itt, Nyáry, 
ki a reménytelen védelem eszközeit egyeóit^, s a szeptem- 
beri nehéz napokban csaknem egyedül szervezte a már 
öszzeomlott művet; a ki nappallá tette az éjt, hogy tábo- 
rainkat ellássa, csataképesekké tegye ; a kihez csak leizen- 
tek a hadvezetők, hogy ennyi üteg ágyút, ennyi új zászló- 
aljat küldjön utánuk, de élelmükről és ruhájukról is 
gondoskodjék; kihez minden megye küldözé utasításért 
nyargonczait, s ki mindennek megfelelt nyugodtan és 
zavartalanul. 

Midőn a moóri csatavesztés után veszve látszott lenni 
minden, s a győztes ellenvezér föltétlen megadást paran- 
csolt Magyarországnak, Nyáry monda: hogy « semmi szó 
föltétlen megadásról. » S azon óriási munkának, mely a 
középpontnak Pestről Debreczenbe áttétele volt, végrehaj- 
tásában ő volt a legfőbb tényező. 

A csodák között, miket egy hadjárat fölmutat, a legelső 
helyen áll az, ha egy újan teremtett hadsereg minden fel- 
szerelésében csataképesen tud kiállni a síkra. E műben 
Nyárynak az oroszlán rész jutott. Ha névszer int nem is, 

de tényleg ö volt a honvédelmi bizottmányban a belügy- 
miniszter. 

A számok a legjobb panegyristák. E kormány alatt egy 
évig tartó hadjárat, mely kétszázezer harczost foglalkoz- 
tatott egy részről, s két császári hadsereg ellen küzdött : 
épen annyiba került, mint egy hónapi hadjárat az osztrák 
kormány alatt. 

Az igaz, hogy két miniszter lakott egy szobában, Nyáry 
és Patay; s a hadjárat végén Nyárynak nem volt nagyobb 
összege, mint utolsó havi díja. 

És a míg egyik kezével készíté az erélyes harczot, má- 
sikkal előkészíté az okos bókét. 

«Nem küzd a magyar nemzet egyébért, mint törvényes 
alkotmányáért, s a mint azt kivívta, megszűnik áldozni a 
nemzet vérével. » 

Ez volt a jelszó, melyet Nyáry ez időben zászlójára 
tűzött, s mely sok jó férfit körüle egyesített. E jelmondat- 
nak adott kifejezést azon hírlap, melyet én akkor szer- 
kesztettem. 

Bátorság kellett ezt kimondani fölfelé úgy, mint lefelé. 
Fölfelé a hatalomnak, mely vérpaddal és irtó háborúval 
jött ellenünk ; s lefelé a feltámadt népszenvedélynek, mely 
kiontott véreért boszút követelt. 

Sokan voltak, a kik e politikai bátorsággal bírtak ; de 
nem elegen. 

Április 13-án az előleges értekezleten megkísérté Nyáry 
minden erejét egy remek szónoklatban, mely álláspontját 
igazolta, s a nemzetre várakozó veszélyeket föltárta. Miután 
nézete többségre nem jutott, arra kérte elvbarátait és mind- 
nyájunkat, hogy ha elveink nem győzhetnek a parlament- 
ben, némuljunk el a népakarat előtt; ne szóljunk, hogy 
szakadást ne idézzünk elő a nemzetben, midőn annak 
egész erejére van szüksége. 

És úgy lett. 

Lapjaink «legyen meg» szóval fogadták a végzetes 
határozatot; elvbarátunk, a ház elnöke, Almásy Pál, alá- 

Jókai: Életemből. II. 17 

irta annak a nevét, Szacsvayval együtt, ki szinte elv- 
társunk volt. Nyáry ós a többiek hallgattak, és tettük ezt 
mindnyájan, azzal a tudattal, hogy el kell ugyan vesz- 
nünk, de hát veszszünk el együtt és becsülettel. 

És ekkor Nyáry, a miniszter, visszalépett és visszament 
újra «Festmegyei alispánnak. » 

Nem volt már bizalma az ügyhöz, de szolgálta azt 
hi ven. Már júniusban így szólt hozzám: « Lengyelország 
halott szagát érzem. » 

Egy fiatal barátunkat, Sz. Mórt, akkor nevezték ki a a vész- 
törvényszék jegyzőjének. » Nyáry megtudta azt, szerette az 
ifjút, (egyike volt a márcziusi fiúknak, kik együtt álltak 
vele ama zöldasztalon), odahívta őt magához, s tudatta 
vele, hogy a belügyminisztériumnál eszközölt ki számára 
titkári állomást; ne fogadja el azt a másik kinevezést. 
E gyöngéd, előrelátó gondoskodás nélkül az a mi fiatal 
barátunk a holt emberek közé tartoznék. 

A végpusztulás napjaiban ismét együtt jái-tam vele. 

Mikor a kétségbeesés végküzdelme eljött, én is vállamra 
vetettem a puskát s indultam Pestről, a merre tábort talá- 
lok. Nyáry útban talált; kérdezte tőlem: «hová öcsém ?»> 
En keserűen feleltem neki: « megyek meghalni a ha- 
záért.)) — <(Hát abban a tarisznyában mi van ?» — «Egy 
kis sonka. » — «Hát abban a kulacsban ? » — « Egy kis 
bor.>> — «De már azt előbb együk és igyuk meg a hazáért, 
s aztán menjünk meghalni.)) S azzal fölvett a kocsijára s 
aztán el sem eresztett többet, a míg Aradon egy örökké 
emlékezetes éjszakán tudtomra nem adá, hogy vége van 
mindennek ; a temesvári csata elveszett, mielőtt Görgey 
csatlakozhatott volna a déli hadsereggel. 

E napokban láttam őt legnagyobbnak ; hideg nyugalma, 
mely gyakran szarkasztikus élczekben tört ki, egy perezre 
el nem hagyta. Végtelenül lenézett mindenkit, a ki meg 
volt ijedve ; és azért mégis engemet, ki el voltam hatá- 
rozva együtt veszni el vele, a menekülésre bíztatott. 

Huszonnégy éves voltam akkor és új házas. 

ott maradt Világoson bevárni a veszélyt, ámbár 
Görgey előre megmondta neki, hogy semmi védelemre 
nem lehet számítani senkinek. 

Tudjuk, hogy az osztrák kormány hogy használta fel a 
kezébe adott sikert, mely nem volt győzelem. A bolondok 
és a vérszomjazók, Ausztria akkori vezető miniszterei, 
kiknek a túlvilágon se bocsásson meg Isten ! úgy bántak 
a lábukhoz fektetett országgal, hogy az akkor égre dobott 
kő most mint egy Alpes függ mindkettőnk feje fölött, és 
közös eltemetéssel fenyeget győztest és legyőzöttet. 

Még ez őrjöngőkre is volt hatása Nyárynak. Védbeszéde 
előtt, mely védelme volt a magyar politikának, s meg- 
támadása az os2trák kormányrendszernek, még a had- 
birák is megrendültek, s a bitófa elszalasztá benne áldo- 
zatát, hogy a börtön vegye át azt tőle. 

Ez időben történt Nyáryval az, a mi élte végzetes for- 
dulatát képezé. 

Pár hóra szabadon bocsáttatott, de bizonyos volt felőle, 
hogy el -lesz ítélve hosszú fogságra és vagyonai elvesz- 
tésére. 

Akkor jól rendezett úri kényelmes birtokviszonyok kö- 
zött élt. 

Közel álló barátai azt tanácsolák, hogy nyúljon azon 
segédeszközhöz, melylyel a kegyetlen hatalom ellenében 
oly sokan éltek, hogy konfiskáczió alá jutandó vagyonára 
egy költött kötelezvényt kebleztessen be, a mi által annak 
egy részét harmadik kéz által megmentse. Hisz ez rendes 
dolog volt. Az elkobzó hatalom az isteni és emberi tör- 
vények ellenére fosztá meg vagyonától a hazáért küzdöt- 
tet ; annak ellenében minden védelem igazolt és jogos volt. 

De Nyáry még sem .akart arra ráállani. 

«Nem! Én nekem, ki az igazságért küzdöttem mindig, 
még az ellenében sem szabad igaztalannak lennem, a ki 
jogtalanul kirabol.* 

Vajha ez érzetének hajolt volna meg ; no barátai rá- 
beszélésének. 

17* 

Hogy konfiskált vagyonának töredékét megmentse, egy 
kedves barátnéjának, kit mindenki tisztelettel említ, s ki - 
iránti gyöngéd viszonya minden magas lélek előtt iga- 
zolva van : Sch-nének egy kötelezvényt adott át húsz ezer 
forintról. Ugyanazon nemes hölgy fogadta ki jószágát 
albérletbe és gazdálkodott Nyáry javára szorgalommal, 
takarékossággal; és gondoskodott Nyáryról börtönében. 

Nyáry ott is vigasztalása volt fogolytársainak. Férfi 
kedélye soha el nem hagyta. Ott megtanult angolul, élt a 
tudományoknak. Készített remek faragványokat, miknek 
minta-darabjai most is főrangú hölgyeink asztalait ékítik; 
és nem kért kegyelmet, és nem engedte, hogy más kérjen 
azt számára — soha. 

Mikor a fogság utolsó évét tölte, hirtelen ideglázt kap 
Sch-né : önkívületbe esik s meghal, a nélkül, hogy Nyáry 
végzetes kötelezvényét megsemmisítené. 

Volt pedig Sch-nének két közel rokona : nem akarom 
őket jelezni ; Isten bocsásson meg nekik, ha még élnek! 
Azok rögtön birtokába helyezek magukat a megholt hagya- 
tékának, s mire Nyáry a börtönből hazakerült, annyira 
elpusztítottak gazdaságában mindent, hogy miután a kas- 
télyban egy nyoszolya sem maradt, a két tékozló székekre 
fektetett ablakredőnyökön hált maga is. De annyival 
inkább megtartották Nyáry költött kötelezvényét, mit 
Sch-nének adott. 

És ez lett alapja mostani bukásának: 

Most már értheti mindenki, hogy juthatott tönkre egy 
olyan ember, ki soha nem pazarolt, ki úgy élt, mint egy 
ülozóf, bort nem ivott, asszonyokért sem rajongott, semmi 
megrontó szenvedélye nem volt. 

Nem is kártyázott soha. 

Erre még egy sajátságos oka is volt, mit barátjaival 
gyakran közlött. «Én minden játszma kártyát, az első 
kiosztás után, hátáról is megismerek; azért nem játsz- 
hatom veletek, mert pénzeteket okvetlenül elnyerném.)) 

Még ily úton sem akart igaztalan pénzhez jutni. 

És ezután következnek a sors elemi csapásai, mikkel a 
magyar gazdákat meglátogatta. 

Országos évkönyveink egy évtized alatt három Ínséges 
évet jegyeztek fel: 1863-at, az aszály évét, 1864-et, az 
értéktelen gabna évét, s 1865-öt, az országos fagyot. De 
volt Pestmegyének egy része, melyben tíz év alatt hat 
ínséges év fordult elő, három évben a föld nem adta vissza 
a vetőmagot, midőn az egész országon áldás volt az égtől. 

Ez elátkozott körben feküdt Nyáry birtoka is. 

Ha mindenét elvesztette volna, midőn a börtönből 
visszakerült, ha soha birtokát vissza nem kapta volna, 
most is élne, s megélne becsülettel lelki tehetségei után ; 
öt a kegyelem ölte meg. A kegyetlen kegyelem. 

A politikai alakulások is segítettek életkedvét össze- 
törni. 

Az országgyűlésen, hol egymás mellett ültünk, gyakran 
monda az utóbbi időkben : 

((Nézd, mily közöny van magában a házban minden 
közügy, minden nagy eszme iránt ; mintha minden ember 
szeretne már — nem lenni itten. » 

Mikor a múlt hónapban az a kellemetlen viharos jele- 
net volt a házban egy kultusz miniszteri ház vétel tárgyá- 
ban, Nyáry kinn a társalgó szobában beszélgetett bará- 
taival. A teremben kelt vitára mindenki befutott, csak mi 
maradtunk kinn ketten. 

Akkor elkezdett nekem Nyáry egyszerre beszélni élte 
legtávolabb élményeiről. Első szerelméről, ügyvédi pá- 
lyája első megpróbáltatásairól, és ez után birói pályája 
azon fénypontjairól,, mikben tehetségei feledhetlen emlé- 
keket vívtak ki, a csábokról, miknek ki volt téve, szere- 
lem és gazdagság alakjában; a kincsekről, a mikért csak 
((egy kicsinyt)) le kellett volna hajolnia, hogy fölvegye, s 
a mesés ármányokról, miket diadalmasan leküzdött, mi- 
nők közt első helyen állhat Braunecker Matild és Zentál 
milliókba játszó hírhedett cselszövénye, a mik mind egy 
érdekes regény részletei volnának, ha nem volnának igaz 



történet. Akkor nem tudtam még, hogy véghagyománya 
az, a mit most i-ám biz. 

Halála előtti napon egy rövid készszoritásra találkoz- 
tam vele az országházban. Szomorúsága feltűnő volt. Azt 
monda szemrehányólag : 

— Jobb szerettelek sima homlokoddal; hajadat sem 
szeretem rajtad, ha hamis. 

— Majd a nélkül látsz a nyáron. Felelém neki. 

— Ha megérjük. Ez volt utolsó szava hozzám. 
Én azt hittem, rám érti azt, s ő magára értette. 
Hiszen herkulesi termete száz éves időt igért. 

És én nekem kellett koporsójánál Isten hozzádot mon- 
danom. 

A gyásztisztelet után egy levelet adtak kezembe, mely 
igy szól : 

« Kedves barátom ! 

Igaza volt Nyárynak, midőn azt irta Beöthynek : 
« Borzadva, fog ön értesülni azon tettről, melyet el- 
követtem.*) 

Borzadva, és mély megilletődéssel vettem én is úgy, 
mint mindnyájan, ez irtóztató halált. 

Én Nyárynak a politikában nem ellensége, — mert 
meggyőződését tiszteltem, — de határozott ellenfele vol- 
tam; azon kevesek közé tartoztam, kiknek bátorságuk 
volt az ő túlnyomó népszerűsége és befolyása daczára 
ellene a megye termében fellépni, mert azon utat, melyen 
ö járt, hazámra nézve sem üdvösnek, sem czélra vezető- 
nek nem találtam. ' 

Nyáry azonban társadalmi tekintetben a hazának oly 
kitűnő íia volt, kihez hasonló kevés van, — olyan ki őt 
felülmúlná — egy sincs. 

Magyarország történetét nem fogja megírhatni senki 
a nélkül, hogy .az ő jeles egyéniségének nem egy, de 
számtalan fényes lapot szenteljen; tartozzék az bármely 
párthoz, bevallani kénytelen, hogy Nyáry tántorithatlan 
becsületésségű, nemes keblű hazafi és feddhetlen tiszta 



Í268 

jellemű tisztviselő volt. Egyenes lelkű, igazságos biró, 
soha nem engedett magán érdekeknek, — és Pest megyé- 
ben a közigazgatási és törvénykezési téren nagy jelentő- 
ségű és üdvös működésének egész ideje alatt minden 
törekvése egyedül oda volt irányozva, hogy az, kit a 
megye közönsége bizalmával megtisztel, helyét kellően 
betöltse. Sokat, — igen sokat mondhatnék e részben az 
1861. és 1867-iki tisztajitások alkalmából, ha nem tar- 
tanék attól, hogy igen hosszura fogna terjedni levelem. 
Mint kérlelhetlen üldözője minden hanyagság és mulasz- 
tásnak, roppant közigazgatási ismeretei mellett nem csak 
a megyének, de az egész országnak kincse volt. Nem tűrte 
meg a tisztviselőt, bár ki lett is légyen, kiről csak gyaní- 
totta, hogy nem egyenes úton jár. Annyira őrizte ő a 
megyei életnek tisztaságát, hogy tartózkodás nélkül bát- 
ran ki merem mondani, miszerint Pestmegye kizárólag 
neki köszönheti azon kitűnő állást, melyet most közigaz- 
gatási és törvénykezési tekintetben elfoglal. 

Ezeket előre bocsátva, méltán mondhatom, hogy Pest 
megye sokat, igen sokat veszitett Nyáry halála által. 
Az ő emlékét meg kell örökíteni. Pest megyének köteles- 
sége, — és tudva a ragaszkodást, melylyel iránta Pest 
megye viseltetett, — meg vagyok győződve, annak tekin- 
tetbe vétele nélkül is, csupa kegyeletből iránta, — oly 
emléket fog állítani, mely meg fog felelni azon nagy 
érdemeknek, miket e rendkívüli tiszta lelkű hazafi életé- 
ben magának szerzett, és meg fog felelni azon kiváló 
tiszteletnek, melyet az elhunyt nyilvános életének egész 
ideje alatt tapasztalt. 

E végből én egy eszmét pendítek meg, melyet veled, 
— mint Nyáry egyik hű barátjával, és elvrokonával 
közleni jónak láttam. — Ha helyesled, írd meg, és tedd 
közzé, — ha nem, vedd úgy, mint legjobb szándékom, és 
az elhunyt hazafi iránti nagy tiszteletem és barátságom 
nyilvánítását, — ne szólj róla senkinek. 

Én azt indítványozom, vegye meg Pest vármegye alá- 



irás útján begyülendö összegből Nyáry Pál birtokát, kezel- 
tesse azt mindenkor első alispánjának felügyeléte alatt 
akár házilag, akár bérlet útján. Köteles legyen a járási 
fŐBzolgabiró a tömeget kezelni, és arról nyilvánosan a 
megye gyűlésének számolni. Jövedelméből a birtoknak 
segélyezze a megye legérdemesebb elhunyt tisztviselőinek 
szegény özvegyeit és árváit. 
Isten veled ! 

híved 

Bossámji László. 

Ez indítványt helyeslem, s kiviteléhez tehetségem sze- 
rint hozzájárulni kész vagyok. 

Vajha a sir fölött egymásra és kölcsönös feladatainkra 
ráismernénk. 

Vajha megtalálnék a tanulságot a szomorú végzetből. 

Hogy férfinak, kit honszerelme, érdemei, ritka tehet- 
ségei az elsők elejére emeltek, el szabad . veszni anyagi 
elpusztulás miatt, mindezen kincsekben oly szegény nem- 
zetünknél. 

Hogy ki kell veszni a mai kor uralgó nézetei nyomán 
az erély híveinek táborából mindannak, a mi jellem, 
s nem szabad benne vezetőül megmaradni másnak, mint 
a rossz szenvedélynek. 

Hogy a ki független nézeteket, s nem a hatalomnak 
tetsző tanokat vall, annak csak a visszavonulás, vagy a 
tönkrejutás között lehet választania. 

Ez rossz tudomány s ifjúságunkra nézve rossz iskola. 

Hogy Nyáry hullája megütötte a földet, az annak a 
földnek magának is sokáig fog fájni, s az a föld még azért 
bennünket visszaüthet. 

Adja Isten, hogy rossz próféta legyek. 

Talán még van időnk egymásra ismerni. 



DEÁK FEEENCZ TEMETÉSE ELŐTT. 



Egy ember, a ki meghalt és mégis él ; kit temetni visz- 
nek, 8 mégis itt marad közöttünk. 

Mi volt Deák Ferencz ? A bölcseség, a hűség, a szabad- 
éi vüség, a honszerelem, Magyarországon. Ezeknek nem 
lehet meghalni : ezeket nem lehet eltemetni. 

Nagy nemzetekből támaszt a korszellem nagy állam- 
férfiakat ; ő érte kivételt tett. Egy kis nemzetből támasz- 
tott nagy államférfit, s reá bizta, hogy világtörténeti be- 
folyást gyakoroljon egy világrész új alakulásába. S nem 
csodák útján végezte azt vele : egy hosszú élet következe- 
tes munkájára bizta a nagy feladatot. 

Deák Ferencz három nemzedéknek volt világossága. 
Nagy államférfiak többnyire le szoktak tűnni kortársaik 
elmultával, a nemzedékkel együtt, melynek koreszméit 
képviselték ; — ő az egymásra következő nemzedékeknek 
folyton vezére maradt, s az előhaladó kor csak nagyságát 
növelte. pedig mindvégig ugyanaz maradt; a bölcseség, 
hűség, szabadelvűség, honszerelem — Magyarországon. 

A nagy hallgatás hosszú .évei alatt egyedüli prófétája, 
orákuluma volt a nemzetnek. 

Nem vonult félre : osztozott velünk mindenben, a mi 
közös volt; óvott, — tanácsolt, — biztatott, — meg- 
mutatta a középutat az elkeseredés és elernyedés között ; 
világitó tornyunk volt a sötétségben. — Annyira ragasz- 
kodott hazájához, hogy midőn élte alkonyán kórszen- 
vedóseinek enyhítése, élte napjainak szaporítása végett 
a gyógyászat bölcsei enyhébb éghajlat alá tanácsolák 



átköltözni, nem hajlott rá; itt akart meghalDÍ a haza 
ege alatt, mely szenvedéseit megnehezíté, éltét rövidebbre 
szabta. 

Pedig nem kötötte e hazához sem vagyon, sem hivatal, 
sem család ; egyedül a hon tiszta szerelme. 

Csak egy szavába került neki, hogy a nemzetet figyel- 
meztesse egy tartozásának lerovására, melylyel az egy 
elhunyt nagy férfia családjának adósa maradt, s a nemzet 
rögtön telj esitette azt; csak egy szavába került a trónt 
figyelmeztetni oly férfiakra, kik az ország legmagasabb 
hivatalaira érdemesek, s azok rögtön oda emeltettek. És 
ő maga megmaradt, — nem szegénynek, mert úgy élt, 
mint Cincinnatus; de egyszerű polgárnak, s a nemzet 
tanácsadójának. Családja pedig voltunk mi mindannyian; 
8 ha néha a vitatkozó család összeharagudott egymás 
között : ö oda jött és kibékített bennünket. 

Hányszor oldotta meg keserű harczainkat az ő bölcs 
és minden oldalra szeliditő felszólalása ! Mert azt a rop- 
pant nagy hatalmat, melyet eszének, tudományának, 
népszerűségének, szónoki erejének és jellemének óriási 
fölényében birt, úgy tudta használni mindig, hogy az 
által meggyőzve igen, de megverve nem érezte magát 
soha senki. 

Egyetlen egyszer láttam őt a monumentális harag 
felejthetlen alakjaként felmagasodni. Ez egy országos 
bizottsági zárt ülésben történt, a midőn Deák a meg- 
támadott szabadelvűség ós alkotmányosság védelmére 
állt fel mindannyiunk (jobb és balközép) nevében, és 
mondott egy oly villámló beszédet, mely minden hamis 
bálványt összetört. E beszéd nem került a nyilvános- 
ság elé soha : hirtelen leírt vázlatát, mint becses erek- 
lyét őrzöm holtomig; tanújelét annak, hogy mi volt 
Deák Ferencz akkor, mikor olajág helyett a lángpallost 
vette kezébe. 

Nem volt «erre)) szükség: az olajág lett elültetve, s 
erdő nőtt belőle azóta. 

Deák Ferencz azon ritka győzelmek egyikét aratta, a 
midőn az ellenfél nem legyőzve, de megnyerve van ; nem 
leverve, de fölemelve, és a békekötésért jnindkét fél 
egyenlő hálával tartozik a kibékitőnek. 

Azon ritka esetek egyike az, a midőn egy nagy állam- 
férfi nemzetének egyszerre adott királyt és szabadságot. 

S a koporsójára tett koszorúk bizonyítják, hogy a király 
és a nemzet egy test, egy lélek lett. 

S a koporsójára tett koszorúk bizonyítják, hogy a nagy 
végczélban a nemzet minden pártja egy test, egy lélek 
lett. 

S a koporsójára tett koszorúk bizonyítják, hogy a két 
egyesült birodalom egymással a közös jövendő feladatai- 
val szemben szövetkezett. 

A két ország közötti anyagi kérdések felzaklatott vitája 
Deák halálhírére egyszerre elhallgatott. 

A szenvedélyek hekatombája áldoztatik föl Deák Fe- 
rencz ravatala előtt. 

Életében már egyszer áthidalta a szakadást a két 
egymásra utalt ország között ; vajha koporsója még egy- 
szer és végkép betöltené, a mi űr még a kettő közt 
maradt ! 

Nincs okunk sírni e koporsó előtt; nem gyászunk, 
dicsőségünk napja ez ! ' 

Deák Perenczet nincs miért siratni, ő megérte, hogy 
még életében éveket előlegezett a hallhatatlanságból. 
S míg egyik nagy kortársa s Magyarországnak egyik 
legnagyobb fia, a fölötti bánatában, hogy minden, a 
mit életében alkotott, romba dül, kétségbeeséssel végezte 
életét : addig Deák Ferencz éveken át láthatá még testi 
szemeivel, mennyire fogják őt szeretni, ha nem lesz ! 
hogy a mű, melyet alkotott, él és tovább fejlődik ; hogy 
öröksége, a mit családjára, a nemzetre hagy, az ön- 
zetlenség, a honszeretet, a bölcs megfontolás, a trón 
iránti hűség, hogy gyarapodik millió felé szétosztva, 
hogy a pártfelek hogy tömörülnek egy kibékült egész- 

szé, tudva, hogy nincs már Deák Ferencz, a ki kibé- 
kítse őket, ha össze rontanak ; hogy még életében lát- 
hatá, mint dolgozik az egész nemzet azon a nagy monu- 
mentumon, a mit az ő halálának emlékére fog emelni : 
— a hogy meglepi néha egy atya a gyermekeit, kik 
titokban kegyeletes emléket készítenek — az ő születés- 
napjára. 

Ö látta azt életében, hogy mennyire szeretni fogják őt 
halála után ! Ez egy része az üdvnek. Megnyugodva halt 
meg. 

Ez nem halál : ez megdicsőülés. 

Ez nem temetség : ez apotheozis. 

Ez nem elvesztése Deáknak : ez öröklése Deáknak ! 

Az ifjú nemzedék, mely látni fogja a koszorúkkal el- 
fedett koporsót eltűnni sirboltozatába : emlékezni fog rá, 
hogy Deák Ferencz minden koszorút . elvitt magával e 
földről ; de itt hagyta erényeit, s azokkal meg lehet az új 
koszorúkat szerezni. 

Nem leverten : — felmagasztosultan követjük az ő ko- 
porsóját. 

Kövessük példáját is. 

Hon atyái ! országok bölcsei ! osztozzatok meg az 
ő örökségén, s tartsátok meg őt sziveitekben ; mert ha 
eltaláltok róla egyszer felejtkezni, ő felkel sírjából, s 
megveri ökleivel fejetek fölött az ablakot és rátok kiált : 

«Le ne romboljátok, a mit én építettem !» 

. . . Építsük tovább Deák Ferencz emlékét : — a boldog 
és erős Magyarországot. 



ALMASY PAL MEGHALT. 

1882. 



Egyike a magyar nemzet újjászületési küzdelmében 
részt vett legnagyobb vezéralakoknak. 

Hajdan egy egész nép által szeretve, barátaitól bál- 
ványozva, egy nemzet reményéinek élére állítva, ellenei- 
től halálra üldözve, a balsorssal óriásként küzdve, kezé- 
ben a hatalmasok szövetséges kezével, szivében a hazáért 
mindent líjra feláldozó bátorsággal ; agyában országalkotó 
eszmékkel, — és végre elmúlva egy ^csendes kis házban, 
egyetlen szerető szív esthajnalsugára mellett . . . 

Vajh, ki emlékezik még rá rajtam kívül, a ki még c 
kis félreeső pesti házban is láttam őt, a hol csak köny- 
veinek élt már és szerető nejének? 

Ugy hiszem, nagyon csendes temetése fog lenni; 

Pedig hányszor dobta oda az életét arra az oltárra, 
a melyen nem volt mar más, csak hamu, hogy újra lángot 
szítson rajta ! Hányszor lett e nemzetnek megsiratott, 
visszavárt halottjává, a kinek feltámadásáért milliók 
imádkoztak ! Most már az a kor is el van temetve mé- 
lyen. S a ki belőle fenmaradt, lett egy fölöslegessé vált 
hőse egy feledékenységre ítélt nagy időnek. 

Elete fényét, nehéz küzdelmeit, nagy katasztrófáit csak 
a krónika őrzi, mint adatgyűjteményt; ugyanez a név, 
mely a síremlék gíánitján aranytól ragyog, régen elfakult 
már azon a vógzetterhes okmányon, melyre azt a deb- 
reczcni országgyűlés elnöke leírta. Es mindazok a nagy 

históriai alakok a későbbi korból, a kiknek az árnyéka 
az övével egymást keresztezé : koronás fők) bölcsek, had- 
verők, martyrok : régen maguk is árnyékok már. 

De az én borongó lelkemnek jól esik végig, járni visz- 
szatérö útban ezeken a nagy nyomdokokon, a miket 
egykori vezérem s örökké jó barátom, nagyratörő pá- 
lyáján hátrahagyott. A czél más úton lett elérve, de 
azért az ő czélja is az volt: « Magyarország újra fel- 
támadása. » S hiszem, tudom, hogy ha nem lettek volna, 
a kik az ő útján törnek előre, a más úton haladók sem 
jutottak volna el e czélhoz. Ezt a «haza bölcse* maga is 
kimondta, és mondta akkor, a mikor minden szó a tettek 
súlyával birt. 

Es Magyarország meg nem történt történetének is van- 
nak hősei. És vannak hazafiúi érdemek, a mikről nem 
szól a hir, és mégis az ég kapuján zörgetnek. 

De egy emlékének megvilágításával tartozom én neki, 
és tartozik az a hirlap, mely a magyarhoni szabadelvű 
párt orgánuma. 

Volt egy szürke, ködös korszak, a miről sokan csak azt 
tudják már, a mit nem tudnak : ebben a tespedő időben 
alkotta meg Almásy Pál a magyarországi szabadelvű 
párt számára a hirlapot, több elvtársával együtt, a kik 
közül, a kik még élnek, tudom, hogy ott lesznek a kopor- 
sója körül : hívei maradtak úgy neki, mint az elvnek. 
Előttem az első aláírási ív, mely a szabadelvii irány 
számára alapítandó lapot megteremteni felhívja a hon- 
fiakat: Almásy Pál neve van legelői. Egy évig a « Ma- 
gyar Sajtó » volt ez a közlöny. Akkor még nagyobb ál- 
dozatokkal ugyanazok a hazafiak az ő vezetése mellett 
megalapították a wHonw-t, mely aztán a szabadelvű párt- 
nak húsz esztendőn keresztül maradt közlönye, s mely- 
nek örököse lett a « Nemzet*, mind elvekben, mind kö- 
zönségben. 

Még abban az évben másodszor is fogságra került 
Almásy Pál és több elvtársai. Az a czél, a mit oda 

fenn említek : ez volt az ok. Ismét oda volt dobva, 
nagy vagyon, szabadság, élet. A kortársak léhasága su- 
lyosbítá helyzetét. Isten csodája s az uralkodó bocsá- 
nat kész szive mentették meg csupán a legszomorúbb 
fátumtól, melybe egy barátjának terhelő nyilatkozásai 
sodorták. 

Azontúl csendes ember lett belőle. Híve maradt min- 
dig a szabadelvűségnek, s barátja az ahhoz ragaszkodó 
pártnak és kormánynak, de egészen visszavonult a vi- 
lágtól. 

Hajdankori emlékei, büszke vágyakodásai, magas csa- 
ládi összeköttetései mind nem voltak képesek őt előszólí- 
tani asketai magányából. 

Ott lakott éveken át a Bajza-utczai kioszkszerű házban, 
hol remeteségét egyedül kedves neje (Almásy Sándor 
képviselő testvére) osztá meg vele híven. Se magánoso- 
kat, se társas köröket nem látogatott meg soha. Vala- 
hányszor összetalálkoztam vele, oly jól esett szavaiból 
megértenem, hogy az önként eltemetkezett nagy óriásból 
nem lett világ és hongyűlölő, mint annyi másból, nem 
tekinté magát detronált félistennek : de egész hazafinak, 
ki emberhelyét betölti. 

Most már betölti azt az áldott nyugodalom helyét, 
mely*et nálánál e hazától senki jobban meg nem ér- 
demelt. 

Ha minden ember, a kivel valaha jót tett, ha minden 
hazafi, a ki hazájának megtartásában köszönettel tartozik 
neki, egy hantot fog hajítani koporsójára, akkor Almásy 
Pál sírja helyén hunhalom emelkedik. 

A hazaszeretet örök lángja égjen e sír fölött, melyben 
a legnemesebb hazafi hamvai nyugszanak. 

Egy oszloppal ismét kevesebb ! 



BERNÁT GASPAR. 



Ö is megtért a szomorú emberek közé. 

Tréfáit olyan komoly tekintettel adta, mintha igazak 
volnának ; s meghalt úgy, mintha az csak tréfa volna. 

Öregnek nem ismerte őt senki, csak megőszült ifjúnak. 
Koporsójáról azt olvassuk, hogy 67 évig tartott fiatal- 



Mit élt át? mit szenvedett ez idő alatt? arról pa- 
naszkodni nem hallotta őt senki. Mikor a szerencsefiak, 
a nagyurak, az ifjak szája tele volt panaszszal: ő csak 
dicsekedett. Élő irónia volt járása, kelése a nem szá- 
mára teremtett világban, a nem hozzá tartozó nemzedék 
között. 

Senki sem várt tőle egyebet, mint élczet ; nem is adott 
volna mást, ha vártak volna is tőle. Ez volt jellemrajza, 
társadalmi összeköttetése, életének varázstitka. Elczekkel 
védte magát a bajok ellen, elczekkel fizetett. 

Szerette őt mindenki;, de nem gondoskodott róla. Végső 
éveiben, midőn már érzékeinek elvesztése félig elzárta 
körüle az élő világot, olyannak tekintek őt, mint egy 
élő bebalzsamozott múmiát, ki a régi egyiptomi tábla- 
biróvilág emlékeiről a hieroglyphokat leolvasni feljár. 
Mivel él a múmia? Azt nem kérdezték. Hiszen be van 
már balzsamozva írói hírnévvel. 

Az a génre az irodalomban, melyet ő képviselt, vele 
■járt a bebalzsamozott táblabíró korral. Hihetetlen túlzott 
maga a tárgy is. 

A korszak korábban múlt ki, mint írója, kinek nem 

adatott meg a tehetség átalakulni más kor eszméihez. 
Most együtt pihennek. 

Utolsó szava is jellemző élez volt. Összes adósságait 
a lipótvárosi bazilika fölépítésére hagyományozta. 

Az az alak tűnt el benne, a kit az országban legtöbben 
ismertek, s a kinek ismerői közt egy sem volt, a ki nem 
szerette, a ki nem becsülte volna. 

Legyen béke porain. Halálának híre sok megérdemlett 
könyet fog fakasztani, de még e könyeken is keresztül 
ragyog a mosoly, s az koporsóját is elkíséri a sírig, s a 
temetőkapuig a gyászkiséret a megholt élczeit, adomáit 
adja szájról-szájra, könyeit törülve. 

Hisz ez a legszebb temetés ! 



Jókai: Életemből. II. 18 



SZIGLIGETI. 

1875. 



A ki már tudja, hogy mi a magyar nemzeti színház, az 
tudni fogja, hogy kicsoda Szigligeti? 

A kik még többet is akarnak felőle tudni, azok olvassák 
meg e rövid életrajzot. 

Szigligeti Ede atyját Szathmáry Józsefnek, anyját 
Szepi Katalinnak hittak ; ő maga Szathmáry József ne- 
vet viselt mint gyermek, és később, mint szorgalmas 
tanuló. 

Szülői mérnöki pályára nevelték. Nagyváradon és 
Temesvárott taníttatva, s tanulmányai befejezése végett 
felküldtek Pestro. 

A művészet jó szelleme azonban azt súgá az ifjúnak : 
« hagyd el e pályát, van egy másik fölméretlen ország, 
a mit neked kell tagosítanod, más épületeket kell neked 
fölépítened, más pusztaságot lakhatóvá tenned, mint azt, 
a melyre készülsz. » 

Az ifjú megérté jó szelleme sugallatát, és lett szinész. 

Azonban a családi tisztes nevet kétséges koczkára tenni 
nem volt szabad ; így lett Szathmáry Józsefből Szigligeti 
Ede. 

Később azután e név hírt és becsülést gyűjtött maga 
körül, s büszkesége marad annak, a ki azt nem örökölte, 
hanem önmagát tette családja első ősévé. 

Mint színműírót minden évben új meg új koszorúkkal 

láttuk őt megjelenni, s azok közül bizonyosan több meg- 
maradt örök zöldnek, mint a hány elhervadt. 

Legelső művei voltak : A megjátszott cselek, dráma, és 
Dienes, szomorújáték ; ezek még Budán kerültek színre. 
Következett Vazul, Gyászvitézek, Pókaiak, Aba, Eomilda, 
Miczbán, Czilley, Eózsa, Ál Endre, Troubadour, Korona 
és kard, Nagyidai czigányok. Kinizsi, Szökött katona, 
Gerő, Két pisztoly, Zsidó, Gritti, Eab, Vándor szinészek. 
Szekrény rejtelme, Zách unokái, Pasquil, Csikps, Mátyás 
fia. Színésznő, Eenegát, Istenítélet, Eákóczy, Liliomfi, 
Fidibus, Házassági három parancs, Vid, Egri nő. Agg- 
teleki barlang. Nagy apó, Andronik, IV. István, III. Béla, 
Arczkép, Tündér Ilona, Lári Fari, Czigány, Castor és 
PoUux, Csokonai, Diocletián, Pünkösdi királyné. Dalos 
Pista, Pál fordulása. Veszedelmes jó barát. Nevelő keres- 
tetik. Világ ura, 10,000 forint, A mama, Béldi Pál, . . . 
(folytattatik.) 

Összesen hatvanegy színmüvet írt ! (Azóta százat.) 

Azok közül öten : Eózsa, Vándor szinészek, Zách uno- 
kái, Mama és Béldi Pál száz aranyos jutalomérti ver- 
senyben diadalmaskodtak ; kettő : Kinizsi és Gerő másod- 
jutalmat nyert; legnagyobb rész nagy hatással tartotta 
fenn magát ; és csak három esett el a deszkák csatameze- 
jén : Frangepán Erzsébet, Eontó Pál és á Debreczeni 
ripők ; ellenben százszoros diadalt aratott a Szökött 
katona, (melynek felemlítésénél kegyelmes akarok lenni, 
8 nem vetem szemükre a bírálóknak, a mit e mü ellen 
vétettek) és későbbi népszínművei ; drámái közül a 
Pókaiak, Miczbán, Eózsa v. j., Gritti, Zách unokái, 
Mátyás fia, Eákóczy, Vid, Andronik, Diocletián, Világ 
ura stb. stb.-^ 

Micsoda hatással voltak Szigligeti színművei a közön- 
ségre, arról sokat lehetne beszélni ; népszínművei egy 

egész új irodalmi ágat honosítottak meg, mely tisztán 
a nemzeté, s azért is hat annyira a nemzeti lelkületre 
vissza. 

Legelső három népszínművének körutazása az ország- 
ban valódi diadaljárat volt. Emlékezem a várakozásteljes 
estékre, miket mint ifjoncz diák átéltem a Szökött ka- 
tona előadása előtt, s előadása után a közönség elragad- 
tatására, és saját levertségemre, hogy miért nem tudok 
én ilyet írni? Akkori irigységem Szigligeti tehetségeire 
legbiztosabb alapja annak a becsülésnek, a mit most 
érzek iránta ; az évek és a közellét nem tették őt előttem 
kisebbé. 

Mindenki tapasztalhatá, micsoda befolyást gyakorolt 
Szigligeti munkássága nemcsak irodalmunkra, de még 
többre is, mint az irodalom. 

Népszínművei leszoríták a hajdani velőtlen bohóza- 
tokat, a siralmas rémdrámákat, s eleven erőteljes irányt, 
élethűséget, igazságot, tiszta morált és emberszeretetet 
hirdettek a színpad deszkáiról; népdalaink felhatottak 
általok a szalonokba s a komptoirokba, főurak és keres- 
kedők eddigelé magyar hangok előtt zárva tartott szo- 
báiba; később utat nyitottak művészi és irodalmi érde- 
keinknek is, s jelenben egy olyan tőkéjét képezik a szín- 
háznak, melynek morális és anyagi kamatjai igen nagy 
helyet foglalhatnak a számadásokban. 

Drámái sok szerencséddel sajátíták el a históriai elemet, 
tiszta, szép, szabatos nyelven, megható költészettel, s 
nagy színi ismerettel vannak írva, s tanúskodnak a köl- 
tőnek e téren tett sokoldalú tanulmányairól. 

Szigligeti költői munkásságán kívül, mint a színház 
titkárja oly fontos helyet tölt be, hova ügyszeretet, pártat- 
lanság, sokoldalú ismeret, s hazafiúi becsületes jellem 
múlhatlan kellékek, s jól esik tudnunk, hogy ezek Szig- 
ligetiben egyesülve vannak. 

Mint hivatalnok egyenes lelkű, a közügyért buzgó, mint 
férfi szilárd, elhatározott jellemű; jó férj, jó apa, jó barát. 

Szeretném azt kívánni neki, hogy éljen annyi eszten- 
dőt, a hány színmüvet ír, de miután minden esztendőben 
kettőt, hármat is ír, kívánságom képtelenség volna; e 
helyett azt óhajtom, hogy éljen oly sokáig, a míg szín- 
művészetünkben és irodalmunkban munkásságának gyü- 
mölcsei kedvesek leendnek ; — akkor pedig ugyan meg- 
vénülhet. 



KAKAS MAETON AECZKEPCSARNOKA. 

(1865) 

FALK MIKSA. 

Van szerencsénk ezennel tisztelt barátunkat, a köz- 
szeretettől ápolt (F k)-t bemutathatni nagy érdemű olvasó 
közönségünknek. 

íme ez azon két betű, melyről az a mondás van a Pesti 
Napló olvasói szélesen elterjedt körében, hogy ha e két 
betű nem találtatik a Pesti Naplóban, a lapnak fele része 
hiányzik : mely állítást ugyan mi, részint az illető nagy- 
tekintélyű hirlap sokérdemű többi munkatársai iránt való 
méltányos elismerésből, részint pártfegyelemből, így pure 
et simple alá nem írhatunk : de mint historikumot, mint 
repülő mondatot, konstatálni kötelességünknek tartottuk. 
Tehát íme itt van ama két betű, ki mint az írásban mon- 
datik : «én vagyok az alpha és az ómega !» szinte elmond- 
hatja nyomtatásban : én vagyok az «F)> és a «k)), s min- 
denki érteni fogja ennek jelentőségét. 

Valóban alig tudjuk magunkban elhatározni, mit bá- 
muljunk tisztelt barátunkban inkább ? azt a messze el- 
ágazó összeköttetést-e, mely őt Európa minden udvaraival 
folytonos érintkezésben lehetni képesíti, vagy azon mű- 
vészi adományt, mely szerint a százszor összerakott tár- 
gyakat százegyedszer ismét úgy össze tudja állítani, hogy 
azt mindenki újnak veszi. 

Mikor más újságíró kétségbe van esve a fölött, hogy 

semmi sem történik a világban, (P k) teremtölélekkel nyúl 
a semmibe, s alkot belőle világtörténetet, s e téren oly 
szerencsével egyesíti magában a historikust a költővel, 
hogy méltán nevezhetjük őt a «jövő históriai regény- 
írójának*). 

Nincs tárgy elég csekély, melyből ő nagyot ne tudna 
alkotni : egy görögországi miniszter krízis, egy bonvivant 
angol miniszter toasztja, egy kúzai státuscsíny, sőt még 
egy bundestagi határozat is elég anyag kezében, hogy 
abból bámulatos művet tudjon alkotni. Ö semmi darabkát 
a világtörténetből nem hagy használatlanul elveszni, ő 
minden rongyot felemel, és abból mind papiros lesz. . 

S ez csak oly sokoldalú képzettség mellett kivihető, 
melyet tisztelt barátunknál megszokni tanultunk. 

Ö nemcsak kitűnő hegedű virtuóz, ki egy szál húron 
tudja többféle variáczióját eljátszani ugyan egy nótának, 
mint Paganini, hanem a mellett remek festesz, ki bennün- 
ket Markónál is több «schöne Gegend»-del megismertetett 
már; érdemdús iskolamester, kinek rendszere nyomán 
még a sorok között is megtanulnak olvasni a nagy gyere- 
kek ; gyakorlott lovas és kocsis, ki a legmagasabb lovakra 
is felül s szekerével csak egyetlen egyszer akadt bele a 
hatóság kapukövébe, egyébkor ügyesen kitudja a szemközt 
jövő akadályokat kerülni, s sok nagy pocsolyán keresztül 
hajtott már, a nélkül, hogy magát besározta volna ; nagy 
csónakász, ki ott is tud evezni, a hol elfogy a víz ; és kü- 
lönösen hírhedett meteorolog, ki politikai idöjóslataival 
fllefutja a rangot» Schofkától, Mathieu de la Drometól és 
Ballá Károlytól is, mint ezt számtalan, « megmondottuk 
ez előtt egy évveb szavakon kezdődő czikkei méltó elisme- 
réssel tanúsítják. 

Sajnáljuk, hogy tisztelt barátunkat a tavalyi évben nagy 
családi szomorúság érte : két kedvencz ikerleányától, 
Schleswig és Holsteintói megfosztatott, pedig ezek voltak 
azon kedves teremtések, a kikben a magyar példabeszédet 
gyakorlá: «leányomnak szólok, stb.» Reméljük, hogy az 

ég meg fogja őt vigasztalni,- s dús kárpótlást nyiijtand 
neki Bismarckban. 

Eószűnkről azon óhajtásunkat fejezzük, ki, hogy tartsa 
meg őt a hazai Minerva sok számos európai kérdések vég- 
leges befejeztetéseig. 

PÉTER PÁL. (POMPÉRY.) 

E tisztes ősz férfiú — vagy mit mondok ! — e daliás 
ifjudad alak itt előttünk jobb és balfelöl a mi kedves ba- 
rátunk Péter Pál. Nem Péter és Pál, hanem az egyik is 
Péter Pál, a másik is Péter Pál. Hogy arczképei ily külöm- 
bözők, annak oka az, hogy az egyiket a Telivér előadása 
előtt fotografíázták, a másikat pedig a «Mi újság a szom- 
szédban ?» előadása után. Hinc ille Zwiespalt der Natúr ! 
Az első arczképe hívebb. 

És valóban ő méltán tarthatja fel ily büszkén az arczát, 
mert ő mondhatja el Árpád apánk után magáról, hogy 
megalapította «Magyaror8zág»-ot, s azt fenn is tartá egész 
a szatmári békekötésig (a mikor tudniillik Szathmáry 
Károly szerződött Wodjanerrel a Magyarország szerkesz- 
tése végett); az « Ország » dolgában is sokat ült Budán, s 
a Törökkel (Jánossal) folytatott hadjáratai hirhedettek ! 

De mind ez érdemei csekélységek ama hős tettéhez ké- 
pest, melylyel a magyar írói névnek helyet vivott ki a — 
gothai nemesi almanachban. 

Mint már említettük, ő koszorús szerzője a nemcsak 
halhatatlanná, sőt hallhatatlanná lett Telivérnek, pálya- 
dijt nyert vígjátéknak, melyben diadalmasan van keresz- 
tül víve azon régóta sürgetett reformkérdés, hogy az ina- 
sok ne beszéljenek a színpadon. 

A pályamű természetesen diadalmaskodott pályatársai 
fölött, s a szerző nevét rejtő jeligés levélke felbontásakor 
az akadémia nagy gyűlésén e név hullott ki abból : « Péter 
Pál» aranyszegélyű lapon, melyen történetesen P. P. 
betűkkel ellátott korona volt látható. 

((Ez grófi korona !» volt az archeológiai osztály véle- 
ménye. «Ez grófi poézis*, bizonyítá a nyelvtudományi 
osztály. « Ez grófi parfüm », tanuskodék a természettudo- 
mányi szekczió ! 

A Telivér pályadijas müvet gróf irta ! 

Ezt mondák az akadémikusok az újságíróknak, az újság- 
írók a publikumnak, a publikum a színészeknek, a színé- 
szek az igazgatónak, s miután e véleményt Péter Fáinak 
Malaczkáról és Badenből kelt levelei is megerősítek, lett 
a kedélyek izgatottsága nagy ! 

A kaszinóban konferencziák tartattak azon kérdés fö- 
lött, ki lehet ő? Egyik azt állítá: az X. X. gróf, az tud 
folyvást versekben beszélni ; másik azt monda, ez S. gróf, 
az érti ily gyökeresen a lovakat ; a harmadik fogadott rá, 
hogy az Y. gróf, annak van egy igen jeles titkárja. Száz 
huszonnyolcz palaczkra megy a pezsgők száma, a mik e 
tárgyban fogadásokul feltétettek. 

A színházban nem kevesebb volt a tevékenység, a színé- 
szek éjjel-nappal szerepeiket tanulták, a súgó dísponíbílí- 
tásba helyeztetett, az igazgató saját bútorait hordatta 
fel az előadásra, s saját kezével verte a színfalakba 
a szegeket, mikre saját olajfestményű műremekeit ag- 
gatá fel. 

Az előadás napján még csak egy kritikusnak való sza- 
badjegy sem volt nagy pénzért kapható, a kaszinót ez estére 
bezárták, s az elnök maga vezette ín corpore az egész 
díszes társulatot az előadásra, a hol az erkély drei Mann 
hoch elfoglaltatván, szerzőnek minden geniálís mondása 
tapspelotonnal üdvözöltetett. 

Ez volt Péter Pál ínaugurácziója. 

A kritika is üdvösen meg volt szeppenve, s e hatás ki- 
terjedt még második darabjára is, «Mí újság a szomszéd- 
ban ? » mely bár nem érte el egészen az elébbi sikerét, 
még is a kritikusok referádáikban nem annyira azt fejte- 
gették, hogy «Mi újság a szomszédban ?» mely darabnak 
pedig egyéb hibája nem volt, mint az, hogy szerzője nem 



ismerte fel helyzetének előnyeit, s bár, mint jelenleg az 
első magyar általános életbiztosítási szak vezető főnöke, 
szülöttének életét biztosítani elmulasztotta. 

Ki kell emelnünk még tisztelt barátunkat, mint igen 
kegyes családapát, kinek jelszava: «bocsássátok hozzám 
a kisdedeket ! » (Különösen, ha csinos dajkáik vannak.) 
E mellett határtalan tisztelője a szép, s mint báró Eötvös 
mondja, a «jobb» nemnek (igaza van, én sem szeretem a 
férfiakat) akár csipkében, akár halinaköntösben. 

Kívánjuk tiszta szivünkből, s ez óhajtásunk számos 
tisztelői véleményével találkozik, hogy kivívott mellék- 
neve « Telivér János » változzék át majd egyszer « Telipénz 
Jánossá !» 

ARANY JÁNOS. 

Előttünk áll nemzetünknek azon nagy költője, a ki leg- 
nagyobb költője lehetne nemzetünknek, ha egy igen nagy 
fogyatkozása nem volna, mely őt ebben meggátolja, az, 
hogy irtóztató szerény. 

Általános bevett fogalom szerint két dolog kívántatik 
meg egy költőtől : az első az, hogy igyék, a másik az, 
hogy magát dicsérje. 

Arany se nem iszik, se magát nem dicséri. 

Más poéta nem mulasztja el tudatni a közönséggel, 
mikor volt szerelmes ? mikor haragudott meg a kritiku- 
sokra ? mikor csalta meg a kedvese ? mikor volt kótyagos ? 
eventualiter mikor nincs a csizmájának talpa? ós főleg: 
miket tenne ő a hazájáért, ha azok a feltett tettek enged- 
nék magukat megtétetni? 

Arany mindezekről nem énekel ; a helyett csak a nem- 
zet nagy hőseivel foglalkozik, a kiknek ugyan nagy virtus 
volt olyan nagy embereknek lenni, mikor még nem volt 
se puskapor, se czenzura. 

Csupán egyszer fakad ki annyira a maga dolgában, 
hogy azt mondja: 

«Ne volnék csak olyan vén 
író tollam letenném, 
S beszegődném maholnap 
Csizmadia inasnak 1 1 

Csizmadia inasnak ! ez alak itt ni ! Hisz ezzel a gyö- 
nyörű baJTiszszal egyenesen csizmadia atyamesternek vá- 
laszthatnák meg ! 

Miért ne ! ha engemet megválaszthattak csizmadia czéh- 
beli — választmányi-tag-mesternek. — Az vagyok. 

Már akkor Arany csak megérdemelné, hogy a hol én 
választmányi-tag-mester vagyok, ott atyamester legyen. 

És ő csak inasnak ajánlkozik. 

Ezért nem lesz belőle semmi. Mondom én ezt neki 
eleget. 

Most is megválasztanák akadémiai titkárnak, ha nem 
volna neki egy nagy ellensége, a ki mindenféle ráfogott 
hibákat híresztel felőle; pedig egy házban lakik, egy asz- 
talnál ebédel vele ! 

Ez a rágalmazója Aranynak : saját maga. 

Kérdjük tőle, hogy vagy ? Feleli, sehogy sem, nem érek 
én már semmit. 

Akkor van épen csordultig a poézis színmézével. 

Kérdjük tőle; mit írsz? « Semmit sem », feleli, «nem 
tudok én már irni sem.» 

Akkor költötte épen «Buda halálát)), a mi olyan remek 
mű volt, hogy még a Pesti Hirnök is kénytelen volt — 
megtámadni. 

S ha kérdjük, mi van az újságodban? Azt mondja: 
« ugyan hát mi lehetne benne ?» 

De 'isz így nem lehet nagy emberré lenni I 

Annak legelső titka a jó programmcsinálás. 

Persze az is nagy hiba, hogy lapjában nincsenek hímzet- 
minták. 

A tudós kollegák aztán azt mondják : 

« Oh be remek hőskölteményeket ír az az Arany; ne 
válaszszuk meg akadémiai titkárnak, hadd kényszerüljön 

még több ilyen szép verset irni ! azt mi elolvassuk — a 
tisztelet példányból. » 

A publikum meg azt mondja : 

«Ne járassuk Koszorúját, hadd legyen kénytelen mentül 
több szép hőskölteményt irni; azt majd megszerzi a tisz- 
teletes s elolvassa tőle az egész komposzszeszszorátus». 

És azért soha sem hallod tőle, hogy panaszkodnék. 

Az akadémiai üléseken dirib-darab papirosokon szok- 
tunk egymásnak izengetni. Én karikatúrákat mázolok 
neki, ő meg nekem epigrammokat küldöz. 

Egyet közlök belőlök. Arról volt épen az értekezés, 
hogy a história csak azoknak a neveit jegyzi fel, a kik 
szellemükkel hatottak és a kik vérengző hadjáratokat 
viseltek. 

A papirrongyra, mit hozzám röpített, ez volt irva : 

Az emberi öltőt nagy feledékenység elnyeli, mint tenger; 

Csak kettő marad fenn az emlékezetben : Der Denker und Henker. 

Az ilyen papirrongyokat én rakásra gyűjtöm, s majd ha 
mind a ketten meghaltunk, majd ha a magyar uraságok 
belgák és angolok lesznek, ezereket fognak érte kapni — 
az örököseim. 



ÉRKÖVY. 

Ismét egy kitűnő férfiát mutatjuk be irodalmunknak, a 
kiről méltán el lehet mondanunk, hogy nagy számra 
szaporodott költőink serege előtt ő a legelső zászlóvivő, 
és a helyesebb út megtörője, kinek zászlaján e buzdító 
jelszó tündöklik: «ifjú poéta! haladj kapálni!)) 

Műveiből mindenütt ily lelkesítő nézetek tündököl- 
nek elő. 

ölfjú poéta, ha már csakugyan énekelni akarsz, ne éne- 
kelj zenekíséret nélkül, itt a Vidacs-féle kukoriczamor- 
zsoló gép, csavargasd melléje ezt!» 



•Ifjú versíró, ha már borról akarsz énekelni, az első 
nem az, hogy tanuld meginni, hanem tanuld meg tőlem, 
hogyan kell azt termeszteni, erjeszteni és fejleszteni, s 
csak akkor irj róla, de akkor is csak a «Hon» hirdet- 
ményei között, «hogy mi az ára egy palaczknak ?» 

ölfjú poéta, ki babérokat akarsz aratni, jer, én elvezet- 
lek oda, a hol megtanulsz babot aratni, és az neked sok- 
kal jobb lesz. » 

« Halhatatlanná lenni vágyó ifjú, ki örök életet vivsz 
ki magadnak, jer, én megtanítlak, hogy időközben, addig 
is, hogy kell megélni ?» 

« Hazám költői hajlammal biró hölgyei és delnői, legyek 
szerencsés nagysádtoknak karomat nyújthatni, hogy fel- 
vezessem nagysádtokat a — csirke és liba költés Parnas- 
susára. » 

Ily helyes és czélszerű irányban vezeti Érkövy a mos- 
tani generácziót az irodalom rögös, de Mak-Cormik-féle 
fogas hengerrel lesimítható pályáján. 

Jelenleg is egy igen korszerű és nagy horderejű válla- 
lat létrehozásában fáradozik, mely vállalat nem csak arról 
van alaposan egyelőre biztosítva, hogy íróink legértéke- 
sebb czikkeiket fogják bele adni, hanem arról is, hogy a 
közönség tódulni fog azon olvasmány után, mely neki itt 
fog nyújtatni. 

E korszerű vállalat tudniillik a « második, szabadalma- 
zott pesti ingó zálogházi hitelintézet », melyben a közön- 
ségnek pénzt fognak olvasni, s melybe az írók óráikat és 
téli bundáikat fogják beadogatni. 

ROBBOGÁNYI UZINDUR. 

Ez az ifjú, daliás termetű arcz nekem kortársam ! 

Majd mikor Szilágyi Sándort mutatom be, megőszült 
fejével, arról nem fogom elmondani, hogy «ez az én 
öcsém !» de midőn Uzindurral jövök karöltve, büszkén 
mutatom öt be a közönségnek. 



— lm ez ifjú itt az ón — bátyám ! 

Ilyen volt ő már Guttenberg idejében is, kinek a 
könyvnyomtatás mesterségét föltalálni segíte ; mely kor- 
rajzában, hogy hű maradjon a históriához, mindjárt a 
czenzurát is föltalálta egy kalapács alakjában, melylyel 
a haragos nyomdász a negyedik felvonásban, felesége 
sajtókihágásáért, masinát, masinistát és betűszedőt tönkre 
rombol. Ezt ug>'an akár feltalálatlan is hagyhatta volna. 

Sokan bámulták Blondint, mint lehetett oly vakmerő, 
hogy saját gyermekét vállára véve sétáljon át a Niaga- 
rán? én jobban bámultam Kobbogányi üzindurt, midőn 
saját darabjában mint Guttenberg föllépett. Mert e ket- 
tős tréma csakugyan emberfölötti idegek számára való 
élvezet. 

Fölléptével egyébiránt a legkedvezőbb sikert aratta. 
Eokonai és jó barátai nem óhajtották, hogy nevét a szí- 
nészi pályán megörökítse, s lehet-e kedvezőbb siker a 
világon, mint rokonaink és jó barátaink óhajtását való- 
sítani ? 

Híresek azonban Komeo és Júlia harmadik felvonásá- 
nak 1. jelenetében tett föllépései ; hol majd Tibaldot, majd 
Mercutiot, majd Romeot szokta játszani ; s melyek iro- 
dalmi körökben oly jó hírt szereztek számára, hogy még 
a kritika sem mert keztyű nélkül hozzá nyúlni. 

Kritika? — ő ezzel a fegyverrel is tud bánni. Kob- 
bogányi nem csak drámaíró és művész ; ő kritikus is. 

Már pedig azt tartják, hogy a megtért guerillából lesz 
a legjobb csendőr. Ez tudja legjobban, hol vannak a czim- 
borák búvhelyeí? hogy kell egy hurokra akadt czinkost 
kivallatni ? 

Neki is volt pedig már száz arauy kitéve a fejére, a mit 
el is nyert az által, hogy egy drámát írt, melynek czíme : 
«Bűn bűnt követ », melyet azonban ő maga annyi beval- 
lott bűn daczára, a drámai vérpadon leendő nyilvános ki- 
végeztetés helyett, leendő megj avulásáig tartó fogságra 
megkegyelmezett. 

Ámde mindezen érdemeinek elősorolása után fennma- 
rad még a legnagyobb, melyet tőle az utókor sem fog 
elvitathatni. 

Mert lehetnek, és bizonyára vannak is oly ártatlan 
kedélyek közönségünk soraiban, kik a művészet és iroda- 
lom tetteit nem tartják reális foglalkozásnak, de senki 
sincs, a ki el ne ismerné azt, hogy a ki tizenhat éven 
át minden farsangban személyesen vezette a kotillont, 
az megérdemli, hogy az « ifjúság vezetőjének » nevez- 
tessék. 

S e tánczhadvezéri czelebritás, e quadrillgenerális, e 
kotillonfeldmarschall, e minden európai bálok hétválasztó 
fejedelme: Robbogányi Uzindur. 

És valamiképen elismert dolog, hogy Napóleon akarata 
nélkül Európában nem lehet ((rend», hasonlóul bevégzett 
tény, hogy Eobbogányi Uzindur nélkül nem lehet Európá- 
ban ((tánczrend». 

Melyért is felhívjuk lapunk minden olvasóját, hogy e 
mi kedves barátunknak tartós ós állandó egészségeért 
siessen egy pohár pezsgőt üríteni — ha van. 



GEEGUSS ÁGOST. 

(Az « Üstökös* princzipálisához.) 

A « Lángészt » szidtad, mivel a «gaz» Írókat ütötte ; 

Most meg minden irót üstököl Üstökösöd. 
Szép, hogy e rossz elvtől a jóhoz visszakerültél, 

S im magam is szivesen tartom a hátamat : Üss I 

G, Á. 

Felkapván azon dicséretes szokás, hogy mikor a pro- 
grammunk szerint rendben érzi magát következni illető 
jó barátunk, ez « irodalmi kényszerkölcsön» vagy mint 
Nendtwich barátunk monda « irodalmi Matrosenpress- 
gangí) következtében, önként siet nálunk jelentkezni, 



beküldvén arczképét, b némi szellemi contoureokat is 
hozzá. 

így tisztelt barátunk a fenebbi epigramm kiséretében 
jelent meg, hadfogadó bureaunkban. 

Távol legyen tőlem ily gonosz szándék, hogy én Apolló 
fölkentjei ellen fölemeljem kezemet ! hogy én irótársaimat 
megüstököljem ! Hogy bánhatnék én ily gonoszul ennyi 
kopasz emberrel? Még pláne ütnii 'sz nem jöttemén 
Meklenburgból. Én eddig azt hiszem, hogy csupa merő 
hizelgéseket mondok barátimnak, s milyen gonosz a világ, 
hogy magyaráz mindent félre. 

Megfogyatkozásaikat is, a hol lehet, eltakarom. Hát 
nem föltett kalappal rajzoltatom-e azt, a ki megszabadult 
attól a gondtól, hogy frizőrre legyen szüksége ? 

A múlt számban volt szerencsém bemutatni egy jele- 
sünket, ki poétából lett kritikussá ; ime most egy másik 
kitűnő férfiunk, ki, megfordítva: elébb volt hirhedett és 
rettegett kritikus, s azután változott át koszorús költővé. 

Azt kérdi Tóth Kálmán : «Ki volt nagyobb ?» 

Minden kétkedés nélkül kimondom : az utóbbi ! 

A ki elébb volt drámaíró, azután lett kritikus, az lehet 
hősi jellem, de minden esetre boszúvágyó, ki megakarja 
torolni a vett sérelmeket ; de a ki, mint Greguss, a kritikust 
és drámaírót oly módon tudta magában szerves egészszé 
olvasztani, hogy elébb megcsípkedett minden halandó 
poétát, s azután kitárta keblét, mondván, már most cse- 
réljünk szerepet, csípjetek ti engem ! az ilyen ember nagy 
keresztyén ! 

Kivált ha azt az elvet követi, hogy «majd írok én 
nektek olyan darabot, a milyeneket ti szoktatok írni 
nekem)). 

Hanem hát itt sem tagadhatá meg kritikusi természetét : 
még a drámája is egy általános kritikai hadjárat az írók 
ellen. Ö ugyan fentebbi epigrammjában is azt állítja, hogy 
a fl Lángész)) csak a «gaz)) írókat ostorozza. Kérem alás- 
san. Linné szerint minden gaz : virág ; a murok vad álla- 

potában gaz, s ha megnemesitik, sárgarépa ; a spínót, ha 
nyers, gaz ; ha megfőzték, még az országgyűlésen is szóba 
hozatík. 

Én tehát tnlaj donképen akkor, midőn a Lángészt meg- 
róttam, nem Greguss ellen tettem kifogást, hogy minek irta 
meg a Lángészt ? hanem a Lángész ellen, hogy minek 
hagyta magát megíratni Greguss. által ? 

Azóta azonban sokat változtak nézeteim. Az idők kény- 
szere engem is kapaczitált, hogy minden úgy van jól, a 
hogy van, s a féllábú ember is ideálja — a sántaságnak ; 
azért ime kezemet nyújtom e hasábon keresztül az én 
kedves barátomnak : «te is kritikus vagy, én is kritikus ; 
te is jó katona, én is jó katona : ne bántsuk egymást ». In- 
kább keressünk majd egy harmadikat, s azt communi con- 
sensu jól eldöng — simogassuk. 



IPOLYI ARNOLD. 

Fáj a szive az embernek, ha elgondolja, hogy e szép 
tojásdad arczú deli alak arra van hivatva, hogy csupán 
olyan hölgyeknek udvaroljon, a kik ez előtt háromezer 
esztendővel éltek, s azóta bebalzsamozva unatkoztak va- 
lami egyptomi gúla kabinet partikülierjében, ö míg más 
ifjú ily időben azon élvek elnyerésében fárad, melyek 
e földön vannak, őt csak az vonja magához, a mi a föld 
fölött és a föld alatt található, értve az utóbbiak alatt az 
ócska sarkophagokat és bedűlt sírboltokat, miknek titkait 
fürkészi ; hanem hát már egyszer ezt így rendelték a böl- 
csek, hogy kiválogattassanak egy országban a legtöbb eszű, 
legegyenesebb termetű, legjobb erkölcsű férfiak és azok 
legyenek épen a deficiálásra kárhoztatva, s ezen mi nem 
segíthetünk, mert ha tőlünk függne, bizony minden páter 
nevét megnyújtanok «páterfamilias»-ra. 

íme e kitűnő barátunk oly művel ajándékozá meg tudo- 
mányos irodalmunkat, mely mindent összefoglal, a mi 

Jókai: Életemből. II. 1^ 



nemzeti életüukbon mese. a « Magyar Mythologia» ko- 
szorús szerzője. 

Ez azou egyetlen mü, mely a kiadó vallomása szerint, 
az utolsó szakadó szálig mind elkelt és egy sem került 
vissza a vidéki könyvárusok küldeményeivel. így nagyon 
valószinü, hogy a tisztelt szerző ujabb kidolgozás mellett 
új kiadást fog belőle rendezni. 

E lehetőség esetére bátrak vagyunk figyelmébe ajánlani 
a magyar hitrege tan azon tárgyait, a mik az első kiadás 
óta gazdagíták nemzetünk mythologiáját. 

így mindjárt az I. fejezetnél a pogány istenek közé kér- 
jük betétetni a « Pénzistent », ki még ma is nagy tisztelet- 
l)en részesül. 

A llémek közé : az ínséget, az Adóexekucziót és a Czen- 
zurát. 

A Csodaállatok közé a Sült Galambot és a Hirlapi 
Kacsát. 

A Tündérek és Láthatatlan Alakok közé az Ezüst- 
líuszast, nem feledve el annak a Február 11 -ki toaszt 
alkalmával felbecsült ágióját. 

A. Kincshordó Lidérczek közé a Bankó-prést és a Kre- 
ditanstaltot. 

A Manók közé a harmadévi sok Eöpiratot. 

Az Elfeledett régi tisztességek közé a Magyar Fökötőt 
és Pártát. 

A r>al)onák közé a Szózat- éneklést. 

A Csodák közé az lsr)4-iki «Száz forintot egy zsem- 
lyéért)), s az ISOő-iki «Száz zsemlyét egy forintért*). 

A Griffmadarak közé a 33 Hirlapot, a mi két esztendő 
alatt egymást megette. 

A Sárkány Tojások közé a másik 33 Hirlapot, mely 
helyettük támadt. 

A Földbesüllyedő Hősök közé a Vezért, ki maga is úgy 
mutatta be magát, mint kis ördögöt. 

Az Óriások közé a Bugyogós Ifjú Óriásokat. 

A Boszorkányok rovatába : az Augsburger Allgemeine 
Zeitungot. 

A Fanyövök és Kőmorzsolók közé: az Oesterreich-tj 
meg a Botcshaftert. 

És különösen, mikor az Elemek tiszteletéről szóló feje- 
zetet fogja átdolgozni, becses figyelmébe ajánljuk e négyet : 
a Földtisztelet rovatában : a Földkóstolókat és a Föld- 
vételi Belgát, a viz tiszteleténél az Alföldi Eétöntözést, meg 
a pesti Vízvezetéket, a Tűz tiszteleténél a Petróleumot, 
meg a magyar Szalmatüzet, a Szél tiszteleténél pedig 
azt a bizonyos Köpönyeget, a mit szél ellenében szokás 
fordítani. 

Ezek mind tisztán magyar Mythologiai tárgyak, a miket 
nagyon tisztelt barátunk Magyar Mythologiájának máso- 
dik, bővített kiadásában egész bizonyossággal remélünk 
feltalálhatni. 



BÉRCZY KÁROLY. 

Midőn egy részről van szerencsénk bemutatni egyikét 
legrégibb barátainknak, minden fölöslegessé váló ajánlga- 
tás helyett csak annyit jegyzünk meg felőle, hogy daczára 
ily régi barátságnak, s daczára annak, hogy mind a 
ketten lapszerkesztők vagyunk, még sem vesztünk össze 
soha. 

Ennek külömben igen egyszerű magyarázata van. En az 
infanteriánál szolgálok, ő pedig a kavalleriánál. 

En bolondos lapot szerkesztek, Bérczy pedig lovas 
lapot : a Vadász és verseny-lapokat. 

Ez azon lap, melybe legtöbb nemes ir. melyet legtöbb 
nemes olvas és melyre legtöbb nemes praenumerál. És 
nagyon méltán. Ha már nemességünkből úgy sem maradt 
meg egyebünk, mint nemes levelünk, nemes szivünk és 
nemes paripáink, hadd védelmezze az elsőt a Pesti Hirnök, 
hadd tartsa biztatással a másodikat a Családi Kör ; de 

az utóbbitól se vitassa el senki azon jogot, hogy magát az 
irodalomban képviseltesse. 

- A ló tiszteletreméltó állat. A Pegazus is ló, a hyppocré- 
nét is ló rúgta, Minerva sisakjának az ernyőjét is négy ló 
képezi, hazánk történetében is fontos állat a ló, de ezt 
bővebben elemezni nem merem, nehogy nemzetiségek 
elleni izgatásnak vétessék ; azért a ló mindenesetre meg- 
érdemli, hogy saját orgánuma legyen. 

A lovaknak épen úgy meg van a maguk története ós 
családfája, mint a kitűnő hősöknek, sőt némely lónak a 
nemessége sokkal régebbi dátumú, mint a gazdájáé. 

És ha már egyéb mező nincs tettvágyunknak nyitva, 
mint a handikap tere ; s fegyvereink erejét más ellen nem 
éreztethetni, mint a nyulak ellen : ezekben kitűnni is dicső. 
«Foglaljuk el a tért.U ez Tallérossy Zebulon jelszava; 
«még pedig fekve, mert így többet elfoglalhatunk belőle, 
mint állva. » 

Bámulásra méltó különösen tisztelt barátunknál az, a 
mi minden költőnél legbámulatosabb szokott lenni : Arany 
János mindig verekedő emberekről ir, pedig maga soha 
sem verekszik ; — Hiador mindig szerelemről dalol, pe- 
dig nem is szabad neki, mert plébános; — míg Lonkay 
mindig a coelibátusról énekel, pedig nem próbálta ; — és 
az a valódi talentum ! így Bérczynél is a fantázia dia- 
dalának kell elismernünk azt, hogy ő lovakról ir, a nél- 
kül, hogy valaha lovon ülne, és vadászatokról, a nélkül, 
hogy egy árva svábhegyi szőri-szarkát meglőtt volna 
valaha életében. 

Legnagyobb érdeme pedig az, hogy míg sok ifjú és vén 
szerkesztő az előfizető közönséget teszi lóvá : ö a lovakat 
tudja rábírni, hogy a gazdáikkal előfizettessenek. 

És bizonyára Bérczy kedvesebb olvasmányt ad oly 
novellákban, hol azok a szalonkák szerepelnek, miket mi 
koppasztunk meg, mintha irná a mai kor divatos novel- 
láit azokról a szalonkák- ról, a kik minket koppasztanak, 
vagyis, érthető nyelven magyarázva: il est plus beau 



d'écrire des biches, qui se font manger, que des biclies, 
qui nous mangent. 

Azért egy lelkesült «cheer»-t a Vadász és versenylapok 
szerkesztőjének! 

íü.) UBHÁZY. 

Venio nunc ad fortissimum virum. Most mutatom be 
azt az egyetlen férfiút, a ki nekem a föld kerekségén 
parancsol. Mert vágynak ugyan még sokan, a kik nekem 
parancsolgatnak ; csakhogy azokkal én úgy vagyok, mint 
a svájczi nemzetőr a kapitányával, kinek ily dorgálására : 
«mért nem voltál a hadgyakorlaton? mondtam tegnap, 
hogy eljöjj !» azt feleié vissza: «te mondtad ám, hogy 
elmenjek, de én nem mondtam, hogy elmegyek. » A mit 
azonban (U.) parancsol, azt oly készséggel szoktam meg- 
fogadni, a milyennel csak fogadhatja egy Honfi egy Hon- 
atya parancsát. Igen is, ő a nagyérdemű Hon-nak elismert 
buzgalmú és kapaczitású szerkesztője, én pedig ugyan- 
annak szerény alattvalója. S ámbátor nem illenék sub- 
alternusoknak az ö princzipálisaikról panegyrikont irni, 
mert ez a rossz világ könnyen úgy magyarázhatná a dol- 
got, mintha itt fizetés-fölemelési remények volnának moz- 
gásba hozva : azonban egyszer már a keblemből felbuzgó 
érzelemnek nem állhatok ellent ; vágynak dolgok, a mikről 
a költő azt énekli, hogy ((koporsóból is kitör és eget kér !» 
8 a mi igazság : a Hon nagyon jó lap. 

Nem azért, mert a kiadójával némi ismeretségben 
vagyok; de tessék megnézni! Van abban gazdaság, politika, 
külföld, belföld, újság, régiség, regény, utazás stb. ; vezér- 
czikkeket írnak bele a legderekabb hazafiak, a kik nem 
pénzért imák, járatják a legokosabb emberek, s a papirosa 
is szebb, mint valamennyi lapé a birodalomban. 

S nem csak az az érdeme a Hon-nak, a mi benne van, 
hanem még az is érdeme, a mi benne nincs ! Nincs benne 
hízelgés, ámítás, dicsekedés ; nincs benne polémia, nem 



veszekedik abban senki se papokkal, se újságírókkal, se 
doktorokkal, se színészekkel, se muzsikusokkal, azoknak 
(U.) mind azt mondja, hogy «a ki idebenn veszekedni 
akar, az menjen ki!» Hát még a mi lesz benne ? hát még 
a mi lehetne benne! De e két utóbbi thémát jobb, ha 
egyelőre az olvasó fantáziájára bizzuk. 

A Hon egy szóval tagadhatatlanul ugyan az a magyar- 
ban, a mi a Patrie a francziában, de nem ugyanaz, a mi 
a Vaterland a németben. 

E naponkint, kivéve a vasár- és ünnejmapokat, újjá- 
születő óriásnak ős alkotója a fenntisztelt hazánkfia, ki 
e hivatásának valóban oly buzgalommal felel meg, minőt 
e szent ügy megérdemel. 

Mikor még más ember a bál utáni krapuláját aluszsza 
ki, ö már a hajnalcsillaggal (Morning Star) ébred, s míg 
ifjú tudósnak első dolga a kávéházban a tekeasztalhoz 
sietni, az ö első golyója : a «Globe». ismeri és megtudja 
becsülni az időt (Times), s nem csak a multakra terjed ki 
figyelme, hanem még a jövendőkbe is beletekint (L'Avenir ; 
Zukunft). Délelőtt kihallgatja a külső hatalmasságok hír- 
nökeit (Wanderer, Herald, Botschafter). Délután a hazaia- 
kat (Hirnök, Idők tanuja), s mikor más írót bizonyosan 
meg lehet találni a Presseben (a hol bort mérnek), őt is 
meg a Presseben (a hol vezérczikkeket tálalnak), mindenre 
kiterjedő figyelme egyaránt röpkéd a legmagasabb régiók- 
ban a sassal (Orol), valamint a rétek virágaiból mézet 
szedő Északi Méh-vel, (Szjevernaja Posta) s midőn mások 
már rég aludni mentek, az ő láthatárán még akkor is 
fenn van a nap (The Sun). 

Valóban az önzésnek legkisebb árnyéka nélkül mond- 
hatjuk, hogy minden hazafi csak akkor teljesítette köte- 
lességeit a haza, az emberiség, az egész világ, az utókor, 
és saját maga irányában, ha a Honra, mint a fenttisztelt 
nagyérdemű barátunk által oly szilárdul szerkesztett lapra, 
állandóan és folytonosan prjenumerál. — Lehet kezdeni 
minden hónap elején. 

GYULAI PÁL. 

Most vagyok már megakadva ! 

Eddigelé csapa ^tisztelt barátom», «kedve8 barátomö, 
« nagyérdemű barátom* volt, a kiket bemutogattam, s 
most íme egy ellenségemet kell a közönség elé vezetnem. 
Még pedig kemény, legyőzhetetlen ellenségemet, a ki nem 
adja meg magát, a ki be nem vehető, sem ostrommal, sem 
kiéheztetéssél. 

Pedig hát minden háborúnak köztünk az az oka, hogy ő 
azt hiszi, miképen kritikusnak lenni okosabb dolog, mint 
poétának ; én meg azt állítom, hogy kár annak kritikussá 
lenni, a ki jó költő lehet. 

Isten ellen való vétek, a jó borból eczetet csinálni! 

Mi az a kritika? A költészetnek az inasa, a ki annak a 
pelyhes dolmányát kikeféli és kiporolja, a pecséteket a 
köpenyegéből kitisztogatja, genialiter szétszórt papirosait 
kosárba hányja, s az általa lőtt vadakat feltranschirozza. 

Mi az a kritika ? A múzsák szobaleánya, a ki szennyes 
ruháikat kimossa, lyukas harisnyáikat kipótolja, s a mellett 
a kisasszonyait, hátuk mögött, mindig rágalmazza. 

Mi az a kritika? Pinozér a publikum háta mögött, ki az 
étlapról magyarázza, melyik étekfogás miből van össze- 
állítva, melyik jó, melyik nem jó ? s a szakácsnak referál 
róla, hogy mit mondtak a vendégek a főztére. 

Mi az a kritika? Porkoláb Apolló ármádiájában, kihez 
a csínyt tett chargekat bűnhődni küldik ; legfeljebb őrmes- 
teri ranggal. 

Mi az a kritika? Kéményseprője a Helikonnak, ki az 
istenek oltárainak csak a füstjével foglalkozik. 

Mi az a kritika? Olympusí fináncz, a ki minden átmenőt 
csak azért vizitál meg, hogy nem kaphat-e nála valami 
mauthbarest? 

No hát : nem hiba az Gyulaitól, hogy mikor ő olyan jó 
poéta lehetne, átcsap kritikusnak?- 

Ezért viaskodunk mi már régóta egymással. 

Én természet szerint a nyugodt kontemplacziónak va- 
gyok kedvelője. Eshetik a házum fedelére úgy a bukott 
dráma, vers, novella, mint a zápor, én ki nem megyek 
az eresz alól, hogy magam is megázzam ; Gyulai ellenben 
akkor boldog, ha polémia zápor között járhat esernyő nél- 
kül. Az istenek ambroziával kinálják, s ő a helyett vad 
poéták nyers süteményeivel terheli meg szellemi gyomrát, 
minek aztán természetes következése, hogy kénytelen 
nagy tornázásokat végezni utána, emésztést elősegitő 
kommoczió végett. 

Ez magyarázza meg patholpgiee, hogy tud két olyan 
okos, derék, elmés és komoly férfiú, mint Gyulay és Brassay 
egyetlen egy «A)) betű fölött három hétig elpolemizálni, 
mint két Titán, könyvtár számra döntvén egymás fejére 
a czitátumok lavináit! Kell az nekik diaetetikai szem- 
pontból. 

Én tehát Gyulait anatomice distingválom. 

Nem minden orgánumát tartom ellenségemnek. A szíve 
s a tüdeje, azok jó barátaim ; hanem a mája, meg az 
epéje, mely kritikai hajlamait rejti, azok ellenségeim. 

A miért is vele kötekedni meg nem szünök, s csak azért 
Tszom naponkint Werthor, Edler von Numvár életeszen- 
cziáját, nehogy alkalma legyen fölöttem parentácziót 
mondani, olyan időben, a mikor már nekem nem lesz 
orgánumom, a mivel visszareplikázhassak neki. 

RÁTH MÓR VÁLOGATOTT LEVELEI. 

(A Vörösmarty életirása végett fenntisztelt barátunkhoz.) 

L Levél. Tekintetes úr ! Meglévén felőle győződve, hogy 
az életirás, melyre kegyed oly sok gondot fordított, már 
okvetlenül kész, bátor vagyok egész tisztelettel esedezni, 
méltóztassék azt hozzám kegyesen elküldeni. Örök hálára 
lekötelezett tisztelő szolgája. R. M. 

II. Levél, uram! Nekem úgy tetszik, mintha önhöz 
intézett leveleimet ön felbontatlanul felfűtögetné ; más okát 
nem tudom elképzelni annak, hogy azt az életirást még 
sem küldi. Ön még nem tudja, hogy milyen egy könyv- 
árus, ha dühbe hozzák ? Számváld még csak generálissá 
lett a magyar írók miatt, de én Dzsingiszkánná leszek, 
ha nem küldi azt az életirást. Alászolgája. B. M. 

III. Levél. Én uram ! A martyrok minden kínszenvedé- 
seire kérem, instálom, esedezem, meghajtott térddel 
könyörgöm ; bocsánatot kérek, ha valaha megbántottam 
küldje már azt a biográfiát. Engem a publikum kihúz, 
lehúz, behúz, felhúz, megnyúz. Legyen ön keresztyén ! s 
ne kívánja kínhalálomat. Szenvedő szolgája. R. M. 

IV. Levél. Hallja az úr ! Én most vettem egy hatcsövű 
revolvert Kimernél. Azt megtöltve szüntelen a zsebem- 
ben hordom. Ha ön bátorságban akar járni az utczáü, 
tanácsolom, hogy azt az életirást haladéktalanul ide szál- 
lítsa. R. M. 

V. Levél. Tisztelt barátom ! Rájöttem azon meggyőző- 
désre, hogy valamint a politikában, úgy az irodalombán 
is nyájas barátsággal sokkal többre lehet menni, mint 
nyers szigorral. Legyünk per tu. Aztán majd kérlek igen 
szépen, arról a bizonyos életirásról ne feledkezzél meg. 
Tisztelő barátod. R. M. 

VI. Levél. Szeretett barátom! Ma születésem napja 



van. Hű barátaim ma este egy kis barátságos lakomára 
fognak összegjülni. Vígan leszünk. Hogy örömünk töké- 
letes legyen, óhajtanám, hogy a te becses eljöveteled is 
tetézze azt. S ha még egyúttal a Vörösmarty életirását is 
elhoznád magaddal, az lenne rám nézve a legkedvesebb 
születésnapi meglepetés. — Hány kocsit küldjek érted ? 
Szerető barátod. E. M. 

VII. Levél. Kedves barátom ! Beteg vagyok. Fekszem. 
Máj-, lép- és dúczrendszer-bántalmak vettek elő. Valami 
fekszik a gyomromban nagyon. A fülem cseng és nyugha- 
tatlan vagyok. Három orvos tartott fölöltem konzíliu- 
mot, mind a három azt a véleményt mondta ki, hogy 
nem gyógyulok meg egyébtől, mint a Vörösmarty élet- 
irásától. Baráti részvétedtől elvárom, hogy siefsz szen- 
vedő barátod kinjainak véget vetni. Maródi barátod. 
R. M. 

VIII. Levél. Uram ! De már egy kiadó türelmének is 
van ám határa. Ha nekem egy hét alatt el nem küldi 
azt az életirást, én következő felszólítást inseráltatok a 
lapokban: «G. P. úrnak! Ha ön azt a bizonyos életirást 
nem küldi, minden nap egy betűvel több fog megjelenni 
nevéből !»> Ám lássa, ha a végletekhez folyamodom. R. M. 

IX. Levél. Uram! Adjon ön nekem váltót arról, hogy 
«drei Monate a dato» át fogja adni azt az életirást, hogy 
én önt lejárat idején ekxequálhassam. R. M. 

X. Levél. Esküszöm önnek mindenre, a mi papirosból 
van, hogyha ezen a héten át nem adja azt az életirást : — 
én megírom azt saját magam, s kiadom az ön neve alatt. 
R. M. 

BERNÁT GÁSPÁR. 

íme Magyarország legnagyobb költője! 
Egy költő, a ki a semmiből tud költeni I 
((Hiszen minden költő a semmiből költ», hallona az 
ellenvetést. 



21)9 

Költ ám — verset, meg novellát; de pénzt költeni a 
semmiből ! Ez a valami. 

Bernát Gáspár tagadhatatlanul Maí^yarország legnép- 
szerűbb embere. Mint iró, a legkedveltebb thémával fog- 
lalkozik, a mit legörömestebb olvasunk, melynek eszméit 
mindnyájan osztjuk ; melyben az ország minden nemzeti- 
ségei, magyarok, németek, tótok és románok egyiránt meg- 
egyeznek; — e nagy és általános eszme: « hogyan kell 
nem fizetni?!)) 

Gazsinak minden sora e lelkesítő eszmét lehelli vissza. 
Tőle tanuljuk meg az adósság-revokáló jurátus stikklijei- 
től kezdve, a váltót felfrüstököltető táblabiró invencziójáig 
mindazon közhasznú találmányokat, miket az emberiség 
méltatlanul üldözött jobbik fele, a jámbor adósok, az 
élet íegfatálisabb prózája, az exekuczió paralyzálására föl- 
fedezlek. 

Ki ne olvasná napjainkban az ilyen tudományt? Ki ne 
vallaná magát e pártelvek követőjének? 

És e mellett Bernát Gáspár ép oly nagy financier a 
pénzkiadásban, mint Besze János a pénzcsinálásban, 
úgy, hogy ha utóbb emiitett hazánkfia lenne pénzügy- 
miniszter s roppant pénzügyi terve reálizáltatnék : okvet- 
lenül adlátusnak kellene kinevezni mellé Bernát Gáspárt, 
hogy azt a pénzt, a mit az egy rakásra termeszt, a másik 
segítse elkölteni. 

Igaz, hogy Bernát Gáspár nagyon szereti a hyperbo- 
lákat; ő nem tollal és plajbászszal, hanem telegráfifal ir; 
más íróeszköz nem képes extravagancziáit utóiérni. Közön- 
séges kifejezéseket nem használ soha; az ő múzsája soha 
sem csinál rendes lépéseket, csak kapriolokat; s míg más 
ordináré poéta most is csak pegazuson utazik az Olympra, 
ő rég szárnyas lokomotivon jár oda. 

Bizony rég ! 

Már anno — Pesti Hírnök ilyen fiatalnak ismertem őt, 
mint most. 

Újabb időkben sűrűen volt arról szó, hogy a múzeum- 



nak új direktor kellene. Úgy tettek az újságírók, mint a 
régi piktorok, kik az új olajfestményt a régi fölé oda fes- 
tették. Mi e hivatalra különösen ajánljuk Bernát Gáspárt. 
Először, mert a «régi pénzekot » senki oly alaposan nem 
tanulmányozta, mint ő; másodszor, mert a ki ily jól 
tudta saját magát konzerválni, az a kitömött madarakat 
is bizonyosan szinte jól konzerválná; és harmadszor, 
mert csakugyan nincs e világon az a muzeumdirektor, a 
ki lassabban tudjon járni, mint a hogy Bernát Gazsi jár, 
ha neki indul. 



GIRÓKÜTI FERENCZ. 

Hát hazám legédesebb költőjét nem mutatnám- e be ? 

De bizony bemutatom. 

Legédesebb költőnk ő, mert legédesebb tárgyakról 
dalol : dinnyéről, szőUőröl és zöldborsóról. 

Tudjuk mindnyájan, hogy a zöld borsónak mily versre- 
gyújtó hatása van; ama hires költő: Gottlieb Hiller, 
genannt der Naturdichter, furmányos volt, midőn egy 
őszi zöld borsót megénekelvén, költővé lett, s utóbb any- 
nyira vitte, hogy még a porosz királynak is bemutatták ; 
a zöld borsó tehát elég magasra törő tárgy, — kivált ha 
karó van mellé tűzve. 

Derűit kedélyű barátunk valóságos vershooibrenk. Nála 
minden fűnek- fának verset kell teremni. Beleoltja ö azt 
minden növénybe, s megtermeszti minden földön a 
kadencziát. 

A nála megrendelt növényeket, hogy az úton ki 
ne száradjanak, versekbe takarja, s a veteménymagva- 
kat, hogy csíraképességüket megtartsák, rythmusokba 
páczolja be. 

Gazdászati tanácsadásai mind versekben hangzanak. 

((Hexameterben etess, pentameterben itass. » 

Ismeri a magyar embert, hogy a mit versben tanult, 
megragad nála. 

És e mellett merész feltalálója új versnemeknek. Csu- 
pán kétféle lábat találni azokban, az egyik a « karaláb ■, a 
másik a « szarkaláb ». 

Általában tisztelt barátunk műveiről azt az irigységnek 
is el kell ismerni, hogy azok igen magvasak (ha dinnyék), 
igen zamatosak (ha baraczkok), és az utókor elismerő 
magasztalására érdemesek (ha czukorbafőzöttek). 

Melynél nagyobb dicséretet egy hirtelen költőre mon- 
dani nem lehet. 

Mi részünkről csak a méltányos viszonj'^osság művét 
végezzük ezúttal. Tisztelt barátunk, mint naptárköltő, 
bennünket egy évben a szentek közé sorozott, expropriál- 
ván számunkra valamely hajdankori martyr helyét a 
napok sorában, s helyébe ültetvén szerény nevünket, és 
így csupán baráti viszonzás ezúttal, ha mi azt, ki bennün- 
ket élve kanonizált : a halhatatlanok sorába emeljük. 

S míg üstökös jár az égen 
Nevét nem felejtik régen. 



BALLAGI MÓR. 

Ballagi Mór azon szerencsés iró, ki oly chef d'ceuvret 
adott át az olvasó közönségnek, mely minden osztály, 
rend és életkor szerinti olvasónál korszükséget képez. 

E könyv az, mely utat nyit a magyar és német nemzet- 
nek egymást kölcsönösen és alaposan megérteni, s a 
nemzetiségi dififerencziákat kölcsönös megelégedésre ki- 
egyenlíteni. 

Biztos kútfő után mondhatjuk, hogy még maga az 
államminiszter úr is gyakran folyamodik e könyvhöz, fel- 
világosítást szerez belőle magának. 

És méltán tartatik az ily magas becsben. 

Mert megtalálható abban Vörösmarty költészetétől 
kezdve a Corpus jurisig minden. 

Magában foglalja az Csengery államtudományát, Ke- 
mény vezérczikkeit, Arany hősköltészetét, Gyulai kriti- 
káját, Brassay fűvészetét, Greguss bölcsészetét. Kakas 
Márton bolondságát, Remellay históriáját, szóval mindent, 
a mi magyar nyelven íratott, — kivéve Oroszhegyi Józsa 
vegytanát. 

Ezen nagybecsű könyv tudniillik Ballagi Mór magyar- 
német szótára. 

E mű nagy befolyással volt a német emberek meg- 
magyarosítására. 

De nemcsak a szavak rendbehozásának, hanem a sza- 
vak értékesítésének is nagy mestere előttünk álló bará- 
tunk, ki bár híven talált arczképébez mégis legkevésbbé 
hasonlít, mert a kik őt személyesen ismerik, csak szóno- 
kolva ismerhetik. 

a legbuzgóbb szónokok példányképe, ki, ha francziá- 
nak született volna, most a franczia törvényhozó testület 
vitái alkalmával a Hon és Pesti Napló extra Beilagokkal 
volnának kénytelenek megjelenni ; s azt kellene azután 
majd meghallgatni, a mit ö mondana az ultramontánok- 
nak. Ott volna majd sűrűn látható a stenograíiában 
bezárj élezett (zaj), — (nagy zaj), — (heves félbeszakítá- 
sok), — (felugrálás a padok tetejére) — (ordítás a jobb 
oldalon), — (synodalis zsivaj), (szónok túldörgi vala- 
mennyit) stb. eíT. Majd kikapnák azok tőle a magukét ! - 
Hogy a kutya egye meg a macskát ! 

Ez az ö szavajárása, melylyel a világ tarthatatlan 
helyzetét szokta jelezni. Mely kegyes óhajtását mi is 
készséggel aláírjuk. 

KEMÉNY ZSIGMOND. 

Fortes creantur fortibus ! 

E jelige nemcsak a Vadász és Versenylapok eszme- 
körére nézve áll ; mi emberek is alá vagyunk vetve e 
nemesítés! procedúrának. 

És igy nem csoda, ha Kemény Zsigmond, kinek egy 
őse fejedelem volt, a másik őse hadvezér, maga is feje- 
delmi és hadvezéri állást foglal el az újságírás mezején. 

S ha fölszámítja táborát, bizonynyal több előfizetőt 
állíthat hadirendbe, mint a mennyivel fejedelmi őse Nagy- 
Szőllősnél Kucsuk Méhemet basával megütközött; de 
nem is hagyja ám magát, miként amaz, levágatni Kucsuk 
János Török basától. 

S ha veszszük Kemény Simon élettörténetét, abban is 
sok analógiát találunk az övéhez. 

Ki volt akkor Magyarország legnagyobb embere ? 
Hunyadi János. Ki volt annak legbensőbb barátja? 
Kemény Simon. 

Ki most Magyarország legnagyobb embere? Deák Pe- 
rencz. Ki annak legbensőbb barátja ? Kemény Zsigmond. 

S valamikép megtörtént, hogy a török-tatár ellen 
harczolván, átengedé Hunyadi fegyverzetét Kemény 
Simonnak, hogy ő harczoljon abban és viszont ; hasonla- 
tosképen a mostani nagy Journal attakban is gyakran 
küzd Kemény Zsigmond Deák fegyvereivel, míg Deák 
viszont a szerkesztő leeresztett sisakja alatt, melyről 
lepattognak azon bizonyos török-tatárnak a nyilai, a kinek 
az igazi nevét a hajdani Récsy Emil szerkesztette Pesti 
Naplóban Lisznyai Kálmán verse közepett, a betűszedői 
véletlen olyan malapropos kivakkantotta."^ 

Kemény Zsigmond abban külömbözik sok más egyéb 

* A betűszedő a «török-tatár» helyett azt szedte ki, hogy 
« muszka-osztrák*. így is lett kinyomtatva. 

írótól, hogy ő igen sok dologhoz ért, ós igen kevésről 
beszél, míg mások igen kevés dologhoz értenek, és igen 
sokról beszélnek. 

Mikor valami czikk alatt láttuk a múlt években a nevét, 
már előre tudtuk, hogy itt van a német kérdés legesleg- 
újabb stádiumában. Ez a kenyérpótlék, a mire az inség 
ráfanyalítja az újságírót, miután a többi tápláléknak 
mind a Jedikulában kell megadni az árát. 

Úgy tett velünk, mint a szakács, a ki tudná, hogy mit 
kellene főzni, csak ne félne az epidémiátóL így azonban 
a különböző sauceokban mindig csak azt nyújtja vendégei- 
nek, a mitől azok meg nem betegszenek, s el akarja 
velünk hitetni, hogy «e'pur sí mouvew ; mégis csak mozog 
a német kérdés ! Pedig optica fallacia : nem a kérdés forog 
az értekező körül, hanem az értekező a kérdés körül. 

Egy idő óta kezdenek ritkulni a német kérdés fölötti 
elmélkedései, s ez jót jelent. Mikor már a Pesti Napló el 
kezd a magyar kérdésről is beszélni, akkor már bátran 
ki lehet bontani a télire bekötözött baraczkfákat : nem 
lesz több fagy. 

Az életíráshoz tartozik azt is megjegyeznünk, hogy 
Kemény Zsigmond barátunk megállapodott 48-as ; hanem 
azért még mindig igen szeretetre méltó férfiú. ' 

REMÉNYI EDE. 

íme egy tisztelt barátunk, a ki hegedűvel írja a világ- 
történetet. 

Valamint a Schwechatnál elfogott czigányok azt mond- 
hp-tták az ángázsmánt ajánló horvát bánnak: mi nem aka- 
runk hazánk ellen hegedülni; hasonlóul elmondhatja 
Reményi magáról : én pedig hazám mellett hegedűlök ! 

Legelőször életünkben azon emlékezetes vár alatt talál- 
kozánk össze, a mi a többek között arról is nevezetes, 
hogy egyszer egy szakács egymaga kiűzte a helyőrségét, 
pedig Mátyás király katonái voltak. 

Eeményi volt ott az egyedüli vitéz, ki nem rakta le 
fegj'verét (a nyirettyűt); hanem tovább küzdött vele a 
magyar név dicsőségeért. 

S ez valóban bámulatos eszköz Eeményi kezében, ez a 
nyirettyű I Ez neki toll, mely a legszebb antikritikákat 
írja, ez neki kard, melylyel versenytársait levágja, ez neki 
ecset, melylyel lefesti a magyar búját és örömét, ez neki 
sarló, melylyel európaszerte a sterlingtől a piczuláig, 
mindenféle termékben arat, ez neki paripa, ha megunja 
magát, ráül s beutazza rajta mind az öt világrészt, ez 
neki hágcsó, melyen még a franczia császárhoz is fel- 
kapaszkodik, ez neki kulcs a paradicsomba, elmegy Kó- 
mába, egyet hegedül Liszt Ferenczczel a Vatikánban, s 
bejut a konfraternitásba. 

E bámulatos nyirettyű kezelőjét látod előtted, kegyet- 
len olvasó I 

(Mert miért volnál te «kegyes olvasó », ebben a czudar 
időben ?) 

Épen most vett búcsút tisztelt barátunk Napóleontól, 
ki csak azért késleltette algiri útját ily sokáig, hogy még 
egyszer meghallhassa a «Kepülj fec8kém»-et, s nagyon 
kérte, hogy az alatt, míg oda lesz, ő is használja fel befo- 
lyását Antonellire s próbálja meg, hogy tudna-e még 
valami variácziót kigondolni a római nótára ? mert ő már 
a fogytán jár ebbeli művészetének. Eeményi Ede bará- 
tunk névjegyén olvasható volt négy év előtt, miszerint ő 
az angol királynő ő felségének első hegedűse. Semmi sem 
rajzolja oly élénken az özvegygyé lett királynő mély bána- 
tát, mint azon körülmény, hogy tisztelt barátunkat négy 
év óta nem hivatta vissza. 

Most kellene tisztelt barátunknak Amerikába menni : 
miután úgy halljuk, miszerint Parisban még a déli 
államokat képviselő Slidellt is sikerült becsalogatni hege- 
dűjével a reunióba; most pedig Amerikában épen azon 
dolgoznak. 

4ókai : Kletemb3J. II. '20 

PÁKH ALBERT. 

Van szerencsém bemutatni a keresztapámat. 

Mert, hogy ő volt az, a ki Kakas Mártont a keresztvízre 
tartotta — a Vasárnapi Újságban. 

Vasárnapi üjság? Ki ne tudná, hogy mi az ? 

Egy nagy hatalmasság az irodalomban; nem csupán 
geográfiai fogalom, mint Metternich Olaszországa és a 
Bécsi Hiradó; nem is pusztán európai szükség, mint 
Törökország és az Idők Tanúja, hanem valóságos aktiv 
nagy hatalom, mint Anglia, ki szereti ugyan a békét, de 
a háborúra is készen áll. 

Bámuljátok még azon írókat, kik magokat halhatatla- 
nokká teszik? jertek, hát bámuljátok az én keresztapámat, 
ki nem csak magát, de azonkívül száz meg száz embert 
tett már halhatatlanná, megörökítvén őket a V. ü. hasáb- 
jain s ha kérdeni lehet, vájjon ez és amaz írónk honnan 
vesz annyi tárgyat újabb munkákhoz, még jobban lehet 
kérdeni, vájjon Pákh Albert honnan a pokolból fog jövő 
esztendőre való híres férfiakat előteremteni ? De ö azokat 
mégis előteremti. 

De nem csak ez az ö főérdeme. 

«Non minus est virtus, quam quaerere : párta tueri.» 

(Nem kisebb virtus, mint a híres férfiakat keresni, meg- 
óvni másokat a híressé léteitől.) 

Nézzétek meg a Vasárnapi Újság végén a szerkesztői 
mondanivalókat. Ez idő szerint a 7777-ik szám járja. 
Azok mind eltemetett fűzfapoéták. Ha fűzfák volnának, 
poéta nélkül, erdőnek nevezhetnők. így csak sírkert. Egy 
coemeterium hétezerhétszázhetvenhét fejfával! Miknek 
nyugvóit Pákh Albert mind sajátkezüleg szegezé be és 
temeté el, megírván az ő epitaphiumaikat ; mely epita- 
phiumok a humor quinteszencziái. Vannak sokan, kik ezen 
kezdik olvasni a lapot, sőt azt is kérték már a szerkesztő- 

tői, hogy ne is adjon a lapban egyebet, mint mondani 
valókat. Igaz, hogy ezen halottak közül némelyik haza- 
járó lélek, tizszer-húszszor is újra megjelen s újra elte- 
metteti magát, azt tartván Vojtina Mátyással, hogy «egy 
kis halál nem tesz sokat, őseinknek szintúgy volt.)) 

Pákh Albert is egyike a tízeknek. 

Tudniillik, hogy ezelőtt húsz évvel egy koaliczió alakult 
az akkori fiatal (most már vén) írók között, melynek tag- 
jai kötelezték magukat, hogy szépirodalmi munkákat nem 
fognak Írni, csupán csak a « tízek könyvébe. » 

A többi mind megszegte fogadását, csupán csak Pákh 
Albert áll azóta is kitartó jellemszilárdsággal akkor tett 
kötelezettsége mellett, s állhatatosan tartja fogadását, vég- 
telen szomorúságára számos tisztelőinek. 

Két év előtt tartá a Vasárnapi Újság tíz éves jubi- 
leumát, az úgynevezett « bankó-meny egzőtö ; kívánjuk neki 
tiszta szivünkből, hogy még az ezüst, arany és platina 
menyegzőket is sorba megtarthassa, és még akkor se legyen 
megszorulva nemzetünk nagy férfiainak felfedezésében. 



BRASSAY. 

Látod, tisztelt publikum, ezt a szép hószínű szakállat 
és hószín hajfürtöket? 

No, hát tudd meg, hogy ennek minden szála külön 
tudományban őszült meg. 

Brassay mindent tud, a mit csak tudni lehet : ő nagy 
filológ, filozóf, mathematikus, botanikus, kritikus, histo- 
rikus, grammatikus, statisztikus, lingvista, belletrista, 
polémista és jurista ; és azonfölül még muzsikus is. 

Ennek a sokoldalú tudományosságának köszönheti, 
hogy a magyar tudományos akadémia öt osztálya közül 
egyikben sem választják meg rendes tagnak. 

Mert mikor a nagy gyűlés napja elkövetkezik, s az 
osztályoknak ajánlani kellene rendes tagságra kandidátu- 
suk 



sokat, akkor legelébb is elkezdi a természettudományi és 
mathematikai osztály, hogy mint természettudós is nagy 
érdemeket szerzett ugyan magának Brassay, de mik ezek 
azon nagybecsű szolgálatokhoz képest, a miket a magyar 
irodalomnak a nyelvészet mezején tett ; ott volna igazán 
a helyén ; dísze, virága, czimere fogna lenni a filológiai 
osztálynak, s minthogy tíz több, mint kilencz, tehát mathe- 
matice áll, hogy attól az osztálytól ajánltassék, a melyik-? 
nél több az érdeme. A filológiai osztály viszont mély 
deferencziával elismeri, hogy Brassay a nyelvészetben 
rendkívüli sikerrel működött, s ha semmi egyebet nem 
mívelne, mint ezt az egy szőlőjét az Úrnak, bizony be is 
választaná őt osztályába rendes tagnak ; de a midőn Bras- 
say annyira kitűnő filozóf, hogy e hajlama és tanulmánya 
minden egyéb működésére keresztül-kasul kiterjed, tehát 
úgy kívánja mind a költői igazságtétel, mind a gramma- 
tikai superlativus, hogy a hol « legnagyobb*, oda válasz- 
tassék be : a filozófiai osztályba. A filozófiai osztály végre 
ezen bölcsészeti dedukcziót állítja fel : « ámbátor elismeri; 
dolog, hogy Brassay a filozófok között is kitűnő, mind- 
azonáltal már eddig is a természettudományok levelező- 
tagja levén : tehátlan mind logice, mind naturaliter az 
következik, hogy ki mely helyen leveledzett, azon helyen 
virágozzék is» ; s visszautasítja a kandidácziót a ter- 
mészettudósokhoz, s e nemes vetély így foly évről-évre. 
Brassaynak minden osztály égig emlegeti a másik osztály- 
ban tett érdemeit s együtt az öt osztály együttes érdemeiért 
nem választja meg rendes tagnak; hanem végül azt 
mondja, hogy «mind ez semmi! Brassay nagy tudós 
ugyan, de hát még milyen nagy zeneértő ! válaszsza meg 
hát a konzervatórium.)) 

A rossz világ aztán rájuk fogja, hogy félnek a polé- 
miáitól. 

Bizony félhetnek is. 

Alig van köztünk élő ember, a kinek egy bokréta ne 
jutott volna azokból a csalánokból, a miket Brassay her- 



báriumából poéták, muzsikusok, kritikusok, filoz )fiisok és 
mathematikusok számára időnkint ajándékozni szokott. 

S hogy polémiáiban mindig ő marad a győztes, arról, 
úgy hiszem, az első látásra mindenki meggyőződhetik. 
Nekünk ki van a hajunk tépve, mi pedig az övéből csak 
egy szálat sem birtunk kiczibálni. 

Jelenleg mély béke van közöttünk, a mit az is tanúsít, 
hogy legközelebbi polémiájában Gyulay Pál barátunkkal 
még Tallérossy Zebulonunkat is bizonyságtevő tanúnak 
hívta fel, a miből az derül ki, hogy még az üstököst is 
tanulmányozza, mint nyelvészeti speczialitást. 

Kívánjuk neki és magunknak, hogy még mint viruló 
öreggel együtt élhessük meg a tort, melyet m. t. r. taggá 
megválasztásakor fogunk csapni, pendantjaként amaz 
emlékezetes «haricskapuli8zkai estélynek, melyre egyszer 
jókedvében kilencz összemarakodott kritikust és antikriti- 
kust meghitt magához, azon olympi élvezet reményében, 
hogy mint fogják majd egymást megenni ! a mi azonban 
nem történt meg; egymás húsára nem került a sor, 
miután Brassay bácsi ennyi tíűrű érdemei mellett még 
kitűnő — szakács is! 



DEGRÉ ALAJOS. 

öSunt quos curriculo pulverem olympicum concussisse 
juvat» . . . 

íme ez is egyike a tízeknek, kik sok-sok év előtt 

felfogadták, hogy a költészet mezején el fogják érni azt a 
nonplusultrát, a mi legfőbb czélja az olympi verseny- 
futónak. 

Kettő-három közülök el is érte, hogy halhatatlanná 
lett, az az meghalt, s most azt mondják rá gyilkosai, a 
kritikusok, a mit Caracalla mondott, mikor sajátkezűleg 
megölt testvérét, Getát, az istenek közé emelte : «8Ítdivus, 

dum non sit vivusi* s a dicsőség is egyik föczélja a 
futásnak. 

Egy-kettő szinte czólt ért, úgy elhalt, hogy nem hábor- 
gatják többé csendes nyugalmát, s ez is jó czél az olympi 
versenyen. 

Kettő-három megérte, hogy akadémiai lett s számozott 
széket nyert a négy sphinx őrzötte palotában, s ez is 
egyik magas, mert kétemeletes, czélpontja az olympi 
tusának. Vannak, kiket hatalmas szerkesztőkké nevezett 
ki Apolló s ez is díszes hivatal. Uralkodnak az egész 
világon, csakhogy a világ nem fogad nekik szót. 

Van, a kit közülök a Bethel szentelt őrévé tett Melpo- 
mene s ez is jutalom ; a menynyek kulcsa van kezében. 

De a legszebb, legjobb, legbölcsebb jutalmat Degré 
nyerte el az olympi küzdelemben : őt a múzsák boldog 
emberré tevék. 

S ha néha méltó panaszszal mondja is, ama büszke 
dunaparti palotára tekintve : 

«Non ebur, neque aureum Mea residet in domo la- 
cunar.ö 

De annál édesebb öntudattal teheti utána : 

«Satis beatus unicis sabinis.» 

Ő nyerte el a tíz között a legmagasabbra tűzött 
koszorút. 

S a míg a többiek folytonfolyvást neked udvarolnak te 
sokarczú szépség, te ingatag kegyű, te mindig újat köve- 
telő, te szeszélyes, apprehensiv, te csapodár szépség: 
szép hűtelen magyar közönség ! addig Degré föltalálta a 
pieridák berkében azt a boldog helyet, a hol a filomela 
fészket rak, s ha koronkint megzendíti is még dalát, azt 
csak azért teszi, hogy hü párját gyönyörködtesse ; de nem 
azért, hogy prenumeránsokat csaljon a lépre. 

fl Beatus ille!» 

- LÓNKAT ANTAL. 

Bezzeg jó volna most, ha ezt a nagy férfiút is per 
•barátunk)) titulázhatnánk. Nagy ajánló levél lenne ez 
ránk nézve mind a földön, mind az égben ; a földön a 
Honra, az égen az üstökösre nézve. 

Mert vannak tagadhatatlan, országos hirű költők, kik 
műveikkel kivívták maguknak a halhatatlanságot. Igen, 
de milyen halhatatlanságot? «Itt a bökkenő !» mondja 
Hamlet. Ám Lonkay nem azon utat követig melyen e 
profánus halhatatlanok járnak. 

Ö tudja jól, hogy az ember hüvelyes vetemény, a kinek 
a külső hüvelye csak addig jó, a míg zöld; de ha lesze- 
detvén, télire eltétetik, akkor csak a borsóként bennrejlő 
szellem becsülteilik benne : azért mindenkép azon kell 
törekednünk, hogy e télire elteendő kincs meg ne zsizsi- 
kesedjék. 

Egy nagy czél lebeg Lonkay előtt s azt soha szem elől 
nem is téveszti. 

Az ő tolla még azon ludak egyikének szárnyából való, 
melyek hajdan rövid, de velős felszólalásaikkal a Capito- 
liumot megmentették. 

E toll védelmezi most is a vatikánt mindenki ellen, 
a ki ott alkalmatlankodni akar : Garibaldi ellen, az olaszok 
ellen, az eretnekek ellen, a pogányok és zsidók ellen, 
a hitetlen újságírók ellen, a vörös berezeg ellen, a fran- 
czia védsereg ellen, sőt még a nagytiszteletű Palásthy úr 
ellen is. 

Buzgalma még oda is kiterjed, hogy ha más írótársa 
újságában valamely tévedést észrevesz, azt rögtön jobb 
útra téríteni iparkodik, melyért is azok neki csak örök 
hálával tartozhatnak. Kérlelhetlen szigorral sújtja külö- 
nösen a profánus magyar írókat, kiket oly módon igye- 
kezik semmivé tenni, hogy lapjában latin kadencziás ver- 

seket közöl ezen klasszikus mintájára a Csokonai Kari- 
nyónéjában foglalt carmennek : 

«0h Mantaja, oh Mantujat 
Non procul est a Genuja; 
Scit jam dominatio tuja: 
Merre nyílik a kapuja ?• 

mely latin versek eddig is köztetszésben részesülvén, 
már-már leszorítják a magyar poétákat a Helikonról. 
Úgy kell nekik. 

Lonkay még a siron túl is anathemával üldözi e pro- 
fánusokat. Egy haldokló lapszerkesztőre nem rég olyasmit 
mondott, mintha «döglő félben* volna s buzgalmáról 
dicséretesen tanúskodik azon megjegyzése, miszerint Lin- 
coln nagyon megérdemlette azt a büntetést, hogy meg- 
lőtték, a mért pénteki napon színházba ment. Hiszen 
világos is, hogy a színész nem hal, hanem hús. 

Azonkívül pedig egy egész új genreral szaporította a 
magyar litteraturát ; e génre a « Péterfillér irodalom ». 
Ö Péterfilléreket gyűjt s az adakozók minden forinthoz 
egy kegyes mondatot írnak versben és prózában s e mon- 
datok gyűjteménye az Idők Tanújában a capite kinyo- 
mattatik. A Péterfilléreket, hajh! Merode generális jámbor 
zuavjai menten beiszszák, de a szép mondatok gyűj- 
teménye örök időkre megmarad; kegyeletes tanúságául 
azon Időnek, a melyben a lelkes hazafiak még pénzt is 
mellékeltek a verseikhez, a miket beküldtek valami új- 
ságnak. 

Mindez érdemeiért ragyog e kitűnő férfiú keblén amaz 
érdemjel, mely őt a Gergely-rend lovagjává teszi, s fel- 
hívja a saracénok elleni harczra. Viselje egészséggel. 

De még ez nem minden jutalma az igaznak. 

Voltak kegyes érdemekben gazdag emberek, kik szinte 
kivívták maguknak a túlvilági halhatatlanságot ; de Lon- 
kay minden megboldogultaknál hosszabb halhatatlanságot 
szerzett magának, mert az övé meg van toldva még a túl- 

világon innen is három esztendővel ; a mennyiben buzgó 
honfiak és honatyák három évre biztosították az Idők 
Tanúját az «élet» felől. 

Halandó ember ! halandó újság ! láss példát és okulj 
belőle! 



A HABOM CSAK. 

(Históriai álom.) 

Egyet kifelejtett Dante a pokolbeli mulatságok közül : 
a « pályadrámák és vígjátékok bírálását.)) Mi forró kénkő? 
mi tüzes fúriák mardosása ? mi Ixion malomkereke ? 
éhez a kegyetlenkedéshez képest. 

Mert tudniillik, hogy a kik életükben sok rossz drámát 
írtak, már mint magam is ni, azokat arra szokták bün- 
tetni, hogy életökben drámákat biráltatnak velük. 

Egy szép reggel azzal köszönt be hozzám az akadémiai 
kihordó, hogy « tisztelnek, ihol van tizenkét pályadráma, 
választani kellene közüle, hogy melyik nehezebb? még 
pedig, minthogy körmünkre égett az idő, hát csak hirte- 
len; addig se konczert, se svábhegy, a míg ez meg nincs. » 

((Tizenkét dráma egy halomban ! van-e torony, a mi 
ennek a magasságával felérjen ? Vétek volna, ha csak egy 
is közülök öt felvonásnál rövidebb lenne. Hatvan felvo- 
nást végig élvezni egy huzamban I s a végén még azt is 
elmondani, hogy mit látott az ember? Keresztül tömi 
annyi jámbuson; még pedig ilyen szűk csizmákban, mint 
a milyeneket most visel az ember. 

Hárman a pályadrámák közül egy és ugyanazon tárgy- 
ról valának írva. Csák Máté, Eóbert Károly vetélytársa 
volt a darab hőse; ugyanazon mellékszemélyzettel; 
Porcs, Omodé és fiai, Erzsébet királyleány, Eóbert Károly, 
Jordán lovag, Zách és a többi; csak azzal az ártatlan 
külömbséggel, hogy mind a háromban mind valamennyi 

személy más alakot és jellemet és tenni valókat kapott. 
Az egyikben Csák szerelmes kalandor volt, a másikban 
rablólovag, a harmadikban szabadsághős ; egyszer öreg, 
mogorva kurucz, másszor nyalka, szerelmes dalia, har- 
madszor gonosz csapodár, vén lator; egyszer a király- 
leánynak fogadott apja, másszor titkos szerelmese, har- 
madszor feleséges ember, a ki a feleségét megcsalja, a 
más leánya szép szemeiért ; ugyanaz a Porcs vitéz egyik- 
nél hajthatlan erényhős, másiknál intrikus gazember; 
Eóbert Károly itt lovaghős, amott gyáva jöttment, meg- 
meg szerelmes kópé. A' királyleány egyszer Csákba, más- 
szor a kisebbik Omodé fiúba, harmadszor Zách Felicziánba 
szerelmes, Omodé itt kegyetlen apa, amott szerencsétlen 
szülő ; hol van felesége, hol nincs ; a kit az egyik darab- 
ban megöltek, az a másikban még most is él ; s a ki mit 
elmondott ékes kadencziákban, azt a másik nem restell 
megint puczér jambusokban előadni, vagy épen ellenke- 
zőt beszélni. 

Azt már láttam, hogy én itten igazságot tenni nem tu- 
dok. Kezdtem kijönni a türelmemből. ^ 

— Engem ne ámítsanak az urak. Mondják meg iga- 
zán : melyikük Csák Máté ? mert egyiket sem ismerem. 

Egy torzonborz ficzkó állt elém, szörnyen állt az égnek 
mind a két bajusza vége. 

— Én vagyok trencséni Csák Máté. 

. — Ön akarja elvenni a királyleányt ? 

— Nem, instálom, nekem már van egy feleségem jobb- 
kézre, meg egy másik balkézre is. 

— A királyleányt én akarom elvenni. Szólt bele a 
másik Csák. 

— Istentelenség I kiálta a harmadik, mit nem fognak 
rám ? hisz atyja lehetnék ! 

— Teringettét, ha mondom ; egyszerre csak egy beszél- 
jen. Kihez akarsz menni leányom Erzsi ? 

— Én a Csák bácsit választom. Nem azt a borzas sza- 
kállút, hanem ezt a másikat ni. 

— Nekem biz a nem kell, szól a másik Erzsébet, mert 
én Omodé urfivai vagyok eljegyezve. 

— Ne tessék megengedni, hogy ahoz adjanak, sipíta a 
harmadik: nekem van itten egy Csabám. 

— Teremtő uram ! Hogy menjen egy leány háromfelé? 
mit csináljak ennyi eladó leánynyal egy személyben? 

— Meg kell ölni ! ordítá az egyik Csák, én a magamét 
megöletem. 

— A bizony jó lesz, így leghamarább átesünk rajta. 
A leánynyal már elkészültünk. 

— Hát ez a sok Omodé hová legyen ? vannak vagy 
húszan; hol az apjuk? mit csináljunk ezzel a sok ifjú 
úrral ? 

— Én elűzöm őket I kiálta az egyik apa. 

— Én elszaladok előlük, dörmögé a másik. 

— Meg kell őket ölni, szólt flegmatice a harmadik. 

— Nagyon jól van, mind meg kell ölni ! No hála Isten- 
nek tizennyolcz Omodé fekszik már és nem jár a láb alatt. 
Majd csak rendbe jövünk már valahogy. Hát ez kicsoda ? 

— Én Porcs vitéz vagyok, szól az egyik. 

— Nem igaz, szól a másik a föld alól, én már meghal- 
tam. 

— Elmégy, semmirevaló ! Az a másik már szépen, meg- 
halt, s te még itt élni akarsz. Takarodj ! Ezzel is kevesebb ! 
Ki van itt még ? 

— Itt vagyok én : Eóbert Károly, de jelentem, hogy 
még odakinn két Kóbert Károly várakozik, de azok nem 
mernek bejönni, mert félnek, hanem én bátor vitéz vagyok. 

— No uraim, Csák urak ; itt most már nincs más segít- 
ség, mint hogy tessék Eóbert Károlylyal megverekedni; a 
melyik győztes lesz, az beszéljen majd a száz arany juta- 
lomról. 

Elébb még egy kis statistéria volt ott körül, azt par 
compagnie Csákok és Eóbertek elébb lekaszabolgatták, 
hogy rajtuk és a súgón kívül senki se maradjon a szín- 
padon, akkor aztán neki zúdultak egymásnak : az egyik 

Zách a csatában vitézül elhullott, a másik Eóbert Károly- 
tól amnesztiát kért és kapott is ; a harmadik pedig egy 
egérfogóba becsalta Károlyt s rázuhintotta a csaptatót, s 
mikor ott a király és az egész suiteje megvalának fogva, 
akkor nagylelkűen visszaadá neki életét s koronáját s 
maga elsülyedt a színpad alá; úgy hogy végtére sem 
maradt ott egyéb a három Csákból, mint Eóbert Károly. 
Annak pedig nem itélem oda a száz aranyat. 



KAKAS MARTON LEVELE SAJÁT MAGAHOZ. 

(1860.)- 

I. 

Azt a furcsaságot már megértük, hogy két együtt utazó 
író az úton összeperelvén, azontúl az egész marschruta 
alatt, daczára annak, hogy folyvást egy kocsin ültek, egy 
szobában háltak, mindig levél által értekezett egymással; 
de még azt nem, hogy valaki saját magával korrespon- 
deáljon. No hát legyen meg ez is. Az üstökös úgy is fel- 
fordította a világot. Tehát kedves öcsém Kakas Márton. 

Azt mondják, hogy a prágai városház-tornyának négy 
szegletén öt bagoly van kifaragva, hanem annak az ötö- 
diknek az a tulajdonsága, hogy a ki az ő apjának nem 
igazi fia, az ezt a baglyot nem láthatja. Ott ugyan volta- 
képen soha sincsen több négy bagolynál, hanem azért 
minden ember, a ki ezt a mesét tudja, megesküszik rá, 
hogy ötöt lát : nehogy korcsnak nevezzék. 

Nálunk is van ilyen ötödik bagoly, még pedig igen szép 
számmal: majd mindjárt produkálok egy párt. 

Van nekünk egy épületünk, a mit nemzeti színháznak 
neveznek : ennek a baglyaival azonban megfordítva van 
a dolog, mint a prágai toronynál. A ki ezekből egyet meg- 
lát, arra azt mondják, hogy rossz hazafi ; ergo, senki sem 
meri őket látni. 

Van ennek a színháznak egy nagy operája : ej haj . . . 
stb. A nagy Széchenyi mondott egyszer egy jó adomát 

egy német vargáról, ki elkezdett nagy házat építeni, de 
félmunkában kifogyott a költsége, s aztán ezt a verset irta 
a falára : 

f Hájzer baun iz a grósze Luszt 

Ich aber armer Schuszt- 

-Er hab dasz nid gwuszt, 

Dasz dasz szu fíl kuszt . . . 

Látod-e a baglyot Márton ? úgy-e hogy nem látod ? én 
sem látom. Ha azt mondanók, hogy látjuk, megkergetné- 
nek bennünket, mert rossz hazafiak vagyunk. 

Van ennek a színháznak holmi drámája is : ej haj . . . 
stb. XIV. Lajos királynak az udvarában volt egy szegény 
nemes ember, a ki untalan szol Hezitálta a fejedelmet 
azért, hogy nagy uraktól elfoglalt jószágaiba helyeztesse 
vissza; mire Louis mindannyiszor azt felelte neki : ((Biz- 
tosítlak grácziám felől. » Egyszer aztán a szegény nemes 
fogta a macskáját, bezárta egy üres szekrénybe s nem 
adott neki enni. A macska ordított, nyivákolt, kaparta az 
ajtót : gazdája mindig azt mondta neki, hogy ((biztosítalak 
grácziám felől. » Egyszer aztán megsokalta a macska a 
tréfát s megdöglött : a szegény ügyes bajos ekkor újra fel- 
ment XIV. Lajoshoz, s midőn az ismét azzal nyugtatta 
meg, hogy ((biztosítalak grácziám felől », szomorúan 
mondta neki : «Jaj Sire, ettől döglött meg a macskám. » 

Látod-e a baglyot Márton ? nem látod? én sem látom. 

Vannak ennek a színháznak drámaírói és kritikusai ; ej 
haj stb . . . Egyszer egy pap kegyetlen prédikácziót tar- 
tott az uzsorások ellen. Templom után odament hozzá 
egy fő-fő uzsorás, megköszönte neki, hogy olyan hatal- 
masan beszélt, s kérte, hogy csak nógassa ezután is az 
uzsoráskodókat, mert annyian vannak már, hogy mind 
elrontják az üzletet ; ha egy-kettő szivére venné a prédi- 
kácziót, a többi aztán könnyebben vihetne magasabbra a 
kamatot. 

Te persze nem érted, hogy miről szól a mese ? Én sem 
értem. 



A bírálók és drámaírók hajdan invitálva voltak ebbe a 
házba, most ott kinn tágasabb nekik : ej haj stb . . . Egy- 
szer egy gazdag fakereskedő háziúr felizent a padlásszo- 
bájában lakó poétához, hogy beteg és nagyon iinja magát, 
küldjön le neki valami könyvet, csak egy pár napra kell, 
míg kiolvassa ; a poéta azt izente vissza a háziúrnak, 
hogy ő meg küldjön hát fel egy öl fát, neki is csak egy 
pár hétre kell, míg befűt vele. 

Érted ? nem érted ? Elmehetsz. 

Van ennek a színháznak egy igazgató-bizottmánya : 
hm, hajh stb ... A krimi háború alatt egy franczia tábor- 
nok megbetegedett, s elmaradt Silistriában. Jöttfek azután 
a városon keresztül mindenféle hadtestek ; ott egy pár 
napig mindegyik megpihent, azalatt a hadtest törzsorvosa 
kúra alá vette a beteg vitézt a maga rendszere alapján. 
Egyik allopatha volt, az megitatott vele egy veder ipeca- 
cuanhát; lefektette és odább ment; jött a másik hadtest, 
annak az orvosa homoeopatha volt, az földhöz verte a 
decoetumos üvegeket, adott neki egy csipet lapdacsot, 
felültette és odább ment; a harmadik corps feldschere 
vérbőségnek tulajdonítá a baját, eret vágott rajt s ment 
odább ; a negyedik hydropatha volt, az hidegvizes lepe- 
dőkbe takartatta s ment odább ; az ötödik gőzfürdőt ren- 
delt neki, megizzasztotta s odább ment ; a hatodik delejező 
volt, megmagnetizálta s masirozott odább ; utoljára a 
patiens megharagudott, felkelt az ágyból, kiment a napra, 
s a napmelegtől meggyógyult szépen. 

Értesz te ebből valamit ? úgy-e hogy nem ? 

Vannak ennek a színháznak nagyságos patrónusai : 
hm, hajh stb . . . Az egyszeri spanyol grand kiment a 
mezőre, s meglátva ott egy parasztot jóizűn falatozni, 
kegyelmes leereszkedéssel monda néki: <(te szegény em- 
ber, jer ide ! én vagyok sennor Grando Caballo y Tarla- 
tano de santo Caprimolgo : hozd ide sajtodat, én megen- 
gedem neked, hogy a társaságomban ebédelj.)) A jámbor 
paraszt megörült a nagy tiszteletnek, odavitte a sajtját s 

mély deferencziával nézte, hogy költi el az eccellentissimo 
senor az ő sajtját, ö maga enni sem mert belőle a nagy 
tisztelet miatt ; utoljára még kezet is csókolt neki. 

Tandarida rididom. Azt mondja a magyar nóta. 

Van azután ennek a szinháznak egy mindig zúgolódó, 
és mindenhez hozzá szokó közönsége : hm, hajh, stb. . . . 
Egyszer a nagy Széchenyi elbeszélte : hogyan főnek meg 
a rákok? Hát mikor a vízből kifogják őket s behányják a 
kosárba, akkor zúgolódnak, hogy «ez czudarság, ez mali- 
czia így bánni a szegény rákokkal, ez nekünk sehogy sem 
telszik.ö Akkor aztán a szakácsné berakja őket a fazékba 
s vizet tölt rájuk, erre felvidulnak a rákok: «no hála 
Istennek, már most megint jól vagyunk, hiába csak bol- 
dogok a rákok !» A szakácsné aztán tüzet rak a fazék 
mellé, a víz elkezd melegedni. A rákok magukon kívül 
vannak örömükben: «minő boldogság! meleg vízbe jutot- 
tunk; van-e olyan boldog publikum több mint a rák ?» 
A víz azonban mind jobban kezd melegedni ; lassankint 
kezdik észrevenni a rákok, hogy nem jól megy a dolog, 
már süti az oldalukat a fazék: «baj van! veszélyben a 
rákok ! » Ekkor elhúzza a fazekat a szakácsné a tűztől, 
hogy ne forrjon olyan hirtelen, a rákok ismét magukhoz 
térnek: « rákok, ne csüggedjetek! a veszély jobbra fordult 
már, a rákoknak nem szabad elveszni » ; a szakácsné az- 
után megint hol beljebb tolja, hol kiebb húzza a fazekat a 
tűz korul, a jámbor rákokat a szerint veszi elő pirosító 
kétségbeesés, vagy boldogabb jövendők reménye, míg egy- 
szer aztán azt veszik észre a rákok, hogy egészen veresre 
megfőttek. 

Úgy-e öcsém Kakas Márton, ebből sem értettél sem- 
mit? Mese ez is, mint a többi. Ha mese, hát mesd ketté; 
azt tartja a közmondás. 



JfiV.tí'í: Kletonil.ül. TI 

II. 



Kedves öcsém Márton I 

Valami jó gondolatom támadt. No csak ne vágj a 
szavamba ! Engedd elmondanom végig. 

Közhasznú és épületes, tanulságos és messzire kiható 
gondolat ez ! Bánom is, hogy ide adtam az üstökösbe, 
valami okosabb újságban kellett volna közlenem, mert itt 
még majd tréfára veszik, azt gondolják : csak bohós- 
kodom. 

Megmondom, hogy miként jöttem rá erre a jó gondo- 
latra ? 

Tehát legelébb is azon kezdem, hogy korunk jelszava a 
takarékosság, a gazdálkodás. Nagyon szép jelszó, aranyos 
jelszó ! Bárcsak azok is megtartanák, a kiknek szükségük 
van rá. 

Tudod azt a jó szokást, úgy-e bár, hogy például köny- 
vet csak akkor vesz az ember, ha kölcsön nem kaphat, 
s ha egy ember egy faluban megvesz valami regényt, azt 
meglátja az asztalán egy jó barátja, az elkéri kölcsön 
kiolvasásra, a jó barát, ha elolvassa, nem állhatja meg, 
hogy imádottjával meg ne ismertesse, a kisasszony is el- 
olvassa s aztán közli azt kebelbarátnéjával, a kebelbarátné, 
ha átment rajtn, elviszi a nagynénjének, a nagynéne 
elhireszteli a penzionátus kapitány úrnak, kivel napon- 
kint együtt tartlizik, a kapitány úr megmutatja a szom- 
széd falubeli tiszttartónak, ki épen vendégül szállt hozzá, 
az átviszi magával a szomszéd faluba, ott rendre járja a 
zsindelyes házakat mind ; ott ünnepek alkalmával meg- 
látja a legátus, elkéri kölcsön, odaadják; bejár vele hat 
vármegyét keresztben hosszában, útközben mindenkinek 
elolvasgatja, a kinél éjszakára megszáll, az utolsó állomá- 
son ott felejti, megtalálja a korcsmáros, s az aztán min- 
den megérkező vendégével elolvastatja sorban, mig a so- 

kat szenvedett kötet salátává olvasva, elejét hátulját el- 
vesztve, elvégre a szolgálók kezébe kerül, a kik sylabizálni 
tanulnak rajta. 

Ez adta nekem azt a pompás eszmét, a mit most el- 
akarok neked mondani. 

Vájjon nem lehetne-e ezt a könyvgazdálkodási rend- 
szert a mai takarékos időkben mindennemű életszüksé- 
gekre alkalmazni ? Például : 

Ha az ember bálba készül, minek csináltatna magának 
frakkot, mikor a szomszédjáét elkérheti kölcsön ? hiszen 
visszaadja, ha kitánczolta benne magát. 

Nem elég volna, ha két ember tartana egy téli kabátot? 
a mikor az egyik kimegy, a másik otthon marad, a szobá- 
ban nincs rá szüksége. 

Nem lehetne egy faluban beérni egy krinolinnal ? sorba 
viselhetnék a kisasszonyok, asszonyságok, adván kézről- 
kézre : én ma már szép voltam, légy holnap te az. 

Milyen szépen lehetne ezt a textust mindenféleképen 
variálni: « ugyan kérem ássan ezt a könyvet kölcsön, 
majd ha kiolvastam, visszaadom. » 

— Ugyan kérem szépen kedves urambátyám a négy 
ökrét meg az ekéjét kölcsön, majd ha beszántattam vele, 
visszaadom. 

— Ugyan kérem szépen édes asszonynéném a svájczi 
tehenét kölcsön, majd ha kifej ettem, visszaadom, nem 
lesz semmi baja. 

— Ugyan kérem édes szomszéd uram a lovát, kocsiját 
kölcsön, majd ha megjártam vele a debreczeni vásárt, 
visszandom. 

— Ugyan kérem édes komám uram, a sarkantyús 
csizmáját kölcsön, majd ha kilyukasztottam a talpát, visz- 
szaadom. 

— Ugyan kérem édes nemzetes uram a déczbundáját 
kölcsön, majd ha kitavaszodik, visszaadom. 

— Ugyan kérem édes nagy uram ezt a tál hurkát köl- 
csön, majd ha átolvastam visszaadom (t. i. a tálat). 

ál* 

— Ugyan kérem édes öcsém asszony a szakácsnéját 
kölcsön, majd ha nálam megfőzte az ebédet, visszaadom. 

— Ugyan édes komámasszony, kérek szépen kölcsön 
egy font szappant, majd ha kimostam vele a ruhámat, 
visszaadom. 

— Ugyan édes nénémasszony, kérek szépen kölcsön 
egy lábas zsirt, majd ha kisütöttem benne a fánkot, visz- 
szaadom. 

— Ugyan édes nagyságos úr, kérek szépen egy hold 
földet kölcsön, majd ha kiszedtem belőle a krumplit, visz- 
szaadom. 

— Ugyan kérem szépen édes tekintetes uram ezt a 
házat kölcsön, majd ha kilaktam, visszaadom. 

— Ugyan kérünk édes tiszteletes úr egy pár haran- 
got a szomszéd falu számára kölcsön, majd ha beharan- 
goztunk velük, visszaadjuk. 

— Ugyan kedves barátom ott Győrben, adj nekem egy 
tölgyfa hajót kölcsön, majd ha leszállítottam a gabonámat 
Zimonyba, ott visszaadom. 

— Ugyan édes molnármester úr, adjon nekem egy 
malmot kölcsön, majd ha megőrlöttem rajta a búzámat, 
visszaadom. 

— Ugyan édes szép kisasszony, adjon nekem egyne- 
hány csókot kölcsön, majd ha megolvastam, visszaadom. 

És így tovább . . . 

Hát nem volna-e ez pompás gazdálkodási rendszer ? 
Valamint hogy mai nap nem szükséges egy faluban több- 
nek mint egy embernek tartani könyvet, újságot, hogy 
az egész falu szellemi szükségei ki legyenek benne elé- 
gítve : hasonlatosképen lehetne úgy alkalmazni a dolgot, 
hogy frakliOt, bundát, krinolint, ökröt, lovat, tehenet s 
más afiféle vastagabb szükségre való tárgyakat szintén ne 
tartana több bizonyos részarányos számnál ; a többi 
azoktól kérné kölcsön. Mennyi meg volna takarítva ez 
által, s mennyivel jobban betöltené minden használati 
tárgy a maga hivatását, mert valamint áll az a thézis, 

hogy a könyv hivatása az, hogy mentül többen olvassák, 
hasonlóul áll a másik is; «a bunda hivatása az, hogy 
mentül többen viseljék)). És így duplex libelli dos est. 

Hát még ha azt a leguagyobb luxusartikulust : az asz- 
szonyt is úgy lehetne kölcsön kérni ! ! « ugyan kedves 
édes urambátyám, kérek egy feleséget kölcsön: majd ha 
új ruha kell neki, visszaadom ». Az volna még csak a 
profit!!! 



LISZT FEEENOZ HANGVEESENYE. 



Szerkesztő úr! Israeri ön azt a mondát arról a hajdan- 
kori bűvészről, a ki egyszer egy bölcs város lakóit aképen 
babonázta meg, hogy kezébe vett egy hegedűt, végig mu- 
zsikált az utczán; s a ki csak meghallotta azt, futott 
utána, tánczolva, tapsolva, mámoros önfeledéssel ; a bű- 
bájos vitte őket ki magával a városból, azok mind tódul- 
tak utána tánczolva, tapsolva, végre megnyílt előttük egy 
meredek hegy, a bűvhegedűs oda is becsalta őket : a jám- 
bor emberek mind bementek lejtve, tánczolva, szökellve, 
a hegy összezáródott mögöttük : még tán most is tánczol- 
nak odabenn. 

Az újabbkori bölcsek ráfogják, hogy ez csak mese. Pedig 
lássa szerkesztő úr, ez nem mese, mert ez valóban meg- 
történt; láttam, hallottam, ott voltam én is: a bűbájos 
megint eljött, engem is, meg ezernyi ezer embert velem 
együtt vitt magával, a merre akart, meghordozott eddig 
soha nem ismert tájakon, bevitt gyönyörű tündérországba, 
keresztül iszonyú pokolországon. De ezúttal mégis oly jó 
volt, hogy visszaeresztett. 

Elmondom a hogy történt. 

Kihirdetik egy szép ünnepnapon, hogy hangverseny lesz 
a szinházi nyugdíj -intézet javára. Az emberek szána- 
kodásból összegyűlnek, semmi rosszat nem gyanítva s 
remélik, hogy olcsó áron meg fognak innen szabadulni. 
A színház tömve van, egyik ember a másik hátán, mint 
valami négerszállító hajóban. Egyik kérdezi a másiktól : 

fog-e Liszt most zongorázni. Fog bizony, de még hogyan. 
Most eleven zongorája van, a hajdani lelketlen fabillen- 
tyűk helyeit mindenütt egy lelkes állat ül, a ki kénytelen 
kezeinek intésére, szemeinek mozdulatára, mosolyára, 
haragjára csodálatos hangot adni : az egész nagy zenekar 
nem egyéb, mint egy óriási hangszer, melyen a nagy 
mester szellemujjaival játszik. 

Ott láttam őt ülni a nagy koszorúzápor között, a vers- 
hófuvatagban, mint egy ezeregy éj szakai bűvészt, halvány 
orczájával, mit hosszú hajzata beárnyal. Mit tudom én, 
milyenek voltak a koszorúk és a versek ? én csak őt lát- 
tam és azontúl nem birtam szemeimet levenni róla. 
A nagy földi lárma, emberi kiabálás után, melylyel a 
közönség magát a nagy bűbáj ellen biztosítani törekedett, 
a nagy mester egy intésére éjféli csendesség támadt. Any- 
nyira senkinek éreztem magamat, mint születésem előtt 
egy esztendővel. Most felnyíltak e hallgató szemek, a kéz 
egy halk intésére valami zengés támadt, valami olyan 
hang, a mit minden ember 'ért, pedig senki nyelvén sem 
beszél, látja, pedig alakja nincs: támadó hajnal, piros 
libegő felhőkkel, zöld bokrokon átvilágló napsugár, csengő 
hajnalharang, egyhangú csermely csörgése, döngő méhe 
hangja, égi szerafimok reggeli éneke fehér felhők között 
székelő úr zsámolyánál, a ki áldó kézzel mutat a föld felé, 
s hallgatja a csecsemőgyermek gondolatjait, kire szelíd 
anyaarcz mosolyog, kinek fülébe szárnyasvállú angyal- 
kák susognak ; bölcsőringás, dajkaének, gyermek kacza- 
gása, . . . s mindez ott volt annak a bűvésznek az arczán: 
látható volt zenéjében, hallható mosolyában . . . Most 
elmúlik a mosolygás, felhők vonulnak az égre, a nap- 
sugár eltűnik a hegyek mögé, hideg szél fuvall végig a tá- 
jon : úgy fázom és köpönyegem otthon maradt, a távoli 
villám felderíti a tájat, a zápor zuhog, a vihar rázza az 
ablaktáblákat, a mennydörgés rengeti a reszkető föld fun- 
damentomait, a viharból, mennydörgésből fájó sírás 
hangzik elé : olyan sírás, mint mikor árva gyermek zokog 

anyja koporsója előtt, a halotti ének beleszól, mélán, 
bánatosan, a mennyekben fenkölt kardalok fogadnak egy 
földről eltávozó lelket ; a földön pedig a hideg szél kerget 
egy árva gyermeket, a kinek nincsen senkije és semmije, 
a ki előtt a kietlen végtelenség, melyen a sötét zivatar 
dörögve zúdul végig. És mindez látható volt ama bűvész 
arczában, szemeiben, komor homlokán, gyászoló ajkain s 
csodásan összhangzó zenéjében ... De ime egyet moso- 
lyog ez arcz, s mintha kicseréltek volna embert, szivet és 
zenét, édességgel, gyönyörrel teljes kép tárul újra elénk : 
a boldog szerelem képe ; szeret minden : a nap a földet, 
mely mosolyától felvirul, angyalok az embereket, és az 
emberek egymást ; virágillat szereti a szellőt, tavaszi lomb 
a patakot, csendes tó vize a benne meglátszó felhőket, 
zöld moha a hideg sziklát, madárka párját, ifjú leánykáját 
és minden, a mi szeret, olyan boldog szerelmében; méh 
döngése, lepke szárnya veri a büvharmoniához a taktust, 
bele susognak a fák is, s azok a kis kék virágok lelóggó 
csengetyűikkel úgy csengenek, ha a szerelmes szél meg- 
fújja őket, és a szív úgy dobog, egyszerre kettő-kettő ; ott 
is harmónia van ... S ez a boldog édes ábránd ott volt 
a bűvész arczában és a zene keresztül-kasul járt minden 
szivet, minden lelket. Há most tetszett volna a bűvész- 
nek, bezárhatta volna mögöttünk a hegyet, soha sem jöt- 
tünk volna ki onnan . . . Ah, de még ez mind csak tréfa : 
a mester arcza ismét változik, újra idomul a világ ; nagy 
országrendítö eszmék születnek új létre, a lelkesült töme- 
gek robaja hallatszik távol, az emberek keble feszül, da- 
gad, kardok vidám csörrenése, paripák szilaj- dobogása 
vegyül a zenébe, egyes hangok, mint az Ítéletnap holta- 
kat támasztó szava, riadnak bele a csodás hangzűrbe, az 
ember szíve ki akar törni helyéből, elfeledi mindenki éltét 
és halálát, csak egy képet lát, a dicső csatamezőt az egy- 
másba rohanó tömegekkel, a felvert port nehéz felhőivel, 
a vérpatakokkal, ott hallja a harczosok ordítását, a kar- 
dok csengését, a csatakürt buzdító harsogásait, a mint 

rohan előre a csaták hőse, neki eresztett kantárral, lehűl- 
lot föv éggel, kipirult orczával, hogy szinte bele kell kiál- 
tanunk : előre azokkal a zászlókkal ! Ne hagyjátok azt a 
hőst ott! Előre, előre! . . . Hasztalan, hasztalan. A bűvész 
felindult arczfónye megtörik, lelkesült alakja lassan össze- 
roskad, kihull a kard a kézből, kifoly a vér a sebből, a lo- 
vag lehull a földre, a zászló betakarja arczát: a csatának 
vége van már ; ősz szeleit érző hattyúk, darvak kiáltoznak 
le az égből, melegebb tájra vonulva ; minden zaj elhal, 
elcsendesül lassan ; még egy szívbekapó csodás melódia 
szólal meg utoljára ; a késői kor költői éneke ez talán 
megsiratott hősről, meg a sírból kinőtt hangabokron éne- 
kelő fülmile, és az éjféli szél, mely a halottakat költögeti, 
az is elhal, elenyészik, csak az ingatott fűszálak beszél- 
getnek még egymásnak valami nagy szomorú dolgot, a 
mitől mind bánatra hajlik a fejők. A bűvész alakja alig 
látszik most az állvány mellől, eltűnt ő is csoda hangjai- 
val, a miket azután soha sem birunk elfeledni. 

Szerkesztő úr, ez ám a bűvészet, nem Boscóé ; Bosco 
legalább, ha elbűvölte az ember ujjáról az aranygyűrűt, 
végül megint visszaadta ; ha elkérte a zsebórát, ha meg- 
törte a mozsárban, ha kilőtte a puskából, megint egész 
zsebóra lett belőle; de Liszt elszedte az egész közönségtől 
a sziveket, összetörte s vissza nem adta azokat. Hogy fog 
már majd annyi derék magyar ember szív nélkül járni- 
kelni a világban ? Csak hát a magáét hagyná itten már 
cserébe . . . 



BOKA KAROLY HEGEDŰJE. 



Tisztelt szerkesztő úri Engedje meg, hogy erről a jó 
öreg hegedűsről hadd írjak ide egy kissé kedvem szerint ; 
azért hogy ő csak czigány és nem ballettánczosnő, vagy 
hirhedett író. Hiszen úgy is olyan kevés a distanezia kö- 
zöttünk, a mióta a czigányok jó nagy mértékben czivilizá- 
lódtak, az írók egy kis mértékben czigányizálódtak, hogy 
szépen elférünk egy kathegoriában, különösen a vidéki 
közönség előtt, melynek lajstromain nagyon hamar egy- 
más után következünk a czigányok mellett : néha nem is 
elől, hanem hátrább. 

A vén hegedűs, a ki külömben nem azért vén, mert fehér 
a szakálla, hanem majd később megmondom miért? múlt 
héten érkezett Pestre. Nem dicsvágy hajtotta ide, nem is 
műtanulmányozási ok (mit tanulhatna ő itten ?), hanem 
testi állapotok. 

Ifjú czigányok, fiatal barna zenészek nem úgy tettek 
ám az öreggel, mint ifjú írók, ifjú színészek, az öreg íróval 
és szinészszel, ki, ha megbetegszik, azt mondják neki : 
múzeumba öreg. Hanem összeszólalkoztak, vették hege- 
dűiket, furulyáikat s elmentek az ősz zene-vajda, ablaka 
alá, s elhúzták neki azokat a nótákat, a miktől a vén 
ember megifjodik, s az ifjú megvénül, a víg ember meg- 
szomorúl, a szomorú kedvre kap. 

Másnap délfelé három legnyalkább ifjú a barna bandá- 
ból divatos fekete ruhában, felbodrozott hajjal, fehér 
keztyűsen elkocsizott a vén após szállására; benyitott 



331 

hozzá, tisztelettel üdvözölte. Egyik kezet akart neki csó- 
kolni. «Hagyd el ecsém, szólt az öreg úr: nem vagyok én 
pap)). Azzal a másik két gavallérhoz fordult: «Kezet fog- 
nék .veletek, ecséim, de félek, hogy bepiszkolom a kez- 
tyűt». A keztyűk kívánatára lehuzattak, azután lett szives 
kézszorongatás. «Még ti igazi muzsikusok vagytok », szólt 
az öreg, megelégedés hangján; a többi már nem az. Azután 
komolyabb tárgyra tért a beszéd : «Hát a szerszám merre 
van ?» Mondák neki, hogy a hangszereket már elvitte előre 
az inas a Vadászkürtbe, a hol estére működni fognak. 
((Inas?)) szólt az öreg csodálkozva, s nagyot csóvált a 
fején; ((hej, ecsém, ecsém, ez már romlás; igazi muzsikus 
nem bízza a szerszámot másra : hanem hóna alá veszi a 
hegedűt, köpönyeg alá a czimbalmot, úgy megy a platzraw. 
Este azután ö is megjelent a Vadászkürben, a hol néhány 
ismerős úr elfoglalta a körüllevő asztalokat. Meglátszott 
a Patikárusokon, ' hogy most neki hegedülnek. Az öreg 
művész szerényen helyeslé a mi tetszett neki. «Ezek iga- 
zán muzsikusok)). Egyszer aztán ő is belemelegedett a 
lelkesülésbe, leveté kabátját, a tarka flanell réklijében 
kiállt az elegáns világ elé, azzal a szelíd bizalmas mosoly- 
gással, a mi őszszakállas kéi^ szemű barna arczának oly 
jól illik, s elkezdett hegedülni. Az öreg Patikárus maga 
kontrázott mellette nemes művészi lemondással, a minőt 
czigányoknál igen ritkán, íróknál, színészeknél, énekesek- 
nél s más magasabb rangú czigányoknál még ritkábban 
találhatni. Ezek voltak ám a nóták ! Idegen emberek, kik 
ott körül ülnek, el nem tudják érteni, mire búsulnak ezek 
a vén táblabírák, mikor ilyen nótát hallanak? mikor 
rákezdte azt a hírhedett toborzót, a mit nagybátyja Boka 
Károly szerzett, mikor 1809-ben Debreczen városa nyolcz- 
van katonát állított, s a míg egyszer végig húzták azt a 
nótát az utczán, mind a nyolczvan ember kiállt rája, s 
azért máig is nyolczvan legényes verbunknak hívják azt ; 
hej de tudta a láb alá húzni, bizony kicsalt volna még 
bennünket is onnan az asztal mellől, hogy mentünk volna 

mi is mind a francziára ; no de szerencsénk, hogy a fran- 
cziára nem kell menni. Hát még a prímás indulói és 
annak a frísse; az meg épen megszólal és beszél az 
emberrel. De más formák yoltak ezek a régi jó magyar 
nóták, de tele voltak érzéssel, szellemmel, művészi gon- 
dolatokkal ; de külömböznek a mi mostani csengő, bongó 
ürességeinktől, a mik közül egy sem él egy farsangtól a 
másikig; s csak lábnak s fülnek vannak írva, nem szívnek 
és léleknek. De jól esik azokat elhallgatnunk, velük szi- 
vünkig eltelnünk ! . . . Maradj még itt jó öreg Orpheus, 
tanítsd meg ezeket a te fiaidat itten azokra a vén nótákra, 
miket nem a taktus, hanem az érzés szed rendbe, tanítsd 
meg őket, hogy kell az igazi czigány nevet megérde- 
melni, hogy annak a szép emléke ne veszszen el a mi 
földünkről. 



A PRENUMEKACZIO KÜLÖNFÉLE STÁDIUMAI 
MAGTARORSZÁGON. 

(Hisztoriko- statisztikai értekezés Kakas Mártontól.) 



Kérem alássan, ez nem olyan tréfa, mint a milyennek 
látszik ; a prenumeráczió épen olyan nevezetes időszakot 
alkot magában, mint valaha a népvándorlás, a kurucz- 
háború, Amerika fölfedezése, a gőzhajózás és a fehér s 
veres rózsák története Angliában, A prenumeráczió nem- 
csak állapot, hanem korszak. Egy egész önálló esemény, 
mely méltó, hogy a hisztorikus figyelmét teljes mértékben 
magára vonja. 

Azon stúdiumok után, melyeket e tárgy kiismerése 
körül tettem, részint saját tapasztalataimra, részint hite- 
les adatokra támaszkodva, e nevezetes történeti esemény- 
kört következő időszakokra véltem feloszthatónak. 

Első korszak volt a jótékonyság időszaka. Jótékony 
szerkesztők jótékony albumokra, jótékony előfizetési 
iveket eregettek a publikum közé. Ezen ívek még nagyon 
magukon viselik a kezdeményezés jellegét; csak úgy 
quart-lapra voltak nyomtatva, egyszerűen fekete betűkkel, 
csupán annyi. levén rajtuk feliratul téve, hogy leégett itt 
meg ott egy város, az érdemes publikum már most olvas- 
son hát el egy csomó novellát, ha azt akarja, hogy az 
mégint felépüljön. Ezen egyszerű felhívásokra özönlött 
a közönség, nem kellett síppal fogni; jött magától; 
letette a jótékonyság zsoldját; ha kapott érte könyvet, 
megbecsülte, elolvasta, szépnek találta ; — ha semmit sem 

kapott, az is jó volt: elég volt az öntudat, hogy annyi 
torony már most fel van építve szépen. ^ 

Ezen időszak csakhamar véget ért, de egy még sokkal 
nevezetesebb kor nőtte ki magát belőle : a lelkesedés 
korszaka. Derék hazafiak és honleányok vetekedve ragad- 
ták ki egymás kezeiből a prenumeránsokat, az volt a dics- 
vágy czélpontja, hogy kinek van hosszabb névsor írva a 
lajstromára? Kit dicsér meg a szerkesztő legjobban, mikor 
felbontja a levelét? Akadtak nagyravágyó lelkek, a kik 
keserű panaszos levelekben támadták meg a szerkesztőt, 
hogy hát ők már mit vétettek neki, hogy elfelejtkezett 
róluk, hogy nekik aláírási ívet sem küldött? mások fel- 
szólaltak városuk nevében, ha azt a szerző gyűjtők nélkül 
felejtette ; ez volt azon boldog korszak, a midőn egy-egy 
lelkesült honleány vállaira v.ette a várost, sorra járt min- 
den házat, fölkereste az embereket, a hol kapta, fizettette 
őket; megdorgálta a von akodókat; elővette teljes szere- 
tetreméltóságát, hogy az aláírási ívre kapitulánsokat 
bájoljon,** a midőn tekintélyes honfiak megragadták az 
embert az utczán, a kávéházakban, a lakodalmakban, 



* Ezen korszakban történt az, hogy egy legújabban megjelent 
regényt a venni akaró előre-hátra forgatott s mikor kérdezték 
tőle, hogy mit keres benne? azt felelte: «nem látoni, hogy kinek 
a javára van kiadva*. 

** Volt rá eset, hogy egy furfangos szerkesztő ismervén egy 
különben igen derék kis város körülményeit, két előkelő asszony- 
ságnak küldött aláírási iveket, a kikről tudta, hogy mindegyik 
követeli magának a tónadás tekintélyét s egymással e fölött 
rivalizál. Czélt is ért, mert a két derék honleány versenyezve 
fogta az aláírókat, úgy hogy egyiknek az ívén hatvan, a másikén 
nyolczvan előfizető szaporodott össze. A következő évben azonban 
maga rontotta el a szerkesztő a dolgot, mert mind a száznegyven 
emberének külön ívet küldött, persze, hogy egy sem állt be : ö 
maga adta be nekik a prezervátivát. Tanúság: nem kell el- 
árasztani a publikumot fölösleges ívekkel, sőt inkább kizáró- 
lagos személyeket kell tartani, a kikre az ilyen titkos missiók 
bizatnak. 

rázárták az ajtót, ki nem eresztették addig, míg a fel- 
hívásnak elegefc nem tett. Ah, ez valóságos buzgalmi láz 
volt; ragadt egyik emberről a másikra, s egész vidéket 
megszállt néha. Az aláírási ívek már ekkor finom velin- 
papirra voltak nyomtatva, de még mindig fekete betűkkel; 
8 a felhívás előtt egy kis hízelgő ajánlat is volt intézve a 
tisztelt gyűjtőhöz ; a miről ez azt hitte, hogy azt egyene- 
sen az ő számára írták. 

Később csillapodni kezdett a láz he^e; egynehány 
gyűjtő kezdett megnyugodni babérain (kivéve azon esete- 
ket, a mikor nem kapta az előfizetett munkát, s minden 
aláíró bekiabált hozzá ajtón ablakon, reggel, este, hogy 
hol már a könyve). Kezdett időközben bizonyos neme az 
eretnekségnek is támadni, melynek az volt a schismája, 
hogy ő csak a kész könyvet veszi meg, előre nem fizet. 
Ki tudja e dissidentia hová vezetett volna, ha hirtelen 
nem támad egy lángész, egy nagy szellem ; hogy ki volt, 
azt máig sem tudom, de akárki volt, nagy ember volt, a 
ki feltalálta ezt a jelmondatot: ((Pártoljuk az irodalmat s 
ez által a nemzetiséget !»> Ez a mondás vetette meg alap- 
ját a harmadik korszaknak, mely a hazafiúi prenume- 
ráczió stádiuma. Ezentúl minden előfizetési ív e fentebbi 
mottóval bocsáttatott közre. Most már hazafiúi kötelesség 
lett a prenumeráczió. Ez nem magánügy többé, hanem 
országos. A legtöbb megjelent mű e korszakot áldja létre- 
jöveteléért. Mindenki, a Idnek egy csomó verse volt raká- 
son, egy adag szárított novellája, vette elő: «pártoljuk a 
nemzetiséget !» nem volt szabad valamire azt mondani, 
hogy rossz, nem kell ! Kelleni kell ! Ebben a korszakban 
nincs semmi rossz ! Az aláírási ívek technikájában e kor- 
szak alatt hozatott be azon javítás, hogy azok egészen 
visszaczímzett levél alakjában fogalmaztattak, hátul rájuk 
lévén írva : N. N. úrnak, terhelve N. N. forinttal ; csak a 
forintok helyét kellett kipótolni.* 

* Voltak ártatlan kedélyű emberek, a kik ezt bizonyos adó- 
nemnek tekintették, a az előfizetési ívet adóintö czódulának. 

Közbejött azonban, bogy valami gonosz érzelmű ember, 
mert akadt ilyen mindig, feltalálta ezt az átkozott szót 
«reklamáczió!» Ez a hazaáruló, ez a csendháborító, ez 
az apostata, akárki volt légyen, egészen nyakára hágott a 
harmadik korszaknak ; a publikumban kezdett az a sajnos 
tévhit gyökeret verni, hogy ha ő valamire előfizet, azért 
neki ezt a valamit meg is kell kapni, mely fájdalmas 
reakczió már-már véget látszott vetni az egész találmány- 
nak, a midőn egy újabb javítás ismét virágzásba hozta 
az eszmét s alkotta a piros betűs stádiumot. A publikum 
érzelmeire hivatkozni nem volt elég többé, reális dol- 
gokat kellett neki igérni. Nem czifrán hangzó irói neveket 
(a kik soha sem írnak semmit), nem fényes tartalmat, 
hanem képeket, pompás műlapokat, húsz előfizetőt gyűj- 
tőnek egy sorsjegyet, a min nyerhet, ha tud, fél milliót! 
Főfeladat volt az előfizetési ívet magát úgy szerkeszteni, 
hogy az mindenkit első tekintetre meglepjen, elragadjon, 
földre sújtson, nagy piros betűkkel a fényesebb ígéreteket, 
a forintok elé egy devalváló «csak»-ot nagy betűvel, de 
feketén, ha a piros betűkhöz zöld szegélyt lehetett alkal- 
mazni, az épen ellenállhatlan volt, — a ki még a margóra 
is nyomatott felkiáltó jelekkel ellátott mondatokat, mind 
a négy szélére a papirosnak : alul, felül, jobbról, balról, 
az is jól eltalálta a módját, a kárhozatos reklamáeziók 
hitelrontó hatását paralizálni törekedett e reményteljes 
mondás: «ne tessék fizetni, csak aláírni »> ."^^ Ez volt a haza 
prenumerácziónak, ha nem is legfényesebb, de minden- 
esetre legtarkább időszaka. 

Láttam e korszakban kelt leveleket, melyekben instálják alássan 
a jólelkű alólirottak a szerkesztő urat, hogy most ugyan nin- 
csen pénzük, de majd ha lesz, leróják tartozásukat ; mások 
bizonyítványokkal legitimálták magukat, hogy ők már más szer- 
kesztő úrnál biztosították hazafiúi érzelmeiket; sőt némelyek 
még disznótorra is meghívták a szerkesztőt az előfizetésen felül. 
^ A princzipálisom nagyon megadta egy ilyen ne-tessék- 
fizetni-csak-aláírni tréfának az árát ; pedig nem is prenumerált. 

A szüntelen növekedő reklamácziónale schisma azon- 
ban végtére ezt is megőrölte, támadt utána a duzzogó idő- 
szak. Hirhedett elöfizetésgyujtők kezdtek passusért folya- 
modni a külföldre, mások áttették lakásaikat távoleső 
városokba, ismét mások megváltoztatták neveiket, hogy 
az aláírási ív nyomukba ne találjon. A bátrabbak, a mint 
kapták a nyomtatott betűs levelet, nem is nézték, kicsoda, 
micsoda ? — piros betű ! gyújts rá vele ! így még igen 
sok ideig ellátta ingyen fidibussal a két testvérhazát a 
nemzeti prenumerácziónális eszme, míg a tavalyi rossz 
termés tökéletesen ágynak fekvő beteggé tévé szegényt, 
az idei harczhírek pedig épen megadták neki a kegydöfést. 
Most már alig hirdet más előfizetést, mint a rendes hír- 
lapok, azok is sok magot elszórnak a kősziklákra, az 
országútra és tövisbokorba, míg egy a termő földbe esik. 
Akad ugyan itt-ott még sporadice egy-egy fiatal ái*tatlan 
kebel, a ki az általános elhallgatás perczét buzdításnak 
veszi, hogy most van ideje megszólalni! s valamelyik 
messzeeső városból világcsudájára kibocsát egy-egy elő- 
fizetési ívet, a mit az emberek kézröl-kézre adnak, meg- 
bámulván azt, mint a fekete bankót, a mit már csak a 
híréből ismer az ember s fejcsóválva kérdezik az elő- 
mutatótól : Vájjon hol vette ezt? Az előfizetések korszaka 
azonban lassankint feltartóztathatlanúl visszasülyed az 
éj homályába s most már csak úgy beszélünk róla, 
mint kegyes halottról, a ki számára nulla medicamenta 
in hortis. 



Jókai: Eletemből. II. 



EGY FIATAL NAPTARSZEKKESZTOHOZ. 

Kedves Girókuti kolléga ! Szálam aleikum. 

Olvastam önnek előfizetési felhívását a jövő esztendei 
erdélyi naptárra, s sok tekintetben meg vagyok vele elé- 
gedve. Ön igen jól indult és látszik, hogy stúdiummal 
tanulmányozza az újabbkori klasszikusokat, kiket naptár- 
készítőknek nevez az utókor. Üdvözlöm önt a nemes 
czéh nevében ! Az is jól van adva, hogy ön jutalmakat 
tűz ki, több rendbeli aranyakat és a többi. Hanem egyet 
nem bocsáthatok meg önnek drága kollega úr (tulajdon- 
képen « olcsó » kollegát kell hogy mondjak, mert nekünk 
az újabbkori klasszika iskola növeltjeinek főérdemünk az 
olcsóság), azt nem bocsáthatom meg önnek, hogy miután 
önnek olyan szépen hangzó és jól ismert irodalmi neve 
van, mint Girókuti, mi a kódorgó mennykőnek volt önnek 
e tisztes név mellé még az igazi nevét- is parentezisbe 
tenni az előfizetési felhívás alá: <(Pinzkéri Ferencz?)) 
Hiszen én is Pinzkéri vagyok, mikor prenumerácziót hir- 
detek, meg X. kollega, Y. kollega, Z. kollega és a többi atya- 
mesterei a becsületes czéhnek, mindnyájan a tekintetes 
Pinzkéri családhoz tartozunk valahányszor előfizetési fel- 
hívást bocsátunk közre ; de azt csak mégis nem vallja be az 
ember ilyen nyíltan a közönség előtt. Mi itt. nagy aggoda- 
lommal rejtegetjük magunkat ((Pinznemkéry» — «Mindent- 
igéry» — «Ing3^enady)> — wOlcsovszky)) — í(AldozatjBPy», 
s más efféle tisztességes nevek háta mögé s ön egyszerre 
előáll, hogy naptárt ád ki, s hogy Pinzkérinek híják; még 



rajtunk marad ez a név örökre. Az a túlságos őszinteség 
sem jó. Önnek el kellett volna azt hallgatni, hogy Pinz- 
kérinek híják, ha meg volt is felőle győződve. 

Mintkogy azonban látom, hogy ön még fiatal ember és 
sok oktatásra van szüksége, elmondom önnek azon tech- 
nikai titkokat, mik az újabbkori irodalmi ipar mezejét 
felvirágoztatták, mert a hogy tudja ön, megvannak a 
posztószövés, selyemfestés, aczélkészítés s más egyéb 
iparágnak mesterségi titkai is, melyeket tökéletesíteni csak 
ilyen kölcsönös eszmecsere útján lehet. 

Legelső kötelessége az embernek, ha valami irodalmi 
vállalatot megindít, azt valami nevezetes jótékonysági 
czéllal összekötni ; ilyenek például : a mohácsi csatában 
1526-ban elesett hősök özvegyeinek gyámolítása ; a Cserey 
Mihály idejében a székely földet széltire pusztított sáskák 
kiirtása ; az idei hírlapokban hirdetett abrudbányai hegy- 
tetőkön árvízkárosultak felsegélése ; a valaha feltalá- 
landó léghajókon szerencsétlenül járandó konduktorok 
árváinak biztosítása s más efféle nagyon nehezen igénybe 
vehető feladatok, a mikért igen bajos az embert felelő- 
ségre vonni, legkedvezőtlenebb esetben az ember egy 
igen ügyes számadást tartván készen, melyben a ki- 
tűzött czél számára, mint tiszta nyereségbeli poziczió, 
áll végül egy szál gyufa, a minek világánál tudniillik 
megláthatta az alkalmatlan számadást követelő, hogy a 
dupla kréta nem csupán a korcsmárosok számára van 
feltalálva. 

Második feladata az irodalmi vállalkozónak az, hogy 
valami nagyon nevezetes dolgot ígérjen az előfizetőnek : 
akármit, a mit az nagyon fog szeretni ; például minden 
aláírónak egy nyulat, minden tíz előfizetőt gyűjtőnek egy 
vaddisznót; a vállalat hátulján kihirdetvén az aláírók és 
gyűjtök neveit, s egyszersmind az utolsó postákat, a hol 
vad- illetményeiket átveendik. Ha aztán akad valaki, a* 
ki panaszt emel, hogy nem kapta a maga nyulát, az 
ember összecsapja a kezeit: «hát nem ment kézhez a 

semmirevaló nyúl? pedig én megmondtam neki, hogy 
odamenjen, mikor az erdőn találkoztam vele ! Bizonyo- 
san a postán tévedt él, vagy a czímre nem akadt, rá; 
mi elküldtük azt, tessék a mezőn keresni uraságodnak, s 
bizton meglőni, a hol rátalál ». 

Ez sem elég. Nagyobb dolgokat kell igérni. 

Azt kell mondanunk a publikumnak : hogyha leend e 
vállalatunknak 40,000 előfizetője, minden előfizető ingyen 
kosztot kap a szerkesztőségnél Pesten vagy Kolozsvárott. 
Nem kell félni, hogy 40,000 előfizető csődüljön össze ; de 
ha mégis quo fato megtörténnék ez a szerencsétlenség, s 
akadna olyan szerenécstlen, a ki ezt a szerencsét igénybe 
akarná venni, az ember majd könnyű szerrel tenne 
arról; egyik nap főzetne neki spenótot, második nap 
sárga répát, harmadik nap megint spenótot, negyedik 
nap megint sárga répát, az ötödik nap majd maga kö- 
nyörögne az, hogy ereszszék már haza. Folytatás: ha 
pedig lesz a vállalatnak 100,000 előfizetője, akkor min- 
den előfizetőnek a házát felépíttetjük emeletesre ; a kinek 
nincs háza, az mindegy, mi odaépítjük neki az emeletet 
a levegőbe, ő lássa, hogy mit csinál vele ? Ha pedig lesz 
500,000 előzetőnk, akkor minden előzetőnek a falujáig 
külön vasutat építtetünk, a min ingyen járhat ; a Dunát, 
Tiszát, Kőröst, Berettyót és minden Bakonyeret szabá- 
lyoztatjuk; kötelezzük magunkat száz új várost építeni, 
a hol az előfizetők dédunokái is ingyen szállást kapja- 
nak ; és végül, ha lesz millió előfizetőnk, akkor megvesz- 

szük Khinát Mikor aztán számadásra kerül a sor, 

akkor azt mondjuk, hogy « miután csak 39,999 előfize- 
tőnk gyűlt össze, mi minden kötelezettség terhe alól fel- 
mentjük magunkat, s alkalmat veszünk magunknak jól 
leszidni a közönséget, hogy olyan kevesed magával jelent 
meg. Nem szégyenli magát az olvasó ? ! Gyalázat az min- 
den egyes olvasóra, hogy nem lett belőle kettő ! 

Most következnek a munkatársak: a szerkesztőnek 
legalább kell úgy ötven, hatvan írói nevet összeválogatni, 

kiket betűrendesen kinyomasson ad terrorem populi ; ez 
tekintélyt ád a publikum előtt. Főfelügyelettel kell arra 
lenni, hogy az ember olyan irókat válogasson össze, a kik 
már meghaltak, vagy ha élnek is, de nem lehet tőlük 
tartani, hogy valami dolgozattal alkalmatlankodjanak a 
szerkesztőnek. Ha egy-kettő tiltakozni talál, annál jobb, 
ez által csak a vállalat híresedik ; a legtöbb restségből 
hallgat, vágy már megszokta a dolgot s észre sem veszi. 
A munkálatokat fizetni fogja az ember splendide: öt 
forinttól usque ötszáz aranyig nyomtatott ívét. Természe- 
tesen a munkatársak főékessége a szerénység, illik, hogy 
csak a minimumot követeljék, egyébiránt azt sem fizeti ki 
az ember nekik készpénzben, hanem csak kalendárium- 
ban. A kinek tiz kalendariumnyit kellene kapni valami 
munkáért, annak küld az ember húszat, s még tiznek az 
árával ő marad adós, s kitelik tőle, hogy azt kifizeti. 
Ha jutalomaranyokat igór az ember, azokat gondja van 
olyan embernek ítélni oda, a ki leenged belőlük, még 
czélszerűbb, ha a szerkesztő maga is konkurrál álnév alatt 
s maga nyeri el a pályadíjt. 

A mi a műmellékletek dolgát illeti, már itt igen nagy 
leleményesség szükséges, mert a közönség ízlése azt kí- 
vánja, hogy az ember valami újat, valami meglepőt adjon 
neki ; az embernek tehát azt kell ígérni, hogy valami újat, 
valami meglepőt adandunk, a mit előre nem beszélhe- 
tünk ki, nehogy a kollegák megelőzzenek benne s kizsák- 
mányolják az eszmét. Mi legyen aztán az a meglepetés? 
Hát például : őszszel, mikor olyan olcsó a légy, az em- 
ber két papiroslap közé odanyomat minden előfizető szá- 
már egy legyet in natura, aláírván nagy betűkkel, hogy 
ez azon híres legújabb találmány, mely külföldön oly 
nagy zajt csinált, az úgynevezett «önnyomatI» — «auto- 
typon!)) — «Selbstdruck!)) mely a lenyomott tárgyakat 
a legélethivebb alakban mutatja a közönségnek: íme ez 
egy légy, <(musca culinaris Linnaei)). Akkor aztán lehet 
róla beszélni, hogy hány szeme van a légynek ? honnan 

származott Európába? mivel kell őt táplálni, hogy nagyra 
megnőj jön ? stb. 

Az előfizetési .díjra és egyéb föltételekre nézve főszem- 
pont olyan konfúziót csinálni, hogy abból az olvasó egy- 
hirtelen ki ne tudjon igazodni. Például « megjelenik válla- 
latunk mindennap (kivéve a hétköznapokat), 1 — 4 íven 
(olvasd egy negyedrész íven), műmellékletekkel, vagy azok 
nélkül, borítékkal, vagy boríték nélkül, papiroson, vagy 
a nélkül ; a kinek műmelléklet és boríték kell, fizet öt 
forintot ; a kinek váratlan meglepetés is kell, hatot ; a 
kinek váratlan meglepetés kell, boríték nélkül, fizet 5 frt 
92 krt; a kinek csak a váratlan meglepetés kell egyebek 
nélkül, az fizet 4 frt 39 krt, ha októbertől számítja az 
előfizetést egy esztendőre ; ha pedig januártól számítja, 
akkor 4 frt 59 krt. A kinek tiszta papiros kell nyomta- 
tás nélkül, az fizet 3 frt 37 krt. Ha postán akarja kapni, 
3 frt 73 ki-t; házhoz hordással 3 frt 85Vio krt; a kinek 
semmi sem kell, az csak 2 frtot és 1 9 krajczárt fizet 
bérmentes levélben. Ettől azután majd oly kétségbeesett 
konfúzióba jön a jámbor előfizető, hogy akármije elmarad, 
nem meri sürgetni, mert nem tudhatja, hogy mikor vétett 
a statútumok ellen ? 

Végtére térjünk a vállalatnak praktikumára, úgy mint 
a kiadás körül előforduló bevett szokásokra. Egy irodalmi 
vállalat kiadása közben e három szempont fordul elő a 
praktikus szerkesztő előtt: 1. Ha tanácsosnak tartja-e a 
hirdetett vállalatot csakugyan kiadni ? 2. Vagy pedig taná- 
csosabbnak tartja a közönség szemét valahogy kiszúrni ? 
vagy pedig 3. legeslegtanácsosabbnak találja épen nem 
adni a közönségnek semmit? 

Kezdjük a legutolsó eseten: ha az ember épen nem ád 
az előzetőnek semmit, mi történik ? Nem igen valószínű, 
hogy öt forintért, vagy hatért valaki felfáradjon a Bánát- 
ból valakit számadásra vonni ; sokan el is felejtik, hogy 
prenumeráltak, mások emlékeznek rá s olyankor károm- 
kodnak: ezt a szerkesztő nem hallja; vannak azután 

olyan rossz szokású emberek, a kik levélben káromkod- 
nak, Írnak reklamácziót. A szerkesztő szépen sorba rakja 
a reklamácziókat, s mikor már nagyon sok összegyűlt, 
akkor eladja a fűszerszámosnak, kap érte mázsánkint 
8 frtot, csinálnak belőlük staniczlit borsnak és sáfránnak. 
Időközönkint kihirdeti, hogy az előfizetési határidőt meg- 
hosszabbította. Néha olyan szerencsés időszak következik 
be, hogy egy nyomdász elszökik Amerikába : akkor min- 
den meg nem jelent munka előfizetési pénzét az vitte el. 
Azt is hirdetheti az ember, hogy a begyűlt összeget na- 
gyobb biztosság kedvéért, s meg hogy ott minden olcsóbb, 
New-Yorkba küldte az « Ausztria)) gőzös kapitánya által 
s ime most az elégett; s ha mégis akadna olyan szerény- 
telen aláíró, a ki a szerkesztőnél személyesen is sürgetné 
a munkát, s a nyilvánossággal fenyegetőznék, annak 
titokban megsúgja az ember, hogy azt a munkát bizony 
a políczia foglalta le, rettenetes vizsgálat foly miatta, még 
azok is mind bajba kerülhetnek, a kik előfizettek rá; jobb 
lesz hallgatni vele. 

Ez a legjövedelmezőbb expediens, csakhogy némi 
kényelmetlenségekkel van összekötve. 

Második az, ha az ember nem adja ugyan ki a hirdetett 
munkát, hanem összevásárol a könyvárusoknál minden- 
féle rajtuk maradt naptárt, ritterrománt, vadverseket, 
iskolai könyvet, ábéczét és csíziót, s azokkal kárpótolja a 
várni nem tudókat. Vannak esetek, a mikor a közönség 
még nyer ebben a cserében. A kinek aztán Kétszer is meg- 
van ez a munka, az vehet hozzá egy stereoskopot s egy- 
szerre két könyvből olvashat. 

Harmadik eset az, ha az ember a hirdetett vállalatot 
csakugyan végre akarja hajtani. 

Igen hasznos dolog úgy intézni a szerkesztést, hogy a 
mennyire lehet, nevezetes irók megjelent munkáiból sze- 
degesse át az ember az egész tartalmat : tudván azt, hogy 
fél ívnyi utánnyomatért senki pert nem indíthat ; ez csak 
anthologia; csupán arra legyen az embernek gondja, hogy 

mikor valami olyast nyomat újra, a mi már tizenötször 
ki volt adva másutt, el ne felejtse alátenni asteriskusban, 
hogy ez a mű még sehol nyomtatásban meg nem jelent. 
Vannak a mellett számos fiatal hazafiak, kik foliánsszámra 
küldöznek be a szerkesztőségekhez mindenféle jót és szé- 
pet, azzal a talentumos nyilatkozattal, hogy ezért nem 
kivannak semmi dijat: ezeket meg kell becsülni ; ki kell 
adni olvasatlanul becses soraikat s jegyzésbe tenni, hogy 
új, nagyreményű tehetséget vezet be a szerkesztő a közön- 
ség szine elé; kéretik mindenki, hogy ezt figyelemmel 
olvassa. Az olvasó erre megijed, s nem mer neki a munka 
nem tetszeni, az iró pedig ki van fizetve vele. 

Esztendő vége felé azután ir az ember magának min- 
den városból hatalmas vidéki leveleket, mikben lel- 
kesült hazafiak köszönetet szavaznak a szerkesztőnek 
kitartó hazafias működéséért; meg vannak elégedve min- 
den sorával, minden betűjével; meghívják disznótorra s 
biztatják, hogy csak folytassa ernyedetlen buzgalommal 
magasztos feladatának lionpolgári megoldását. Az ember 
megköszöni a tisztelkedést csillag alatt, elismeri, hogy 
érdemes volt rá, s hirdeti a jövő félévi folyamra a pre- 
numerácziót. 

íme, kedves kollega uram, én szives voltam önnel, 
mint fiatal kezdő-mesterrel sub rosa közölni az üzlet 
legfontosabb titkait, s bizton hiszem, hogy ön, mint tal- 
pig derék ember — — nem fogja azoknak hasznukat 
venni. 

God bless us ! Pesten 1858 i%,. 



KAKAS MAETON A POKOLBAN. 



Azt álmodtam, hogy a pokolban voltam. Ott még nem 
jártam soha. «Jaj Márton bácsi, mondja el milyen az a 
pokol ?» (hallom, hogy kiált felém mindenfelől az én sok 
apró gyermekem, a kiket mesével tartok már — nem 
tudom — mióta?) «igaz-e, hogy olyan sok pénze van 
Plútónak ? Igaz-e, hogy ott nem kell az embernek fűtő- 
szerre költeni? viselnek-e ottan is krinolint? milyen a 
divat? sokba kerül-e ? adnak-e új operát? előre kell-e az 
adót fizetni? prolongálj ák-e ott a váltókat ? van-e ott is 
trafika s a többi ?» 

Jaj, kedves gyermekeim, nem értem én rá ezt ott mind 
körülnézni, annyira el voltam foglalva a magam bajával ; 
annyit mondhatok, hogy szurok a pokolban sincsen több, 
mint idefenn a földön; az ördög pedig csak úgy lézeng 
egy-kettő odalenn, azok mind idefenn vannak alkalmazva, 
az elkárhozottak lelkei csak úgy kölcsönben kinozzák 
egymást. 

Először iff egy tüzes ágyba fektettek s odajöttek hozzám 
az általam e földön megkínzottak és kivégzettek véres 
szellemei, egyenkint, párosával, seregestül ! 

Legelébb is huszonnégy özvegy poéta, kiknek hitves 
múzsáit a kemenczébe löktem, kezdé el elhamvasztott 
verseit még egyszer felolvasni fülembe. Ez irtózatos volt. 
«Kiadsz-e ezentúl minden verset olvasatlanul, ha a földre 
visszakerülsz ? » Kiadok ! kiadok ! 

Majd Nyirkávai László, Czerko Gyuro, Klipitroklapatro- 



346 

vics 8 a többi hírhedett pipázók sereglének ágyam körül 
8 elkezdtek rettenetes füstöt támasztani, borzasztó kapa- 
dohányt ós rosszkrajczárost bűzölve orromba, szemembe : 
« fogsz- e még valaha a dohányra élczeket csinálni ?» 
Soha ! soha ! 

Megint új rémek jöttek : váltókat hoztak kezeikben, a 
mik mind a mai nap jártak le. «No, most tessék hen- 
czegni ! most lássuk azokat az élczeket Mózesről, Smülé- 
röl, Iczigről. Tetszik e prolongáczió három hónapra? 
ötven proczentre, hetven proczentre, kétszáz proczentre?» 
Uraim, irgalmazzanak ! Ha felmegyek a földre, verset irok 
az aranytornyú templom tiszteletére. 

Jöttek a megsértett professzorok : körülfogtak, megexa- 
mináltak; nem tudtam semmit: «no drága úr, most fitog- 
tassa, mit tud ? tud adomát csinálni úgy-e vaskalapos 
urakra? de nem tudja, hogy mi a quid juris?» Bizony 
nem tudom ; meg vagyok alázva rettenetesen. 

Azután jöttek az orvosok, fogorvos, vizorvos, tüzorvos, 
dekoktumokkal, pilulákkal, lábfürészelőkkel, foghuzókkal ; 
konziliumot tartottak, mindent meg kellett ennem, innom, 
a mit számomra rendeltek bűnhődésül rossz adomáimért. 
Jaj be kínszenvedtem értük. Utoljára megbaunscheidoz- 
tak; ez már aztán maga felér egy kisded purgatoriummal ; 
8 hogy semmi ne hiányozzék, odajött Kabbi Daenemark 
a Wundermann és megmagnetizált, hogy egybe lunáti- 
kussá lettem tőle. 

Ekkor kilencz svábhegyi majoros nyitott rám ajtót egy- 
más után. Mind a kilencz azt mondta, hogy « elfogyott a 
széna, meg a zab!)> Az ítéletnap trombitájának hangja 
nem irtóztatóbb ennél a mondásnál. Hát már a túlvilágon 
is azzal fog engem üldözni az egész világ majorosa, hogy 
•elfogyott a széna, meg a zab?» 

— Jaj ! hát a lábamat mi harapja? Egy hang felel kísér- 
tetiesen: «én vagyok az a poloska, kinek nemzetségét 
annyira csúffá tetted, jaj neked és jaj mindazoknak, a kik 
ellenünk rugdalóznak ! » 

Kerekhasu czivisek fogtak körül : «ahán, itt vagy most! 
minket csúfoltál mindig, hogy olyan gömbölyű hasunk 
van ! tátsd el csak a szádat ! » Azzal elkezdtek tömni sza- 
lonnával, sajttal, erőnek erejével, míg az én bőröm is 
úgy kitágult, mint az övék ; hasam lett akkora, mint egy 
fürmendernek ; minden ruhám megfeszült rajtam ; szabók 
után ordítottam : jöjjenek I segítsenek, fejtsék fel a dol- 
mányom ; azok még szűkebbre varrtak rajtam össze min- 
dent, a bőrömet is hozzávarrták a posztóhoz: « nesze! 
nesze ! a rejtett szabólegényért! megérdemelted!* 

Megint új rémek támadtak elő; egyik azt monda: « is- 
mersz-e engemet Eikárd '? én vagyok az, a ki a pézsma- 
kacsákat megette. Edd meg te már most a fejeiket !» 

A másik: «én vagyok az, a ki a csillagos szobában 
Komeo első felvonását eljátszotta; játszad te el a máso- 
dikat ! » 

A harmadik: «én vagyok a Z betűk ellensége, kit te 
levertél, jer, számláld meg, gonosztevő, hány Z betűt írtak 
azóta a C mellé, mióta minket legyilkolál ? » 

A negyedik : «én vagyok az, a ki a theát rhum helyett 
halzsírral ittam, nesze kóstold meg, milyen lehet ?» 

Az ötödik : « én vagyok a nagy finánczkirály, a kit te 
kicsúfoltál; ha olyan fitymálva szóltál e tudományról, 
mondd meg hevenyében: mennyi harminczkilenczezer 
ötszáz hatvanhárom forint tizenkilencz krajczár váltó- 
ban ? pengőben ? és új bankóban ? s mennyit tesz ugyanaz 
réz, ezüst vagy aranypénzzel fizetve ?» Jaj uram, ez a 
büntetés nekem épen az ítéletnapig eltart ! irgalmazz ! ne 
kívánj lehetetlent. 

Nem ! országos gonosztevő, csendháborító, méreg- 
keverő ! kínlódjál ! szenvedd ki a magadét ; nem mozdul- 
hatsz ; meggyötrünk, megdagasztunk, megcsiklandunk; 
nem futhatsz el előlünk. 

— Nem ! nem ! süvölte közbe egy sivító hang ; sőt 
inkább fusson; ne pihenjen itt hiába, kergessük őt, ő 
pedig szaladjon. 

Ezt egy elátkozott ballerina monda, kinek kiadtam a 
képét az « Üstökös tt -ben, s ki most kiránczigált fektémből, 
kényszerite pirouetteket és pas des deux-ket csinálni, míg 
elkábulva lerogytam; akkor meg egy boszúálló sports- 
man karjai közé estem, az fellökött egy versenyparipa 
hátára; « eredj tanuld meg, mit tesz az embernek a ha- 
záért farkast lovagolni I » a veszett ló nyargalt velem, lélek- 
zetem elállt; végre kitörtük kezünket, lábunkat mind a 
ketten ; de még azzal sem volt vége a pokolbeli utazásnak, 
akkor meg a vasúti konduktorok körme közé jutottam ; 
belöktek egy waggonba, s minden fél másodperczben azzal 
torturáztak, hogy a Fahrkartémat kerestették elő, s nekem 
soha sem jutott eszembe, hogy hová tettem ? kalapomba, 
zsebembe, táskámba, vagy a csizmaszárba ? oh ez emberek 
ellen én mind sokat vétettem földi életemben ! nem hiába 
állják rajtam kegyetlen boszújokat. 

Végre kitettek a waggonból s azt mondták, hogy már 
most menjek gyalog, találjam meg, hol van a pokolbeli 
fejedelem rezidencziája ? mert az hivat magához. Ahán ! 
az most majd czenzura alá veszi Tudom is én, hogy 
merre menjek? Kérdezősködöm ; senki sem ért, mit beszé- 
lek ? jó volna most úgy-e, ha a finnekkel jó barátságban 
volnál ! azok laknak itt ; de ha rád ismernek, jaj neked ! 
Alig megyek a szomszédba, ott meg Indiana támad rám 
fegyverrel ; az elől futok; s ki jön rám szemközt ? Szaufer 
basa ! Most mindjárt én is magyar leszek Törökországban ; 
végre egy czigánybanda boszúálló kezei közé jutok, azok 
bőgőt nyomnak a kezembe, megtanítanak hegedülni s 
utoljára Liszt Ferencz kocsiját kell húznom a többi fiatal- 
sággal együtt. 

Nagy nehezen eljutok az ördög városába: az ördög 
házát is Butter uram építette ; a ki egyszer belelépett, 
lehetetlen, hogy kitaláljon belőle ; minden szobában egy 
naptárszerkesztő áll; annak mindeniknek prsenumerál- 
nom kell, hogy odább ereszszen ; egyszer észre veszem, 
hogy mezítláb vagyok ! Ah ez Abellino boszúja az eti- 

quette miatt. Hol kapok egy csizmát ? Ezer csizmadia 
babotája felel kérdésemre. «Ugy-e tudtál milliom adomát 
Írni a csizmadiákról ? már most járj mezítláb ! » körülem 
denevórszárnyakon pompás bagariák repkednek, biába 
kapkodok utánuk ; «minket varjúknak csúfoltál, már most 
elrepülünk előled !» Végre ájuldozva bebukom ő mélysé- 
gességéhez : épen akkor olvasta az Augsburgert, nagyon 
jó kedve volt. «Hát e kic8oda?» kérdé ő mélysége. «Kakas 
Márton. » Kakas Márton? utczu, fogd meg, csípd meg, 
lökd ki inneni Az kellene még, bogy minket is kifigu- 
rázzon. Be ne ereszszétek többet a pokolba !» Azzal 
galléron csíptek. Kitették a szűröm, de a pokol kapu- 
jában tizenkét borbély lefogott ; «megálj csaki a miért 
annyit boszantottál bennünket, most az állad közepéről 
leborotváljuk a szakálladat; legalább lássák rajtad, hogy 
hol voltál ?I» 

De már erre olyat rúgtam magamon, hogy az ágyam 
feneke leszakadt. Erre aztán természetesen fölébredtem. 
Először is az államhoz kaptam. De még ott van ! 

Hanem most is borsózik bele a hátam. 

No legalább majd ezentúl kegyesebben fogom maga- 
mat viselni. 



KAKAS MAKTON A MUTAELATBAN. 



«Éde8 öcsém Kakas Márton, nem addig van az, hogy 
te itt ingyen egj^ed a kenyeret; hanem eredj, láss valami 
dolog után; szaladj, nézd meg a műtárlatot, mi van benne? 
értesz te a pikturákboz is annyit, a mennyit a szinészet- 
hez; no hát lódulj, délután itt legyen a referáda.» 

Tudniillik, hogy a szerkesztő monda ezeket a szép sza- 
vakat nekem, a mikből máig sem tudom, hogy meg akart-e 
velők dicsérni, vagy « au eontraire ! » 

Tehát elmentem a mütárlatba. Már a belépésnél mind- 
járt nem tetszett az, hogy elvették a pálczámat ; ez olyas- 
mit jelent, hogy itt tilalmas a verekedés. 

Odabenn egy derék attillás férfi megmutatta, hogy 
merre van a dolognak az eleje : a bámulás azután az én 
dolgom volt. 

A legelső szobában van felakasztva egy Barabás fest- 
ménye utáni kőrajz, melyet könyvnélkül is könnyű ki- 
találni, hogy az a mennyasszony hazaérkezése a napá- 
hoz. A képen minden alak örül és örvend, minden alak 
a maga saját módja szerint, kurjogatnak a vőfélek, örö- 
mében sir a napa, reszkető kezét nyújtja az öreg gazda 
ifjú menye elé, kit boldog fia mutat be szüleinek. Az 
egész kép lehelli a boldogságot : még a primás czigány- 
nak is jó kedve van, a mint megdöfi könyökkel a czim- 
balmost : whúzsd már dadew. A műegylet bizony jól tette, 
holy ily szép eredeti képet választott részvényesei közt 

kiosztandó műlapjául; már erre magam is felcsapok xész- 
vényesnek. 

Valamivel odább egy tót muzsikus pengeti a hegedűjét. 
Ez a kép olyan eleven, hogy a mikor azt mondtam neki : 
jCzokcses Gyúró ?* azt feleli rá, hogy: «dobre zdravi pán 
welkomosnye. » 

Kissé odább láttam a kenyérmezői csatát. Ej de ked- 
vemre ütik ott a törököt agyba-főbe. Ez már aztán kép ; 
nem olyan mint a másik, a hol csak a magyar hull rakásra. 
Becsülöm érte a festőt, hogy a derék Báthory Istvánt 
olyan nagyra festette, hogy a többiek mellette mind kocza- 
gyerekeknek látszanak, mert az bizony nagy ember is volt. 
Ezt a kitüntetést megérdemlette a derék hazafi a hálás 
utókortól. 

Sajnálom, hogy arról a húgomasszonyról nem mond- 
hatok hasonlót, a ki nagyon is reggeli pongyolában azt 
mondja magáról, hogy ő alszik. Egy az, hogy olyan pozi- 
turában csak az elefántok tudnak aludni: a falnak tá- 
maszkodva ; más meg az, hogy mi szükség nekünk azon 
tisztességes asszonyszemélynek a hátát látnunk ? A mű- 
vész bizonyosan nem kapott szép ábrázatú minta alakot, 
s gondolta magában, üsse kő, lefestem megfordított front- 
ban: elég lesz érte 1600 forint. Látatlanban az egy kicsit 
sok lesz! « Szembe rózsám, ha szeretsz; ha sokat kérsz, 
elmehetsz.)) 

Nevezetesnek találtam azután azt a képet, melyik- 
nek az a czíme, hogy Zellertó. Zellert láttam is eleget, 
megengedem hogy a mi zöld, az mind zellerlevél rajta, 
de tavat nem tudtam rajta sehol felfedezni, ha ugyan 
áll az, hogy másutt is azt híják tónak, a miben víz 
van. 

Csinos kép a magyar szánkázás; de téved a jellem- 
zésben az idegen festő, a midőn az agarat a szánka mel- 
lett hagyja futni. Benn szokott ülni az agár a nagyságos 
úr mellett ; nem jár az olyankor gyalog. 

A visszatérő halászok festvényében remeken vannak 

Bzinezve a tengerhullámok : szinte elmegy az embernek 
a kedve az utazástól, ha sokáig nézi. 

A téli est erdőben stuttgartti kép. Nevezetes természet^ 
tudományi tünemény rajta az, hogy a nap mikor lemegy, 
füstölög. 

Gyönyörű kép azonban a parasztháborúi jelenet; a 
németországi pórlázadás hősei elfoglaltak egy úri várat 
és apáczazárdát ; vezérük egy csontos veres szakálú ke- 
gyetlen alak, ott ül dölyfösen az elfoglalt épület kapuja 
előtt, rongyos köntösére egy oltárteritőt akasztva, előtte 
az elfogott nemes delnő könyörög a családjáért, kire gú- 
nyosan tekint a győztes vezér térdére könyöklő paraszt- 
leány: az alakok különfélesége, jellemző indulat kifejezé- 
seik a legkisebb részletekig, tökéletes kivitelük a művész 
gazdag képzőerejéről tesznek tanúságot; abból pedig, hogy 
mily helyesen van mindez egy összeható egészszé alakítva: 
a sötét előtér árnyékában fekvő két apácza (egyik halott) 
nyugodt alakjaitól a közepén megvilágított kitűnő jelene- 
tig, arról többet kellene beszélni művészeinknek, mint a 
mennyit én tudok. 

Egy szérűt is láttam azután s vágyódom legközelebb 
majd egy cséplőgépet is látni lefestve, a mik mind igen 
érdekes tárgyak. 

Hanem a mézes heteket köszönöm alássan. Két olyan 
unalmas teremtés, hogy ha rájuk gondolok az ásítás fog 
elő. Ugyan miért festették le őket ? már akkor mégis 
inkább nézem azt a magyar menyecskét ott mellette, a ki 
ugyan kancsalít egy kicsit, s az egyik képe közepére va- 
laki .odalőtt egy cseresnye maggal ; hanem hiszen ez azért 
mind igen természetes lehet. 

Jó két festmény még a vasárnapi iskolai jelenet, s a 
három királyt játszó fiúk felszerelése ; mindegyik műérte- 
lemmel van festve. 

Látható még ott négy leány egy képre festve, a mi 
semmit sem jelent mást. A művész szavukon fogta a köl- 
tőket s festett arany hajat, korom hajat, nefelejcs szeme- 

ket, kláris ajkat és porczelán keblet. A képek gyönyörűek 
lehetnek, de épen annyi hatást gyakorolnak a nézőre, 
mint a négy dáma a tarokkártyából: makk, tök, zöld, 
veres ; az ember jobb szeretne helyettük négy tarokkot, 
akármilyen rosszat. 

Végre szólok a mohácsi csataképről. A nagy kép maga 
elfoglal egy egész teremet, s festőjének, Than Móricznak 
fényes tehetségéről tanúskodik. A kép részleteiről elég 
bő alkalmunk lesz akkor beszélni, midőn ennek rajzát 
lapjaink hozandják: addig is annyit kell mondanunk 
róla, hogy a mi majd az egyszínű rajzban elvész, a színe- 
zet kitűnő szépsége mindenki figyelmét megragadja, s a 
nyert elismerés az ifjú szerzőnek nagy buzdítására szol- 
gálhat. 

Mulatságos azonban, hogy e kép nyomtatott leírásában 
egy helyütt az áll: «a futó királyt Trepka és Zedlicz cseh- 
lovagok tóra viszik. » Sajtóhibából e helyett: «tova viszik » 
és ez a német szövegben hűségesen le van fordítva : 
«... fűhren den König zum Moraste.)) Azt ugyan ők nem 
akarták cselekedni. 

Jövő hónapban újra kezdjük a képmutatást (úgy hiszem, 
ez elég jó szó a Bílderausstellungra). 



Jókai: Életemből. II. !23 



AZ OROKBEKE! 

VAoY MIK>T FiX.l'XK OLVASNI AZ EURÓÍ»AI HÍRIíAK)KBAN 1959- BEN, 
A MIIH)S SZÁZ KSZTENDEIG NEM TOLT MÁK HÁBOBU. 

A -IV-^ti HoM\ilá«:» czímű hír- és divatlap április 29-iki 
>záiiiából.) 



.... Statisztika. A népesség még egyre óriási mérvek- 
ben ^zaponxlik : a múlt évi népszámlálás szerint Európa 
szarazítililét lakja jelenleg o()<)0 millió lélek; a tengere- 
ken és tavak hátán szintén lakik 4(M) millió, a kiknek 
nem szabad a száraz földre tenni a lábaikat, nehogy az 
itt K' vők tyiikszenieit letapossák. E szerint a népesség 
Nzánia tavaly óta mej^int dOi) millióval szaporodott, da- 
czára annak, hog\' a miilt télen 49 millió halt meg éhen. 
A kolera sem Ígérkezik sehonnan, mindenütt a legegész- 
segesel)b időjárás dühöng. A fentebbi 3000 millió lélek- 
ből \]űü millió professzionátus koldus, ezeknek jó dolguk 
van; 1475 millió olyan koldus, a ki titkolja, hogy ő az; 
ezeknek siralmas az állapotjuk ; 800 millió végre olyan 
koldus, a ki dolgozik, még sem élhet. , 

.... Vezérczikk. Ebben a szerző arról értekezik, hogy 
milyen jó dolguk van Khinában az embereknek, a hol 
naponkint mindenki ehetik egyszer egy tányér vízben 
főtt rizst, s hogy ez általános elégültséget, reméljük, 
miszerint Európa is eléri valaha, ha a szorgalom any- 
nyira kifejlődik, mint Khinában ; addig kevesebbel is be 
kell érnünk. 

.... Nemzetgazdászati czikk. Altalános a panasz, hogy 
a lótartás mily aránytalanul sokba kerül; értekező in- 
dítványba teszi, hogy a lovak helyett czélszerűbben le- 
hetne embereket fogni a kocsik elé, miután azok sokkal 
kevesebb zabbal beérik, s kocsist sem kell mellettük 
tartani, a ki őket kormányozza és pucczolja. Az indítvány 
nagy szenzácziót gerjesztett. Vajha sikerülne annyi mil- 
lió véka zabot az emberiség számára megmenteni; egy 
biztos hivatalkört kiragadni a lovak kezei, — azaz hogy 
patkói alól ! 

.... Ünnepély. Tudják olvasóink, miszerint ennyire 
tele lévén a világ, további rendszabályul az állapíttatott 
meg, hogy a mely városban esztendő alatt többen szület- 
nek, mint meghaltak, a superplust sorshúzás útján ün- 
nepélyesen a Duna, Tisza stb. hullámaiba kell hányni. 
Ez ünnepély versekbe foglalására a « Pesti holdvilág » 
szerkesztője is tűzött ki 50 darab pogácsából álló jutal- 
mat. A költeménynél főtekintet van arra, hogy hosszú 
legyen. A bírálók három szóval kettő ellenében a CCXIX. 
számú költeménynek ítélték á pályadíjat az DXXVIII-ik 
fölött, miután ez ugyan hosszabb, de amaz szélesebb. 
A nyertes szerzőnek az szerzó a diadalt, hogy a pogácsák 
felét a bírálóknak Ígérte, a vesztes fél csak egy harmad- 
részt Ígért. Azt mondják, hogy a költemény oly nagy ha- 
tású, hogy a ki elolvassa belehal. Ez is érdem. 

.... Fővárosi és vidéki hírek. Egy pesti orvos azon 
embertelen tetteért, hogy egy vízbe fúlt férfit ismét életre 
hozott, 20 ezüstpénz fizetésére ítéltetett. 

. . . . E napokban berezeg Eszterházynál nagyszerű 
lakoma tartatott. Hogy fogalma legyen a közönségnek 
arról a pazarlásról, a mi e lakománál végbement, csak 
annyit jegyzünk fel, hogy a vendégek még a kenye- 
ret is meghámozták, s a héját elvetették. Hallatlan 
ez napjainkban ! Az úri rend csak nem tud elszokni a 
fényűzésről ! 

Az idei orvosi közgyűlésen doktor Kaszáló 

á3* 



nyertü el a halálfej-rend nagy keresztjét, miután ada- 
tokkal bebizonyítá, hogy az ő keze alatt halt el legtöbb 
ember. 

Az arany patkányhoz czímzett boltba igen 

olcsó és friss marinirozott cserebogarak érkeztek ton- 
nákban. Igen jutányos tavaszi csemege erős gyomrúak 
számára I 

.... Egy ádáz farkas a selmeczi erdők között össze- 
találkozván egy vándorló legénynyel, azt megette (tudni- 
illik a vándorló legény ette meg a farkast). 

.... Külföldi hirek. Angolországban szükségesnek 
találták a halálbüntetést a tíz shillingre menő lopásra 
is kiterjeszteni, miután még így is nagyon lassan akar 
fogyni a nép. 

.... A montenegrói vladika kér alázatosan a nagy- 
hatalmaktól az örök béke fentarthatása végett 2000 pék- 
legényt; — de lisztet is hozzanak magukkal, a miből 
kenyeret süssenek : — más minden van hozzá (úgymint 
kések a felmetszéséhez és fogak a megevéséhez). 

.... Az egész német birodalom területén minden 
makrobiotikai könyv s egyéb az alattvalókat hosszú életre 
lázító irományok betiltattak. 

.... A Stillimfrieden fejedelemség fővárosában a fej- 
adó kivettetvén, fejenkint egy tallérjával, miután ki- 
derült, hogy ugyanott sokkal több a fej, mint a tallér, 
a polgármesterség azt indítványozta, hogy a differen- 
cziát jó volna tán in natura kiegyenlíteni a fölösleges 
fejekkel. 

.... A monakói nagyfejedelem (mint tudjuk, e kis 
terület jelenleg 4 millió lakost számít, tehát azért nagy- 
fejedelemség), kegyelem útján 16 várfogolynak rabsági 
határidejét, saját kértükre, 4 esztendővel meghosszab- 
bítani kegyeskedett, mely jótékonyságot az illetők hála- 
könyekkel fogadták. 

.... A Porosz- és Oroszország közt fenforgó határ- 
villongási per a régi barbár hadviselési mód helyett békés 

prókátori segély mellett folyván hetven év alatt most 
lépett abba a stádiumba, hogy a bizonyítványok meghite- 
lesitt ettek, s így remélhető, hogy a jövő században okvet- 
lenül ítélet alá fognak bocsáttatni. 

.... Hivatalos határozatok. X. város tanácsa részéről 
köztudomássá tétetik, hogy a helybeli veréb- és varjúhús 
árulhatási jog a többet ígérőnek árverés útján bérbe fog 
adatni. 

.... Törvényszéki határozat. Senkinek a más patká- 
nyát elfogni többé nem szabad, mert az a házi baromfiak 
közé számíttatik, s az illető háztulajdonos kizárólagos 
tulajdona. 

.... Miután tudomásul vétetett, hogy sokan csak 
azért iparkodnak valami rosszat elkövetni, embert ölni, 
hogy ezért hosszú időre bezárassanak, s a státus által 
tartassák magukat : — ha valakire kisül, hogy ha- 
sonló intenczióból gyilkolt, az a tömlöczből menten ki- 
löketik. 

.... Divathírek. A legújabb párisi divatlapok szerint 
az idén a hölgyruhák még egy araszszal rövidebbek és 
szűkebbek; úgy szólván térden felül érnek. Mi még 
ezt is nagy fényűzésnek tartjuk, s nem értjük, hogy 
miből telik annyi kelme minden hölgy számára ? Köny- 
nyű volt egy század előtt a delnőknek krinolint viselni, 
mikor még csak tizedrésznyi hölgy volt a világon, 
de most! 

.... Humorisztikus képek. Jellemvonások a régi idők- 
ből. I. Furcsa emberek lehettek azok a. mi ősapáink, 
a kik télen kemenczébe raktak fát és kőszenet, úgy 
fűtöttek. Jelenleg ez nálunk fölösleges, mert ha mi 
18-an, !20-an együtt lakunk egy szobában (a minél 
kevesebb csak grófi házaknál található), a nélkül is olyan 
meleg van ott, hogy nem lehet kiállani. — II. Furcsa 
emberek voltak azok a mi ősapáink, a kik macskákat 
tartottak egyenesen abból a czélból, hogy azok a patká- 
nyaikat megegyék. Mennyivel előbbre haladottak vagyunk 

mink I Mi megeszszük magunk elébb a patkányt, azután 
a macskát. . . 

.... Természettudományi czikk. Tudós csillagvizsgáló- 
ink ismét egy új nagyszerű üstökös közeledtéről értesite- 
nek. Bárcsak idáig jönne 1 nem azért, hogy háborút csi- 
náljon 1 attól Isten mentsen, a háború csúnya féreg; ha- 
óem ha talán ottan lenne még egy kis üres föld, a hova 
átvándorolhatnánk. . . 

.... Gazdasági czikk. Y. híres közgazdász fölfedezte, 
hogy a keserű lapu és lósóska vastag levelei hordóban 
letaposva, télire igen jó és táplálj6 kenyérpótlékot ké- 
peznek. Fogadja érte az emberiség nevében köszöne- 
tünket. 

.... Büntetötörvényszéki tárgyalás. Ma volt a vég- 
tárg^^alás azon jámbor családapa ellen, ki elébb a felesé- 
gét, s azután hét gyermekét megette. A bíróság tekintve 
az enyhítő körülményeket, mik szerint a vádlott annyira 
éhes volt, hogy alig látta, mit csinál, őt két hónapi fog- 
ságra ítélte el, hetenkint 14 napi böjttel súlyosítva. A vád- 
lott apellálta az ítéletet, hosszabb fogságot, de kevesebb 
böjtöt kérve magának. 

.... Egy új veszedelmes sekta támadt, mely már is 
sok követőre talált nálunk. Ezek a földevők. Ez veszedel- 
mes egy tan ! Ha ez eltalál harapózni, ha néhány esztendő 
alatt megeszszük magát a földet, akkor aztán a levegőben 
maradunk ! 

.... Hirdetmények. Kiadó szállás ! A város végén egy 
szép terebélyes akáczfa kiadható nyári szállásul gyerme- 
kes családok számára. Akár alatta, akár a tetejében ké- 
nyelmesen lakhatni. 

.... Hentesbolt. A kerepesi út végén nyílt új hentes- 
boltban igen szép füstölt kutyasonkák a la chinoise 
kaphatók. 

.... Eabszolgakereskedőknek I Egy jámbor családapa 
két felnőtt íiát szeretné eladni rabszolgákul, igen olcsó 
árért. 

.... Házassági ajánlat. — Herczeg X. de Yfalva 
ajánlkozik valami tisztességes hölgy mellé férjnek, a ki- 
nek épen szüksége van rá, illő ellátás és holtig való tar- 
tás mellett. 

.... Egy becsületes derék ember, valahol azt olvasván, 
hogy valakine a lelkiismeretét megvásárolták, miután 
azt hiszi, hogy még neki is van lelkiismerete, bátorkodik 
azt alázatosan árúba bocsátani, ha megvennék : igen ju- 
tányosán odaadná. 

.... Mindenféle qualitásu erények igen jutányosán 
, vehetők mademoiselle Eufrosine pipereboltjában, sorok- 
sári utcza, 1000. szám. 

.... Egy egészséges pinczelyuk egy magányos úr szá- 
mára, bútorra? ellátva, minden órában kiadható. Bővebb 
értesítést a szerkesztőség ád. 

.... Szerkesztői mondani valók. Több vidéki levelező- 
inkhez. Holmi olyas mindennapi események felj^gyez- 
getésével ne fáraszszák önök magukat, a milyenek : test- 
vérgyilkolás egy tál lencsén való osztozás miatt, s több 
effélék ; kezdenek már ezek nagyon megszokottakká válni 
s untatják a publikumot. 

.... Előfizetési felhivás a Pesti Holdvilágra. Hát ne 
hagyjon már bennünket a publikum éhen meghalni, vagy 
mi ! Ha ebben a fertályban is rosszul üt ki a prenume- 
ráczió, a szerkesztő rögtön mohamedánussá lesz, s akkor- 
a magyarok ellen fog írni. 

Ilyen szép világ lesz az örök világbékének csak az első 
száz esztendeje után is ; hát még aztán ! 



A BÖLCS TANACSBIRAK. 



Könnyű olyankor elpolgármesterkedni, mikor nincsen 
egyéb dolog, mint a zöld asztalnál prezideálni s a rabok 
ételét megkóstolni, hogy nincsen-e nagyon* megsózva ; de 
mit csináltak volna az urak ebben a következő esetben, 
a mit majd most mindjárt elmondok ?. 

X. Y. és Z. három hires nagy magyar város az alföldi 
rónán ; (biz azoknak az igazi neveit is kitalálhatja, a ki 
nagyon megerőteti a fantáziáját); az 1849-iki téli hadjárat 
alatt e három városnak jutott az a szerencse, hogy a csá- 
szári hadsereg főhadiszállásával dicsekedjék. 

Vegyük, hogy Y. város fekszik középen, X. és Z. pedig 
jobbrúl, balrúl. 

X. városban feküdt egy keményszívű osztrák tábornok 
(most már ez is szelidebb, mert meghalt) ; Z. városban 
pedig Jellasich, a horvát bán, saját hadtesteikkel. 

Egy napon a közbül eső Y. város hatósága egy ilyen- 
forma peremtorius parancsot kap az X-ben állomásozó 
tábornoktól : 

<(E mai naptól számítandó nyolcz nap alatt nekem X-be 
szállítsanak önök 60 ezer részlet szénát ; a miből, ha a 
kitűzött napon egy is fog hiányzani, a várost megsarczo- 
lom, a polgármestert és a tanácsot vasra veretem s Budára 
küldöm a várba. » 

Az érdemes tanácsot nagy aggodalomba ejté e szép szó. 
Eögtön utána láttak, hogy a sok adag szénát kiteremtsék, 

de biz abból a legnagyobb akarat mellett sein lehetett 
többet előállítani 5000-nél. 

Tudósítják aztán egész deferencziával a tábornokot, 
hogy a tervezett és a foganatosított számok között ugyan 
nagy ám még a különbség. 

A tábornok azt izente vissza, hogy ez nem az ő baja ; 
ha készen nem lesznek a napjára, ők látandják, hogy mit 
kapnak ? 

A népség, megértve a vigasztalást, azt mondta rá, hogy 
miután a 60 ezer részletet semmi esetre sem lehet előállí- 
tani s e szerint a várost úgy is mindenképen megbüntetik, 
tehát már most a meglevő ötezerét sem küldik el ; hisz 
úgy is mindegy. 

A nemes tanács azonban kitalálta a nyitját. Felrakatta 
szekerekre az ötezer részlet szénát s megjelent a Z. város- 
ban állomásozó Jellasich bánnál. 

Kívánta tiszteletét tenni. Hallotta hírét a nagyméltó- 
ságú úrnak s nem akarta elmulasztani ezt az alkalmat. 

A bán épen jó kedvélten volt; megtetszettek neki a 
zsirosszájú magyar emberek nagyon. Elbeszélgetett velük 
minden jóról, még le is ültette magánál. Nagyon meg- 
tisztelve érzé magát. 

— Csakugyan azért jöttek önök ide, hogy velem talál- 
kozzanak ? 

— Sőt még valami másért is, felelt a deputáczió 
mosolyogva. Vagy ötezer részlet szénát készítettünk 
össze exczellencziád hadserege számára, azt kívántuk 
átajánlani. 

A bán még kellemesebben lőn meglepetve e megelőző 
kedveskedés által; most már annyival barátságosabban 
kezdte marasztalni látogatóit, de azok már kászolódni 
kezdtek, kalapjaikat vették. 

— Hova sietnek oly nagyon ? 

A deputáczió úgy tett, mintha átallaná megmondani ; 
végre nagy unszolásra egy közülök így szólt : 

— Már csak nem akartuk megmondani, de ha ex- 

^ czellenczíád parancsolja, hát legyen : — ide kellene 
még mennünk X. városába ; ez — s — ez tábornok úr 
azt a galibát csinálta, hogy el akará tőlünk magának 
vitetni azt a szénát, a mit mi ide szántunk. Elme- 
gyünk hozzá, akárha becsukat is bennünket, nem tehe- 
tünk róla, de mi egyszer azért kuporgattuk azt, hogy 
ide adjuk. 

— Ne féljenek semmit, monda nekik a bán; ez már 
az én dolgom lesz ; csak menjenek haza, legyenek békén, 
majd elintézem én a dolgukat a tábornokkal, hogy nem 
lesz semmi bajuk. 

Nem is történt az egész hadjárat alatt semmi baj Y. 
várossal. 

Ezen történet ugyan költőibb végű lett volna, ha a 
polgármester az egész népséggel kaszára kapva, magát 
leapríttatta, s a várost porrá égette volna ; hanem nekem 
igy is nagyon tetszik, hogy a magyar ember a legnagyobb 
veszedelem közepett is hogy helyt áll a bajnak és meg- 
tartja a dekórumot. 



A SZÁMŰZÖTT «Z» 



« Hivatalos reláczió a magyar tudós társaság kétezredik 
üléséből. » 

Tisztelt közönség! Úgy hiszem, mindenkit érdekelni 
fog azon nevezetes processus, mely a folyó évben ama 
híres gonosztevő, a «Z)) betű ellen és mellett indíttatván, 
az utóbbinak valóságos lenyakaztatásával végződött. 

Egy ízben már kimondatott a tudós társaság által, 
hogy a c és a z betűk valóságos házasságtörésben élnek, 
azért e botrányos együttlakásnak vége szakíttassék, a 
törvénytelen felek edictaliter elválasztassanak, s* több 
engedelmes hazafiak el is fogadák e mandátumot. Az 
ifjabb nemzedék azonban nem szűnt meg azontúl is Toldy 
Ferénket, Bloczh Mórikot olvasni; vitatkozott, hogy Cucor 
Gergelyt Czukor avagy Kuczor Gergelynek mondja-e ? s 
ha Nagy Ignák nevéért megintették, hogy azt Ignácznak 
kell mondani, akkor meg Cavaignacot is Czáva Ignácznak 
olvasta. Sőt akadtak olyan rebellisek is, a kik a közönség 
tetszésére bizták, hogy az ismeretes kukoricza szóból az 
új helyesírás szerint csináljon czuczorikát, vagy kuczo- 
riczát, a hogy jobban szereti. 

E vakmerő torzsalkodás a legutóbbi időkben immár 
nyílt lázadássá kezdett fajulni; vakmerő adeptusok, 
horribile dicztu ! magának a tudós társaságnak rendes és 
leveles tagjai feltamadának a z betű helyreállítása végett, 
a kik is azután méltó cudarcot vallánac vala. 

Az első ülésben véletlenül rohanván meg az össze- 
esküvők a z betű ellenségeit, azok csak az által birták 

megmenteni a legitim közügyet az elbukástól, miszerint 
méltán követelték, hogy e fontos ügyben a többi osztályok 
is meghallgattassanak s idő engedtessék nekik a gondol- 
kozásra két hét. 

E két heti idöhaladék alatt erősen dolgoztak az egy- 
szerű c zászlóvivői : bizottmányok alakíttattak, meetingek 
tartattak ; lelkésült szónoklatok mondattak ; archivumok 
felhányattak ; kiki felhasználta minden befolyását, össze- 
köttetését, távol levő tagok beidéztettek a svábhegyről; 
a Hölgyfutár ágyúdörgése volt a jelszó s megkezdetett a 
hark (olvasd : harcz). 

Legelsőben az archeológiai és históriai osztály hozá 
fel védveit : melyek szerint világos az, hogy Debreczenben 
a coDegium lakói (tehát tekintélyes férfiak) a lágy kenye- 
ret már századok óta egyszerű c-vel cipónak írják (ol- 
vassák pedig «kipó»-nak) s hogy Miscolcon most fedeztek 
fel egy kocsmaczímert, a mire az van írva: oa jó bor 
cégér nélkül is elkel », valamint az sem tagadható, hogy 
az ábécés könyveket soha sem nevezték Ábékás könyvek- 
nek, pedig ott sincsen semmi 2, tehát a simplexcjoga 
történelmileg meg van állapítva. Ez ellen természetesen 
nem lehet semmit szólani. 

Következett a jogtudományi osztály véleményezése; 
a mely igen ügyes fordulatokkal bebizonyítá, miszerint 
a «cz)> jogai semmiféle jogérvényes okiratban sem lévén 
megállapítva, a simplex c azonban már statútummal 
biztosíttatván, amannak minden viszkereseti igényei el- 
enyésznek és számára semmi perorvoslat nincsen. 

Mindezeknél fontosabb volt azonban a természettudo- 
mányi és mathematicai osztályok relációja, a mélyben ki- 
számíttatott, hogy évenkint jelenvén meg 1000 magyar 
könyv és 25 újság, a mi tesz pontos statisticai kiszámítás 
szerint 15.526,287 nyomtatott ívet, minden ívre egyre- 
másra száz c betűt föltételezvén, az innen elhagyott z betűk 
által 1,852.623,700 betű van meggazdálkodva, a mi 
20,000 betűt számítva egy ívre, teszen 92,63 1 ^'/2oo ívet ; 

a minek ára készpénzben 4635 forint, hát még a meg- 
gazdálkodott idő ! Föltéve, hogy egy tudós társasági tag- 
nak egy betű leírása 3 '^k másod perczbe kerül, az eként 
le nem írt betűk által megtakarított perczek tesznek ezer 
könj^vnél és 25 lapnál 7.565,435 perczet, a mi a 150 
tudós társasági tagra szétosztva tesz évenkint 500,400 
perczet, vagyis naponkint 22 órát és 49 perczet ; mely 
szerint ezentúl minden tudós társasági tagnak naponkint, 
ha dolgozik, 22 órája és 49 percze van a pihenésre, ha 
pedig nem dolgozik, 46 órája és 49 percze ; a mi igen 
szép nyereség. E megdönthetlen számítás tökéletesen 
legázolta a z betű barátait, úgy hogy a többi osztályok 
véleményeit teljesen fölösleges lett volna meghallgatni, 
ha tudniillik nem épen a filozófiai osztály lett volna még 
hátra, s logice feltehető volna egy filozófról, hogy azt, a 
mit már kigondolt, el ne mondja. 

Tehát a filozófiai osztály véleménye azzal koronázta 
meg a diadalt, hogy a tudós társaságnak illendő lévén a 
többi kertenkívül csatangoló jöttment irodalomtól magát 
megkülömböztetni, categoricus szükség annak valami más 
módon írnia, mint ama többieknek. 

Ezzel a nevezetes vita a simplex c tökéletes diadalával 
bevégződött, a z pártosok anathema alá vettettek, proto- 
coUumba vétetett,, hogy ezentúl senki se merjen Toldy 
Perenket, Bloczh Mórikot, Tóth Lőrinket, Kukor Gergelyt, 
Nagy Ignákot etketera olvasni, s rendeletbe adatott az 
illető szakosztályoknak, hogy az eddigelé általuk kiada- 
tott müvekből a z betűt purissime vakarják ki. Ez leg- 
alább ad nekik dolgot egy időre. 

Mely határozatában a magyar academiának (nehogy 
aczadémiának olvasd, sőt tégy külömbséget ama Debre- 
czenben úgjmevezett akadémia között, a melyben elakad- 
nak a szekerek, ha a sár nagy) mi is alázatosan meg- 
nyuxunk és lefexünk. 

Barackod Lackó és Ripicki Beckó, 
lacházi és fricházi czompossessorok. 



INTŐ PRÉDIKÁCZIÓ, 

MELYET TARTOTT DUGDELMÁR VAJDA AZ Ő CZIGÁNY FAJROKONAI- 
HOZ, A KEK BÉCSBE MENTEK FEL LOPNI, S RAJTA VESZTETTEK. 

(1862.) 

Hát te bibast csóré ! 

Hogy a sakállos istenyila ütögessen a sarkaitok mellé ! 

Hogy a hol meleget kerestek, ott mindig hideget talál- 
jatok! 

Hát mit kerestetek ti Bécsbe ? I 

Nem hallottátok, hogy megmondta a tekintetes, nagy- 
ságos orsággyülis, hogy Bécsbe nem megyünk ? 

Tik akartatok ezs ellen kontrabontot kezdenyi, he ? 

Hát tik voltatok azsok a hazsaárulók, a kik a Lajtántúl 
mentetek lopnyi? Hát itthony már nincs mit keresnyi 
többé ? Hát tik akartátok legelébb is bebizsonyitaiji azs 
egységes Austriát ? 

Azst gondoltátok ugye bibast, hogy majd ha egy kis 
hátrafelékanyarításon rajta kapnak a bécsi urak, ott is 
rátok vernek egy kis alkotmányos husonötöt, s azszsal 
dikhecs vásár ! Ahun van ni ! Most látjátok már, hogy mi 
azs a Eajksrák ? Azsok eltettek sipen télire nyárára két 
estendőre, purgyékat is elvették, beadták olyan házsba, 
a hun megtanulnak dolgoz snyi, nemzsetsigük fájdalmára. 

Lármázshats már, ha egyser Bécsbe felmentél! be- 
sílhets mári Nem látts te ott több malacspecsenyít a 
világon. 



3í)7 

Hát azstán bibast, ha már rajta kaptak, ha már urak 
elejbe vittek, nem tudtad azst mondanyi, hogy te annak 
a nímetnek a zsebében csak egy kis nemzseti egyenjogú- 
sítást kerestél ; senki se merte volna többé azst mondanyi, 
hogy tolvaj vagy: nagy urakhozs vittek volna ebidre, 
vacsorára, tekintetes nagyságos újságíró uraságok két 
hétig írtak volna rúla, hogy silesen elteqedt csigány- 
nemzset küldöttei megjelentek «ragaskodásukat» kézszsel 
foghatólag bebizsonyítani. 

Vén dádé, minek fogs te a politikáhozs, ha nem irtes 
hozszsá ? 

Nem olyan ősinte, tistességes embereknek való azs, 
mint mink. 

Nagyobb dolog azs, vaklovat elcserélnyi a vásáron — 
több csigányság kell ahhoz, mint a mennyi egy csigány- 
tól kitelik. 

Már most ülhetss ! 

Két estendeig spenótot meg zsemlyelevest ehetss, s ha 
attul megnem haltál : a mikor vissakerüls azs ősi sátorok 
alá, valahány sánta lovat akars eladnyi, mindre azst 
mondják : «vidd el már Bécsbe I» 

Már most kiabálj, nem bánom. Ha pedig hazsajöss, 
azst mondom : tartsd meg az intést: « becsüld meg maga- 
dat és lopj itthon. » 



POLITIKAI ERZUIiET 
A LEGALACSONYABB OSZTÁLYOKNÁL. 

(1862.) 



Van szerencsém előre is kijelenteni, hogy én legala- 
csonyabb osztályok alatt a társadalomnak nem azon 
rétegeit értem, melyek favágással és téglahordással moz- 
dítják elő a világ folyását; hanem mint a szó jelentése 
hozza magával, azon osztályokat, melyekben az ca — b — 
ab))-ot tanítják; s azt bizonyára meg fogják nekem 
engedni hat éven alul levő polgártársaim és társnőim, 
hogy az ő osztályuk a világban rőffel mérve is a legala- 
csonyabb, s ha ők felnéznek mi ránk, kik már a harmin- 
czon túl vagyunk, viszont el kell ismerniök, hogy mi 
vagyunk a ((magasabb körök ». 

Tehát egy úri barátomnak van egy ily öt éves kis 
leánya, Jolánka, a ki már tud olvasni, s ha nagyon szép 
emberek kérik, deklamál is, (nekem is deklamált) ; azon- 
kívül a kis bubáját minden nap felöltözteti; de nem 
minden nap új divatba, a hogy azt nagyobb honleányaink 
szokták, hanem állhatatosan mindig ugyanazon magyar 
csipkés főkötőbe, fűzött vállba, aranyos köténybe, a hogy 
már azt a nagy honleányok unni kezdik. 

Ugyan abban a házban lakik pedig egy nem hazánkban 
született hivatalnok, a ki igen derék, szelid ember. Annak 
is van egy kis hat éves fia : Ottó. No persze : olyan szép 
név ez, mint akármi más. 

Ottónak is volt kis bubája, hanem az katonás alak 
volt, sisakkal a fején, és lóháton. 

Délután, mikor szabad volt játszani a közös-kertben, 
Ottó is elhozta a czifra bubáját, Jolánka is a magáét. 

Csoda-e ha bábvitéz, és bábkisasszony megszerették 
egymást ? Ez még azok közt is megtörténik, a kik valódi 
emberek, s így lehetne eszük; hát még azoknál, a kik 
csinálva vannak gipszből és papirosból ? 

Jolánka és Ottó el is határozák, hogy nem állnak 
útjában boldogságuknak, hanem egymáshoz adják őket; 
a hogy szokták az igazi embereket. 

Hanem annyit kivívott Jolánka, hogy bábvitéznek 
zsinórt kellett varrni a kabátjára, s a sisak helyébe 
prémes kalpagot ; ezt mind megvarrta ő neki : s azontúl 
boldogok voltak. Bábvitéz nőül vette a bábkisasszonyt, s 
azontúl mindaketten együtt laktak egy nagy katulyából 
épített házban, kistaffirozva mindennel, a mi kell; Jolánka 
gondoskodott a bábtársak konyhakészletéről, Ottó szerezte 
be nekik a költségre való pénzt — persze kavicsból, a mi 
volt az úton sok. 

Jolánka hordott a bábhitveseknek mézes kalácsot, azt 
megfőzte harminczhárom-féle ételnek, azután meghítták 
magukat ebédre hozzájuk ; megkínálták a bábukat is, s a 
mit azok meghagytak, azt ők ketten megették. 

Ezek a játékok tetszettek a szülőknek. Ugyan kinek ne 
tetszenék az, a mit a gyerekek játszanak ? 

Egyszer azonban kitört a viszálkodás közöttük: egy 
este Jolánka duzzogva hozta fela kertből bubáját, konyha 
és asztal edényeit, székeit és asztalkáit. A bubák elváltak 
egymástól. 

Kérdezték, min vesztek össze, miért haragudtak így 
meg, hogy bábúnőnek el kellé válni bábférj ecskétől? de 
Jolánka nem adott felvilágosítást. 

Végre atyja fogta kérdőre; mondd meg nekem kis 
leányom, mivel haragított meg Ottócska? 

A kis polgártársnő elébb szemébe nézett atyjának; 

Jókai: Éietembőh II. ^4 

oh ezek a gyermekek úgy megtudják azt a nagy emberek 
szeméből : kihez legyen bizalmuk, kihez ne ? Azután 
nagyon keseregve elpanaszlá. 

— Nézze csak, az az Ottó : milyeneket mond nekem ! 

— Hát milyeneket mond, kis leányom ? 

— Hát olyanokat. 

— De milyeneket ? 

— Nem is játszom vele többet soha. 

— De hát mért nem? 

— Hát mikor azt kérdeztem tőle, hát te Ottó, mi fogsz 
lenni, ha megnősz? hát azt felelte nekem, hogy Eájksrat. 
Ilyen embernek a bubájával nem játszik az én bubám 
többet! 



AZ EXEQUALHATATLAN. 

X. gróf egy szép kis hétezer holdas birtok ura a 
Bánságban. A birtok primae classis, s el van látva min- 
den szükséges gazdasági épületekkel. 

X. gróf e birtokocskától 14 év óta még nem fizetett 
adót. 

No — adót nem fizetni még nem virtus ; azt próbálta 
más is ; haiiem aztán a státus megvette rajta, exequálták. 

Igen, de X. grófot tizennégy évi adójáért még csak nem 
is exequálták. Ez a valami. 

Hogy lehet ez ? Hát úgy lehet, hogy tizennégy év óta 
sem egy kapavágást nem tétetett a földein, sem azokat 
haszonbérbe nem adta ; ott állnak azok parlagon, ugaron, 
a végrehajtó hatalom nem talál azokon egyebet papsajt- 
nál, a mi tudvalévő legsoványabb sajt a világon. Ö maga 
tőkepénzéből él, instrukczióit eladta s jószágain csak vadá- 
szat végett szokott megjelenni, s e czélra van két vadá- 
szosan bútorozott szobája roppant kastélyában. 

Egyszer azonban az állam éber őrei, a finánczok, 
megsejtvén a nemes úr megérkeztét kastélyában, mielőtt 
ismét odább kocsikázhatott volna, ott lepték szerencsésen. 

Volt pedig öt szép hámos lova, a miken idejött, a mi 
adóbehajtók között is megért hatezer pengőt. Ezt lefoglal- 
ták, elkobozták, a státus nevében lebiróizárolták s az 
odavitt községi jegyzőt felelőssé tették érte, hogy a lovak 
ott maradjanak, s azoknak netaláni elvitelét minden 

erőhatalommal megakadálj^ozza. Tizennégyed napra pedig 
kitíizték a törvényes határidőt az elkótyavetyélésre. 

X. gróf teljesen megnyugodott az állam rendelkezé- 
seiben, s e végrehajtási tény után, hogy annál biztosabb 
legyen a státus a lovak el nem vitetése felől, rájuk zárta 
az akolajtót, zsebébe tette a kulcsot és ehnent szalonkát 
vadászni. Csak tizennégy nap múlva jött vissza. Az öt ló 
az alatt persze megdöglött éhen;. a kótyavetyére meg- 
jelenők a bőrét sem használhatták többé. Még azokat is 
a státusnak kellett eltakaríttatni. 

De már ez több volt az elégnél ! 

A dolog a pénzügyminiszter úr tudoniására jutott, s 
X. gróf parancsot kapott oad audiendum verbum », a 
miniszter úr előtt megjelenni. 

X. gróf a párisi boulevardon sem szokta a tulipános 
szűrt mással felcserélni ; hanem a jelen esetben átlátta, 
hogy az illem és a tisztelet úgy kívánják, miszerint a 
helyzet változatosságához képest neki is át kell alakítania 
viseletét, hogy megjelenése kifogástalan legyen. 

Csináltatott magának egy frakkot, melynek dereka 
hónaljig, szárnya hegyéi pedig sarkáig értek ; ahhoz sárga 
mellényt, csípőn alul nyúlót, csattos czipőket és egy 
másfélláb magosságú czilinderkalapot ; így állított be a 
parancsolt helyre. 

A mint a várakozási terembe lépett, a bejelentők 
siettek tudatni a miniszter úrral, hogy itt van X. úr, de 
nagyon furcsán van kosztümirozva. 

A miniszter úr nem szereti a tréfát; X. úrnak azt az 
izenetet hozták vissza, hogy az ügyér úr nincsen ide haza. 

— Jól van : felele X. úr, jelmezéhez illő nyugalommal. 
Tehát várni fogok, míg haza jön. 

S ott várt négy óra hosszat rendületlenül, rőfös cziliíi- 
derét térdei közt tartva. 

Ekkor azt a hírt hozták ki neki, hogy a miniszter úr 
beteg, nem lehet vele beszélni. 

— Jól van, felelte barátunk, kenetteljes pietással, ő 



exczellencziája azt parancsolta nekem, hogy idejöjjek, 
mert szólni akar velem. Ha beteg, itt fogok várni, míg 
meggyógyul. 

Ez már még is túlmegy minden emberi türelmen ! 
((Jöjjön hát be!)) hangzott a harmadik parancs. 

X. gróf, karja alá kanyarítva czilinderét, besasirozott 
az elfogadási terembe, s így szólt : 

(íExczellenciás uram, tekintse szomorú állapotomat. » 

A miniszter úr igen bölcsen, alaposan fejtegeté előtte, 
hogy az állam nem nélkülözheti az állampolgárok földeire 
vetett adót, hogy ez eljárás mennyi kárt okoz magának 
X. úrnak. Mennyivel okosabban tenné, ha már maga 
fizetni nem akar : hogyha bérbe adná jószágait s a bér- 
nökre bízná, hogy az fizesse az adót; de X. gróf mind- 
ezekre nem felelt egyebet, mint azt: hogy «exczellencziád, 
tekintse szomorú állapotomat.)) 

A miniszter úr igen szépen beszélt vele. 

Bíztatta, hogy ha terhesnek találja az adóhátralékát, 
hát fizesse meg legalább felét. 

«Exczellencziád, tekintse szomorú állapotomat.)) 

— No hát fizesse meg egy negyedét. 
((Exczellencziád, tekintse szomorú állapotomat.)) 

— De hát akármit, azt ; de valami adót csak fizessen 
az államnak. 

((Exczellencziád, tekintse szomorú állapotomat.)) 

— Menjen hát a mennydörgő menyköbe! Ne fizessen 
semmit; csak nekem hagyjon békét. 

X. gróf máig is szűzvállú nemes ember. 



A PAEISI DIVAT. 



Mihály bácsi három hétig volt Parisban; az alatt 
megtanulta, hogy a cselédekkel udvariasan kell bánni. 

Akár mit kér az embertölük, hozzá kell tenni «s'ilvous 
piait)), (ha úgy tetszik) s azután, ha megvan: ((merci!»>, 
(köszönöm). 

Itthon mindjárt gyakorlatba is vette az új divatot. 

Egy szolgálója volt, a kit így kezdett megbecsülni: 

«Ma chére Chári (olvasd Sári), jöjjön be, ha úgy 
tetszik. S hozzon nekem egy pohár vizet, s'il vous 
piait. » 

Sári röhögött, hozott neki egy pohár vizet, a víz me- 
leg volt ; de az ellen kifogást tenni Parisban nem illik. 
Mihály bácsi megitta melegen, s azt mondta rá: «merci 
Chári, köszönöm.)) 

Sári kiment s odakinn elmondta a szomszéd szakács- 
nénak, hogy az ura meggubahodott, először kéri a vizet 
azután pedig megköszöni. 

Másnap megint szól Mihály bácsi : 

((Ma chére Chári, ha úgy tetszik, hozzon nekem egy 
pohár vizet ; de ne legyen meleg, s'il vous piait ; mert 
tegnap meleg volt; mille pardons ! » 

Sári röhögött, hozott vizet, az már nem volt meleg, de 
csak úgy úszkált benne a mindenféle szemét. 

Ez ellen észrevételeket tenni csak barbár mexikóiak 
szoktak, (azért is mennek őket a francziák czivilizálni), a 

ki Parisban járt igy szól rá: ((inerci Chári, köszönöm.)) 
Mihály bácsi megitta szemetestül. 

Megint másnap újra felhívá Sárit egész decentiával. 

«Ma chére Chári, hozzon nekem egy pohár vizet, s'il 
vous piait, de ha lehetséges, ne legyen se meleg, se sze- 
metes, je vous prie.)) 

Sári hozott neki vizet, a mi nem volt se meleg, se 
ronda, hanem a pohár volt olyan piszkos, hogy a ka- 
rimáján meglátszott a zsiros szájak helye, a kik belőle 
ittak. 

Ilyesmiért neheztelni grönlandi népszokások közé tar- 
tozik. Mivelt ember azzal meg nem bélyegezheti magát. 
Mihály bácsi keresett a pohár szélén olyan helyet, a mely 
nem volt piszkos s ivott onnan. 

«Merci Chári. » 

Azután való nap megint folyamodást intézett Sárihoz. 

«Ma chére Chári ; s'il vous piait, hozzon nekem 
vizet, de kérem nagyon, je vous prie, ne legyen se 
piszkos, se meleg, se zsiros pohárban adva; ezer bo- 
csánat Sári.» 

Sári kiment és nevetett: «majd én sokat teketóriázok 
neked, a ki olyan szépen kérsz és köszönsz I Jó lesz ne- 
ked a mosogató dézsából. » 

Vitt aztán neki piszkos pohárban piszkos vizet, meleg 
vizet. 

Mihály bácsi pedig foga a poharat és monda : 

<(Ma chére Sári, ilyen adta teremtette lusta disznója : 
most mindjárt megmosd ezt a poharat és tiszta vizet 
hozz, kutyaáldotta! mert úgy vágom a fejedhez, s'il vous 
piait, hogy mindjárt itt veszekedel meg: merci!)) 

Sári aztán hozott is mindent, a hogy kivánni lehetett, 
mondván e képen : 

— Hát mért nem beszél úgy, a hogy kell ? 



EGY UJ színpad. 



A melynek előadásait reggeltől estig nézi minden em- 
ber és újságíró, de még eddig egy sem referált róla. 

Ez a színpad a Marschall vendéglőjének a kirakata. 

Valóban érdekes előadások ! Itt láthatja a laikus ember 
mindazon titkos nagyságokat, azon művészi remekeket, 
miket a nagy urak szoktak — enni. 

A napnak minden órájában el van foglalva minden 
hely az ablak előtt ; ott állnak a delnők messze kirúgó 
krinolinnal, a puttonyos asszonyok, hátukra vett pa- 
holylyal, kis diákok, alul fúrva helyet fejeik számára 
s kíváncsi dandyk, a publikum fején túl nyújtogatva 
nyakaikat. 

Valódi szellemi élvezet : a mennyiben az ennivalókat 
csak az ablakon keresztül lehet élvezni. 

Első nap a színpad elejét elfoglalja egy óriási tengeri 
hal; nem tudom én, czápa, vagy micsoda; én tudom, 
hogy meg nem enném, ha csak az meg nem enne engem ; 
de uraknak jó, olyan lapos, mint egy trancsirtányér, s 
csakúgy ragad a fényességtől, mellette két ismeretlen 
madár, olyan drága madár, a minek még a guanója 
is csemege ! a háttérben valami átlátszó kocsonyából 
épült czitadella, mely körűi rózsaszín trikóba öltözött 
páros lábú külföldi kolbászkák készülnek ballétot járni. 
A kulisszák erdőt ábrázolnak óriási kártiíiolákból, mik- 
nek darabja egy tallér, s a világítás különféle szinű 
palatakok által eszközöltetik, mik közül egy e merész 

föliratot viseli nyakán : « Kétszáz esztendős khinai likőr, 
ára 100 forint. »> 

Valaki vállamra üt ; — egyike azon barátaimnak, a kik 
nem tudják kimondani a «r)) betűt. 

«Se'vus, jó'eggel ba'átom! Mit ke'essz itt. 
« Bámulok, mert ingyen bámulhatok. » 
«Má' az igaz. Me't mostanság aká' hová fo'dul az 
embe' mindenütt megadóztatják. Én nem é'tem, ez 
az ö*ökös alföldi inség. Ma a bazá'ba kellene ötven 
fo'int, holnap a kenyó' osztóknak tíz fo'int, holnap után 
a műkedvelő p'odukczió'a ötven fo'int, azután levesosz- 
tóknak húsz fo'int. Minthogy mindegyiknek nem adhatok, 
tehát egyiknek sem adok. Qu'est que cela, a mit itt 
bámulnak ? » 

«Egy messzeljes palaczk van ott kétszáz esztendős 
khinai likőrrel; ára száz forint. » 

«Diable! Ah. Impossible. So was ist noch nicht 
da gewesen! De má' ezt meg kell vennem. SeVus 
jó'eggeltl)) 

A mesés vénségű palaczk perez múlva lelép a színpadról. 
A következő előadáson egy óriási rák foglalja el a 
színpad elejét, mely úgy látszik, egészen az ő számára 
van átalakítva. Előtte testőrséget képez egy sor, hegyével 
szuronyszegezve álló — retek. Ha borsószemek volná- 
nak a fejeik, igen nagy borsóknak nevezhetnők ; de a mi 
érdekessé teszi őket, az aláírás: « római retkek ». Való- 
sággal ama szentelt földből érkezett retkek ! Merode ge- 
nerális napi parancsa folytán ültetett retkek ! csodaerő- 
vel felruházott retkek! Képzelem, a ki ezekből ehetik, 
hogy megkönnyebbül tőle — az erszénye : a gyomra 
ugyan nem terhelődik meg általuk. Hátrább rejtelmes 
articsókák vannak gruppirozva, vájjon hogy kell azokat 
megenni ? A láttávolban egy fellegvár látszik pástétom- 
ból; mellette egy üteg Montebello ; tudniillik, hogy ez nem 
az a franczia tábornagy, hanem az a franczia pezsgős 
palaczk. 

A proscenium elején áll a tekintélyes rák ; még ele- 
ven, és szokás szerint* fekete. Csendesen mozgatja két 
tapogató szarvát, a miről a köznép azt hiszi, hogy az ba- 
jusz ; pedig hát az egy olyan extra orgánum, a mi a rá- 
kon kívül csak a szerkesztőknek van még, ez által tud- 
ják meg, hogy mihez kell az ollóval hozzányúlni ! Néha 
megemelinti óriási ollóját, s nagyot tátint vele a levegő- 
ben ;'e mozdulatra egy a nézők közül megiramodik. Tar- 
tóztatják, hogy ne féljen. Az menti magát, hogy látni se 
szereti az ilyet. A rák megint úgy tesz, mintha csende- 
sen nyugalomba helyezné ollóját, azonban alattomban 
azon mesterkedik, hogy egy keze ügyében eső koppasztott 
demagóg pulykának, a ki egész vakmerően ott sansculot- 
teoskodik mellette, a nadrágtalan czombjába csikkent- 
hessen vele egyet. 

Másnap ugyanezt a rákot látjuk, de már megfőve. 
Most már egészen vörös. Az emberek bámulnak rajta : 
tegnap még fekete volt és ma már vörös ; pedig hiszen 
megszokhatták volna ezt már a rákoknál. Ez úttal ki 
is van ragasztva a hátára, hogy mennyiért adják ? 
Tizenkét forint! A szegény magyar osolo krebsw beéri 
tíz krajczárral, ez már tizenkét forintra tartja magát! 
mint valami külföldi ballettánczos. Hanem azért ennek 
is akadt gazdája, mert másnap már nem volt látható a 
színpadon. 

Én egy indítványt teszek Marschall úrnak: csinál- 
tassunk helyeket a kirakat előtt s fizettessünk belépti 
díjt a közönséggel, s osztozzunk meg a bevételen. Mi- 
kor tengeri pókokat és khinai fecskefészkeket fogunk 
felléptetni, akkor felemeljük a néző helyek árait, s 
én majd előre hirdetem a híres vendégszereplők meg- 
érkezését az újságokban. Mind a ketten meggazdagszunk 
utána. 



VAMBERY EGY ESTÉLYEN. 



A kiadóm meghitt estélyre. 

Az mondja az alkorán : (azaz, hogy nem az alkorán, 
hanem én mondom ; benne vagyok már a török czitátu- 
mokban) hogy ojól esik az embernek a maga borát ihatni, 
de sokkal jobban esik a más borát ihatni ; ámde leges- 
legjobban esik a kiadója borát ihatni. » A mi a kiadó saj- 
tója alól került ki, de még sem hírlap. 

Aztán Vámbéry is ott lesz. 

Az a magyar tudós, ki Közép-Ázsia rengeteg pusz- 
táit bejárta, mint kolduló dervis, húsz darab hasonló 
szent koldus társaságában, (mely koldus szerep élethű 
felfogásában a magyar akadémia segélyezése által is 
gyámolittatott ;) s visszatérve aztán, úti tapasztalataiért 
egy angol kiadótól 520 ezer forint tisztelctdíjt kapott, 
herczegekkel, koronaörökösökkel együtt áldomásozott, 
rendjelet érdemelt ki ; egy szóval megint egyike azoknak, 
a kik egy csomó dicsőséget koldultak össze a — nagy 
akadémia-palotájú, kevés dohányú — jaj már minekünk 
kopasz fejünknek! 

Szerencsére három szép asszony is volt a társaságban, 
azok aztán kikérdezték a messze földön járt utazót : ne- 
künk csak hallgatni kellett. 

— Hogy jött ön arra az ötletre, hogy mint koldus 
induljon útnak ? 

— Elődeim szerencsétlenségén okulva ; abban az út- 
ban két angolt megöltek ; egyiket egy kullancscsal tölt ve- 

rémbe vetettek, s ott hagyták, míg a férgek elemésztek 
Az európait megölik ott, azért mert európai. 

— Hát aztán milyen ruhája volt önnek ? 

— Euhám ? semilyen. Hanem egy pár darab nemez- 
rongy, varrás nélkül, a testen átvetve ! a lyukain kidug- 
tam a karjaimat, aztán egy nagy turbán harminczöt rőf 
szövetből, a fejemen körül csavargatva. 

— Harminczöt rőf ! Hisz az egy egész vég. 

— Mohamed rendelése szerint minden, igazhivő mu- 
zulmán tartozik halotti lepedőjét magával hordani, még 
pedig a feje körül csavarva, s ennek hét rőfnek kell lenni. 
A nagyon kegyesek azonban háromszor hetet vesznek ; a 
ki pedig igen szent hírben akar állani, az ötször hetet 
hord a feje körül. 

— Hogyan találták meg önök az utat abban a nagy 
pusztában ? 

— Bizony ott mérföldmutatók nincsenek; hanem a 
helyett jelölik az utat az elébb azon járt és elhullott em- 
berek, és teherhordó állatok csontjai. Minden karaván 
kötelezve van, az útban talált csontokat halomra hordani. 
Ezek az útbaigazítók. 

— Már én csak inkább gőzhajón utazom, a hol a csirke 
csontokon kívül mást nem kell összetakarítani. S mit et- 
tek önök az úton ? 

— Lisztből csináltunk pogácsát. A hol este leteleped- 
tünk, össze gyűjtöttük a teve trágyát, abból tüzet csinál- 
tunk, a pogácsát bele dugtuk. Ha hajnalig megsült, na- 
gyon jó volt, ha nem sült meg, úgy is jó volt. Én egyéb- 
iránt nyolcz hónapig soha sem vacsoráltam, nehogy ál- 
momban beszélni találjak s társaim megtudják, hogy ide- 
gen nyelven beszélek. 

— Az igaz, szólt egy fiatal könyvárus, ha én későn 
vacsorálok, én is mindig idegen nyelven beszélek, hanem 
azt nem érti senki. 

— Isznak-e ott bort ? ezt egy poéta kérdezte. 

— Azt nem, hanem kumiszt. Ezt lótejből, tevetejből 

készítik, a mit bőr tömlőben addig lötyfölnek lóháton 
míg megsavanyodik ; aztán elteszik : van hat hónapos 
ó -kumisz is. Könyvemben látható a képen a kimérés 
módja. Az asszony, a ki a kumiszt árulja lóháton ül, 
a tömlő a fején van, a tatár, a ki inni akar, nyújtja 
neki a pénzt, a mennyi árút meg akar inni. Azzal hátra 
hajtja a derekát, eltátja a száját, a csaplárné megnyitja 
a tömlő csapját, s ereszt a torkába a magasról, a meny- 
nyit kivánt. Nincs rá eset, hogy a csaplárné eltéveszsze 
a férfi torkát, vagy az ivó eltéveszsze a szájába lőtt ku- 
miszsugárt. 

— Aztán jó az ? 

— Ittam belőle, de még a fülem czimpáját is haso- 
gatta. 

— Hát theát isznak-e ott ? 

— Az északon lakó népek igen. 

— Eummal ? tejjel ? czukorral ? 

— Nem. Sóval és faggyúval. (Nagyon jó lehet I) 

— Szépek-e a keleti asszonyok ? 

' — Képzeljen magának nagysád hölgyeket, a kiknek 
arczszinét a vastag festéktől nem látni soha. S minthogy 
naponkint fésülködni restek, ha egyszer nagy mesterség- 
gel bevan fonva a hajuk, akkor valami mézgával, mely 
közé fekete festék van keverve, egészen bemázolják a fe- 
jüket, úgy hogy azon valóságos pánczél támad. Most az- 
után tessék azt a jázmin és hyaczint illatot elképzelni, a 
miről az európai költők énekelnek keleti dalaikban, mikor 
az ilyen gyantakenetre a harminczkét fokú hő nap rá mo- 
solyog. 

— Hát költők vannak-e még keleten ? Ezt már egy 
rivális versíró szerette volna megtudni. 

— Nagyon mesterséges költők. Egy negyvenlapos arab 
könyvből hoztam egy lapnyi leiratot, melyben, ha a be- 
tűket jobbról balra olvassuk soronkint : találunk benne 
egy szerelmes történetet, ha ugyanazokat a betűket alul- 
ról fölfelé olvassuk jobbról, akkor az földleírás, ha pedig 

balml olvassuk fölfelé, akkor történetírás, s ez negyven 
lapon át folyik íg\'. 

— De már ezt magam is megpróbálom az Üstökös- 
ben ! 

Egy szerelmes történet, mely rendesen olvasva, az ; 
a mi felfelé olvasva más valami, lefelé olvasva pedig 
egészen más valami. Ilyen még nem volt ! Ez is meglesz 
a jövő évben; majd talán a nyáron. 

Vámbérinek igen élénk és szellemdús előadása van, 
hamis lelkesüléstöl és szükségtelen kérkedéstől ment; 
hanem, a mit elmond, az élénk képzelettel van előadva, 
hogA' szinte szemmel láthatóvá tesz minden legrendkívü- 
libb helyzetet A mohamedán megmnigvását, ki a pusz- 
tán szemközt rohanó porfelleg közeledtét nyugton várja, 
előre szegzett lándzsával : a mel3'ik a másiktól azt kér- 
dené, mi baj ? elárulná vele, hogy idegen ; míg húsz 
lépésnyi közelben kitűnik, hogy a közeledő tábor egy 
roppant czebra csorda. A vad idegen népszokásokat, 
a vallási czerimóniákat a nép között élve tanulta el, 
nem úgy, mint a kik a czivilizált Európa tudósai kö- 
zül hazánkon végig vasutazva, csodás badarságokat össze- 
írnak. 



KAKAS MABTON VÁLOGATOTT LEVELEI. 

A VASÁRNAPI ÚJSÁG SZERKESZTŐSÉGÉHEZ. 



Tekintetes szerkesztő úr ! 

Az én nevem Kakas Márton. Ezt azért bocsátom leges- 
legelőre, hogy egyszerre mindenki hevenyében elmond- 
hassa rá a maga megjegyzéseit, élczeit és mókáit s többet 
ne bajoskodjunk vele. Majd fogják mondani: « Bizony 
kendnek is jobb volna otthon kukorítani, mint itteni, 
vagy pedig: « minden kakas kaparjon a maga szemetjén)). 
Fogják azt is mondani, hogy ime ez áz a kakas, a ki 
a nóta szerint « fejét hagyta a tudósoknak, torkát hagyta 
az énekeseknek, lábát hagyta a tánczosoknak ; » majd ha 
megharagszik valaki, így is fog szólani: «bizony ez 
a kakas annyit ért a dologhoz, mint tyúk az ábéczéhez». 
Legtöbb ember pedig azzal fog üdvözölni, hogy «de már 
megvirrad, mert a kakas is elkezdett kukorikolni a Vasár- 
napi Újságban.)) 

Én pedig mindezzel nem törődöm, hanem megkezdem 
a magam munkáját, s nem haragszom meg minden tré- 
fáért, sőt még magam is segítek ott nevetni, a hol mások 
is nevetnek. 

Nem kevesebb az én szándékom, mint a « Vasárnapi 
Ujság))-hoz állandó színházi tudósítónak beszegődni. Igaz 
ugyan, hogy én most jöttem a faluról, s tegnap láttam 
először színdarabot (nem mondhatom, hogy hallottam 
is — mert néma darabot adtak, — hihetőleg süketek 



kedveért), hanem hiszen ezzel a bevezetéssel más szín- 
biráló is nyitott már be tudtomra, s nem mondok vele 
semmi újat. Annyi képzettségem már van, hogy nem 
kiáltok rá a szinésznöre, hogy « lássuk már azt a medvét, 
ifja8szony;» nem is rontok fel a szinpadra, mikor valakit 
meg akarnak ölni, a többit pedig majd megtanulom a 
többi hírlapoktól. 

Azután én igen kellemetes ember leszek ; nekem nem 
kell sem tiszteletdíj, sem ingyen zártszék, sem hírlap- 
példány, sem nyájas mosolygások s egyéb mellékes ak- 
czidenezíák, sőt nem mondom, hogy egy-egy döböz 
túróval is nem kedveskedem azért, hogy leveleimet fel- 
vegyék ; továbbá, párbajt nem vívok ; (jó is volna ! 
azt mondanák: nkakas viadal») és senkibe sem leszek 
szerelmes. 

Ennyi jó tulajdonságom mellett ön merőben vétene 
saját maga ellen, ha leveleimet a « mondanivalóké) keserű 
nyaktilója alá vetve, a többi kifogyhatatlan irodalmi 
szecska közé aprítaná. 



I. SZERELMES AZ ORDOG, 
(Ballet öt felvonásban.) 

Gyöngébbek kedveért, kivált falusi emberek számára 
meg kell magyaráznom, mi az a ballet ? külömben nem 
tudják. Ez egy olyan színdarab, a hol minden ember 
a lábával beszél, a fejét nem használja semmire. Itt 
a játszó személyeknek arcza világért sem mozdul, ha- 
ragot, jókedvet avagy meglepetést nem szabad neki 
mutatni, ezt mind lábbal kell kifejezni. Hm. Hiszen 
haragot csak könnyű kifejezni lábbal, úgy hogy az 
ember jól megrúg valakit, de örömet ? Ez ám a mes- 
terség. 

Előjön egy nagy úr, egyet lép jobbra, egyet balra, ez 
azt jelenti, hogy most az inasát keresi. A lábát megrázza, 



ez csengetés volt : az inas meghallotta, bejött. Az lír 
felemeli a ballábát : ezzel azt kérdezte hogy hol van a 
kávé ? Az inas hátrafelé nyújtja a lábát, a mivel azt 
mondja, hogy nem adnak addig a kávéházban, míg a régi 
kontót ki nem fizetik. Az úr erre kinyújtott lábbal meg- 
pördül, mint az orsó, a mi annyit tesz, hogy : de mikor 
a kerek világon sehol sincs olyan pénzverő intézet, a hol 
az ő számára nyomtatnák a bankót. Az inas erre el- 
távozik, a mi azt jelenti, hogy nincs rá több szükség. 
Az úrnak ekkor eszébe jut, hogy van még valahol egy 
nagyságos úr, a ki szokott kamatra adni pénzt, köz- 
nyelven úgy híjják, hogy « ördög.)) Fog egy nagy köny- 
vet, mutatja, hogy milyen jó volna, ha tudna belőle 
olvasni. Mérgében földhöz csapja, aztán kap egy kar- 
dot, azzal karikát csinál a földön : nem veszi észre, hogy 
a kard vége czindhelczli, a kard elsül, s ő ijedtében 
elesik a földre, a mi annyit jelent, hogy elájult. Erre 
a szóra kinyílik a pinczeajtó, s előjön egy veres kö- 
pönyeges úr, egy nagy kályhafűtő villával, meg egy 
veres szoknyás kisasszony. Az egyik az ördög, a másik 
a leánya. Az ördög mutatja nagyon érthetően a leányá- 
nak, hogy ezt a frátert majd azután szépszerivel el kell 
vinni a legalsó emeletbe, a minek a neve pokol. Az ör- 
dög eltűnik, ott marad a leánya, a piros rokolya lehull 
róla, s imé egy nyalka g,yerek áll a felocsúdó gavalléi- 
előtt. De lelkem adta: ekkor már nem a szorolnies íVidö- 
göt, hanem a szerelmes kritikust játszszák; ifjú eni])er, 
öreg ember elkezd tapsolni a csinos ördögnek, csak az 
a hülye ott a színpadon ijed meg tőle, s ijedtében majd 
a bőgős instrumentumába bújik. Mégis megvigasztalódik 
azáltal, hogy az ördögöcske pénzt hozott neki, ez kien- 
geszteli : összeüti a bokáit a levegőben s ezzel vége a 
felvonásnak. A második felvonásban van a grófnak egy 
szeretője, a kitől ez a kis nőördög el akarja őt csábítani. 
Most már mind a két kisasszony leányruhál)an jár, (köz- 
bevetőleg mondva: nagyon mesr sajnáltam szegényeket, 

JÓUii: Élctfiiibül. II. 2Ö 



most is azt ii riiliát viselik, a mit kis leány korukban ; 
podig nagyon kinőttek már belőle). Nagyon szép az, a 
hogy ez a csábítás végbe megy ; az egyik leány leguggol, 
a másik a lába hegyére emelkedik ; mikor az egyik hátra- 
hajlik, a másik a levegőbe szökik ; majd mind a ketten 
a csillagokat mutogatják lábaik hegyévél, a szegény em- 
bert megfogják, jobbra húzzák, balra húzzák; az csak 
tűri egy darab ideig a dolgot, utoljára megharagszik, 
kinyújtja a lábát, egyet kerít vele maga körül, meg- 
pördül ötször-hatszor a sarkán, a mivel nyilván azt 
akarta mondani: hogy közel ne menjen hozzá senki, 
mei-t leüti a lábáról. A dolog azután abban marad. 
Hanem valami kóbor tengeri betyár időközben ellopja a 
gróf kedvesét. (Mellékesen mondva furcsa ország lehet 
az, a hol a leányokat lopják, nálunk ráfizetnek, mégis 
alig viszik.) Denique a tengeri rabló eladja az ártat- 
lant egy nagy szakálú török basának. (Hogyan is le- 
hetne a török basát képzelni nagy szakái nélkül.) A gróf 
utána szalad, gyalog annyi tengeren keresztül, kéri visz- 
sza s ígéri a töröknek cserébe az ördögöt. Az érzi a 
salétrom-illatot, s csak rázza a szakállát, hanem ekkor 
elkezd neki az ördög tánczolni. Az egyik lábával fel- 
rúgja őt a hetedik mennyországba, a másikkal kirázza 
belőle a lelket, utoljára a lába hegyén jár előtte, a mi 
ördögnek nem mesterség; ezt már nem állhatja ki a jám- 
bor basa, megveszi az ördögöt minden áron, s kiadja a 
gróf úr menyasszonyát. Persze, hogy nem marad neki 
«gyéb az ördögből, mint a szarvai. Hanem már most a 
szegény ördög lesz szerelmes a grófba; de persze a 
szülők az ilyen házasságba bele nem egyezhetnek; az 
ördög exczellencziás úr, a gróf pedig csak méltóságos, 
a viszonyból nem lesz semmi. Az ördög kisasszonyt 
haza keigetik a pokolba, a ki azután boszúból összetépi 
a kontraktust, a mit a gróf adott neki, s így az is sze- 
rencsésen megszabadul. A vén ördög azért nem ad most 
senki lelkére pénzt többet, hogy akkor az egyszer olyan 



387 

csúful rászedték. Ezzel aztán nagyot ütnek az öreg dobra, 
a színpad lángtengerbe borúi, s a közönség siet haza 
vacsorálni. 

Mellettem egy alkalmatlan öreg úr ült, a ki az egész 
előadáson mindazon dohogott, hogy hát ez a czélja a 
nemzeti színháznak, hogy -az egész estét lábfintorga- 
tásokkal töltsék be ? hogy hát mit gyarapodik ezzel 
a nemzeti irodalom, művészet és hazai nyelv ? Hogy 
az ilyen üres .látványságok mi szolgálatot tesznek a 
nép erkölcsi mívelődésére, jó érzelmeinek kifejtésére 
s ízlésére ? Pedig hogy ezek volnának egy olyan in- 
tézet czéljaí, minő a pesti országos nemzeti színház, 
és nem a közönség fásult érzékeinek felcsiklandozása s 
több efféle. 

Nem bírtam elhallgattatni, utoljára azt mondtam neki, 
hogy ha sokat lármáz, feladom a jegyszedőnek, s nem kap 
több belépti jegyet. Úgy-e jól tettem ? 

No a majd jövő héten másról írok. 



II. TÖEÖK JÁNOS. 

(Dráma,) 

Szerkesztő úr ? Én, és mellettem még egy pár becsüle- 
t(^s ember, azzal a hiszemmel mentünk a színházba, hogy 
mi ott a derék Török János hazánkfiáról, a « Magyar 
Sajtó » nagyérdemű szerkesztőjéről fogunk valamit hallani, 
a ki bizonyára nagyon megérdemlené, hogy valaki egy 
szép drámát írjon róla ; s képzelje mit láttunk ? előjön 
egy dühös vadember, a ki a feleségét azért, mert egy 
parasztlegénynyel együtt találta a kertben, minden pro- 
czeszus nélkül, rögtönítéletileg lenyakaztatja. Pedig ő sem 
jobb a diákné vásznánál, mert ő kigyelme meg a szom- 
szédasszonyba szerelmes, a miért a testvéröcscse is, a ki 
igen jeles ember, eléggé elpírongatja, de a mi nem hasz- 
nál semmit. De még az az asszony is gyámoltalan egy te- 



reintéö ; a mint rajta kapják, csak engedi magát szidatni, 
noha nem is ö érte volt a parasztlegény, hanem a leányá- 
ért ; nem menti az magát sehogy. Úgy rágtam volna már 
a szót a szájába, hogy mit mondjon ? csakhogy rá nem 
kiáltottam : «ne hagyja magát húgomasszony! mondja an- 
nak a mérges embernek, hogy ez a legény a kertész ; 
azt kérdezte tőle, hogy kel-e már a petrezselyem ? azért 
térdelt le a földre ! » Ezzel kivághatta volna magát. De 
persze nem jutott neki eszébe s lenyakazták, mint a lu- 
dat. Török János uram csak azután tudja meg hát, hogy 
nem a feleségébe szerelmes a parasztlegény, hanem a leá- 
nyába. Nosza futtat "hevenyében a felesége után, hogy ne 
bántsák, de biz az már akkor régen haza ment vacsorálni, 
s Török János ebbeli kétségbeesésében nem tudja, hogy 
hova legyen ? hogyan ölje el magát ? az ablakon ugranék 
ki ; de nem szabad, mert az csak festve van, karddal vágná 
el a torkát, de az nincs kiköszörülve ; a súgólyukba ölné 
magát, de ott ül a síigó, az elkapja ; már kezemben volt 
egy hatos, hogy felhajítom neki: ihol hat krajczár, vegyen 
rajta spárgát s kösse magát oda a karos gyertyatartóra ; a 
mint szerencsére meghallja a szükséget egy török rab a 
börtön fenekén, az keresztül ássa magát a falon, fegyver- 
engedélyt kerít valahol, puskaport, srétet vesz, bejön és 
ledurrantja Török Jánost, mint a harkályt. Hogy mi tör- 
tént azután '? azt nem tudom, mert a függönyt leeresztet- 
ték, s a szinészek hazamentek. 

Nem így kellett volna ezt az egész darabot csinálni. 
János urat mindjárt az elején főbe kellett volna lövetni 
azzal a tatárral, a feleségét azután hozzáadni ahoz a má- 
sik becsületes Törökhöz, a parasztlegényt pedig a helyett, 
hogy annyi veszedelmet kiáll, hogy egy nemes kisasszonyt 
elvehessen, ha már csakugyan szerették egymást, fel kel- 
lett volna küldeni a Nyirbe, hogy keressen magának ne- 
mes atyafiakat : talált volna a mennyi csak kell, s senki 
sem háborgatta volna töbl)et. 

így azonl)an tanúság az egészből az : hogy kedves fele- 

barátaim ! senki le ne vágja közületek a felesége nyakát 
minden szinre, szóra mert azt azután többé oda ragasz- 
tani nem lehet, s nem minden ember lehet olyan szeren- 
csés, mint Török János, a kit az ilyen gyilkosságért nem 
csak hogy el nem fognak, de sőt a közönség a darab vé- 
gén elő is híja, mintegy bizonyságául annak, hogy lám 
kutyába sem vette az egész föbelövést. 

A ((Hölgyfutárban)) olvastam épen most egy derék és 
okos ember több rendbeli indítványát, minő például az, 
hogy gyümölcsözésre sokkal alkalmatosabbak a fiatal 
színészek és színésznők, mint az öregek, hadd álljon ez az 
indítványom is a sok között : ha valaki egyszer meghalt 
a színpadon, azt a közönségnek ne legyen szabad elő- 
tapsolni, mert ez nag}^on rontja a csalódást, sőt ha valaki 
sokáig színpadon játszván, bizonyos számú halálozásokat 
betöltött, az többé olyan szerepre ne alkalmaztassék, a 
melyben meg kell halni ; mert már nem hiszi el neki az 
ember. 

No úgy-e, hogy nem vagyok én olyan együgyű ember, 
mint a milyennek gondolt. 



III. TELL VILMOS. 

(Opera Rossini-töl.) 

Nagyon, nagyon kérem a színházi pénztárnok urat, ne 
adjon annak az öreg zúgolódó páczinaczitának mindig 
mellettem való zártszéket. Ö az oka, hogy ennek az ope- 
rának csak az első felvonását hallgathattam meg. S most 
a szerkesztő úrnak egy ötödrész operáról referálok. 

Jól tudom, hogy falusi embereknek beszélek, s így 
mindent az elején kell kezdenem. Megmagyarázom tehát, 
hogy mi az az opera ? 

Opera az, keresztyén atyámfiai, mikor az ember ezt a 
rövid mondást: ((hozz nekem egy ital bort!? ilyenformán 
ereszti ki a torkából : ((hó-ha-hí-ha hozz ne-e-e-ke-e-em 



390 

e-e-egy ihahii-tahahul bololololort. » Továbbá, mikor a hős 
szerelmet vall : « Szivem elraboltatott* először ő mondja 
egyedül, azután mondják ketten, hárman, végre vala- 
mennyi inas, közkatona, paraszt és a silbakon álló strázsa 
is mind egyszerre énekli ugyanazt az érzékeny mondást : 
ez így tart mintegy öt perczig. S mikor vége van, megint 
újra kezdik: « Szivem elraboltatott.» Azután kettő, három, 
a ki jobban bizik a hangjához, előlép a súgólyukig, s 
gyönyörű nótákat énekel minden elképzelhető húzó és 
fúvó és ütő muzsika közreműködése mellett. A szöveget 
sem a hallgatónak, sem az éneklőnek nem múlhatatlan 
feladata tudni. Hanem ezek nem olyan énekesek ám édes 
atyámfiai, mint talán a diákok kántusa. Először vannak 
közöttük, olyan hangú asszonyszemélyek, hogy mikor 
megszólalnak, az ember azt gondolja a mennyországból 
hallja a hangokat: azok a leírhatatlan játékok a hang 
minden kifejezéseivel még a fülemülénél is furcsábbak. 
Az sem csekély mesterség, hogy annyiféle ember, a ki 
mind más szerepet énekel, a taktus szerint összevágó 
módon tudjon felelgetni, egyszerre belekapni a másik 
szavába. A midőn a legrettentöbb módon ütik az öreg do- 
bot, fújják az üres fát, negyven ember úgy harsogtatja az 
éneket, hogy reng a föld bele ; a karmester egyet int egy 
akkora kis pálczával, mint a plajbász s csitt! egj'szerre 
elhallgatott öreg dob, klarinét, furulya és negyven torok ; 
azután újra int a plajbászszal, s akkor meg oly halkai 
zendül meg az ének és zene, mintha távoli szélzúgás 
volna, mellbe harangszó és búcsújárók éneke vegyül, 
ábrándozó pacsirta dalával. 

No hát ilyenforma az opera ! 

Zártszékembe ülve, mint már említem, egyfelől az én 
zúgolódó öreg uram jutott mellém, másfelől egy ifjú lovag 
(de gyalog) hátrafésült hajjal, a kinek három szemüvege 
volt, egy négyszegletű solo, egy ablakos az orrán és egy 
dupla távcső. 

A sok szemüveges ifjú nagyon barátságos volt hozzám. 

Látta, hogy falusi ember vagyok, örült, hogy már vidékiek 
is kezdenek az operába szokni ; figyelmeztetett, hogy ez a 
legszebb operák egyike ; különösen gyönyörű benne a fes- 
tés : én azt gondoltam a színfalakat érti s kérdezem, hogy 
ezt is Telepi festette-e ? Az ifjú lovag még egy negyedik 
szemüveget keresett elő, hogy jobban megnézhessen. 
Látta, hogy együgyüségböl szóltam, nem gonoszkodásból 
s nem restéit kegyesen megtanítani rá, hogy a zenével 
is lehet festeni. Ez már régen ki van mondva. Mindegyik 
hangszer külön színt képvisel : a hegedűk az eleven piro- 
sat, a fuvolák a csendes égszínkéket, a trombiták a ragyo- 
gó sárgát, a fagótok a zöldet, a bőgők a feketét s végre az 
öreg dob maga a szivárványt, mert annak a hangjában 
minden szín megvan, s ezen színekkel festeni tudni, a 
zeneművészet titka. Elszédültem e titok mélysége előtt, 
melybe mélyebben elmerülhetni módom lett, a rögtön 
megzendülő nyitány alkalmával. Ez a nyitány igazán re- 
mek valami. Bátran kimondom, hogy még egy szép csár- 
dással is kiállja a versenyt. A pásztorkürt zenéje különö- 
sen gyönyörű benne. «No hallja ön? szólt lelkesült szom- 
szédom, ez fejezi ki a zenében a legmélyebb, átlátszóbb 
lilaszínt.)) (Pompás!) Következett azután a nyitány vége, 
a mikor minden zenész azon törekszik, hogy megmutat- 
hassa, miszerint az ő hangszere a legerősebb. Ez nagy- 
szerű. En tudtam, hogy engemet nem bántanak, de mégis 
megszeppentem. Hasonlított Szebasztopol ostromához. 
Tetszett is a közönségnek : ismételtetni kívánta, a mi rend- 
kívüli dolog. A karmester bírt annyi ethnografiai ismeret- 
tel, hogy onnét kezdve ismételtette a nyitányt, a hol a 
csindaratta-bummaratta ! kezdődik, mely ismét megtette 
hatását. Miután felrepült a függöny, kezdődött a játék, az 
én szemüveges szomszédom elhallgatott, hanem a helyett 
elkezdett dohogni mellettem a túlnanülő vén besenyő : 
« micsoda szörnyűség ez ? nem elég, hogy az opera a drá- 
mai színészetet mindig lejebb szorítja a színpadról, de ap- 
ródonkint még a drámai irodalom tollát is kitépi. Egyen- 



kiiit zenére teszik legliíiJiedtebb darabjainkat: «Macbe- 
tliet,»> wTellt, » «Ernanit» stb., és a mint egyözer opera 
formában került vabimelyik a színpadra, soha többet az 
mint dráma meo; nem jelenbet a müsorozat])an. A közön- 
séií a/t mondaná : az igazj^ató rászedte : zene nélkül 
adatjíi íiz operaszöveí^^et ; pezsí:;ös palaczkba tölteti a kút- 
vizet. Kz a le^'i^'onosznbb neme a gyujtogatásnak : a világ- 
liírü drámákat operaszövegekké dolgozni át» stb. stb. stb. 
Tram, ez így ment az egész felvonáson végig, úgy hogy 
én nem értettem az egész operából semmit. Hallottam, 
hogy valaki énekelt, de nem tudom, hogy mit? Gyaní- 
tom, hogy keigettek valakit, de nem tudom, hogy miért ? és 
sejtem, hogy tizennyolcz kisasszony igen díszes öltözetben 
lonogatott guzsalyon, de nem tudom, hogyan? Egyetlen 
gyönyörűségem volt egy szép imaének, mely nekem igazán 
tetszett. (londoltam, hogy jé)l cselekszem, ha ennek tapso- 
lok. Egyedül maradtam a tapssal, mindenki rám nézett; 
senki sem követvén példámat. Persze, itt nem szólt az 
()reg dob, meg a réztányér. Ezen való szégyenletemben, 
hogy annyii'a nem értek a dologhoz, alig vártam, hogy 
leereszszék a függönyt, keresztültörtem magamat az előt- 
tem ülő egész sor kalapon és abroncsszoknyán s szöktem 
a színházb(')l, eszembe jutván azon aranymondás : hogy a 
míg az em])er úszni nem tud, ne menjen a vízbe. 



IV. CARRION. 

(Olíisz dalinűvész föllépte.) 

Signore serchesto! Engedje meg kérem, hogy az elején 
egy kicsinyt érzékeny legyek. Milyen csodálatos az, hogy 
a hatalmas Olaszország, mely egykor a félvilágot meghó- 
dítá fegyverével, most az egész világot meghódítja éneké- 
vel. Ez buzdító példa ránk nézve. A dicső hunfajzat, mely 
egykor a félvilágot elözönlé táboraival, egyszer megint el- 
fogja azt özönleni valami mással (talán kalendáriummal ?) 



Ah questa figura ! Ah questo borzasztó tenoré ! sóhajto- 
zék mellettem egy túlmagasztalt ifjú oroszlán: sempre 
bene, solo bravó ! Ez az igazi lángész ! Ingenio crasso ! 
Mignem végre figyelmezteté valaki, hogy a kit most lát és 
hall, az még nem signore Carrion, és nem is tenor, hanem 
signore Vangelio és bariton. Az oroszlán úgy elment on- 
nan, hogy rá nem találtam többet. 

Megvallom az igazat, mio caro serchesto, hogy én min- 
den szép és gyönyörű ének mellett is csudálatosnak talál- 
tam azt a furcsa találmányt, hogy ugyanazon színpadon 
egyszerre egyik ember magyarul, másik olaszul beszéljen : 
«Ah dio, mio, adio!)> — «Van dió uram, egész zsák- 
kal. » — « Questa cosa ?» — wBehozzam ? itt van az ajtó- 
ban.)) — öAudiate allo diabolo, hallunco, infame !» — 
((Csókolom a kezeit, köszönöm alássan, majd máskor is 
hozok. » 

Ha a ((Vasárnapi Ujságö olvasói erre azt mondják, hogy 
nem értik, vigasztalódjanak, mert én sem értem, a közön- 
ség sem érti, hanem azért fölségesen mulattunk. Az olasz 
gyönyörűen énekel; a ki pedig a szöveget akarja érteni, 
vegye meg a librettót. Az olasz művész mellett kitűntet- 
ték még magukat signora Bodia (olvasd : Bogya kisasszony) 
és signore Fiuretti (olvasd : Füredi Mihály). 

Maradok azonban ad rivedere (olvasd : rövid időre) ön- 
nek mio caro serchesto, servitore umilissimo. 

Martino Gallo (olvasd : M. K.) 

V. ÖZVEGY ÉS PROLETÁR. 

• (Beöthy László-tói) 
és 

MEGCSALTAK A KÖMÉDliSOK. 

(Szerdahelyi-tői.) 

Ismerem ezt a taktikát. A körültekintő rendezőség jól 
sejti, hogy most a beközelgő nyolcz versenymű előadására 
valamennyi bíráló kést, tollat köszörűi, kalamárist tölt, 
úgy várja a csatát, jónak látta azért egy kis népfelkelést 
küldeni előre ágyútöltelékül. Nem szednek rá bennünket 
a dilletáns huszárokkal. Daczból is kedvem volna meg- 
dicsérni ezt a két darabot. 

Az első egy fiatal párisi proletár, a ki már annyira ju- 
tott, hogy nem hiteleznek neki többé, sem a Beleznay- 
kertben, sem a Privorszkynál (ilyes nevű kerteknek és 
kávéházaknák okvetlenül kell lenni Parisban). Ez a derék 
ember a megfagyásig élhetetlen, az asztal alá búvásig 
gyáva, a telhetetlenségig falánk, és mégis annyira szeren- 
csés, hogy utoljára kap egy szép özvegyasszonyt meg 
százezer dollárt. Szerzőnek könnyű lett volna őt megjaví- 
tani : egy kis szivet kellett volna csak neki adni (de nem 
úgy, a hogy a fiók-baglyokat szokás szívvel megtömni), 
így nem látunk egyebet benne, mint a gyomrát és a hátát. 
Prózai alkatrészek. Főbűne ennek a fiatal proletárnak az, 
hogy szerzővel elhitette, miszerint ő valami jó fiú! Ne 
higyjen neki, fiatal barátom! Ez egy korhely, naplopó. 
Ön talán nem is tudja, hogy ez idegen hölgyek naplójá- 
ban kutat, hogy pénzért szeret; saját bűneit másra fogja: 
szemtelenül dicsekszik, és kedvese testvérét elárulja, hogy 
magát megmentse ? Őrizkedjék ön ezen ember társaságá- 
tól; a ki annyival veszedelmesebb, mert mindezen go- 

nosz tetteket olyan mulatságos módon viszi végbe, hogy 
az ember nem tud reá haragudni. Különösen pedig azt ne 
higyje ön el neki, hogy ö Parisban lakik és franczia. Nem 
is látta Parist, valamint az a becsületes öreg úr sem, a ki 
azt állítja, hogy ö Parisban prókátor, még pedig tabuláris. 
S maga hordja az irományokat a kliensek után. Kisül az 
időjártával, hogy ez is valami józsefvárosi pervesztő : még 
tán diplomája sincs. Szerzőnek szép talentuma van víg- 
játék- Íráshoz, de figyelmeztetjük rá, hogy ne társalkodjék 
olyan emberekkel, a kiket nem ismer. 

A proletárt az ifjú Szerdahelyi remekül személyesítette. 
Egy tisztelt hazafi, a ki mellettem ült, aggodalmasan 
monda, miszerint fél, hogy ez a fiatal tehetséges színész, 
ki oly szépen halad évről-évre saját pályáján, elrontja a 
termetét a vígjáték írással. Ha Szerdahelyinek a most 
következő darabja meglehetős tetszésben talál részesülni, 
ez az ifjú is úgy jár, miként előtte mások többen, hogy 
egyszerre két pályát akarva megfutni, mind a kettő- 
nek a közepén marad. Bár csak ne tetszenék a da- 
rabja ! 

Felgördült azonban a függöny, előjött egy gazdag öreg 
úr, a ki azért, mert térdig érő kaputban jár, nem akarja 
másforma emberhez adni a leányát, mint valami híres 
művészhez vagy íróhoz. Hol lakik ez a derék ember, ifjú 
szerző, mely városrészben és sub numero hány ? hiszen 
ha csak hír kell ! Itt van Kakas Márton ; a szerkesztő 
nemsokára kiadja az arczképemet. Elveszem azt a leányt 
én. Az ifjú színész azonban, a ki szerelmes a leánykába, 
nem tud hírre kapni, mert három kritikus Hunyori, 
Kunyori, és Gunyori mindig ócsárolja a lapokban. (No 
iszen, a kit még a mi lapjainkban is ócsárolnak, az az- 
után el is mehet zabot hegyezni Árvavármegyébe.) Jó 
barátja, a vén színész ekkor azt tanácsolja neki, hogy ha 
hírre akar kapni, előbb haljon meg. Úgy tesznek. Feleki 
lefekszik az ágyba, s ott marad a darab végéig fekve. Eb- 
ből a szerepből bámulatos keveset lehet csinálni, főfel- 



adata az levén a művésznek, hogy ne szuszogjon és el ne 
találjon aludni, 

A vén színész azonban Mózsival, a színházszolgával 
eí:;yetértve, helármázza a várost, hogy meghalt az ifjú ta- 
lentum, mérget ivott ! 

Erre a hirre jön a három kritikus : Hunyori, Gunyori, 
és Kunyori, s első dolguk nem az, hogy a szerencsétlen 
halottat megnézzék, a mikor mindjárt észrevennék, hogy 
az csak teszi magát, hanem előfogják az inast s egyik egy^ 
forintot, másik kettőt, harmadik négyet igér neki, ha ez 
esetet elmondja előttük kapós újdonságul. De édes bará- 
tom, lopni szoktuk mi az újdonságot, nem négy forintért 
venni. Szegény kritikusnak egész havi bére négy forint, 
meg egy pár fejelés csizma, sok színésznek kellene addig 
mérget inni, mig azért az újdondászok négy forintot adná- 
nak ki. A vén szinész, a ki természetesen Egressy, azután 
mindenféle alakban visszajön, majd mint tót házmester, 
majd mint mészároslegény, majd mint zsidó szenzál, s 
remek alakoskodásaival rászedi a kritikusokat ; azok meg- 
siratják, feldicsérik a megboldogultat, aztán előjön a gaz- 
dag úr is, minthogy a szinész most már nagy hírre kapott. 
Felekit felköltik, kedves egészségére kívánják az éjszakai 
nyugodalmat, s hozzáadják a gazdag kisasszonyt; a kit 
meg is érdemelt ; mert nem bolondság ám az embernek 
másfél óra hosszat az ágyon feküdni és még a legyet sem 
hajthatni el az orráról. A kritikusok pedig méltó bűnhő- 
désül átadatnak a közvélemény ostorának. 

Két érdeme elvitázhatlan az ifjú szerzőnek ; egyik az, 
hogy darabjában nem dalokra és tánczokra építette a 
hatás reményét, hanem egyedül a drámai művészet ala- 
kító erejére ; másik meg az, hogy nem írt benne magának 
czímszerepet, a mi külömben szokás. Harmadik meg az, 
hogy nagyon megkívántatta az emberrel a vacsorát. 

Mikor vége volt a játéknak, kérdezem szomszédomtól : 

— Hát remélhető-e, hogy lesz Szerdahelyiből jó szi- 
nész ? 

— De már lesz. Felelt ö egész megnyugodva. 
Magam is azt hiszem. 



VI. VILÁG URA. 

(Dráma Szigligeti-tői.) 

Miután tőlem már azt várja a közönség, hogy mindig 
mulattató dolgokat írjak, a miken jól lehet nevetni, tehát 
tessék utánam jönni. A színpadon egy derék új darab 
előadása foly, melyben nem találhatunk semmi tréfáló - 
zásra alkalmat. Nagy Konstantin és egész famíliája rang- 
jukhoz illő szép jambusokban beszélik ,el a világtörténet 
legnagyobbszerűbb jelenléteit, miket a szerző igazi költői 
ihlettel fogott fel. Itt tehát nincs mit keresnünk, gyerünk 
a színpadra fel, talán a színfalak között vígabb dolgokat 
találunk : a színfalak titkai nagyon mulatságosak szoktak 
lenni. 

A szavalás foly odakünn, a szereplők hangja csattog, a 
közönség tapsvihara fel-felmennydörög rá : ez olympusi 
zaj alatt belép a színfalak közé egy magas halavány alak, 
arczán a művészet lelke^ bár vonásaival a szenvedések, 
nem az évek bántak kegyetlenül ; a rossz szolga, a test> 
elhagyta az ő urát, a lelket, és megtört mikor még a szel- 
lem az ifjúság örök tüzétől hevül. E szomorú alak Lend- 
vay. Még oly közel, tán csak tegnap, bálviinya a közönség- 
nek, kinek megjelenését ragályos lelkesülés fogadta, és 
ma megtört árnyék, ki azon nap sugaraiban nem meleged- 
hetik, mely őt oly nagyra növelte. Belépett, hallgatta az 
előadást ; ezt a darabot is jól ismerte ő, hiszen hat év 
előtt, midőn a költő azt megírta, ő lebegett szemei előtt, 
mint a mű legnagyobb hőse. Még most is emlékezik min- 
den szóra abból, még most is érzi a lelkesülést, melylyel 
azt adni tudná ; a szenvedélyes jelenetek most is megráz- 
zák szivét, lelkét és kedve volna felvenni azt a bíbor 
palástot és azzal az ismeretes csengő szóval elmondani : 

«én vagyok az, a kit mindenki szeret » ... és a hűtelen 
szolga, a roskatag test, azt mondja neki : «ne nézz oda 
többé. Menjünk aludni Lendvay.» 

A beteg művész szemeiből kicsordult a könyű ; nem 
tudott szólni, oda borult mtívésztársai nyakába, kik bol- 
dogok még, mert lélekzetet vehetnek azon magas világ- 
ban, a hol ő már csak jövevény; és a színvilág többi 
hősei, a Nagy Konstantinok, Priskusok, római matrónák 
és bölcsek, együtt sirtak nagy zokogva ott a festett szín- 
falak mögött, a lesújtott művésztárssal; kinek napja nem 
várta meg, hogy lemenjen a föld alá; még az égen elsöté- 
tült. Ilyen tréfás jelenetek történnek a színfalak mögött. 

No tisztelt közönség, nevethettél eleget, már most 
gyerünk odább. 



VII. GAUTHIER MARGIT. 

(Franczia dráma.) 

Szerkesztő barátom ! (Egy idő óta per tu vagyunk.) 
Tudod, hogy van nekem ide fenn egy kis öcsém, valami 
távoli rokonom íia, a kifc az apja rám bízott, hogy vigyáz- 
zak rá. Megengedte, hogy mikor szünnapja van, egy- 
párszor elvihetem a színházba. No hát most épen ideje 
volt. Elvittem magammal. Gondoltam : szomorújátékot 
adnak, ez csak nem árthat meg neki. 

Hát kedves szerkesztő barátom, ez a Gauthier Margit, 
olyan valami izé : — hogy is mondjam, egy olyan 
kisasszony, a ki nem asszony, de nem is leány ; a kinek 
van gi'ófja is, herczege is, de azért még sem grófné, sem 
berezegné ; egyszóval, egy olyan tisztességes frajla, a 
kinek az ismeretségével nem szokás dicsekedni. 

Képzeld már most magadnak, szerkesztő barátom, ez a 
rafíinirozott asszonyszemély elbolondít valami párisi 
jurátust, vagy orvosnövendéket, vagy nem tudom én 
miféle diákot, s ráveszi a jámbort, hogy az lakjék nála. 

(Az Öcsém azt kérdezte tőlem, hogy nincsenek-e Pesten 
is ilyen kiadó lakások? « Elhallgatsz, vagy nyakon ütlek.») 
Utoljára még arra is ráveszi a fiút, hogy vegye őt fele- 
ségül. Tüskén kezdtem ülni. « Öcsém nem megyünk még 
baza?» (Nem akart jönni a fiú az első felvonás után, 
pedig azzal is ijesztgettem, hogy otthon feledtem a 
kapukulcsot, nem mehetünk be.) Megtudja ezt a dolgot 
a jámbor ember apja s jön faluról lóhalálában; bizo- 
nyosan valami fűszerszámos lehet, mert a helyett, hogy 
.haragudnék, elkezd könyörögni a kisasszony előtt, hogy 
adja vissza neki a fiát, lássa, az szegény gyerek ; mit nyer 
vele, inkább fogjon magának valami herczeget, míg az 
okos dáma cf^akugyan hajt a bölcs beszédre, s a diákot 
elbocsátva, elpányváz egy gazdag urat ; és ezzel végződik 
a felvonás. 

— Hallod-e fráter, mondék az öcsémnek. Ezt már 
láttad, hallottad, ezt rólad a víz sem mossa le többet ; 
hanem tudd meg azt, hogy ha te találnál ilyen kázusba 
jönni, a te apád nem fűszerszámos, hanem becsületes 
táblabíró, ez feljön utánad egy furkósbottal s úgy elpáhol, 
de úgy elpáhol téged, mint a kétfenekű dobot. Ezt írd fel 
a füled mellé. 

No már most gondoltam magamban, átestünk a rosszán, 
következnek a tisztességesebb társaságok, a diákot haza 
viszi az apja, s valami jámbor hajadonnal összeházasítja. 
Szépen vagyunk. A jövő felvonásban már egy egész 
díszes társaságban vagyunk, a hol csupa férjnélküli 
asszonyságok s azoknak az ideiglenes vőlegényeik vannak 
jelen; a mi diákunk is köztük. Azok ott természetesen 
isznak, dorbézolnak, kártyáznak, arról nem is beszélek, 
hogy mit beszélnek. Én elkezdtem anekdotákat mondani 
az öcsémnek, hogy ne hallgasson oda ; utoljára nagy zaj 
támad, az emberek egymás fejéhez verik a kártyákat, 
a hős diák a nyereséget odadobja a szép csapodárnak, s 
azt mondja a társaság előtt, hogy «ime én ezen asszonyt 
megfizettem ! » 



— Miért fizetett ennek az asszonynak amaz úr? — 
kérdé tőlem az én öcsém. 

— Bornyú; hát nem vetted ki eddig a beszédből? 
azért, mert ingeket varrt a számára. 

A darab, természetesen azon végződik, hogy az illető 
kisasszony betegség miatt meghalván, elvesz. Hasonló 
életnek rendesen ez a vége. Ez igen szép kórházi stúdium 
volt a költőtől. 

Annyit mondhatok, ho^íy soha úgy még nem izzadtam 
színházban, mint most, és soha úgy nem áldottam a 
gondviselést azért, hogy vége van a darabnak, mint 
ezúttal. Majd holnap megint elhozom a színházba az 
öcsémet. 

Azt én nem követelem az igazgatóságtól, hogy hasonló 
darabokat ne adasson, ha már a mai közönség Ízlésének 
az ilyen táplálék felel meg, de legalább azt tétesse ki 
hasonló eseteknél a színlapra, hogy a «mai előadásra a 
húsz éven alul levő fiatalságnak belépti jegyek nem 
adatnak »>, akkor meg leszek elégedve. 



VIII. A kísértet. 

(Népszínmű Szigeti-tői és Szigeti-ért.) 

Szerkesztő úr! Én úgy meg vagyok rémülve, hogy 
ijedtemben azt sem tudom : kettőnk közül melyikünk 
Kakas Márton? Kérem alássan, hadd térjek egy kicsinyt 
magamhoz. Az a fehér lepedő, meg az a túrózsacskó ; 
kérem alássan, az ilyesmivel nem kell tréfálni : a kriti- 
kusok között lehetnek ijedős emberek, mint magam is, 
nem tagadom, aztán mikor én megijedek, nekem az a 
természetem, hogy akkor ütök. Tehát — jaj nekem is, 
neked is! 

Elmondom az egész történetet, úgy, a hogy volt, de 
ne tessék megijedni tőle. Van egy derék becsületes 
csizmadia inas, annak meg egy emberséges majszterje; 

annak viszont egy jólelkű leánya, annak -ismét egy 
' házsártos édes anyja, ennek ismét egy kiszemelt fiamura 
és végtére mindenkinek egy jóravaló földesura. 

Kérem alássan, ezek mind derék emberek, csupán csak 
a leánynak szánt vén vőlegény, az az egy a semmirekellő, 
pedig molnár. A csizmadiát játszotta Szigeti, az inast 
Szerdahelyi, és olyan ^ valóságos csizmadia volt mind a 
kettő, hogy Miskolcztúl Debreczenig lehet keresni párját. 
Az a köszöntő, a mit az inas a leányasszony nevenapjára 
mond, az igen jó; az a pogácsa, a mit a leányasszony 
süt az inas számára, az is jó, de mi nem kaptunk belőle ; 
hanem az a kalács, a mit a molnár küldött, az nem jó, 
először azért, mert papirosból volt, kalács formára ki- 
festve, másodszor pedig azért, hogy tulajdonképen nem 
is kalácsot kellett voJna neki küldeni a csizmadia- 
majszterhoz, hanem papirost, a mire tudniillik a hatszáz 
forintról való kötelezvény volt felirva, a melylyel Sas 
uram tartozott Kallós uramnak, s melyet az ki is fizetett 
neki, de Kallós uram azt mondta, hogy nincs nála az 
írás. És itt nagyon jól volt rendelve, hogy maga a 
szerző volt a csizmadia, mert lett volna a helyében akár- 
mely csizmadiája a két hazának, mindenik azt mondta 
volna Kallós uramnak, hogy hát tessék csak visszamenni 
búzát aprítani a hatkerekü malomba, majd ha írás lesz, 
kap pénzt, a pénz nem kér enni. A szerencsétlen csiz- 
madia azonban kiad hatszáz forintot írás nélkül, s ebből 
támad aztán a második és harmadik felvonás. Igaz 
ugyan, hogy ha ezt a hibát nem tenné, nem történnék az 
egész második és harmadik felvonás, nem lenne kisértet a 
darabban; de én ezért mégis jobb szeretném, ha nem 
tenné ezt a derék csizmadia ; az olyan becsületes, okos, 
életrevaló ember, hogy én kevés hasonlóan jó alakot 
láttam még színpadon, s fáj a szivemnek, hogy ilyen 
galibába keveri magát. A molnár persze eltagadja a 
fizetést, s exekúcziót küld a szegény varga nyakára, a 
jámbor inas hiába veri ki a dobost, meg a zsidókat a 

Jókai: ÉleLeraből. II. í2íj 



házból; azért ott künn megütik a dobot, szegény Ser 
uram e hangokra meg a felesége átkozodásíra kirohan 
s bele ugrik a kútba : Miska inas utána, holtan fogják ki 
mind a kettőt, az egyik ugyan hamar magához tér, de a 
mesterről azt hiszik, hogy megholt, ki is nyújtóztatják, 
s a torához ülnek, a midőn az orvos fölfedezi, hogy még 
van benne élet s feléleszti; Miska inasnak ekkor az jut 
eszébe, hogy legjobb lenne, ha a holtnak hitt mester 
megijesztené a molnárt, akkor az majd kivallaná a 
csalárdságot. A földesúr, kinek házában mindez történik, 
és az orvos elfogadják az ötletet, oda hivatják a molnárt, 
leülnek vele kártyázni, iddogálnak, s a mint ott pityizál- 
gátnak, megjelen 8as Márton uram lepedővel a hátán, 
fején túrózsacskóval s mint Bankó szelleme oda ül az 
üres székre az asztalhoz. Az agyonrémült molnár persze, 
hogy kiadja rögtön a kontraktust, s végződik az egész, 
általános boldogságon; Miska inas felszabadittatik s 
kilátásba helyeztetik ránézve Juliskát nőül vehetni. Én 
nagyon szeretem az egész darabot, s igen örülök neki ; 
de azt a kiséitet históriát ki nem állhatom benne. Hogy 
Miska inas erre az ötletre jött, azt megengedem neki, 
szegény csizmadia inastól ez elég ; hogy a nagyságos úr 
is jónak találja, azt is menthetem; nagyságos urak nem 
szoktak a fejtöréshez; még a doktort is értem; a doktor 
urak is szeretnek lelket csinálni az emberből ; de hogy 
szerző, ki annyi egészséges humorral tudott ily élethű 
alakot elénk állítni, maga is ráállt Mihály diáknak ez 
együgyű indítványára, azt nem bocsáthatom meg neki. 
Mert vájjon mi történt volna akkor, ha a molnármester a 
helyett, hogy megijedne Sas uramtól, azt mondaná neki : 
«nini, hát kend nem halt meg Sas uram? Igyék hát kend 
is egy pohár bort!)> Bezzeg mit csinálnának akkor? Pedig 
ez megtörténhetnék ám azon esetben, ha ketten írnánk 
egy darabot : szerző csinálná benne a jó embereket, én 
pedig a rosszakat. Fogadom, hogy mind valamennyinek 
elnyerném a pénzit, mert az én molnáraim ugyan meg 

nem ijednének egy egész hazajáró csizmadia-czéhtöl. 
Óh a molnárok nem olyan ijedős emberek. 

Külömben mind végig igen jól mulattunk, s hogy az én 
becsületes lábtyűművészem legifjabb legényének szavait 
ismételjem : « gyönyörű darab ez uraim 1 nem való ugyan 
okos embereknek ; — de olyanoknak, mint mi vagyunk, 
fölséges ! » Már pedig az együgyű emberek számára is áll 
ám a színház. 

Megjegyzendő, hogy egy helybeli csizmadiamester szol- 
gáltatta kölcsön az előadásban lényeges műhelyi szere- 
ket; maga betanította művészeinket a mesterség fogásaiba 
a próbákon. «Hanem aztán, ha valami rossz csizmadiát 
játszanak, hát én végig nem nézem ám a darabotw, 
monda az érdemes hazafi. Nemcsak végig nézte azonban 
a darabot, sőt úgy elérzékenyült rajta, hogy előadás után 
tőkét, csizmát, dikicset és mustát s minden egyéb kész- 
séget odaajándékozott a nemzeti színháznak, mely e 
szerint egy egész lábtyűkészítő mühelylyel szaporodott 
ez alkalommal. 



IX. RISTORI ÜTÓFÁJDALMAK. 

Szerkesztő barátom ! Két hétig az volt a jelszó Pesten : 
((látta önEistorit?» mely nélkül senkit keresztül nem 
bocsátottak az utczán, s melyet annyira összekevertek 
már a jó nap kívánással, hogy nem ritkán lehetett ilyen 
kérdéseket és válaszokat hallani: «hogy van ön?» 
«A meghalás! jelenetekben felségesen.)) — « Látta ön 
Kistorit?« « Köszönöm; én egészséges vagyok, hanem 
az öcsém beteg. » — Nekem csak a nyomdáig szokott 
utam lenni; de odáig annyian elfogtak: «honnan jön? 
hova megy ? látta ön? hogy van ön?» féle kérdésekkel, 
hogy néha egy órai határidőbe került, míg puskalövés- 
nyire juthattam; e miatt azután, ha ismerőst láttam 
felém közeledni, már messziről elkezdek rá kiabálni: 

• hazulról jövök, a nyomdába megyek, láttam Eistorit, 
nagyon tetszett; köhögtem egy kicsinyt, alászolgája I » 
csakhogy meg ne fog,janak ebben a hideg időben A nagy 
vendég eltávozása után, szóljunk pár szót e vendég- 
szereplések utófájdalmairól. Nem értem utófájdalmak 
alatt azon verseket, miket hozzá irtak, sem a kimerítő 
ismertetéseket, mik még egy ideig épületes gyönyörköd- 
ietésül fognak szolgálni a vidéki olvasóknak, hanem értem 
utófájdalmak alatt azt a hangulatot, a mi utána színhá- 
:.unknál és irodalmunkban maradK A vélemények kezde- 
iiek szavakat keresni. íróink azt mondják, hogy ha így 
játszanák darabjaikat színészeink, majd ezek is tetszené- 
nek; színészeink azt mondják, hogy ha ilyen darabokat 
iudnának számukra írni, majd ők is játszanának úgy 
azokban; a közönség azt mondja, hogy ha ilyen drámai 
olőadások volnának, majd ő is eljárna a színházba;... 
pedig mindegyik érzi, hogy nem mondott igazat, és ismét 
megengedi mindenki Kakas Mártonnak azt a dicsőséget, 
hogy az ő együgyű « Vasárnapi Újság »-ában mondja ki 
azt, a mi igazán meggyőződése, nem kérdezve azt, hogy 
kinek hízelkedjék, kit bántson meg véle, kitől féljen 
miattok? Tehát: 

Meg kell ismernünk, hogy a Bistori által bemutatott 
olasz-franczia iskola mind egyes személyeiben, mind 
különösen Bistoriban elérte azt a tökéletességet, mely 
számára a világhírt méltán biztosítja. 

Meg kell ismernünk, hogy ehhez az iskolához a mi 
nemzeti jellegünkből kifolyó művészetünknek semmiféle 
atyafisága nincsen. 

Következőleg : az olasz tökéletes volt olasznak, a ma- 
gyar is maradjon meg magyarnak, mert így még van 
valamije, de ha utánozni akar, semmije sem lesz. 

De az Isten őrizze meg mind színészeinket, mind min- 
ket árva közönséget attól a gonosz mulatságtól, hogy 
valakinek eszébe jusson az olasz iskola mozgásgazdag 
részletezését annyira vinni, hogy a szemek pillantását, a 

száj beszédét is megfelelő mozdulatokkal kisérje, vagy 
elhagyva nyelvünk zengzetes szavalását, megpróbálja azt 
az olasz hanglejtést, melynél az indulat parancsol a 
hangsúlynak, s melyet hangjegyekre lehet S2;,edni. Csak 
maradjunk mi annál, a mink van, s tökéletesítsük azt, 
ha tudjuk. Ha ném tudjuk, akkor is inkább legyen rossz 
eredetink, mint jó másolatunk. íróink is haladjanak a 
pályán, melynek eddig is jól látták elejét, végét; s ne 
keressék müveikhez a hihetetlent, a csodálatost, csak 
azért, hogy szinészeink azokban hihetetlen és rendkívüli 
helyzeteket fejtsenek ki. Jámbor kritikusaink pedig be- 
széljenek valamit a nemzetiségi alapon kifejtendő művé- 
szetről, a helyett, hogy azon vitatkoznak, vájjon R — t 
126-8zor vagy 136-8zor hivták-e ki előadásai alatt? a mi- 
vel ugyan nem nagy bölcseséget vittek a vásárra. Dixi ! 



X. MÁTYÁS FIA. 
(Históriai dráma Szigligetitől. Lendvay jutalma.) 

A színházban Mátyás fiát adták,. Lendvay jutalom- 
játékául, eredeti történeti drámát. A közönség fulladásig 
tele ülte a színházat, s nézte a darabot figyelinesen ; a 
Komlókertben pedig négy darab kritikus ült a kancsó 
mellett — magam voltam az ötödik — s hallgattuk a 
czigányzenét. Nem kell külömben semmi rosszat keresni 
a dologban : nem azért nem néztük Mátyás fiát, mintha 
lenéznők a magyar drámát, hanem azért, mert épen a 
Komlókertben kellett lennünk, mert egy derék alföldi 
hazánkfia, ki maga is . művész, műkedvelő és műpártoló 
egyszemélyben, s a kit az Úristen tartson meg sokáig, 
saját csekélységünket abban a kitüntetésben részesíté, 
hogy egy « Kakas Márton csárdást* szerze, és ezen csár- 
dásnak czigány hegedűhúrokon leendő első megzendü- 
lésének ünnepélyes alkalmára egy barátságos lakomát 
rendezett, melyre in specie minket színbírálókat is meg- 

invitált, megszerezvén azon olympusi látvány gyönyörű- 
ségét, hogy vicsorítja egyik kritikus a másikra a fogát, 
mikor egy asztalnál ül ? 

Tehát jól ettünk, jól ittunk, jól lakomáztunk: folyta 
bor és az anekdota-mondás; félretettünk minden gondot; 
csak én bennem mozdult meg olykor-olykor valami lelki- 
ismeret forma, olyasmit sugdosva: «hogy fog mármost 
az a féltuczat kritikus arról a drámáról referálni a közön- 
ségnek, a mit a közönség látott, de ők nem. Magamra 
nézve azt gondoltam ki, hogy majd szépen elhallgatok, 
mint már egypárszor tettem : úgy cselekszem, mintha 
nem volna semmi nevezetes dolog a színháznál, a miről 
írjak. Szerkesztő barátomnak úgy is van mit kinyomatni 
a lapba. 

Mekkora lőn azonban az én ijedelmem, a midőn a 
következő napokon egyik lap a másik után akad a ke- 
zembe 8 bíráló kollégáim azon rendben, a hogy egymás 
mellett ültünk az asztalnál, referálnak szépen az előadott 
darabról : elmondják, hogy a mű kissé hosszadalmas, de 
nyelve folyékony; hogy vannak benne hatásos jelenetek, 
hanfem a párbeszédek dagályosak; hogy a jutalmazott 
szépen szavalt, de túlzásokba esett, hogy Sz. kissé parasz- 
tosan fogta fel a főúr szerepét, hogy a nők játéka bágyadt 
volt, hogy egynémely ember jobban is tudhatta volna a 
szerepét stb. stb. No már most Kakas Márton nincsen 
menekülés : neked is el kell mondanod, hogy milyennek 
találtad az «elöadá8t»? mert már a többiek mind feleltek 

Tehát, instálom alásan : — miután én is ott voltam, a 
hol a többi: — megvallom, hogy az első felvonás: a 
pörkölthús kissé csöndesen ment végbe. Jó ötlet volt 
szerzőtől egyébiránt, galuskát is mellékelni. Zajosabb és 
így nagyobb hatású volt a második felvonás : a t ú r ó s- 
csusza, mely valódi eredeti gondolatokkal volt meg- 
terhelve — töpörtő alakban, s a kedélyek húrjait töké- 
letes harmóniába hozta. Mindent felülmúlt azonban a 
harmarlik felvonás: a sült pulyka, mely az összes 

kritika tetszését megnyeré, s méltán megérdemlé a koszo* 
rút, mely zöld saláta képében balmoztatott reája. Az 
előadás pontos volt és összevágó s különösen fűszerezte 
ezt amaz ó klasszikus zamat, mely abakatoron félre- 
ismerbetlenül érezhető volt. A szereplők mindnyájan 
megfeleltek a maguk feladatának késsel, villával és poha- 
rakkal ; külömben a felvonások közötti zene többet ért 
egynémely magánbeszédnél. 

íme én jó lélekkel ezt a bírálatot írtam. Jelentésem, 
meglehet, hogy valamennyi között a leggyengébb, de 
annyi bizonyos, hogy legigazabb. 



XI. RÉGI PÉNZEK. 

(Szentpéteri jutalomjátóka.) 

Csúnya, háládatlan, önérdekkel teli a világ I szerkesztő 
barátom. Semmit sem szeret ez magáért, mindent csak 
önérdekből szeret. Még a pénzt sem szereti magáért ; — 
ha ki jön a forgalomból, azt mondja rá (irégi pénz» s 
kínálja fele áron zsidónak és múzeumnak; csak azért 
szereti az ember kedvesét, mert élvet talál nála ; ha fogai 
hullanak, otthagyja; csak addig szereti vén cselédjét, a 
míg tálat nem tör, keze reszketős nem lesz ; csak addig 
szereti költőjét, míg elméje nem gyengül, csak addig 
tapsol színészének, a míg ugrálni bír előtte ; azontúl vén 
szerető, vén író, vén színész; — * vén cselédek, régi 
pénzek — menjetek a múzeumba ! Igen kedves és buz- 
dító példa áll előttünk. A mi jó öregünk, Szentpéteri, a 
daczos Petur bán, a geniális Eémy, a jó kedvű kántort 
az erőslelkű bankár, a tisztakeblű Menenius stb. stb. 
tavaly megbetegült s vele együtt mindazok a derék férfiak, 
a kiket előszámláltam, és még számtalan mások, a kik 
nem jutnak eszembe, ágyba feküdtek, és a hetirend 
készítő urak sokszor sóhajtoztak miattuk, mert nem 
egyszer jártak úgy, hogy a játékrendet megcsinálták, s 

akkor jutott eszükbe, hiszen Szentpéteri beteg, s más 
darabokat kellett válogatni. Szentpéteri nem szokott 
beteg lenni soha, Szentpéterinek nem voltak színpadi 
nyavalyái; ő titkolni szokta, ha valami baja volt, s el- 
tagadta, ha mije fájt; s csak játék után szokta megvallani, 
hogy itt és itt ebben a jelenetben közel volt az össze- 
roskadáshoz. Azonban Szentpéteri meggyógyult, s vele 
együtt felkeltek az ágyból Petur bán, Eémy, Menenius 
etcaetera urak, s kijöttek a napfényre melegedni. Azt 
persze rosszul tették, februáriusban a nap nem melegít, a 
közönség szive mégkevésbbé; mert farsang van. Legalább 
a kritikusok lehetnének hát nyájasabbak, hogy ne fogad- 
nának egy betegségből felüdült művészt azzal a sajnál- 
kozással, hogy már el is van temetve. Pedig ezt cselek- 
szik; erőnek erejével ráfogják Szentpéterire, hogy a régi 
pénzekben utoljára lépett fel, holott erről a színlap nem 
emlékezik, elbúcsúztatják szépen, mint valami prédikácziós 
halottat, 8 beteszik a paúzeumba. Nem úgy van azi 
Szentpéteri, a jó Szentpéteri még nem vénült ki az ő 
csizmáiból, s legközelebbi föllépése nem azt tanúsítja, 
hogy ő már most végének indul, hanem azt, hogy egész- 
sége helyreáll, s a túlbuzgó művész nem várhatja be az 
időt, melyben egészen meggyógyulva foglalhatja el ismét 
régi helyét; félbetegen is helyére lép, s ha tán gyöngébb 
is most, mint teljes ereje korszakában, azért mégis erő- 
sebb, mint akárki azok közül, a kik szerepeit betölteni 
próbálgatják ; reméljük pedig Istentől és derék orvosaitól, 
hogy napról-napra előhaladó egészségével megtér hajdani 
kedélye is, s Szentpéteri még sok ideig nem lesz régi 
pénz, a kit a múzeumba tesznek. 

Egyébiránt a tisztelt kollégáim által tanúsított nagy- 
lelkűségre van kedvem megint egy anekdotát mondani 
(többen azt tanácsolták, hogy az elgyengült művészt 
most már nyugdíjazni kellene): — az egyszeri amerikai 
ültetvényesnek volt egy vén néger rabszolgája, a ki nem 
keresett már annyit, mint a mennyit megevett ; az ültet- 

vényes felhivatta öt magához s nagylelkűen azt monda 
neki: «no Mungó, minthogy olyan hűségesen szolgáltál 
nálam ötven esztendeig, meg akarlak jutalmazni, ne 
légy rabszolgám többé, szabadon bocsátlak. » — «De 
gazda, szólt a vén néger ravaszul mosolyogva, ha meg- 
etted a húsomat, edd meg már most a csontomat is. » 
Meg kell jegyeznünk a nagyobb hasonlatosság kideríté- 
sére, hogy a nyugdíjintézetnek jelenleg egy «régi pénze » 
sincs, nem hogy «új» volná Szentpéteri számára, a ki 
előtt még László is ott áll a sorban, szintén tiszteletbeli 
régi pénz, a ki még játszhatnék, de nincs kedve a 
Szentpéterit fogadó lamentacziók elé kilépni ; nyúgdíjt is 
kaphatna, mert 25 éven túl szolgálta a hazai múzsát : — 
ha volna miből. 

Azért legyünk kissé diskrétusabbak s mondjuk, hogy 
éljen Szentpéteri s ne menjen még a régipénzek közé. 



XTI. MÁTYÁS DIÁK. 

(Nyugdíjazottak föllépte.) 

Az egyszeri tót pap azon kezdé mondását: aminthogy 
ma vagyon Szent Istvánnak az ő napja, tehát fogok 
beszélni az káromkodásrúl», én is ilyenformán kezdem : 
« minthogy ma vagyon farsang utolsó hétfője, fogok én 
beszélni a színházi tapsokról. » Mi a taps? két tenyérnek 
egymáshoz ütődéséből származott hang. Tessék bővebben 
magyarázni ! Tehát megmagyarázom bővebben. Egy este 
egy fiatal igyekező és tehetséges színészünket három, na- 
gyon bizonytalan külsejű fiatal ember megszólítá a 
Beleznay-kertben, épen a roszprádli mellett ilyenformán : 
«0n ma fölségesen játszott. » « Képzelem, rekedt voltam. » 
wMégis milyen keveset tapsoltak önnek.)) «Azt bölcsen 
tették.)) «Lám pedig X-nek, Y-nak mennyit tapsolnak, 
akármit játszik.)) «Az gusztus dolga. » « Nem annak a dolga 
az, mert az a mi dolgunk.)) Már erre a szóra a fiatal szi- 

nesz kezdte odább húzni a poharát a beszélő elől, attól 
tartva, hogy beleiszik. Ez pedig folytatá: « lássa ön, mikor 
X. vagy Y. szerepel, akkor az minekünk mindig ad egy- 
egy bilétet a karzatra, meg öt garast, s azért mi aztán ki- 
hívjuk minden felvonás után kétszer, háromszor, a hogy 
jön ; ha ön is spendirozna rá, önnek is megtennők szíve- 
sen*. Az ifjú színésznek nem volt kedve tovább vacso- 
rálni ; ott hagyta roszprádliját, fizetett és futott. Nekem 
azután elbeszélte ezt az esetet, melyet nem csak ő egye- 
dül hallgatott végig. És azóta nekem, valahányszor ama 
karzatromboló tapsokat hallom, mindig eszembe jut «az 
egy bilét és öt garas », a jókedvű színészek pedig odafenn 
a függöny mögött nevetve mondják egymásnak, mikor X, 
és Y. szereplései alkalmával az Olymp «mindnyájan-t» 
kiabál : « gyerünk ki mind ! ez most úgy sem a mi költsé- 
günkre megy. » Egy bilét és öt garas l Ilyen olcsó nálunk 
a taps, a koszorú, és a hírlapi dicsőítés : mind (de nem 
mindenütt) megszerezhető egy bilétért, egy pénzért, egy 
nyájas kézszorításért (ez az utóbbi legbolondabb, mert 
semmi exakt dolgot nem képvisel). És ez annyival gono- 
szabb állapot, mert a hamisak mellett vannak igazi tap- 
sok, koszorúk és dicsőítések, és mert az igazi lelkesülés 
tapsát a bérencz tenyércsattogásaitól, a megtisztelő koszo- 
rút attól, a mit a művész maga vesz magának a piaczon, 
épen nem lehet megkülömböztetni, és ez fáj annak, a ki 
kapja, fáj annak, a ki adja : s olyan jól esik azután közön-^ 
ségnek és művésznek, mikor egy-egy ihletett pillanatában 
a költői lelkesülésnek néző és játszó egy gondolatba olvad, 
s midőn felzendül az igazi taps riadója ; a művész gon- 
dolhatja magában : ((Ez az én szivem dobogása ; az én 
tulajdon lelkem tapsol nekem ». 

Ilyen ritka órák egyike volt farsang utolsó hétfőjén a 
színházban. Ez este urak, úrfiak és szegény legények da- 
lidói mindenfelé ; a színházban bérletszünet és <« Mátyás 
diák» az előadás, a mit már mindenki tud könyvnélkül. 
És mégis tele volt a színház. A színészi nyugdíjintézet 

javára volt ez előadás, s három nyugdíjazott tagja ez inté- 
zetnek lépett fel abban : Kovácané, Szilágyi éfi Balog. Az 
antik mindig szép maradt. A szépség megvénül, de a mű- 
vészet soha. Ez Kovácsnén bebizonyult ma. Hány hírhe- 
dett színházi szépség járt térdig a koszorúban, mikor ő 
évek előtt szintén ezen mulatságos, kedélyes, nevettetni 
való szerepeket adta, és lám azoknak a koszorúi már el- 
fogytak, és' neki még mostanra is maradt. És az igazi 
koszorú volt, és azok igazi tapsok voltak. Kováosné egy 
háládatlan alárendelt szerepkörből, minő a komikai vén 
hölgy alakoké, művészi értékkel birót, mindig emlékben 
maradót tudott alkotni, melyből utódai csak torzképeket 
és mázolt ijesztőket csinálnak ; azt a furcsa szendeséget, 
apprehendáló kifejezést, finom mérgelődést, természetes 
affektácziót, nevettető páthost, alakítási ügyességet még 
csak utánozni sem tartják érdemesnek. Azért vele együtt 
az a szerepkör szép lassan le is marad a színpadról; mi- 
ként egyike legtermékenyebb és legkedveltebb színmű- 
íróinknak maga monda előttem, hogy a mint írtak eddig 
Kovácsné kedveért szerepeket, úgy nem fognak írni ez- 
után, s az egész szerepkör megy az antikok közé a mú- 
zeumba : oda, a hol Megyeri szerepköre fekszik bebalzsa- 
mozva. A jó közönség érzeni látszott ezt a gondolatot, 
azért tapsolt ma oly igazán. Az Isten áldja meg érte. 
Bizonyosan még azután a jelenlevők mind dalidókba men- 
tek, 8 tánczaik öröméből szakítanak el néhány órát e 
színházünnepély számára. Az Isten őrizze meg őket a far- 
sang után a grippótől és a szabókontótól. 



XIII. OBSITOS HUSZÁR. 

(Népszínmű Szigligeti-töl.) 

Önkénytelen eszembe jut az a furcsa anekdota, misze- 
rint bécsi színpadokon adván Szigligeti Csikósát és Szigeti 
Violáját fordításban : a kedélyes bécsi közönség sehogy 



sem akart hozzá szokni, hogy e két egyformán hangzó 
név alatt két ktilömböző személyt képzeljen magának, 
ezek közül elnevezésül természetesen a rövidebbet hasz- 
nálva ; mikor aztán kisült, hogy két külön szerzőről van 
a szó, akkor igy külömbözteté őket : «I. Szigeti der Betyár 
(Viola) » és «IL Szigeti der Tschikos* ; minthogy pedig be- 
tyár és csikós megint egyforma dolgot jelentenek, tehát a 
kérdés annál bonyolódottabb lett. Nevelni fogjaa bonyoló- 
dást most még a fennczímzett darab. Van tudniillik 
Szigetinek (Nro I.) ilyen czimű darabja: «Vén bakancsos 
és fia a huszár. » Szigligetinek (Nro 11.) most kerül színre 
szintén egy, a mit csak a Tisza őriz, hogy igy nem nevez- 
tetik: «A vén huszár és a fia a bakkancsos», a mit én 
sajnálok is nagyon, hogy úgy nem történt ; ezzel a revan- 
cheal tartoztunk volna derék gyalogságunknak, s a huszár 
apa csak elégtételt adott volna derék sorezredeinknek, ha 
fiát egyenesen a Dom Miguelek verbunkkommandójához 
viszi. 

Azonban ez nem úgy történik: a fiúnak az anyja 
korcsmárosné, bizonyosan van neki miből letenni a rek- 
rutaváltságot, s a fiú otthon marad és megházasodik. Ha- 
nem idáig sok minden történik ám, a mit én nem győznék 
elbeszélni ; de nem is beszélem el ; a ki jó ember, nézze 
meg maga, majd mikor előadják a darabot, lát abban sok 
szépet és hall is eleget, hogy bizony nem bánja meg. 

Tisztelt szerkesztő urat pedig kérem bocsásson meg, 
hogy így kritika nélkül hagyom az újságát, de a mióta a 
symphőniákat lekottáztam, nagyon megroppant bele a 
derekam. Képzelje csak, a minap midőn ott állok a szín- 
falak közt, észrevesznek a muzsikusok, s a mint ott 
eldefiliroznak mellettem, azt kérdek egymástól királyutczai 
angol nyelven : whaszte klézen, wasz der Khákas Misku 
hat gesrím ? (még Misku) haazt nid gelesen den Khákas 
Misku? no dasz isz aver a kapitále Tumhájt!)) S kérem, 
nekem azt ott kellett hallgatnom inkognitó, s még csak 
annyit sem mondhattam a védelmemre, hogy Márton va- 

gyok, nem Miska. Arra azután mérgükben olyan kalamaj- 
kát húztak, hogy most is cseng bele a fülem* Ilyen vesze- 
delmes dolog az embernek művészekbe belekötni. Nem is 
teszem, fogadom, ezentúl senkivel egész jövő vasárnapig. 



UTI KEPÉK. 



I. A BEFAGYOTT BALATON, AZ ÖLELKEZŐ VÁRROMOK. 

Útitársam egy angol borkereskedő, ki balatonmelléki 
borokra térj észté ki figyelmét, mr. Wilkins, egész a siófoki 
útnyilásig a fölött elmélkedett, a mit — nem látott. Nem 
látott az egész úton zöld vetést. Kifagyott-e a búza? vagy 
nem is vetettek az idén ? vagy kiették az egerek ? A nagy 
róna valóban olyan, mint egy ugar. A siófoki agyagpartok 
résnyilásánál aztán beszélhetett már arról, a mit lát. 
Az egész hatalmas kis tenger végig befagyva. A hullámzó 
fellegeket, partokat visszatükröző élő lap helyett egy holt 
mozdulatlan zöld sikság, oly sötét, mint a malachit, fehér 
vonalokkal átczikázva, a távolban mozgó hangyatömegek 
elszórva rajta : halászok, korcsolyázók ; ma épen ünnep 
van, mindenki mulat. Ez a második jégkérge a Balaton- 
nak ez idén. Az első odakinn hever már a somogyi homok 
fenyéren; hosszú fehér bástyák, összedűlt palotasorok 
alakijában, azt egy északi szél verte ki oda mind, s a tél 
második pánczélt vont helyébe. A Balaton is luxust kezd 
űzni, kétszer változtatja a toilettjét egy farsangon. 

A tihanyi félszigeten túl új tüneményt mutat e bűvös 
kép, ott is be van fagyva a tó ; ugyanazon malachit födél 
rajta, hanem a somogyi parthoz közelebb egy óriási hosz- 
szaságú rianás vonul rajta végig Tihanytól le Badacsonyig, 
s a szétnyilt helyen azúrkék víztükör ragyog. A zalai 
hegyek száz meg száz apró borházakkal vannak fedve, 



415 

miket a nap aranynyal festett, s a ragyogó pontok azon a 
hosszú szabad víztükrön úgy tűnnek fel, mintha futó fák- 
lyák volnának, míg a jéglap maga viszfénytelen marad. 
A tündérlámpások ott az égszín úton versenyt futnak 
velünk, a meddig a Balaton tart, s míg egy másik bűv 
mutatványa a láttani csalódásnak másfelé nem ragadja a 
figyelmet. Két ősi várrom tűnik fel a zalai hegyek között, 
mik a sebesen rohanó vonatról úgy tűnnek fel, mintha 
egymás előtt és mögött járnának kelnének. A két várrom 
Csobáncz és Szigliget. Ezek is sietnek egymáshoz ; méltó- 
ságos vonulással közelednek egymás felé, már összetalál- 
koznak, Szigliget eléje vonul Csobáncznak, de az nagyobb, 
mint ő, s mikor Szigliget egész előtte áll, a csobánczi rom 
az ő tornyai fölött tűnik elő. Akkor talán a két várkisértet 
szellem-lakosai átbeszélgetnek egymáshoz. Aztán megint 
búcsút vesz egymástól a két várrom, szellemsuhanással 
elvonul délnek, északnak. És ezt a bűvmutatványt 
mindennap hatszor ismétlik a vasúton jövők-menők előtt, 
ezek pedig nem törődnek a várrom kontratánczával, 
hanem keresik az alatt a Fester Lloydban, hány krajczár- 
ral járnak egymás előtt, alatt, fölött a mai nap romjai, 
kísértetei : a börzejáték -papírok ? 



II. AZOK A SOK KERESZTEK. 

Kanizsán túl az angol borász helyett egy osztrák baro- 
nesse és egy apácza lettek útitársaim. A baronesse 
érdekes halovány arcz, az apácza szigorú, merev tekintetű 
szent hölgy. Az egész úton semmiről sem beszélnek. Váj- 
jon zárdába viszik-e a halvány leánykát, hogy oda el- 
temessék? vagy pedig zárdából hozzák ki, valamely 
kifáradt osztrák pair menyasszonyául, hogy úgy temessék 
el? Mi közöm hozzá? Egyszer egy faluhoz oly közel 
halad el a vonat, hogy a faluvégi szent feszület ott suhan 
el az ablak alatt. Az apácza ájtatosan keresztet vet magára, 

8 villámló tekintetet az ifjú hajadonra, ki azt elmulasztá ; 
halkan mormogva: « baronesse, nem látta ön a szent 
feszületet ? » 

A megdorgált leányka még halványabb lesz, s most 
már figyelni kezd az út mellett elsuhanó tárgyakra. Egy- 
szer csak keresztet vet magára. Egy perez múlva ismétli, 
Megint egy perez múlva ugyanazt teszi. Aztán megint 
úgy tesz. Perez múlva megint. Mikor már a huszadikná 
van, az apácza szemei szikráznak a haragtól, nem állhatja 
tovább, megszólítja a túlájtatos hölgyet. 

— Baronesse, mit csinál ön? hisz azok nem keresz- 
tek, hanem telegráfrudak ! 

(Biz azok hasonlítanak az apostoli hármas kereszthez 
nagyon.) 

A szemvillámokból nekem is jut, önkényteleíi profánus 
hallgatónak és szemtanúnak, mely közbeszólásra készt. 

— Soror in Dominó, az Űr csak a jó szándékot tekinti. 
E kegyes mondat megszerzi számomra az absolutiót. 
Bizonyosan menyasszonyul viszik a halavány hölgyet, 

azért nem tudja még, hogy mi különbség van a feszület 
és a távírda- állvány között ! Majd ha férjhez megy, meg- 
tudja, hogy mi hát az « igazi kereszt !» 



III. A BÉCSI BÖRZÉN. 

Azt mondják, hogy most nagyon csöndes a bécsi börze 
No ha azt csendnek nevezik itten, akkor azt szeretném 
tudni, hogy milyen lehet benne a lárma? 

Mintha a váczi utczán tolvajt fogtak volna el, s azt a 
a nép ki akarná szabadítani ; mintha Debreczenben tüzet 
oltanának a diákok, s kifogyott volna a vizük ; mintha 
Kimaszécsen képviselőválasztás volna, s fehér tollas, 
veres tollas és cserepár verekednék összegomolyodva ; 
mintha Molnár népszínházában Bem apó hadai ostromol- 
nák Szeben városát; mintha Miletics interpellálna a 

képviselőházban s ez mind egy terembe volna össze- 
gyűjtve : valahogy megközelítené a börze-lármát, mikor 
az csendes. 

Egyedül mentem fel a karzatra, gondolva, hogy itt már 
csak senki sem ismer, s egész élvezettel gyönyörködtem 
az alattam zsibongó látványban, melyből oeak a tömeget, 
s a zajban, melyből csak az ensemblet vehettem ki. Mint- 
egy másfél ezer ember volt együtt a teremben, melyet 
egy kettős esztrenga közepén kétfelé választ ; e kettős 
korlát képez csupán olyan szentélyt, melyen belül keve- 
sen jámak-kelnek csendesen; a két oldalán tömörül a 
pénzvilág előttem ismeretlen népe, sűrűen összetódult 
csoportok, miknek minden egyes alakja kiabál, kezével 
mutogat, itt-ott lökdösődnek is, egyes embert körülfog- 
nak, az védni látszik magát és nem engedi helyéből 
kiveretni ; egyes nyughatatlan alakok egyik csoporttól a 
másikba furakodnak át, előre, hátra tolongva nyüzsg, 
forr az egész tömeg. A Bábel építése nem lehetett szebb 
ennél. 

Egyszer csak megfog valaki hátulról s nevemen szólít. 

Egy derék pesti tőzsér ; (zárjel között mondva : egy 
velem nagyon barátságtalanul bánó pesti szerkesztő apósa) 
ismert fel onnan alulról s feljött értem, hogy levezessen 
a parquettre ; lássam színről-színre és közelből azt a szen- 
tek szentjét, a melybe csak a beavatottnak és a különösen 
protegáltnak szabad belépni. E szíves honfitársam ajánlata 
nyomán nyíltak meg előttem az igazgatóság, rendőr- 
biztosság ajtajai, miken keresztül lehet csak idegennek a 
börze templomába bejutni. Mindenütt azonban a leg- 
szívesebb előzékenységre találtam, a minek úgy hiszem, 
hogy nem a tárczám, hanem a «tárczám» az oka. 

A börzének épen derült napja volt ma. Egyike a Bau- 
bankoknak valami vasútat kapott, mely telkein át fog 
vezetni, s erre lelapult részvényei egyszerre öt forinttal 
emelkedtek föl. Ez aztán olyan mint az élesztő: a többit 
is megkeleszti. A Baubanknak alapító bankja van, annak 

Jókai: Életemből IF. 27 

a részvényei is fölülmennek a tegnapi áron, minden csi- 
gának kezdenek nőni a szarvai : az egymással összefüggő 
papírok alkotják a leglármásabb tömegeket össze. A Ban- 
bank csoportjának a szélén is alig lehet keresztül törni ; 
a közepe hevesen perlekedni látszó alakokból van con- 
solidálva.Nem perelnek azok. Csak játszanak. «Két forint !» 
•Két forint tiz!» «Én adokl» «Én veszek. » Egy alak, 
nagy téli shawllal a nyaka körül (e gőzfürdői hőség mel- 
lett), hallgatva néz sokáig mereven s egyszerre elkiáltja 
magát dühösen: «Kettő harmincz!» E szóra egy másik 
tömzsi alak a túlsó oldalról odatör hozzá, könyökkel 
fúrva utat a tömegen át. Azt hinnők, meg van sértve a 
kiáltás által, s most párbajra hivja a sértőt. Dehogy hivja. 
<iÉn adokítt Huszonöt darab a legalsó tétel. Megvan. 
Mind a ketten beirják tárczáikba a vételt s ez elég. 
A kiabálás tovább foly. Egyszer egy új hang szólal meg: 
« Kettő ötven !» A kiáltót most a téli shawlos ragadja gal- 
léron. «Én adok» !» Kötve van. íme húsz krajczár nyere- 
ség minden darabnál: öt forint haszon a huszonötön. 
Az öt forintos nyereséggel beérő csoportok között arisz- 
tokratikus blazirtsággal járnak, tévelyegnek a magasabb 
finánczvilág bárói és fejedelmei, kiknek személyét szives 
kisérőm megismerteté velem. Az a veres szakállú magas 
ifjú, kinek kotelettjei tavaly óta kezdenek szürkülni, egy 
év alatt hét milliót vesztett a börzén, ennek a testvére 
öngyilkossá lett; amaz a szép barna bajuszú ifjú három 
palotával birt a Kolowrat-Ringen, tavaly mind a hármat 
elvesztette. Azok közt ott, kik a hosszú asztalra felültek 
8 csendesen lógázzák a lábaikat, a középső alaknak két 
milliója volt tavaly s ma csak ugyanannyi százezerét ér 
még. Emez itt nagy veszteségei miatt már a Dunába is 
ugrott, de kifogták s újra ide jött. A kulisszák népe 
rekedtté kiabálja magát s vörösre izzad ; a börzefejedelmek 
hallgatva, mosolyogva sétálnak, egykedvűen nézve szét a 
zsibongó tengerár fölött, mely halottait kihányta már a 
partra. 

A teremnek negyvenhat oszlopa van, s minden oszlo- 
pon egy óriási szám. Ez oszlopok a légyottok jelzői 
a felek között. A valódi urak, a bankárok helye a 
sorompó, mely végtől végig van jelölve érczbetükből 
kirakott neveikkel, itt találni őket, vagy házaik képviselőit, 
s azért a jogért, hogy e sorompóhoz támaszkodhassanak, 
magas díjt fizetnek, ott benn a sorompón belül a meg- 
hitelt alkuszoknak van hivatalos helye, ime azok között 
is látunk egyet, ki tavaly maga még vezető pénzkirály 
volt, több millió értékkel, s ma már csak a mások közve- 
títője. 

Financziális andalgásainkból egy-egy elrohanó alak 
riaszt fel: «Ki vesz magyar keleti vasutat?* Kisérőm 
kérdi: «hogy?)> «Hat és fél!» a válasz (értsd 56V2). 
A kináló szalad odább. Képünkről kilátta, hogy nem 
veszünk hat és félen magyar keletit. 

Nem olyan jó psycholog egy kis ökölnyi gyerek, piszkos 
inggallérral, borzas fejjel, félreálló szájjal, a ki a betöl- 
tetlen árfolyamlapot kezében tartva, odajön hozzám, s 
azt kérdi tőlem: « hogy a Kredit?»> Ennek se lesz soha 
palotája a Kingen. 

Üj oldalba döfést kapok: <(Ki vesz magyar földhitelt !» 
Megy fölfelé. A rohanót elfogják s magvát képezi egy 
újabb csoportnak. Magam is benne vagyok; próbálok 
«haussera» kiabálni: magyar papirosról van szó; a ki 
lelke van ! nem engedem a patriótámat ! Huszonöt darab 
nem a világ! «Húsz krajczár felül!)) — wlch nehme » 
A dolog megindul. Hogy hínak ? Megmondom. Van hitelem 
akár száz darabig ! Tovább ! Magyar hitel emelkedik. Még 
hatvan krajczárral felül megyikik. Most már «ich gebe !» 
Nyertem tiz forintot a börzén. Benne vagyok a szeren- 
csében ! Most harmadikat szól a harang ; a zaj siketítő 
tetőpontját éri; a kit még mellbe nem ütögettek, meg- 
kapja most ; az egész nép tódul a kiegyenlitési terembe, 
a hol a dififerentiákat rögtön kifizetik; a terem ajtaja 
mellett van felakasztva a fekete tábla e felirattal: «Azok- 



nak a nevei, a kik a differentiákat ki nem fízették.» 
Ezúttal üres a tábla. Én is megkapom a tizenöt forinto- 
mat a vevőtől, adok belőle ötöt az eladónak ; tiz forint 
profitom van. Tudományommal kerestem. Sietek a szál- 
lásomra, útközbin találok egy gyümölcsárus boltot ; abban 
gyönyörű almákat látok kirakva. Ezekből küldök haza 
Budapestre Stáczió-utcza Nro 80 tizenkét darabot. «Meine 
Mittel erlauben mir das.» — «Mit fizetek érte?» — 
«Gsak tizenöt forintot.)) — No már most tudom, hogy mit 
tesz a börzén nyerni I 



IV. A REICHSRATHBAN. 

Mikor még Xel irtuk a Reixrátot. Eégen volt a! Mi 
sem vagyunk már Ypsilon. Egyforma az alkotmányunk. 

Épen olyan rozzant bódé, mint a miénk ; no nem az 
alkotmányt értem, hanem az országházat; félredúgva, úgy 
hogy a bécsi vén bérkocsis nem akart oda találni, mikor 
rábíztam magamat, hogy vigyen el a Eeichsrathba. 

Hanem aztán belül milyen különbség a mienk és az 
övék között. 

Nálunk egyenesen belép az ember az utczáról az elő- 
csarnokba, a hol a képviselők akasztófa-alléeján a jelen- 
levők kabátjai s a távollevők meghivó jegyei pompáznak 
s onnan közvetlenül a pipafüstbe, melyben a kinnsétáló 
képviselők úsznak ; s ott színről-színre láthatja az egymás- 
sal vitázó, anekdotázó, koaléáló és fuzionáló képviselőket; 
leülhet melléjük a bufifetben és ehetik velük egy sonkából. 
Az osztrák alkotmány- műhelyben egy labyrinthot kell 
bekalandozni, míg a hallgató odáig eljut, hogy egy ajtón 
át, melynek előszobájában udvarias komornyik veszi át a 
levetett kabátot, beléphet a hallgatóság karzatára. 

Milyen csend van idebenn ! 

A terem padjai félkörben, amphitheatrumszerüleg van- 
nak felállítva, s azokkal egyenközűleg a karzat, úgy, hogy 



a karzatról nem láthatni mást, mint a képviselőknek a 
tarkóit s a képviselők nem láthatnak fel a karzatra. 

De ugyan mit is látnának ottan ? 

Hol vannak a pesti karzatok válogatott csoportjai ? 
A főrendi karzat czelebritásai, a hallgatóságnak beállt 
püspökök, a katonai fényes egyenruhák, a mágnások, az 
idegenek ? Hol van a tősgyökeres bekecses, vidéki ájtatos 
hazafi hallgató, ki képviselője szűzbeszédére les napokon 
át? hol az eg3aTiás háta mögül bámuló fiatalság? És 
különösen, hol a karzatok virága, a tüz tekintetével lelke- 
sítő hölgysereg? Alig vagyunk húszan az egész karzaton. 
S távol a homályos messzeségben ül egyetlen egy női hall- 
gató. Magát az irói karzatot csak hét darab journalistáról 
ismerni fel. 

Pedig a legérdekesebb tárgy forog szőnyegen : a sajtó 
felszabadítása nyűgei alól ; a hírlapbélyeg, a lapbiztosíték, 
a hirdetménybélyeg eltörlésének törvényjavaslata ! Hajh, 
milyen scéna volna ez a magyar országházban ! Milyen 
szónoklatok! mily parlamenti torna! rogyásig telt karza- 
tok ! éljen-zaj ! elnöki csengetés ! és az irói karzaton drei 
mann hoch egymás nyakán, a ki csak valaha egy czikket 
irt a lapokba. 

Itt meg mintha senkit sem érdekelne az egész dolog. 
A terem kong az ürességtől : a helyeiken ülő képviselők 
szétdarabolt mappákat tanulmányoznak, néhányan a kö- 
zépre mentek diskurálni; a szélső jobbon ülnek a papok 
és párth iveik ; egy kicsiny kis asztalnál három gyorsíró 
unatkozik szörnyen. 

Lassankint észreveszszük, hogy beszélnek is odalenn. 
A szélső balon : azon a helyen, a hol Csiky Sándor ül, 
látunk felállva egy sovány, ősz alakot. De ez nem Csiky 
Sándor! Lassú, léptető modorral mond el egy hosszú 
szónoklatot, melynek minden mondatánál előveszi az 
Írását, meg a szemüvegét. A beszéd átgondolt, kidolgozott 
filüzófi mű lehet; de nem kiséri azt egyetlen « helyes » 
vagy ^halljuk)) felkiáltás sem. Legalább Majoros volna 

ottan, hogy mondaná rá : «igaz». Dehogy szólnának ! Hall- 
gat minden ember s mikor vége a beszédnek, az elnök 
jelenti csendesen, hogy harmincz tag «cloture»-t kért. 
Csodálom, hogy nem a szónok beszéde közepén indítvá- 
nyozták a cloturet. Két percznyi idő engedtetik a pro és 
kontra feljegyzetteknek, hogy válaszszanak ki maguk közül 
egyet-egyet, a ki elmondja még, a mit tud. Ebből sem lett 
Niebelungen-harcz. Könnyen megegyeztek. Két perez 
múlva megszólal az elnöki csengetyű. De az is micsoda 
csengetyü! Akkora, minő az egyházfi krajczárszedő p'ír- 
selyére van kötve ; a németeknél ez is elég a csendet félbe- 
szakítani; mi ez a mi elnökünk viharcsillapitó hatalmas 
inklangoriumához ? ! 

A kijelölt szónokok még egyszer megkísértik a már 
csendesen elmondottakat még csendesebben újra elmon- 
dani ; a képviselők az alatt olvasnak, jegyezgetnek; Auers- 
perg is megérkezik katonai egyenruhában s elfoglalja 
helyét a képviselőkkel szemközti széken. 

Az utolsó szónoklat is elmúlik nesztelen; semmi zaj, 
semmi közbekiáltás, helyeslés ; a leülő szónoknak senki 
sem siet megszorítani a kezét. Előadói zárszó. Kérdés- 
föltétel. Szavazás. 

A hirlapbélyeg eltörlésének javaslata megbukik! A sajtó 
nyűgei tovább is megmaradnak az osztrák irókon. A jour- 
nalista páholy mohikánjai rohannak haza, tűzokádó ked- 
vükben. S másnap reggel egy csomó — elkobzott újság a 
legújabb újság. Azok között a Neue freie Presse is. 

Hanem azért nem ütött ki a forradalom. 



V. A BÉCSI HÍRLAPOKRÓL. 

Természetesen azoknak a pártján állok, a kik a hírlap- 
bélyeg eltörlését óhajtották. Nem lehet ez ellen szólni in 
thesi. Hasonló törvényjavaslatot a magyar országgyűlés 
egyhangúlag fogadott el, csaknem vita nélkül. Honnét van 

hát, hogy a bécsi hírlapok ily mostoha bánásmódban 
részesültek az osztrák Beichsrath részéről? Csaknem az a 
megtakarított 900 ezer forint volt az indok ? Hisz ez baga- 
telle a szerencsés Cislaithaniának. Ennek bizony nagyobb- 
részt maguk a bécsi hírlapírók az okai. 

A megelőző napon a börzén azt kérdeztem az ottani 
habituéktől, hogy hát hírlapírók szoktak-e idejárni ? « Szok- 
tak, volt a válasz, hanem azoknak igen furcsa nevük van 
itten. » (Nem mondhatom el, hogy mi I) 

Hanem megmagyarázhatom, ha jó elől kezdem. Azon- 
ban itt el kell előbb mondanom a hírlapkiadásnak egész 
üzleti titkát. 

Egy bécsi hírlap ád évenkint 750 nyomtatott ívet, a 
minek százánál a nyomtatást és papirt 2 frt 50 krral szá- 
mítva, az maga kerül 18 frt 75 krba; hozzá a lapbélyeg 
3 frt ; tehát a kiadónak minden egyes példány benne van 
21 frt 75 krban. Árulja pedig ő azt a lapot 18 forintért. És 
így minden példányon van 3 frt 75 kr vesztesége ; húsz- 
ezer előüzetővel bíró lapnál hetvenezer forint világos 
veszteség egy évre. 

De ez még csak pusztán a papiros-, nyomás- és bélyeg- 
rovatnál. 

Megelőzi az általános kiadást a szellemi kiállítás, a 
szedés, az adminisztráczió, a nagy szállás, a rabattok, a mi 
szerényen számítva tesz 125 ezer forintot. Tehát kell vesz- 
teségnek lenni egy lapnál évenkint 200 ezer frtig. 

De hát ki téríti ezt meg ? Ki fedezi ezt a veszteséget 
oly fényesen, hogy a kiadóknak még palotákat is lehet 
vásárolniok ? 

Erre felel meg az a vélemény, a mit a börzén mondtak 
a bécsi lapkiadókról és a lanceirozó journalistákról. 

Miért adják a bécsi kiadók lapjaikat a kiállítási áron 
«alul» ? (Holott hasonló tartalmú angol és franczia szolid 
lapok két akkora árért adatnak.) 

Azért, hogy nagy közönségük legyen ; sokan olvassák, 
A nagyon olvasott lap azután nagy hatalom a börzén : 



dicsérete halálélesztő balzsam, lepiszkolása halál>méreg. 
Az ilyen lapnál az előfizetési pénz, a nyomdaszámla, a 
hirdetménybevétel, a szellemi kiállitás költsége mind 
számba sem jön; egy pár százezer forint ide vagy oda; a 
főüzlet a börzén van — az a reklám. 

A bécsi lapok olvasó közönsége kap a kiadóktól 18 fo- 
rintért olyan lapot, a miért igazság és üzleti számitás sze- 
rint legalább harmincz forintot kellene fizetnie ; hanem 
azt a 12 forintnyi profitot ugyan megfizette aztán a tavalyi 
Krachban ! még most is fizeti. 

Most látja már a közönség, hogy ezeknél a kiállítási 
áron alul árult lapoknál mily óriási tandíjt fizetett utóla- 
gosan! Fizette a tandíjt, mikor a pénzét « ezeknek » a 
biztatására a börzére hordta s szédelgő vállalatok papír- 
jait vásárolta; s fizette a tandíjt, mikor « ezeknek)) a 
vészkiáltására legjobb papírjait is a börzére vetette, s 
veszett fejsze nyelét sietett megnyerni. A dicséret és a 
leszólás egyformán meg volt fizetve. Vannak lapok, a mik 
ugyanazt a vállalatot magasztalták, míg az alapítók fizet- 
tek s legyalázták, ha megint a kontremine fizetett meg 
érte. Háromféle skálát tartottak a kegyosztásra. Első 
volt, ha hallgatnak egy megindított vállalatról ; a máso- 
dik, ha olyan gyönge támadást intéznek ellene, a mit az 
diadalmasan megczáfolhat ; a harmadik volt a föltétlen 
magasztalás. 

És ezt tudja mindenki : tudja a börze, tudja a Reichs- 
rath, tudja a publikum, s ez magyarázatot ad ahhoz, hogy 
miért oly csendes a terem, mikor a hírlapok életkérdéáe 
van napirenden ? s végül, hogy miért szavaztatik le ilyen 
nevezetes szabadelvű kérdés a törvényhozó test tagjai 
által ? 

Pedig ez valóban életkérdés volt az osztrák hírlap- 
irodalomra nézve. A börzei sukkurzusnak már vége. 
A jövedelmet csak tisztességes áron lehet keresni ezentúl, 
s úgy hiszem, hogy a bécsi kollegák előtt ez is egészen 
nyitva áll. Bízvást felemelhetik a lapjaik árát annyira, 

hogy tiszta haszon maradjon a kiadásból. Az ő lapjaik 
jól vannak szerkesztve, érdekes tartalmúak, a Stokkjob- 
beri publikuma tán elmarad egy időre, de az olvasó 
közönség szivesebben fogja megadni a felemelt árt azokért 
a lapokért, a melyeket becsülni fog, s a melyek jégre többé 
nem vezetik. 



VI. BEKLIN. 

Nyolcz napot töltöttem Berlinben ; de ez nem elég idő, 
hogy valaki csak általános fogalmat is szerezzen magának 
a német világvárosról. Azt elébb meg kell lakni, utazá- 
somnak külömben is főczélja volt személyes ismeretségek 
kötése képviselői és irodalmi körökben; múzeumokról, 
szinházakról, építészeti és művészeti nevezetességekről 
nem sokat jegyezhettem fel. 

A mi Berlinben rögtön feltűnik, az a tervszerű alko- 
tása a városnak. Mikor még fejedelmei csak Kurfürstök 
voltak, országa szegény, harmadrendű állam, már akkor 
oly tervszerűleg volt rendezve az utczák, terek vázlata, 
mintha a város alkotói előre számítottak volna rá, hogy 
a 40 ezer lakosú kis városból másfél század múlva kilencz 
százezer lelket számító metropolisa lesz egy egész nagy 
nemzetnek. 

És minő gazdag metropolis! Az igaz, hogy fényes 
templom, magas torony nem igen emelkedik ki a ház- 
tömegek sorából s az vigasztalás nekünk. Pest lakóinak, 
kik e tekintetben szinte igen kevéssel beérjük ; hanem 
azután egész sorozata következik egymásután a monumen- 
tális épületeknek. S minden épület, szobormű klasszikus 
stylben alkotva; remekmű minden ; világhírű, de hazai 
művészek remeke : a paloták homlokán a lángész ragyog, 
nem az aranyozás; még a legújabb utczasorokon sem 
találjuk az új kor nagyvárosának tarka quodlibetjét, össze- 
vissza byzanczi, góth, olasz, renaissance stylű épületeket: 

a magánházakat is ízlés, művészet jellemzi, nem czífra 
pompa. Yan kivétel is, például Princzheim bankár most 
épült palotája, mely túl tesz Bécs minden pompáján : a 
legfelső emeletének külső fala históriai képek táblázatával 
fedve, mindannyi pompeji modorban, arany alapon drága- 
kövekből kirakott mozaikmü ! 

Vén hársfák sétánysorai a legfényesebb utczákon, vas- 
rácsozat mögött kertek, rózsafákkal, örökzölddel a házak 
előtt ; a falakra felkúszó borostyán, ablakok, erkélyek tele 
nyíló virággal (itt már tavasz van, nálunk még fagy s 
Nápolyban hó esik !) mind együtt a költői kedély zomán- 
czát vetik a Spree melletti Athénre ; míg félmértföldnyi 
hosszúságú széles utczáin végig tekintve, a kolosszális 
mérveket bámuljuk. A hosszú széles palotasor kísérte 
utcza végén emelkedik egy magas szobor, tetején egy 
óriási szárnyas arany alakkal : az a diadalszobor. 

Gazdagság, hatalom, művészet, ész és kar győzelme 
minden nyomon. 

S honnan vette mindezt Berlin ? 

Földje nem volt Kanahán. Sovány homokróna az, sok 
helyt vizenyős ingovány. Aranybányái sem voltak. Meg- 
hódított tartományokon sem uralkodott, hogy Isten kegyel- 
méből századokon át azoknak a véres verítékén építhette 
volna palotasorait; bolondokkal sem volt körülvéve, a 
kiktől mesterséges pénzválságokkal minden évtizedben 
kétszer beseperhette volna a megtakarított fölösleget ; 
hódító hadjáratokra sem járt; fegyveréhez sem nyúlt 
1816-tól 1864-ig. Világkereskedelmi központ sem volt : a 
kis Spree, mely rajta átfoly, akkora, mint nálunk a Maros, 
s hajói csak dereglyék. Mi pótolta mindezt a porosz nem- 
zetnél ? Egyes-egyedül a takarékosság. 

Az a király, a ki ezeket a művészi ízlésű palotákat 
építteté, tizenöt esztendeig elviselt egy szurtos kabátot a 
testén, s az a nép, mely ezt a nagyságot morzsánkint 
összehordta : mint nemzeti kedvencz ételt adja fel aszta- 
lára a «Pumpernikkelt)), azt a fekete korpakenyeret, minőt 

ba nálunk a raboknak adnának, fellázadnának érte! 
Igen is a Pumpernikkelt irós vajjal, mikor egyedül van ; 
azt viszi magával, ba a zöldbe megy mulatni ; és a midőn 
vendéget fogad el, midőn azt már jól tartotta osztrigával, 
pástétommal, drága bálákkal, sültekkel és konfíturákkal, 
akkor a lukullusi lakoma végén odateszi asztalára a pum- 
pernikkelt vékony szeletekre szabdalva, s míg a vendég- 
nek a torkán akad a fogbegyen csípett első falat, ő egész 
delicziával költi el a pazar bankett végén azt a kedvencz 
nemzeti eledelt. 

Igenis : ezzel a fekete kenyérfel vert meg bennünket a 
porosz, 8 ezzel fog megverni minden nemzetet ! 

A porosz ottbon nagyon takarékos ; banem ba egj^szer 
vendégszeretetét mutatja meg, túltesz vele a magyaron. 

Berlinben egy bázajtó sincs nyitva sóba. Nappal is csak 
csöngetésre bocsát be mindenütt a kapus, s megnézi jól, 
bogy odább ereszsze-e a bejövöt. 

Azontúl minden lakásnak van egy farekesze, mely azt 
a lépcsőtől elzárja. E farekeszeken belül sötét van, s az 
ajtón van egy szemüveg nagyságú ablak. Elébb ezen át 
megnézik a bejönni kívánót s ott adják tudtára, bogy 
bonn van-e a kit keres ? Véletlenül betoppanni senkibez / 

sem lebet. A csengetyű alatt a tábla: «N. N. a s^egényz. ^ / 
ség-£üybí*éafi s ajtoldul^elleni egylet tagja.» Kéregetők J ^ 

ide nem jöbetnek. Az elso*'lalálkozás elővigyázat, bizal- 
matlanság, gyanú mindenki irányában. Ha ez egyszer 
meg van törve, akkor azután barátság, szolgálatkészség, 
jóakarat. 

VII. bismaroknAl. 

Braun Károly birodalmi képviselő barátom szíves 
közbenjárása folytán mindjárt megérkezésem utáni napon 
voltam szerencsés a nagy állam férfi utói kiballgatási órát 
nyerbetni ; a mi annyiban nevezbető kiballgatásnak, bogy 
ő beszélt, én pedig ballgató voltam. 



Este kilencz órakor fogadott el (megesik, hogy éjfél- 
utánra ad kihallgatási órát a látogatást vágyÓDak). A hozzá- 
jutás igen könnyű és egyszerű. Palotája a legigénytele- 
nebb külsejű az egész Wilhelmstrasseban, s még csak 
medveprémes kapus sem őrzi ajtaját ezüst buzogánynyal ; 
úgy kell becsengetni, mint más szegény emberhez. Az 
előtermet egyetlen moderateur lámpa az asztalon világítja 
meg. Ettől harmadik Bismarck dolgozó és elfogadó szo- 
bája. Ebben is a legegyszerűbb bútorzat ; semmi pompa 
a szögletben egy vas nyugágy, az alatt fekszik egy hatal- 
^ mas bernáthegyi_flzelindek, az ablaknál egy vasszekrény ; 
a szoba közepén egy nagy íróasztal, a mellett ül a vas 
ember. 

Bismarck berezeg egy teljes hat láb magas athlétaí alak, 
széles vállakkal, hatalmas kezekkel, mik a kézszorítás- 
nál aczélizmokat árulnak el: arczát semmi arczkópéhez 
sem találtam hasonlónak, a mikben mind morosusnak, 
epésnek van feltüntetve. Eugem sokban emlékeztetett 
a Deák Ferencz arczára; ugyanazon sűrű szemtakaró 
szemöldök, az ajk elé boruló szürke bajusz, életpiros 
arczszin, egy helyütt megszakítva egy régi sebhely nyo- 
mától, mely az államférfiúról, mint kjrtonárplsáeszél ; 
kopasz széles homlok; világos és nagy szemek, a miknek 
bizalmas tekintését semmi fénykép sem adja vissza. 
\ 1 Általában az egész arcz tökéletes eszménye — egy régi 
\ Imagyar alispánnak. ^ ^ 

A berezeg olyan kegyes volt, hogy el sem hagyta 
mondanom azt a szépen kiczifrázott beköszöntőt, a mit 
magamban neki szántam, hanem mindjárt azon kezdte, 
hogy ejnye de fiatal ember vagyok, sokkal vénebbnek 
képzelt, főhadnagy korában olvasta még legelső munkáim 
ismertetését az wAugsburger AUgemeine Zeitung»-ban, a 
mi még akkor okos lap volt. — Mondám neki, hogy 
mennyi idős vagyok. — «No én tíz évvel előbbre vagyok 
önnél.)) — «Az Isten éltesse. » — Azután leültetett az 
íróasztala másik oldalára; a vasszekrényből előkeresett 

egy cloboz szivart, megkínált vele : « köszönöm nem sziva- 
rozom soha.rt Ö sem él vele: nagy tajtékpipából szokott 
dohányozni. 

E közben nyilt az oldalajtó s a mellékszobából belépett 
a herczegnő és leánya. A vas embernek mágnese is van. 
Mindketten báli toilettben. A herczegnő most is impozáns 
szépség: ősnemes arcz és termet; a herczegkisasszony 
pedig ragyagó eszményi alak ; a királyi tánczestélyre 
voltak indulandók s egész more patrio a családfőtől 
búcsúzni jöttek. Bismarck patriarchális csókkal bocsátá 
el kedveseit; üdvözlő hódolatát küldve ő felségeiknek 
neje által. 

Akkor azután ismét leültünk az Íróasztal elé szemközt, 
a berezeg beszélt : én hallgattam. 

« Szükséges, hogy Európa közepén egy olyan konszo- 
lidált állam létezzék, a minő az osztrák-magyar monar- 
chia. Ezt beláttam már akkor, mikor 1866-ban a bekét 
megkötni siettem, a mi sok barátunknak nem tetszett. 
A Lajthán innen és a Lajthán túl államilag kormányozni 
az egyik részen a német, másik részen a magyar faj 
hivatott. A többi fajok is adnak igen jó katonákat, de köz- 
igazgatási tehetség, államférfiúi tudomány, intelligenczia, 
birtok kiválólag a németnél és a magyarnál van. És mind- 
annyit összetartja a közös história. Európa keletén apró 
nemzetiségi államok felállítása lehetetlen ; csupán histó- 
riai államok lehetségesek. Azért a mostani dualistikus 
államforma Osztrák-Magyarország között fentartandó. 
Az önök története is egy Ausztriáéval ; még harczaik által 
is egy ; egykor harczoltak egymással, most pedig egymás 
védelmére vannak utalva. 

(Itt megjegyzem, hogy e kölcsönös védelmet és szövet- 
séget őszintén óhajtja is minden előrelátó magyar poli- 
tikus.) 

A berezeg így szólt tovább : 

«Ezt a missíót, a mit önök teljesíthetnek, a szomszéd 
államok nem tölthetnék be. Kell-e Németországnak még 

több, papi uralomtól aláaknázott tartomány ? Még most 
is vannak jó barátaink, a kik azzal gyanúsítanak bennün- 
ket, hogy mi az osztrák örökös tartományokat annektálni 
akarjuk. Isten őrizzen! Elég bajunk van Elszász-Loth- 
ringennel, elég a dán határperrel, s ha geográfiai tekin- 
tetek nem parancsolták volna, egy talpalattnyi földet sem 
csatoltunk volna Németországhoz, a min franczia lakik. 
Ez a soha ki nem békíthető vad ellenség I Mert a fran- 
czia vad nép. Húzzuk le belőle a szakácsot, a szabót és a 
fodrászt s ott találjuk a rézbőrű indiánt. Bár attól a bajtól 
tudnánk megszabadulni szép szerével, a mit már szerez- 
tünk : nemhogy az osztrák búcsújáró népére áhítoznánk. 
S ugyan mit kezdenénk Bécscsel, mint határvárossal ? 
Bécsnek, Budapestnek missiója van a keleten a czivi- 
lizáczió és kereskedelem gazdag központjává alakulni. És 
a mely német miniszternek eszébe jutna Ausztriától 
valamit elfoglalni, az meg volna érve arra, hogy . . . 
(itt mutatta kézzel a « felakasztást »). Én részemről, ha az 
osztrák tartományok «erövel» akarnának hozzánk jönni, 
képes volnék « ezért » háborút kezdeni « ellenük ». Az 
osztrák-magyar monarchiát senki sem fogja hosszú ideig 
bántani, a mennyire emberi észszel az időjárás előre 
megjósolható. A német diplomáczia törekvéseinek sikerült 
Oroszország és az osztrák-magyar monarchia közötti 
egyetértést útba igazítani. Most az meg van. Nekünk 
keserves lett volna választanunk (zu optiren) azon eset- 
ben, ha e két barátunk egymás közt összeveszett volna. 
Most szövetkezve vagyunk, nem mint a hajdani Saint 
Allianceban, hogy az uralkodók egyetértésével a népeket 
elnyomjuk, hanem, hogy a béke biztosításával a szabad- 
elvű kifejlődést, a népek boldogítását tartóssá tegyük. 
Önöknek a királya «most)) már egészen népszerű és ked- 
velt uralkodó Magyarországon*. 

Valóban az. 

— ö hozzá minden népfaj hűsége csatlakozik ; legye- 
nek önök felőle bizonyosak, hogy ez egyetértést, melyen 

jövőjük nyugszik, semmi külbefolyás nem fogja meg- 
zavarni, 8 ha Osztrák- Magyarország békéjét bárki is nyug- 
talanítaná, az Németországot magával szemközt találandja. 
De nincs is érdekében senkinek, hogy önöket megtámadja. 
Miért tenné azt Oroszország ? Területe Japántól a keleti 
tengerig oly nagy, hogy Galiczia csekély nyeremény lenne 
hozzá. Ázsiában azért folytatja hódító hadjáratát, hogy elé- 
gedetlen elemeinek foglalkozást adjon. A Kaukázus « szu- 
rok » volt rá nézve. Galicziából azt a részt foglalhatná el, 
a mit ruthének laknak ; három millió félbarbár lélek. Mi 
szüksége azokra? Elég baja van már a keleti tenger német 
fajú háromszázezernyi népének russifikácziójával. 8 ez 
sem hasznos rá nézve. Az én honfiaim, a németek, igen 
szorgalmas, erényes, dolgos, becsületes, takarékos népek ; 
de ha egyszer oroszokká lesznek, megkétszerezve veszik 
át az orosznak csak a hibáit, s elvesztik saját jó tulajdo- 
naikat. Gyakran jártam vadászatokon Oroszországban; ott 
hallottam azt a példabeszédet, hogy (itt oroszul mondta a 
berezeg, nem tudtam megtartani, aztán megmondta néme- 
tül) «ha az orosz lop, annyit lop, a mennyi neki magának 
egy napra elég ; de ha egyszer a német lop, az annyit lop, 
t^ogy a gyerekeinek is maradjon belőle, még holnapra 
való is. » Oroszországnak nincs szüksége európai hódítá- 
sokra többé : otthon van mit meghódítania. Erdély elfogla- 
lása Oroszország által, vagy segélyével, bárki által nevet- 
séges mese. 

Említésbe hoztam a keleti kérdést. 

— Ott sincs semmi elfoglalni valója Oroszországnak. 
Ugyan mit csinálna Konstantinápolylyal, ha ma oda aján- 
dékoznák neki? 

Keményemet fejezem ki az iránt, hogy ily esetben 
Magyarországon is fel fognak hagyni a nemzetiségi izga- 
tásokkal, a miket orosz kéz munkájának hisz és hirdet 
mindenki. 

— Tudnia kell önnek, hogy kétféle orosz politika van : 
az egyik a szentpétervári, a másik a konstantinápolyi. 

A mint egy követ Konstantinápolyba megy, az rögtön 
megbolondul a többiek között; azok szüntelen veszeked- 
nek egymás között, versenygenek, czivakodnak, intriguál- 
nak, s csinálják az európai politikát, mintha rájuk volna 
bízva, csupa egymás iránti ellenszenvből, míg vissza nem 
híják őket. Ha van önöknek bajok orosz cselszövények- 
kel, azok csak Konstantinápolyból jöhetnek, nem Szent- 
pétervárról, s így semmi komoly alappal nem bírnak. Az 
orosz czár és kormánya szintén akarja az egyetértést fen- 
tartani. 

Bátorkodtam gyönge aggodalmamat kifejezni netaláni 
uralkodó- változás esetére. 

~ - Higyék el önök, hogy az orosz trónörökös épen azon 
politikát fogja folytatni, a mit a mostani czár folytat. Ez 
egy derék, nyugalmat ós békét szerető családapa, kinek 
eszében sincs Tamerlani vagy Napóleoni hadjáratokat 
tervezni, Nagy Péter czár testamentomát végrehajtani, a 
ki örül, ha családja körében boldogul élhet. Ez oldalról 
nincs önöknek mit tartani. Az egyetlen ember, a ki jelen- 
leg az európai békét megzavarhatná, a pápa. — Ön nem 
katholikus, ugy-e bár? 

— Sőt kálvinista vagyok, még pedig kemény nyakú. De 
ha katholikus volnék is, azok Magyarországon felvilágoso- 
dott emberek s ott vallásháborúra tábort keresni senkinek 
sem sikerülend. 

Itt azután elmondta a berezeg, hogy mi véleménye van 
a pápáról. Ez köztünk maradhat. «Mi egyébiránt nem tud- 
juk, hogy ki az a pápa ?» végezé. 

Ismétlém, hogy a magyar nép vallási dolgokban a leg- 
toleránsabb, többféle felekezet él együtt békésen minden 
faluban, s azoknak semmi kedvük dogmatikus kérdésekért 
egymás szomszéd házát felgyújtani. 

Itt azután áttért a berezeg magyarországi élményeire, 
hogy egyszer lovakat vásárolt, s a remondákat vezető 
huszároktól sokszor hallá ezt a szót: « Isten, Isten !» míg 
egy végre azt monda : « Három Isten I» A vezénylő lovas- 

tiszttől kérdezé, mit tesz az ? Ez azt felelte (nem sokat 
tudott magyarul), hogy a magyaroknál háromféle vallás 
van, katholikus, protestáns és görög : a katonák e fölött 
vitatkoznak. Bismarck sehogy sem akarta a magyarázatot 
elhinni, mig a kecskeméti főbiró felvilágosítá róla, hogy 
ezt a szót nem annyira imádságképen, mint erőkifejezésül 
szokták használni erre mi felénk. 

— Ez bizony még most is úgy van. 

Ekkor bejött a herczeg titkára egy halmaz hivatalos 
Írással ; én búcsút vettem, mi közben a herczeg nyájas 
kézszorítással meghívott holnapi estélyére, a hol Német- 
ország képviselőível megismerkedhetem. 

Megjegyzem még, hogy beszéd közben folyvást két szál 
plajbász volt Bismarck kezében, olyan hosszú két iral, 
hogy nekem sétabotnak elég volna, s mikor azt mondta, 
hogy Ausztria tartományaira nem áhítozik, azzal demon- 
strált, hogy « ekkora darabot sem akarunk többé senkitől 
elfoglalni, mint ez a plajbász !» Az igaz, hogy «ez a plaj- 
bász)) a « térképen* egész Triesztig leérne. 



VIII. ÍRÓI És MŰVÉSZI KÖRÖK BERLINBEN. 

Mint előre bocsátám, nem utazói kíváncsiság, nem 
mulatási ösztön vitt Berlinbe, hanem az a ^ ágy, hogy az 
ottani irodalmi körökkel személyesen megismerkedjem. 

A mi hazai belviszonyainkról épen csak annyit tudnak 
a külföldön, a mennyit rosszakaróink írnak felőlünk. A mi 
kormányaink a rendelkezési alapot soha sem arra hasz- 
nálták fel, hogy Magyarország politikai helyzetéről a kül- 
földet folytonosan felvilágosítsák kül-hirlapok útján. 
Egyébiránt Berlinben nem is léteznek olyan hírlapok, a 
miknek jó vagy rossz véleményét pénzen meg lehet venni 
de igen is meg lehet azokat nyerni egy jó szóval és helyes 
felvilágosítással s ezt mulasztottuk el eddig, a mihez 
pedig nem kellett volna egyéb, mint az írói körökkel 

Jókai: Életembü;. II 28 

barátságos érintkezésbe tenni magunkat s aztán a szíves 
hajlamot, mely irántunk mindenütt mutatkozik Észak- 
Németországban, alapos és jól szerkesztett ismertetései- 
vel a magyarországi ügyeknek folyton fentartani. Hanem 
éhez bizony ember kell, a ki tegye, s a ki ezt feladatának 
tartsa. 

Idejövetelem napján épen legf orrójában volt a német 
közönségnek feltálalva az erdélyi szászok sérelmi ügye, a 
kik ugyan igyekeztek Nagy-Németország hirlapjaiban fel- 
lármaharangozni a közvéleményt maguk mellett és a ma- 
gyar kormány és országgyűlés ellen. A hová csak mentem, 
hirlapirói, képviselői körökbe, a harmadik szó a « magyar- 
szász » kérdés volt s én abba a helyzetbe jöttem, hogy 
nekem kellett a magyar kormány álláspontját a szász 
követelésekkel szemben védelmeznem, természetesen nem 
mulasztva el az ellenzék nézeteit is előadni, mely párto- 
lója az autonómiának, de nem kiváltság-alakban egy vidék, 
egy nemzetiség számára. Jó szekundánsom volt e bajban 
az épen még forróbb elszász-lothringeni kérdés, mely 
nagyon alkalmatlan fólia gyanánt szolgál a mi szász kér- 
désünknek. 

A legnagyobb és legbefolyásosabb hirlapok szerkesztői 
kollegiális készséggel ajánlották fel hasábjaikat minden a 
magyar ügyeket kellő világításba helyező czikkek közlésére 
s tőlünk függ csupán, hogy a tért és eszközt megragadjuk. 
Rokonszenvvel találkozhatunk a Vossische Zeitung (156 
év óta fennálló lap), Spenersche Z. (Bismarck orgánuma), 
Gegenwart (Lindau Pál lapja), Montagszeitung (Glasbren- 
ner, a legnevezetesebb német humorista és publiczista), a 
Börzén Zeitung stb. szerkesztősőgeinél s ez a rokonszenv 
ránk nézve többet ér egy hadseregnél. 

A szívélyes fogadtatásnak, melyben a berlini írói körök 
által folyton részesítve voltam, kílencztized részét nem 
saját irodalmi működésemnek, hanem a nemzetem iránti 
rokonszenvnek kell beszámítanom. A bécsi szerkesztők és 
pályatársak hűs (Kühl bis ins Herz hinab) fogadása után. 



' 435 

úgy jött nekem a berlini írók baráti rokonszenve, mint 
valami tündérmese. Nagynevű, világhírű költők, kiknek 
műveit a kerek földön minden nyelven olvassák, az első 
találkozásnál magukhoz emeltek, s a barátság és rokon: 
szenv annyi igaz tanújelével halmoztak el, hogy ez eddig 
előttem « ismeretlen » élvezet képes lett volna elkábítani, 
ha nem tudtam volna, hogy ebből az oroszlánrészt nemze- 
temnek kell hazavinnem. 

Különösen van Berlinben egy régi jó barátunk, de a kit 
személyesen csak rövid idő óta ismerek : Wallner Ferencz, 
titkos tanácsos, a Wallner- színház tulajdonosa (színház- 
tulajdonos alatt Berlinben <(nábobokat» szokás érteni, 
kik saját palotáikban laknak). Ez a mi « önzetlen » jó ba- 
rátunk évek óta azzal járja be Európát, hogy mindenütt 
hazánkat és nemzeti irodalmunkat ismerteti, könyvekben, 
hírlapokban, élőszóval ; beledisputálja a kiadókba, hogy a 
magyar műveket kiadják, s a legolvasottabb hírlapokban 
küzd, fárad, ernyedetlenül mi érttünk. Pedig hát mi neki 
Hecuba? Mikor megtudta Nápolyban, hogy Berlinbe jövök, 
maga nem jöhetett, mert beteg; hanem háza küldte maga 
helyett ápoló hitvesét, az egykor hírhedett és ünnepelt 
német tragikai művésznőt, a magas műveltségű Wallner 
Ágnest, ki megérkezésemkor már minden indóháznál 
váratott rám, s saját uri lakát bocsátva rendelkezésemre, 
egész ott létem alatt úgy látott el, mint egy fejedelmet — 
jobban! mint egy testvért! S attól fogva írótársaim ki 
nem bocsátottak kezeik közül ; egy nap három lakomát 
ültem velük végig: vizet nem láttam egész Berlinben 
soha, de annál több valódi magyar bort, s ha följegyzem, 
hogy ötven látogatást téve, ugyanannyi helyen ittunk 
áldomást Magyarországért, csak a históriai adatokhoz 
maradok hű. 

Volt szerencsém megismerkedni Auerbach Berchtolddal, 
Németország egyik legkitűnőbb regényírójával, ki legújabb 
regényét a Hon számára rögtön átengedé, mint « eredeti 
kiadást)) s nagyhírű pályatársaival Schweichellel, Meding- 

Samarowval, Schmirtt Julián elsőrangú műbíráló vendég- 
szerető asztalánál, Grimmel és szellemdús írónő nejével, 
Áchim von Arnim bárónővel, saját lakásán, Kószákkal, a 
régen beteg tárczaíróval, Glasbrennerrel, az örökderült- 
ségű kedélyes képviselőjével a német humornak, Eoden- 
berggel, a Sálon szerkesztőjével és szellemdúsan elegáns 
modorú novella-íróval, Ábellel a Times hatalmas levelező- 
jével; a lapszerkesztők közül Kletke (a Vossische Z.), 
Pietsch, Heigel (Bazár), Lindau Pál (Gegenwart) és a kit 
azért említek utoljára, mert egyszerre négy alakban válik 
előttem emlékezetessé: Braun Károly (Wiesbaden); elő- 
ször, mint a Spenersche Z. szerkesztője, másodszor, mint 
hírhedett útleíró, harmadszor, mint szabadelvű képviselő 
és legkivált mint nekem igen kedves barátom. Az ő szíves- 
sége által jutottam idejövetelem czéljához : vendégszerető 
házánál az írói körökkel való megismerkedéshez, a Bis- 
marck általi elfogadtatáshoz, s az országház ülésébe beju- 
táshoz, a mi nem megy olyan könnyen, mint nálunk. 
Azonkívül a szellem többi bajnokai közül, kikkel rövid, de 
szívélyes ismeretséget kötöttem, a hogy annyi szeretett 
alak nevét gyenge emlékezetem el nem veszté : Sálingre, 
Leefeld, Tietz, Dorn Henrik, Diener (az operaház első 
tenoristája), Eaeder, Zahnné, Frenzel, Menge Eudolf, 
Zicha, Schmidt Cabanis, Nascher, Döring (művész), Meyer- 
heim (festő). Végül a kiadók közül Hofifmann a Bazár ki- 
adója, Duncker Sándor és a saját műveim kiadására vállal- 
kozó nagyhitelű kiadó Janke Ottó és fiai, s ügyvezetője 
Lutin urakkal, kiknél szintén egész családi otthonban ta- 
láltam magamat, mit Ixálám utói nem ér soha. 

A szívélyes mulatozáson kívül, mely tetőpontját a 
Wallner-ház estélyen találta, a hol új barátaim nagy 
vendégkoszorúja tisztelte meg a ház asszonyát és vendé- 
gét szíves megjelenésével : főczélja volt idejövetelemnek 
a német irodalmi viszonyokkal megismerkedni s azokból 
okulni. 



f:j7 



IX. NÉMET IRODALMI VISZONYOK. 

A hogy ily rövid idő alatt észlelhettem, a ki Német- 
országban pusztán csak költészettel foglalkozik, ott sincs 
jobb helyzetben, mint nálunk. 

Eegények, költői müvek egy kiadásra ötszáz példány- 
ban nyomatnak, úgy hogy ott, mikor egy munka négy 
kiadást ért, akkor volt olyan keleté, mintha nálunk az 
első kiadásban fogyott el. Ez nagyon leszállítja a tisztelet- 
dijat. Ezek a kiadványok drágák is. (SO^/o-el drágábbak, 
mint a mieink.) Maga az olvasó közönség nem tart otthon 
könyvtárt; a kölcsönkönyvtárak képezik a biztos vevő 
közönséget. Ezek azonban csak akkor veszik meg a drága 
könyvet, ha viszont rendes bérlő közönségük sürgeti azt ; 
ha nagyon sürgeti, egy-egy könyvtár megveszi azt ötven 
példányban is. De épen ez a nehéz ! odáig jutni, hogy az 
olvasó közönség sürgesse valamely munkának a megvéte- 
lét a könyvtáraknál. A reklám itt nem sokat segít. Azon- 
ban nagyhírű bírálók szava, mint Schmidt Juliáné, Lindau 
Pálé, sokat nyom a latban. De leghathatósabb eszköze a 
sikernek a nagy szépirodalmi lapok általi megismertetés. 
Ezek tíz-húszezer példányban terjednek szét; ezeknek 
aztán van közönségük. A Bazárnak jelenleg 250 ezer elő- 
fizetője van. Ha egy írót az ily nagy közönségű lapok fel- 
karolnak, annak aztán a hitele meg van alapítva, s ezek 
jól is tudnak díjazni. Ezek nélkül a belletristának a léte- 
zése ínséges. 

Ellenkezőleg van aztán a szaktudományi munkák iránti 
részvét. Ezekből nem jöhet annyi a vásárra, a mennyit a 
német közönség el ne fogyaszszon. Mesés nagyságú fólián- 
sok, még mesésebb drágaságú röpiratkák lázas mohóság- 
gal nyeletnek el. Hanem őrizkedjék valaki a tudományos 
irodalomban a németek előtt dilettánskodni. Ebben a te- 

kintetben az nagyon finnyás közönség. A szépirodalmi 
téren nagyon kevéssel beéri, ha csak az kedélyével talál- 
kozik. (Példa vagyok rá magam.) De ugyan óvakodom, 
nehogy a «jövő század regényét » bemutassam neki, mert 
a hol már tudomány fordul elő, ott a német nem érti a 
tréfát, s gorombán megkritizál. 

Van azután még egy út, melyen át, a német író neve 
népszerűvé tétetik, csakhogy ebben az íróra nézve nin- 
csen köszönet. Ez az utánnyomatók üzlete. A mint egy 
híres német írónak a műve megjelenik szép díszes és 
drága kiadásban, az utánnyomatók ezt egyszerre viszik ki 
Amerikába, ott olcsó papírra, tömött írással kinyomatják, 
visszahozzák, negyedrész áron adják, az autorizált kiadás- 
hoz képest, s míg az első kiadó, ki jó tiszteletdíjat adott a 
szerzőnek, csak évek alatt bírja eladni az eredeti első 
kiadást, az alatt az utánnyomott kiadásokban ugyanaz a 
mű húszezer példányban forog közkézen, de abból a szer- 
zőnek egy garas haszna sincsen. Az észak-amerikai követ, 
Banoroft George közbenjárása folytán több ilyen után- 
nyomató amerikai firma « méltányosságból* a német 
regényíróknak némi kárpótlást adott ezért. (Lewald Panny- 
nak 4000, Auerbach Berchtoldnak 6000 dollárt), a miből 
elképzelhetni, hogy igazság szerint mennyi veszteséget 
okozhatott nekik. 

A külföldi irodalmi termékek (értve az angol és franczia 
irodalmon kívül valamennyit) viszont Németországban 
nincsenek tulajdoni jog által védve. Ezért akiadók nagyon 
tartózkodók a külirodalom termékei iránti vállalkozásban. 
Magamat is ért már az a szerencse, hogy egy művemet 
egymás után két kiadó adta ki németül : az egyik hétszáz 
példányban, a másik egy húszezer előfizetős lapban. A hét- 
száz példányért (Janke Ottó kiadásában) kaptam tisztelet- 
díjt, a húszezer példányosnak pedig meg kellett köszön- 
nöm, hogy figyelmére méltatott. 

Ez történik a fordított munkákkal. Ha híre támad egy 
külföldi írónak, akkor mindenki szabadon lenyomathatja 

a müvét, ha pedig nem méltó az utánnyomásra, akkor az 
első kiadó is felhagy vele. 

Nemzetközi egyezményünk nincs az irodalmi tulaj- 
donra nézve, annálfogva kénytelenek voltunk a következő 
egyezségre lépni a kiadókkal és szerkesztőkkel : a mely 
napon az eredeti magyar kiadás megjelenik könyvalakban, 
vagy közlése megkezdetik hírlapban Magyarországon, 
ugyanazon a napon jelenik meg vagy kezdetik el a közlés 
a németországi kiadó és szerkesztő részéről is, mint «a 
szerző által autorizált eredeti kiadás ». Ilyen módon védve 
van mind a két kiadás az ingyen elfoglal tatástól. Ezt a 
módot alkalmazták a franczia irók müveinél is, mind ad- 
dig, míg a két ország között nemzetközi szerződések nem 
voltak az írói tulajdon védelmére s Balzac, Hugó Viktor, 
Dumas regényei, mint autorizált eredeti kiadások jelentek 
meg németben egyidejűleg a franczia eredetivel. A svéd 
regényírók müvei épen elébb jelennek meg a német szö- 
vegben, mint az eredetiben. Nálunk ezért a gondatlanság- 
ért az író büntetést is kapna. Ezt a körülményt nagyon 
ajánlom írótársaim figyelmébe. A magyar literatura most 
már Németországon nem tartozik az exoticumok közé, a 
miből kuriozitás kedvéért egy-egy költőt megismertetnek 
(hadd álljon ott a persák és indusok sorában) hanem való- 
ságos figyelemmel kisért modern olvasmány az. Mind 
azok a regényírók, kiknek müvei magyar életet rajzolnak, 
biztos kiadókra és közönségre számíthatnak Németorszá- 
gon; még bizonyosabb keletet jósolhatni tudományos lite- 
laturánknak, históriai, régészeti, statisztikai, filozófiai 
müveink rohamos kelettel bírnának, ha szerzőik egyidejű 
német kiadásokról gondoskodnának; elbeszélő versek. 
Arany János és követőinek müvei pedig csak jó fordítókat 
igényelnek, hogy valódi diadalutat tegyenek a nagy-német 
közönség között. S a mi tért irodalmunkkal foglalunk el a 
külföldön, azt hadvezér el nem veszi, diplomata el nem 
disputálja tőlünk. 

Jóakarat, előszeretet pedig annyi van literatúránk irá- 

nyában a német pályatársaknál Észak-Németországban, a 
mi érdemeink, tehetségünk arányát felülmúlja. 



X. A NÉMET ÍRÓK OTTHON. 

Minden írónak két otthona van. Az egyik a műhelye. 

A szerkesztőségi irodák épen olyan távol állnak minden 
ideális fogalomtól Berlinben, mint Pesten (értve a magyar 
lapokéit). A leghirhedettebb világlapok szerkesztőségei 
Berlinben, mintha csak a Hon és a Pesti Napló utánzatai 
volnának. S az írók, szerkesztők a maguk míihelyében 
épen oly kevésszavuak, mint a minők mi vagyunk, ha a 
barlangunkban keres fel valaki. Úgy látszik, hogy közös 
szisztémánk van, hogy a látogató ne töltse sokáig az időt 
ott, hol az drága. Astaroth éhezik ! a betűszedő vár a kéz- 
iratra. 

Hanem azután odahaza minden író más ember. Otthon 
nem is író. Még írószert sem látni nála. Minden író ma- 
gán lakásában az egyszerű csín, művészi izlés képezi az 
első benyomást. Klasszikus szobrok, exotikus növények, 
művészi becsű képek, értékes könyvtárak díszítik azt ; női 
gondosság, családi élet nyoma tűnik fel mindenütt, s az 
író -szerkesztő otthon csupa kedély. 

És téflrsalgásukba nem vegyül az idegen pályatárs előtt 
az otthon egymás közt folyó vitáknak egy hangja sem. 
Nem Bchimpfelnek egymásra, nem ócsárolják egymás 
műveit, s kikről jól tudva van, hogy az irodalmi téren 
egymásnak éles antagonistái, a társas életben nem érez- 
tetik az ellentétek keserűségeit, seni mikor együtt vannak, 
sem mikor külön találjuk őket. Még a politikai lapok szer- 
kesztőitől sem lehet kicsalni a titkot, hogy miért ellenkez- 
nek egymással ? kivéve az ultramontánokat, de ilyent nem 
láttam. 

Ellenzék itt most csak a szoczialista, az ultramontán 
és a separatista. A kormánypártot nem lehet külön- 

választani a józan liberális párttól. Minden író szobá- 
jában ott áll a császár arczképe, szobra, s legtöbbször 
Bismarcké is. 

Még egy kitűnő barátját hazánknak tanultam házánál 
megismerni : Cassel tanárt, a szabadelvű nép emberét, ki 
Magyarországot már a negyvenes években ismerteté a 
német irodalomban kedvezőleg, s tavaly le szándékozott 
hozzánk jönni, de a himlő megakadályozta; ha jönni fog, 
szíves fogadtatásra számíthat nálunk. 

Ez alkalommal Magyarország természeti szépségeinek 
leírásától felbuzdítva, több német író és politikai czelebri- 
tás ígérkezett együtt beutazni e nyáron Magyarországot s 
a Balatonvidéket, Erdélyt, Tátrafüredet és Mehádiát meg- 
látogatni. Hozza őket Isten ! 



XI. KÉPVISELŐI KÖRÖK. 

Három ízben nyilt alkalmam a németországi képvise- 
lőkkel érintkezhetni. Egyszer Braun barátom vendégsze- 
rető házánál, aztán a külügyminiszter estélyen, végre az 
országházban. Michaelis, Kapp Frigyes, Lasker, Benning- 
sen, Horn Sándor, Kardoff, gróf Pethusy Huc, Krüger 
Stefan, MüUer, Weichel és többek, kiknek részint Braun, 
részint az alelnök Friedenthal szíveskedett bemutatni, 
nyilván kimutatott előszeretettel tudakozódtak^ hazai 
ügyeinkről s hasonló nyíltsággal világosítottak fel a né- 
metországi politikai helyzet iránt. 

Megjegyzendő, hogy Friedenthal, a ház alelnöke, maga 
is egy Magyarországon etablirozott szeszfinomító gyár 
tulajdonosa, s Stefan főpostaigazgató magyar hölgyet bír 
nőül, Tomala úrnőt. Müllernél Stuttgartban tartózkodott 
Vidacs menekült korában. 

Bismarck estélyen ugyanazon termek vannak nyitva, 
miket már a kihallgatáson láttam ; egyszerű bútorzat, egy 
nagy asztalon a díszalbumok, miket a herczeg ajándékba 

kapott ; a társaság kílencz tizedrésze férfi : ultramontánok, 
papok, internaczionalisták, elszásziak nincsenek jelen, 
annál több katona, egész sor érdemrendekkel mellén ; a 
polgári osztály legtöbb tagjának is mindenféle rendszalag 
a gomblyukában. Sajátszerű érzés «rám magyar emberre » 
nézve egy ilyen társaságban lenni, a hol mindenki fel van 
érdemrendezve s azt tudni, hogy ez érdemrendek mind 
valóban meg vannak érdemelve, harczmezőn vagy polgári 
pályán a hazának tett szolgálatok által. Otthon ez nem 
tesz rám ilyen hatást. 

Az egymással beszélgető csoportok közt ke^.élyesen jár 
a házi úr maga, félfejjel kimagasodva a tömeg közül ; s 
már nem tehetek róla, de még egyszer előjön a nagy fekete 
kutya levelemben, mert az is ott jár-kel a csoportok kö- 
zött, mindenkinek ismerőse s egészen a helyzet magasla- 
tán látszik állani, mert folyton a társalgó teremben ma- 
rad, minden buffetlátogatási utógondolat nélkül. Lám e 
miniszternek még a kutyája sem spekulál provizióra! 

A miről a német képviselők velem beszélgettek, az bizony 
nem vonatkozott a magyarországi pártkérdésekre : a mi 
válságunk oly csekélység, a mivel odakünn nem sokat 
törődnek. Az iránt mindenki meg van nyugodva, hogy 
Magyarország elég erős magán segíteni, hogy lételeért 
többé küzdeni nem szükséges, hogy belbajait egészséges 
természete majd kiheveri. Pénzügyi hitelünk sincs ott úgy 
megingatva, mint hiszszük. Hanem a mi iránt kivétel 
nélkül minden német képviselő egyforma érdekkel tudako- 
zódik, ez Magyarország állásfoglalása az ultramontaniz- 
mus törekvéseivel szemben. 

Hja, ez Németországnak a jelenlegi legnagyobb vesze- 
delme. Három erős frakczió szövetkezett, hogy a német 
egységet darabokra törje : a nemzetiségi, a papi és a szo- 
czialista pártok. Azok között a vezérpárt az ultramontán ; 
a többi csak eszköz ennek a kezében. S ezekkel szemben 
a liberális hazafias párt, mely most a kormány körül 
csoportosul, csak három ötödrészre nőtt fel. 

Annyit rövid idő alatt is tapasztaltam Németországon, 
hogy hazánkat még rossz fináncziái sem áztatják el a 
német irányadó közvélemény előtt, sem a konvenezionátus 
rágalmazások ; hanem ha egy hibás valláspolitikai áram- 
latba találunk belejutni : azzal eljátszhatjuk minden hite- 
lünket Németországon, meg a pénzügyi hitelünket is. 
Szentpéter kulcsai kinyithatják a mennyországot; de a 
qerlini Wertheimpénz tárakat ugyan nem. 

A márczius 2-iki országos ülés még kompaktabb képét 
mutatta fel a pártok közötti küzdelemnek. A karzatok már 
kora reggel tömve voltak, s csak képviselői jegy mellett 
tudtam egy zugba bejutni. A hallgatóság végig várja az 
ülést, s ép oly csendesen ülnek helyeiken a képviselők. 
Nincs nyüzsgés, kászolódás az ülés alatt, mint nálunk. 
Nem beszélget szomszéd szomszédjával; nem kell az 
elnöknek a tagokat instálni, fenyegetni, hogy hallgassák 
ki a szónokot ; pedig az (egy elszáezi pap) kegyetlen trom- 
fokat szór ellenfelei szeme közé : azok hallgatják nyugod- 
tan, mintha kőből volnának, egy-egy chorális « bravó » 
kiáltás azokról a jobboldali padokról, a hol egy csoport 
képviselő pap ül, kiséri itt-ott a szónoklatot. S aztán 
jön a másik, ismétli ugyanazon kiméletlen támadásokat: 
hagyják beszélni, néha egy rövid «hahal)) jelzi a szabad- 
elvű zöm « derültségét*). Végre aztán előáll maga Bis- 
marck s visszafizeti a kapottakat, oly goromba öreg pénz- 
zel, a milyet nálunk soha sem osztogatott még miniszter. 

S jól áll a kedvesnek ! 

Kicsinyben — komédia volna ez a küzdelem ; de ilyen 
nagyban fölséges dráma ! 



XII. A BERLINI MAGYAROK. 

Még egy kedves emléket kell följegyeznem utamból. 
A berlini magyarokat. 

Legelői kell megemlitenem a jó öreg fiút, Kertbenyt. 

A sajátságos eredeti alakot, kit Petőfi kigúnyolt, Pákh 
Albert kíparódiázott, s aztán mind a kettő mégszeretett ; 
ki Magyarországon a német elemet s aztán Németországon 
a magyar elemet vei-te a közönség fejébe, visszakapva a 
saját fejéhez mind a kettőt; ki mauer-utczai diogénesi 
odújában az ismerethalmaz, memoir-irodalom és ency- 
klopaediai ismeretek kincseit őrzi, naponkint tizenhat órát 
dolgozik s irói exiszteneziát nem tud magának kivívni ; a 
ki Petőfit az enthuziazmus erőhatalmával vitte be az 
európai olvasó közönség minden könyvtárába, ki a magyar 
irodalom érdekében küzd, fárad, levelez a fél Európával 
s kit mi azért kinevetünk ; egy-egy szót hibás fordításai- 
ból kikapunk, azon a végtelenig elnyargalunk ; a kit itthon 
szidnak, kitagadnak, s ottkünn a magyar nemzet kultusza 
martyrjának ismernek ; ki az egész világnak adós s kinek 
viszont adósa az egész világ; barátja és kedveltje Európa 
leghirhedettebb czelebritásainak, és a mellett egy elhagya- 
tott, elfeledett lény; ki majd bámulja a németet, a poroszt 
és Berlint, s kit Berlin megvendégel, mikor szidatik és 
éhenhalatja, mikorbámultatik általa; a kit szeretnek azok, 
a kiknek tartozik s a kire haragusznak azok, a kik tar- 
toznak neki : a meghasonlott energia mintaképe ! — Ö az, 
a kit egész Berlinben (többet mondok : egész Európában) 
minden ember ismer, a ki a magyart szereti. Már akár 
magyar bort, akár magyar irodalmat, akár magyar emi- 
gránsokat. Berlinben nyolczvan olyan családdal ismerte- 
tett meg egy hét alatt, a hol a magyar irodalomnak kiváló 
helye van a házi könyvtárban s még egy hosszú lajstromot 
dugott a zsebembe, a kiket mind meg kell majd egyszer 
keresni vagy levélben, vagy személyesen. Wallner Ferencz 
után neki köszönhetni legjobban a német kiadók érdeklő- 
dését a magyar irodalom iránt. 

Különös az, hogy minket magyarokat, kik idehaza oly 
nehezen férünk meg egymással, kik egy országházban hét 
pártra szakadunk, egy irodalomban tizenhét újságszerte 
veszekedünk, ha hárman együtt vagyunk, négyféle véle* 

ményt képviselünk : a külföld levegője egyszerre milyen 
hirtelen egyesít. 

A legelsők, a kik felkerestek Berlinben, irodalmi ellen- 
feleim voltak, a «Lloyd») és a flNeue Freie Presser magyar- 
honi levelezői; baráti szolgálataikat szivesen felajánlva 
ittlétem alatt, s Láng pályatársam, ki a berlini egyetemet 
frequentálja s a berlini magyar egyletnek elnöke. 

A berlini magyar egylet egy este barátságos lakomát 
rendezett számomra, melyen mintegy száz magyar került 
össze a messzeeső idegen városból: ifjak és vének, gazdag 
vállalkozók és szegény iparosok, tanulók és kézművesek, 
művészek és deli hölgyek. És volt a nemzetiszín zászlók- 
kal díszített teremben magyar kedv, Eákóczy induló, csár- 
dás, magyar áldomások, és igazi magyar borok, az itteni 
magyarok nagylelkű maecenása Hofifman (hadseregi szál- 
lítmányos) bőkezűségéből, kinek deli szép leánya szép 
hangzású magyar felköszöntéssel fogadott. Ez az est volt 
legérzékenyebb öröme Berlinben létemnek. A nagyok ked- 
vezései tán hideg elbizakodottságot növelhettek volna 
lelkemben ; de ez a kis hazám kicsiny embereinek ragasz- 
kodása hozzám, magukhoz hasonlóhoz, visszatérített a 
földre. 

Berlini napjaimat életem fényszakának jegyezhetem föl. 

Mennyi szívesség ! Mennyi fény ! Mily nemzeti nagyság ! 
Mily fény a dicsőséghez ! . . . 

.... Én én alig várom, hogy ismét mehessek haza, az 
én kicsiny, szegény, pártszakgatta, rokontalan, szeretett 
hazámba : a hol minden ellenségem s minden jó barátom 
tart már a kezében egy ostort, a mivel rám üssön. 

Tartom. 

Xin. VILLÁMVONAT SZEKÉREN. 

Hiszen keresztben hosszában átnyargalni Abauj -Torna 
megyén nyolcz nap alatt még nem boszorkányság; hanem 
mindent megtalálni, a mire a népisme, régészet, népmonda, 
bánya- és gyáripar, történelem, tájleírás és természeti 
tünemények adatait gyűjtőnek szüksége van, ebben van 
az érdem. S ennek az érdemnek a legkisebb része az enyém : 
a legnagyobb pedig azoké a lelkes hazafiaké, a kik min- 
den ponton már a készre vártak, s elém hozták mind azt, 
a mi legérdekesebb ; s ebben a tekintetben főpapok, főurak, 
lelkészek és főszolgabirák, erdőszök, bányászok, gyártelep- 
igazgatók, orvosok, jegyzők mindenütt azzal a buzga- 
lommal igyekeztek ismereteikkel gazdagítani, a mit csak 
utazásom czíme igazol : a trónörökös ethnografiai műve 
számára gyűjtöm a tárgyakat. 

De különösen nagy köszönettel tartozom az én kedves 
barátomnak, a megye tanfelügyelője, Verédy Károlynak, 
ki utamon kalauzolni, s azt előkészíteni szíves volt ; az 
egész haditerv az ő műve volt. 

Minthogy a gyűjtött adatok az említett nagy munka 
számára lettek megszerezve, valami részletezett leírásfélé- 
vel azokat koptatni nem akarom, csak az eredményt soro- 
lom el, egyúttal utasításul más vidékek leíróinak, hogy 
körülbelül minő tárgyakat karoljanak föl. 

Augusztus 20-án délben találkoztam a kassai pálya- 
udvarnál ottani kedves barátaimmal, a kik fogadásomra 
kijöttek. 

Én azonben az üdvözletcsere után azonnal kocsira 
ültem Verédy barátommal s megkezdtük az titat Arany- 
Idka felé. Csak a város végén jutott egyikünknek eszébe 
megkérdeni a másiktól : « Ebédeltél te már ?» — «NerQ én ! 
Hátte?» — «Én sem.» Sebaj I Itt van a város végén a 
« Veres rák» korcsma (híres a párbaj vívási terméről) ott 

kaptunk szalámit, borról gondoskodott a derék kassai 
postamester, s azzal a körmünk közül falatozva, vágtat- 
tunk tovább. Még az nap este eljutottunk Harzer János 
rékai állami kir. erdőgondnok vendégszerető lakához, s 
megnéztük Michaelis Gusztáv főnök vezetése mellett az 
ezüstelválasztót. Itt nem kohóban olvasztják az ezüstöt, 
hanem chlorezüstöt készítenek a zsurmából s aztán higany- 
fürdővel választják ki a nemes erezet. — Ebben a völgy- 
ben nem terem sem paszuly, sem uborka az örökös chlor- 
gőztől. Másnap korán reggel felmentünk az aranyidkai 
bányába, a hol az ezüstéreznek az a saját vegyüléke jön 
elő, a mit Jamesonitnak neveznek ; behatoltunk egész a 
Ferencz-József-tárnáig, mely nem régóta van mivelés 
alatt, a leggazdagabb telér, a hol magam is megpróbáltam 
az erezet vágni, a mi nehezebb a puszta kővágásnál, 
mert nem hasad, csak darabonkint enged. Fölöttébb érde- 
kes bánya. És a mi több, jól jövedelmező ; tiszta hasznot 
hajt az államnak. Itt Peck József bányafőnök és Sziklay 
bányatiszt voltak a vezetőim. 

Innen búcsút véve. Jászóra hajtottunk, útbaejtve a 
rudnoki fürdőt, a hol már bőséges lakomával vártak reánk 
a praemonstratensisek HeiBfler Konrád vezetése alatt; ez 
volt már a második, a harmadik következett Jászon. Rad- 
nokon szép festői népviseletet találtam, s a templomban 
egy oltárképet, melyről azt mondják, hogy Murillo fest- 
ménye. Fáy István gróf hagyatékából került oda, Eichter 
j aszói prépost által megvásárolva. 

A jász ói kolostor, annak káptalani levélgyüjteménye, 
a szerzet múltja és jelen üdvös működése leírását a nép- 
ismei munkára tartom fenn. Itt csak Kaczvinszky Viktor 
a prépost ő mlgának, dr. Kussynszky Viktor alperjelnek 
és a szerzet tagjainak kitűnő szíves fogadásáért mondok 
köszönetet. 

Jászóról azután siettünk fel délután a híres Meczen- 
zéfre, vagy a hogy az ottlakók nevezik magukat «Mán- 
tára.)) Itt már akárhogy kerültem, még is nagy pompával 

fogadtak; elém jött Tischler Vinoze képviselő barátom, a 
mántai bandériummal. Nehezen esik a szívemnek, hogy 
le nem Írhatom a viseleteiket, de lakat van a tollamon. 
Könyvünknek a meczenzéfi népviselet, szokások, életmód 
fogják egyik legérdekesebb részletét képezni. Annyit mond- 
hatok, hogy alig találtam még eddig olyan helyre, a hol a 
költői és festői rendkivüliség, a praktikus, életrevaló 
eredetiséggel úgy összecsoportosult volna, mint itt e 
városban. 

Itt Bercsinszky Alajos katholikus plébánosnak voltam 
a vendége, aki igen derék lelkes magyar hazafi. De hisz 
egész Meczenzéf az. Nem hiába nevezik őket a Schulverein 
orgánumai «hütelen elpártolt németeknek.*) 

Itt megtekintettük az állami vasipariskolát, Trefortnak 
egyik legéletrevalóbb alkotását, a mi életföltétele vasgyár- 
iparunk jövendőjének. Ez iskola gyakorlati hámorral is 
össze lesz kötve. 

Meczenzéf, mondhatnám, a maga nemében egyetlen 
gyártelepe Magyarországnak. A puszta völgy a patakmen- 
tében csupa magánhámorokkal van tele, amik télen-nyáron 
készítik azokat az ásókat, kapákat, a mik nem csak Magyar- 
országon forognak a munkás kezekben, hanem Romániá- 
ban, Szerbiában, Bulgáriában is diadalmas versenyt futnak 
az angol gyártmányokkal. 

Este tánczvigalom volt a nagy vendéglő díszes termé- 
ben, s ott volt alkalmam megismerkedhetni a mántai 
népviselettel, a maga pompájában. Itt még nincs franczia 
divat, hanem — magyar. Valamikor ó-német divat is 
volt; de azt már elhagyták. Eitka nagy kedveskedésül 
eljárták előttem a már feledésbe hanyatló ősi mántai tán- 
czot is (a mit képben is meg fogok örökíteni). — És a táncz- 
terem végében pompaképen volt felállítva egy gúla a 
mántai vasipar ragyogó produktumaiból : ásók, kapák, vas- 
lánczok diszítménye. 

Megismerkedtem a mántai német nyelvvel is, a mi 
aligha lesz található Adelungban, és a mántai étkekkel, 

a mik megint semmi szakácskönyvben nem fordulnak elő : 
a «drehapige Kletsehacheng*, az «osche malosehe», meg 
a «mate Derlessen», nagyon jó ízűek. 

Másnap korán áthajtattunk egy másik gyáriparvárosba, 
Stószba. Itt pedig késeket készítenek. Csaknem minden 
háznál késkovács lakik; azonban nagyobb gyárak is van- 
nak : mint a Wlaszlovicsé, Kompordayé. Ezek közül az első- 
vel ismerkedtünk meg. Ez a gyár már gőzerőre van beren- 
dezve, ötven munkással. Maga Wlaszlovics Shefifield- 
ben végezte tanulmányait. Gyára a legfinomabb angol 
zsebkéstől kezdve (mik közül némelyik egy fogpiszkálóba 
elrejthető) a legóriásibb sonkavágó késekig minden min- 
tázatot előállít. Itt készülnek a baranyai, fehérvári bicsa- 
kokkal egy társaságban a kertészeti legfinomabb ojtóké- 
sek. A számomra emlékül készített íróasztali készlet való- 
ságos remekmű. 

Stószon Prisznitz-kúrás fürdő is van, a mit nagyon 
látogatnak. De ebből nem kértem : nekem a hideg víz nem 
komám. 

Visszatéret még egyszer megálltunk Meczenzéfen Göbel 
Máté vasipar raktárát megtekinteni, s onnan ismét vissza 
Jászóra, hogy a tegnap nem talált főprépostnak átadhas- 
suk tiszteletünket, a mivel őt minden igaz magyar mél- 
tán környezi. 

Délután tovább Szepsibe, a választókerület székhelyére, 
mely híres város volt valaha. Szekeres-Szepsinek hittak. 
Főemporiuma volt a felső-magyarországi borkereskedés- 
nek ; még most is minden háznak van egy kiugró pincze- 
gádora az utczára ; de már bora nincsen. 

Szepsiig Géczy Gyula szolgabíró kisért, a megye nevé- 
ben tisztelve meg jóakaratú kalauzolásával. Szepsin egy 
érdekes templom portalét találtam, a mit le is rajzoltam. 
Egy úriháznál pedig a falba beillesztve találtam meg a 
közmondás hősét «Herkó pátert » kőbefaragott dombor- 
műben. Ezt a régiséget Verédy fedezte fel. Erről a mesés 
alakról is majd beszéljünk többet; miután a viselt dolgai- 

.Tükai: Életcml)Ol. II. 29 

ról nyomtatott ritka régi könyvet a tornai református lel- 
kész úr szives volt rendelkezésemre bocsátani. 

A szepsii városházban található régiségekről jegyzetet 
véve, tovább haladtunk Torna felé. 

Torna vármegye hajdanában arról volt nevezetes, hogy 
a legkisebb megyéje az országnak, melynek területén csak 
egy emeletes ház, egy patika és egy toronyóra található. 
Most már be van kebelezve Abaujba. Torna városában 
a törvényhatósági életnek vége. Itt Dreher bécsi földbirto- 
kos úr jószágigazgatójánál, Köhler Albert úrnál voltunk 
szállva, ki igen kitűnő nemzetgazda és derék jó magyar 
hazafi. Maga az új földesúr is sokat tesz e vidék anyagi 
jólétének emelésére. 

Érdekes itt a várrom és a dombtetőn álló kerített hus- 
sita templom kőfedelű csúcsíves tornyával. A templom 
belsejében művészi ecsetre valló freskókat fedeztem fel, a 
miket még sehol sem hallottam emlegetni; a XVII- ik 
század elejéről valók lehetnek. Hat csoportozat, melyek a 
szanhedrint képviselik, a mi Jézus fölött ítéletet mondott. 
A szinek igen szépek és elevenen megmaradtak, s néhány 
írástudónak az arcza oly jellemzetes, hogy azt lehetetlen 
volt közönséges festőnek kigondolni. Néhányat le is raj- 
zoltam belőlük, hajnali harangszónál beülve a templomba, 
míg a többiek pihentek az Úrban. Kám is zárta a sekres- 
tyés az ajtót, s csak a reggeli misénél szabadultam ki. 

Keggeli után felkerestük a csodaszép szádelöi völgyet 
kedves barátunk Soltész Gábor vezetése mellett, aki e 
vidéknek élő krónikája. 

A nagyszerű természeti csodát leírni gyönge a toll és 
képzelet ; majd megpróbálkozom vele, ha tisztább lesz a 
fejem ; itt most Selters-vízivó kedvemben csak a korábbi 
monográf írókkal akarok zöémbelni, a kik a szádelöi völ- 
gyet már leírták s aztán telerakták fikczíókkal, a mikről 
itt senki sem tud semmit, s a mik nem is valószínűk. 
Ellenben nem jegyeztek föl semmit azokból a természet- 
tudományi rendkívüliségekből s a valóságos népmesékből, 

meg a népnek egymást gúnyoló adomáiból, a miket itt 
mindenki ismer. így a « hegymegnyílás w-t nagy esők után, 
a patak néhai eltűnését, s a «Tanya» kútban felbuggyaná- 
sát, a lófői időszaki forrást sárkánylegendájával, Béla 
király pihenőjét, az ördög nászútját, Debreczen városának 
a tatárfutás alatt itt elrejtett kincsei szájhagyományát és 
bizonyítékait, a kelta korbeli arany ékszerleletet, a prae- 
historikus urnák leleteit, a minők eserépdarabjaival az 
úton mindenütt találkozunk, a Galambkőről, a hol a futó 
IV. Béla első ebédjét tartotta galamb tojásokból, a Béla 
palotájáról, a mi a képviselőválasztásoknál olyan nagy 
szerepet játszik, s a szent kútról, hová egész búcsújárások 
zarándokolnak, — szóló mondákat. Pedig az ilyeneket 
összeszedni a feladata az ethnografiai gyűjtőnek. Az ere- 
deti népfantáziának minden alkotása becsea, de a gyűjtő 
a saját fantáziájából ne adjon hozzá semmit. 

A szádelői expediczió után elválva tornai szíves bará- 
tainktól, kik közül csak Gedeon Aladár szolgabírót, Fábián 
Ferencz r. k. plébánost, s Kagályi Géza reform, papot 
említem, egy hajtással átvágtunk Hidas-Németin át 
Gönczre. 

Hajdan Abauj székesvárosa volt. A nagy megyeháza 
most eladó. Hussita korbeli házak. Az emeletes csizmadia- 
szín tekintélyes egy épület. Sok szerepe volt várának a 
történetben. 

Ide Vécsey Endre szolgabíró úr vezetett s Drinnyey 
János r. k. esperes úr fogadott bennünket szívesen ven- 
dégül ; meglátogattuk a városházát, a hol Faller főjegyző 
iir előhordta az archívumból azokat a régi okmányokat, a 
miket idegen jövevény még soha nem látott. 

Göncz érdekes város — a múltban. 

Innen Bodnár Ernő füzéri szolgabíróval Telki-Bányára 
siettünk. Ez még a század elején jövedelmező aranybányája 
volt a m. kincstárnak. Hogy veszett el a telér? annak his- 
tóriája van; a mit talán csak a pénzügyminiszternek kel- 
lene elmesélnem. — Most azonban híres kőedénygyára 

teszi nevezetessé, melynek tulajdonosában, Fiedler úrban 
hajdani pozsonyi iskolatársamra ismertem. A gyártelep 
igen virágzó üzletet képez, s majd ismertetve lesz az 
országos kiállításon. 

Maga Telki-Bánya sajátszerű egy hely. Gömbölyű völgy- 
katlan közepén áll egy zömök nagy sziklakúp, annak a 
hegyében van a hajdani hussita templom : most a refor- 
mátusoké. A helység és a gyártelep aztán egész karikában 
fogják körül a hegyet, úgy, hogy az egész egy kerek utczá- 
ból áll. 

A hussita templomnak még a padlására is felmentem 
— egy Jákob-lajtorján — az is hussita munka : több mint 
négyszáz éves gerendázat, tölgyfából és még egészen ép, 

Az itt hallható népmondákat a 300 eltemetett bányász- 
ról, a nagybósvai nemes urakról, az Izra taváról följe- 
gyezve, tovább haladtunk a gyönyörű erdők között elve- 
zető megyei úton Hollóházáig. Útközben megállottunk a 
öMátyás király kútjá»-nál, melyhez igen szép ballada- 
szerű monda van kötve Mátyásról és a szép molnárleány- 
ról, meg a rücskös molnárlegényről. 

Hollóháza nem régi telep ; de most már egy kis falut 
képez, melynek saját iskolája is van (magyarul tanítanak 
benne). Itt is kőedény gyár van, melynek egész keletke- 
zési történetét készen leírva kaptam meg az egész gyár 
lelkét képező bérlő, Istváuy Ferenez úrtól, kinek vendég- 
szerető háza fogadott bennünket. Ez a gyár is nevezetes 
tényező a keramikai iparban, s bővebben lesz ismertetve 
a maga helyén. Még aznap átrándultunk a szép fűzéri 
várhoz, melynek panorámáját ott hirtelenében lerajzoltam 
az albumomba. 

Innen megint egy hajtással felkerültünk a Dargó-hegy 
erdejei között egész Eánkig, melynek a magyar kormány 
által kezelt fürdőjét a koronkint felszökellő artézi kútja 
teszi világhírűvé. Nem geyzer ez, mert az egészen hideg 
víz. Titokteljes tüneménye a föld alatti erőknek. 

Itt is olyan szerencsés voltam, hogy nem kellett annak 



i5:i 

az ángliusnak a példáját követnem, a ki órákig várva a 
tünemény bekövetkezését, türelmét veszté, s rajta rontott 
a fürdőígazgatón : «aram! eresztesse már meg azt az ugró- 
kutat, mert én odább akarok menni, fizetem az árát!» 
Sehogy sem akarta azt elhinni, hogy azt nem lehet aka- 
rattal előidézni, mint például, ha szódaport öntenek a 
borkövesviz közé. — Nekem kedvezett Neptunus; alig 
szálltam le a szekérről, már kitört a föld alul a hatalmas 
vízoszlop, tizennégy méterre feltolt üstökével. 

Ezzel megint egy napot nyertünk. Még délután időnk 
volt jó négy lovas tót paraszt szekérrel (más jármű ezt ki 
nem állja) megjárni a dubniki opálbányát, három jó bará- 
tom: Verédy, Stehlo orvos és Klupaty kassai jogtanár 
kíséretében. Ez ugyan már betörés volt Sárosmegyébe; 
de a világhírű opálbányának szomszédságában lenni s oda 
el nem menni morális lehetetlenség. 

Ez ismét olyan unikum, a mit Magyarország leírásánál 
ki kell emelnünk; mert opál csak itt terem az egész 
világon, bányaszámra. A mi a kerek földön opál van, 
az mind Dubnikról való. (Az ausztráliai opál sötétzöld 
és olyan vékony rétegű, hogy ékszernek nem alkalmaz- 
ható.) 

A dubniki opálbánya állami tulajdon s jelenleg a buda- 
pesti Egger-czég bérletében míveltetik, kik azért az állam- 
nak M ezer forint évi bért fizetnek. 

Mind a két Egger fivért itt találtuk a bányatelepen ked- 
ves családjaikkal együtt, kik ott egy gyönyörű kilátású 
kastélyban az egész nyarat üdülésül töltik, de tél idején 
is felváltva itt laknak. 

Volt alkalmunk az ő vezetésük mellett bejárhatni egyi- 
két a mívelés alatt levő opálbányáknak, a mik nagy mér- 
tékben eltérnek más bányák rendszerétől. Egész hegyek 
vannak már föltorlasztva a holt törmelékből, de még 
egész hegyoldalak vannak hátra, a mik a ritka nemes követ 
rejtegetik. Az után megnéztük az opálköszörülő műhelyt, 
a hol annak az ékszerbe való alakját megadják, s az élve- 

zetes és tanulságos kirándulás után, búcsút véve a ked- 
ves családtól, még azon este holdvilágnál visszatértünk 
Eánkra. 

Innen aztán másnap reggel Kassára, délben pedig vas- 
úton Szikszóra, a hol tisztelt képviselőtársam, Hunyady 
László gróf fogadott bennünket, kinek ottani ősi kas- 
télyában tartottuk pihenőnket; elébb megtekintve a tör- 
ténelmi nevezetességű szikszói protestáns templomot, 
merész góth alakú pilléres boltíveivel, s aztán kielégítve 
archaeolog szomjunkat mindenféle krónikák és feliratos 
képek halmazain. A szikszói népviseletet is igen érdekes- 
nek találtam. 

Másnap reggel szeretetreméltó házigazdánk kocsin kül- 
dött át bennünket Boldogkő vár állj ára, hol a legújabban 
kinevezett zászlós úr, Péchy Manó gróf, tartja igazi magyar 
főúrhoz méltó udvarát. 

Itt is lerajzoltam az érdekes várromot, mely a vasúton 
elhaladók figyelmét is fel szokta költeni. A kastélyban sok 
érdekes arczképre akadtam. Maga az egész kastély is, temp- 
lomával, sírboltjával, leírásra méltó tárgy. 

Aztán meg még valami. Ezek a mi régibb korból való 
főuraink, mind megannyi bizományosai a multakat jel- 
lemző adatoknak : emlékezetük egész kincsbánya annak, 
a ki előtt megnyílik. Én őszintén megvallom, hogy azért 
szeretek hozzájuk járni, hogy mint a virágról virágra szálló 
méh, összehordom tőlük a múlt kor rajzait, a mit úgy, 
mint ők, senki sem ismer.- 

Innen még azon éjjel, nyolczadnapra, visszautaztam 
Budapestre. 

Meg is adtam az árát. Most itt kínlódom egy kegyetlen 
nagy grippével. — Hanem hát — megéri ! 

